
HARTAS IR MES 


Dr. Egidijus Kūris 


Pagaliau lietuviškai pasirodo Herberto Lionelio Adolphuso 
Harto Tėisės samprata. Norėtųsi tikėti, kad šis įvykis taps mūsų 
teisės teorijos studijų ir tyrimų posūkio tašku. Prieš keturis de- 
šimtmečius šis H. L. A. Harto veikalas iš esmės pakeitė visą 
tuometinę teisės teoriją ir drauge visą teisės mokslą; galima netgi 
teigti, kad kaip tik nuo tada teisės teorija, arba jurisprudencija, 
tapo savarankišku teisės mokslu greta kitų. Išties, pasirodžius Tei- 
sės sampratai, teisės teorija jau negalėjo būti tik atskirų teisės 
šakų žinių „apibendrinimas“. Kitaip tariant, ji nebegalėjo būti tik 
teisės enciklopedija — teisės mokslo kategorijų ir sąvokų apibrė- 
žimų, tipologijų bei klasifikacijų rinkinys. Kita vertus, teisės teori- 
ja nebegalėjo būti tik nuolanki politikos filosofijos tąsa, t.y. tokia 
teisės filosofija, kuri teisines kategorijas išveda iš „aukštesniųjų 
tiesų“ — abstrakčių filosofinių ar moralinių principų. Teisės teori- 
jos nebebuvo galima toliau grįsti tik politiniais, ideologiniais ar 
vertybiniais argumentais. Ji nebegalėjo būti nei grynai formali 
enciklopedinė, nei moralistinė. Ten, kur turėjo galimybes laisvai 
reikštis socialinė mintis, teisės teorija tapo analitiniu ir į praktiką 
orientuotu mokslu. Ji tapo teisinę praktiką analizuojančia jurisp- 
rudencija. 

Lietuvos skaitytojas nėra lepinamas teisės teorijos veikalais. 
Bet ar jis jų nori? Teisės teorija nėra tokios Žinios apie teisę, 
kurios „čia pat“ gali tapti kūnu. Teisės teorija — tai įvairiausios 
spekuliacijos apie tai, ką kasdieniame gyvenime, atrodo, galima 


Egidijus Kūris 


paaiškinti kur kas paprasčiau. Galbūt neatsitiktinai H. L. A. Har- 
to knyga — faktiškai pirmoji moderniosios teisės teorijos knyga 
lietuvių kalba; ja pradedamas lietuvių skaitytojo supažindinimas 
su pasauline teisės teorijos Klasika. Tai, kad H. L. A. Harto vei- 
kalas chronologiškai aplenkė kitus, yra atsitiktinumas: Atviros Lie- 
tuvos fondas, inicijavęs šios knygos išleidimą, svarstė galimybę 
išleisti ir kitų autorių tolygaus reikšmingumo darbus; reikia ma- 
nyti, kad ateityje tai bus padaryta. Todėl viliamės, kad ši knyga 
paskatins ir profesionalių teisininkų, ir kitų mokslų atstovų do- 
mėjimąsi jurisprudencija kaip mokslu, įprasminančiu visą teisės — 
ypatingo socialinio fenomeno — būtį. Tačiau sunku tikėtis, jog 
artimiausiu metu bus išversti tie dvidešimt ar trisdešimt moder- 
niosios teisės teorijos veikalų, kuriuos sąlygiškai galėtume sujung- 
ti į „moderniosios teisės teorijos klasikos biblioteką“. 

Į ją visų pirma turėtų įeiti Johno Locke'o Du traktatai apie 
valdymą (Two Treatises of Governinent)', barono Charleso Louis 
Montesguieu Apie įstatymų dvasią (De Uesprit des loisY, Jeano 
Jacgueso Rousseau Apie visuomenės sutartį, arba politinės teisės 
principai (Contrat social, ou principes du droit politigue)', Jameso 
Madisono, Johno Jay'aus ir Alexanderio Hamiltono Federalistų 
užrašai (Faderalist Papers) ir Benjamino Constanto de Rebegue'o 
Konstitucinės politikos kursas (Cours de la politigue constitution- 
nelle). Šiuos veikalus galima laikyti politikos ir teisės filosofijos 
darbais — tiek daug dėmesio juose skiriama tautos suvereniteto, 
valdžių padalijimo ir individo laisvės problemoms; bet jie drauge 
davė pradžią daugelio teisės teorijos kategorijų (pavyzdžiui, teisi- 
nės atsakomybės, pozityviosios teisės sistemos, teisėdaros proceso 


! Antrasis traktatas išleistas 1992 m. (Dž. Lokas. Esė apie tikrąją 
pilietinės valdžios kilmę, dPimtį ir tikslą. — Vilnius: Mintis, 1992). 

2 Ištraukos išverstos 1987 sl (Š. L. Monteskjė. Apie įstatymų dvasią |/ 
A. Rybelis (ats. red.). pil0S0fijos istorijos chrestomatija. Naujieji amžiai. — 
Vilnius: Mintis, 1987). > „ 

> Išverstas 1979 m. (Ž Z. Ruso. Apie visuomenės sutartį, arba poli- 
tinės teisės principai // Ž.“ SSO. Rinktiniai raštai. — Vilnius: Mintis, 
1979). 

ir kt.) nagrinėjimui. Šie veikalai glaustai supažindintų su šiuolai- 
kinės Vakarų teisės teorijos priešistore, arba ištakomis (bet dar 
ne su pačia jurisprudencija, kaip ji imta traktuoti „po Harto“). 

Toliau į šią biblioteką turėtų įeiti autoriai, kuriuos sąlygiškai 
galime pavadinti šiuolaikinės jurisprudencijos klasikais (XIX a. — 
XX a. vidurys): pozityvistai Jeremy Benthamas, Johnas Austinas 
ir, žinoma, Hansas Kelsenas, istorinės mokyklos kūrėjai Friedri- 
chas Karlas von Savigny ir seras Henry Sumneras Maine'as (prie 
šios krypties savaip pritampa ir Karlas Marxas), moderniosios 
prigimtinės teisės mokyklos atstovai Francois Gėny, Jeanas Dabi- 
nas ir A. P d'Entrėves, įvairių sociologinių teisės teorijų pagrin- 
dėjai Rudolfas von Iheringas, Eugenas Ehrlichas, Emile'is Durk- 
heimas ir Leonas Duguit, žymiausias (galbūt vienintelis žymus) 
psichologinės teisės mokyklos atstovas Leonas Petražyckis, paga- 
liau įvairių ankstyvojo teisinio realizmo krypčių atstovai Oliveris 
Wendellas Holmesas jaunesnysis, Karlas Llewellynas, Roscoe 
Poundas, Jerome'as Frankas, Karlas Olivecrona, Vilhelmas Luns- 
tedtas ir Alfas Rossas, teisės ir logikos integracijos šalininkai Ern- 
stas Roguinas ir Wesley Newcombas Hohfeldas, galbūt ir kai ku- 
rie kiti. Sąrašas gali atrodyti ilgas tik tokiai visuomenei, kuriai jos 
teisinės kultūros skurdas neatrodo problema arba kurioje kasdie- 
nė rutina užtemdo šimtmečius kauptą išmintį. 

Visus šiuos autorius vienijo siekis atsakyti į klausimą „Kas yra 
teisė?“. Bet vienareikšmiškai į šį klausimą nebuvo atsakyta. Ma- 
tyt, galima prognozuoti, jog niekuomet nebus suformuluota tokia 
teisės sąvoka, kuri visiškai patenkintų bent jau didelę dalį teisės 
teoretikų. Ir jau vien todėl teisės teorija išliks dinamišku ir aist- 
ras kurstančiu mokslu. 


II 
Hartas nuo žymiųjų teisės teoretikų stovi tarsi skyrium. Jis 
jokiu būdu nebuvo revoliucionierius, paneigęs ankstesniąsias te- 


orijas ir ant jų griuvėsių sukūręs savąją. Tačiau XX a. antrojoje 


11 


Egidijus Kūris 


pusėje tikriausiai tik dviem teoretikams — Kelsenui, o šiek tiek 
vėliau Hartui — pavyko pakreipti analitinės jurisprudencijos rai- 
dą taip, kad tolesnės teisės ir teisinės sistemos prigimties studijos 

Gaja Kelsena 
savo pagrindiniuose veikaluose išplėtojo dar X- XII a. pradėjusią 
formuotis pagrindinę Vakarų teisinės tradicijos ir jos sudedamo- 
sios dalies — teisės mokslo — metodologinę nuostają: teisė, kuri 
faktiškai yra eklektiškas, o dažnai ir racionaliai nepaaiškinamas 
fenomenas, patiriantis tiek įvairiausių įtakų, kad net bandymas 


privalėjo būti polemika su jų veikalais. Bet 


jas susisteminti atrodo bergždžias, vis dėlto — EEB jau LE 
sumetimais — galį būti aiškinama kai 


skirti pagrindinius ir antraeilius elementus, svarbiausius ją vei- 
kiančius veiksnius, raidos dėsningumus“. 


Bandydama sukonstruoti vieningą teisės sampratą, visa be ga- 
lo marga teisės teorija, bent jau nuo to meto, kai ji ėmė atsiskirti 
nuo politikos ir moralės filosofijos, pasuko trimis kryptimis — 
analitine (Benthamas, Austinas ir kt.), sociologine (Ehrlichas, 
Durkheimas, amerikiečių ir skandinavų realizmo mokyklos) ar 
transformuotos prigimtinės teisės mokyklos kryptimi (Gėny, d'En- 
trėves ir kt.)?. Aišku, toks schematiškas apibūdinimas labai su- 





paprastina išties skirtingų mokyklų įvairovę. Tačiau tik nedauge- 
liui mokslininkų pavyko į savo teorijas integruoti visų šių trijų ir 
šiandien gana aiškiai matomų pagrindinių teisės teorijos krypčių 
patirtį, ne atmesti nepriimtinas ar nepatinkančias, bet į visas jas 
pažvelgti per vieningą metodologinę prizmę. Hartas tokią meto- 
dologiją ne tik pasiūlė (tiesa, sekdamas daugiausia Benthamu ir 
Austinu), bet ir nuosekliai taikė. Todėl jo teisės teorija nėra koks 


* Žr. H. J. Berman. „The Origins of Western Legal Science“// J. C. 
Smith, D. N. Weisstub (eds.). The Western Idea of Law. — London: But- 
terworths, 1983. — P 399 ff. 

“ Čia aš remiuosi: J. Stone. The Province and Function of Law. - 
Buffalo: William S. Hein 6 Co., 1950; Legal System and Lawyers' Rea- 
sonings. — London: Stevens £ Sons, 1964; Human Law and Human 
Justice. — London: Stevens £ Sons, 1965; Social Dimensions of Law and 
Justice. — London: Stevens £ Sons, 1966; žr. taip pat.: S. Stromholm. A 
Short History of Legal Thinking in the West. — Stockholm: Norstedts, 
1985. 

nors „apreiškimas“, nežinia iš kur atsiradęs mokslininko galvo- 
je, - ji išaugo iš priekabios, skrupulingos Benthamo, Austino, 
Kelseno, Holmeso, skandinavų realistų, pagaliau vėlesnių paties 
Harto kritikų (pavyzdžiui, Ronaldo Dworkino ir Lono L. Fulle- 
rio) teiginių analizės. Atrodo, kad jam rūpėjo jų kiekvieno teigi- 
nio kiekvienas žodis. 


III 


Herbertas Lionelis Adolphusas Hartas gimė 1907 m. Jis baigė 
Čeltenhemo koledžą (Cheltenham College) ir Bredfordo vidurinę 
mokyklą (Bradford Grammar School). Tolesnis Harto gyvenimas 
ir veikla daugiausia buvo susiję su Oksfordo universitetu. Čia, 
Naujajame koledže (New College), 1929 m. jis baigė klasikinę ir 
senovės istoriją bei filosofiją ir buvo absoliutus savo laidos lyde- 
ris. 1932 m. Hartas, išlaikęs advokatūros egzaminus, tapo baris- 
teriu (taip Anglijoje vadinami teismo advokatai) kanclerio (t.y. 
teisingumo) teisme ir šį darbą dirbo aštuonerius metus. Jo prak- 
tikos sritis buvo patikėtinės nuosavybės, šeimos ir mokesčių by- 
los. Koledžas, kurį Hartas baigė, ne kartą jį kvietė į darbą — 
dėstyti filosofijos, tačiau Hartas šio pasiūlymo vis atsisakydavo. 
Karo metais jis dirbo karinėje žvalgyboje — drauge su kitais dviem 
Oksfordo filosofais Gilbertu Ryle'u“ ir Stuartu Hampshire'u, ta- 
čiau ir čia jis dirbo daugiausia teisinį darbą. Harto teisinė prak- 
tika truko iš viso šešiolika metų; po to jis dar kartą buvo pakvies- 
tas dirbti Naujajame koledže — ir šį kartą sutiko!. 

Pasirinkęs akademinę karjerą, Hartas iš pradžių neketino sa- 
vo filosofijos žinias taikyti sprendžiant teisės problemas. Vis dėlto 


* Yra pagrindo manyti, kad būtent Ryle'is, kurį laiką Kembridže 
dirbęs drauge su vienu žymiausių kalbos filosofijos specialistų austru Lud- 
wigu Wittgensteinu, paskatino Hartą domėtis kalbos filosofija (žr. 
J. M. Kelly. A Short History of Western Legal Theory. — Oxford: Claren- 
don Press, 1992. — B 403). 

" Žr. N. MacCormick. H. L. A. Hart. - Stanford: Stanford University 
Press, 1981. —- P 2 

išėjo kitaip. Jo, kaip teisininko, patirtis ir sugebėjimas manipu- 
liuoti žodžiais siekiant praktinių tikslų buvo kaip tik tai, kas tuo 
metu atrodė ypač reikalinga jo kolegoms filosofams, kuriems kal- 
bos vartojimo teorinės ir praktinės problemos jau buvo tapusios 
nauja, dar nepakankamai išnagrinėta sritimič. 

1952 m. Hartas, kaip teisininkas ir filosofas, buvo išrinktas į 
vakuojančią Oksfordo Jurisprudencijos katedros vietą. Jau jo inau- 
guracinė kalba „Apibrėžimai ir teorija jurisprudencijoje“ (Defini- 
tion and Theory in Jurisprudence)? buvo sutikta prieštaringai, net 
kritiškai. Joje Hartas pabrėžė būtinumą kurti teisės teorijas ne 
remiantis jau suformuluotais teisinių sąvokų apibrėžimais, bet nuo- 
dugniai analizuojant teisi įr tai, kokią įtaką-įi-daro-teisi- 
nei praktikai. Juk nors apskritai, atrodo, yra žinoma, kada kokius 
teisinius terminus reikia vartoti, dauguma šių terminų iš tikrųjų 
yra anomalijos, nes jie dažniausiai neturi tiesioginių atitikmenų 
realių faktų pasaulyje!?. Todėl daugelis teisės teoretikų suklumpa, 
bandydami pasiūlyti tokius teisinių sąvokų apibrėžimus, kurie nu- 
rodytų konkrečius šiomis sąvokomis žymimus realaus pasaulio reiš- 
kinius, ir jais remdamiesi suformuluoti vidujai neprieštaringas tei- 
sės teorijas; tuo tarpu kiti, priešingai, visas teisines sąvokas ap- 
skritai skelbia esant fikcijas!!. Hartas kvietė prisiminti Benthamo 
kokją reikšmę tam tikri žodžiai turi konkrečiame teisiniame teks: 
te!2. Ši metodologinė nuostata yra visos teisinės sistemos konstra- 





vimo prielaida: faktiškai kiekviena teisinė sąvoka informuoja apie 
tam tikras — realias arba fiktyvias — juridines ir socialines sąly- 
gas, kuriomis ji pati yra prasminga, o būtent šios sąlygos ir sieja 
įvairius teisinius reiškinius į vieną visumą. Iš esmės visa tolesnė 


Š Ibid. 

*H. L. A. Hart. Definition and Theory in Jurisprudence. — Oxford: 
Clarendon Press, 1953. 

" H. L. A. Hart. Essays in Jurisprudence and Philosophy. — Oxford: 
Clarendon Press, 1983. — P 22. 

" Ibid. — P 22-26. 

2 Ibid. —- P 26. 

Harto mokslinė veikla-buvo, galima sakyti, vaisingas Vangymas 


įrodyti, kad ir teisės, ir atskirų jos elementų analizė 


kas yra žodžių, kuriais žymimi realūs arba fiktyvūs teisiniai reiš- 
kiniai, prasmės aiškinimasi 


Tačiau po inauguracinės kalbos,vapibrėžusios jo mokslinę pro- 





gramą“, keletą metų Harto mokslinių tyrinėjimų rezultatai buvo 
mažai kam žinomi, išskyrus jo paskaitų klausiusius studentus!“ 
1959 m. Hartas drauge su Anthony M. Honorė išleido veikalą 
Priežastinis ryšys teisėje (Causation in Law)“. Tačiau didžiausią ir 
teisininkų, ir filosofų susidomėjimą sukėlė 1961 m. pasirodžiusi 
jo knyga Teisės samprata (The Concept of Law)“, kuri sulaukė 
daugelio pakartotinių leidimų ir kuriai nešykšti epitetų net Harto 
kritikai". Tėisės samprata iš pradžių buvo sumanyta kaip vadovė- 
lis, bet savo milžinišku poveikiu teisinės minties raidai ji tikriau- 
siai pralenkė visus iki tol parašytus teisės disciplinų vadovėlius. 
Šioje knygoje Hartas originaliai susieja lingvistinį, filosofinį ir pro- 
fesionalaus teisininko požiūrį į teisę, kartu pagrįsdamas jurispru- 
dencijos, kaip teisės teorijos, kuri negali ir neturi būti tik atskirų 
teisės sričių ar šakų studijų ir tyrimų apibendrinimas, paskirtį. 
Teisės sampratoje, remiantis dar garsiojoje Harto inauguracinėje 


kalboje išdėstytomis nuostatomis, kad visų teisinių reiškinių es- 
mės atskleidimo prielaidas sudaro nuodugni teisinėje kalboje var: 


tojamų žodžių prasmių analizė (kurią visiškai įmanoma derinti su 
 — S m ———————— 

atitinkamų reiškinių deskriptyviu sociologiniu nagrinėjimu), buvo 
— tai vadinamųjų pirmi- 


suformuluota nauja teisės koncepcija: teisė 





5 Žr. J. M. Kelly. Op. cit. —- P 403. 

4 Žr. N. MacCormick. Op. cit. - P 3. 

5 H. L. A. Hart, A. M. Honorė. Causation in Law. — Oxford: Cla- 
rendon Press, 1959. 

6“ H. L. A. Hart. The Concept of Law. — Oxford: Clarendon Press, 
1961. 

7 Žr. R. Dworkin. Taking Rights Seriously. — Cambridge, Massachu- 
setts: Harvard University Press, 1978. — P ix; M. P Golding. Philosophy 
of Law . — P 43; J. M. Kelly. Op. cit. — P 403; N. MacCormick. Op. 
cit. — B 3. 

ir antrini „junginys. Vėlesniuose Harto veikaluose — 
Teisė, laisvė ir moralė (Law, Liberty and Morality, 1963)“, Baudžia- 
mosios teisės moralė (The Morality of Criminal Law, 1965)", Baus- 





mė ir atsakomybė. Teisės filosofijos apybraižos (Punishment and 
Responsibility. Essays in the Philosophy of Law, 1967), taip pat 
gausiuose straipsniuose, iš kurių svarbiausieji paskelbti rinkiniuo- 
se Apybraižos apie Benthamą. Jurisprudencijos ir politikos teorijos 
studijos (Essays on Bentham. Studies in Jurisprudence and Political 
Theory, 1982) bei Jurisprudencijos ir filosofijos apybraižos (Essays 
in Jurisprudence and Philosophy, 1983)*', — ši koncepcija buvo 
plėtojama, drauge atsakant į kritikų pastabas. Harto teisės teori- 
jos kulminacija — Tėisės sampratos 1994 m. leidimas, kuriame yra 
visų teisės teoretikų ilgai lauktas (nors nebaigtas) „Post scrip- 
tum“ — autoriaus atsakymas į daugelį vieno garsiausių jo kritikų, 
Ronaldo Dworkino, argumentų. Šis Teisės sampratos leidimas pa- 
sirodė jau po Harto mirties; jis mirė 1993 m. 


IV 


Čia nėra reikalo atpasakoti visą Harto teorijos turinį; tie, ku- 
rie domisi jurisprudencija, perskaitę knygą dar ir dar kartą grįš 
prie jo įžvalgių teiginių ir elegantiškų formuluočių. Hartas pats 
perspėja, kad jo veikale dėstymas yra ištisinis; išties argumenta- 
vimas yra toks nuoseklus, kad bet koks jo atpasakojimas arba 
santrauka tampa fragmentiški. Pažymėtina, kad būtent dėl šios 
priežasties jurisprudencijos vadovėliuose, kuriuose pateikiamos 
svarbiausių teisės teorijos veikalų ištraukos, ištraukų iš Zėisės sam- 
pratos beveik nebūna — šią knygą reikia skaityti visą. 


!š H. L. A. Hart. The Morality of Criminal Law. — Jerusalem: Magnes 
Press, Hebrew University £ London: Oxford University Press, 1965. 

" H. L. A. Hart. Punishment and Responsibility. Essays in the Philo- 
sophy of Law. — Oxford: Clarendon Press, 1968. 

* H. L. A. Hart. Essays on Bentham. Studies in Juššspridaiės and 
Political Theory. — Oxford: Clarendon Press, 1982. 

"H. L. A. Hart. Essays in Jurisprudence and Philosophy. — Oxford: 
Clarendon Press, 1983. 

Sustosiu tik prie kai kurių esminių Harto teorijos fragmentų. 

Hartas kritiškai vertina ir galiausiai atmeta, ko gero, visas iki 
tol dominavusias pagrindines teisės sampratas. Antai jam nepri- 
imtina prigimtinės teisės doktrina — Hartas, kaip pozityvistas, 
nemato nieko, kas įtikinamai patvirtintų kokios nors prigimtinės, 
išankstinės“, a priori egzi janči i - kita vertus, 
net ir pripažįstant prigimtinės teisės objektyvumą, klausimas, kas 
yra teisė ir teisinė sistema, liktų toks pat atviras. Harto neįtikina 






ir amerikietiškosios realizmo mokyklos propaguotos teisės pre- 
diktyvistinės analizės nuostatos, kad teisė — tai tik numatymas to, 
kaip vienu ar kitu atveju pasielgs teismai ar kiti jurisdikciniai 
organai, kurių kompetencijai priskirtas ginčų sprendimas: juk gry- 
nai deskriptyvi analizė nesugeba paaiškinti, kodėl šie organai pa- 
prastai elgiasi būtent taip. Jam abejonių kelia ir tos teisinio re- 
alizmo atmainos (ypač išplėtotos Skandinavijoje), kurios teisę, kaip 
objektyviai funkcionuojantį socialinio gyvenimo veiksnį, iš visuo- 
menės perkelia į grynai (ar daugiausia) psichinių vaizdinių ir jaus- 
mų sritį. Grynai normatyvistinės teisės teorijos (pavyzdžiui, Kel- 
seno „grynoji“ teisės teorija) tai žra be priekaištų — įkalin- 
damos teisę normų tarpusavio loginių ryšių ir jų priklausymo 
vieningai sistemai tinkle, jos neįstengia (arba nesistengia) paaiš- 
kinti, kodėl šios normos Įgalioja g enime, t.y. kodėl jas akceptyo- 
ja tie, Kurio privalo jų Iaikyiė ar jas taikyti“. Pagaliau Hartas 
= So (7 


su „Kurios pagrindinė idėja yra nulems: ir mū- 








reno valios pareiškimai, arba grasinimais paremti įsakymai: „da- 


ryk tai, ką liepia suverenas (t.y. valstybė), nes priešingu atveju tau 
bus taikomos tam tikros (dažniausiai iš anksto apibrėžtos) sank- 
cijos“. Bene nuosekliausiai šią teoriją suformulavo Austinas, pa- 
sak kurio tai, kad tam tikriems — autoritetingiems — liepimams 
žmonės yra įpratę paklusti, ir yra visos galiojančios teisės pagrin- 
das; būtent Austino grasinimais paremtų įsakymų (suvereno ko- 


22 Žr. M. P Golding. Op. cit. — P. 43. 

Kai kurie Austino liepimų teorijos netolygumai buvo pastebė- 
ti jau seniai, pavyzdžiui, tai, kad ši teorija nesugeba paaiškinti 
tokių specifinių sistemų, kaip tarptautinė arba primityvioji teisė, 
esmės, arba tai, kad pagrindinio šios teorijos „veikėjo“ — suve- 
reno — identifikavimas toli gražu nėra paprastas dalykas. Tačiau 
Hartas atkreipė dėmesį į tai, kad ši iš pažiūros patraukli teorija, 
sukonstruota remiantis daugiausia pavyzdžiais iš baudžiamosios 
teisės srities, nepaaiškina daugelio šiuolaikinės valstybės vidaus 
teisės elementų: juk šiuolaikinė municipalinė teisė nėra tik bau- 
džiamoji arba administracinė teisė, kur suverenas įsakinėja valdi- 
niams ir nustato sankcijas už jo nurodymų nesilaikymą?*. Antai 
Austinas sandorio pripažinimą niekiniu laikė sankcija už (šiuo 
atveju civilinės) teisės pažeidimą, tuo tarpu Hartui tokia mintis 
atrodė absurdiška**. Sutikime: Harto koncepcija, įeigu tik ji pra“ 
siskintų kelią į Lietuvos teisės mokyklas, apverstų aukštyn kejo- 
mis visą mums įprastą teorinį teisės trinarės struktūros modelį 


„norma = hipotezė + dispozicija + .sankcija“)! — 





Hartas normos (rule) sąvokai suteikia šiek tiek kitokį turinį 
negu daugelis autorių, savąsias teisės sampratas taip pat grindu- 
sių normomis (pavyzdžiui, Kelsenas vartojo ne rule, bet norn 
terminą). Harto teorijoje momna — tai taip pat taisyklė, bet šis 
terminas tarsi apima ir normatyvumo, ir normalumo aspektus, 
t.y. ir formalųjį, ir socialinį normos identifikavimo kriterijus. Toks 
termino pakeitimas (nors lietuviškai ir vienu, ir kitu atveju pa- 
prastai sakoma norma) savaip reikšmingas: Hartas tarsi atsiriboja 
nuo radikalaus normatyvizmo, į normas žiūrinčio tik per „deon- 
tinę“ prizmę, t.y. kaip į tai, kas nurodo, ką reikia daryti. Taigi jis 
kitaip nei, tarkime, Kelsenas formuluoja normos sąvoką. Harto 
teisės teorija pradedama klausimu: ką reiškia tai, kad tam tikroje 
visuomenėje ar bendruomenėje galioja (ar tiesiog yra) norma? 


* Žr. J. M. Kelly. Op. cit. — P. 403-404. 
4 Zr. Lord Lloyd of Hampstead. Introduction to Jurisprudence. — 
London: Stevens £ Sons, 1979. — P 189. 

Atsakymą į šį klausimą pateikia normos akceptavimo Eategorija, 
norma yra (galioja) tuomet, kai ji yra akceptuojama (t. a- 


ma, arba pripažįstama). Tačiau normos akceptavimo nereikia trak- 
tuoti kaip jos moralinio ar ideologinio pripažinimo. Lygiai taip 
pat normos akceptavimas nereiškia, jog žmonės „jaučiasi“ įparei- 
goti elgtis tam tikru būdu. Juo labiau akceptavimas nereiškia, jog 
norma tik konstatuoja tam tikrą dėsningą ar labiausiai paplitusį 
elgesį: kad visuomenėje galiotų norma, jog bažnyčioje kiekvienas 
vyriškis privalo nusiimti kepurę, nepakanka, kad visi jie taip elg- 
tųsi; kad išoriškai matomas nukrypimas nuo tam tikro elgesio 
modelio būtų laikomas nukrypimu nuo normos, reikia, jog jį taip 
vertintų ir dauguma tos visuomenės narių (nors jų motyvai taip 
vertinti tam tikrą elgesį gali būti skirtingi). Todėl normos S galio: 
jimas (buvimas) apima du aspektus — išorinį (daugum; 





elgiasi tam tikru būdu, t.y. seka tam tikru elgesio modeliu 
vidinį (jie pripažįsta tam tikrą elgesį kaip modelį, t.y. kaip AKP 
pavyzdį) Kai reikalavimas laikytis tokių normų, taip pat sociali- 
nis spaudimas tiems, kurie joms nepaklūsta (ar norėtų nepaklus- 
ti), yra pakankamai stiprūs, galima teigti, jog šios normos nustato 
prievoles (arba suteikia galias, ty. tai, ką mes paprastai vadiname: 
subjektyvinėmis teisėmis; Hartas griežtai skiria prievoles nusta- 
tančias ir galias suteikiančias normas, nors kai kurie kritikai abe- 
joja tokio griežtumo pagrįstumu?). Pažymėtina, kad Hartas skiria 
„paprastą“ privalėjimą nuo prievolės turėjimo: ginkluoto plėšiko 
užpultas žmogus privalo (jaučiasi privaląs) atiduoti pastarajam sa- 
vo pinigus (antraip plėšikas su juo susidoros), bet kai pinigus 
„atiduoti“ reikalauja mokesčių inspektorius, žmogus tai padaryti 
ne tik privalo, bet ir turi prievolę. 

"Tokios — kartais nelengvai į lietuvių kalbą išverčiamos — ling- 
vistinės vingrybės tik iš pirmo žvilgsnio atrodo apsunkinančios 
Harto formuluojamą teisės sampratą. Iš tikrųjų be nuodugnios 


5 Žr. S. P Sinha. Whar Is Law? - New York: Paragon House, 1989. — 
P 144. 

žodžių prasmės analizės sunku būtų sukritikuoti ir argumentuotai 
paneigti Austino ir jo sekėjų teoriją, pasak kurios teisė yra suve- 
reno „grasinimais paremti įsakymai“, arba, kalbant mums įprasta 
kalba, „valstybės valia, paversta įstatymu“. Bet tai, kad tokios 
tiesmukos, nors iš pažiūros gana nepriekaištingos, koncepcijos 
atsisakymas yra itin svarbus, ypač išryškėja žvelgiant jau iš šių 
dienų perspektyvos, kai Vakarų politinės ir teisinės minties socia- 
linis kryptingumas bene visuotinai įvardijamas teisinės valstybės 
arba teisės viešpatavimo m kategorijomis. Išties juk ne 
kiekviena suverenu pasiskelbusio ir realiai savo grasinimus įgy- 
vendinti galinčio subjekto komanda gali būti laikoma teise net ir 
tada, kai jai visuotinai paklūstama, lygiai kaip ne visos prievolės 
ar pareigos yra teisinės prievolės ar pareigos — juk kai kurios iš 
jų nėra suformuluotos kaip suvereno (kurio valią dažniausiai for- 
muluoja ne koks nors vienas valdovas, o tęstinė demokratiškai 
išrinkta įstatymų leidybos institucija — parlamentas) nurodymai 
visuomenės nariams, nors jas pripažįsta ir realizuoja absoliuti dau- 
guma visuomenės narių. Užbėgdami tolesniam dėstymui už akių, 
pažymėkime, kad štai tokiu originaliu būdu pozityvizmas randa 
savyje jėgų kritiškai vertinti valstybės kuriamą, taigi pozityviąją, 
teisę, likdamas ištikimas savo paties metodologinėms nuostatoms 
(kad, Kelseno žodžiais tariant, „visa teisė yra pozityvioji teisė“*) — 
nenuslysdamas nei į spekuliatyvius prigimtinės teisės mokyklos 
neapibrėžtumus, nei į perdėtą sociologizavimą, kai teise vadinami 
ir tokie socialiai reikšmingo elgesio veiksniai, kurių normatyvinis 
turinys, švelniai tariant, yra kvestionuotinas. 

Bet grįžkime prie Harto teorijos. Aišku, įmanoma įsivaizduoti 
tokią visuomenę, kurioje prievoles nustatančios bei galias sutei- 
kiančios normos būtų vienintelės teisės normos. Tačiau tokia vi- 
suomenė iš tikrųjų gali būti gyvybinga tik tokiu atveju, jeigu ji yra 
labai maža ir jos gyvenimo aplinka yra pakankamai stabili. Priešin- 


2 Cit. pagal: M. P. Golding. Op. cit. — P 40; plg. K. Lee. The 
Positivist Science of Law. — Aldershot: Avebury, 1989. — P 4-5. 

dos 0 Ar 
gu atveju prievoles nustatančių bei galias suteikiančių normų sis- 
tema neišvengiamai būtų ydinga trimis požiūriais. Pirma, šios norČ 
mos būtų neaiškios, neapibrėžtos — nustatant, koks yra tikrasis 
šių normų turinys ar galiojimo ribos, nuolat kiltų sunkumų. An- 
tra, šios normos būtų statiškos — jos kistų tik natūraliai kintant 
gyvenimo sąlygoms, vadinasi, labai lėtai. Ir, trečia, šios normos 
būtų neefektyvios — niekuomet nebūtų galima aiškiai nustatyti, 
ar norma yra pažeista, 0 neorganizuotas socialinis spaudimas bū- 
tų pernelyg silpnas, kad palaikytų jų galiojimą. Todėl kiekviena 
brandesnė visuomenė negali pasitenkinti tik prievoles nustatan- 
čiomis normomis, kurias Hartas vadina pirrninėmis normomis. Jai 
Teikia ir kitokių normų — antrinių normų, kurių Hartas, atsižvelg- 
damas į trejopą pirminių normų nepakankamumą, taip pat skiria 
tris rūšis. 

Visų pirma, visuomenėje turi galioti tai, ką Hartas vadina 
pripažinimo taisykle. Pripažinimo taisyklė — tai tokia „svarbiau- 
sioji“ norma, kuri nustato, kurios normos tikrai gali ir turi būti 
laikomos pirminėmis prievoles nustatančiomis arba galias sutei- 
kiančiomis normomis. Konkretūs būdai, kuriais suformuluojama 
pripažinimo taisyklė, gali būti labai įvairūs — tai gali būti tam 
tikras išsamus pirminių normų sąrašas, iškaltas akmenyje (kiek 
tokių pirmykščių teisės „kodeksų“ žino istorija!), bet tai gali būti 
ir niekur oficialiai neužfiksuota nuostata, kad tai, ką nustato par- 
lamentas, ir yra įstatymas, o drauge ir teisė (pavyzdžiui, joks An- 
glijos įstatymas nenustato, jog šioje šalyje „turi būti“ ministrų 
kabinetas, bet egzistuojančio ministrų kabineto, kaip teisę ku- 
riančios institucijos, legitimumas niekam nekelia nė menkiausių 
abejonių). Antra, turi būti keitimo taisyklės — jos nustato, kas ir 
kokiu būdu gali keisti caliojančias prievoles nustatančias bei ga- 
lias suteikiančias normas, t.y. inicijuoti ir įgyvendinti įstatymų lei- 
dybą. Todėl pirminių (teisės normų keitimo negalima paaiškinti 
remiantis grasinimais paremtais įsakymais; šis procesas pats pa- 
klūsta tam tikroms taisyklėms, kurios irgi yra teisės elementas. 


Egidijus Kūris 


Pagaliau, trečia, turi būti bylų sprendimo taisyklės, leidžiančios au- 
toritetingai nustatyti, ar pirminės normos buvo pažeistos, ir taiky- 
ti tam tikras poveikio priemones pažeidėjams. Šios trečiosios rū- 
šies antrinės normos istoriškai atsirado anksčiau ir už pripažini- 
mo taisyklę, ir už keitimo taisykles. Visos trys antrinių normų 
rūšys yra artimai susijusios, tačiau šis ryšys ypač glaudus tarp 
pripažinimo taisyklės ir keitimo taisyklių. Bet antrinės normos 
susijusios ne tik tarpusavyje: būdamos normos, kurių objektas yra 
kitos (t.y. pirminės) normos, jos yra integrali teisinės. sistemos 
dalis. Todėl Hartas teis 
mų junginį. Visuomenė, kurioje galioja ne tik pirminės prievoles 





irminių ir antrinių noOr- 





nustatančios bei galias suteikiančios normos, bet ir antrinės nor- 
mos (bent jau bylų sprendimo taisyklės), žengia žingsnį iš iki- 
teisinio pasaulio į teisinį. 

Tačiau perėjimas iš ikiteisinio pasaulio į teisinį — ne momen- 
tinis aktas, o ilgas ir sudėtingas procesas. Todėl teisinės sistemos 
buvimas ar nebuvimas — tai dažnai ne „taip ar ne“ klausimas, o 
masto, arba laipsnio, klausimas??. Kitaip tariant, teisinės sistemos 
visuomenėje gali būti „daugiau“ arba „mažiau“. Primityvios vi- 
suomenės yra primityvios ir dėl to, kad jose nėra (ar labai mažai 
yra) antrinių normų (nors ne visuomet aišku, kokias konkrečias 
normas reikėtų laikyti antrinėmis; kai kurios antrinės normos eg- 
zistuoja ir primityviose visuomenėse?). Toks teisinės sistemos pri- 
gimties traktavimas neleidžia Harto priskirti tai formalių pozity- 
vistų kategorijai, kurie į teisinę sistemą žiūri tik kaip į loginių 
ryšių visumą, o teisės spragas užpildyti ar įvairių normų priešta- 
ravimus įveikti bando operuodami tik teisės aiškinimo technika. 


Harto požiūriu, teisinė sistema — besivystanti tikrovė, nepraran- 
danti savo ryšio su socialine sistema. 


7 Žr. M. P. Golding. Op. cit. — P 45. 
2 Žr. ibid.; S. P Sinha. Op. cit. — P. 145. 


22 


HARTAS IR MES 


V 


Aišku, visos anksčiau dominavusias teisės sampratas neigian- 
čios ir naują teisės sampratą formuluojančios teorijos, jeigu tik 
jos nėra racionaliai nepaaiškinamo „apreiškimo“ rezultatas, su 
ankstesnėmis teorijomis būna susijusios ne tik negatyvia, bet ir 
pozityvia prasme. Harto teorija nėra išimtis. Nors Hartas ir prieš- 
taravo Austinui, teisę apibūdinusiam kaip suvereno komandas, jis 
nebandė paneigti įpročio paklusti kaip gyvenimo takto, galinčio 
daryti įtaką teisinei sistemai. Juk idant teisinė sistema būtų pri- 
pažinta egzistuojančia (galiojančia), nepakanka, kad normų laiky- 
tųsi absoliuti visuomenės narių dauguma (t.y. kad jos būtų efek- 
tyvios grynai bihevioristine prasme), bet reikia, kad antrines nor- 
mas akceptuotų patys pareigūnai, institucijos, kurios šias normas 
turi realizuoti. Šiuo požiūriu įpročio paklusti sąvoka gali būti pra- 
sminga paaiškinant, kas konkrečioje visuomenėje laikoma tokiais 
pareigūnais". Ryšys su Austino teorija išlieka, net ir atmetus pas- 
tarosios formuluojamą teisės sampratą. 

Kita vertus, Hartas visiškai nepaneigia ir Kelseno minties apie 
fundamentaliosios normos, iš kurios gali būti logiškai išvedamos 
visos kitos teisės normos, egzistavimą. Kelseno normų sistema — 
visų pirma loginė sistema, kurioje iš vienos — fundamentalio- 
sios — normos (Basic Norm) gali būti išvedamos visos kitos. Te- 
oretiko uždavinys — rasti šią fundamentaliąją normą ir nustatyti 
būdus, kuriais galėtų būti konstruojama visa teisinė sistema. Pa- 
žymėsime, kad būtent šia idėja galiausiai grindžiama visų šiuolai- 
kinėms teisinėms sistemoms priklausančių normų hierarchija, o 
drauge ir konstitucingumo idėja. Išties Harto postuluojama pri- 
pažinimo taisyklė bent iš tolo turėtų priminti Kelseno fundamen- 
taliąją normą; ne veltui Hartas pripažinimo taisyklę vadina „svar- 
biausiąja norma“ (ultimate rule of recognition). Tačiau Kelsenui 
pagrindinė, fundamentalioji norma yra galiojanti teisė, nes, pagal 


» Žr. M. P. Golding. Op. cit. — P. 45-46. 

logikos dėsnius, tai, kas galioja, gali būti išvedama tik iš to, kas 
galioja. O 





į svarbiausiąją normą, t.y. pripažinimo taisyklę, 
žiūri kaip į socialinį faktą — patį ime ji, kaip teisė, nėra nei 
galiojanti, nei negaliojanti“. Akivaizdu, kad yra daug valstybių, 
kuriose valdantieji bent ideologiniais sumetimais (nors gali būti ir 





kitų) nesutiks su tokiu „hipersociologizuotu“ pagrindinės normos 
traktavimu, ir yra daug teisininkų — mokslininkų bei praktikų, — 
kuriems toks pačių teisinės sistemos pagrindų „pažeminimas“ iki 
nuogo fakto lygmens atrodys tolygus teisės socialinio vertingumo 
sumenkinimui. 

Šios nuolaidos (jeigu tai nuolaidos) Austinui ir Kelsenui, ku- 
rias galbūt būtų priverstas padaryti Hartas ar veikiau kai kurie jo 
teorijos sekėjai, liudija pirmiausia ne Harto teorijos prieštaringu- 
mą, o tik tai, kad teisė yra toks daugialypis socialinio gyvenimo 
fenomenas, kurio negalima patikimai redukuoti į kokią nors vie- 
ną — tegu ir sklandžiausiai suręstą — schemą. Bet Hartas ir ne- 
siekė suformuluoti tokią teisės sampratą, kuri apimtų visą didžiu- 
lę teisinių reiškinių įvairovę, nesiekė savo teorijoje suklasifikuoti 
ir susisteminti įvairias teisės atmainas. Antai, rašant apie teisės 
šaltinius?!, jį domino tik paprotys, precedentas ir įstatymas; jis 
visai neskyrė dėmesio kitiems teisės šaltiniams — religijai, prero- 
gatyvai, tradicijoms, protui (reason), sutartims, pagaliau normi- 
niams aktams apskritai, kurių tik viena rūšis yra įstatymas. Hartui 
kartais priekaištaujama, kad galios terminu jis žymi viską, kas 
nėra prievolė arba pareiga (todėl pirmines normas ir skirsto tik 
į prievoles nustatančias ir galias suteikiančias normas), o juk nuo 
šitokių apibendrintų galių derėtų skirti, pavyzdžiui, kompetenciją 
arba teisnumą“*. Tačiau Teisės samprata — tai teisės teorijos „pa- 
grindai“, o ne visa apimantis akademinis kursas. Todėl Harto 
teisės teorija pagrįstai gali būti vadinama teisės filosofija — ja 


W Žr. ibid. — P. 46; J. W. Harris. Legal Philosophies. — London: 
Butterworths, 1980. — P 110. 

A Žr. III skyriaus $ 3 „Kilmės formos“. 

32 Žr. S. P. Sinha. Op. cit. — P 145. 

remiantis gali būti konstruojamos įvaiios pozityviosios teisės te- 
orijos, labiau orientuotos į kasdienius teisinės praktikos porei- 
kius. 


VI 


Priekaištų Harto teorijai išsakoma ir daugiau. Kartais gali at- 
rodyti, kad jeigu nebūtų Harto ir Kelseno veikalų, bent pusė da- 
barties teisės teoretikų turėtų pasiieškoti kito užsiėmimo — pole- 
mika, kurioje vieni ginčijasi su šiais autoritetais, o kiti kartoja ir 
gina jų argumentus, tapo vienu iš svarbiausių šiuolaikinės teisinės 
teormės minties varomųjų jėgų. Vienas iš dažniausiai girdimų 
priekaištų — tai moralistinio turinio (bet nebūtinai atvirai mora- 


lizuojantis) argumentas, kad Hartas nepagrįstai „išmeta“ morali- 
nes nuostatas iš postuluojamos pripažinimo taisyklės: juk būtent 


politinės, socialinės, 0 ypač moralinės nuostatos ir yra tas stab- 
dys, kuris turėtų neleisti ir daugelyje visuomenių iš tikrųjų nelei- 
džia pripažinimo taisyklę paversti piktnaudžiavimo valdžia įran- 
kiu?*. Toks priekaištas būtų suprantamas, jeigu Hartas būtų ap- 
skritai priešpriešinęs teisę moralei, bet jis neneigė, kad pati 
pripažinimo taisyklė gali būti grindžiama moraliniais kriterijais — 
tiesiog vadovavimasis ar nesivadovavimas moraliniais kriterijais 
jam yra toks pat socialinis faktas, kaip ir pačios pripažinimo tai- 
syklės galiojimas. Hartas ne priešpriešino teisę moralei ir ne tei- 


sino Eiorako = jis tiesiog nelaikė moralės savaiminiu tei- 


i, jos analizės elementu?* (pozityvis- 





tai laiko vertybes — taip pat moralines vertybes — irelevantinėmis 
jurisprudencijos požiūriu“, bet ne irelevantinėmis apskritai). Ko- 
kiais konkrečiais motyvais grindžiama pripažinimo taisyklė, ko- 


3 Žr. R. W. M. Dias. Jurisprudence. — London: Butteworths, 1985. — 
P 352-356. 

4 Žr. S. P Sinha. Op. cit. — P. 144. 

35 Žr. ibid. — P. 126. 

kios yra konkrečios jos susiformavimo aplinkybės konkrečioje Vi- 
suomenėje, tai Harto nedomino arba domino tik tiek, kiek jų 
nurodymas padėjo išskirti pripažinimo taisyklę iš visų kitų teisės, 
kaip sudėtingo reiškinio, elementų. 

Tačiau kitas Harto teorijos atžvilgiu išsakomas priekaištas yra 
kur kas esmingesnis; jo negalima atmesti pareiškiant, jog Hartas 
tiesiog nenorėjo „apie tai“ rašyti, nes jam rūpėjo išsiaiškinti „pa- 
matinius“ teisės ir teisinės sistemos klausimus, o ne sukurti po- 
zityviosios teisės teorijos sąvokų sistemą. Kritikai teigia, kad Har- 
tas nenurod, koks yra Ieisinę sisteią sudarančių normų Ir bitų 
šios sistemos elementų santykis (ir ar apskritai yra kokių nors 
kitų teisės elementų, išskyrus normas). Šie elementai — tai prin- 
cipai, teisės aiškinimo aktai, taip pat politinės nuostatos (poli- 
cies), kurios gali atlikti tą pačią socialinę funkciją, kaip ir teisės 
normos. Jeigu šie elementai nelaikomi teise, tai pernelyg daug 
kas iš to, kas yra teisė, nepagrįstai paliekama už teisinės sistemos 
ribų. Jeigu šie elementai laikomi teise (nors, atrodo, Hartas ma- 
nė kitaip), jų ir normų akivaizdūs skirtumai suniveliuojami, argu- 
mentuotai nepaaiškinant, kodėl tai daroma“. 

Kaip tik šiuo požiūriu Harto teorija davė postūmį atsirasti 
kitai — alternatyviai — teisės teorijai, o drauge ir progą sužibėti 
naujai superžvaigždei teisės teoretikų Žvaigždyne. Jos vardas — 


VII 


Dworkinas buvo Harto įpėdinis Oksfordo Jurisprudencijos ka- 
tedroje??. Jo pagrindiniai kontrargumentai prieš Harto teoriją bu- 
vo išdėstyti straipsnių rinkinyje Rimtas požiūris į teises (Taking 
Rights Seriously, 197395, o vėliau — knygose Principo reikalas 

* Žr. ibid. — P. 144-145. 

“7 Zr. J. M. Op. cit. — P 407. 


* R. Dworkin. Zūking Rights Seriously. — Cambridge, Massachusetts: 
Harvard University Press, 1978. 

(A Matter of Principle, 1985)“ ir Teisės imperija (Law's Empire, 
1986)“. Svarbiausias priekaištas, kurį Dworkinas pateikia Harto 
teorijai, yra tas, kad Hartas, visą teisę laikydamas /i< normomis, 
nepelnytai ignoruoja kitus teisės elementus — subjektyvines teises 
(rights), principus (principles), teisės aiškinimo aktus (interpreta- 
tions) ir politines nuostatas (GoliciesY) "Pasak Dworkino, ne tik 
bendrosios teisės šalių, bet ir kontinentinės teisės tradicijai pri- 
klausantys teisėjai spręsdami bylas taiko ne tik teisės normas, 
kurias jiems diktuoja kodeksai ir įstatymai, bet ir daugelį kitų 
standartų, kurie nėra normos*!. Dworkino nuomone, Hartas per- 
nelyg pabrėžė „lengvas bylas“, kuriose taikomos normos; tuo tar- 
pu „sunki0Se bylose“ jurisdikciniams organams tenka vadovautis 
ne aiškiai suformuluotomis normomis, bet politinėmis nuostato- 
mis, t.y. standartais, kuriuos diktuoja tikslas pagerinti bendruo- 
menės ekonominį, politinį ar socialinį gyvenimą, bei principais, 
t.y. tokiais standartais, kuriuos diktuoja teisingumo, nešališkumo 
ar kitokie moraliniai reikalavimai“. 


Dworkinas pats pripažįsta, kad kartais skirtumą tarp normų ir 
principų yra sunku įžiūrėti“*. Vis dėlto ginčas dėl to, ar principai 
yra normoms prilygstantis teisės elementas, kurį reikia atskirai 
išskirti, jokiu būdu nėra tuščias ginčas dėl sąvokų. Juk jeigu taip 
būtų, galbūt pakaktų susitarti, kad arba normos sąvoka apima ir 
principus, kaip tam tikrą normų atmainą (t.y. vadovautis plačiąja 
normos samprata), arba principai, kaip ne taip griežtai formuluo- 
jami standartai, yra ne normos, o tik savotiška jų užuomazga (t.y. 
vadovautis siaurąja normos samprata, kurią Hartui priskiria dau- 
gelis kritikų“*). Antroji alternatyva atrodo visai įtikinama, juolab 


* R. Dworkin. 4 Matter of Principle. — Cambridge, Massachusetts: 
Harvard University Press, 1985. 

“ R. Dworkin. Law's Empire. — Cambridge, Massachusetts: Harvard 
University Press, 1986. 

“1 Žr. R. Dworkin. Taking Rights Seriously. — P. 22. 

** Žr. ibid. 

S Žr. ibid. — P. 27-28. 

“ Žr. M. D. Bayles. Hart's Legal Philosophy. — Dordrecht: Kluwer 
Academic Publishers, 1992. — P 167. 

kad Harto teorijoje teisinės sistemos buvimas, kaip buvo minėta, 
yra „masto“ klausimas. Hartas paaiškina, kodėl jis nesutinka prin- 
cipus priskirti teisės sričiai: viena vertus, tokiu būdu lengviau api- 
būdinti teisminį procesą; kita vertus, identifikuojant teisę, iš tik- 
rųjų reikia identifikuoti jos branduolį, o ne tai, ką Hartas vadina 
„neapibrėžtumo aureole“, t.y. įvairius ribinius atvejus, kurie pasi- 
žymi tik kai kuriais teisės bruožais („net jei yra ribinių atvejų, — 
rašo jis, — visų pirma turi būti ribos“)“. Bet reikalas tas, kad 
jurisdikciniai organai — ir ne tik bendrosios teisės, bet ir konti- 
nentinės teisės tradicijos šalyse — iš tikrųjų dažnai vadovaujasi ne 
normomis, bet kitais standartais, čia pakanka paminėti vadina- 
muosius bendruosius teisės principus arba mums žinomą teisės 
taikymą pagal analogiją. Tačiau šiais atvejais standartai (ypač jei- 
gu juos diktuoja visuomenėje susiklosčiusi teisingumo samprata 
ar kiti moraliniai imperatyvai) nesiduoda lengvai, mechaniškai 
keičiami — jie yra palyginti stabilūs, dažnai pergyvena ne vieną 
žmonių kartą“. 

Kitas kontrargumentas, kurį Dworkinas pateikia prieš Harto 
teoriją, yra toks. Kadangi principai yra teisė, jie, kaip ir normos, 
turėtų būti identifikuojami remiantis pripažinimo taisykle. Bet, 
Dworkino įsitikinimu, pripažinimo taisyklė tam netinka, nes prin- 
cipai akceptuojami ne dėl to, kad jų „autoriai“ yra tam tikri pa- 
reigūnai ar institucijos, bet dėl savo turinio, t.y. dėl to, kad ilgai- 
niui įsitikinama jų priimtinumu“'. Todėl yra pagrindo abejoti tuo, 
ką Hartas laiko pačia teisinės sistemos šerdinii, — pripažinimo 
taisykle. Dworkinas puola pripažinimo taisyklės, kaip socialinio 
fakto, sampratą apskritai: sprendžiant „sunkias bylas“, dažniau- 
siai nepakanka nurodyti, koks yra „socialinis faktas“, t.y. kokia 
yra tam tikroje visuomenėje susiklosčiusi socialinė ir teisinė prak- 
tika, bet tenka remtis vieno sprendimo varianto moralinio prana- 
šumo prieš kitus kriterijumi, todėl pati pripažinimo taisyklė nega- 


“ H. L. A. Hart. Essays in Jurisprudence and Philosophy. — P. 10. 
* Zr. J. M. Kelly. Op. cit. — P. 409. 
V Zr. R. Dworkin. Taking Rights Seriously. — P. 40. 

li būti vien tik socialinio fakto konstatavimas*. Į tokius kontrar- 
gumentus Hartas ir jo šalininkai atsako, kad kai kuriose visuome- 
nėse būtent moralinis tam tikrų principų turinys ir yra tas krite- 
rijus, kuriuo remiasi pripažinimo taisyklė“, o jeigu teisėjai, spręs- 
dami bylas, apeliuoja į sprendimo moralumą, vadinasi, to 
reikalauja pati pripažinimo taisyklė“. 

Bet kodėl Dworkinas taip akcentuoja principų, kaip teisės ele- 
mentų, reikšmę? Į šį klausimą galima atsakyti taip. Jeigu teisėjai, 
spręsdami „sunkias bylas“, iš tikrųjų naudojasi plačia diskrecija 
(o tuo Hartas neabejoja), vadinasi, nėra garantijų, kad jurisdikci- 
nės institucijos bus naudojamos geriems tikslams. Dworkino ma- 
nymu, išsami teisės teorija turi pasiūlyti sprendimą ir šiais — 
„sunkių bylų“ — atvejais, ir tai ji turi padaryti pasitelkdama prin- 
cipus, kai negalima pasitelkti normų (tiesa, Harto šalininkai ne- 
sutinka, kad principai visuomet pateikia aiškų atsakymą, kaip spręs- 
ti „sunkias bylas“?!). Dworkinui diskrecija — tai tokia plati teisėjų 
nuožiūros laisvė, kai jų faktiškai nevaržo jokie autoritetingi stan- 


dartai??. Jeigu teisėjai naudojasi tokia diskrecija, jie faktiškai ku- 
ria teisę e£ post facio) (post facto) tuo tarpu jie turėtų ne sukurti naujas teises 


bylos šali +—-koki ises šios jau turi, ir atitinka- 
mai spręsti ginčus??. Teismai iš jurisdikcinės institucijos neturėtų 
virsti įstatymų leidybos institucija — įstatymų leidyba turėtų būti 
demokratiškai išrinktų pareigūnų prerogatyva. 

Bet nors šie Dworkino argumentai ir svarūs demokratinės 
politinės ideologijos požiūriu, juose ignoruojamos dvi svarbios ap- 
linkybės. Pirma, nors įstatymai apskritai neturėtų galioti atgaline 
tvarka, bet retroaktyvi įstatymų leidyba savaime nėra nesąžininga, 


* Žr. ibid. — P 68. 

* Žr. H. L. A. Hart. Essays in Jurisprudence and Philosophy. — 
P 54-55. 

5 Žr. J. L. Coleman. Markets, Morals and the Law. - Cambridge, 
Massachusetts: Cambridge University Press, 1988. — P. 23. 

3" Žr. M. D. Bayles. Op. cit. - P 175. 

52 Žr. R. Dworkin. Taking Rights Seriously. — P. 32. 

** Žr. ibid. — P. 30, 44, 81, 84. 

ypač jei tenka spręsti ginčus, kurių teisė dar nėra sureguliavusi, — 
juk geriau juos išspręsti tokiu būdu, negu neišspręsti visai“*. An- 
tra, tikėtis, kad šiuolaikinėje „administracinėje“ visuomenėje tei- 
sės aktus leis tik demokratiškai išrinkti atstovai, yra mažių ma- 
žiausiai naivu??. Vis dėlto Dworkino susirūpinimas, kad teisėjų 
diskrecija nevirstų priedanga neteisingiems ir neteisėtiems spren- 
dimams, visiškai suprantamas. 

Dworkinas įsitikinęs, kad teisėjai, spręsdami bylas, turi remtis 
žmonių teisėmis. Žmonių teisės nusveria naudingumo sumetimus: 
visuomenei gali atrodyti „naudinga“ panaikinti arba apriboti tei- 
ses, ir vis dėlto teisės yra svarbesnės. Dworkinas teises vadina 
koziriais““, teisių kaip kozirių (rights as trumps) koncepcija yra 
viena iš jo liberalios moralinės ir politinės filosofijos kertinių ak- 
menų. Pasak Dworkino, juridinės teisės (t.y. subjektyvinės teisės) 
yra moralinių teisių atmaina: teismai, ginantys Žmonių juridines 
teises, iš tikrųjų realizuoja politinės moralės nuostatas?'. Teisė- 
jams išties kartais iškyla dilema: sugedusioje (wicked) teisinėje 
sistemoje jie, vadovaudamiesi moraliniais kriterijais, kartais turi 
slėpti, ką vienu ar kitu klausimu iš tikrųjų skelbia teisė“. Taip 
Harto ir Dworkino polemikoje atgimsta šimtametis pozityvizmo 
ir prigimtinės teisės mokyklos ginčas: ar neteisinga teisė yra E 
sė? 

Tačiau nereikia manyti, kad Dworkinas ir jo sekėjai tik kar- 
toja, savaip persakydami, senus prigimtinės teisės mokyklos at- 
stovų argumentus. Dworkinas savo teisės koncepciją vadina „tei- 
se kaip visuma“ (law as integrityY“, kurioje yra vietos įvairiems 
teisės elementams. Reikalas tas, kad Dworkinas akcentuoja tai, 
ką Hartas pavadino vidiniu požiūriu į teisę, t.y. teisinės sistemos 


4 Žr. M. D. Bayles. Op. cit. - P 176. 

*“ Žr. ibid. 

* Žr. R. Dworkin. Taking Rights Seriously. — P. 184-205. 

“7 Žr. R. Dworkin. A Matter of Principle. —- P. 256. 

3 Žr. R. Dworkin. Taking Rights Seriously. — P. 326-327, 341-343. 
“ Žr. R. Dworkin. Law's Empire. - P 176 ff. 

veikėjų nuomonėmis ir nuostatomis teisės reikalavimų atžvilgiu, 
tuo tarpu Hartas nesitenkina vien vidiniu požiūriu, bet derina jį 
su deskriptyviu išoriniu teisinio elgesio stebėjimu“. Todėl Harto 
ir Dworkino teorijos nėra tokios nesutaikomos, kaip atrodo iš 
pirmo žvilgsnio ir kaip tikriausiai jie abu manė. 

Čia nėra galimybės plačiau analizuoti išties gausią ir nesiliau- 
jančią Dworkino ir Harto bei jų šalininkų (Harto sekėjų Josepho 
Razo, Michaelo D. Bayleso ir oponentų Lono L. Fullerio, Kento 
Greenawalto, Johno Finniso) diskusiją (kurios čia pateikti tik frag- 
mentai). Džiugu, kad nors po Harto mirties dienos šviesą išvydo 
kai kurie iki tol nežinomi jo atsikirtimai į Dworkino kritiką. Skai- 
tytojas pamatys, kad kai kada Dworkinui pavykdavo paskatinti 
Hartą pakeisti savo ankstenę poziciją (pats Dworkinas, priešin- 
gai, vargu ar kada nors prisipažino klydęs). Bet ir tada, kai abu 
oponentai neprieidavo prie bendros nuomonės, jų polemika plė- 
tojo jurisprudenciją labiau negu šimtų kitų autorių teisės teorijos 
traktatai. 


* Žr. M. D. Bayles. Op. cit. — B 189. 

PRATARMĖ 


Rašydamas šią knygą, aš siekiau pagilinti teisės, prievartos 
ir moralės - skirtingų, bet susijusių socialinių reiškinių — sami- 
pratą. Nors knyga visų pirma skirta studijuojančiajam jurisp- 
rudenciją, tikiuosi, kad ji gali būti naudinga ir tiems, kuriuos 
labiau domina ne teisė, bet moralės ar politikos filosofija. Tei- 
sininkas šią knygą laikys analitinės jurisprudencijos apybrai- 
ža, nes jos paskirtis yra ne kritikuoti teisę ar teisinę politiką, 
o veikiau paaiškinti bendrąją teisinio mąstymo struktūrą. Be 
to, aš dažnai keliu klausimus, kuriuos galima vadinti klausi- 
mais dėl žodžių reikšmių. Antai aš svarsčiau, kuo „privalėti“ 
skiriasi nuo „turėti prievolę“; kuo teiginys, kad norma* yra 
galiojanti teisės norma, skiriasi nuo teiginio, kad ji yra parei- 
gūnų elgesio numatymas; kas turima galvoje, kai teigiama, jog 
socialinė grupė laikosi normos, ir kuo šis teiginys skiriasi bei 
kuo yra panašus į teiginį, kad šios grupės nariai daro tam 
tikrus dalykus, nes taip yra įpratę. Viena iš svarbiausių šios 
knygos temų yra tai, kad nei teisės, nei kurios nors kitos so- 
cialinės sanklodos formos neįmanoma suprasti, neįvertinus tam 
tikrų esminių skirtumų tarp dviejų rūšių teiginių, kuriuos aš 
pavadinau „vidiniais“ ir „išoriniais“, — stebėjimo būdu tiriant 
socialines normas, galima formuluoti ir vienus, ir kitus. 

* Anglų kalbos žodis mule reiškia ir normą, ir taisyklę. Šioje knygoje 
jis dažniau (bet ne visuomet) verčiamas nonna. (Zvaigždutėmis žymimos 


vertėjo pastabos, o skaičiais pažymėtos nuorodos yra paties autoriaus. - 
Red. past.) 

Nors knygoje daug dėmesio skiriama analizei, ją galima 
laikyti ir aprašomosios sociologijos apybraiža; juk prielaida, 
kad žodžių reikšmių tyrinėjimai paaiškina tik pačius žodžius, 
yra klaidinga. Daugelį iš pirmo žvilgsnio nepastebimų socia- 
linių situacijų ar santykių skirtumų geriausiai galima paaiš- 
kinti nagrinėjant įprastą atitinkamų posakių vartoseną ir tai, 
kaip šie posakiai priklauso nuo socialinio konteksto, kuris pats 
juose dažnai nėra minimas. Šiems tyrinėjimams ypač tinka 
profesoriaus J. L. Austino žodžiai, kad „įžvalgus žodžių suvo- 
kimas“ gali padėti mums „aiškiau suvokti reiškinius. 

Aišku, aš labai skolingas kitiems autoriams; iš tikrųjų daug 
vietos šioje knygoje skirta paprasto teisinės sistemos modelio, 
sukonstruoto vadovaujantis Austino* liepimų teorija, trūku- 
mams aptarH. Bet skaitytojas tekste aptiks labai nedaug nuo- 
rodų į kitus autorius, taip pat labai nedaug išnašų. Vietoj jų 
knygos pabaigoje jis ras plačias pastabas, kurias reikėtų skai- 
tyti po kiekvieno skyriaus; jose tekste išdėstyta nuomone sie- 
jama su mano pirmtakų ir amžininkų išsakytais požiūriais, 
taip pat užsimenama, kokia linkme jų veikaluose diskusija ga- 
lėtų būti toliau plėtojama. Tokį būdą aš pasirinkau iš dalies 
dėl to, kad šioje knygoje argumentavimas yra ištisinis, tad jo 
gretinimas su kitomis teorijomis jį pertrauktų. Bet aš turėjau 
ir pedagoginį tikslą: tikiuosi, jog šitoks dėstymas susilpnins 
įsitikinimą, kad teisės teorijos knyga - tai visų pirma knyga, 


* Johnas L. Austinas - Jeremy'o Benthamo (apie jį žr. išnašą p. 69) 
mokinys, Londono universiteto profesorius. Jis laikomas Anglijos „ana- 
litinės jurisprudencijos“ kūrėju ir vienu iš teisinio pozityvizmo pagrindė- 
nisprudencijos studijavimo nauda (The Province of Jurisprudence Determi- 
ned and the Uses of the Study of Jurisprudence, 1832), kuris po jo mirties 
buvo išleistas pakartotinai su jo žmonos Sarah'os Austin pratarme, bet 
jau kitu pavadinimu - Jurisprudencijos paskaitos, arba pozityviosios teisės 
filosofija (Lectures on Jurisprudence or the Philosophy of Positive Law, 
1861-1863). Austino teorija — Harto teorijos išeities taškas ta prasme, 
kad Hartas savo koncepciją dėsto kaip Austino kritiką. NB: nepainioti su 
J. L. Austinu, kurio straipsnį Hartas irgi cituoja (žr. p. 66). 

iš kurios sužinoma, kas.rašoma kitose knygose. Kol šio įsitiki- 
nimo laikosi tie, kurie rašo, šioje srityje negali būti didelės 
pažangos; 0 kol jo laikosi tie, kurie skaito, pačios disciplinos 
mokomoji vertė bus tikrai labai menka. 

Aš jau seniai esu skolingas tokiai gausybei draugų, kad 
visų savo Skolų dabar negaliu sumineti. Tačiau turiu prisipa- 
žinti esąs ypač skolingas ponui A. M. Honorė, kurio nuodugni 
kritika atskleidė daug minties painiavos ir stiliaus trūkumų. 
Aš juos bandžiau pašalinti, bet bijau, kad liko daug ko, kam jis 
nepritartų. Jeigu bent kiek yra vertinga šioje knygoje išdėsty- 
toji politikos filosofija ir naujas prigimtinės teisės interpretavi- 
mas, tai tik pokalbių su ponu G. A. Paulu dėka; jam turiu 
padėkoti ir už korektūros skaitymą. Už naudingus patarimus 
bei kritiką taip pat esu labai dėkingas dr. Rupertui Crossui* ir 
ponui P. F. Strawsonui, skaičiusiems tekstą. 

H. L. A. HART 

Oksfordas, 1961 m. vasaris 


Per pastaruosius dešimt metų pasirodė daug kritinės lite- 
ratūros apie šią knygą. Naudodamasis tuo, kad knyga leidžia- 
ma pakartotinai, aš pridėjau prie „Pastabų“ (p. 467—469) rink- 
tinį sąrašą veikalų, kuriuose pateikta esminė knygoje išsakytų 
pažiūrų kritika ir mano kritikų pasiūlytos ryškiausios šių pa- 
žiūrų modifikacijos arba išplėtojimai. Aš tikiuosi kada nors 
ateityje įdėti į knygą išsamią diskusiją šiais klausimais. 

H. L. A. HART 

Oksfordas, 1972 m. kovas 


* Rupertas Crossas - Oksfordo universiteto profesorius; jo žymiausias 
veikalas (laikomas vienu iš fundamentaliausių šiai temai skirtų veikalų) — 
Precedentas anglų teisėje (Precedent in English Law, 1961). 

Teisės samprata per kelerius metus, praėjusius po šios kny- 
gos pasirodymo, pakeitė jurisprudencijos supratimą ir jos tyri- 
mų pobūdį angliškai kalbančiame pasaulyje ir už jo ribų. Jos 
poveikis buvo milžiniškas, todėl pasirodė daugybė publikaci- 
jų, aptariančių šią knygą ir joje išdėstytas doktrinas - ir ne tik 
teisės teorijos kontekste, bet taip pat moralės ir politikos filo- 
sofijos kontekste. 

Hartas ilgus metus puoselėjo mintį papildyti Teisės sampra- 
tą dar vienu skyriumi. Jis nenorėjo krapštytis prie teksto, kurio 
įtaka buvo tokia didžiulė, todėl, atsižvelgiant į jo norą, šis 
tekstas čia spausdinamas be pakeitimų, išskyrus menkesnes 
pataisas. Tačiau Hartas norėjo atsakyti į gausius šios knygos 
aptarimus - apginti savo poziciją nuo tų, kurie ją iškraipė, 
paneigti nepagrįstą kritiką, bet taip pat - jo manymu, tai buvo 
lygiai svarbu - nusileisti teisingos kritikos jėgai ir pasiūlyti, 
kaip knygoje išdėstytos doktrinos galėtų būti pataisytos, kad 
atsižvelgtų į šiuos argumentus. Naujasis skyrius, kuris iš pra- 
džių buvo sumanytas kaip įžanga, bet galiausiai tapo prierašu 
knygos pabaigoje, liko neužbaigtas iš dalies tik dėl to, kad 
Hartas skrupulingai siekė tobulumo. Šitaip atsitiko ir dėl to, 
kad jis nesiliovė abejojęs paties šio sumanymo išmintingumu; 
jį kamavo dvejonės, ar derėtų taip elgtis su ryžtingais ir įžval- 
giais pagrindiniais knygos teiginiais, tokiais, kokie jie iš pra- 

džių buvo sumanyti. Vis dėlto, nors ir su ilgomis pertrauko- 
mis, Hartas atkakliai dirbo, rašydamas šį prierašą, ir iki mir- 
ties jis beveik užbaigė pirmąją iš dviejų sumanytų dalių. 

Kai Jennifer Hart paprašė mus peržiūrėti rankraščius ir nu- 
spręsti, ar tarp jų yra kas nors, ką būtų verta pateikti spaudai, 
mums labiausiai rūpėjo, kad nebūtų spausdinama tai, ko Har- 
tas nebūtų norėjęs skelbti. Todėl mes labai apsidžiaugėme įsi- 
tikinę, kad prierašo pirmoji dalis buvo iš esmės užbaigta. Ant- 
rosios dalies mes aptikome tik ranka rašytas pastabas, bet jos 
buvo pernelyg fragmentiškos ir neužbaigtos, kad jas būtų ga- 
lima publikuoti. Pirmosios dalies, priešingai, buvo keli varian- 
tai - perrašytas mašinėle, ištaisytas, dar kartą perrašytas ir dar 
kartą ištaisytas. Akivaizdu, kad netgi paskutiniojo varianto Har- 
tas nelaikė visiškai užbaigtu. Šis variantas daug kartų taisytas 
pieštuku ir šratinuku. Maža to, Hartas ne atmesdavo ankstes- 
nius variantus kaip nebereikalingus, bet, atrodo, dirbdavo to- 
liau prie to varianto, kuris pakliūdavo po ranka. Nors tai ir 
apsunkino mūsų, kaip redaktorių, uždavinį, bet pataisos, pa- 
darytos per pastaruosius dvejus metus, buvo daugiausia sti- 
liaus niuansų pataisos, 0 tai savaime liudija, kad Hartas buvo 
iš esmės patenkintas savo tekstu. 

Mūsų užduotis buvo palyginti alternatyvius variantus ir, 
radus skirtumų, nustatyti, ar atskirų teksto dalių, esančių tik 
viename variante, kituose nebuvo dėl to, kad Hartas jas atmetė 
kaip nereikalingas, ar dėl to, kad jis niekada neturėjo vieno 
varianto, apimančio visus pataisymus. Spausdinamame tekste 
yra visi pataisymai, kurių Hartas neatsisakė ir kurie yra toliau 
jo taisytuose teksto variantuose. Kartais pats tekstas būdavo 
nenuoseklus. Dažnai taip atsitikdavo dėl to, kad mašininkė 
neteisingai perskaitydavo rankraštį, o Hartas jos klaidas ne 
visuomet pastebėdavo. Kitais atvejais, be jokios abejonės, saki- 


niai būdavo sudarkomi juos komponuojant, kaip paprastai bū- 

na, ketinant juos pataisyti, kai bus galutinai tvarkomas tekstas; 
bet Hartas nespėjo to padaryti. Tokiais atvejais mes bandėme 
rekonstruoti pradinį tekstą arba atkurti Harto mintį, kuo ma- 
žiau pridėdami nuo savęs. 6-ame skirsnyje (apie diskreciją*) 
susidūrėme su ypatinga problema. Mes aptikome du šio skir- 
snio pirmosios pastraipos variantus - vieną egzempliorių, ku- 
riame tekstas tam tikroje vietoje nutrūko, ir kitą egzempliorių, 
kuriame buvo ir likusioji to skirsnio dalis. Kadangi nebaigtasis 
variantas buvo tame egzemplioriuje, Kuriame buvo ir daugelis 
Harto paskutiniųjų pataisų, o jis pats niekuomet šio varianto 
neatmetė, taip pat todėl, kad jis harmoningai dera prie viso 
dėstymo šiame knygos prieraše, mes nusprendėme leisti spaus- 
dinti abu variantus - tas, kuris nebuvo pratęstas, pateikiamas 
kaip baigiamoji pastaba. 

Hartas niekuomet nedavė perrašyti mašinėle pastabų, ku- 
rios daugiausiai yra nuorodos. Pastabų buvo tik rankraštinis 
variantas, 0 su kuo šios pastabos siejamos, lengva nustatyti iš 
paties pirmojo mašinėle perrašyto pagrindinio teksto egzem- 
plioriaus. Vėliau Hartas kartais pridėdavo nuorodas paaiškini- 
muose paraštėse, bet jie daugiausiai neužbaigti, kartais liudi- 
jantys tik poreikį surasti nuorodą, ir nieko daugiau. Timothy 
Endicottas patikrino visas nuorodas, surado visas, kurios buvo 
neužbaigtos, ir pridėjo nuorodas tose vietose, kur Hartas cita- 
vo Dworkiną arba atpasakojo jo žodžius, nenurodydamas šal- 
tinio. Endicottas taip pat pataisė tekstą ten, kur citatos buvo 
netikslios. Atlikdamas šį didelių paieškų ir išradingumo reika- 
laujantį darbą, jis taip pat pasiūlė keletą pagrindinio teksto 
pataisų, atitinkančių jau minėtas redakcines gaires, ir mes šias 
pataisas su dėkingumu priėmėme. 

Mes nė kiek neabejojame, kad Hartas, jeigu tik jis būtų 
galėjęs, būtų toliau dailinęs ir tobulinęs tekstą prieš jį paskelb- 


* Ty. laisvą nuožiūrą. 

damas. Bet mes esame įsitikinę, kad čia skelbiamas knygos 
prierašas yra jo gerai apsvarstytas atsakymas į daugelį Dwor- 
kino argumentų. 


P. A. B. 
J. R 


* J. R. - Josephas Razas (apie jį žr. išnaša p. 394); P A. B. - Pene- 
lope A. Bulloch. 

1. Teisės teorijos keblumai 


Retas klausimas apie žmonių visuomenę yra kartojamas 
taip primygtinai, kaip klausimas „Kas yra teisė?“, ir į retą 
klausimą rimti mąstytojai atsako taip įvairiai, keistai ir net 
paradoksaliai. Net jeigu apsiribotume tik paskutiniųjų 
150 metų teisės teorija ir paliktume nuošaly antikos ir vidu- 
ramžių samprotavimus apie teisės „prigimtį“, vis tiek įsiti- 
kintume, kad čia susiklosčiusi situacija neturi analogų nė 
viename iš dalykų, kurie sistemingai studijuojami kaip at- 
skiros akademinės disciplinos. Visai nėra išsamios literatū- 
ros, skirtos klausimams „Kas yra chemija?“ arba „Kas yra 
medicina?“, bet klausimu „Kas yra teisė?“ tokios literatū- 
ros yra. Kelios eilutės elementaraus vadovėlio įvadiniame 
puslapyje - štai ir viskas, ką reikia Žinoti studijuojančiajam 
šiuos mokslus; o jam pateikiami atsakymai labai skiriasi 
nuo tų, kurie siūlomi studijuojančiajam teisę. Niekam neat- 
ėjo į galvą mintis, jog daug ką galima paaiškinti atkakliai 
teigiant, kad medicina yra „tai, kaip gydytojai gydo ligas“ 
arba „numatymas to, ką darys gydytojai“, lygiai kaip ir pa- 
reiškiant, kad tai, kas tradiciškai pripažįstama būdinga, svar- 
bia chemijos sritimi, tarkime, rūgščių tyrinėjimas, iš tiesų 
visai nėra chemijos sritis, ir jog tai yra svarbu. Tačiau kai 
kalbama apie teisę, dažnai sakomi dalykai, iš pirmo žvilgs- 
nio atrodantys tokie pat keisti, kaip ką tik minėtieji, - ir ne 
tik sakomi, bet ir atkakliai, iškalbingai ir aistringai įrodi- 

nėjami, lyg jie apreikštų tiesas apie teisę, kurias ilgą laiką 
buvo užtemdęs klaidingas teisės tikrosios esmės supratimas. 

„Tai, kaip pareigūnai sprendžia ginčus, <...> ir yra tei- 
sė.“! „Pranašavimai, kaip <...> pasielgs teismai, <...> ir 
yra tai, ką aš vadinu teise.“ Įstatymai yra „teisės šaltiniai, 
<...> bet ne pačios teisės sudedamosios dalys“? „Konstitu- 
cinė teisė yra tik pozityvioji moralė.“* „Vogti negalima; jei- 
gu kas nors vagia, turi būti nubaustas. <...> Pirmąją nor- 
mą, jeigu ji apskritai egzistuoja, apima antroji norma, kuri 
ir yra vienintelė tikroji norma. <...> Teisė yra pirminė nor- 
ma, nustatanti sankciją.“? 

Tai tik keletas iš daugybės iš pirmo žvilgsnio keistų ir 
paradoksalių teiginių ir neiginių apie teisės esmę. Atrodo, 
kad kai kuriuos iš jų lengva paneigti, nes jie prieštarauja 
tvirčiausiai įsišaknijusiems įsitikinimams. Mums kyla pagun- 
da atsakyti: „Žinoma, įstatymai yra teisė, bent jau viena iš 
jos atmainų, net jeigu yra ir kitų“; „Žinoma, teisė negali 
būti tik tai, ką daro pareigūnai arba darys teismai, nes tam, 
kad atsirastų pareigūnas arba teismas, taip pat reikalinga 
teisė“. 

Vis dėlto šių paradoksalių posakių autoriai — ne prana- 
šautojai ar filosofai, kurių profesinis bruožas yra abejoti 
pačiais aiškiausiais sveiko proto postulatais. Šie posakiai — 
žmonių, kurie buvo visų pirma teisininkai ir, būdami pro- 
fesionalai, arba dėstė teisę, arba vertėsi teisine praktika, o 
kartais jau kaip teisėjai teisę taikė, ilgų teisės apmąstymų 
rezultatas. Be to, tai, ką jie sakė apie teisę, tuo metu ir toje 


' Liewellyn, The Bramble Bush (2nd edition, 1951), p. 9. 

2 O. W. Holmes, „The Path of the Law“ in Collected Papers (1920), 
p. 173. 

* J. C. Gray, The Nature and Sources of the Law (1902), p. 276. 

* Austin, The Province of Jurisprudence Determined (1832), Lecturė 
VI (1954 edition), p. 259. 

>? Kelsen, General Theory of Law and State (1949), p. 61. 

vietoje pagilindavo mūsų supratimą apie ją. Juk, Žinant šių 
teiginių kontekstą, jie tampa kartu ir aiškūs, 7 painūs; tai 
greičiau ne sausi apibrėžimai, o kai kurių nepelnytai igno- 
ruotų tiesų apie teisę didingas hiperbolizavimas. Jie yra toji 
šviesa, kuri priverčia mus įžvelgti teisėje daug ką iš to, kas 
yra paslėpta, tačiau ši šviesa yra tokia ryški, kad mus visiš- 
kai apakina, ir mes taip ir liekame aiškiai nesuvokę visumos. 

Greta šio nesiliaujančio knygose plėtojamo teorinio gin- 
čo, mes susiduriame su keistu priešingu reiškiniu: dauguma 
žmonių paprašyti sugeba lengvai ir užtikrintai vardyti teisės 
pavyzdžius. Retas anglas nežino, kad yra įstatymas, drau- 
džiantis žudyti, arba reikalaujantis mokėti pajamų mokestį, 
arba smulkiai apibūdinantis, ką reikia daryti, kad sudaryta- 
sis testamentas galiotų. Iš tikrųjų kiekvienas, išskyrus vaiką 
arba užsienietį, pirmą kartą susidūręs su anglišku Žodžiu 
„teisė“*, lengvai galėtų paminėti daugiau tokių pavyzdžių, 
o daugelis žmonių galėtų padaryti dar daugiau. Jie galėtų 
bent jau bendrais bruožais papasakoti, kaip sužinoti, ar tam 
tikri dalykai Anglijoje yra teisė; jie žino, kad yra specialis- 
tų, su kuriais galima konsultuotis, taip pat teismai, kurie 
visais šiais atvejais turi galutinį ir sprendžiamąjį balsą. Pa- 
prastai jie žino dar daugiau. Dauguma išsimokslinusių Žžmo- 
nių suvokia, kad Anglijos įstatymai sudaro tam tikrą siste- 
mą ir kad Prancūzijoje ar Jungtinėse Valstijose, ar Sovietų 
Rusijoje — faktiškai beveik kiekvienoje atskira „šalimi“ 


* Anglų kalbos žodis /aw reiškia ir teisę, ir įstatymą; beje, law neretai 
žymi ne tik parlamento išleistą aukščiausiosios teisinės galios aktą, kurį 
lietuviškai vadiname įstatymu, bet ir žemesnės įstatymų leidybos institu- 
cijos išleistą norminį aktą. Įstatymą, kaip rašytinį teisės šaltinį, gali žymėti 
(o šioje knygoje dažniausiai ir žymi) žodis statute (rečiau — act). "Tais 
atvejais, kai angliškas terminas Lmw vartojamas daugiskaita (laws), jis, 
atsižvelgiant į kontekstą, verčiamas arba teisė, arba įstatymai. Tačiau kai 
terminas law vartojamas vienaskaita, jis dažniausiai verčiamas teisė, ir tik 
išimtiniais atvejais, kai akivaizdu, kad kalbama ne apie teisę, 0 apie įsta- 
tymą, jis verčiamas įstafyrnas (žr. taip pat išnašą p. 47). 

laikomoje pasaulio dalyje — yra teisinės sistemos*, kurios, 
nepaisant svarbių skirtumų, apskritai yra panašios savo struk- 
tūra. Iš tikrųjų švietimas būtų palikęs didžiulę spragą, jei 
nebūtų supažindinęs Žmonių su šiais faktais, ir vargu ar 
laikytume tai didelės išminties požymiu, jeigu žinantieji šiuos 
faktus galėtų pasakyti, kokie yra svarbiausių skirtingų teisi- 
nių sistemų panašumai. Kiekvienas išprusęs žmogus turėtų 
sugebėti identifikuoti šiuos svarbiausius požymius maždaug 
pagal tokią scherhą. Jie apima: (i) normas, neleidžiančias 
arba draudžiančias tam tikru būdu elgtis ir nustatančias 
bausmę už tokį elgesį; (ii) normas, reikalaujančias, kad žmo- 
nės atlygintų kitiems tam tikrais būdais padarytą žalą; 
(iii) normas, detaliai reglamentuojančias, kaip turi būti su- 
daromi testamentai, sutartys ar kiti sandoriai, kuriais suku- 
riamos teisės ar nustatomos pareigos; (iv) teismus, kurie 
turi nustatyti, kokios yra normos ir ar jos buvo pažeistos, ir 
skirti bausmę arba įpareigoti sumokėti kompensaciją; 


* Čia ir toliau šioje knygoje angliškas terminas /egal system dažniau- 
siai verčiamas ne teisės sistema, bet teisinė sistema. Šitaip ne tiek atsiri- 
bojama nuo lietuviškoje teisės literatūroje įprasto perdėm etatistinio tei- 
sės ir visos teisinės sistemos interpretavimo, kuris, beje, nėra labai būdin- 
gas ir pačiam Hartui, bet veikiau akcentuojama galimybė teisės sistemos 
sąvoką vartoti (kai tai reikalinga) jos tikrąja, etimologijos sąlygotąja pras- 
me. Šiuo požiūriu teisės sistema - tai teisinės sistemos, kaip visų teisinių 
reiškinių visumos, sudedamoji dalis. Taigi teisinė sistema — tai ne „forma- 
lios“ teisės, kaip normų (taisyklių) ir su jomis organiškai susijusių idea- 
lios tikrovės elementų (pavyzdžiui, precedentų, principų ir t.t.), lygio ka- 
tegorija, bet realaus teisinių reiškinių būvio kategorija, apimanti ir tokius 
elementus, kaip teisinės institucijos (įstaigos), teisininko profesija, teisės 
reguliuojami realūs konkrečių subjektų santykiai ir kt. Deja, lietuviškojo- 
je teisės literatūroje terminas /eisės sisterna paprastai vartojamas ir tada, 
kai kalbama apie teisės, traktuojamos kaip normų visuma, sistemą, ir 
tada, kai kalbama apie teisės normas platesniame „parateisiniame“ (s0o- 
cialiniamė, politiniame, kultūriniame, istoriniame ar netgi geopolitinia- 
me) kontekste. Tačiau tada, kai autorius vartoja terminą system of law, jis 
nedvejojant verčiamas teisės sisterna.. 

(v) įstatymų leidybos instituciją*, kuri turi kurti naujas nor- 
mas, taip pat naikinti senąsias. 


* Hartas vartoja anglų kalboje įprastą legislatūros terminą (legislatu- 
re). Šiuo terminu paprastai žymimos įvairios įstatymų leidžiamosios (arba 
legislatyvinės) valdžios institucijos - ir aukščiausiosios (kurios paprastai 
vadinamos tiesiog parlamentais), ir valstybės sudedamųjų dalių (valstijų, 
provincijų, žemių, departamentų, kantonų, rajonų, prefektūrų ir pan.) 
institucijos, atliekančios analogiškas funkcijas (legislatūros siauresniąja šio 
termino prasme). Pažymėtina, jog legislatūros terminas pats savaime ne- 
reiškia, kad atitinkama institucija yra suvereniteto turėtoja ar reiškėja, 
todėl teisinga būtų šiuo žodžiu žymėti ir tokias institucijas, kurios yra 
aukščiausiosios legislatyvinės valdžios turėtojos federacinių valstybių su- 
dedamosiose dalyse (pavyzdžiui, JAV valstijų kongresai arba Vokietijos 
žemių landtagai), ir tokias, kurios yra veikiau ne valstybinės valdžios 
įstaigos, bet aukščiausiosios savivaldos institucijos tam tikruose teritori- 
niuose dariniuose; tokių institucijų analogas Lietuvoje šiuo metu yra sa- 
„ivaldybių tarybos. Taigi legislatūros terminas gali būti vartojamas ir siau- 
rąja, ir plačiąja prasme. Todėl į lietuvių kalbą terminas /egislature galėtų 
būti verčiamas dvejopai: arba legislatūra (dažniausiai tada, kai autorius 
nenori specialiai išskirti parlamento kaip aukščiausiosios įstatymų leidžia- 
mosios valdžios institucijos), arba įstatymų leidybos institucija (ypač tada, 
kai autorius kalba kaip tik apie aukščiausiąją įstatymų leidybos instituci- 
ją). Analogiškai (diferencijuotai - Iegislatūra arba įstatymų leidybos insti- 
tucija) galėtų būti verčiamas ir rečiau šioje knygoje vartojamas terminas 
legislative body. Tačiau legislatūros terminas, deja, apskritai nėra prigijęs 
lietuviškoje teisės terminijoje. Todėl, mūsų manymu, vienintelis priimti- 
nas kelias yra vartoti vieną sąvoką - įstatymų leidybos institucija, nors 
lietuvių kalbos žodis įstatymas reiškia būtent parlamento (bet ne žemes- 
nės kompetencijos valstybės institucijos) išleistą aktą, todėl vargu ar ga- 
lima kalbėti apie „vietinę“ įstatymų leidybos instituciją, neiškreipiant žo- 
džio įstatymas tikrosios prasmės. Lygiai taip pat sudėtinga adekvačiai 
išversti terminą legislator; jo pažodinė reikšmė yra įstatymų leidėjas bet 
vertime įstatymų leidėjo sąvoka vartojama plačiąja prasme, ir įvairių „vie- 
tinių“ legislatūrų : atveju; tas pat pasakytina ir apie terminą legislation, 
plačiausiąja prasme reiškiantį bet kokią legislatyvinę veiklą, kuri, laikantis 
susiklosčiusios vartosenos, verčiama tiesiog įstatymų leidyba. Ir tik būd- 
vardis Iegislative, ypač įkai turima galvoje legislatyvinė valdžia arba tam 
tikros institucijos legislatyvinės galios, verčiamas ne tik įstatymų leidybos, 
bet ir legislatyvinis, šiuos žodžius vartojant kaip sinonimus (kadangi bent 
šia būdvardine forma jis yra — nors ir ne itin plačiai - prigijęs lietuviškoje 
teisės terminijoje). (Čia būtų nepriimtinas iš pirmo žvilgsnio, atrodo, kom- 
promisinis variantas - vadinti šią instituciją feisės kūrimo institucija arba 
teisės normų kūrimo institucija, nes toli gražu ne visos teisės teorijos su- 
tiktų su prielaida, kad teisę kuria fik ši institucija arba kad teisė yra tik 
normos; tiesą sakant, bet kurios teisinės sistemos funkcionavimo praktika 

Bet jeigu šiuos dalykus visi žino, kodėl vis dar klausia- 
ma „Kas yra teisė?“ ir kodėl į šį klausimą taip įvairiai ir 
keistai atsakoma? Ar taip yra dėl to, kad, greta aiškių tipiš- 
kų atvejų, kuriuos lemia šiuolaikinių valstybių teisinės sis- 
temos (kad jos yra teisinės sistemos, niekas nė nemano 
abejoti), yra ir abejotinų atvejų, dėl kurių „teisinio pobū- 
džio“ nėra tikri ne tik eiliniai išsimokslinę žmonės, bet ir 
patys teisininkai? Žinomiausieji iš tokių abejotinų atvejų — 
primityvioji teisė ir tarptautinė teisė; reikia pasakyti, jog 
daug kas tiki, kad pakanka argumentų, nors ir ne absoliu- 
čių, leidžiančių neigti šiuo metu įprasto žodžio „teisė“ var- 
tojimo tokiais atvejais pagrįstumą. Tokie abejotini ar ginčy- 
tini atvejai tikrai skatina užsitęsusį ir tam tikru požiūriu 
bergždžią ginčą, bet, žinoma jie negali būti keblumų, susi- 
jusių su bendrąją teisės esme ir išreiškiamų primygtiniu klau- 
simu „Kas yra teisė?“, priežastis. Kad šie atvejai negali būti 
sunkumų priežastis, atrodo, yra aišku dėl dviejų dalykų. 

Pirma, visai suprantama, kodėl šiais atvejais kyla abejo- 
nių. Tarptautinei teisei trūksta įstatymų leidybos instituci- 
jos, valstybės negali būti patrauktos į tarptautinius teismus 
be jų išankstinio sutikimo, centralizuotos ir efektyviosssank- 
cijų sistemos irgi nėra. Tam tikroms primityviosios teisės 
atmainoms, taip pat ir toms, iš kurių pamažu išsirutuliojo 
kai kurios šiuolaikinės teisinės sistemos, šių dalykų taip pat 
trūksta, todėl savaime suprantama, kad kaip tik dėl šio jų 
nukrypimo nuo tipiško atvejo jų priskyrimas teisei tampa 
abejotinas. Čia nėra nieko neaiškaus. 

Antra, tai, kad mes esame priversti skirti aiškius tipiš- 
kus atvejus ir ginčytinus ribinius atvejus, nėra tik tokių su- 


lengvai abi šias prezumpcijas paneigia.) Žinoma, toks lietuviško termino 
pasirinkimas nėra be priekaištų — nuolaidžiavimas toli gražu nevisiškai 
susiformavusios lietuviškosios teisės terminijos tradicijoms, aišku, paleng- 
vina skaitymą, bet gali būti, kad kartu dar labiau įtvirtina, mūsų požiūriu, 
abejotiną tradiciją. 


48 


I. PRIMYGTINIAI KLAUSIMAI 


dėtingų terminų, kaip „teisė“ ir „teisinė sistema“, savitu- 
mas. Dabar jau žinoma (nors kadaise tam buvo teikiama 
per maža reikšmės), kad šį skirtumą būtina įžvelgti beveik 
visada, kai susiduriame su bendrais terminais, vartojamais 
klasifikuojant žmonių gyvenimo ir pasaulio, kuriame gyve- 
name, bruožus. Kartais skirtumas tarp aiškaus, tipiško at- 
vejo arba posakio vartojimo paradigmos ir abejotino atvejo 
yra tik masto klausimas. Vyras su šviečiančiu glotniu viršu- 
galviu, aišku, yra plikas; kitas vyras su vešlia ševeliūra, Ži- 
noma, toks nera; bet ar trečiasis vyras, turintis vienur kitur 
kuokštą plaukų, yra plikas, galėtume ginčytis be galo, jei 
tik Šis klausimas mums atrodytų to vertas ar turintis bent 
kokią praktinę reikšmę. 

Kartais nukrypimas nuo tipiško atvejo nėra tik masto 
klausimas, bet atsiranda tada, kai tipiškas atvejis faktiškai 
yra paprastai tarpusavyje susijusių, bet skirtingų elementų 
kompleksas, o ginčytinais atvejais vieno arba daugiau iš šių 
elementų gali trūkti. Ar orlaivis yra „laivas“? Ar tai vis dar 
-bus „šachmatai“, jeigu žaidžiama be valdovės? Tokie klau- 
simai gali būti pamokantys, nes verčia mus apgalvoti savąją 
tipišklo atvejo sudėties sampratą ir aiškiai ją apibrėžti; ta- 
čiau visiškai aišku, kad ilgi ginčai dėl teisės kyla ne dėl 
reiškinių vadinamojo ribinio aspekto, nes tai yra pernelyg 
bendras dalykas. Be to, tik palyginti nedaugeliui teisės te- 
orijų, ir ne pačioms reikšmingiausioms iš labiausiai žinomų 
ir polemiškiausių, rūpi, ar tinka vartoti terminus „primity- 
vioji teisė“ arba „tarptautinė teisė“ apibūdinti tiems atve- 
jams, kuriems jie paprastai taikomi. 

"Turint galvoje bendrą žmonių sugebėjimą atpažinti ir 
pateikti teisės pavyzdžius, taip pat tai, kiek daug apskritai 
yra žinoma apie teisinių sistemų tipiškus atvejus, gali atro- 
dyti, kad atkaklų klausinėjimą „Kas yra teisė?“ galima būtų 
nesunkiai nutraukti, tiesiog nuosekliai primenant žinomus 
dalykus. Kodėl mums tiesiog nepakartojus ryškiausių muni- 

cipalinės teisės* požymių sistemos, kurią — galbūt apimti 
optimizmo —- mes Ydėjome (p. 46-47) į išprususio žmogaus 
lūpas? Tada mes galėtume tiesiai pasakyti: „Štai tipiškas 
terminais „teisė“ ir „teisinė sistema“ žymimas atvejis; at- 
minkite, kad, greta šių tipiškų atvejų, socialiniame gyveni- 
me aptinkama ir tokių darinių, kurie turi kai kuriuos iš šių 
ryškių požymių, bet stokoja kitų. Tai ginčytini atvejai; čia 
negali būti jokio galutinio argumento už ar prieš jų trakta- 
vimą kaip teisės“. 

Toks šio klausimo sprendimo būdas būtų priimtinas dėl 
trumpumo. Bet jis neturėtų jokių kitų pranašumų. Visų pir- 
ma aišku, kad tie, kuriuos labiausiai trikdo klausimas „Kas 
yra teisė?“, nėra pamiršę tų žinomų faktų, kuriuos pateikia 
šis schematiškas atsakymas; jiems nereikia jų priminti. Ne- 
aiškumai, dėl kurių šis klausimas vis dar užduodamas, kyla 
ne dėl nežinojimo, ne dėl užmaršumo ir ne dėl nesugebė- 
jimo atpažinti reiškinius, Žymimus žodžiu „teisė“. Be to, 
apmąstę terminus, vartojamus schematiškai apibūdinti tei- 
sinei sistemai, įsitikinsime, jog ši schema parodo tik tai, 
kad tipišku, normaliu atveju įvairių rūšių teisė yra panaši, 
ir nieko daugiau. Taip yra dėl to, kad ir teismas, ir įstatymų 
leidybos institucija, kurie šioje glaustoje schemoje yra tipiš- 
kos teisinės sistemos tipiški elementai, patys yra teisės-su- 
kurti. Tik tada, kai yra tam tikra teisė, suteikianti žmonėms 
jurisdikciją nagrinėti bylas ar kompetenciją leisti įstatymus, 
šie Žmonės tampa teismu arba įstatymų leidybos institucija. 

"Todėl šis trumpas klausimo sprendimo būdas yra bever- 
tis — jis tik primena klausėjui, kokie yra nerašyti susitari- 


* Municipalinės teisės (municipal law) terminas lietuviškoje literatūro- 
je paprastai vartojamas vietos savivaldos institucijų veiklos ir kompeten- 
cijos kontekste. Tačiau autentiškoji šio termino prasmė gali būti platesnė: 
jis vartojamas ir tuomet, kai reikia akcentuoti teisinės sistemos savavaldį 
(autonomišką) pobūdį. Hartas jį vartoja kaip nacionalinės (arba munici- 
palinės) teisės sinonimą, terminui r2unicipal teikdamas pirmenybę prieš 
keletą kitų - dornestic, national, internal ir kt. 

mai, nustatantys žodžių „teisė“ ir „teisinė sistema“ vartose- 
ną, bet neduoda nieko daugiau. Atvirai sakant, būtų ge- 
riausia kol kas niekaip neatsakyti į klausimą „Kas yra tei- 
sė?“, kol išsiaiškinsime, kas iš tikrųjų teisėje neaišku tiems, 
kurie šį klausimą kelia arba bando į jį atsakyti, net jeigu 
nėra jokių abejonių, kad jie išmano teisę ir gali atpažinti 
jos pavyzdžius. Ką dar jie nori žinoti ir kodėl jie nori tai 
sužinoti? Į šį klausimą lyg ir galima atsakyti bendrais bruo- 
žais. Juk yra tam“ tikros pasikartojančios svarbiausios te- 
mos, kurių plotmėje nuolat rutuliojasi ginčai dėl teisės es- 
mės if kurios provokuoja hiperbolizuotus ir paradoksalius 
teiginius apie teisę, tokius, kaip jau mūsų cituotieji. Sam- 
protavimų apie teisės esmę istorija ilga ir sudėtinga; tačiau, 
žvelgiant retrospektyviai, aiškiai matyti, kad šie samprotavi- 
mai beveik visada sukasi apie kelias pagrindines proble- 
mas. Šios problemos nebuvo pasirinktos be pagrindo arba 
išgalvotos akademinės diskusijos dalyvių malonumui; jos su- 
sijusios su tais teisės aspektais, dėl kurių paprastai visais 
laikais kyla nesutarimų, todėl netgi mąstančių ir gerai iš- 
manančių bei įvaldžiusių teisę Žmonių galvose gali egzis- 
tuoti ir šių problemų sukelta painiava, ir logiškas siekimas 
jas geriau išsiaiškinti. 


2. Trys nuolat kartojami klausimai 


Čia mes išskirsime tris nuolat kartojamus pagrindinius 
klausimus, o vėliau parodysime, kodėl jie visi drauge supo- 
nuoja reikalavimą suformuluoti teisės apibrėžimą, t.y. atsa- 
kyti į klausimą „Kas yra teisė?“ arba į migločiau tormuluo- 
jamus klausimus, tokius kaip „Kokia yra teisės prigimtis 
(arba esmė)?“ 

Du iš šių klausimų iškyla tokiu būdu. Visur ir visada 


ryškiausias teisės bendras bruožas yra toks: jos buvimas reiš- 

kia, kad tam tikros žmonių elgesio rūšys yra jau nebe laisvo 


pasirinkimo dalykas, bet tam tikra prasme privalomos. Ta- 
čiau Ši Iš pažiūros paprasta teisės savybė iš tikrųjų nėra 
paprasta; juk galima skirti įvairias laisvai nepasirenkamo, 
privalomo elgesio formas. Pirmasis ir paprasčiausias laisvai 
nebepasirenkamo elgesio atvejis — kai vienas Žmogus yra 
priverstas daryti tai, ką jam liepia kitas, - ne todėl, kad jis 
būtų verčiamas fiziškai, t.y. jo kūnas būtų stumdomas arba 
tampomas, bet todėl, kad tas antrasis grasina jam nemalo- 
niomis pasekmėmis, jeigu jis atsisakytų. Plėšikas įsako au- 
kai atiduoti jam savo piniginę, grasindamas šauti, jeigu au- 
ka atsisakytų tai padaryti; 0 jeigu auka paklūsta, tą būdą, 
kuriuo ji buvo priversta tai padaryti, mes apibūdiname sa- 
kydami, kad auka privalėjo tai padaryti. Kai kam atrodė 
akivaizdu, kad tokioje situacijoj į vi sin- 
damas įsako kitam ir šia žodžio „įpareigoti“ prasme įparei 
goja jį paklusti, ir glūdi teisės esmė arba bent jau „jurisp 
riusios tokią didžiulę įtaką Anglijos jurisprudencijai, išeiti 
taškas. 

Žinoma, nėra jokios abejonės, kad ir šis aspektas greta 
kitų dažnai yra būdingas teisinei sistemai. Baudžiamasis įsta- 
tymas, skelbiantis tam tikrą elgesį nusikaltimu ir nustatan- 
tis nusikaltėliui skirtiną bausmę, primena minėtąjį plėšiką, 
tačiau pakylėtą į rašytinio įsakymo lygį; vienintelis palyginti 
nežymus skirtumas yra tas, kad įstatymų atveju įsakymai 
dažniausiai būna adresuojami grupei, kuri paprastai tokiems 
įsakymams paklūsta. Bet kad ir koks patrauklus atrodytų 
šis sudėtingo reiškinio - teisės - redukavimas į tokį papras- 
tą elementą, jį atidžiai išnagrinėję pamatysime, jog taip tik- 
rasis vaizdas tik iškraipomas, o neaiškumų kyla net ir tuo 
atveju, kai kalbama apie baudžiamąjį įstatymą, t.y. tada, kai 





* Austin, op. cit.. Lecture I, p. 13. Jis įterpia: „ir etikos“. 

tokia supaprastinta analizė, atrodo, turėtų labiausiai įtikin- 
ti. Kuo tada teisė ir teisinė prievolė skiriasi nuo grasinimais 
paremtų įsakymų ir kuo yra su jais susijusios? Tai yra pir- 
masis svarbus klausimas, visuomet slypintis klausime „Kas 
yra teisė?“ 

Antrasis tokio pobūdžio klausimas kyla dėl to, kad elge- 
sys gali būti ne laisvai pasirenkamas, bet privalomas ir kita 
prasme. Moralės normos sukuria pareigas ir tam tikras el- 
gesio sritis atriboja nuo asmens laisvo pasirinkimo elgtis 
kaip tinkamam. Teisinė sistema neabejotinai apima elemen- 
tus, artimai susijusids su tokiais paprastais atvejais, kaip 
grasinimais paremti įsakymai, bet lygiai taip pat neabejoti- 
nai jai būdingi ir elementai, glaudžiai susiję su tam tikrais 
moralės aspektais. Ir vienu, ir kitu atveju sunku tiksliai nu- 
statyti sąsają; bet lygiai taip pat sūnku atsispirti pagundai 
neabejotinai glaudų ryšį interpretuoti kaip tapatumą. Teisei 
ir moralei būdingas tas pats Žodynas - yra ir teisinės, ir 
moralinės prievolės, pareigos* ir teisės; be to, visos nacio- 


* Prievolė ir pareiga yra anglų k. žodžių obligation ir duty atitikmenys. 
Siekiant nenukrypti nuo autoriaus terminijos, kai kur verčiant ignoruoja- 
ma įprastinė lietuviškoji šių terminų vartosena; antai skyriuje apie tarp- 
tautinę teisę (kurioje labiau prigijęs pareigos terminas) dažniau kalbama 
apie prievoles. Reikalas tas, kad anglų kalbos žodis obligation iš esmės 
(išskyrus kai kurias retas išimtis) apima duty reikšmę (tačiau jų etimolo- 
gija skirtinga, žr. išnašą p. 172, taip pat Harto pastabą V skyriui ir išnašą 
p. 442); tuo tarpu lietuviškojoje teisės literatūroje prievolės terminas daž- 
niau vartojamas civilinės (ir apskritai privatinės) teisės kontekste, 0 pa- 
reigos — konstitucinės, administracinės ir baudžiamosios (t.y. viešosios) 
teisės kontekste. Tačiau tai veikiau yra „lingvistinės konvencijos“ dalykas, 
o ne dviejų reiškinių esminis skirtumas, nes kalbama faktiškai apie vieną 
reiškinį — apie tai, ką tam tikram teisės subjektui reikia atlikti. Iš anksto 
aptarus nukrypimo nuo tokios konvencijos galimybę, formuluočių pras- 
mė neturėtų pakisti. Prievolės r pareigos sąvokos, kaip kalbos figūros, 
lietuvių kalboje pačios savaime tikriausiai nėra problemiškos; dėl jų var- 
tojimo praktikoje iš esmės nekyla neaiškumų. Deja, pastaruoju metu lie- 
tuviškojoje teisės literatūroje kartais bandoma reviduoti prievolės ir parei- 
gos sąvokų vartoseną — remiantis ne logikos ir ne teisinės praktikos, bet 
veikiau „naujosios“ politinės ideologijos padiktuotais motyvais (nors šiaip 
jau bandymas atkreipti dėmesį į teisės terminijos problemas yra sveikin- 

nalinės teisinės sistemos atkartoja tam tikrų fundamentalių 
moralinių reikalavimų esmę. Nužudymas ir savavališkas 
smurto vartojimas — tai tik patys akivaizdžiausi pavyzdžiai, 
liudijantys, kad teisiniai ir moraliniai draudimai gali sutap-+ 


tinas). „Pirmiausia šios sąvokos skiriasi laiko atžvilgiu - prievolė yra is- 
toriškai ankstesnė už pareigą, - rašo Alfonsas Vaišvila. — Ji atsirado iš 
asmens juridinės priklausomybės valstybei ar privačiam asmeniui (vergo- 
vė, baudžiava) ir toliau — iš prievartos, kuri tampa galima disponuojant 
asmeniu kaip privačios nuosavybės objektu. Antras skirtumas — prievo- 
lė - tai tas, kas atliekama pirmiausia ne atlikėjo intetesais. Trečia — tai 
veiksmai, kuriuos individas privalo atlikti, bet kurių būtinybė yra atsira- 
dusi be paties atlikėjo laisvos valios ir kurie yra skiriami ne jo subjekti- 
nėms teisėms įgyvendinti. Tai grynos prievartos individo atžvilgiu padari- 
nys. Atlikdamas tokią prievolę, individas nesusikuria sau naujų teisių <...> 
ir tuo nepadidina savo išsilaisvinimo“ (A. Vaišvila. „Naujai teisės sampra- 
tai —- naują terminiją“ // Teisės problemos, 1996, Nr. 2, p. 24). Visi trys 
minėtieji tariami skirtumai yra akivaizdžiai klaidingi. Pirma, prievolė nėra 
„senesnė“ už pareigą - bent jeigu laikysimės koncepcijos, kad ir valstybė, 
ir teisė neatsirado akimirksniu nežinia iš kur kaip socialinės nelygybės ir 
prievartos įrankiai, o drauge su visa žmonija yra ilgo istorinio vystymosi 
rezultatas, nulemtas inter alia tų veiksnių, kuriuos Hartas šios knygos IX 
skyriuje formuluoja kaip truizmus, sudarančius „minimalų prigimtinės tei- 
sės turinį“ (žr. p. 314-322). Antra, teigti, kad prievolė atliekama „ne 
atlikėjo interesais“, tolygu ignoruoti daugelio rimtų teisės sociologų po- 
stuluojamą aksiomą, jog savanoriškas teisės realizavimas socialiniu požiū- 
riu yra „duoti-imti“ tipo santykis (arba jų visuma), taigi prievolių reali- 
zavimas apskritai yra žingsnis didesnės socialinės harmonijos ir stabilu- 
mo, kuris, tikėkimės, yra visų racionalių individų interesas, linkme. Tre- 
čia, Klaidinga manyti, kad prievolės atsiranda be atlikėjo laisvos valios ar 
netgi prieš ją: jokia visuomenė nėra tik jėgos ir prievartos santykių sis- 
tema; daugelis vadinamųjų prievolinių santykių — tai civiliniai, komerciniai 
ir panašūs santykiai, dažniausiai netgi negalintys atsirasti be laisvos būsi- 
mojo prievolės atlikėjo valios (pirkimas-pardavimas, mainai ir kt.). Todėl 
vargu ar yra rimtas pagrindas prievolės sąvoką siūlyti pakeisti pareigos 
sąvoka, nes „pareigos“ esą „išplaukia ne iš valstybės, <...> o iš paties 
individo laisvo <...> įsipareigojimo, skirto <...> savo bendrajai laisvei 
didinti“ (ibid, p. 25). Tokia „verbalinio liberalizmo“ šišo padiktuota ini- 
ciatyva ne tik apverstų aukštyn kojom visą mūsų teisinę kalbą, bet ir 
akademiniu lingvistiniu požiūriu būtų nevaisingas dalykas. „Skeptiškai rei- 
kėtų vertinti bandymus <...> lingvistinę semantiką grįsti sąvokų logika. 
Šio pobūdžio bandymai, be kita ko, atsiduria užburtame rate: konceptu- 
alioji logika grindžiama kalba <...>; konceptualioji logika visada yra ki- 
taip perrengta kalba, ir nieko nekeičia tai, kad ji savaip transformuota ar 
padaryta tikslesnė“ (L. Hjelmslev. Kalba. Įvadas. - Vilnius: Baltos lankos, 

ti. Maža to, atrodo, kad abi šias sritis jungia viena - teisin- 
gumo -— idėja: tai kartu ir vertybė, specialiai susijusi su tei- 
se, ir labiausiai teisinė iš visų vertybių. Mes galvojame ir 
kalbame apie „teisingumą pūga! įstatymą“, bet kartu — ir 
apie įstatymų teisingumą arba' neteisingumą. 

Šios aplinkybės skatina manyti, jog teisę geriausia inter- 
pretuoti kaip moralės ar teisingumo „atmainą“, 0 jos „es- 
mę“-sudaro ne tai, kad ji apima įsakymus ir grasinimus, bet 
tai,-kad teisė atitinka moralės ir teisingumo principus. Ši 
doktrina būdinga ne tik scholastinėms prigimtinės teisės te- 
orijoms, bet ir tam tikrai šiuolaikinei teisės teorijai, kritiš- 
kai vertinančiai iš Austino paveldėtą teisinį „pozityvizmą“. 
Bet, atrodo, ir teorijos, šitaip glaudžiai suartinančios teisę 
ir moralę, dažnai painioja vieną privalomo elgesio rūšį su 
kita ir galiausiai nepalieka vietos nei rūšiniams pačių teisės 
ir moralės normų skirtumams, nei jų reikalavimų skirtingu- 
mams. Nors mes galime konstatuoti jų panašumą ir net 
suartėjimą, šie skirtumai yra ne mažiau svarbūs. Todėl tvir- 
tinimas, kad „neteisingas įstatymas nėra teisė“', yra toks 
pat perdėtas ir paradoksalus, o gal net klaidingas, kaip ir 
teiginiai, jog „įstatymai nėra teisė“ arba „konstitucinė teisė 
nėra teisė“. Toks tad yra šis blaškymasis tarp dviejų kraštu- 
tinumų, sudarantis teisės teorijos raidą, — tie, kurie mano, 
jog teisė ir moralė klaidingai laikomos pernelyg panašiomis 
dėl to, kad ir teisė, ir moralė vartoja tą patį žodyną - kalba 
apie teises ir pareigas, yra linkę prieš šią pažiūrą protestuo- 
ti taip pat perdėtai ir paradoksaliai. „Pranašavimai, kaip iš 


1995. - P 142). Aišku, tokia „terminų revoliucija“ ir negali ivykti — visuo- 
menė nėra tokia neracionali, kad užsiimtų jai pačiai atvirai žalingais ir 
akivaizdžiai bergždžiais dalykais; tačiau pati tendencija jaukti mokslą yra 
pavojinga. 

' „Non videtur esse lex guae justa non fuerit“: St. Augustine I, De 
Libero Arbitio, 5; Aguinas, Sumnuna Theologica, Ou. xcv, Arts. 2, 4. 

tikrųjų pasielgs teismai, bet jokiu būdu ne kas nors kita, ir 
yra tai, ką aš vadinu teise.“* 

Trečioji svarbi amžina problema, verčianti mus klausti 
„Kas yra teisė?“, yra bendresnio pobūdžio. Iš pirmo žvilgs- 
nio gali atrodyti, jog tai, kad teisinę sistemą bendriausia 
prasme visuomet sudaro noymos, vargu ar gali kelti kokių 
nors abejonių ar būti sunkiai suprantama. Ir tie, kuriems 
teisės sampratos raktas yra grasinimais paremtų įsakymų 
kategorija, ir tie, kurie teisės sampratos išeities tašku laiko 
teisės ryšį su morale bei teisingumu, sutinka, kad teisė ap- 
ima normas, 0 gal net ir susideda daugiausia iš jų. Tačiau 
daugelis su teisės esmės samprata susijusių keblumų kyla 
kaip tik dėl nepasitenkinimo šia iš pažiūros neproblemiška 
formuluote, dėl jos nepatikimumo ir keliamos painiavos. 
Kas ya normos? Ką reiškia pasakymas, kad norma egzis- 
tuoja? Ar teismai iš tikrųjų taiko normas, ar tik apsimeta 
tai darą? Vienąkart suabejojus šia formuluote (o tai ypač 
būdinga šio šimtmečio jurisprudencijai), išryškėja didžiuliai 
nuomonių skirtumai. Mes juos čia tik trumpai apibūdinsime. 

Žinoma, iš tiesų yra daug įvairių normų rūšių - ne tik 
ta akivaizdžia prasme, kad, greta teisės normų, esama eti- 
keto ir kalbos taisyklių, žaidimų ir klubų taisyklių, bet ir ta 
mažiau akivaizdžia prasme, kad netgi kiekvienoje iš šių sri- 
čių tai, ką mes vadiname normomis, gali atsirasti skirtin- 
gais būdais, 0 jų ryšys su elgesiu, su kuriuo jos yra sieja- 
mos, gali būti nevienodas. Antai netgi teisės srityje kai ku- 
rios normos yra sukuriamos leidžiant įstatymus, kitos nėra 
sukuriamos tokiais iš anksto apgalvotais veiksmais. Dar svar- 
biau yra tai, jog kai kurios normos yra privalomos ta pras- 
me, kad jos reikalauja, jog Žmonės elgtųsi tam tikru būdu, 
pavyzdžiui, nevartotų smurto arba mokėtų mokesčius, ne- 
svarbu, ar jie to nori, ar ne; tuo tarpu kitos normos, kaip 


5 Holmes, loc. cit. 

antai tos, kurios nustato santuokos, testamento ar sutarčių 
sudarymo procesą, formalumus ir sąlygas, nurodo, ką žŽmo- 
nės turėtų daryti, kad jų norai pradėtų pildytis. Šios dvi 
normų rūšys skiriasi taip pat, kaip tos Žaidimo taisyklės, 
kurios draudžia tam tikrą elgesį (nesąžiningai Žaisti ar įžei- 
dinėti teisėją ) ir nustato baudas už jį, ir tos, kurios nusta- 
to, kas turi būti daroma norint pelnyti taškus arba laimėti. 
Bet jeigu mes akimirksnį ignoruotume šią įvairovę ir su- 
telktume dėmesį tik į pirmąją normų rūšį (būdingą bau- 
džiamajai teisei), tai pamatytume, jog teiginio, kad yra to- 
kių paprastų privalomų normų rūšis, prasmę labai skirtin- 
gai interpretuoja netgi šiuolaikiniai autoriai. Kai kam ši 
tezė atrodo visiškai nesuprantama. 

Iš pradžių kyla tikriausiai savaime suprantama pagunda 
pritarti paprastai privalomos normos idėjai, bet šio požiū- 
rio netrukus tenka atsisakyti. Tokio požiūrio, jog pasaky- 
mas, kad norma egzistuoja, reiškia tik tai, kad grupė žmo- 
nių ar jų dauguma tam tikromis aplinkybėmis „kaip taisyk- 
lė“, ty. paprastai, elgiasi tam tikru panašiu būdu. Taigi, 
šiuo požiūriu, pasakymas, jog Anglijoje yra norma, kad baž- 
nyčioje vyriškis neturi būti su kepure arba kad reikia atsi- 
stoti, kai grojama „Dieve, saugok Karalienę“*, reiškia tik 
tai, kad dauguma Žmonių paprastai elgiasi kaip tik taip. 
Nors tuo ir pasakoma dalis to, kas turima galvoje,.vis dėlto 
šito tiesiog nepakanka. Socialinės grupės narių elgesys gali 
tiesiog būti vienodas (visi gali reguliariai per pusryčius ger- 
ti arbatą arba kiekvieną savaitę vaikščioti į kiną), ir vis 
dėlto gali nebūti normos, kuri reikalautų tai daryti. Skirtu- 
mą tarp šių dviejų socialinių situacijų — tos, kai elgesys yra 
tiesiog vienodas, ir tos, kai galioja socialinė norma, - daž- 
nai atskleidžia kalba. Apibūdindami antrąją situaciją, gali- 
me vartoti, nors tai ir nėra būtina, tam tikrus žodžius, ku- 


* „God Save the Oueen“ — Anglijos himnas. 

riuos bandydami pritaikyti pirmajai situacijai tik sukeltume 
painiavą. Tai žodžiai „privalo“, „turi“ ir „reikia“; nepaisant 
jų skirtingumo, jie atlieka tas pačias funkcijas parodydami, 
kad yra norma, reikalaujanti tam tikro elgesio. Nors tai, 
kad kiekvieną savaitę reguliariai vaikščiojama į kiną, yra 
tiesa, bet netiesa, kad kiekvienas žmogus privalo arba turi, 
arba jam reikia kiekvieną savaitę vaikščioti į kiną; tokios 
normos Anglijoje nėra. Tačiau ya norma, kad bažnyčioje 
vyriškis privalo nusiimti kepurę. 

Tad kuo įprastas vienodas socialinės grupės elgesys iš 
esmės skiriasi nuo normos, kurią esant dažniausiai liudija 
žodžiai „privalo“, „turi“ arba „reikia“? Štai čia teisės teore- 
tikų nuomonės išsiskiria, ypač šiuo metu, kai šis klausimas 
dėl keleto priežasčių tapo itin svarbus. Apie teisės normas 
dažnai manoma, jog jų pagrindinis skiriamasis bruožas (ele- 
mentas, išreiškiamas žodžiais „privalo“ arba „reikia“) yra 
tai, kad nukrypimai nuo tam tikrų elgesio variantų tikriau+ 
siai sulauks priešiškos reakcijos, o už nukrypimus nuo tei; 
sės normų pareigūnai skirs bausmę. Jeigu nukrypstama nuo 
to, ką galime pavadinti tiesiog grupiniais įpročiais (pavyz- 
džiui, kassavaitinis vaikščiojimas į kiną), už tai nėra bau- 
džiama, tai netgi nėra smerkiama; tačiau jeigu tam tikro 
elgesio reikalauja normos, nuo jų nukrypus panašių pasek- 
mų galima tikėtis - net jeigu tai nėra teisės normos, kaip, 
pavyzdžiui, reikalavimas, kad vyrai bažnyčioje nusiimtų ke- 
pures. Jeigu tai yra teisės normos, tai šias pasekmes galima 
numatyti, jos yra apibrėžtos ir oficialiai organizuotos; tuo 
tarpu kai nukrypstama nuo ne-teisės normų, nors panašios 
priešiškos reakcijos į šį nukrypimą irgi galima tikėtis, šiuo 
atveju pasekmių būdingas bruožas yra jų neapibrėžtumas 
ar neorganizuotumas. 

Tai, kad bausmės nuspėjamumas SLS S nor- 
mų. aspektas, yra savaime suprantama; tačiau norint su- 
prasti, ką reiškia teiginys „socialinė norma egzistuoja“ arba 
ma - k 2 pi "SB 

kas yra tas normoms būdingas elementas, žymimas žodžiais 
„privalo“ arba „reikia“, nepakanka vien tik konstatuoti šį 
aspektą. Šitokiam prediktyvistiniam požiūriui prieštarauja- 
ma įvairiais aspektais; tačiau ypač verta atidžiai panagrinėti 
vieną iš jų, apibūdinantį visą tam tikrą teisės teorijos mo- 
kyklą, gyvuojančią Skandinavijoje*. Jis yra štai koks: jeigu 


* Turima omenyje vadinamoji skandinaviškojo realizmo mokykla. Skan- 
dinaviškojo realizmo pradininkas —- švedas Axelis Hagerstrėomas; kiti ryš- 
kiausi atstovai - A. Vilhelmas Lunstedtas (Švedija), Karlas Olivecrona 
(Švedija) ir Alfas Rossas (Danija). Atmesdami ir pozityvistinę „analitinę 
jurisprudenciją“ (Hartas nevisiškai pritaria tradiciniam „analitinės jurisp- 
rudencijos“ apibūdinimui kaip tokios jurisprudencijos, kuri teisinę siste- 
mą traktuoja kaip „uždarą loginę sistemą“, kurioje teisingus sprendimus 
iš predestinuotųjų teisės normų galima dedukuoti pasitelkus vien tik l0- 
giką; apie tai žr. Harto pastabas IX skyriui p. 459), ir prigimtinės teisės 
doktriną, skandinaviškojo realizmo atstovai teisę interpretuoja iš psicho- 
logijos ir biheviorizmo pozicijų. Hagerstromas teisę apibūdina kaip indi- 
vidų „konatyvius (t.y. valingus) impulsus“ veikti tam tikru būdu, arba 
pareigos jausmus, kurie nėra tiesiogiai susiję su veikiančiojo asmens ver- 
tybių sistema (šio asmens požiūriu nėra nei geri, nei blogi, nes šių veiks- 
mų vertinimas teisės požiūriu yra antrinis dalykas), ir dėl to jų negalima 
vertybiškai interpretuoti. Olivecrona teisės normas laiko „niekieno nefor- 
muluojamais liepimais (imperatyvais)“, kylančiais iš per amžius susifor- 
mavusių ir visuomenės įvairiomis formomis sukauptų idėjų apie žmonių 
elgesį, todėl nesą principinio skirtumo tarp teisės ir moralės normų - 
vienintelis (ir pagrindinis) jų skirtumas yra ne šių normų turinys ar po- 
būdis, bet tas atsakas, kurį jos sukelia žmonių sąmonėje: teisės normos 
nurodo tokį elgesį, su kuriuo susijęs jėgos panaudojimas. Lunstedtas tei- 
gia, kad teisė — tai tiesiog Žmonių gyvenimas organizuotomis grupėmis; 
ji yra tai, kas tam tikru metu tam tikroje visuomenėje laikoma žmonėms 
naudingu dalyku, t.y. socialinės gerovės sampratos nulemtos normos, sa- 
vo ruožtu lemiančios socialinio teisingumo jausmus, kurie neturi jokio 
amžinojo turinio, bet patys yra bene svarbiausias tiesioginis žmonių elgesį 
lemiantis veiksnys. Rossas teigia, kad teisės normos yra socialinių veiks- 
mų (socialinės tikrovės) visumos interpretavimo schema, įgalinanti su4 
vokti jų motyvavimą ir juos prognozuoti, taigi pati teisė turi dvejopą 
realybę - psichologinę (nes ją akceptuoja visuomenės teisinė sąmonė) Ž 
bihevioristinę (nes jos nuspėjamumą užtikrina normas taikančių teismų 
veikla), — kurią į vieną visumą sujungia teisės galiojimo idėja. Reikia 
pažymėti, kad skandinaviškasis realizmas beveik nieko bendra neturi su 
kita mokykla, irgi vadinama realizmo vardu, - si amenikietiškuoju realiz- 
mu (Johnas Chipmanas Gray'us, Oliveris Wendellas Holmesas jaunesny- 
sis, Karlas Llewellynas, Josephas W. Binghamas, Jerome'as Frankas ir 
kt.), kurio metodologiniai pagrindai yra pragmatizmas ir biheviorizmas. 

mes įsigilintume į teisėjo arba pareigūno, baudžiančio už 
nukrypimus nuo teisės normų, veiklą (arba į veiklą tų pri- 
vačių asmenų, kurie priekaištauja dėl nukrypimo nuo ne- 
teisės normų arba kritikuoja už tokius nukrypimus), maty- 
tume, kad šioje veikloje normos dalyvauja tokiu būdu, ku- 
rio šis prediktyvistinis požiūris visiškai nepaaiškina. Juk tei- 
sėjui, skiriančiam bausmę, norma yra orientyras, 0 aermos 
pažeidimas — pažeidėjui skiriamos bausmės pateisinimas ir 
pagrindas ją skirti. Nors pašaliniam stebėtojui gali atrodyti, 
jog norma yra nurodymas, kad teisėjas ar kiti asmenys gali 
bausti už nukrypimą nuo jos, tačiau pats teisėjas į normą 
žvelgia kitaip. Jam normos prediktyvistinis aspektas (nors 
ir visiškai realus) neturi reikšmės, svarbiausia yra jos orien- 
tacinė ir pateisinamoji funkcija. Tas pat pasakytina ir apie 
neformalų pasmerkimą už ne-teisės normų pažeidimą. Šis 
pasmerkimas taip pat yra ne vien tikėtina reakcija į nukry- 
pimą, bet kažkas, kam normos buvimas tėra orientyras ir 
ką jis turi pateisinti. Todėl mes ir sakome, jog žmogų smer- 
kiame ar baudžiame dėl to, kad jis pažeidė normą, o ne tik 
jog buvo galima tikėtis, kad mes jį pasmerksime arba nu- 
bausime. 

Bet kai kurie autoriai, šitaip kritikuojantys prediktyvis- 
tinį požiūrį, pripažįsta, jog kažkas čia neaišku - kažkas, kas 
nepasiduoda nedviprasmiškai, griežtai, faktais grindžiamai 
analizei. Kas dar, be sistemingos — ir dėl to nuspėjamos — 
bausmės arba nuo įprastų elgesio modelių nukrypstančių 
asmenų pasmerkimo, gali būti būdinga normai ir skirti ją 
nuo paprasto grupinio įpročio? Ar iš tikrųjų gali būti dar 
kažkas, be šių aiškiai nustatomų faktų, - koks nors naujas 
elementas, kuris yra orientyras teisėjui ir pateisina arba pa- 
grindžia skiriamą bausmę? Nurodyti, koks iš tikrųjų yra šis 
naujasis elementas, sunku, todėl minėtieji prediktyvistinės 
teorijos kritikai šiuo klausimu atkakliai tvirtina, jog visa ši 
šneka apie normas ir atitinkamą tokių žodžių, kaip „priva- 

lo“, „reikia“ arba „turi“, vartojimą yra labai paini ir tik- 
riausiai išpučia žmonių akyse jų svarbą, bet neturi raciona- 
laus pagrindo. Šie kritikai teigia, esą mes tik manome, jog 
normoje yra kažkas, kas verčia mus daryti tam tikrus daly- 
kus, kuo mes vadovaujamės ar pateisiname tai, ką darome, 
ir nors ši iliuzija yra naudinga, bet vis dėlto tai iliuzija. Be 
šių aiškiai nustatomų grupinio elgesio faktų ir tos reakcijos, 
kurią turi sukelti nukrypimas nuo jo, yra tik mūsų galingas 
„Jausmas“, jog mes esame verčiami elgtis taip, kaip reika- 
lauja norma, ir imtis priemonių prieš tuos, kurie to nedaro. 
Mes nesuvokiame tikrosios šių jausmų esmės, bet įsivaiz- 
duojame, kad visuotinėje struktūroje yra kažkoks išorinis, 
nematomas elementas, kreipiantis ir kontroliuojantis mūsų 
veiklą. Mes neišsiveržiame už fikcijos ribų, - juk sakoma, 
kad teisė visuomet susijusi su fikcijomis. Kaip tik todėl, kad 
tikime šia fikcija, mes galime iškilmingai kalbėti apie „įsta- 
tymų, o ne žmonių“ valdžią. Kad ir ko būtų verti tokios 
kritikos pozityvūs teiginiai, ji bent jau skatina išsiaiškinti 
skirtumą tarp socialinių normų ir paprastų vienodų elgesio 
įpročių. Norint suprasti teisę, būtina suvokti šį skirtumą, 
todėl pirmuosiuose šios knygos skyriuose apie tai daug ra- 
šoma. 

Vis dėlto skeptiškas požiūris į teisės normos pobūdį ne 
visada nukrypsta į tokį kraštutinumą, kai pati privalomos 
normos idėja atmetama kaip prieštaringa ar fiktyvi. Angli< 
joje ir Jungtinėse Valstijose dominuojanti skeptiško požiū- 
rio forma greičiau ragina mus atsisakyti minties, kad teisi- 
nė sistema susideda vien tik iš normų arba net visų pirma 
iš normų. Be abejo, teismai savo sprendimus formuluoja 
tokiu būdu, jog sudarytų įspūdį, kad jų sprendimai yra iš 
anksto nulemti ir būtinai išplaukia iš griežtą ir aiškią pras- 
mę turinčių normų. Gali būti, kad labai paprastose bylose 
taip ir yra; bet absoliučios daugumos bylų, kurias sprendžia 
teismai, baigtis gali būti įvairi — tai leidžia ir įstatymai, ir 

precedentai, kurie, kaip manoma, įtvirtina normas. Svar- 
biausiose bylose visuomet yra galimybė rinktis. Teisėjas turi 
pasirinkti vieną iš alternatyvių prasmių, kurias jis gali su- 
teikti įstatymo terminams, arba vieną iš konkuruojančių iš- 
aiškinimų, ką „reiškia“ precedentas. Bet tai slepia tradicija, 
pagal kurią teisėjai ne „kuria“, o „atranda“ teisę, suteikda- 
mi savo sprendimams tokią išraišką, tarsi šie būtų nuosek- 
lios išvados iš jau egzistuojančių normų, padarytos teisė- 
jams nesikišant ir neturint galimybės rinktis. Teisės normos 
gali turėti negičijamos prasmės šerdį; kai kada sunku ir 
įsivaizduoti, kad dėl normos prasmės galėtų kilti ginčas. 
Aiškinant 1837 m. Testamentų akto* 9-ojo skirsnio nuosta- 
tą, kad sudarant testamentą turi dalyvauti du liudytojai, 
atrodo, neturėtų kilti problemų. Bet visas normas gaubia 
neapibrėžtumo aureolė, kai teisėjas turi rinktis vieną iš al- 
ternatyvų. Net atrodančios nekaltos Testamentų akto nuo- 
statos, kad testatorius turi pasirašyti testamentą, prasmė tam 
tikromis aplinkybėmis gali kelti abejonių. O kas, jeigu te- 
statorius pasirašė slapyvardžiu? Arba jo ranką vedžiojo ki- 
tas? Arba jis parašė tik savo inicialus? Arba jis parašė visą 
savo vardą, teisingai ir be kito asmens pagalbos, bet ne 
paskutiniojo puslapio apačioje, o pirmojo puslapio viršuje? 
Ar visi šie atvejai bus laikomi „pasirašymu“ minėtosios tei- 
sės normos prasme? 

Jeigu tiek daug neaiškumų gali kilti kuklioje privatinės 
teisės srityje, tai kur kas daugiau jų aptiktume didingose 
konstitucijos frazėse, tokiose kaip Jungtinių Valstijų Kon- 
stitucijos Penktoji ir Keturioliktoji pataisos, skelbiančios, kad 


* Anglijos (ir apskritai Didžiosios Britanijos, taip pat kai kurių jos 
buvusių kolonijų) įstatymai paprastai vadinami Act, ty. aktais; šiame 
vertime paliekamas šis tradicinis pavadinimas, atsisakant kitais atvejais 
labiau įprasto (ir bendresnę prasmę turinčio) žodžio įstatymas (Hartas 
tokiu atveju labiau linkęs vartoti neutralų terminą statute, O kartais — 
legislative enactment). 

be „deramo teisinio proceso“* jokiam asmeniui „negali bū- 
ti atimta gyvybė, laisvė arba turtas“**. Apie šią frazę vie- 
nas autorius? yra pasakęs, kad jos tikroji prasmė iš tiesų yra 
visiškai aiški. Ji reiškia, kad „be z joks w negali būti x arba 
y, kur Z w, x ir y gali būti bet kokie dydžiai, priklausantys 


* Deramas (tinkamas, nustatytas) teisinis procesas (due process of law) - 
sąvoka, kurią į teisės mokslo apyvartą įvedė anglų konstitucionalistas 
Dicey (apie jį žr. išnašą p. 202). Teisės teorija skiria bent du deramo 
teisinio proceso tipus - „angliškąjį“ (akcentuojantį, kad be deramo teisi- 
nio proceso asmeniui negali būti atimta gyvybė, laisvė arba turtas) ir 
„amerikietiškąjį“ (išplečiantį šiuos reikalavimus visai konstitucinių santy- 
kių, o vėliau ir žmičgaus teisių sričiai ir sudarantį prielaidas vadinamojo 
procesinio teisingumo (procedural justice) koncepcijai). 

** Jungtinių Amerikos Valstijų Konstitucijos Penktoji pataisa skelbia: 
„Joks asmuo už mirtimi baudžiamą ar kitokį gėdingą nusikaltimą negali 
būti patrauktas atsakomybėn kitaip, negu pagal Didžiojo Žiuri pareiški- 
mą arba kaltinimą, išskyrus bylas, keliamas asmeniui, atliekančiam tikrąją 
karo tarnybą sausumos arba jūrų karinėse pajėgose arba pašauktinėje 
kariuomenėje karo arba grėsmės visuomenei laikotarpiu; jokiam asme- 
niui už tą patį pažeidimą du kartus neturi grėsti laisvės atėmimo arba 
fizinė bausmė; niekas negali būti verčiamas liudyti prieš save jokioje bau- 
džiamojoje byloje; niekam negali būti atimta gyvybė, laisvė arba turtas be 
deramo teisinio proceso; privati nuosavybė negali būti paimta visuome- 
nės poreikiams, už ją teisingai neatlyginus“. Keturioliktoji pataisa, regu-, 
liuojanti inter alia „dvigubos“ (t.y. ir JAV, ir atskirų valstijų) pilietybės 
santykius, buvo priimta po Jungtinių Amerikos Valstijų pilietinio karo; ji 
minėtąsias garantijas perkėlė ir į valstijų įstatymų sritį, uždrausdama vals- 
tijoms priimti bei taikyti atitinkamus įstatymus. Šiuo požiūriu ji buvo 
reikalinga, nes iki tol ir Pirmoji pataisa, ir vergiją panaikinusi Tryliktoji 
pataisa kartais būdavo interpretuojamos kaip nesudarančios teisinio pa- 
grindo suteikti negrams (buvusiems vergams) visas pilietines teises. Ke- 
turioliktoji pataisa netgi išplėtė pilietinių teisių garantijas, uždrausdama 
valstijoms apriboti JAV piliečių (turimi galvoje ne tos valstijos piliečiai) 
privilegijas ir lengvatas, taip pat nustatydama lygios teisinės gynybos rei- 
kalavimus (vadinamoji lygios gynybos klauzulė (Egual Protection Clause)). 
Beje, kol kas visa JAV Konstitucija dar nėra išversta į lietuvių kalbą; 
pirmasis anoniminis jos septynių straipsnių (t.y. pagrindinio teksto) ir 
pirmųjų dešimties pataisų vertimas (žr. Jungtinių Amerikos Vūlstijų Kon- 
stitucija. — Vilnius: MGKB „Vilnius“, 1990) yra perdėm netikslus ir dėl 
to nenaudotinas nei oficialiuose, nei moksliniuose tekstuose; netikslumų 
yra ir naujausiame vertime, išleistame JAV Informacijos Tarnybos 

* J. D. March, „Sociological Jurisprudence Revisited“, 8 Stanford 
Law Review (1956), p. 518. 

plačiai vertybių skalei“. Apvainikuodami šiuos išvedžioji- 
mus, skeptikai mums primena, kad ne tik normos yra ne- 
apibrėžtos, bet ir jų teisminis išaiškinimas gali būti ne tik 
valdingas, bet ir galutinis. Ar, turint visa tai galvoje, nėra 
pernelyg drąsu, o gal net klaidinga teisę traktuoti kaip iš 
esmės susijusią su normomis? Tokias mintis pratęsia para- 
doksalus neiginys, kurį jau citavome: „Įstatymai yra teisės 
šaltiniai, bet ne pačios teisės sudedamosios dalys“!?. 


“i 


— 


3. Apibrėžimas 


Štai tie trys nuolat kartojami klausimai: kuo teisė skiria- 
si nuo grasinimais paremtų įsakymų ir kuo yra su jais su- 
sijusi? Kuo teisinė pareiga skiriasi nuo moralinės prievolės 
ir kuo yra su ja susijusi? Kas yra normos ir kokiu mastu 
teisę sudaro normos? Daugelio samprotavimų apie teisės 
„esmę“ pagrindinis tikslas ir buvo išsklaidyti abejones ir 
painiavą, susijusią su šiais klausimais. Dabar jau aišku, ko- 
dėl šie samprotavimai paprastai būdavo vertinami kaip tei- 
sės apibrėžimo paieškos, taip pat kodėl bent jau gerai žino- 
mi apibrėžimų variantai taip menkai tepadėdavo išsklaidyti 
šiuos nuolat iškylančius sunkumus ir abejones. Suformu- 
luoti apibrėžimą, kaip galima spręsti iš šio termino, reiškia 
nubrėžti ribą, atskirti vieną dalyką nuo kito, kuris kalbos 
yra žymimas atskiru žodžiu. Tokių ribų reikalingumą dažnai 
jaučia tie, kurie puikiai išmano kasdienę kalbamojo žodžio 
vartoseną, bet negali nurodyti arba paaiškinti ypatybių, ski- 
riančių — jie tai supranta - vieną dalyką nuo kito. Visi mes 
kartkartėmis atsiduriame tokioje keblioje padėtyje; ją ge- 
riausiai apibūdina Žmogus, sakantis: „Kai matau dramblį, 
aš galiu jį atpažinti, bet negaliu jo apibrėžti“. Tą pačią keb- 


'“ Gray, loc. cit. 

lią situaciją nusako šie šv. Augustino žodžiai apie laiko są- 
voką: „Kas tad yra laikas? Kai manęs šito niekas neklausia, 
aš žinau; bet jeigu aš noriu paaiškinti tai klausiančiajam, aš 
nežinau“"'. Kaip tik šia prasme net kvalifikuoti teisininkai 
yra patyrę, kad nors jie ir išmano teisę, bet teisėje ir jos 
ryšiuose su kitais dalykais yra nemažai to, ko jie negali 
paaiškinti ir iki galo nesupranta. Kaip žmogui, galinčiam 
pažįstamame mieste nusigauti iš vienos vietos į kitą, bet 
negalinčiam to paaiškinti kitiems arba pasakyti jiems, kaip 
tai padaryti, reikia žemėlapio, taip ir tiems, kurie atkakliai 
ragina suformuluoti apibrėžimą, reikalingas toks žemėlapis, 
aiškiai vaizduojantis ryšius, kuriuos jie miglotai jaučia esant 
tarp jų išmanomos teisės ir kitų dalykų. 

Tokiais atvejais žodžio apibrėžimas kartais ir. gali būti 
toks žemėlapis: jis kartu gali išryškinti paslėptą principą, 
kreipiantį mūsų žodžio vartoseną, ir parodyti ryšius tarp tų 
reiškinių, kuriems šis žodis taikomas, ir kitų reiškinių. Kar- 
tais sakoma, kad apibrėžimas yra „grynai verbalinis“, arba 
kad jis „paaiškina tik žodžius“; vis dėlto tuomet, kai api- 
brėžiamasis posakis yra plačiai vartojamas, tokia pažiūra 
labiausiai klaidina. Netgi tokie apibrėžimai, kaip „trikam- 
pis — tai trišonė tiesialinijinė figūra“ arba „dramblys — tai 
keturkojis, kuris nuo kitų skiriasi stora oda, iltimis ir straub- 
liu“, mums mažai ką pasako ir apie šių žodžių įprastą var- 
toseną, ir apie daiktus, kuriuos šie žodžiai apibūdina. Toks 
gerai pažįstamas apibrėžimo tipas kartu atlieka dvejopą 
funkciją. Jis pateikia kodą, arba formulę, kaip tam tikrą 
žodį išversti į kitus gerai suprantamus terminus, ir drauge 
suranda vietą tam dalykui, kurį šis Žodis paprastai Žymi, 
nurodydamas ir tas jo savybes, kurios yra bendros daik- 
tams, priklausantiems didesnei šeimai, ir tas, kurios skiria 
jį nuo kitų tai pačiai šeimai priklausančių daiktų. Mėginda- 


" Confessiones, XIV, 17. 

mi suformuluoti tokius apibrėžimus, mes „kreipiame dėme- 
sį ne tik į žodžius, <...> bet ir į tikrovę, apie kurią kalbė- 
dami šiuos žodžius vartojame. Mes pasitelkiame įžvalgų žo- 
džių suvokimą, kad aiškiau suvoktume reiškinius“!. 

Šis apibrėžimo konstravimo būdas (per genus et differen- 
tiam*), kurį mes matome nesudėtingais trikampio ir dram- 
blio atvejais, yra pats paprasčiausias ir kai ką labiausiai 
patenkina, nes jis duoda mums toki žodžių derinį, kuriuo 
visuomet galima pakeisti apibrėžiamus žodžius. Bet tai ne 
visuomet įmanoma, o ir tada, kai tai įmanoma, toks apibrė- 
žimas ne visuomet yra informatyvus. Ar jis bus vykęs, pri- 
klauso nuo sąlygų, kurios dažnai nėra patenkinamos. Pa- 
grindinė sąlyga yra ta, kad turi būti didesnė daiktų šeima, 
larba genus**, kurios pobūdis mums būtų aiškus ir į kurią 
'apibrėžimas įskirtų tai, ką jis apibrėžia; juk, atvirai sakant, 
apibrėžimas, teigiantis, kad kas nors priklauso vienai arba 
kitai šeimai, mums nieko nepasako, jeigu apie šios šeimos 
pobūdį mes esame susidarę tik miglotą arba prieštaringą 
vaizdą. Teisės atveju kaip tik dėl šio reikalavimo toks api- 
brėžimo konstravimo būdas tampa bevertis, nes nėra jokios 
gerai žinomos ir suprantamos bendros kategorijos, kuri ap- 
imtų teisę kaip savo sudedamąją dalį. Bendroji elgesio nor- 
„mų šeima aiškiausiai pretenduoja į tai, kad kaip tik šią 
sąvoką vartotume tokiu būdu apibrėždami teisę; tačiau, kaip 
matėme, normos samprata kelia ne mažiau keblumų negu 
pačios teisės sąvoka, todėl tie teisės apibrėžimai, kurie pra- 
dedami tuo, kad teisė apibūdinama kaip normų rūšis, ge- 
riau suprasti teisę mums nė kiek nepadeda. Todėl reikia ko 
nors esmingesnio negu toks apibrėžimo konstravimo būdas, 
kuris sėkmingai naudojamas nurodyti tam tikros specialios 


!2 J. L. Austin, „A Plėa for Excuses“, Proceedings of the Aristotelian 
Society, vol. 57 (1956-7), 8. 

* Pagal rūšį ir skirtumus (lot. ). 

** Giminė, gentis, tauta, kilmė, kategorija, klasė, rūšis ir pan. (lot. ). 

kategorijos vietai tam tikroje žinomoje ir gerai supranta- 
moje bendroje daiktų klasėje, kuriai ši kategorija priklauso. 

Tačiau, mėgindami apibrėžti teisę šiuo daug žadančiu ir 
paprastu būdu, susiduriame ir su kitais didžiuliais sunku- 
mais. Manyti, kad šitaip galima apibrėžti bendrą sąvoką, 
reiškia remtis atvirai neišsakoma prielaida, jog visi dalykai, 
kuriuos mes apibrėžiame kaip trikampius ar dramblius, turi 
tam tikrų bendrų požymių, kuriuos liudija apibrėžiamoji 
sąvoka. Žinoma, net palyginti ankstyvuose etapuose mes 
neišvengiamai turime atkreipti dėmesį į tai, kad esama ri- 
binių atvejų, o tai liudija, jog prielaida, esą keli tuo pačiu 
bendru terminu vadinami reiškiniai turi turėti tuos pačius 
požymius, gali būti pernelyg kategoriška. Labai dažnai įpras- 
tinė arba net speciali termino vartosena yra visiškai „atvi- 
ra“ ta prasme, kad nėra draudžiama išplėsti šio terminą 
vartoseną, jį taikyti ir tiems atvejams, kai yra tik kai kurie 
paprastai drauge būdingi požymiai. Kaip mes jau žinome, 
tai teisinga tarptautinės teisės ir tam tikrų primityviosios 
teisės rūšių atvejais, todėl visuomet galima rasti įtikinamų 
argumentų ir už, ir prieš vartosenos išplėtimą. Daug svar- 
biau yra tai, kad, greta tokių ribinių atvejų, keletas reiški- 
nių, vadinamų bendru terminu, dažnai tarpusavyje yra su- 
siję visai kitokiais ryšiais negu tie, kuriuos postuluoja šis 
paprastas apibrėžimo tipas. Juos gali sieti analogija, kaip 
tada, kai kalbame apie žmogaus „pėdą“ ir kalno „papė- 
dę“*. Juos gali sieti skirtingi ryšiai su svarbiausiuoju ele- 
mentu. Tokį vienijantį principą matome tada, kai žodis „svei- 
kas“ taikomas ne tik žmogui, bet ir jo veido spalvai arba jo 
daromai rytinei mankštai; antrasis atvejis yra pirmosios — 
svarbiausiosios - savybės ženklas, o trečiasis — jos priežastis. 
Arba štai (ir čia mes tikriausiai susiduriame su principu, 
panašiu į tą, kuris sujungia skirtingas teisinę sistemą suda- 


* Anglų k. ir vienu, ir kitu atveju vartojamas žodis foot. 

rančių normų rūšis) keletas reiškinių gali būti sudėtinges- 
nio reiškinio skirtingos sudedamosios dalys. Žodžio „gele- 
žinkelis“ vartojimą kaip pažyminio apibūdinti ne tik trauki- 
niui, bet ir geležinkelio linijai, stočiai, palydovui bei ribotos 
atsakomybės kompanijai valdo kaip tik šios rūšies vienijan- 
tis principas. 

Žinoma, be mūsų aptartojo labai paprasto tradicinio api- 
brėžimo konstravimo būdo, yra ir daug kitų; vis dėlto, at- 
rodo, yra aišku, jog dėl trijų pagrindinių problemų, slypin- 
čių, kaip mes parodėme, nuolat kartojamame klausime „Kas 
yra teisė?“, pobūdžio joks pakankamai glaustas apibūdini- 
mas, kurį galėtume laikyti apibrėžimu, negali patenkinamai 
atsakyti į šį klausimą. Čia glūdinčios problemos yra perne- 
lyg skirtingos ir pernelyg esmingos, kad jas būtų galima 
išspręsti tokiu būdu. Tai liudija pastangų pateikti glaustą 
apibrėžimą istorija. Bet vis dėlto nuojauta, dažnai skatinusi 
sujungti šias tris problemas į vieną klausimą ar suformu- 
luoti vieną apibrėžimą nebuvo klaidinga; juk įmanoma, kaip 
mes toliau šioje knygoje parodysime, išskirti ir apibūdinti 
pagrindinę elementų grupę, kuri yra bendra atsakymams į 
kiekvieną iš šių trijų klausimų. Kokie yra šie elementai ir 
kodėl jie nusipelno tokio didelio dėmesio, kuris jiems ski- 
riamas šioje knygoje, geriausiai paaiškės, jeigu mes visų 
pirma nuodugniai aptarsime teorijos, dominavusios Angli- 
jos jurisprudencijoje nuo tų laikų, kai Austinas ją išdėstė, 
trūkumus. Tvirtinimas, kad raktas teisei suprasti yra pa- 
prasta grasinimais paremto įsakymo, kurį pats Austinas pa- 
vadino „komanda“, sąvoka, yra pretenzingas. Šios teorijos 
trūkumų nagrinėjimui skirti kiti trys skyriai. Sąmoningai ig- 
noruodami moderniosios teisės teorijos raidos nuoseklumą, 
mes iš pradžių kritikuojame šią teoriją, o labiausiai su ja 
konkuruojančios teorijos nagrinėjimą atidedame vėlesniems 
skyriams; juk priešinga pažiūra, kad teisę geriausia traktuo- 
ti nurodant jos „būtiną“ sąsają su morale, yra senesnė dok- 

trina, kurią Austinas, kaip ir prieš jį rašęs Benthamas*, 
pasirinko pagrindiniu savo kritikos objektu. Jeigu mes turi- 
me pasiteisinti dėl tokio nenuoseklumo, tai galime pasaky- 
ti, kad paprastos liepimų teorijos klaidos geriau parodo ke- 
lią į tiesą negu kur kas sudėtingesnių su ja konkuruojančių 
teorijų klaidos. 

Įvairiose knygos vietose bus kalbama apie ribinius atve- 
jus, su kuriais susidūrę teisės teoretikai suabejodavo, ar 
jiems tinka sąvokos „teisė“ ir „teisinė sistema“, bet pasiū- 
lymai, kaip išsklaidyti šias abejones, kuriuos skaitytojas čia 
taip pat ras, rašant šią knygą buvo tik antraeilis rūpestis. 
Jos pagrindinis tikslas — ne suformuluoti teisės apibrėžimą 
kaip taisyklę, pagal kurią galima būtų patikrinti žodžio var- 
tojimo teisingumą; šios knygos tikslas yra plėtoti teisės te- 
oriją, geriau išanalizuojant municipalinės teisinės sistemos 
struktūrą bei pasiūlant geresnę teisės, prievartos ir mora- 
lės, kaip socialinių reiškinių tipų, panašumų ir skirtumų 
sampratą. Kituose trijuose skyriuose pateiktuose kritiniuo- 


* Jeremy Benthamas - liberalių pažiūrų moralės ir politikos filosofas, 
utilitarizmo ir teisinio pozityvizmo pradininkas Anglijoje, kurio darbai 
turėjo milžinišką poveikį visai pasaulinei jurisprudencijos raidai. Be to, 
bent kelios teisės mokslo sritys vienareikšmiškai gali būti laikomos Bentha- 
mo „sukurtomis“ — deontologija, kodifikacijos teorija ir kt. Žymiausieji 
Benthamo teisės veikalai: Valdymo fragmentas (Fragment of Governrnent, 
1776); Apibrėžtosios jurisprudencijos ribos (The Limits of Jurisprudence 
Defined, parašytas apie 1780 m., bet ilgą laiką žinotas tik jo mokinių, 
pavyzdžiui Austino, ir išleistas tik 1945 m.); Moralės ir įstatymų leidybos 
principų įvadas (Introduction to the Principles of Morals and Legislation, 
1780); Įstatymų leidybos teorija (The Theory of Legislation, 1802 m. jo 
mokinio šveicaro frankofono išleistas prancūziškai pavadinimu Traitė de 
lėgislation civile et pėnale (Taktatas apie civilinius ir baudžiamuosius įsta- 
tynus); vertimas į anglų k. pasirodė tik 1950 m.); Zėisminių įrodymų 
pagrindimas (Rationale of Judicial Evidence, 1813); Komentarų kornenta- 
rus (A Comment on the Comimnentaries, pirmąkart išspausdintas tik 
1928 m.); Deontologija, arba moralės mokslas (Deontology, or the Science 
of Morality, išleistas 1832 m., jau po autoriaus mirties); Apie vietos ir laiko 
įtaką įstatymų leidybai (On the Influence of Time and Place in Matters of 
Legislation, išspausdintas po autoriaus mirties jo vienuolikos tomų Raš- 
tuose (Works 1838-1843)). 

se samprotavimuose išskirta elementų sistema, smulkiai ap- 
rašoma V ir VI skyriuose, padeda pasiekti šį tikslą, o kaip 
— tai parodoma likusioje knygos dalyje. Kaip tik dėl šios 
priežasties jie laikomi pagrindiniais teisės sampratos ele- 
mentais, labai svarbiais jai paaiškinti. 


II 
ĮSTATYMAI, KOMANDOS IR ĮSAKYMAI 


1. Liepimų įvairovė 


Išanalizuoti teisės sampratą, remdamasis, atrodytų, pa- 
prastomis komandos ir įpročio sąvokomis, aiškiausiai ir 
kruopščiausiai pabandė Austinas knygoje Jurisprudencijos sri- 
tis*. Šiame ir kituose dviejuose skyriuose mes išdėstysime 
ir kritikuosime pažiūrą, kuri iš esmės yra tokia pati, kaip ir 
Austino, bet greičiausiai skiriasi nuo jos kai kuriais aspek- 
tais. Mat mums labiausiai rūpi ne Austinas, bet tai, kuo 
mus siekia įtikinti tam tikro tipo teorija, kuri visuomet bus 
viliojanti, kad ir kokie būtų jos trūkumai. Todėl, kai Austi- 
no mintys kelia abejonių ar jo pažiūros atrodo nenuosek- 
lios, mes nedvejodami nekreipiame į tai dėmesio, bet išdės- 
tome aiškų ir nuoseklų požiūrį. Be to, kai Austinas tik už- 
simena apie tai, kaip jis galėtų atsakyti savo kritikams, mes 
šias užuominas išrutuliojame (kartais sekdami vėlesniais te- 
oretikais, pavyzdžiui, Kelsenu**), kad teorija, kuri čia bus 
aptariama ir kritikuojama, būtų pateikta griežtai ir tiksliai 
suformuluota. 


* Tikrasis šio veikalo pavadinimas - The Province of Jurisprudence 
Determined and the Uses of the Study of Jurisprudence (žr. išnašą p. 36). 
Hartas vartoja įprastą sutrumpintą šio veikalo pavadinimą The Province 
of Jurisprudence Determined. 

** Hansas Kelsenas - austrų teisininkas, Vienos, Kelno, Ženevos, 
Kalifornijos universitetų profesorius, normatyvizmo ir pozityvistinės gry- 
nosios teisės teorijos pradininkas, taip pat rašęs tarptautinės teisės klau- 
simais. Kelsenas laikomas vienu iš kontinentinės (vis-d-vis anglų ir ame- 

Daugelyje įvairių socialinio gyvenimo situacijų vienas as- 
muo gali pareikšti pageidavimą, kad kitas asmuo ką nors 
darytų arba susilaikytų ir tam tikrų dalykų nedarytų. Tada, 
kai šis pageidavimas išsakomas ne tik kaip įdomi informa- 
cija arba sąmoningas savo troškimų atskleidimas, bet no- 
rint, kad asmuo, į kurį kreipiamasi, paklustų šiam pageida- 
vimui, anglų ir daugelyje kitų kalbų nors ir nebūtina, bet 
įprasta pavartoti specialią lingvistinę formą, vadinamą /ie- 
piamąja nuosaka: „Eik namo!“, „Ateik!“, „Stok!“, „Nežu- 
dyk jo!“ Socialinės situacijos, kuriose mes šitaip imperaty- 
viai kreipiamės vienas į kitą, yra be galo įvairios; tačiau 
galima išskirti tam tikras nuolat pasikartojančias pagrindi- 
nes jų rūšis, kurių svarbą liudija tam tikros gerai Žinomos 
klasifikacijos. „Prašyčiau paduoti druską“ — tai šiaip jau yra 
tik prašymas, nes kalbantysis paprastai šitaip kreipiasi į tą, 
kuris gali padaryti jam paslaugą, bet nesako, kad tai labai 
skubu, ir nė neužsimena apie tai, kas galėtų atsitikti, jeigu 
šis jo nepaklausytų. „Nežudyk manęs“ — tai paprastai yra 
maldavimas, nes kalbantysis priklauso nuo to asmens, į ku- 
rį kreipiasi, malonės arba yra keblioje situacijoje, iš kurios 
pastarasis jį gali išvaduoti. Kita vertus, „Nejudėk“ gali reikšti 
perspėjimą, jeigu kalbantysis žino apie kokį nors pavojų (gy- 
vatę žolėje), gresiantį tam, į kurį jis kreipiasi, kurio šis ne- 
judėdamas gali išvengti. 

Socialinių situacijų, kuriose paprastai, nors nebūtinai vi- 
sada, pasitelkiamos imperatyvinės kalbos formos, ne tik yra 


rikiečių) konstitucingumo teorijos pagrindėjų ir Austrijos konstitucinio 
teismo kūrėju. Jo Žymiausieji veikalai: Grynoji teisės teorija (Reine Rechts- 
lehre, 1934, 1960 (2-as leidimas)); Visuomenė ir gamta: sociologinis tyri- 
mas (Society and Nature: A Sociological Inguiry, 1943); Bendroji teisės ir 
valstybės teorija (General Theory of Law and State, 1945); Komunistinė 
teisės teorija (The Communist Theory of Law, 1955), Teisės ir moralės 
filosofijos raštai (Essays in Legal and Moral Philosophy, įvairiu metu pa- 
rašytų straispsnių rinkinys, išleistas po autoriaus mirties 1973 m.); Ben- 
droji normų teorija (Allgemeine Theorie der Normen, išspausdintas 1979 m.) 
ir kt. (iš viso daugiau kaip 600 publikacijų). 

labai daug — jos nepastebimai pereina viena į kitą; taigi 
tokie terminai, kaip „maldavimas“, „prašymas“ arba „per- 
spėjimas“, žymi tik keletą jų apytikrių skirtumų. Svarbiau- 
sia iš šių situacijų yra ta, kuriai, atrodo, labiausiai tinka 
žodis „liepimas“. Jos pavyzdys - situacija, kai ginkluotas 
plėšikas sako banko tarnautojui: „Duok šen pinigus, arba 
šausiu“. Jos skiriamasis bruožas, leidžiantis mums teigti, 
jog plėšikas ne prašo, juo labiau ne maldauja tarnautojo 
atiduoti pinigus, bet /iepia jam tai padaryti, yra tai, jog siek- 
damas, kad tarnautojas paklustų jo išsakytam pageidavi- 
mui, kalbantysis grasina padarysiąs ką nors tokio, kas nor- 
maliam Žmogui turėtų atrodyti žalinga arba nemalonu, to- 
dėl tarnautojas tampa kur kas mažiau suinteresuotas elgtis 
taip, kad išsaugotų pinigus. Jeigu ginkluotam plėšikui pa- 
vyksta, mes šią situaciją apibūdinsime sakydami, kad plėši- 
kas privertė tarnautoją, O pats tarnautojas šiuo požiūriu bu- 
vo plėšiko galioje. Tokiais atvejais gali kilti daug įdomių 
lingvistinių klausimų: visiškai teisinga yra pasakyti, kad gin- 
kluotas plėšikas /iepė tarnautojui atiduoti pinigus, o tarnau- 
tojas pakluso, bet tam tikra prasme neteisinga būtų sakyti, 
kad ginkluotas plėšikas davė įsakymą tarnautojui juos ati- 
duoti, nes ši gana kariškai skambanti frazė parodo esant 
tam tikrą teisę ar valdžią įsakinėti, o kalbamuoju atveju 
tokios valdžios nėra. Tačiau būtų visiškai suprantama, jeigu 
pasakytume, kad ginkluotas plėšikas įsakė savo pagalbinin- 
kui saugoti duris. 

Čia mums nereikia leistis į tokias smulkmenas. Nors su 
žodžiais „įsakymas“ ir „paklusimas“ dažnai gali būti sieja- 
mos nuorodos į valdžią ir į paklusimą valdžiai, mes posa- 
kius „grasinimais paremti įsakymai“ ir „prievartiniai įsaky- 
mai“ vartosime žymėti tokiems įsakymams, kurie, kaip ir 
minėtasis ginkluoto plėšiko įsakymas, remiasi vien tik gra- 
sinimais, o žodžius „paklusimas“ ir „paklusti“ vartosime no- 
rėdami parodyti, kad šiems įsakymams yra paklūstama. Ta- 

čiau jau vien dėl to, kad Austino pasiūlytasis komandos 
sąvokos apibrėžimas padarė didžiulę įtaką teisininkams, svar- 
bu pažymėti, jog ta paprasta situacija, kai paklusti priver- 
čiama tik grasinimais pakenkti, nėra kaip tik tas atvejis, kai 
komandos sąvoka yra vartojama savo tikrąja prasme. Šis 
žodis, nedažnai pasitaikantis ne kariniame kontekste, turi 
gilią potekstę, kad egzistuoja palyginti stabili hierarchinė 
žmonių organizacija, kaip antai kariuomenė arba sekėjų gru- 
pė, kurioje vadui tenka dominuojantis vaidmuo. Paprastai 
vadas yra generolas (o ne seržantas), jis ir komanduoja, 
nors šis terminas gali būti vartojamas apibūdinti kitoms ypa- 
tingo pranašumo formoms - antai Naujajame Testamente 
sakoma, kad Kristus komandavęs* savo mokiniams. Dar 
svarbiau yra tai, kad komandoje nebūtinai turi slypėti gra 
sinimas pakenkti nepaklusniajam; tai ir yra lemiamas skir; 
tumas tarp įvairių „liepimo“ formų. Iš tikrųjų komanduoti 
tolygu įgyvendinti savo autoritetingą valdžią žmonių atžvil- 
giu, bet ne galią pakenkti jiems, ir nors komanda gali būti 
susipynusi su grasinimais pakenkti, ja siekiama sukelti ne 
baimę, bet visų pirma pagarbą autoritetingai valdžiai. 
Nors kaip tik mūsų jau minėto ginkluoto plėšiko grasi- 
nimais paremtus įsakymus Austinas, nekreipdamas dėme- 
sio į ankstesnėje pastraipoje nurodytus skirtumus, nepagrįstai 
vadina komandomis, visiškai aišku, kad teisės idėjai koman- 
dos idėja, labai glaudžiai susijusi su autoritetinga valdžia, 
yra kur kas artimesnė. Tačiau komandos sąvoka yra perne- 
lyg artima teisės sąvokai, kad tiktų mūsų tikslui; juk teisei 
būdingas autoritetingos valdžios elementas visuomet buvo 
viena iš kliūčių, iškylančių mėginant kaip nors lengvai pa- 
aiškinti, kas yra teisė. Todėl apibūdinant teisę ją apimanti 
komandos sąvoka mums negali praversti. Iš tikrųjų, nepai- 


* Originale vartojamas žodis fo command. Lietuviškame Naujojo Te- 
stamento tekste tokio posakio nepavyko rasti. Cia rašoma „įsakė“, „lic- 


pė“. 

sant Austino analizės trūkumų, ji vertinga tuo, kad tie ele- 
mentai, kuriuos apima ginkluoto plėšiko situacija, patys sa- 
vaime nėra nesuprantami ir nereikalauja smulkesnio paaiš- 
kinimo, kaip autoritetingos valdžios elementas; todėl mes 
seksime Austinu, bandydami sukonstruoti teisės idėją šių 
elementų pagrindu. Tačiau mes nesitikime sėkmės kaip Aus- 
tinas, bet veikiau pamėginsime pasimokyti iš savo nesėkmės. 


2. Teisė kaip prievartiniai įsakymai 


Netgi sudėtingoje didelėje visuomenėje, tokioje kaip šiuo- 
laikinė valstybė, atsitinka, kad pareigūnas individui tiesio- 
giai liepia ką nors padaryti. Policininkas liepia konkrečiam 
motorinės transporto priemonės vairuotojui sustoti arba kon- 
krečiam elgetai trauktis šalin. Bet jau vien todėl, kad jokia 
visuomenė negali išlaikyti tiek pareigūnų, kiek jų reikėtų, 
kad kiekvienas visuomenės narys atskirai būtų oficialiai in- 
formuotas apie kiekvieną veiksmą, kurį jis turėtų atlikti, 
šitokios paprastos situacijos nėra ir negali būti įprastas tei- 
sės funkcionavimo būdas. Šios individualizuotos kontrolės 
formos arba yra išimtys, arba papildo ir sustiprina bendras 
nurodymų formas, kurios nėra adresuotos konkretiems as- 
menims ir jų neįvardija, ir nenurodo konkretaus veiksmo, 
kurį reikia atlikti. Vadinasi, netgi baudžiamojo įstatymo (ku- 
ris iš visų teisės atmainų labiausiai primena grasinimais pa- 
remtus įsakymus) standartinis modelis yra bendro. pobūdžio 
dviem atžvilgiais; jis nurodo bendrą elgesio variantą ir ski- 
riamas neapibrėžtai asmenų grupei tikintis, jog šie asmenys 
pripažins, kad jis skirtas jiems, ir jo laikysis. Taigi individu- 
alūs tiesioginiai pareigūno nurodymai čia vaidina antraeilį 
vaidmenį: jeigu konkretus asmuo nesilaiko pirminių ben- 
drųjų nurodymų, pareigūnai gali atkreipti į juos šio asmens 
dėmesį ir pareikalauti, kad jis šiems nurodymams paklustų, 

kaip daro mokesčių inspektorius, arba pareigūnai gali ofi- 
cialiai fiksuoti bei registruoti tokį šių nurodymų nesilaiky- 
mą, O teismas už jų nesilaikymą gali skirti numatytą bausmę. 

Todėl teisinė kontrolė yra visų pirma, nors ir ne vien 
tik, kontrolė pasitelkus nurodymus, kurie šia dvejopa pras- 
me yra bendro pobūdžio. Tai yra pirmasis bruožas, kuriuo 
reikia papildyti paprastą plėšiko modelį, jeigu norime, kad 
šis modelis atkurtų teisės charakteristikas. Tai, kokiai as- 
menų grupei ši kontrolė taikoma ir kaip ši asmenų grupė 
konkrečiai apibrėžiama, įvairuoja skirtingose teisinėse sis- 
temose ir netgi skirtingų įstatymų atžvilgiu. Paprastai ma- 
noma, kad, jei nėra specialių požymių, išplečiančių arba 
susiaurinančių subjektų klasę, šiuolaikinės valstybės ben- 
drieji įstatymai skiriami visiems asmenims, esantiems jos 
teritorijoje. Kanonų teisėje vadovaujamasi panašiu požiū- 
riu, kad paprastai visi bažnyčios nariai paklūsta jos teisei, 
išskyrus tuos atvejus, kai nurodoma mažesnė subjektų kla- 
sė. Visais atvejais įstatymo taikymo apimties klausimas yra 
klausimas dėl konkretaus įstatymo aiškinimo, susijęs su to- 
kiais bendrais požiūriais. Čia verta pažymėti, jog nors tei- 
sininkai, kartu ir Austinas, kartais sako, kad įstatymai yra 
adresuojami“ asmenų grupėms, bet tai yra klaidinga, nes 
skatina manyti esant panašumą su tiesioginio susidūrimo 
situacija, nors iš tikrųjų panašumo čia nėra, ir tie, kurie 
vartoja šį posakį, neturėjo jo galvoje. Įsakinėjimas žmo- 
nėms ką nors padaryti yra ryšių su jais palaikymo forma ir 
iš tikrųjų yra susijęs su „kreipimusi“* į juos, t.y. su jų dė- 
mesio atkreipimu arba su pastangomis jį atkreipti, bet įsta- 
tymų leidyba žmonėms nėra su tuo susijusi. Todėl plėšikas 


!> „Adresuojami visai bendruomenei“, Austin, op. cit., p. 22. 

* Anglų kalbos žodis r0 address reiškia ir adresuoti, ir kreiptis. Čia, 
kaip ir daugelyje kitų šios knygos vietų, autoriaus dėstoma teorija neat- 
siejama nuo kalbos, kuria ji buvo parašyta; vargu ar šią teoriją apskritai 
galėtume adekvačiai suprasti, jeigu ignoruotume jos „grynai anglišką“ 
pobūdį. 

tuo pačiu savo pasakymu „Duok šen šiuos banknotus“ iš- 
reiškia savo norą, kad tarnautojas kai ką padarytų, ir iš 
tikrųjų kreipiasi į tarnautoją, t.y. jis daro tai, ko paprastai 
pakanka, kad tarnautojas atkreiptų dėmesį į šį plėšiko iš- 
reikštą norą. Jeigu jis to nebūtų padaręs, o tik būtų tuos 
pačius žodžius ištaręs tuščiame kambaryje, jis iš viso nebū- 
tų kreipęsis į tarnautoją ir nebūtų jam įsakęs ką nors pada- 
ryti, — apie tokią situaciją mes galėtume pasakyti, kad plė- 
šikas tik ištarė žodžius „Duok šen šiuos banknotus“. Šiuo 
požiūriu įstatymų leidyba skiriasi nuo įsakymo žmonėms ką 
nors padaryti, ir šį skirtumą reikia turėti omenyje, jeigu šia 
paprasta idėja norime remtis konstruodami teisės modelį. 
Tikrai pageidautina išleidus įstatymus kuo greičiau atkreip- 
tų į juos dėmesį tų, kuriems šie įstatymai yra skirti. Jeigu 
tai nebus padaryta, įstatymų leidėjas nepasieks tikslo, kurį 
jis turėjo leisdamas įstatymus, todėl teisinės sistemos, pasi- 
telkdamos specialias promulgaciją reguliuojančias normas, 
dažnai nustato, kad tai reikia padaryti . Bet įstatymai gali 
būti užbaigti kaip įstatymai dar prieš tai padarant arba net 
jeigu tai visai nėra daroma. Jeigu nėra priešingą tvarką 
nustatančių normų, įstatymai yra teisėtai išleisti ir tada, kai 
tie, kuriems šie įstatymai skirti, patys turi sužinoti, kokie 
įstatymai yra išleisti ir kam jie skirti. Tie, kurie sako, kad 
įstatymai „adresuojami“ tam tikriems asmenims, paprastai 
turi omenyje, kad tai yra tie asmenys, kuriems konkretus 
įstatymas yra taikomas, t.y. iš kurių jis reikalauja elgtis tam 
tikru būdu. Vartodami čia žodį „adresuojami“, mes galime 
nepastebėti svarbaus skirtumo tarp įstatymo išleidimo ir tie- 
sioginio įsakymo, taip pat supainioti du skirtingus klausi- 
mus: „Kam įstatymas yra taikomas?“ ir „Kam jis yra iš- 
leistas?“ 

Plėšiko situaciją reikia ne tik papildyti bendrumo požy- 
miu; jeigu mes norime turėti įtikinamą situacijos, kurioje 

glūdi teisė, modelį, turime padaryti ir kur kas esmingesnių 
jos pakeitimų. Iš tiesų tam tikra prasme plėšikas yra prana- 
šesnis ar viršesnis už banko tarnautoją; šis pranašumas ar- 
ba viršenybė grindžiami jo laikinu gebėjimu grasinti, ir to 
gali visiškai pakakti, kad banko tarnautojas padarytų tai, 
kas jam sakoma. Jokių kitų viršenybės ar pavaldumo santy- 
kių, išskyrus šią jų trumpalaikę prievartinę formą, tarp šių 
dviejų Žmonių nėra. Bet plėšikui jos gali pakakti; juk pa- 
prastas tiesioginis įsakymas „Duok šen šiuos banknotus, ar- 
ba šausiu“ išnyksta vos tik jį ištarus. Plėšikas neišleidžia 
banko tarnautojui nuolat galiojančių įsakymų (nors jis gali 
tai padaryti savo sekėjų gaujai), kurių tam tikros asmenų 
grupės reguliariai turėtų laikytis. Tačiau absoliučiai daugu- 
mai įstatymų būdingas šis „nuolatinumo“, arba pastovumo, 
požymis. Vadinasi, norėdami paaiškinti, kas yra įstatymai, 
ir imdami pagrindu grasinimais paremtų įsakymų sąvoką, 
mes turime siekti atkurti šį tęstinį įstatymų pobūdį. 

Todėl yra pagrindo manyti, jog tie, kuriems skirti ben- 
dro pobūdžio įstatymai, paprastai yra įsitikinę, kad, jiems 
nepaklusus, grasinimas gali būti įvykdytas ne tik iškart pro- 
mulgavus įsakymą, bet visą laiką, kol įsakymas bus atšauk- 
tas ar panaikintas. Galima teigti, kad šis nepaliaujamas ti- 
kėjimas nepaklusimo sukeliamomis pasekmėmis palaiko pra- 
dinių įsakymų gyvybingumą arba „nuolatinumą“, nors, kaip 
pamatysime vėliau, šitaip primityviai analizuoti įstatymų am- 
žinąjį turinį yra sunku. Žinoma, jeigu šitaip visuotinai tiki- 
ma nuolatine grasinimo įvykdymo galimybe, tai iš tikrųjų 
gali būti reikalingas daugybės veiksnių, kurių plėšiko situ- 
acijoje neįmanoma atkurti, sutapimas: gali būti, kad galia 
įvykdyti grasinimus, susijusius su tokiais nuolatiniais įsaky- 
mais, siekianti daugelį asmenų, iš tikrųjų gali egzistuoti ir 
būti laikoma egzistuojančia tik tuo atveju, jeigu yra Žžino- 
ma, kad didelė dalis gyventojų yra pasiruošę paklusti patys, 

savo noru, t.y. ne dėl to, kad bijo grasinimo, ir bendradar- 
biauti įvykdant grasinimus tiems, kurie nepaklūsta. 

Kad ir kuo remtųsi šis visuotinis tikėjimas galimybe įvyk- 
dyti grasinimus, mes turime skirti jį nuo kito būtino požy- 
mio, kuriuo turime papildyti plėšiko situaciją, kad ji bent 
apytikriai panėšėtų į apibrėžtą situaciją, kurioje glūdi teisė. 
Kad ir kokie būtų motyvai, mes turime daryti prielaidą 
kad tie, kuriems įsakymai yra skirti, daugumai iš jų dažnia 
paklūsta negu nepaklūsta. Sekdami Austinu, mes tai vadin 
sime „visuotiniu įpročiu paklusti“ ir drauge su juo pažymė 
sime, kad, kaip ir daugelis kitų teisės aspektų, šis taip pat 
yra iš esmės miglota ir netiksli idėja. Į klausimą, kiek žmo- 
nių, kaip ilgai ir keliems bendro pobūdžio įsakymams turi 
paklusti, kad būtų galima pripažinti esant teisę, negalima 
atsakyti apibrėžtai, kaip ir į klausimą, kiek mažai plaukų 
turi turėti vyriškis, kad jis būtų plikas. Ir vis dėlto ši aplin- 
kybė — tai, kad paklusimas yra visuotinis, — lemia esminį 
skirtumą tarp įstatymų ir mūsų aptartos paprastos situaci- 
jos, kai įsakinėja plėšikas. Paprastą laikiną vieno asmens 
viršenybę kito asmens atžvilgiu natūraliai laikome visiška 
teisės, pasižyminčios santykiniu tęstinumų ir tvarkingumu, 
priešingybe; ir juk iš tikrųjų daugelyje teisinių sistemų to- 
kios trumpalaikės prievartinės galios, kokią turi minėtasis 
plėšikas, realizavimas būtų traktuojamas kaip baudžiamasis 
nusikaltimas. Mums dar reikia įsitikinti, ar šios paprastos, 
nors neabejotinai miglotos visuotinio įpročio paklusti grasi- 
nimais paremtiems bedro pobūdžio įsakymams idėjos pa- 
kanka atkurti teisinės sistemos tvarkingam pobūdžiui ir tęs- 
tinumui. 

Vieno asmens duodamų grasinimais paremtų bendro po- 
būdžio įsakymų, kuriems visuotinai paklūstama, idėja, ku- 
rią mes sukonstravome nuosekliai papildydami paprastą plė- 
šiko situacijos atvejį, akivaizdžiai labiau atitinka šiuolaiki- 
nės valstybės įstatymų leidybos institucijos išleistą baudžia- 

mąjį įstatymą negu kurią nors kitą teisės atmainą. Juk yra 
teisės tipų, kurie prima facie* visiškai neprimena tokių bau- 
džiamųjų įstatymų; vėliau mums reikės aptarti teiginį, kad 
šios kitos teisės rūšys, nepaisant jų išorinio nepanašumo, iš 
tikrųjų yra tik sudėtingos ar užslėptos tos pačios formos 
atmainos. Bet jeigu mūsų sukonstruotu bendro pobūdžio 
įsakymų, kuriems visuotinai paklūstama, modeliu siekiama 
atkurti bent jau baudžiamojo įstatymo bruožus, tai kai ką 
daugiau reikia pasakyti ir apie asmenį, kuris duoda šiuos 
įsakymus. Šiuolaikinės valstybės teisinei sistemai būdinga 
tam tikro tipo viršenybė jos teritorijoje ir nepriklausomybė 
nuo kitų sistemų, kurių mes kol kas neatkūrėme savo pa- 
prastame modelyje. Šios dvi sąvokos nėra tokios paprastos, 
kaip gali atrodyti, bet tai, kas jose yra esminga sveiko proto 
požiūriu (kuris gali pasirodyti esąs klaidingas), gali būti api- 
būdinta šitaip. Anglijos teisė, Prancūzijos teisė arba bet ku- 
rios kitos šiuolaikinės valstybės teisė reguliuoja gyventojų, 
gyvenančių teritorijose, kurių geografinės ribos yra gana 
tiksliai apibrėžtos, elgesį. Kiekvienos valstybės teritorijoje 
gali būti daug skirtingų asmenų arba asmenų organizacijų, 
kurios duoda grasinimais paremtus bendro pobūdžio įsaky- 
mus ir sulaukia įprasto paklusnumo. Bet mes turime įžvelg- 
ti skirtumą tarp kai kurių iš šių asmenų arba organizacijų 
(pavyzdžiui, Londono grafystės tarybos arba ministro, rea- 
lizuojančių tai, ką mes vadiname deleguotosios įstatymų lei- 
dybos įgaliojimais), kaip pavaldžių teisės kūrėjų, ir Karalie- 
nės Parlamente**, kuri turi aukščiausiąją valdžią. Šį ryšį 


* Visų pirma (lot.). Apie šio termino specifinę teisinę reikšmę žr. 
išnašą p. 271. 

** Karalienė Parlamente (Oueen in Parliament) - posakis, Anglijoje 
paprastai reiškiantis aukščiausiąją legislatyvinę valdžią, kurią įkūnija ir 
realizuoja Parlamentas. Turima omenyje, kad Parlamentas išreiškia kara- 
lienės (arba karaliaus), t.y. „hipotetinio“ suvereno, valią, taigi Parlamento 
aktai gali būti interpretuojami ir kaip karalienės valios išraiška; nors pati 
karalienė Parlamente ir neposėdžiauja (šiais laikais jos galios, ypač įsta- 

galima išreikšti paprastu įpročių terminu pasakant, kad Ka- 
ralienė Parlamente niekam iš įpročio nepaklūsta, tačiau pa- 
valdieji teisės kūrėjai neperžengia įstatymo jiems nustatytų 
ribų, todėl juos galima laikyti Karalienės Parlamente įga- 
liotiniais, kuriančiais teisę. Jeigu jie to nedarytų, Anglijoje 
būtų ne viena teisinė sistema, bet sistemų daugetas; juk iš 
tikrųjų tik dėl to, kad Karalienė Parlamente šia prasme turi 
aukščiausiąją valdžią, palyginti su visais kitais toje teritori- 
joje, Anglijoje yra vieninga sistema, kurioje galima įžvelgti 
aukštesniųjų ir pavaldžių elementų hierarchiją. 

"Toks pat negatyvus Karalienės Parlamente apibūdinimas, 
kad ji iš įpročio nepaklūsta niekieno kito įsakymams, apy- 
tikriai nusako ir nepriklausomybės sąvoką, kurią mes varto- 
jame kalbėdami apie įvairių šalių skirtingas teisines siste- 
mas. Aukščiausioji Sovietų Sąjungos įstatymų leidybos ins- 
titucija nėra pratusi paklusti Karalienei Parlamente; kad ir 
ką Karalienė Parlamente nuspręstų dėl Sovietų Sąjungos 
reikalų (nors tai ir būtų Anglijos teisės dalis), tai nebūtų 


tymų leidybos srityje, yra itin ribotos), bet Parlamentas, veikdamas jos 
vardu, tarsi pripažįsta ją ten esant ir vadovaujant jo veiklai. Anglijos 
konstitucinėje praktikoje yra išlikę daug elementų, liudijančių tokią mo- 
narcho, kaip formalaus suvereno, funkciją, kai monarchas, kuris pats 
faktiškai neatlieka tam tikrų veiksmų, savo autoritetu legitimizuoja kitų 
asmenų arba institucijų veiklą. Kartais iš monarcho reikalaujama tik tam 
tikro simbolinio akto (pavyzdžiui, karalienės kalbos Parlamente, prade- 
dant kasmetinę Parlamento sesiją), bet dažniausiai nereikia ir jo. Monar- 
cho autoriteto transferencija liudija pagarbos monarchijos institutui (in- 
terpretuojamos kaip pagarba valstybingumui) tradiciją. Kita vertus, ji at- 
spindi tam tikrų politinių veikėjų siekį (beje, visuomenės vertinamą po- 
zityviai ir jau irgi tapusį tradicija) savo veiklos legitimumą pelnyti per 
monarcho autoritetą (pavyzdžiui, Parlamento dauguma ir jos suformuota 
vyriausybė vadinama Her Majesty's Government, ty. Jos Didenybės vyriau- 
sybe, o opozicinės parlamentinės partijos ir jų suformuota šešėlinė vy- 
riausybė - Her Majesty's Opposition, ty. Jos Didenybės opozicija). Kita 
vertus, karalienė Parlamente istorijos požiūriu nėra visiškai „nekaltas“ po- 
sakis, tik „dar labiau“ legitimizuojantis tam tikrų politinių veikėjų ir ins- 
titucijų veiklą; jis, kaip ir vyriausybės, vykdomosios valdžios, veiklą legi- 
timizuojantis posakis Karalienė Slaptojoje taryboje (Oueen in the Privy Coun- 
ci!) mena absoliutizmo laikus. 

SSRS teisės dalis. Taip būtų tik tuo atveju, jeigu SSRS įsta- 
tymų leidybos institucija iš įpročio paklustų Karalienei Par- 
lamente. 

Pasak šio paprasto aiškinimo, kurį mes vėliau turėsime 
kritiškai išanalizuoti, ten, kur yra teisinė sistema, turi būti 
tam tikri asmenys arba asmenų organizacijos, duodančios 
grasinimais paremtus bendro pobūdžio įsakymus, kuriems 
visuotinai paklūstama; be to, turi būti visuotinai tikima, 
kad nepaklusimo atveju šie grasinimai bus įvykdyti. Šis as- 
muo arba organizacija turi turėti aukščiausiąją valdžią vals- 
tybės viduje ir būti išoriškai nepriklausomi. Jeigu, sekdami 
Austinu, tokį aukščiausiąją valdžią turintį ir nepriklausomą 
asmenį arba asmenų organizaciją vadinsime suverenu, tai 
bet kurios valstybės įstatymai bus suvereno arba jo valdi- 
nių, kurie veikdami paklūsta suverenui, grasinimais parem- 
ti bendro pobūdžio įsakymai. 


III 
ĮSTATYMŲ ĮVAIROVĖ 


Jeigu tokiose šiuolaikinėse sistemose, kaip Anglijos tei- 
sė, aptinkamą skirtingų teisės rūšių įvairovę imtume lyginti 
su paprastu ankstesniajame skyriuje sukonstruotu prievarti- 
nių įsakymų modeliu, susidurtume su gausybe prieštaravi- 
mų. Juk iš tikrųjų ne visi įstatymai liepia žmonėms ką nors 
daryti arba nedaryti tam tikrų dalykų. Tad ar nebūtų klaida 
skirstyti įstatymus į suteikiančius privatiems asmenims teisę 
sudaryti testamentus, sutartis ar santuokas ir suteikiančius 
galią pareigūnams, pavyzdžiui, teisėjui - nagrinėti bylas, mi- 
nistrui — nustatyti taisykles, o grafystės tarybai —- kurti įsta- 
tus? Iš tikrųjų ne visi įstatymai yra kieno nors išleidžiami ir 
ne visi jie išreiškia kieno nors troškimą, kaip mūsų modelio 
bendro pobūdžio įsakymai. Neteisinga būtų šitaip apibū- 
dinti paprotį, kuris daugelyje teisinių sistemų užima nors ir 
kuklią, tačiau jam priklausančią vietą. Be abejo, netgi tada, 
kai įstatymai sukurti apgalvotai, jie neturi būti vien tik įsa- 
kymai, duodami kitiems. Argi įstatymai dažnai nesuvaržo 
pačių įstatymų leidėjų? Pagaliau argi tam, kad išleistieji 
įstatymai būtų įstatymai, jie iš tikrųjų turi išreikšti tikruo- 
sius įstatymų leidėjo troškimus, ketinimus ar norus? Argi 
aktas, išleistas laikantis nustatytos tvarkos, nebus įstatymas, 
jeigu (kaip tai atsitiko su daugeliu Anglijos Finansų akto 
straipsnių) tie, kurie už jį balsavo, net nežinojo, ką jis reiš- 
kia? 

Tokie yra kai kurie svarbiausieji iš daugelio įmanomų 
prieštaravimų. Akivaizdu, kad, norint į juos atsižvelgti, bū- 
tina šiek tiek modifikuoti pradinį paprastą modelį, o kai į 
visus šiuos prieštaravimus bus atsižvelgta, mes tikriausiai 
įsitikinsime, jog grasinimais paremtų bendro pobūdžio įsa- 
kymų sąvoka bus neatpažįstamai pakitusi. 

Mūsų minėtus prieštaravimus galima suskirstyti į tris pa- 
grindines grupes. Kai kurie iš jų kyla dėl įstatymų turinio, 
kiti — dėl jų kilmės formų, o dar kiti - dėl taikymo ribų. 
Šiaip ar taip, atrodo, kad visose teisinėse sistemose yra įsta- 
tymų, kurie vienu ar daugiau iš šių trijų aspektų skiriasi 
nuo mūsų sukonstruotojo bendro pobūdžio įsakymų mode- 
lio. Toliau šiame skyriuje mes atskirai aptarsime šiuos tris 
prieštaravimų tipus. Dar kitame skyriuje mes pateiksime 
fundamentalesnę kritiką ir įrodysime, kad visa įpročio pa- 
klusti aukščiausiajam ir nepriklausomam suverenui koncep- 
cija, kuria remiasi šis modelis, yra neteisinga (jau nekal- 
bant apie prieštaravimus dėl turinio, kilmės formų ir taiky- 
mo ribų), nes visos iš tikrųjų egzistuojančios teisinės siste- 
mos mažai kuo atitinka šį modelį. 


1. Teisės turinys 


Baudžiamoji teisė yra toks dalykas, kuriam mes arba 
paklūstame, arba nepaklūstame, o apie tai, ko reikalauja 
jos normos, mes kalbame kaip apie „pareigą“. Jeigu mes 
nepaklūstame, sakoma, kad mes „sulaužėme“ įstaty, O 
tai, ką mes padarėme, vadinama „neteisingumu“ teisės po- 
žiūriu, arba „pareigos sulaužymu“, arba „nusižengimu“*. 


* Harto čia vartojamas anglų kalbos žodis offence reiškia ir nusižen- 
gimą, ir užpuolimą; į lietuvių kalbą jis neretai verčiamas pažeidimas. Ta- 
čiau tai nėra tikslus, ar bent vienintelis, termino vertimas, o tik labiausiai 
įprasto lietuviško termino vartojimas žymėti reiškiniui, kuris kitoje kalbo- 
je interpretuojamas kitaip (taigi ir kitaip suvokiamas kitokio mentaliteto). 

Baudžiamasis įstatymas atlieka tam tikrą socialinę funkci- 
ją - jis nustato ir apibrėžia tam tikras elgesio rūšis kaip tai, 
ko tie, kuriems šis įstatymas taikomas, turi vengti arba ką 
jie turi daryti, nesvarbu, kokie yra jų pačių norai. Bausme 
arba „sankcija“, kurią įstatymas sieja su baudžiamojo įsta- 
tymo sulaužymais ar pažeidimais, siekiama (nors bausmė 
gali turėti ir kitų tikslų) pateikti vieną motyvą susilaikyti 
nuo šios veiklos. Visais šiais požiūriais galima bent jau 
įžvelgti aiškų panašumą tarp baudžiamosios teisės bei jos 
sankcijų ir mūsų modelio grasinimais paremtų bendro po- 
būdžio įsakymų. Taip pat yra tam tikras panašumas (nepai- 
sant daugelio svarbių skirtumų) tarp tokių bendro pobū- 
džio įsakymų ir deliktinės teisės*, kurios pirmutinis tikslas 


Hartas, atrodo, tyčia stengėsi neakcentuoti skirtumo tarp dviejų šio Žo- 
džio prasmių: jam offence - tai toks nusižengimas, kai užpuolama teisinė 
tvarka arba atskiri jos subjektai, arba elementai (priešingu atveju jis tik- 
riausiai nebūtų ignoravęs alternatyvaus termino violation); „klasikiniu“ 
arba „tipišku“ offence pavyzdžiu galėtume laikyti paties suvereno „užpuo- 
limą“, tiesiogiai ar netiesiogiai ignoruojant jo — suvereno - nustatytą 
teisinę tvarką. Apskritai šie terminai atspindi ir tam tikrą tautinio men- 
taliteto aspektą: teisė išreiškia ir įkunija ne tik tam tikras vertybes per se, 
bet ir šių vertybių formą, logiškai nulemtą tautos kultūrinės patirties, 
kurios semantinė išraiška (arba tiesiog tekstas) yra kalba. „Įdomu, kad 
lietuvių kalba ir joje glūdintis mentalitetas įstatymo pažeidimą sieja su 
kalte, ką ir rodo žodis nusikaltimas, pats savaime visiškai nekonkretizuo- 
jantis nusikaltimo ir kaltės turinio, - rašo Leonidas Donskis; - anglų 
kalba nusikaltimą (crime) ir nusikaltėlį (criminal) išvis atskiria nuo kaltės 
(guilt); o rusų kalbos žodis prestupnik siejamas su pamatiniu žodžiu pres- 
tuplenije, reiškiančiu peržengimą leistinų ir galimų ribų, žyminčių asmens 
laisvę, - čia nusikaltėlis (prestupnik < prestupit') yra tiesiog Žmogus, ne- 
pasitenkinęs sociumo nubrėžtomis jo personalinės laisvės ribomis, todėl 
ir ryžęsis jas peržengti —- nusikaltimas yra laisvės-iššūkio ir laisvės-atsako 
konflikto kulminacinis taškas, ryškiausia šio konflikto apraiška; beje, iš- 
dėstytajai sampratai savo reikšme gan artimas lietuviškas žodis nusižengi- 
mas, bet jis žymi tik menką nusikaltimą; tiesa, anglų kalbos žodis offence, 
reiškiąs nusižengimą bei įžeidimą, taip pat žymi lemtingos ribos peržen- 
gimą“ (L. Donskis. Moderniosios sąmonės konfigūracijos. Kultūra tarp mi- 
to ir diskurso. - Vilnius: Baltos lankos, 1994. — P. 21, išnaša). 

* Vadinamoji deliktinė teisė (the law of torts) - ypatinga bendrosios 
teisės sistemų teisės atmaina, arba šaka. Ji nėra visiškai adekvati romanų 
ir germanų teisinių sistemų deliktinei teisei, kuri pirmiausia interpretuo- 

yra sudaryti galimybes asmenims gauti kompensaciją už Žža- 
lą, patirtą dėl kitų elgesio. Čia taip pat apie normas, api- 
brėžiančias, kokį elgesį reikia laikyti sukėlusiu neteisėtas 
pasekmes, sakome, kad jos nustato asmenims „pareigas“ 
(arba rečiau — „prievoles“) susilaikyti nuo tokio elgesio, 
nesvarbu, ko jie patys nori. Patį šį elgesį mes vadiname 
„pareigos sulaužymu“, o kompensaciją arba kitas teisinio 
poveikio priemones - „sankcija“. Bet yra svarbių teisės rū- 
šių, kur tokio panašumo su grasinimais paremtais įsaky- 
mais apskritai nelieka, nes jos atlieka visiškai kitą socialinę 
funkciją. Teisės normos, apibrėžiančios būdus, kuriais suda- 
romos teisėtos sutartys arba testamentai, arba santuokos, 
nereikalauja, kad asmenys elgtųsi tam tikru būdu, nesvar- 
bu, nori jie to ar ne. Tokie įstatymai nenustato pareigų ar 
prievolių. Visai ne: suteikdami individams teisines galias 
laikantis tam tikrų nustatytų procedūrų ir paklūstant tam 
tikroms sąlygoms kurti teisių ir pareigų struktūras teisės 
prievartinės sistemos ribose, jie sukuria mechanizmus, pai 
dedančius individams įgyvendinti savo norus. 

Šitokiu būdu individams suteikta galia sutartimis, testa- 
mentais, santuokomis ir kt. įforminti savo teisinius santy- 
kius su kitais yra vienas iš didžiausių teisės nuopelnų socia- 
liniam gyvenimui; kartu tai yra tas teisės bruožas, kuris 
užtemdomas visą teisę traktuojant kaip grasinimais parem- 
tus įsakymus. Šį esminį skirtumą tarp įstatymų, suteikiančių 
tokias galias, ir baudžiamojo įstatymo funkcijų galima įžvelg- 


jama kaip civilinės teisės sudedamoji dalis, jau vien dėl to, kad bendro- 
sios teisės sistemoje apskritai nėra civilinės teisės kaip vieningos sudeda- 
mosios visos teisinės sistemos dalies (šakos, arba posistemio), kur bet 
kokią žalą iš principo galima įvertinti pinigais kaip nuostolius (damages). 
Be to, kadangi tot bendriausia šio termino prasme yra tiesiog deliktas, 
šis terminas apima ne tik deliktą (ir juo padarytą žalą) „civiline“ šio 
termino prasme, bet ir kitokias veikas (reguliuojamas baudžiamosios, ad- 
ministracinės ir kt. teisės normų); taigi „anglų ir amerikiečių“ deliktinė 
teisė negali būti vien civilinių deliktų ir su jais susijusių atsakomybės 
santykių teisė. 

ti daugeliu mūsų įprastinio kalbėjimo apie šią įstatymų rūšį 
atvejų. Sudarydami testamentą, mes galime „laikytis“ arba 
„nesilaikyti“ 1837 m. Tėstamentų akto 9-ojo skirsnio nuo- 
statos, nustatančios liudytojų skaičių. Jeigu mes jos nesilai- 
kysime, mūsų sukurtas dokumentas nebus „galiojantis“, tei- 
ses ir pareigas sukuriantis testamentas; jis bus „niekinis“, 
neturintis teisinės „galios“ ir nesukeliantis teisinių „pasek- 
mių“. Bet nors jis ir yra niekinis, tačiau tai, kad mes nesi- 
laikėme įstatymo reikalavimų, nėra jokios prievolės ar pa- 
reigos „sulaužymas“ arba „pažeidimas“, arba „nusižengi- 
mas“, ir jeigu mes taip manytume, tai tik sukeltų painiavą. 
Įsigilinę į įvairias teisės normas, suteikiančias teisinę ga- 
lią privatiems asmenims, pamatytume, kad pačios šios nor- 
mos gali būti suskirstytos į keletą rūšių. Antai galia suda 
ryti testamentus ar sutartis remiasi norma, susijusia su teis 
numu arba asmens kvalifikacijos minimumu (pavyzdžiui, jis! 
turi būti pilnametis arba pakaltinamas), privalomu tiems, 
kurie šias galias realizuoja. Kitos normos smulkiai nusako 
būdą ir formą, kaip ši galia turi būti realizuojama, ir nusta- 
to, ar testamentai ir sutartys gali būti sudaryti žodžiu, ar 
raštu, 0 jeigu raštu, tai koks turi būti jų įforminimo bei 
patvirtinimo būdas. Dar kitos normos nustato teisių ir pa- 
reigų, kurias individai gali sukurti tokiais teisiniais aktais, 
struktūros įvairovės ribas, jų maksimalią arba minimalią 
trukmę. Tokių normų pavyzdžiai yra viešosios politikos nor- 
mos sutarčių atžvilgiu arba normos, nukreiptos prieš pagal 
testamentą arba sandorį galinčią atsirasti akumuliaciją*. 
Vėliau mes aptarsime teisininkų mėginimus šiuos me- 
chanizmus sukuriančius arba galias suteikiančius įstatymus, 
teigiančius: „Jeigu jūs norite tai daryti, darykite tai šitaip“, 
* Akumuliacijos (kartais Kumnuliacijos) (accumulation arba cumula- 
tion) terminas bendrosios teisės šalyse vartojamas labai įvairiomis pra- 
smėmis; čia turimas omenyje skirtingų asmenų teisių į tą patį turtą suta- 


pimas (materialinėje teisėje) arba kelių ieškinių sujungimas (procesinėje 
teisėje). 

asimiliuoti su baudžiamaisiais įstatymais, kurie, kaip ir gra- 
sinimais paremti įsakymai, teigia: „Darykite tai, nesvarbu, 
ar jūs to norite, ar ne“. Tačiau čia mes aptarsime dar vieną 
rūšį įstatymų, kurie irgi suteikia teisines galias, bet, skirtin- 
gai nuo jau aptartųjų, šios galios savo prigimtimi yra ne 
privačios, o viešos, arba oficialios. Jų pavyzdžių galima ap- 
tikti visose trijose — teismo, įstatymų leidybos ir valdymo — 
srityse, į kurias tradiciškai, nors ir neapibrėžtai, yra skirsto- 
ma valdžia. 

Pirmiausia aptarkime tuos įstatymus, kuriais remiasi ben- 
drosios teisės teismo veikla. Teismo atveju kai kurios nor- 
mos apibrėžia teisėjo jurisdikcijos dalyką ir turinį, arba, kaip 
mes sakome, suteikia jam „teisę nagrinėti“ tam tikrų rūšių 
bylas. Kitos normos apibrėžia teisėjo skyrimo į pareigas 
būdą, šioms pareigoms eiti reikalingas kvalifikacijas ir šių 
pareigų ėjimo trukmę. Dar kitos išdėsto teisėjo elgesio ka- 
nonus ir nustato procedūrą, kurios turi laikytis teismas. To- 
kių normų, kurios sudaro kažką panašaus į teismo kodeksą, 
pavyzdžių galima aptikti 1959 m. Grafysčių teismų akte, 
1907 m. Baudžiamojo apeliacinio teismo akte arba Jungti- 
nių Valstijų kodekso* 28-ajame skyriuje. Matydami šiuose 


* Kodeksu (lot. codex, angl. code) paprastai vadinamas įstatymas arba 
įstatymų rinkinys (sąvadas), kuriame susistemintos tam tikros teisės šakos 
(srities) normos, t.y. jos išdėstytos pagal tam tikrus vieningus kriterijus, 
siekiant sukurti jų nuoseklią sistemą ir išvengti galimų teisės spragų, kom- 
pleksiškai reguliuoti tam tikrą socialinio gyvenimo sritį. Romanų ir ger- 
manų teisės tradicijos šalyse (pirmiausia kontinentinėje Europoje, kartu 
ir Lietuvoje) kodeksas formaliai turi tokią pat teisinę galią, kaip ir kiti 
įstatymai (tačiau jo autoritetas paprastai būna didesnis). Bendrosios tei- 
sės šalyse kodeksais kartais vadinami ne tik susisteminti įstatymai, bet ir 
visi teisės normų rinkiniai, kuriuose šios normos yra susistemintos pagal 
teisinio reguliavimo dalyką. Kai kada kodeksais Rali būti vadinami net ir 
neoticialūs (t.y. privačių asmenų ar organizacijų sudaryti) teisės normų 
rinkiniai; nors tokie neoficialūs rinkiniai patys neturi įstatymo galios, ta- 
čiau neretai jie cituojami ar kitaip nurodomi kaip teisės šaltiniai. Jungti- 
nių Valstijų kodeksas (U.S. Code) - svarbiausias (po Konstitucijos) JAV 
federalinės teisės šaltinis, kuriuo paprastai remiasi teismai. Iki 1926 m. 
visi federaliniai įstatymai buvo inkorporuoti į vieną dar 1875 m. sudarytą 

įstatymuose suformuluotų nuostatų, skirtų bendrosios tei- 
sės teismo sandarai ir normaliai veiklai, įvairovę, galime tik 
džiaugtis. Tik labai nedaugelis iš jų iš pirmo žvilgsnio pri- 


rinkinį —- vadinamąjį Peržiūrėtųjų įstatymų sąvadą (Revised Statutes) bei jį 
nuolat papildančius reguliarius naujų įstatymų chronologinius rinkinius, 
vadinamuosius Pilnus įstatymų rinkinius (Statutes at Large). 1925 m. JAV 
Kongresas nusprendė parengti vieningą ir sistemingą Jungtinių Valstijų 
kodeksą. Šis darbas buvo patikėtas Kongreso specialiai paskirtam parei- 
gūnui - Įstatymų revizoriui (Revisor of Statutes), kuris iš 1875 m. Peržiū- 
rėtųjų įstatymų rinkinio išrinko visas iki tol nepakeistas ir nepanaikintas 
normas, O iš visų nuo 1873 m. išleistų Pilnų įstatymų rinkinių - visas tuo 
metu dar tebegaliojusias normas ir sujungė jas į vieną rinkinį, Jungtinių 
Valstijų kodeksą, išdėstydamas jas penkiasdešimtyje skirsnių pagal teisi- 
nio reguliavimo dalyką. Pirmasis Jungtinių Valstijų kodeksas pasirodė 
1926 m.; jo buvo keturi tomai. Be to, kasmet būdavo išleidžiamas ana- 
logiškos struktūros kumuliatyvinis naujai įsigaliojusių normų rinkinys - 
oficialus Jungtinių Valstijų kodekso papildymų sąvadas, kuriuo buvo ga- 
lima remtis taip pat, kaip ir pačiu Jungtinių Valstijų kodeksu (tai buvo 
oficialūs šio kodekso priedai). 1932 m. šie papildymų priedai buvo inkor- 
poruoti į Jungtinių Valstijų kodeksą, ir tai buvo naujoji oficiali Jungtinių 
Valstijų kodekso laida (U.S. Code, 1932 ed.). Nuo tol kas šešeri metai 
išleidžiakaa nauja Jungtinių Valstijų kodekso laida, o kasmet - jo papil- 
dymų pričdas. Be šio svarbaus JAV federalinių įstatymų rinkinio, leidžia- 
mas ir Anotuotasis Jungtinių Valstijų kodeksas (United States Code Anota- 
ted arba U.S.C.A) —- daugiatomis veikalas, atkartojantis visą Jungtinių 
Valstijų kodekso tekstą, bet papildantis jį nuorodomis į federaliniu ar net 
valstijų lygiu spręstas bylas, kuriose buvo taikomos atitinkamos Jungtinių 
Valstijų kodekso normos, kryžminėmis nuorodomis į kitus Jungtinių Vals- 
tijų kodekso skirsnius, taip pat istorinio pobūdžio pastabomis bei bibliog- 
rafinėmis nuorodomis. Anotuotasis Jungtinių Valstijų kodeksas irgi yra 
reguliariai atnaujinamas, jį taip pat nuolat papildo oficialus periodinis 
biuletenis - „Kongreso ir administracijos žinios dėl Jungtinių Valstijų kodek- 
so“ („United States Code Congressional and Administrative News“). Dau- 
gelis valstijų taip pat yra išleidusios ir periodiškai atnaujina savus kodek- 
sus, kuriuose inkorporuoti ne tik įstatymai, bet ir bendrosios teisės teis- 
mų precedentai, o kartais - ir vykdomosios valdžios aktai. Taigi Jungti- 
nėse Amerikos Valstijose kodekso terminas paprastai žymi ne atskirą 
įstatymą (kaip Lietuvoje), bet įvairių teisės aktų sąvadą; tačiau pažymė- 
tina, kad kodeksais gali būti vadinamos ir atskiros šio faktiškai visa ap- 
imančio sąvado dalys, pavyzdžiui, Baudžiamojo proceso kodeksas (Code of 
Criminal Procedure) yra tiesiog Jungtinių Valstijų kodekso aštuoniolikta- 
sis skirsnis. Kita vertus, kartais Jungtinėse Amerikos Valstijose kodeksais 
vadinami ir atskiri susistemint įstatymai, kaip antai Vieningasis komercinis 
kodeksas (Uniform Commercial Code); jie, beje, irgi gali būti inkorporuo- 
jami į Jungtinių Valstijų kodeksą. 

mena teisėjui duodamus įsakymus ką nors daryti ar susilai- 
kyti nuo tam tikrų dalykų; tačiau, žinoma, nėra jokios prie- 
žasties, dėl kurios įstatymas negalėtų specialiomis normo- 
mis uždrausti teisėjui peržengti savo jurisdikcijos ribas arba 
nagrinėti bylą, kuria jis yra finansiškai suinteresuotas, ir 
nustatyti už tai bausmę; tokios normos, nustatančios minė- 
tąsias teisines pareigas, papildytų tas, kurios teisėjui sutei- 
kia teismo galią ir apibrėžia jo jurisdikciją. Juk tokias ga- 
lias suteikiančių normų paskirtis yra ne sulaikyti teisėjus 
nuo netinkamo elgesio, bet apibrėžti teismo sprendimų ga- 
liojimo sąlygas bei ribas. 

Smulkiau panagrinėti tipišką nuostatą, apibrėžiančią teis- 
mo jurisdikcijos apimtį, būtų pamokantis dalykas. Kaip la- 
bai paprastą pavyzdį imkime 1959 m. Grafysčių teismų ak- 
to (su pataisomis) skirsnį, suteikiantį grafysčių teismams 
jurisdikciją nagrinėti bylas dėl Žemės vindikacijos. Jo for- 
muluotė, labai tolima „įsakymams“, yra tokia. 


Grafystės teismas turi jurisdikciją nagrinėti bet kokį ieškinį dėl žemės 
vindikacijos ir priimti dėl jo sprendimą, jeigu ginčijamos įkainotos 
žemės grynoji metinė vertė neviršija vieno šimto svarų“. 


Jeigu grafystės teismo teisėjas peržengia savo jurisdikci- 
jos ribas nagrinėdamas bylą dėl žemės, kurios metinė vertė 
yra didesnė kaip 100 svarų, vindikacijos ir dėl tokios žemės 
išleidžia įsakymą“, nei jis, nei bylos šalys nepadaro nusižen- 
gimo. Tačiau ši situacija nėra visiškai tokia pati kaip ta, kuri 
susiklosto, privačiam asmeniui padarius kokį nors dalyką, 
kuris yra „niekinis“ dėl to, kad asmuo nesilaikė tam tikros 
esminės sąlygos, įteisinančios tam tikros teisinės galios re- 


+ 48 (1) skirsnis. 

* Šiuo atveju įsakvmo (order) terminas vartojamas pačia bendriausia 
prasme; konkrečiu atveju tai gali būti sprendimas, nutarimas, nutartis, 
nuosprendis ir pan. 


9() 


III. ĮSTATYMŲ ĮVAIROVĖ 


alizavimą. Jeigu būsimasis testatorius nepasirašo testamen- 
to arba neranda savo testamentui dviejų liudytojų, tai, ką 
jis parašo, neturi teisinės reikšmės arba nesukelia teisinių 
pasekmių. Tačiau teismo sprendimas, net jeigu jis aiškiai 
peržengia nustatytas teismo jurisdikcijos ribas, vertinamas 
visai kitaip. Be abejonės, viešosios tvarkos interesai reika- 
lauja, kad netgi tada, kai teismas teisės požiūriu negalėjo 
priimti tam tikro sprendimo, šis teismo sprendimas būtų 
laikomas turinčiu teisinę galią tol, kol aukštesnysis teismas 
pripažins jį negaliojančiu. Todėl tol, kol apeliacine tvarka 
jis nėra panaikintas kaip Sprendimas, padarytas viršijus ju- 
risdikciją, šalims tai yra galiojantis sprendimas, k 

vykdyti. Bet jis turi teisinę ydą: apeliacinė instancija privalo 
jį „anuliuoti“ arba atmesti, nės yra viršyta jurisdikcija. Rei- 
kia pažymėti, kad yra svarbus skirtumas tarp to, kas Angli- 
jOje paprastai vadinama žemesniojo teismo sprendimo „pa- 
naikinimu“ aukštesniajame teisme, ir sprendimo „anuliavi- 
mo“ dėl to, kad buvo viršyta jurisdikcija. Jeigu sprendimas 
panaikinamas, taip atsitinka dėl to, kad tai, ką žemesnysis 
teismas pareiškė arba apie byloje taikomą įstatymą, arba 
apie jos faktus, laikoma klaidinga. Bet žemesniojo teismo 
sprendimas, anuliuotas dėl to, kad buvo viršyta jurisdikcija, 
gali būti nepriekaištingas abiem šiais atžvilgiais. Klaidinga 
yra ne tai, ką žemesniojo teismo teisėjas pareiškė arba nu- 
sprendė, bet tai, kad jis tai pareiškė arba nusprendė. Jis 
pabandė padaryti tai, kam neturėjo teisinių įgalinimų, nors 
tokius įgalinimus gali turėti kiti teismai. Bet viešosios tvar- 
kos interesai reikalauja, kad sprendimas, priimtas viršijus 
jurisdikciją, galiotų tol, kol jį anuliuos aukštesnysis teismas, 
ir tai dar labiau komplikuoja situaciją, nes jurisdikciją nu- 
statančių normų atitikimas arba neatitikimas primena nor- 
mų, apibrėžiančių sąlygas, kuriomis privatūs asmenys gali 
realizuoti savo teisines galias, atitikimą arba neatitikimą. 

Žodžiai „paklusti“ ir „nepaklusti“, labiau tinkantys baudžia- 
majai teisei, kurios normos analogiškos įsakymams, prastai 
apibūdina normos ir ją atitinkančio elgesio ryšį. 

Panašus tokios teisės normos, kurią nebent tik iškrai- 
pant galima sulyginti su bendro pobūdžio įsakymais, pavyz- 
dys yra įstatymas, suteikiantis legislatyvines teises Žemes- 
niajai įstatymų leidybos institucijai. Čia vėl, kaip ir privačių 
teisių realizavimo atveju, sąlygų, kurias nustato legislatyvi- 
nes teises suteikiančios normos, atitikimas yra žingsnis, pri- 
menantis žaidimo, tarkime, šachmatų, „ėjimą“; sistema įga- 
lina asmenis pasiekti pasekmes, kurias galima apibrėžti nor- 
mų požiūriu. Įstatymų leidyba yra „veiksmingas“ arba efek- 
tyvus teisinių galių realizavimas kurians juridines teises ir 
pareigas. Dėl kompetenciją suteikiančios normos sąlygų ne- 
atitikimo tai, kas sukurta, netenka galios ir todėl tampa 
niekiniu šio tikslo atžvilgiu. 

Kadangi normos, kuriomis remiasi legislatyvinių galių 
realizavimas, turi reguliuoti daugelį įvairių įstatymų leidy- 
bos aspektų, šios normos yra dar įvairesnės negu tos, ku- 
riomis remiasi teismo jurisdikcija. Antai kai kurios normos 
apibrėžia, kas gali būti legislatyvinių galių realizavimo daly- 
kas; kitos — įstatymų leidybos institucijos narių kvalifikaci- 
jas arba tapatybę; dar kitos — įstatymų leidybos būdą ir 
formą, taip pat procedūrą, kurios turi laikytis įstatymų lei- 
dybos institucija. Tai tik keletas svarbių dalykų; pažvelgę į 
bet kurį įstatymą, pavyzdžiui, į 1882 m. Municipalinių kor- 
poracijų aktą, suteikiantį ir apibrėžiantį žemesnės įstatymų 
leidybos arba normas kuriančios institucijos galias, jų pa- 
stebėsime kur kas daugiau. Tokių normų neatitikimo pa- 
sekmės gali būti ne visuomet vienodos, bet visuomet bus 
tam tikros normos, kurių nesilaikant mėginimas realizuoti 
legislatyvines galias duos niekinį rezultatą arba, kaip buvo 
žemesniojo teismo sprendimo atveju, jis turės būti paskelb- 

tas negaliojančiu. Kartais įstatymo gali būti nustatyta, j0g 
pakanka pažymėjimo, kad buvo laikomasi nustatytų proce- 
sinių reikalavimų, kaip yra vidaus procedūros dalykuose; 
tačiau kartais asmenims, dalyvavusiems įstatymų leidyboje, 
nors normos tokios teisės jiems nešuteikė, gali tekti skirti 
bausmę pagal specialiąsias baudžiamosios teisės normas, ku- 
rios tokią veiklą laiko nusižengimu. Bet yra esminis, nors 
šių komplikacijų iš dalies ir maskuojamąs, skirtumas tarp 
legislatyvines galias suteikiančių ir jų realizavimo būdą api- 
brėžiančių normų ir baudžiamosios teisės normų, kurios vis 
dėlto yra panašios į grasinimais paremtus įsakymus. 

Šių dviejų bendrų normų tipų asimiliavimas kartais gali 
būti groteskiškas. Jeigu įstatymų leidybos institucijai pateik- 
tas projektas gauna reikalaujamą balsų daugumą ir todėl 
yra nustatyta tvarka priimamas, nei tie, kurie balsavo už 
projektą, „pakluso“ įstatymui, reikalaujančiam sprendimą 
priimti balsų dauguma, nei tie, kurie balsavo prieš, pakluso 
jam arba nepakluso; žinoma, tas pat pasakytina ir tada, kai 
projektas negauna reikalaujamos daugumos ir joks įstaty- 
mas nėra priimamas. Esminis skirtumas tarp tokių, kaip 
šios, normų funkcijų neleidžia vartoti terminijos, tinkamos 
apibūdinti elgesiui baudžiamosios teisės normų atžvilgiu. 

Mums dar reikia sukurti tokią šiuolaikinę teisinę siste- 
mą sudarančių įvairių teisės atmainų išsamią ir smulkią tak- 
sonomiją, kuri nesivadovautų išankstine nuostata, kad viską 
reikia redukuoti į vienintelį paprastą tipą. Atskirdami tam 
tikrus įstatymus, kuriuos labai bendrai pavadinome galias 
suteikiančiais įstatymais, nuo tų, kurie nustato pareigas ir 
yra panašūs į grasinimais paremtus įsakymus, mes Žengėme 
tik pirmąjį žingsnį. Bet tikriausiai padarėme pakankamai, 
kad parodytume, jog kai kuriuos skiriamuosius teisinės sis- 
temos bruožus lemia tai, kokias nuostatas, susijusias su pri- 
vačių ar viešųjų teisinių galių realizavimu, formuluoja šio 

tipo normos. Jeigu nebūtų šios būdingos rūšies normų, ne- 
būtų ir kai kurių mums labai gerai žinomų socialinio gyve- 
nimo sąvokų, nes šios sąvokos logiškai suponuoja tokių tai- 
syklių buvimą. Jeigu nebūtų privalomų baudžiamųjų įstaty- 
mų, primenančių grasinimais paremtus įsakymus, tai nebū- 
tų nusikaltimų ir nusižengimų, vadinasi, ir Žmogžudysčių 
bei vagysčių; lygiai taip pat, jeigu nebūtų galias suteikian- 
čių normų, nebūtų ir pirkimo, pardavimo, dovanojimo, te- 
stamentų ir santuokų, nes pastarieji dalykai, kaip ir teismų 
sprendimai arba teisę kuriančių institucijų aktai, yra tik tei- 
sėtas teisinių galių realizavimas. 

Ir vis dėlto jurisprudencijoje stipriai jaučiamas vienodu- 
mo siekimas, o kadangi toks siekimas anaiptol nėra blogas, 
mums reikia aptarti du didžiųjų teisininkų pasiūlytus alter- 
natyvius argumentus jo naudai. Šių argumentų tikslas - pa- 
rodyti, kad mūsų akcentuotasis skirtumas tarp teisės atmai- 
nų yra paviršutiniškas, o gal net nerealus ir kad grasinimais 
paremtų įsakymų sąvoka „galų gale“ vienodai tinka anali- 
zuoti ir baudžiamosios teisės normoms, ir galias suteikian- 
čioms normoms. Kaip ir daugelyje ilgą laiką jurisprudenci- 
joje dominavusių teorijų, šiuose argumentuose yra tiesos 
dalelė. Mūsų išskirtos dvi teisės normų rūšys iš tikrųjų kai 
kuriais atžvilgiais yra panašios. Abiem atvejais veiksmus ga- 
lima kritikuoti arba vertinti normų atžvilgiu kaip teisės po- 
Žiūriu „teisingus“ arba „neteisingus“. Ir galias suteikiančios 
normos, reguliuojančios testamento sudarymą, ir baudžia- 
mosios teisės norma, nustatanti bausmę už smurtinį užpuo- 
limą, yra matai, kuriais remiantis galima kritiškai vertinti 
tam tikrus veiksmus. Tikriausiai kaip tik tai turima omeny- 
je, ir vienas, ir kitas vadinant normomis. Be to, svarbu su- 
prasti, kad nors galias suteikiančios normos skiriasi nuo 
pareigas nustatančių ir dėl to šiek tiek panašių į grasini- 
mais paremtus įsakymus normų, jos visuomet yra susijusios 
su šiomis normomis; juk jų suteikiamos galios yra galios 

kurti antrosios rūšies bendro pobūdžio normas arba nusta- 
tyti pareigas konkretiems asmenims, kurie priešingu atveju 
nebūtų tokių pareigų subjektai. Tai ypač akivaizdu tuo at- 
veju, kai suteikiama galia yra tai, ką mes paprastai vadina- 
me teise leisti įstatymus. Nors ir nevisiškai tiksliai, tačiau 
galima teigti, kad tokios normos, kaip baudžiamosios tei- 
sės, nustato pareigas, o galias suteikiančios normos sudaro 
galimybę šias pareigas sukurti. 


Pripažinimas niekiniu kaip sankcija 


Pirmasis argumentas, kuriuo siekiama parodyti esminį 
dviejų normų rūšių tapatumą ir interpretuoti jas abi kaip 
prievartinius įsakymus, akcentuoja „pripažinimą niekiniu“, 
jeigu kokia nors esminė galios realizavimo sąlyga nėra pa- 
tenkinama. Įrodinėjama, kad tai yra tarsi baudžiamosios 
teisės numatyta bausmė, pažadėtasis blogis ar įstatymo nu- 
statyta sankcija už normos sulaužymą; tačiau sutinkama, 
kad tam tikrais atvejais ši sankcija gali sudaryti tik mažytį 
nepatogumą. Kaip tik šia prasme mums siūloma vertinti 
tokią situaciją, kai koks nors asmuo vadovaudamasis įstaty- 
mu siekia, kad jam duotas pasižadėjimas būtų tesimas, nes 
taip įpareigoja sutartis, bet nusivilia sužinojęs, kad teisės 
požiūriu šis rašytinis pasižadėjimas yra niekinis, nes nebuvo 
patvirtintas antspaudu ir jis už jį nesumokėjo jokio atlygi- 
nimo. Panašiai apie normą, nustatančią, kad testamentas, 
sudarytas nedalyvaujant dviem liudytojams, negalioja, turi- 
me manyti, esą ji verčianti testatorius nenukrypti nuo Tė- 
stamentų akto 9-ojo skirsnio reikalavimų, lygiai kaip pa- 
klusti baudžiamajai teisei mus verčia mintis, jog galime bū- 
ti įkalinti. 

Niekas negali paneigti, jog kai kuriais atvejais galima 
įžvelgti tokį ryšį tarp pripažinimo niekiniu ir tam tikrų psi- 
chologinių veiksnių, tokių kaip vilties, kad sandoris galios, 
žlugimas. Ir vis dėlto toks sankcijos idėjos išplėtimas, kad 


95 


III. ĮSTATYMŲ ĮVAIROVĖ 


' 


ji apimtų pripažinimą niekiniu, yra painiavos šaltinis (ir jos 
požymis). Gerai žinomi kai kurie menkesni prieštaravimai 
tokiam požiūriui. Antai dažnai pripažinimas niekiniu gali 
nebūti „blogis“ tam asmeniui, kuris nesilaikė tam tikros 
sąlygos, kad aktas teisiškai galiotų. Teisėjas gali būti mate- 
rialiai nesuinteresuotas savo sprendimo galiojimu ir būti 
jam abejingas; „pažadėtojo blogio“ arba „sankcijos“ čia ga- 
li neįžvelgti ir šalis, kuri yra įsitikinusi, kad sutartis, dėl 
kurios jai pateiktas ieškinys, jos nieko neįpareigoja, nes ji 
nebuvo sulaukusi nustatyto amžiaus arba nepasirašė doku- 
mento, nors sudarant tam tikras sutartis tai reikalinga. Ta- 
čiau, išskyrus šiuos nesudėtingus atvejus, kuriuos, pasitel- 
kus šiek tiek išradingumo, įmanoma suderinti, pripažinimo 
niekiniu dėl daug svarbesnių priežasčių negalima sulyginti 
su bausme, kuri siejama su norma kaip paskata susilaikyti 
nuo šios normos draudžiamų veiksmų. Baudžiamosios tei- 
sės normos atveju galima identifikuoti ir skirti du dalykus — 
tam tikrą normos draudžiamą elgesio tipą ir sankciją, ska- 
tinančią tokio elgesio atsisakyti. Bet kaip galima vadovau- 
jantis šiuo požiūriu vertinti tokius pageidaujamus sociali- 
nius veiksmus, kaip žmonių pasižadėjimai vieni kitiems, ne- 
atitinkantys teisinių formos reikalavimų? Tai ne tas pat, kaip 
elgesys, kurio skatina atsisakyti baudžiamosios teisės nor- 
mos; tai nėra kažkas, ką siekiama slopinti teisės normomis, 
nustatančiomis sutarčių teisines formas. Normos tik atsisa- 
ko tokius dalykus teisiškai pripažinti. Dar absurdiškiau bū- 
tų laikyti sankcija tą faktą, kad įstatymo projektui, negavu- 
siam reikalingos daugumos, nepripažįstamas įstatymo sta- 
tusas. Prilyginti šį faktą baudžiamosios teisės sankcijoms 
būtų tas pat, kaip manyti, kad žaidimo taisyklėmis, nusta- 
tančiomis, kada turi būti įskaitomi taškai, siekiama elimi- 
nuoti visus judesius, išskyrus įvarčių mušimą ir perbėgimą*. 


* Kriketo ir beisbolo terminas (run); gali būti ir apibėgimas. 

Jeigu taip iš tikrųjų būtų, tai būtų galas visiems žaidimams; 
tačiau galias suteikiančias normas sulyginti su grasinimais 
paremtais įsakymais galima tik tuo atveju, jeigu manoma, 
kad šiomis normomis siekiama priversti žmones elgtis tam 
tikrais būdais, o „pripažinimas niekiniu“ šias normas papil- 
do ir yra motyvas joms paklusti. 

Su požiūriu, kad pripažinimas niekiniu yra panašus į 
baudžiamosios teisės žadamąjį blogį arba sankcijas, susijusi 
painiava gali išryškėti ir kitu būdu. Baudžiamosios teisės 
normų atveju logiškai įmanoma ir net gali būti pageidauti- 
na, kad tokios normos būtų, net jeigu nebūtų grasinama 
bausme arba kitokiu blogiu. Žinoma, galima tvirtinti, kad 
tokiu atveju tai nebus /eisės normos; ir vis dėlto galima 
aiškiai skirti tam tikrą elgesį draudžiančią normą ir nuosta- 
tą, kad sulaužius šią normą turi būti taikomos nuobaudos, 
taip pat numanyti, kad pirmoji egzistuoja be antrosios. Tam 
tikra prasme net tada, kai mes ignoruojame sankciją, išlie- 
ka atpažįstamas elgesio, kurį norma siekia palaikyti, mode- 
lis. Bet logikos požiūriu mes negalime nubrėžti skirtumo 
tarp normos, reikalaujančios tam tikrų sąlygų atitikimo, pa- 
vyzdžiui, testamento patvirtinimo, kad jis galiotų, ir vadina- 
mosios „pripažinimo niekiniu“ sankcijos. Tokiu atveju, jei- 
gu šios esminės sąlygos nesilaikymas nesukeltų pripažinimo 
niekiniu, tvirtinimas, kad pati norma egzistuoja be sankcijų 
net kaip ne-teisės norma, nebūtų suprantamas. Nuostata 
dėl pripažinimo niekiniu pati yra šio tipo normos dalis, o 
pareigas nustatančią normą papildanti bausmė — nėra. Jei- 
gu tai, kad kamuolys nepataiko tarp virpstų, nereikštų, kad 
įvartis „pripažįstamas niekiniu“, t.y. neįmuštu, tai negalima 
būtų tvirtinti, kad yra žaidimo taisyklės, nustatančios, kada 
turi būti įskaitomi taškai. 

Mūsų čia kritikuotasis argumentas yra bandymas paro- 
dyti, jog galias suteikiančios normos yra iš esmės tapačios 
prievartiniams įsakymams, išplečiant sankcijos arba paža- 

dėtojo blogio prasmę, kad ji apimtų teisinio sandorio pri- 
pažinimą niekiniu, kai jis anuliuojamas dėl to, jog nebuvo 
laikomasi šių normų. Antrasis argumentas, kurį mes dar 
aptarsime, yra kitoks, jis faktiškai laikosi visiškai priešingos 
krypties. Užuot mėginęs parodyti, kad šios normos yra prie- 
vartinių įsakymų atmaina, šis argumentas nepripažįsta joms 
„teisės“ statuso. Kad galima būtų jas ignoruoti, susiaurina- 
ma žodžio „teisė“ reikšmė. Šio argumento, kurį įvairūs tei- 
sininkai pateikia labiau ar mažiau kraštutine forma, ben- 
dras turinys yra tvirtinimas, kad tai, ką netiksliai arba ne- 
profesionalia kasdiene kalba vadiname užbaigtomis tejsės 
normomis, iš tikrųjų yra prievartinių normų, kurios vienin- 
telės yra „tikrosios“ teisės normos, nebaigti fragmentai. 


Galias suteikiančios normos kaip teisės fragmentai 


- 


Kraštutinė šio argumento forma neigia, kad net bau- 
džiamosios teisės normos, suformuluotos tais žodžiais, ku- 
riais jos dažnai išreiškiamos, yra tikroji teisė. Kaip tik to- 
kia forma šį argumentą pateikė Kelsenas: „Teisė yra pirmi- 
nė norma, nustatanti sankciją“?. Nėra teisės, draudžiančios 
žudyti; yra tiktai teisė, nurodanti pareigūnams tam tikromis 
aplinkybėmis taikyti tam tikras sankcijas tiems, kurie žudo. 
Šiuo požiūriu tai, kas paprastai laikoma teisės turiniu, tu- 
rinčiu orientuoti paprastų piliečių elgesi, tėra ne jiems, bet 
pareigūnams adresuotos normos, liepiančios jiems taikyti 
tam tikras sankcijas, jeigu patenkinamos tam tikros sąlygos, 
normos hipotezė, arba „jeigu-sąlyga“*. Šiuo požiūriu, visa 


5 General Theory of Law and State, p. 63. Žr. p. 44. 

* Hartas vartoja terminus antecedent ir if-clause, kurie čia verčiami 
atitinkamai /ipotezė ir jeigu-sąlyga (nors pastarojo termino vertimas gali 
atrodyti šiek tiek gremėzdiškas). Tačiau antecedent lietuviškas pažodinis 
atitikmuo turėtų būti visa, kas anksčiau įvyko, praeitis, arba ankstesnysis 
gyvenimas, t.y. antecedentas; terminas hipotezė čia pasirinktas dėl to, kad 
mums įprastoje teisės teorijos terminijoje jis žymi teisės normos loginės 

tikroji teisė yra sąlygiški įsakymai pareigūnams taikyti sank- 
cijas. Jie visi yra tokios formos: „Jeigu padaromas arba 
nepadaromas, arba įvyksta X tipo dalykas, tai taikykite Y 
tipo sankciją“. | 

Vis labiau detalizuojant hipotezes, arba jeigu-sąlygas, ga- 
lima šia sąlygiška forma atkurti bet kurio tipo teisės nor- 
mas, taip pat normas, suteikiančias privačias arba viešąsias 
galias ir apibrėžiančias jų realizavimo būdą. Taigi pamaty- 
sime, kad "Iestamentų akto nuostatos, reikalaujančios dvie- 
jų liudytojų, yra elementas, bendras daugeliui skirtingų nu- 
rodymų teismams taikyti sankcijas vykdytojui, kuris, pažeis- 
damas testamento nuostatas, atsisako mokėti paveldėjimo 
mokesčius: „jeigu ir tik jeigu yra nustatyta tvarka liudytojų 
patvirtintas šias nuostatas formuluojantis testamentas ir jei- 
gu ..., tai jam turi būti taikomos sankcijos“. Panašiu būdu 
įsitikinsime, kad teismo jurisdikcijos ribas apibrėžianti nor- 
ma yra daugelio sąlygų, kurios turi būti patenkintos prieš 
teismui taikant kokias nors sankcijas, bendras elementas. 
Lygiai taip pat ir normas, suteikiančias legislatyvines galias 
ir apibrėžiančias įstatymų leidybos būdą ir formą (taip pat 
konstitucijos nuostatas dėl aukščiausiosios įstatymų leidy- 
bos institucijos), galima atkurti ir pavaizduoti kaip apibūdi- 
nančias tam tikras bendrąsias sąlygas, kurias įvykdžius (greta 
kitų) teismai turi taikyti įstatymuose numatytas sankcijas. 


struktūros elementą, nurodantį faktines aplinkybes, kuriomis pradeda ga- 
lioti visa teisės norma, atsiranda šios normos numatytos teisės ir parei- 
gos, t.y. susiformuoja ne abstraktus (arba potencialus), bet realus teisinis 
santykis tarp konkrečių subjektų (plg. A. Aleksandrovas (ats. red.). Vals- 
tybės ir teisės teorija. - Vilnius: Mintis, 1972. - P. 297; S. Vansevičius (ats. 
red.). Valstybės ir teisės teorija. - Vilnius: Mintis, 1989. - P. 90). Nors 
Hartas (ir kiti autoriai, kurių pažiūras jis analizuoja, pavyzdžiui, Kelse- 
nas) ir neapibūdina hipotezės kaip teisės normos elemento, t.y. kaip jos 
sudedamosios dalies, bet laiko ją tik normos galiojimo prielaida („jeigu- 
sąlyga“), vis dėlto prasmės požiūriu terminas Jipotezė iš visų lietuviškoje 
teisės literatūroje vartojamų terminų tikriausiai yra artimiausias jo varto- 
jamam antecedent. 

Taigi teorija mums siūlo esmę atskirti nuo ją užmaskuojan- 
čių formų; tada mes pamatytume, kad tokios konstitucinės 
formos, kaip „tai, ką nustato Karalienė Parlamente, yra įsta- 
tymas“, arba Amerikos Konstitucijos nuostatos dėl Kongrė- 
so legislatyvinių galių, tik apibrėžia bendrąsias sąlygas, ku- 
rioms esant teismai turi taikyti sankcijas. Savo esme šios 
formos yra ne užbaigtos normos, bet „jeigu-sąlygos“: „Jeigu 
Karalienė Parlamente nustatė, kad ...“, arba „jeigu Kongre- 
sas, neperžengdamas Konstitucijos nustatytų ribų, nustatė, 
kad ...“ yra sąlygų, bendrų daugybei nurodymų teismams 
taikyti sankcijas arba skirti bausmes už tam tikro tipo elge- 
sį, formos. 

Tai išties galinga ir įdomi teorija, kurios tikslas yra at- 
skleisti tikrąją, vieningąją teisės esmę, užgožiamą įprastinių 
formų ir formuluočių įvairovės. Prieš imantis nagrinėti jos 
trūkumus reikia pažymėti, kad kraštutinė šios teorijos for- 
ma nukrypsta nuo pradinės teisės sampratos, kur teisė trak 
tuojama kaip įsakymai, paremti grasinimais taikyti sankci 
jas, kurie bus realizuoti, jeigu šiems įsakymams nebus p4- 
klūstama. Čia pagrindinė sąvoka yra visiškai kita — tai įsa- 
kymai pareigūnams taikyti sankcijas. Šiuo požiūriu, nėra 
būtina, kad sankcija būtų numatyta už kiekvieno įstatymo 
sulaužymą; tik būtina, kad kiekvienas „tikrasis“ įstatymas 
nurodytų, jog turi būti taikoma kokia nors sankcija. Todėl 
visai gali būti taip, kad tokių nurodymų nevykdantis parei- 
gūnas visai nebus baudžiamas; žinoma, daugelyje teisinių 
sistemų dažniausiai taip iš tikrųjų ir atsitinka. 

Kaip jau minėjome, ši bendra teorija gali įgyti dvi for- 
mas — antroji yra ne tokia kraštutinė kaip pirmoji. Šis nė 
toks kraštutinis požiūris išsaugo pradinę teisės kaip eili- 
niams piliečiams (ir kitiems asmenims) adresuotų grasini- 
mais paremtų įsakymų sampratą (kuri daugeliui intuityviai 
atrodo priimtinesnė) bent jau tų normų, kurios, sveiko pro- 
to požiūriu, turi nustatyti ne tik pareigūnų, bet visų pirma 

eilinių piliečių elgesį, atžvilgiu. Šiuo nuosaikesniu požiūriu, 
baudžiamosios teisės normos yra įstatymai, ir jų nereikia 
rekonstruoti kaip kitų, užbaigtų, normų fragmentų; juk jos 
jau yra grasinimais paremti įsakymai. Tačiau tokia rekonst- 
rukcija reikalinga kitais atvejais. Ir ši, ir labiau kraštutinė 
teorija privatiems asmenims teisines galias suteikiančias nor- 
mas traktuoja kaip tikrosios užbaigtos teisės — grasinimais 
paremtų įsakymų - fragmentus. O šiuos įsakymus galima 
atrasti klausiant: kokiems asmenims teisė liepia daryti vie- 
nokius ar kitokius dalykus ir baudžia, jeigu jie neklauso? 
Tai Žinant tokias normas, kaip 1837 m. Testamentų akto 
nuostatos dėl liudytojų, taip pat kitas normas, suteikiančias 
individams galias ir apibrėžiančias jų teisėto realizavimo 
sąlygas, galima rekonstruoti taip, kad jos apibūdintų kai 
kurias iš sąlygų, kuriomis pagaliau atsiranda tokia teisinė 
pareiga. Tada jos atrodys kaip sąlygiškų grasinimais parem- 
tų įsakymų arba pareigas nustatančių normų hipotezės, ar- 
ba „jeigu-sąlygos“ elementas. „Jeigu ir tik jeigu testamentą 
nustatytu būdu pasirašė testatorius ir paliudijo du liudyto- 
jai, ir jeigu ..., tai vykdytojas (arba kitas teisėtas atstovas) 
turi įgyvendinti testamento nuostatas“. Panašiai ir normos 
dėl sutarties sudarymo atrodys tik kaip fragmentai taisyk- 
lių, liepiančių asmenims daryti dalykus, kuriuos reikia da- 
ryti pagal sutartį, jeigu tam tikri dalykai yra pasakyti arba 
padaryti (jeigu šalis yra sulaukusi pilnametystės, jos sutar- 
tinės prievolės patvirtintos antspaudu arba jai pažadėtas 
atlyginimas). 

Legislatyvines galias suteikiančias normas (taip pat kon- 
stitucijų nuostatas dėl aukščiausiosios įstatymų leidybos ins- 
titucijos) rekonstruoti taip, kad jos būtų traktuojamos kaip 
„tikrųjų“ normų fragmentai, galima vadovaujantis tais pa- 
čiais principais, kuriuos apibūdinome 98-99 puslapiuose, 
nagrinėdami šios teorijos radikalesnį variantą. Vienintelis 
skirtumas yra tas, kad nuosaikesnis požiūris galias sutei- 


101 


III. ĮSTATYMŲ ĮVAIROVĖ 


kiančias normas traktuoja kaip eiliniams piliečiams ką nors 
daryti grasinant sankcijomis liepiančių normų hipotezes, arba 
jeigu-sąlygas, o ne tik kaip nurodymų pareigūnams taikyti 
sankcijas jeigu-sąlygas (kaip traktuoja radikalesnė teorija). 
Abu šios teorijos variantai siekia neabejotinai skirtingas 
teisės normos atmainas redukuoti į vienintelę formą, kuri, 
kaip manoma, išreiškia teisės kvintesenciją. Jie abu padaro 
sankciją pagrindiniu ir svarbiausiuoju elementu, ir abu žlun- 
ga, kai parodoma, jog teisė kuo puikiausiai gali egzistuoti 
be sankcijų. Tačiau šį bendro pobūdžio prieštaravimą mes 
tyrime atidėti kitam kartui. Čia mes rutuliosime tik dalinę 
abiejų šios teorijos formų kritiką teigdami, kad už patrauk- 
lų modelio, į kurį redukuojama visa teisė, vienodumą jos 
moka pernelyg didelę kainą: jos iškraipo skirtingas sociali- 
nes funkcijas, kurias atlieka skirtingos teisės normų rūšys. 
Tai pasakytina apie abi šios teorijos formas, bet labiausiai 
krenta į akis tada, kai baudžiamoji teisė yra rekonstruoja- 
ma taip, kaip reikalauja radikalesnė šios teorijos forma. 


Iškraipymas - vienodumo kaina 


Iškraipymą, kuris atsiranda dėl tokios rekonstrukcijos, 
verta panagrinėti dėl to, kad taip atskleidžiama daug skir- 
tingų teisės aspektų. Yra daug būdų kontroliuoti visuome- 
nę, bet baudžiamajai teisei būdingas toks būdas, kai nor- 
mos tam tikrus elgesio tipus pateikia kaip standartus, ku- 
riais turi vadovautis arba visi visuomenės nariai, arba tam 
tikros jų kategorijos: tikimasi, jog jie be pareigūnų pagal- 
bos ar įsikišimo supras normas ir tai, kad jos skirtos būtent 
jiems, ir šių normų laikysis. Pareigūnai turi nustatyti nor- 
mos sulaužymo faktą ir taikyti pažadėtąsias sankcijas tik 
tuomet, kai sulaužomas įstatymas ir teisė neatlieka šios pir- 
minės funkcijos. Palyginti su individualiais tiesioginiais įsa- 
kymais, tokiais kaip budinčio kelių policininko įsakymai 

motorinės transporto priemonės vairuotojui, šio būdo ski- 
riamasis požymis yra tai, kad visuomenės nariams palieka- 
ma patiems sužinoti normas ir suderinti su jomis savo el- 
gesį; tam tikra prasme jie patys sau „taiko“ normas, bet 
normą papildanti sankcija jiems suteikia motyvą prisiderin- 
ti. Paprastai sakant, būdingas šių normų funkcionavimo 
"būdas būtų užmaskuotas, jeigu mes sutelktume dėmesį į 
normas, reikalaujančias, kad teismai taikytų sankcijas tiems, 
kurie joms nepaklūsta, arba jas laikytume svarbiausiomis; 
juk pastarosios normos formuluoja nuostatas tik tam atve- 
jui, kai sistemos pirminis tikslas žlunga arba Nėra pasiekia- 
mas. Galbūt jos yra būtinos, bet vis dėlto pagalbinės. 
Idėjos, kad baudžiamosios teisės materialinių normų 
funkcija ir plačiąja prasme jų reikšmė yra kreipti ne tik 
pareigūnų, kurių žinioje yra bausmių sistema, bet ir eilinių 
piliečių veiklą neoficialiame gyvenime, negalima atmesti, 
neignoruojant esminių teisės skirtumų ir neužmaskuojant 
jos, kaip socialinės kontrolės priemonės, specifinio pobū- 
džio. Nors tokia bausmė už nusikaltimą, kaip bauda, ir mo- 
kesčiai, kai elgesys yra teisėtas, apima nurodymus pareigu- 
nams išieškoti tam tikrą pinigų sumą, vis dėlto tai nėra tas 
pat. Šias idėjas skiria tai, kad pirmoji iš jų apima nusižen- 
gimą, arba pafeigos sulaužymą, pažeidžiant normą, kuri buvo 
nustatyta siekiant kreipti eilinių piliečių elgesį. Tiesa, tam 
tikromis aplinkybėmis šis skirtumas, kuris šiaip jau yra aki- 
vaizdus, gali būti neryškus. Mokesčiai gali būti nustatomi 
ne tam, kad valstybė gautų pajamų, bet siekiant sudaryti 
nepalankias sąlygas apmokestinamai veiklai, nors įstatymas 
aiškiai ir nepasako, kad šia veikla nereikia užsiimti, kaip 
yra tais atvejais, kai įstatymas tam tikrą veiklą „padaro kri- 
minalinę“. Ir priešingai, baudos už tam tikrus baudžiamuo- 
'sius nusižengimus dėl pinigų nuvertėjimo gali tapti tokios 
mažos, kad jos mokamos nė kiek dėl to nesigraužiant. Tada 
į šias baudas žiūrima kaip į „tik mokesčius“, o „nusižengi- 

mai“ įvykdomi dažnai kaip tik dėl tos priežasties, jog tokio- 
mis aplinkybėmis nebesuvokiama, kad normą reikia vertinti 
rimtai, kaip elgesio standartą, t.y. taip, kaip yra vertinamos 
didžioji dauguma baudžiamosios teisės normų. 

Kartais apie tokias teorijas, kaip mūsų aptariamoji, pa- 
lankiai atsiliepiama ir dėl to, kad rekonstruojant teisę į 
nurodymų taikyti sankcijas formą esą pasiekiama didesnio 
aiškumo, nes ši forma atskleidžia viską, ką apie teisė nori 
žinoti „blogasis žmogus“. Gal tai ir tiesa, bet tikriausiai tai 
nėra adekvatus šios teorijos gynimas. Kodėl teisei neturėtų 
labiau rūpėti „abejojantis žmogus“ arba „nežinantis žŽmo- 
gus“, kuris nori daryti tai, ko reikalaujama, jeigu tik jam 
galima būtų pasakyti, kas tai yra? Arba „Žmogus, norintis 
sutvarkyti savo reikalus“, jeigu tik jam galima būtų pasaky- 
ti, kaip tai padaryti? Tai, žinoma, labai svarbu, jeigu mes 
norime suprasti teisę ir suvokti, kaip ją įgyvendina teismai, 
kai jie imasi taikyti sankcijas. Bet tai neturėtų skatinti mus 
manyti, kad suprasti reikia tik tai, kas vyksta teismuose. 
Privačių asmenų bylinėjimasis ar kaltinimas, išreiškiantys 
labai svarbias, bet tik pagalbines nuostatas, susijusias su 
nesėkmingu sistemos funkcionavimu, neatskleidžia pagrin- 
dinių teisės, kaip socialinės kontrolės priemonės, funkcijų. 
Jas atskleidžia tik įvairūs būdai, kuriais teisė naudojama 
siekiant kontroliuoti, kreipti ir planuoti gyvenimą už teis- 
mo sienų. 

Tokį pagalbinių ir pagrindinių dalykų sukeitimą vieto- 
mis kraštutinėje šios teorijos formoje galima palyginti su 
pasiūlymu rekonstruoti žaidimo taisykles. Teoretikas, nagri- 
nėjantis kriketo arba beisbolo taisykles, gali pareikšti, kad 
jis aptiko vienodumą, kurį slepia taisyklių terminija ir tra- 
dicinis įsitikinimas, jog vienos iš jų yra adresuojamos žaidė- 
jams, kitos — pareigūnams (teisėjui ir taškų skaičiuotojui), 
o dar kitos — ir vieniems, ir kitiems. „Visos taisyklės, — gali 
teigti šis teoretikas, — iš tikrųjų yra taisyklės, nurodančios 

pareigūnams tam tikromis sąlygomis daryti tam tikrus da- 
lykus.“ Taisyklės, nustatančios, kad tam tikri judesiai, smū- 
giavus kamuolį, yra „perbėgimas“ arba kad sugautas žmo- 
gus yra „pašalinamas“, iš tikrųjų yra tik sudėtingi nurody- 
mai pareigūnams: vienu atveju taškų skaičiuotojui, kad taš- 
kų skaičiavimo žurnale įrašytų „perbėgimą“, o kitu atveju 
teisėjui, kad žmogų „pašalintų iš aikštės“. Savaime-supran- 
tama, kad šios transformacijos taisyklėms primestas vieno- 
dumas užmaskuoja šių taisyklių veikimo būdus ir tai, kaip 
žaidėjai jomis naudojasi, kreipdami savo tikslingą veiklą, 
vadinasi, užmaskuoja ir tą funkciją, kurią jos atlieka tokia- 
me bendradarbiavimo ir varžybų dvasia pasižyminčiame so- 
cialiniame renginyje, koks yra Žaidimas. 

Ne tokia kraštutinė šios teorijos forma palieka nuošaly- 
je baudžiamąją teisę ir visus kitus pareigas nustatančius 
įstatymus, nes jie jau atitinka paprastą prievartinių įsakymų 
modelį. Bet ji visas teisines galias suteikiančias ir jų reali- 
zavimo būdą apibrėžiančias normas redukuoja į šią vienin- 
telę formą. Ją čia galima kritikuoti tais pačiais argumen- 
tais, kaip ir kraštutinę šios teorijos formą. Jeigu į visą teisę 
paprasčiausiai žvelgtume iš tų asmenų, kuriems teisė nusta- 
to pareigas, pozicijų, o visus kitus jos aspektus nužemintu- 
me iki daugiau ar mažiau detaliai apibrėžtų sąlygų, kurio- 
mis šie asmenys turi prisiimti pareigas, statuso, tai tokius 
teisei būdingus ir visuomenės požiūriu vertingus elemen- 
tus, kaip pareiga, mes traktuotume tik kaip kokį antraeilį 
dalyką. Norint suprasti privačias galias suteikiančias nor- 
mas, į jas reikia žvelgti iš jas realizuojančių asmenų pozici- 
jų. Tada jos iškyla kaip papildomas elementas, greta prie- 
vartinės kontrolės, teisės įdiegtas į socialinį gyvenimą. Taip 
atsitinka todėl, kad, turėdamas šias privačias galias, priva- 
tus pilietis tampa privačiu įstatymų leidėju, o jeigu nebūtų 
tokių normų, jis teturėtų tik pareigas. Jis tampa kompeten- 
tingas lemti teisės įgyvendinimą savo sutarčių, paskolų, testa- 

mentų ir kitų teisių ir pareigų, kurias jis gali sukurti, struk- 
tūrų srityje. Kodėl šiuo specialiu būdu taikomos normos, 
teikiančios tiek daug ir tokių būdingų patogumų, neturėtų 
būti pripažįstamos skirtingomis nuo pareigas nustatančių 
normų, kurių veikimo sritį iš tikrųjų iš dalies lemia tokių 
galių realizavimas? Apie tokias galias suteikiančias normas 
mąstome, kalbame ir jas socialiniame gyvenime taikome 
kitaip negu pareigas nustatančias normas, ir jas vertiname 
dėl kitų sumetimų. Kaip dar galima būtų įrodinėti jų pobū- 
džio skirtingumą? 

Legislatyvines ir teismo galias suteikiančių ir apibrėžian- 
čių normų redukavimas į salygų, kuriomis atsiranda parei- 
gos, formulavimą viešojoje srityje turi panašią maskavimo 
ydą. Tie, kurie šias galias naudoja tam, kad duotų valdin- 
gus nurodymus ir įsakymus, naudoja šias normas tokia for- 
ma, kurią lemia kryptinga veikla, absoliučiai skirtinga nuo 
pareigos atlikimo arba paklusimo prievartinei kontrolei. 
Vaizduoti tokias normas tik kaip tam tikrus pareigas nusta- 
tančių normų aspektus arba fragmentus reiškia dar labiau 
negu privačioje srityje užmaskuoti teisės ir jos veikimo ri- 
bose galimos veiklos būdingus požymius. Juk normų, įga- 
linančių įstatymų leidėjus pakeisti ir papildyti pareigas nu- 
statančias normas, O teisėjus — nustatyti, ar šios normos yra 
sulaužytos, įdiegimas visuomenei yra toks pat svarbus žings- 
nis pirmyn, kaip ir rato išradimas. Tai ne tik svarbus žings- 
nis; tai toks žingsnis, kurį, kaip mes įrodinėsime IV skyriu- 
je, pagrįstai galima laikyti žingsniu iš ikiteisinio pasaulio į 
teisinį. 


2. Taikymo ribos 


"Trumpai sakant, iš visų teisės atmainų paprastam prie- 
vartinių įsakymų modeliui artimiausias yra baudžiamasis įsta- 

tymas. Bet netgi šiems įstatymams būdingi tam tikri šiame 
skirsnyje aptariami bruožai, kuriuos šis modelis gali užtem- 
dyti, ir mes jų nesuprašime, kol neatsikratysime jo įtakos. 
Grasinimais paremtas įsakymas iš esmės yra noro, kad, kiti 
darytų tam tikrus dalykus arba susilaikytų nuo jų, išraiška, 
Žinoma, įstatymų leidyba gali įgyti šią išimtinai tik kitiems 
skirto kreipimosi formą. Tam tikrose sistemose absoliutus 
monarchas, sutelkęs savo rankose visą legislatyvinę valdžią, 
gali būti visada laikomas išimtimi, neįeinančia į jo išleistų 
įstatymų veikimo sritį; ir net demokratinėje sistemoje gali 
būti leidžiami įstatymai, kurie netaikomi tiems, kurie juos. 
išleido, bet taikomi tik tam tikroms įstatyme nurodytoms 
grupėms. Bet įstatymo taikymo ribos visuomet yra jo aiški- 
nimo klausimas. Aiškinant galima nustatyti, ar tuos, kurie 
išleido įstatymą, reikia išskirti; žinoma, dauguma šiandien 
leidžiamų įstatymų nustato teisines prievoles įstatymo kū- 
rėjams. Įstatymų leidyba skiriasi nuo paprasto grasinimais 
palydimo įsakymo kitiems daryti tam tikrus dalykus ir tikrai 
gali pasižymėti tokia susisaistymo galia. Joje iš esmės nėra 


jokios nuorodos į kitus. Tai yra teisinis reiškinys, kuris 


atrodo painus tik tol, kol mes, pasiduodami šio modelio 
įtakai, manome, kad įstatymus kuria žmogus arba Žmonės, 
viršesni už įstatymą, kuriam kiti yra pavaldūs. 

Tokią dėl paprastumo patrauklią vertikalią, arba „iš 
viršaus į apačią“ tipo, teisėdaros schemą suderinti su tikro- 
ve galima tik tuo atveju, jeigu įstatymų leidėją kaip oficialų 
asmenį skirsime nuo jo kaip privataus asmens. Veikdamas 
kaip oficialus asmuo, jis kuria įstatymus, nustatančius prie- 
voles kitiems asmenims, kartu ir jam pačiam kaip „priva- 
čiam“ asmeniui. Šiuose samprotavimuose nėra nieko, kas 
keltų prieštaravimus, bet, kaip pamatysime IV skyriuje, skir- 
tingų kompetencijų idėja galima tik galias suteikiančių tei- 
sės normų, kurių negalima redukuoti į prievartinius įsaky- 

mus, požiūriu. Kartu reikia turėti omenyje, kad šis sudėtin- 
gas būdas yra visiškai nereikalingas; tai, kad įstatymų leidė- 
jai ir save susaisto įstatymais, galima paaiškinti ir be jo. Juk 
ir kasdieniame gyvenime, ir teisėje turime naudotis kuo 
nors, kas įgalintų mus tai daug geriau suprasti. Tai yra nau- 
dojimasis pasižadėjimu, kuris, norint suprasti daugelį (nors 
ir ne visus) teisės bruožų, daugeliu požiūrių yra kur kas 
geresnis modelis negu tas, kuris susijęs su prievartiniais įsa- 
kymais. 

Pažadėti - tai pasakyti ką nors, kas sukuria žadančiajam 
prievolę; kad žodžiai sukeltų tokias pasekmes, turi būti nor- 
mos, nustatančios, kad jeigu tam tikri asmenys tam tikro- 
mis aplinkybėmis (t.y. pakaltinami asmenys, suvokiantys sa- 
vo būklę ir niekieno niekaip neverčiami) pasako šiuos Žo- 
džius, jie turi padaryti tai, ką patys įvardijo. Taigi žadėdami 
mes taikome nustatytas procedūras, kad pakeistume savo 
moralinę situaciją, nustatydami prievoles sau ir suteikdami 
teises kitiems; tariant teisininkų kalba, mes realizuojame 
normų suteiktą „galią“ tai daryti. Išties būtų galima „skirti“ 
du asmenis viename žadančiajame: vieną veikiantį kaip prie- 
volių kūrėją, o kitą — kaip įpareigojamąjį asmenį, ir įsivaiz- 
duoti, kad vienas iš jų įsako kitam ką nors padaryti, bet tai 
nieko neduotų. 

Lygiai taip pat šiuo būdu galima pasinaudoti, norint su- 
prasti įstatymų leidybos susisaistomąją galią. Juk išleidžiant 
įstatymą, kaip ir duodant pažadą, remiamasi prielaida, kad 
yra tam tikros šį procesą valdančios normos: šių normų 
apibrėžtų asmenų žodžiai, ištarti arba parašyti laikantis šių 
normų nustatytos procedūros, sukuria prievoles visiems, ku- 
rie patenka į šių žodžių tiesiogiai arba netiesiogiai pažymė- 
tą lauką. Jos gali apimti tuos, kurie dalyvauja įstatymų lei- 
dybos procese. 

Žinoma, nors esama analogijos, paaiškinančios įstatymų 
leidybos susisaistomąjį pobūdį, žadėjimas daug kuo skiriasi 

nuo įstatymų kūrimo. Pastarąjį reguliuojančios normos yra 
daug sudčtingesnės, čia nėra pasižadėjimui būdingo abipu- 
siškumo. Paprastai nė vienas žmogus nėra išskirtinėje pa- 
dėtyje asmens, kuriam pasižadama ir kuris turi išskirtinę, o 
gal ir vienintelę teisę reikalauti, kad šis pažadas būtų įvyk- 
dytas. Šiais atžvilgiais artimesnė analogija įstatymų leidybos 
susisaistomajam pobūdžiui būtų kai kurios kitos Anglijos 
teisėje žinomos prievolių prisiėmimo formos, kaip antai as- 
mens pasiskelbimas kitų asmenų turto patikėtiniu. Vis dėl- 
to apskritai teisės kūrimą leidžiant įstatymus geriausiai ga- 
lima suprasti, analizuojant štai tokius privačius konkrečių 
teisinių prievolių kūrimo būdus. 

Ta pataisa, kurios labiausiai reikia prievartinių įsakymų, 
arba normų, modeliui, yra nauja įstatymų leidybos kaip vi- 
suotinių elgesio normų, kurių turi laikytis visa visuomenė, 
įdiegimo ar modifikavimo samprata. Įstatymų leidėjas ne- 
būtinai yra tas, kuris duoda įsakymus kitam, - kažkas, ką 
jau pats pavadinimas apibūdina kaip esantį už to, ką jis 
daro, ribų. Kaip ir pasižadantis asmuo, jis realizuoja normų 
suteiktas galias: labai dažnai duodantis pažadą turi, o įsta- 
tymų leidėjas gali patekti į jų veikimo lauką. 


3. Kilmės formos 


Aptardami teisės atmainas, mes kol kas apsiribojome 
įstatymais, kurie, nepaisant visų mūsų akcentuotų skirtu- 
mų, vis dėlto vienu aspektu yra analogiški prievartiniams 
įsakymams. Kaip ir įsakymo davimas, įstatymo išleidimas 
yra sąmoningas ir informatyvus aktas. Kaip įsakymą duo- 
dantis žmogus jį sąmoningai formuluoja tokiais žodžiais, 
kad jo pageidavimai būtų suprantami ir jiems būtų paklūs- 
tama, taip ir tie, kurie dalyvauja įstatymų leidyboje, sąmo- 
ningai laikosi įstatymo kūrimo procedūros. Todėl teorijos, 

pasitelkiančios teisei analizuoti prievartinių įsakymų mode- 
lį, tvirtina, jog atmetus tai, kas užmaskuoja dalykus, matyti, 
kad visai teisei būdingas šis panašumo į įstatymų leidybą 
aspektas ir kad teisės statusą ji įgyja tik sąmoningo teisės 
kūrimo akto dėka. Akivaizdžiausiai tokiam tvirtinimui prieš- 
taraujantis teisės tipas yra paprotys; tačiau diskusiją dėl to, 
ar paprotys „iš tikrųjų“ yra teisė, dažnai sujaukdavo nesu- 
gebėjimas atskirti du skirtingus klausimus. Pirmasis yra toks: 
ar „paprotys kaip toks“ yra teisė, ar ne? Neigimo, kad pa- 
protys kaip toks yra teisė, prasmę ir teigiamą reikšmę Ie- 
mia ta paprasta tiesa, kad kiekvienoje visuomenėje yra dau- 
gybė papročių, kurie nepriklauso teisei. Nenukėlus skrybė- 
lės prieš damą, nesulaužoma jokia teisės norma; toks daly- 
kas apskritai neturi jokio teisinio statuso, išskyrus tai, kad 
teisė tai leidžia. Tai rodo, kad paprotys yra teisė tik tuomet, 
kai jis priklauso papročių grupei, kurią konkreti teisinė sis- 
tema „pripažįsta“ esant teisę. Antrasis klausimas susijęs su 
tuo, ką reiškia „teisinis pripažinimas“. Ko reikia, kad pa- 
protys būtų pripažįstamas teisiškai? Ar, kaip reikalauja prie- 
vartinių įsakymų modelis, šį pripažinimą sudaro tai, kad 
kas nors, tikriausiai „suverenas“ arba jo įgaliotinis, įsako 
laikytis papročio, taigi jo kaip teisės statusą iš tikrųjų lemia 
kažkas, kas šiuo požiūriu primena įstatymų leidybos aktą? 

Šiuolaikiniame pasaulyje paprotys nėra labai svarbus tei- 
sės „šaltinis“. Paprastai jis yra subordinuotas ta prasme, 
kad įstatymų leidybos institucija įstatymu gali panaikinti pa- 
protinės normos teisinį statusą; o daugelyje sistemų teismų 
atliekami patikrinimai siekiant nustatyti, ar paprotys yra tin- 
kamas būti teisiškai pripažintas, apima tokias nekonkrečias 
idėjas, kaip „priimtinumas“, bent šiek tiek pagrindžiančias 
nuomonę, kad akceptuodami arba atmesdami paprotį teis- 
mai faktiškai nekontroliuojami realizuoja savo diskreciją. 
Tačiau kildinti papročio teisinį statusą iš to fakto, kad teis- 
mas arba įstatymų leidėjas, arba suverenas taip „įsakė“, 

reiškia priimti teoriją, kuri įmanoma tik tokiu atveju, jei 
„įsakymui“ suteikiama tokia plati prasmė, kad savosios pra- 
smės netenka pati teorija. 

Kad galėtume apibūdinti šią teisinio pripažinimo doktri- 
ną, turime prisiminti tą vaidmenį, kurį teisės, traktuojamos 
kaip prievartiniai įsakymai, sampratoje vaidina suverenas. 
Pagal šią teoriją, teisė yra arba suvereno, arba jo pavaldi- 
nio, kurį jis gali pasirinkti duoti įsakymams jo vardu, įsaky- 
mas. Pirmuoju atveju teisė kuriama, suverenui duodant įsa- 
kymą tiesiogine žodžio „įsakymas“ prasme. Antruoju atveju 
pavaldinio duotas įsakymas bus teisė tik tuomet, jeigu šis 
įsakymas savo ruožtu duodamas vykdant tam tikrą suvere- 
no duotą įsakymą. Pavaldinys turi turėti tam tikrą suvereno 
deleguotą valdžią duoti įsakymus jo vardu. Kartais ji gali 
būti suteikiama, tiesiogai nurodant ministrui „leisti įsaky- 
mus“ tam tikrais klausimais. Jeigu ši teorija čia sustotų, ji 
tiesiog negalėtų paaiškinti faktų; taigi ji rutuliojama toliau 
ir teigia, kad kai kada suverenas savo valią gali pareikšti ne 
tokia tiesiogine forma. Jo įsakymai gali būti „tylūs“; aiškiai 
nesuformuluodamas įsakymo, jis gali parodyti savo pagei- 
davimą, kad jo valdiniai darytų tam tikrus dalykus, nesikiš- 
damas, kai jo pavaldiniai duoda įsakymus jo valdiniams ir 
baudžia juos, kai šie nepaklūsta. 

Geriausiai „tylaus įsakymo“ idėją galima paaiškinti pa- 
vyzdžiu iš karybos srities. Seržantas, pats visuomet paklūs- 
tantis vyresnybei, įsako savo vyrams atlikti tam tikras var- 
ginančias užduotis ir baudžia juos, jeigu jie neklauso. Apie 
tai sužinojęs generolas leidžia tai tęsti, nors jeigu jis lieptų 
seržantui atšaukti šias varginančias užduotis, šis jam pa- 
klustų. Galima manyti, jog šiomis aplinkybėmis generolas 
tyliai išreiškė savo valią, kad vyrai atliktų šias sunkias už- 
duotis. Generolo nesikišimas, kai jis galėjo įsikišti, ir yra 
tylus žodžių, kuriuos jis būtų galėjęs pavartoti įsakydamas 
atlikti šias sunkias užduotis, pakaitas. 

Kaip tik tokiu aspektu mūsų prašoma Žiūrėti į paproti- 
nes normas, teisinėje sistemoje turinčias teisės statusą. Kol 
teismai, spręsdami konkrečias bylas, netaiko šių normų, jos 
yra jokia teisė, o tik papročiai. Kai teismai jomis naudojasi 
ir duoda jas atitinkančius nurodymus, kurie yra įgyvendina- 
mi, tik tada jos pirmą kartą pripažįstamos teisiškai. Galėjęs 
įsikišti suverenas tyliai įsakė savo valdiniams paklusti teisė- 
jų įsakymams, „modeliuojamiems“ pagal anksčiau atsiradu- 
sį paprotį. 

Tokį papročio teisinio statuso traktavimą galima kriti- 
kuoti dvejopai. Visų pirma, paprotinės normos nebūtinai 
neturi teisės statuso iki jų panaudojimo teismo procese. 
Tvirtinti, kad būtinai yra kaip tik taip, būtų arba dogmatiš- 
ka, arba reikštų nesugebėjimą skirti tai, kas būtina, nuo to, 
kas gali būti tam tikrose sistemose. Jeigu įstatymai, išleisti 
tam tikrais nustatytais būdais, yra teisė dar prieš teismams 
imant juos taikyti konkrečiose bylose, kodėl tokie negalėtų 
būti tam tikrų apibrėžtų rūšių papročiai? Kodėl negalėtų 
būti taip, kad, kaip teismai pripažįsta privalomu bendrą 
principą, jog tai, ką nustato įstatymų leidybos institucija, 
yra teisė, jie taip pat pripažintų privalomu kitą bendrą prin- 
cipą, jog tam tikrų apibrėžtų rūšių papročiai yra teisė? Ne- 
jaugi yra absurdiška tarti, kad kai kuriose bylose teismai 
taiko paprotį, kaip jie taiko įstatymą kaip tokį dalyką, kuris 
jau yra teisė, ir todėl, kad jis yra teisė? Žinoma, gali būti, 
kad teisinė sistema nustatys, jog jokia paprotinė norma ne- 
gali turėti teisės statuso tol, kol teismai, kurie nekontro- 
liuojami realizuoja savo diskreciją, paskelbia, kad ji tokį 
statusą turi turėti. Bet tai tik viena galimybė, kuri nepanei- 
gia, kad gali būti sistemų, kuriose teismai nebeturi tokios 
diskrecijos. Kaip tad galima nustatyti, kad paprotinė nor- 
ma, kol jos netaikė teismas, negali turėti teisės statuso? 

Į šiuos prieštaravimus kartais atsakoma tik dar kartą 
pakartojant dogmą, kad niekas negali būti teisė, jeigu kas 

nors šito neįsakė ir kol neįsakė. Siūlomoji teismų sąsajos su 
įstatymais ir su papročiais analogija atmetama remiantis 
tuo, kad įstatymas jau buvo „įsakytas“ dar prieš teismui jį 
taikant, o paprotys — ne. Mažiau dogmatiški argumentai 
yra neadekvatūs, nes jie pernelyg remiasi konkrečių siste- 
mų konkrečiais bruožais. Siekiant parodyti, kad paprotys 
tol nėra teisė, kol jo netaiko teismai, kartais remiamasi ta 
aplinkybe, kad Anglijos teisėje teismai gali atmesti paprotį, 
jeigu jis neišlaikys jo „racionalumo“ išbandymo. Tačiau iš 
to daugių daugiausia galima spręsti tik apie paprotį Angli- 
jos teisėje. Bet net ir šito negalima teigti, nebent iš tikrųjų, 
kaip kai kas tvirtina, yra beprasmiška skirti sistemą, kurioje 
teismai privalo taikyti tam tikras paprotines normas tik tuo- 
met, kai jos yra racionalios, nuo sistemos, kurioje teismai 
nekontroliuojami naudojasi diskrecija. 

Antrasis kritinis argumentas teorijos, kad papročio, trak- 
tuojamo kaip teisė, teisinį statusą lemia tylus suvereno įsa- 
kymas, atžvilgiu yra fundamentalesnis. Ar galima suvereno' 
nesikišimą traktuoti kaip tylų noro, kad būtų paklūstama 
normoms, pareiškimą, net jeigu sutinkama, kad paprotys 
tol nėra teisė, kol teismas jo netaiko konkrečioje byloje? 
Net iš labai paprasto 111 puslapyje pateikto pavyzdžio iš 
karybos srities nebūtinai išplaukia išvada, jog generolas ne- 
sikišo į seržanto įsakymus todėl, kad norėjo, jog šių įsaky- 
mų būtų klausoma. Gali būti, kad jis tik norėjo įsiteikti 
vertinamam pavaldiniui ir tikėjosi, jog vyrai ras kokį nors 
būdą išvengti varginančių užduočių. Be abejo, kai kuriais 
atvejais mes galėtume padaryti išvadą, kad jis norėjo, jog 
varginančios užduotys būtų atliktos, bet net jeigu mes pri- 
eitume tokią išvadą, materialinė įrodymų dalis būtų tas fak- 
tas, jog generolas žinojo, kad yra duoti įsakymai, turėjo 
laiko juos apsvarstyti ir nusprendė nieko nedaryti. Pagrin- 
dinis prieštaravimas tam, kad tylių suvereno valios pareiš- 
kimų idėja būtų pasitelkiama aiškinant papročio teisinį sta- 

tusą, yra toks, jog visose šiuolaikinėse valstybėse „suvere- 
nui“ labai retai galima priskirti tokį žinojimą, apsvarstymą 
ir sprendimą nesikišti, nesvarbu ar suverenas tapatinamas 
su aukščiausiaja įstatymų leidybos institucija, ar su rinkė- 
jais. Žinoma, daugelyje teisinių sistemų paprotys iš tikrųjų 
yra įstatymui subordinuotas teisės šaltinis. Tai reiškia, kad 
įstatymų leidybos institucija galėtų panaikinti jų teisinį sta- 
tusą; bet jeigu ji to nedaro, tai dar nieko nepasako apie 
įstatymų leidėjo norus. Įstatymų leidėjas tik labai retai at- 
kreipia dėmesį į teismų taikomas paprotines normas, 0 rin- 
kėjai — dar rečiau. Todėl jų nesikišimo negalima lyginti su 
generolo nesikišimu į seržanto veiklą, net jeigu šiuo atveju 
mes esame pasirengę daryti išvadą, jog jis norėjo, kad jo 
pavaldinio įsakymų būtų klausoma. 

Tad kas tada yra papročio teisinis pripažinimas? Kas 
tada lemia paprotinės normos teisinį statusą, jeigu ne jį 
konkrečioje byloje taikančio teismo įsakymas ir ne aukš- 
čiausiosios teisę kuriančios valdžios tylus įsakymas? Kaip 
gali paprotys, tarsi jis būtų įstatymas, būti teisė dar prieš 
teismui jį taikant? Į šiuos klausimus bus galima išsamiai 
atsakyti tik tada, kai nuodugniai ir smulkiai išnagrinėsime 
doktriną, skelbiančią, kad ten, kur yra teisė, turi būti ir tam 
tikras suverenus asmuo arba asmenys, kurių tik vienų ben- 
dro pobūdžio įsakymai, nesvarbu, ar jie aiškiai išsakyti, ar 
tylūs, yra teisė; tai mes padarysime kitame skyriuje. O kol 
kas galima šitaip apibendrinti šio skyriaus išvadas. 

Teisės kaip prievartinių įsakymų teorija jau iš pat pra- 
džių susiduria su prieštaravimu, kad visose sistemose gali- 
ma aptikti teisės atmainų, kurioms šis apibūdinimas netin- 
ka dėl trijų esminių priežasčių. Pirma, net ir baudžiamojo 
įstatymo, kuriam labiausiai tinka toks apibūdinimas, taiky- 
mo ribos dažnai labai skiriasi nuo tų, kurios būdingos ki- 
tiems duodamiems įsakymams: juk tokia teisė gali nustatyti 
pareigas ir kitiems asmenims, ir tiems, kurie ją kuria. An- 


114 


III. ĮSTATYMŲ ĮVAIROVĖ 


tra, kiti įstatymai yra nepanašūs į įsakymus tuo, jog jie ne- 
reikalauja, kad asmenys ką nors darytų, bet suteikia jiems 
galias; jie nenustato pareigų, bet pasiūlo mechanizmus, įga- 
linančius laisvai kurti juridines teises ir pareigas teisinės 
prievartos kontekste. Trečia, nors įstatymo išleidimas tam 
tikrais požiūriais yra analogiškas įsakymo davimui, kai ku- 
rios teisės normos kyla iš papročio, ir jų teisinio statuso 
nelemia joks sąmoningas teisėdaros aktas. 

Apginti šią teoriją nuo tokių prieštaravimų bandoma įvai- 
riais būdais. Paprasta grasinimo blogiu arba „sankcija“ idė- 
ja buvo išplėsta taip, kad ji apimtų teisinio sandorio pripa- 
žinimą niekiniu; teisės normos sąvoka buvo siaurinama, kad 
neapimtų galias suteikiančių normų, kurios laikomos tik tei- 
sės fragmentais; viename fiziniame įstatymų leidėjo, kurio 
aktai susaisto jį patį, asmenyje buvo aptikti du asmenys; 
įsakymo sąvoka buvo išplėsta, ja žymima ne tik žodinė, bet 
ir „tyli“ valios išraiška, kuria laikomas nesikišimas į paval- 
dinių duodamus įsakymus. Nors visa tai buvo daroma išra- 
dingai, bet grasinimais paremtų įsakymų modelis daugiau 
užmaskuoja teisę negu ją atskleidžia. Bandymai teisės įvai- 
rovę redukuoti į šią vienintelę paprastą formą baigiasi tuo, 
kad teisei primetama tariama vienovė. Iš tikrųjų ieškoti tei- 
sėje vienovės būtų klaida, nes, kaip mes įrodysime V sky- 
riuje, jeigu ir ne pats svarbiausias, tai vienas iš skiriamųjų 
teisės bruožų yra tas, kad ji yra skirtingų normos tipų sam- 
Šlaika. Žo 


IV 
SUVERENAS IR VALDINYS 


Kritikuodami paprastą teisės kaip prievartinių įsakymų 
modelį, mes kol kas nekėlėme klausimų dėl to „suvere- 
naus“ asmens arba „suverenių“ asmenų, kurių bendro po- 
būdžio įsakymus ši koncepcija laiko bet kurios visuomenės 
teise. Aptardami grasinimais paremto įsakymo idėjos tinka- 
mumą paaiškinti skirtingų teisės atmainų įvairovei, mes kol 
kas rėmėmės prielaida, kad kiekvienoje visuomenėje, ku- 
rioje yra teisė, iš tikrųjų yra suverenas, kurį galima apibū- 
dinti pozityviai ir negatyviai remiantis įpročiu paklusti: tai 
asmuo, arba asmenų grupė, kurio įsakymams yra įpratusi 
paklusti didžioji visuomenės dalis, bet kuris pats nėra pra- 
tęs paklusti jokiam kitam asmeniui arba asmenims. 

Dabar šią bendrą visų teisinių sistemų pagrindus ap- 
imančią teoriją reikia panagrinėti smulkiau; juk suverenite- 
to doktrina, nepaisant jos visiško paprastumo, yra kaip tik 
tai. Ši doktrina teigia, kad kiekvienoje žmonių visuomenė- 
je, kurioje yra teisė, ir demokratijoje*, ir absoliutinėje 


* Demokratijos (democracy) terminas anglų kalboje (ir kai kuriose 
kitose kalbose) vartojamas ne tik apibūdinti tam tikrai politinei santvar- 
kai (t.y. tokiam politiniam režimui, kuriam būdinga valdžios institucijų 
atsakomybė elektoratui, periodiški ir laisvi rinkimai, žmogaus ir piliečio 
teisių gerbimas ir t.t.), bet ir kaip demokratinės valstybės sinonimas. Toks 
šio termino vartojimas yra ir tam tikros politikos paradigmos išraiška: 
šioje paradigmoje pati valstybė nelaikoma „savaiminiu“, autonomišku reiš- 
kiniu, kuriam demokratijos atributas gali būti suteikiamas arba nesutei- 

monarchijoje, galiausiai galima aptikti esant šį politinių for- 
mų įvairovės slepiamą paprastą ryšį tarp pratusių paklusti 
valdinių ir niekam paklusti nepratusio suvereno. Pagal šią 
teoriją, tokia vertikali, iš suvereno ir valdinių sudaryta struk- 
tūra yra esminė teisę turinčios visuomenės dalis, kaip stu- 
buras yra esminė Žmogaus dalis. Tėn, kur yra tokia struk- 
tūra, apie visuomenę kartu su jos suverenu galima kalbėti 
kaip apie atskirą nepriklausomą valstybę, taip pat galima 
kalbėti ir apie jos teisę; kai tokios struktūros nėra, netinka 
nė viena iš šių sąvokų, nes, pasak šios teorijos, suverenių ir 
pavaldžių formų ryšys yra pačios šių sąvokų prasmės dalis. 

Du šios doktrinos aspektai yra ypač svarbūs, kad nusa- 
kytume toliau šiame skyriuje pateikiamos nuodugnios kriti- 
kos gaires, ir mes čia juos bendrais bruožais pabrėšime. 
Pirmasis aspektas susijęs su įpročio paklusti idėja — šis įpro- 
tis yra viskas, ko reikalaujama iš tų, kuriems taikomi suve- 
reno įstatymai. Mes patyrinėsime, ar toks įprotis pakanka- 
mai paaiškina du ryškius daugumos teisinių sistemų požy- 
mius: autoritetingos valdžios leisti įstatymus, kurią turi 
skirtingi ir vienas kitą keičiantys įstatymų leidėjai, tęstinu- 
mą ir įstatymų išlikimą dar ilgai po to, kai nebelieka nei jų 
kūrėjo, nei tų, kurie buvo pratę jam paklusti. Antrasis mū- 
sų aptariamas aspektas yra susijęs su suvereno viršenybė 
teisės atžvilgiu: jis kuria teisę kitiems, taigi nustato jų tei- 
sines pareigas, arba „apribojimus“, bet kartu teigiama, kad 
teisė neriboja ir negali riboti jo paties. Čia mes patyrinėsi- 
me, ar tam, kad būtų teisė, yra būtinas toks teisiškai neri- 
bojamas aukščiausiojo įstatymų leidėjo statusas ir ar legis- 
latyvinės valdžios teisinius apribojimus arba jų nebuvimą 


kiamas politinės klasės (politinio elito) nuožiūra ir valia, bet akcentuoja- 
mas demokratinės valstybės ryšys su visuomene ir priklausomybė nuo jos, 
t.y. demokratija interpretuojama kaip santvarka, kylanti ne iš politinės 
klasės, bet iš visuomenės 

galima suprasti remiantis paprastais įpročio ir paklusimo 
terminais, į kuriuos ši teorija suskaido šias sąvokas. 


1. Įprotis paklusti ir teisės tęstinumas 


Kaip ir daugelis kitų iš pažiūros paprastų idėjų, kurio- 
mis vadovaujamasi per daug į jas nesigilinant, paklusimo 
idėja iš tikrųjų nėra nesudėtinga. Palikime nuošalyje tą jau 
mūsų minėtą! keblumą, kad žodis „paklusimas“ dažnai reiš- 
kia skaitymąsi su autoritetinga valdžia, o ne tik šiaip paklu- 
simą grasinimais paremtiems įsakymams. Tačiau net ir tuo 
atveju, kai vienas žmogus kitam įsakymą duoda tiesiogiai, 
nėra lengva tiksliai nustatyti, koks ryšys turi būti tarp įsa- 
kymo davimo ir tam tikro konkretaus veiksmo atlikimo, 
kad pastarąjį būtų galima interpretuoti kaip paklusimą. Ko- 
kią reikšmę turi, pavyzdžiui, tas faktas (tada, kai tai iš tik- 
rųjų yra faktas), kad asmuo, kuriam kas nors buvo įsakyta, 
tą patį dalyką tikrai būtų padaręs be jokio įsakymo? Šie 
sunkumai ypač akivaizdūs tais atvejais, kai įstatymai drau- 
džia žmonėms daryti tokius dalykus, kuriuos daugeliui nie- 
kuomet nešautų į galvą daryti. Tol, kol nesusidorosime su 
šiais sunkumais, pati „visuotinio įpročio paklusti“ valstybės 
įstatymams idėja bus gana miglota. Bet mūsų dabartiniam 
tikslui galime įsivaizduoti labai paprastą situaciją, kuriai, 
kaip tikriausiai sutiksime, žodžiai „įprotis“ ir „paklusimas“ 
tikrai gerai tiks. 

Įsivaizduokime tokią situaciją: gyventojai gyvena terito- 
rijoje, kurią jau labai seniai valdo absoliutus monarchas 
(Rex); jis kontroliuoja savo žmones grasinimais paremtais 
įsakymais, reikalaudamas, kad jie darytų įvairius dalykus, 
kurių jie antraip nedarytų, taip pat kad jie nedarytų tokių 
dalykų, kuriuos priešingu atveju darytų; nors pirmaisiais 


Iš Žr. p. 73-74. 

valdymo metais jam ir teko susidurti su sunkumais, bet 
laikui bėgant reikalai susitvarkė, ir apskritai galima tikėtis, 
kad žmonės jo klausys. Tačiau vargu ar yra pagrindo many- 
ti, kad, nors šiaip jau visi žmonės šiems reikalavimams pa- 
klūsta, jie tai daro „iš įpročio“, arba kad toks paklusimas 
yra „įprastinis“ tikrąja arba dažniausiai vartojama šio Žo- 
džio prasme, nes tiems dalykams, kurių reikalauja Rex, įgy- 
vendinti neretai reikia nemažų pastangų, 0 pagunda nepa- 
klusti šiems reikalavimams bei rizika sulaukti bausmės yra 
gana didelės. Žmonės iš tikrųjų gali išsiugdyti įprotį pa- 
klusti tam tikriems įstatymams: važinėjimas kairiąja kelio 
puse anglui tikriausiai ir yra tokio įgyto įpročio paradigma. 
Bet tais atvejais, kai įstatymas prieštarauja tam tikriems 
galingiems polinkiams, kaip, pavyzdžiui, mokėti mokesčius 
reikalaujantys įstatymai, mūsų eventualus paklusimas šiems 
įstatymams, nors ir įprastas, nėra įdiegtas, kaip įprotis, mes 
nepaklūstame jiems nesusimąstydami ir lengvai, kaip yra 
įpročio atveju. Ir vis dėlto, nors paklusnumui, kurio sulau- 
kia Rex, šio įpročio elemento dažnai trūksta, kiti svarbūs 
elementai jam yra būdingi. Kai sakome, kad asmuo turi 
įprotį, pavyzdžiui, pusryčiaudamas skaityti laikraštį, iš to 
išplaukia, kad jis jau tam tikrą laiką tai darė praeityje ir 
tikėtina, kad toks jo elgesys kartosis ir ateityje. Bet tokiu 
atveju ir daugelį mūsų įsivaizduojamos bendruomenės žmo- 
nių galima apibūdinti kaip apskritai paklūstančius Rex įsa- 
kymams bet kuriuo metu po to, kai baigėsi pradinis sunku- 
mų laikotarpis, ir tikriausiai paklusiančius jiems ir ateityje. 

Reikia pasakyti, kad tokioje viešpataujant Rex susida- 
riusioje socialinėje situacijoje įprotis paklusti yra kiekvieno 
valdinio ir Rex asmeninis santykis: kiekvienas paprastai da- 
ro tai, ką Rex liepia daryti ir jam, ir kitiems asmenims. 
Pasakymas, kad gyventojai „turi šitokį įprotį“, kaip ir tvirti- 
nimas, kad žmonės yra įpratę šeštadienio vakarais lankytis 
smuklėje, reiškia tik tai, kad daugelio žmonių įpročiai yra 

supanašėję: kiekvienas iš jų yra pratęs paklusti Rex, lygiai 
kaip kiekvienas iš jų gali būti pratęs šeštadienio vakarą eiti 
į smuklę. 

Reikia pažymėti, jog tam, kad šioje labai paprastoje si- 
tuacijoje Rex būtų suverenas, reikalingi tik gyventojų asme- 
ninio paklusimo aktai. Iš kiekvieno jų reikalaujama tik vie- 
no - paklusti; tol, kol galima nuolat tikėtis paklusnumo, 
niekam iš bendruomenės narių nereikia turėti ar pareikšti 
kokios nors nuomonės dėl to, ar jo paties arba kitų paklu- 
simas Rex kuriuo nors požiūriu yra teisingas, tinkamas ar- 
ba teisėtai reikalaujamas. Kad įpročio paklusti sąvoką galė- 
tume pritaikyti kuo tiksliau, mes aprašėme visuomenę, ku- 
ri, atvirai sakant, yra labai paprasta. Tikriausiai ji yra net 
per daug paprasta, kad kur nors būtų egzistavusi, ir tai 
tikrai nėra primityvi visuomenė; juk ankstyvosioms visuo- 
menėms tokie absoliutūs valdovai kaip Rex yra beveik ne- 
žinomi, O jų nariams paprastai rūpi ne tiesiog paklusti, bet 
jie turi aiškų požiūrį, kad visų tų, kuriuos tai liečia, paklu- 
simas yra teisingas dalykas. Ir vis dėlto Rex valdoma ben- 
druomenė iš tikrųjų turi kai kurių svarbių požymių, būdin- 
gų visuomenei, kurioje viešpatauja teisė, - bent jau tol, kol 
yra gyvas Rex. Tam tikra prasme ji netgi yra vieninga, todėl 
ją galima vadinti „valstybe“. Šį vieningumą suponuoja ta 
aplinkybė, kad bendruomenės nariai paklūsta tam pačiam 
asmeniui, nors jie gali neturėti jokios nuomonės dėl to, ar 
tai daryti yra teisinga. 

Dabar įsivaizduokime, kad sėkmingai valdęs Rex mirš- 
ta, palikęs sūnų Rex II, kuris irgi imasi leisti bendro pobū- 
džio įsakymus. Vien ta aplinkybė, kad, kol buvo gyvas Rex I, 
buvo visuotinai įprasta jam paklusti, pati savaime nė kiek 
nepadidina tikimybės, kad iš įpročio bus paklūstama ir 
Rex II. Bet jeigu vienintelis dalykas, kuriuo galima remtis, 
yra ta aplinkybė, kad paklūstama Rex I, ir tikimybė, kad 
Jam ir toliau būtų paklūstama, vadinasi, Rex II pirmojo 

įsakymo mes negalėsime laikyti tokiu įsakymu, kurį davė 
suverenas ir kuris dėl to yra teisė, kaip galėjome pasakyti 
apie Rex I paskutinįjį įsakymą. Kol kas dar nėra susiforma- 
vęs įprotis paklusti Rex II. Dar reikia palaukti ir pažiūrėti, 
ar Rex II bus paklūstama taip, kaip buvo paklūstama jo 
tėvui, — tik tada bus galima teigti, kad, remiantis šia teorija, 
dabar jis yra suverenas, o jo įsakymai yra teisė. Nėra nieko, 
kas padarytų jį suverenu iš pat pradžių. Teigti, kad susifor- 
mavo įprotis paklusti, bus galima tik tada, kai žinosime, 
kad tam tikrą laiką jo įsakymų buvo klausoma. Tik tuomet, 
bet ne anksčiau, apie kiekvieną naują įsakymą bus galima 
pasakyti, kad jis jau yra teisė nuo jo išleidimo momento, 
dar prieš tai, kai jam paklūstama. Kol nebus pasiekta ši 
stadija, bus tarpuvaldžio laikotarpis, kurio metu jokia teisė 
negali būti kuriama. 

"Tokia padėtis, žinoma, yra įmanoma, o neramiais laikais 
ji kartais iš tikrųjų susiklosto, tačiau nutrūkus tęstinumui 
iškylantys pavojai yra akivaizdūs, ir jų paprastai vengiama. 
Kad taip neatsitiktų, net ir absoliutinės monarchijos teisi- 
nei sistemai yra būdinga užtikrinti teisę kuriančios valdžios 


nenutrūkstamą tęstinumą normomis, susiejančiomis vieną 
teisės kūrėją su kitu: šios normos iš anksto reguliuoja įpė- 
dinystę, įvardydamos teisės kūrėją arba bendrais bruožais 
nusakydamos jo savybes ir būdą, kuriuo jį būtų galima nu- 
statyti. Šiuolaikinėje demokratijoje šios savybės labai sudė- 
tingos, jos susijusios su įstatymų leidybos institucijos, ku- 
rios narių personalinė sudėtis dažnai kinta, sudėtimi, bet 
tęstinumui reikalingų normų esmę įmanoma pavaizduoti pa- 
prastesnėmis formomis, kurios tinka ir mūsų hipotetinei mo- 
narchijai. Jeigu norma nustato vyriausiojo sūnaus įpėdinys- 
tės teisę, tai Rex II turės titulą“, įgalinantį jį užimti tėvo 


* Anglų kalbos žodis title žymi ir titulą (t.y. tam tikrą asmens aukštą 
kilmę liudijantį ir dėl to tam tikras ypatingas teises garantuojantį vardą), 
ir apskritai subjektyvinę teise arba atskiras jos rūšis (pavyzdžiui, su tam 

vietą. Po tėvo mirties jis turės teisę kurti teisę, ir kai tik bus 
išleisti jo pirmieji įsakymai, bus galima visiškai pagrįstai 
teigti, kad šie įsakymai jau yra teisė dar iki to, kol tarp jo, 
kaip asmens, ir jo valdinių susiklostys koks nors įprastinio 
paklusnumo santykis. Tiesą sakant, toks santykis gali nie- 
kuomet neatsirasti. Ir vis dėlto Rex II žodis gali būti teisė; 
juk jis pats gali mirti netrukus po to, kai išleis savo pirmuo- 
sius įsakymus; jis nesulaukė to meto, kai jam būtų paklūs- 
tama, tačiau jis galėjo turėti teisę kurti teisę, ir jo įsakymai 
galėjo būti teisė. 

Aiškinant teisę kuriančios valdžios tęstinumą atskiriems 
įstatymų leidėjams keičiant vienas kitą, įprasta vartoti to- 
kias sąvokas kaip „įpėdinystės tvarka“, „titulas“, „įpėdinys- 
tės teisė“ ir „teisė kurti teisę“. Tačiau akivaizdu, kad, var- 
tojant šias sąvokas, į apyvartą įvedama sistema naujų ele- 
mentų, kurių niekaip nepaaiškina įpročio paklusti bendro 
pobūdžio įsakymams idėja; remdamiesi šia suvereniteto te- 
orijos nuostatų diktuojama idėja, mes ir sukonstravome pa- 
prastą Rex I teisinį pasaulį. Juk tame pasaulyje nebuvo 
normų, taigi nebuvo ir teisių arba titulų, o todėl a fortiori* 
nebuvo teisės arba titulo, kurį būtų galima paveldėti: jame 
buvo vien tik faktai, kad įsakymus davė Rex I ir kad jo 
įsakymams buvo įprasta paklusti. Tam, kad Rex, kol jis bu- 
vo gyvas, būtų suverenas, o jo įsakymai būtų teisė, nieko 
daugiau ir nereikėjo; bet to nepakanka, kad jo įpėdinis įgy- 
tų teises. Įpročio paklusti idėja faktiškai negali paaiškinti 
tęstinumo, kurį kiekviena normali teisės sistema išsaugo, 
kai vieną įstatymų leidėją pakeičia kitas, ir. negali dėl dviejų 


tikromis užimamomis pareigomis ar socialiniu statusu susijusias asmens 
teises, nuosavybės teisę, valstybės teisę į teritoriją arba net tiesiog vals- 
tybės suverenitetą). Taigi terminas titulas savo platesniąja (būdinga anglų 
kalbai, bet kur kas mažiau iprasta lietuvių kalbai) prasme rodo esant 
glaudų ryšį tarp subjektyvinės teisės ir jos turėtojo, kuris kartais vadina- 
mas fitle-holder. t.y. titulo ir su juo susijusių teisių turėtoju. 

* Juo labiau (Iot.). 

skirtingų, tačiau susijusių priežasčių. Pirma, įprotis paklusti 
vieno įstatymų leidėjo duodamiems įsakymams pats savai- 
me negali suteikti naujajam įstatymų leidėjui jokios teisės 
užimti senojo įstatymų leidėjo vietą ir duoti įsakymus vietoj 
jo. Antra „Aprastinis paklusimas senajam įstatymų leidėjui 
pats savaime dar nereiškia tikimybės, kad bus paklūstama 
naujojo įstatymų leidėjo įsakymams, ir nesukuria tokios prie- 
laidos. Kad tokia teisė ir tokia prielaida būtų valdžios per- 
ėmimo momentu, reikia, kad dar valdant ankstesniajam įsta- 
tymų leidėjui visuomenėje būtų gyvavusi kur kas sudėtin- 
gesnė bendra socialinė praktika negu ta, kurią galima 
apibūdinti pasitelkus įpročio paklusti idėją: turėjo būti ak- 
centuojama norma, pagal kurią naujasis įstatymų leidėjas 
įgyja teisę perimti valdžią. 

Kas yra ši sudėtingesnė praktika? Kas yra šis normos 
akceptavimas? Čia mums teks iš naujo pradėti klausinėti tų 
pačių dalykų, apie kuriuos trumpai užsiminėme I skyriuje. 
Kad atsakytume į šiuos klausimus, mes turime laikinai pa- 
likti nuošalyje teisės normas, kaip specialų atvejį. Kuo įpro- 
tis skiriasi nuo normos? Koks yra skirtumas tarp grupę api- 
būdinančio teiginio, kad jie turi įprotį šeštadienio vakarais 
vaikščioti į kiną, ir teiginio, kad jie laikosi normos, jog, 
tėjęs į bažnyčią, vyriškis privalo nusiimti kepurę? I skyriuje 
jau esame paminėję kai kuriuos iš tų elementų, kuriuos 
būtina analizuoti, analizuojant šios rūšies normas, ir dabar 
mums reikia toliau plėtoti šią analizę. 

Socialinės normos ir įpročiai iš tikrųjų yra panašūs vie- 
nu požiūriu: abiem atvejais aptariamasis elgesys (pavyzdžiui, 
kepurės nusiėmimas bažnyčioje) turi būti visuotinis, nors 
nebūtinai visiškai vienodas; tai reiškia, kad esant progai jį 
kartoja daugelis grupės narių; mes jau esame minėję, kad 
kaip tik šitai reiškia posakis „Jie daro tai kaip taisyklė“. 
Bet, be šio panašumo, yra ir trys ryškūs skirtumai. 

Pirma, kad grupė turėtų įprotį, pakanka, kad jos narių 
elgesys faktiškai supanašėtų. Nukrypimas nuo įprastinės tvar- 
kos neturi duoti dingsties kokiai nors kritikai. Bet tokio 
visuotinio elgesio supanašėjimo ar net visiško suvienodėji- 
mo nepakanka tam, kad egzistuotų tokio elgesio reikalau- 
janti norma: tuomet, kai tokia norma egzistuoja, nukrypi- 
mai paprastai vertinami kaip klaidos arba ydos, kurias ga- 
lima kritikuoti, ir jeigu iškyla grėsmė, kad bus nukrypta 
nuo normos, toks potencialus nukrypimas susiduria su spau- 
dimu jos laikytis, tačiau šios kritikos ir spaudimo formos 
skiriasi priklausomai nuo įvairių normų tipų. 

Antra, ten, kur tokios normos egzistuoja, ne tik faktiš- 
kai susiduriame su tokia kritika, bet ir nukrypimas nuo el- 
gesio modelio visuotinai pripažįstamas pakankamu pagrin- 
du šiai kritikai. Tokio nukrypimo kritikavimas traktuojamas 
kaip legitimus arba pateisinamas ta pačia prasme, kaip ir 
reikalavimas paklusti elgesio modeliui, kai iškyla grėsmė, 
kad nuo jo gali būti nukrypta. Maža to, išskyrus užkietėju- 
sius pažeidėjus, kurių yra mažuma, šią kritiką bei reikala- 
vimus legitimiais arba visiškai pagrįstais paprastai laiko ir 
tie, kurie kritikuoja arba reikalauja, ir tie, kurie yra kriti- 
kuojami arba iš kurių yra reikalaujama. Kiek grupės narių 
turi šiais įvairiais būdais traktuoti įprastinį elgesio modelį 
kaip kritikos pagrindą, kaip dažnai ir kaip ilgai jie turi tai 
daryti, kad pateisintų teiginį, jog ši grupė turi normą, nėra 
apibrėžta; bet šie dalykai neturėtų mūsų jaudinti labiau ne- 
gu klausimas, kiek plaukų gali turėti žmogus, kad vis dėlto 
būtų plikas. Mums tik reikia atminti, jog teiginys, kad gru- 
pėje yra tam tikra norma, suderinamas su mažumos, ne tik 
laužančios normą, bet ir atsisakančios žiūrėti į ją kaip į 
modelį sau arba kitiems, egzistavimu. 

"Trečiasis socialines normas nuo įpročių skiriantis požy- 
mis išplaukia iš to, kas jau pasakyta, tačiau jis yra toks 
svarbus, 0 jurisprudencija jį taip dažnai ignoruoja arba ne- 

teisingai traktuoja, kad mes jį čia išnagrinėsime smulkiau. 
"Tai yra požymis, kurį toliau šioje knygoje mes vadinsime 
normų „vidini 1u aspektu. Kai socialinėje grupėje įprotis yra 
visuotinis, šis visuotinumas yra tik faktas, apibūdinantis ga- 
limą stebėti daugumos grupės narių elgesį. Kad toks įprotis 
būtų, nė vienas grupės narys neturi kokiu nors būdu mąs- 
tyti apie visuotinį elgesį, jis net neturi Žinoti, kad aptaria- 
masis elgesys yra visuotinis; dar mažiau jiems reikia steng- 
tis ką nors šio elgesio mokyti arba siekti jį palaikyti. Pakan- 
ka, kad kiekvienas pats elgiasi taip, kaip faktiškai elgiasi ir 
kiti. Tuo tarpu kad egzistuotų socialinė norma, reikia, jog 
bent kai kurie grupės nariai aptariamąjį elgesį laikytų ben- 
dru modeliu, kuriuo visa grupė turėtų sekti. Be socialinei 
normai ir socialiniam įpročiui bendro išorinio aspekto, kurį 
stebėtojas gali fiksuoti ir kurį sudaro įprastinis vienodas 
elgesys, socialinė norma turi ir „vidinį“ aspektą. 

Šio normų vidinio aspekto pavyzdžių nesunkiai galima 
aptikti bet kurio žaidimo taisyklėse. Pašalinis stebėtojas, ste- 
bintis šachmatininkų ėjimus, tačiau nieko nenutuokiantis 
apie tai, kaip šiuos ėjimus vertina patys šachmatininkai, ga- 
lėtų užfiksuoti, kad jiems būdingas panašus įprotis vienodai 
stumdyti valdovę; bet šachmatininkams būdinga ne tik tai. 
Jiems taip pat būdingas sąmoningas kritiškas požiūris į šį 
elgesio variantą: jie laiko ji modeliu visiems, žaidžiantiems 
šį žaidimą. Kiekvienas iš jų ne tik pats tam tikru būdu 
pastumia valdovę, bet ir „turi nuomonę“ apie tai, ar vi- 
siems dera stumdyti valdovę šiuo būdu. Šios nuomonės aiš- 
kiai pastebimos iš to, kad, kitiems faktiškai nukrypus nuo 
modelio arba iškilus nukrypimo grėsmei, jie yra kritikuoja- 
mi arba iš jų reikalaujama paklusti taisyklėms, o tie, kurie 
yra kitų kritikuojami, pripažįsta šios kritikos ir reikalavimų 
legitimumą. Šiai kritikai, reikalavimams arba pritarimui iš- 
reikšti pasitelkiamas platus „normatyvinės“ kalbos spektras. 
„Aš (tu) neturėjau (neturėjai) šitaip pastumti valdovės“; 

„Aš (tu) turiu (turi) eiti taip“; „Tai yra teisinga“; „Tai yra 
neteisinga“. 

Normų vidinis aspektas dažnai traktuojamas neteisingai, 
kaip susijęs tik su „jausmais“, priešingai fiziniam elgesiui, 
kurį galima stebėti iš šalies. Be abejo, tada, kai socialinė 
grupė visuotinai akceptuoja normas ir jas visuotinai palaiko 
socialine kritika ir spaudimu joms paklusti, individai dažnai 
gali patirti psichologinius išgyvenimus, analogiškus tiems, 
kuriuos sukelia suvaržymai arba prievarta. Sakydami, kad 
jie „jaučiasi priversti*“ elgtis tam tikru būdu, jie iš tikrųjų 
gali remtis šiais išgyvenimais. Bet tokie jausmai nėra reika- 
lingi ar pakankami tam, kad egzistuotų „įpareigojančios“ 
normos. Teigdami, kad žmonės akceptuoja tam tikras nor- 
mas, bet nepatiria jausmo, tarsi jie būtų verčiami, mes ne- 
prieštaraujame patys sau. Tačiau reikia, kad žmonės tam 
tikrus elgesio variantus kritiškai ir sąmoningai vertintų kaip 
bendrą modelį ir kad tai atsispindėtų kritikoje (ir savikriti- 
koje), reikalavimuose paklusti ir pripažinime, kad tokia kri- 
tika ir reikalavimai yra pateisinami, — visa tai būdingai iš- 
reiškia normatyviniai terminai „reikia“, „privalo“, „turi“, 
„teisinga“ ir „neteisinga“. 

"Tokie tad yra esminiai bruožai, skiriantys socialines nor- 
mas nuo paprastų grupinių įpročių; žinodami juos, mes ga- 
lime vėl imtis teisės. Galima numanyti, kad mūsų socialinė- 
je grupėje galioja ne tik normos, paverčiančios tam tikrą 
elgesio rūšį modeliu, kaip, pavyzdžiui, ta, kuri reikalauja 
bažnyčioje nusiimti kepurę, bet ir norma, įgalinanti identi- 
fikuoti elgesio modelius ne tokiu tiesioginiu būdu, vado- 
vaujantis tam tikro asmens pasakytais ar parašytais žodžiais. 
Ši norma savo paprasčiausia forma nustato, kad visus tuos 
veiksmus, kuriuos liepia (galbūt tam tikrais formaliai api- 
brežtais būdais) atlikti Rex, reikia atlikti. Tai visiškai pakei- 


* Anglų kalbos žodis bound reiškia ir priverstas arba įpareigotas, ir 
surištas arba įrištas, ir susaistytas. 

čia situaciją, kurią mes iš pradžių aprašėme kaip įpročio 
paklusti Rex situaciją; juk ten, kur yra akceptuota šitokia 
norma, Rex ne tik faktiškai nurodys, kas turi būti atlikta, 
bet ir turės teisę tai daryti, 0 jo įsakymams ne tik bus visuo- 
tinai paklūstama, bet bus visuotinai pripažįstama, kad yra 
teisinga jam paklusti. Rex faktiškai bus įstatymų leidėjas, 
turintis autoritetingą valdžią leisti įstatymus, t.y. įdiegti į gru- 
pės gyvenimą naujus elgesio modelius, o kadangi mes da- 
bar kalbame ne apie „įsakymus“, bet apie modelius, tai 
nėra jokios priežasties, dėl kurios jis neturėtų būti saisto- 
mas savo paties išleistų įstatymų. 

Socialinė praktika, pajungta tokiai autoritetingai legisla- 
tyvinei valdžiai, bus iš esmės tokia pati, kaip ir susiklostanti 
veikiant paprastoms tiesioginėms elgesio normoms, pavyz- 
džiui, kad bažnyčioje reikia nusiimti kepurę, kurias dabar 
galime laikyti tiesiog paprotinėmis normomis, ir jos lygiai 
taip pat skirsis nuo visuotinių įpročių. Dabar elgesio mode- 
lis bus Rex žodis, taigi nukrypimus nuo Rex nustatyto elge- 
sio bus galima kritikuoti; dabar bus visuotinai remiamasi 
Rex žodžiu, jis bus laikomas pateisinančiu kritiką ir reika- 
lavimus. 

Kad suprastume, kaip šios normos paaiškina legislatyvi- 
nės valdžios tęstinumą, mums pakanka tik atkreipti dėmesį 
į tai, jog kai kuriais atvejais dar prieš naujajam įstatymų 
leidėjui pradedant leisti įstatymus jau gali būti aišku, kad 
egzistuoja tvirtai įsišaknijusi norma, suteikianti jam, kaip 
tam tikros asmenų Klasės arba linijos atstovui, teisę tai da- 
ryti, kai ateis jo eilė. Todėl gali atsitikti taip, kad dar esant 
gyvam Rex I grupėje bus visuotinai pripažįstama, jog as- 
muo, kurio žodžio turi būti klausoma, nėra tik konkretus 
Rex I, bet tai yra asmuo, kuris tuo metu atitinka tam tikrus 
apibrėžtus reikalavimus, pavyzdžiui, yra vyriausias iš visų 
gyvenančių tam tikro protėvio tiesioginės linijos palikuo- 
nių; tada Rex I yra tiesiog tam tikras konkretus asmuo, 

tam tikru konkrečiu metu atitinkantis šiuos reikalavimus. 
Kitaip nei įprotis paklusti Rex I, ši norma žvelgia į ateitį, 
nes ji orientuojasi ne tik į dabartinį faktiškąjį įstatymų lei- 
dėją, bet ir į galimus būsimuosius įstatymų leidėjus. 

Tai, kad tokia norma yra akceptuojama, vadinasi, ir tai, 
kad ji egzistuoja, Rex I gyvavimo laikotarpiu rodo paklusi- 
mas jam, o kartu ir pripažinimas, kad paklusnumas yra tai, 
į ką jis turi teisę, nes jis atitinka bendrosios normos nusta- 
tytus reikalavimus. Jau vien todėl, kad grupėje tam tikru 
metu akceptuojamos normos veikimo sritis įgalina šiuo bū- 
du bendrais bruožais numatyti būsimuosius įstatymų leidė- 
jo įpėdinius, jos akceptavimas leidžia mums konstatuoti ir 
tą teisinę aplinkybę, kad įpėdinis turi teisę leisti įstatymus 
net prieš pradėdamas tai daryti, r tą faktą, kad jis gali 
tikėtis tokio paties paklusimo, kaip ir jo pirmtakas. 

Žinoma, tai, jog visuomenė tam tikru momentu akcep- 
tuoja normą, dar negarantuoja, kad ši norma galios ir to- 
liau. Gali kilti revoliucija, visuomenė gali liautis skaitytis su 
šia norma. Tai gali įvykti arba pirmajam įstatymų leidėjui, 
Rex I, dar esant gyvam, arba tuo metu, kai jo vietą užima 
naujasis įstatymų leidėjas, Rex II, ir jeigu tai atsitiks, Rex I 
praras teisę leisti įstatymus arba Rex II šios teisės neįgis. 
Tiesa, gali susiklostyti neaiški padėtis: gali būti sudėtingų 
tarpinių laikotarpių, kai neaišku, ar mes turime reikalą tik 
su maištavimu arba su laikinais senosios normos galiojimo 
pertrūkiais, ar su negrįžtamu ir visa apimančiu jos atmeti- 
mu. Bet dalykas iš esmės yra aiškus. Nuostata, kad naujasis 
įstatymų leidėjas turi teisę leisti įstatymus, remiasi prielai- 
da, jog socialinėje grupėje galioja norma, pagal kurią jis 
turi šią teisę. Jeigu yra aišku, kad norma, kuri jam dabar 
suteikia tokią teisę, buvo akceptuojama tuo metu, kai dar 
buvo gyvas jo pirmtakas, kuriam ji taip pat suteikė tokią 
teisę, reikia manyti, kad ji nebuvo atmesta ir vis dar galio- 
ja, nes nėra įrodymų, patvirtinančių, jog yra priešingai. Ly- 

giai tokį patį tęstinumą matome rungtynėse, kai taškų skai- 
čiuotojas, neturėdamas įrodymų, kad po paskutiniųjų inin- 
gų* žaidimo taisyklės buvo pakeistos, įskaito naujojo bet- 
smeno** įprastiniu būdu atliktus perbėgimus. 
2 Aptarėme paprastus teisinius pasaulius, kuriuose gyve- 
na Rex I ir Rex II, ir šito tikriausiai pakanka, norint paro- 
dyti, jog daugumai teisinių sistemų būdingas legislatyvinės 
valdžios tęstinumas priklauso nuo tos socialinės praktikos 
formos, kuri lemia tai, kad norma yra visuomenės akcep- 
tuojama, ir mūsų nurodytais aspektais skiriasi nuo paprasto 
paklusimo iš įpročio. Šią argumentaciją galima apibendrinti 
tokiu būdu. Net jeigu darytume prielaidą, kad tam tikras 
asmuo, kaip antai Rex, kurio bendro pobūdžio įsakymams 
iš įpročio paklūstama, gali būti vadinamas įstatymų leidėju, 
O jo įsakymai - įstatymais, vien tik įpročio paklusti kiekvie- 
nam naujam šio įstatymų leidėjo įpėdiniui toli gražu nepa- 
kanka, kad įpėdinis turėtų teisę paveldėti, taigi ir kad legis-. 
latyvinė valdžia nenutrūktų. Visų pirma, įpročiai nėra „nor- 
matyvūs“, todėl jie niekam negali suteikti teisių arba 
valdžios. Antra, įprotis paklusti vienam asmeniui negali (nors 
akceptuotos normos - gali) būti susijęs ne tik su dabartiniu 
įstatymų leidėju, bet ir su būsimųjų jo įpėdinių klase ar 
linija arba užtikrinti paklusimą ir jiems. Taigi tai, jog vie- 
nam įstatymų leidėjui paklūstama iš įpročio, neleidžia nei 
tvirtinti, kad jo įpėdinis turės teisę kurti teisę, nei konsta- 
tuoti, jog reikia tikėtis, kad jam bus paklūstama. 

Tačiau kaip tik čia reikia atkreipti dėmesį į vieną svarbų 
dalyką, kurį mes kitame skyriuje išnagrinėsime visapusiš- 


* Beisbolo raundas (inning), Kurio metu abi komandos po kartą mu- 
ša kamuolį. 

** Beisbolo žaidėjas (lietuviškai kartais vadinamas rmušėju), specialia 
lazda — betu (ba/) — atmušantis į aikštę mestą kamuolį. Jo uždavinys — 
perbėgti visas keturias „bazes“ (base), kol priešininko komandos žaidėjai 
sugaus atmuštą kamuolį, ir pelnyti savo komandai tašką. 

kai. Tai vienas iš stipriausių Austino teorijos momentų. No- 
rėdami atskleisti esminius akceptuotųjų normų ir įpročių 
skirtumus, mes pasirinkome labai nesudėtingą visuomenės 
formą. Baigdami kalbėti apie šį suvereniteto aspektą, turi- 
me pasidomėti, kokiu mastu mūsų samprotavimus apie tei- 
sę leisti įstatymus suteikiančios normos akceptavimą gali- 
ma taikyti šiuolaikinei valstybei. Mūsų paprastos visuome- 
nės atveju mes samprotavome taip, tarsi dauguma eilinių 
žmonių ne tik paklūsta įstatymams, bet ir supranta arba 
akceptuoja normą, nustatančią teisės kūrėjų įpėdinystės tei- 
sę, įgalinančią juos leisti įstatymus. Taip iš tikrųjų gali būti 
tik paprastoje visuomenėje; bet būtų absurdiška manyti, jog 
šiuolaikinėjė valstybėje didžioji gyventojų dauguma, kad ir 
kokie klusnūs įstatymų reikalavimams jie būtų, galėtų bent 
kiek aiškiau suvokti normas, reglamentuojančias nuolat kin- 
tančią instituciją, susidedančią iš asmenų, kuriems suteikta 
teisė leisti įstatymus. Sakyti, kad gyventojai „akceptuoja“ 
šias normas lygiai taip pat, kaip kokios nors mažos genties 
nariai akceptuoja normą, suteikiančią valdžią jos vienas ki- 
tą keičiantiems vadams, reikštų, jog į eilinių piliečių galvas 
įdedamas konstitucijos dalykų supratimas, nors šių dalykų 
jie gali ir neišmanyti. Tokio supratimo galima būtų reika- 
lauti tik iš pareigūnų arba iš sistemos žinovų, iš teismų, 
kurių funkcija yra nustatyti, kas yra teisė, ir iš teisininkų, su 
kuriais eiliniai piliečiai konsultuojasi, norėdami sužinoti, kas 
ji yra. 

Į šiuos paprastos gentinės visuomenės ir šiuolaikinės vals- 
tybės skirtumus verta atkreipti dėmesį. Tad kokiu būdu per 
amžius nepakitusią Karalienės Parlamente legislatyvinę val- 
džią reikėtų traktuoti kaip grindžiamą tam tikra fundamen- 
talia visuotinai akceptuota norma ar normomis? Paprastai 
kalbant, šiuo atveju visuotinis normos akceptavimas yra su- 
dėtingas reiškinys, tarsi suskylantis į du: pareigūnai ir eili- 


130 


IV. SUVERENAS IR VALDINYS 


niai piliečiai skirtingais būdais lemia normos akceptavimą 
ir teisinės sistemos egzistavimą. Galima teigti, kad sistemos 
pareigūnai neabejotinai pripažįsta šias fundamentalias nor- 
mas, suteikiančias legislatyvinę valdžią: įstatymų leidėjai tai 
daro tuomet, kai jie kuria įstatymus vadovaudamiesi nor- 
momis, suteikiančiomis jiems teisę tai daryti; teismai tai 
daro tuomet, kai įstatymus, išleistus tų, kuriems suteikta 
teisė tai daryti, jie identifikuoja kaip įstatymus, kuriuos jie 
turi taikyti; o ekspertai tai daro tuomet, kai jie, remdamiesi 
taip išleistais įstatymais, vadovauja eiliniams piliečiams. Ei- 
linis pilietis tai, kad jis akceptuoja normą, dažniausiai pa- 
rodo paklusdamas šių pareigūnų veiksmų rezultatams. Jis 
laikosi šiuo būdu sukurtos ir identifikuotos teisės, reiškia ja 
grindžiamus reikalavimus bei naudojasi jos suteiktomis ga- 
liomis. Bet apie jos kilmę arba jos kūrėjus jis gali Žinoti 
labai mažai: kai kurie Žmonės apie įstatymus gali Žinoti tik 
tai, kad tai yra „teisė“, ir nieko daugiau. Ji draudžia eili- 
niams piliečiams daryti tai, ką jie norėtų daryti, o šie Žino, 
kad, jeigu nepaklus teisės reikalavimams, policininkas gali 
juos areštuoti, o teisėjas nuteisti laisvės atėmimu. Tą aplin- 
kybę, kad teisinės sistemos pagrindas yra paklusimas iš įpro- 
čio grasinimais paremtiems įsakymams, akcentuojanti dok- 
trina priverčia realistiškai pažvelgti į šį santykinai pasyvų 
sudėtingo reiškinio, kurį mes vadiname teisine sistema, as- 
pektą, ir tai yra šios doktrinos jėga. Šios doktrinos silpnoji 
vieta yra tai, kad ji nepaaiškina kito, santykinai aktyvaus, 
šio reiškinio aspekto, kuris pastebimas pirmiausiai, tačiau 
ne tik sistemos pareigūnų arba ekspertų veikloje, kai jie 
kuria, identifikuoja arba taiko teisę, arba šį aspektą iškrei- 
pia. Jeigu norime šį sudėtingą socialinį reiškinį matyti tokį, 
koks jis iš tikrųjų yra, turime nepamiršti nė vieno iš šių 
aspektų. 


5* 131 


IV. SUVERENAS IR VALDINYS 
2. Teisės išlikimas 


1944 m. Anglijoje viena moteris buvo apkaltinta ir nu- 
teista už tai, kad, pažeisdama 1735 m. Raganavimo aktą, 
būrė ateitį!“. Tai tik vaizdingas pavyzdys, iliustruojantis la- 
bai gerai žinomą teisinį reiškinį: prieš šimtmečius išleistas 
įstatymas šiandien vis dar gali būti teisė. Ir nors toks reiš- 
kinys tikrai gerai Žinomas, šio teisės išlikimo aspekto nega- 
lima suprasti vadovaujantis paprasta schema, traktuojančia 
įstatymus kaip asmens, kuriam iš įpročio paklūstama, įsaky- 
mus. Čia mes faktiškai susiduriame su problema, priešinga 
mūsų ką tik aptartajai teisę kuriančios valdžios tęstinumo 
problemai. Tada, remdamiesi paprasta įpročių paklusti sche- 
ma, klausėme, kaip gali atsitikti, kad pirmasis įstatymas, 
kurį išleidžia ankstesnįjį įstatymų leidėją pareigose pakeitęs 
asmuo, jau yra teisė prieš jam asmeniškai sulaukiant įpras- 
tinio paklusnumo. Šįsyk klausimas yra toks: kaip gali seniai 
mirusio ankstesniojo įstatymų leidėjo išleistas įstatymas vis 
dar būti teisė visuomenėje, apie kurią negalima pasakyti, 
kad ji paklūsta šiam įstatymų leidėjui? Kaip ir pirmuoju 
atveju, neiškyla jokių sunkumų, jeigu mes apsiribojame pa- 
prasta schema, kai įstatymų leidėjas tebėra gyvas. Juk iš 
tikrųjų, atrodo, ši schema kuo puikiausiai paaiškina, kodėl 
Anglijoje Raganavimo aktas buvo teisė, bet Prancūzijoje šis 
įstatymas negalėjo būti teisė, net jeigu jo nuostatos ir būtų 
apėmusios Prancūzijos piliečius, buriančius ateitį Prancūzi- 
joje, nors, žinoma, jį buvo galima taikyti tiems prancūzams, 
kuriems, jų nelaimei, teko stoti prieš Anglijos teismus. Šį 
dalyką paprastai būtų galima paaiškinti taip: Anglijoje bu- 
vo įprasta paklusti tiems, kurie išleido šį įstatymą, o Pran- 
cūzijoje — ne. Todėl tai buvo teisė Anglijai, o Prancūzijai — 
ne. 


6 R. v. Duncan [1944] 1 KB 713. 

Nekvestionuojamas įstatymų gebėjimas pergyventi savį 
kūrėjus ir tuos, kurie jiems iš įpročio paklusdavo, - tai ta 
įstatymų savybė, kurią čia turime paaiškinti, todėl mes ne- 
galime į juos žvelgti siaurai, apsiribodami vien tik jų kūrėjų 
gyvenamuoju laikotarpiu. Kodėl tad Raganavimo aktas, ku- 
ris nebuvo teisė anų dienų prancūzams, vis dar yra teisė 
mums? Juk mes, dvidešimtojo amžiaus anglai, tikrai nega- 
lime apie save pasakyti, esą mes vis dar iš įpročio paklūs- 
tame Jurgiui II ir jo Parlamentui, nors šiems žodžiams ir 
suteiktume pačią plačiausią prasmę. Šiuo požiūriu šių die- 
nų anglai yra panašūs į ano meto prancūzus: nei vieni, nei 
kiti nepaklūsta arba nepakluso šio įstatymo kūrėjui iš įpro- 
čio. Raganavimo aktas gali būti vienintelis aktas, likęs iš 
ano viešpatavimo, ir vis dėlto Anglijoje jis vis dar gali būti 
teisė. Atsakymas į klausimą „Kodėl vis dar teisė?“ yra iš: 
esmės toks pat, kaip ir atsakymas į klausimą „Kodėl jau 
teisė?“, nes jame pernelyg paprasta įpročių paklusti suvere- 
niam asmeniui sąvoka pakeičiama kita — asmenų, kurių Žo- 
dis sukuria visuomenei elgesio modelį, t.y. tų asmenų, ku- 
rie turi teisę leisti įstatymus, klasę arba liniją apibrėžiančių 
ir šiuo metu akceptuotų fundamentaliųjų normų sąvoka. 
Tokia norma turi galioti šiuo metu, bet veikimo požiūriu ji 
gali būti nepriklausoma nuo laiko: ji gali žvelgti ne tik į 
ateitį ir būti susijusi su būsimojo įstatymų leidėjo legislaty- 
vine veikla, bet ji taip pat gali žvelgti atgal ir būti susijusi 
su buvusiojo įstatymų leidėjo veikla. 

Pasitelkę paprastą Rex dinastijos schemą, gauname tokį 
vaizdą. Kiekvienas iš tai pačiai genealoginei linijai priklau- 
sančių įstatymų leidėjų — Rex I, Rex II ir Rex III — gali 
gauti tą teisę pagal tą pačią bendrą normą, suteikiančią 
teisę leisti įstatymus vyriausiajam gyvam tiesioginės linijos 
palikuoniui. Mirus konkrečiam valdovui, jo legislatyvinės 
veiklos rezultatai išlieka; juk tas pagrindas, kuriuo jie re- 
miasi, yra bendra norma, kurią kitos šios visuomenės narių 

kartos gerbia ir toliau, paisydamos kiekvieno įstatymų lei- 
dėjo, nesvarbu, kada jis gyveno. Šioje paprastoje situacijoje 
jie visi - ir Rex I, ir Rex II, ir Rex III - turi teisę leisti 
įstatymus ir tokiu būdu nustatyti elgesio modelius; šią teisę 
jiems suteikia ta pati bendra norma. Daugelyje teisinių sis- 
temų viskas yra ne taip paprasta, nes šiuo metu akceptuo- 
toji norma, pagal kurią praeityje išleisti įstatymai yra pripa- 
žįstami teise, gali skirtis nuo normos, susijusios su dabar- 
ties įstatymų leidyba. Tačiau Žinant, kad šiuo metu ši 
pamatinė norma yra akceptuojama, įstatymų išlikimą ne ką 
sunkiau suprasti negu tą faktą, kad varžybų teisėjo spren- 
dimai, padaryti pirmajame rungtynių kėlinyje, žaidžiant ko- 
mandoms, kurių sudėtys po to pasikeitė, turi turėti tokią 
pačią reikšmę galutiniam varžybų rezultatui, kaip ir naujojo 
teisėjo, užėmusio ankstesniojo vietą trečiajame kėlinyje, 
sprendimai. Ir vis dėlto, nors akceptuotos normos, sutei- 
kiančios galią ne tik dabartinių, bet ir buvusiųjų ir būsimų- 
jų įstatymų leidėjų įsakymams, sąvoka ir nėra nesupranta- 
ma, ji kur kas sudėtingesnė ir rafinuotesnė negu įpročio 
paklusti dabartiniam įstatymų leidėjui idėja. Tad ar galima 
išsklaidyti šį sudėtingumą ir, kaip nors sumaniai išplėtus 
grasinimais paremtų įsakymų koncepcijos ribas, parodyti, 
kad įstatymų išlikimą galiausiai lemia kur kas paprastesnis 
paklusimo dabartiniam suverenui iš įpročio faktas? 

Jau būta vieno išradingo mėginimo tai padaryti: Hobbe- 
sas yra pasakęs, jog „ne tas yra suverenas, kas, naudoda- 
'!masis savo autoritetu, pirmąkart išleido įstatymus, bet tas, 
„kieno autoritetas užtikrina, kad jie ir toliau lieka įstaty- 
mai“!: čia jam antrino Benthamas ir Austinas. Atmetus 
normos sąvoką ir pasirinkus paprastesnę įpročio idėją, iš- 
kart nepaaiškėja, kokį dar „autoritetą“, jeigu ne „valdžią“*, 

? Leviatanas, Sk. XXVI. 

* Anglų k. žodis authority reiškia autoritetą, valdžią arba valdžios (arba 


valdymo) įstaigų; kartais jis reiškia du arba net visus šiuos tris dalykus 
drauge; tai nebūdinga nė vienam iš suminėtųjų lietuvių kalbos žodžių. 

gali turėti įstatymų leidėjas. Bet šioje citatoje išsakytas prin- 
cipinis argumentas yra aiškus. O jis yra toks: nors istoriškai 
susiklostė taip, kad tam tikro įstatymo, kaip antai Ragana- 
vimo akto, šaltinis arba šaknys yra buvusiojo įstatymų lei- 
dėjo legislatyvinė veikla, savo dabartinį statusą, pagal kurį 
šis įstatymas yra teisė dvidešimtojo amžiaus Anglijoje, jis 
įgyja dėl to, kad teise jį pripažįsta dabartinis suverenas. Šis 
pripažinimas neįgyja tikslaus įsakymo formos, kurią turi šiuo 
metu gyvenančių įstatymų leidėjų išleisti įstatymai; jo for- 
ma — tai /yli suvereno valios išraiška. Tai lemia tas faktas, 
kad suverenas nesikiša, nors galėtų, kai jo įgaliotieji atsto- 
vai (teismai, o galbūt ir vykdomoji valdžia) taiko labai se- 
niai išleistą įstatymą. 

Žinoma, tai yra ta pati mūsų jau nagrinėtoji tyliųjų įsa- 
kymų teorija, kurią buvome pasitelkę, bandydami paaiškin- 
ti tam tikrų paprotinių normų, niekada niekieno nepaliep- 
tų, teisinį statusą. III skyriuje pateikta šios teorijos kritika 
juo labiau gali būti taikoma tuomet, kai šia teorija mėgina- 
ma paaiškinti tebesitęsiantį praeityje išleistų įstatymų pri- 
pažinimą teise. Juk pažiūra, kad ankstesniojo „suvereno“ 
išleistas įstatymas nėra teisė tol, kol jo faktiškai netaiko 
teismai, nagrinėjantys konkrečią bylą, ir kol jis nėra prie- 
varta įgyvendinamas, tyliai sutinkant dabartiniam suvere- 
nui, iš tikrųjų neįtikina, nors, kita vertus, Žinant, jog teis- 
mai naudojasi plačia diskrecija atmesti nepagrįstas paproti- 
nes normas, neatrodo visiškai nepagrįstas požiūris, kad tol, 
kol teismai, spręsdami konkrečią bylą, faktiškai netaiko tam 
tikros paprotinės normos, ši norma neturi teisės statuso. 
Jeigu ši teorija yra teisinga, iš jos išplaukia išvada, jog teis- 
mai tokios normos prievarta neįgyvendina todėl, kad ji jau 
yra teisė; bet tai būtų absurdiška išvada, padaryta remiantis 


Žodis power. reiškiantis valdžią, kartu reiškia ir jėgą (galią) 0 tam tikra- 
me kontekste - teisę, įtaką ir pan. (plg. prancūzų autoritė K pouvoir). 
Todėl authority priklausomai nuo konteksto verčiama ir valdžia, ir auto- 
nitetas, ir autoritetinga valdžia. 

tuo, kad dabartinis įstatymų leidėjas galėjo atšaukti tai, kas 
buvo nustatyta anksčiau, bet šia savo galia nepasinaudojo. 
Juk šių dienų Anglijoje Viktorijos epochos įstatymai turi 
visiškai tą patį teisinį statusą, kaip ir tie, kuriuos šiandien 
leidžia Karalienė Parlamente. Ir vieni, ir kiti yra teisė dar 
iki to, kai teismuose atsiduria bylos, kuriose šie įstatymai 
turėtų būti taikomi, o kai šios bylos patenka į teismą, teis- 
mai taiko ir Viktorijos epochos, ir dabar išleistus įstatymus, 
nes jie jau yra teisė. Nei vienu, nei kitu atveju jie netampa 
teise tik po to, kai juos pritaiko teismai; abiem atvejais jų, 
kaip teisės, statusą lemia tas faktas, kad juos išleido asme- 
nys, kurių aktai turi teisinę galią pagal šiuo metu akceptuo- 
tas normas, o tai, ar šie asmenys šiuo metu yra gyvi, ar 
mirę, neturi jokios reikšmės. 

Teorija, teigianti, jog praeityje išleistų įstatymų dabarti- 
nį teisės statusą lemia tai, kad dabartinis įstatymų leidėjas 
tyliai neprieštarauja, jog teismai juos taikytų, yra nenuosek- 
li; jos nenuoseklumą aiškiausiai parodo nesugebėjimas pa- 
aiškinti, kodėl šių dienų teismai turėtų įžvelgti skirtumą 
tarp Viktorijos epochos įstatymo, kuris nebuvo panaikintas 
ir vis dar yra teisė, ir įstatymo, panaikinto Eduardo VII 
laikais, kuris jau nėra teisė. Paprastai tariant, akcentuoda- 
mi šiuos skirtumus, teismai (o drauge su jais ir bet kuris 
teisininkas arba sistemą suprantantis eilinis pilietis) ope- 
ruoja fundamentaliosios normos ar normų, nustatančių, ką 
reikia laikyti teise, ir apimančių ir praeities, ir dabarties 
legislatyvinius veiksmus, kriterijumi: jie skiria šiuos du įsta- 
tymus ne vadovaudamiesi žinojimu, kad dabartinis suvere- 
nas vieną iš šių įstatymų tyliai įsakė (t.y. leido įgyvendinti 
prievarta), bet kito - ne. 

Kita vertus, galima susidaryti įspūdį, jog vienintelis šios 
mūsų jau atmestos teorijos pranašumas yra tai, kad ji pa- 
teikia labai neaiškų priminimo apie tikrovę variantą. Šiuo 
atveju primenama, jog jeigu sistemos pareigūnai, visų pir- 

ma teismai, neakceptuos normos, nustatančios, kad tam tik- 
ros praeities arba dabarties legislatyvinės operacijos remiasi 
teisėta valdžia, jų, kaip teisės, statusui trūks esminio ele- 
mento. Bet šis gana banalus realizmas neturėtų būti paky- 
lėtas į teorijos, kuri kartais vadinama teisiniu realizmu ir 
kurios pagrindinius bruožus mes smulkiai aptarsime toliau!“, 
lygį; kai kurios šios teorijos atmainos teigia, kad joks įsta- 
tymas nėra teisė, kol jo faktiškai nėra pritaikęs teismas. 
Yra skirtumas tarp teisingo teiginio, jog įstatymas yra teisė 
tik tuo atveju, jeigu teismai akceptuoja normą, nustatančią, 
kad teisė sukuriama tam tikromis legislatyvinėmis operaci- 
jomis, ir klaidingos teorijos, teigiančios, jog niekas nėra tei- 
sė, kol to netaiko teismas, sprendžiantis konkrečią bylą; 
norint suprasti teisę, šis skirtumas yra esminis. Žinoma, kai 
kurios teisinio realizmo teorijos atmainos eina daug toliau 
negu mūsų kritikuotasis klaidingas įstatymų išlikimo paaiš- 
kinimas; juk jos visiškai neigia, kad kokiam nors buvusio 
arba dabartinio suvereno išleistam įstatymui gali būti pri- 
skiriamas teisės statusas, kol jo faktiškai nėra taikęs teis- 
mas. Tačiau toks įstatymų išlikimo paaiškinimas, kuris ne- 
išauga į visa apimančią realistinę teoriją, bet pripažįsta, kad 
dabartinio suvereno, skirtingo nuo ankstesniųjų suverenų, 
išleistieji įstatymai yra teisė dar iki to, kai juos taiko teis- 
mai, surenka visa tai, kas abiejose koncepcijose yra blo- 
giausia, ir išties yra absurdiškas. Ši pusinė pažiūra yra ne- 
pagrįsta dėl to, kad dabartinio suvereno išleisto įstatymo 
teisinis statusas ir ankstesniojo suvereno išleisto, bet vėliau 
nepanaikinto įstatymo teisinis statusas niekuo nesiskiria. Ar- 
ba ir vienas, ir kitas įstatymas yra teisė (su tuo sutiktų 
eiliniai teisininkai), arba, kaip teigia visa apimanti realizmo 
teorija, nė vienas iš šių įstatymų nėra teisė tol, kol mūsų 
dienų teismai jų neims taikyti, spręsdami konkrečią bylą. 


iš Žr. toliau, p. 236-251. 


137 


IV. SUVERENAS IR VALDINYS 
3. Legislatyvinės valdžios teisiniai apribojimai 


Suvereniteto doktrinos akcentuojamą valdinio įprotį pa- 
klusti papildo tai, kad pačiam suverenui toks įprotis nebū- 
dingas. Jis kuria teisę savo valdiniams, ir kuria ją būdamas 
už bet kokios teisės ribų. Jo galiai kurti teisę nėra ir negali 
būti jokių teisinių ribų. Svarbu suprasti, jog jau pats suve- 
reno sąvokos apibrėžimas numato, kad jo valdžia yra teisiš- 
kai neribota: ši teorija tiesiog įrodinėja, kad legislatyvinės 
valdžios teisiniai apribojimai įmanomi tik tuo atveju, jeigu 
įstatymų leidėjui įsakinėja kitas įstatymų leidėjas, kuriam 
pirmasis iš įpročio paklūsta; bet tokiu atveju jis jau nebūtų 
suverenas. Jeigu jis yra suverenas, jis nepaklūsta jokiam 
kitam įstatymų leidėjui, vadinasi, negali būti jokių teisinių 
jo legislatyvinės valdžios apribojimų. Tačiau šios teorijos 
reikšmingumą lemia anaiptol ne šitokie apibrėžimai ir pa- 
prastos būtinai iš jų išplaukiančios išvados, kurios mums 
nieko nepasako apie faktus. Jos reikšmingumą lemia teigi- 
nys, kad kiekvienoje visuomenėje, kurioje yra teisė, yra ir 
suverenas, pasižymintis šiais požymiais. Tikriausiai mums 
verta pažvelgti, kas slypi už teisinių ar politinių formų, ku- 
rios mums perša mintį, kad visos teisinės galios yra ribotos 
ir kad joks asmuo arba asmenys negali būti už teisės ribų, 
ty. tokioje padėtyje, kurią priskyrėme suverenui. Ir jeigu 
mes tikrai pasiryžę išsiaiškinti šį dalyką, mes pamatysime tą 
tikrovę, kuri, pasak šios teorijos, slypi už minėtųjų formų. 

Negalima klaidingai interpretuoti šios teorijos kaip sil- 
pniau ar stipriau tvirtinančios tam tikrus dalykus, negu ji 
tai daro iš tikrųjų. Ši teorija teigia ne tik tai, kad būna 
tokių visuomenių, kuriose yra suverenas, turintis teisiškai 
neribotą valdžią, bet ir tai, kad teisės buvimas visuomet 
lemia ir tokio suvereno buvimą. Kita vertus, ši teorija ka- 
tegoriškai neigia, kad apskritai nėra jokių suvereno valdžios 
apribojimų; ji tik teigia, kad nėra teisinių jos apribojimų. 

Antai suverenas, įgyvendindamas legislatyvinę valdžią, iš tik- 
rųjų gali paklusti viešajai nuomonei —- arba bijodamas pa- 
sekmių, kurias gali sukelti jos paniekinimas, arba dėl to, 
kad jis pats jaučiasi esąs morališkai įpareigotas šią nuomo- 
nę gerbti. Šioje srityje suverenui gali daryti įtaką gausybė 
įvairių veiksnių, tad jeigu liaudies sukilimo ar moralinio 
pasmerkimo baimė verčia jį neleisti tokių įstatymų, kuriuos 
kitokiomis aplinkybėmis jis vis dėlto išleistų, jis šiuos veiks- 
nius išties gali laikyti ir vadinti savo valdžios „apribojimais“. 
Bet tai ne teisiniai apribojimai. Suverenas neturi teisinės 
pareigos susilaikyti ir neleisti tokių įstatymų, o teisės teis- 
mai*, spręsdami, ar prieš juos esantis įstatymas yra suvere- 
no nustatytoji teisė, ignoruos argumentą, jog šio įstatymo 
negalima laikyti teise dėl to, kad jis prieštarauja viešajai 
nuomonei arba neatitinka moralės reikalavimų, nebent su- 
verenas būtų jiems įsakęs į šį argumentą atsižvelgti. 

Ši teorija, suformuluojanti bendrąją teisės sampratą, yra 
išties labai patraukli. Susidaro įspūdis, kad ši teorija patei- 
kia paprastą ir įtikinamą atsakymą į du svarbiausius klau- 
simus. Žinodami, kad yra suverenas, kuriam paklūstama iš 
įpročio, bet kuris pats niekam iš įpročio nepaklūsta, toliau 
galime padaryti du dalykus. Pirma, jo bendro pobūdžio įsa- 
kymuose mes galime išskirti šios visuomenės teisę ir atskir- 
ti ją nuo daugybės kitų normų, principų ir modelių, mora- 


* Bendrosios teisės tradicijoje skiriamos dvi pagrindinės teismų rū- 
šys — teisės teismai (law courts arba courts of law), kurie sprendžia bylas, 
remdamiesi išleistais įstatymais bei ankstesniais tokių teismų sprendimais 
(precedentais), ir teisingumo teismai (courts of justice arba courts Of egui- 
ty). Kurie nagrinėja ir sprendžia bylas, vadovaudamiesi „teisingumo sam- 
prata“, t.y. sprendžia tokias bylas, kuriose negalima, vadovaujantis vien 
tik galiojančia teise (įstatymais arba precedentais, rečiau papročiais ir 
tradicijomis), „nedviprasmiškai, adekvačiai ir visiškai“ atstatyti pažeistus 
interesus arba atlyginti patirtus nuostolius (žalą). XIX a. pabaigoje — 
XX a Anglijos teismų sistema buvo iš esmės transformuota, teisės ir tei- 
singumo teismai laipsniškai susiliejo. Vis dėlto teisinėje terminijoje išliko 
teisės teismo terminas, šiandien dažnai žymintis teismą apskritai. 

lės ar tiesiog paprotinių, kuriais taip pat yra valdomas šios 
visuomenės narių gyvenimas. Antra, pačioje teisės srityje 
galime nustatyti, ar mes susiduriame su nepriklausoma tei- 
sine sistema, ar su tam tikros didesnės sistemos subordi- 
nuota dalimi. 

Paprastai teigiama, jog Karalienė Parlamente, traktuo- 
jama kaip vieninga tęstinė įstatymų leidybos institucija, ati- 
tinka šios teorijos reikalavimus, o Parlamento suverenumą 
lemia kaip tik šis minėtų reikalavimų atitikimo faktas. Ne- 
svarbu, kiek šis įsitikinimas (kai kuriuos jo aspektus mes 
vėliau aptarsime VI skyriuje) atitinka tikrovę, tai, ko ši te- 
orija reikalauja, nesunkiai ir gana nuosekliai galima atkurti 
mūsų įsivaizduojamame paprastame Rex I pasaulyje. Tai 
naudinga padaryti dar prieš pradedant nagrinėti kur kas 
sudėtingesnį šiuolaikinės valstybės atvejį, nes tokiu būdu 
geriausiai galima pademonstruoti visas iš šios teorijos iš- 
plaukiančias išvadas. Norėdami prisitaikyti prie šio skyriaus 
pirmame skirsnyje pateiktos įpročių paklusti idėjos kritikos, 
situaciją galime pavaizduoti vartodami jau ne įpročių, bet 
normų sąvoką. Remdamiesi šiuo pagrindu, galime įsivaiz- 
duoti visuomenę, kurioje galioja teismų, pareigūnų ir pilie- 
čių visuotinai akceptuota norma, nustatanti, kad, kai Rex 
paliepia ką nors padaryti, jo žodis šiai grupei yra elgesio 
modelis. Kad tuos įsakymus, kurie išreiškia „privačius“ no- 
rus ir kuriems Rex nepageidauja suteikti „oficialųjį“ statu- 
są, būtų galima atskirti nuo tų posakių, kuriems jis pagei- 
dauja tokį statusą suteikti, visuomenėje gali būti nustato- 
mos dar ir papildomos normos, apibrėžiančios ypatingą 
stilių, kurį monarchas turi vartoti tuomet, kai jis leidžia 
įstatymus „kaip monarchas“, bet ne tuomet, kai jis duoda 
privataus pobūdžio įsakymus savo žmonai arba damai. Kad 
šios įstatymų leidybos būdą ir formą nustatančios normos 
atliktų savo paskirtį, jas reikia vertinti rimtai; Rex jos kar- 
tais gali sudaryti nepatogumų. Nors šias normas galima lai- 

kyti teisės normomis, vis dėlto jų negalima laikyti monar- 
cho legislatyvinės valdžios „apribojimais“, nes nėra tokio 
dalyko, dėl kurio jis, norėdamas įgyvendinti savo norus, ne- 
galėtų išleisti įsakymo, jeigu tik laikysis reikalaujamos for- 
mos. Teisė nustato jo legislatyvinės valdžios „formos“ ribas, 
bet neriboja jo legislatyvinės valdžios „srities“. 

Šiai teorijai, kaip bendrajai teisės teorijai, pateikiamas 
toks prieštaravimas: tokio suvereno, kaip mūsų įsivaizduo- 
jamosios visuomenės Rex, kuriam nėra jokių teisinių apri- 
bojimų, buvimas nėra būtina teisės buvimo sąlyga arba prie- 
laida. Kad padarytume tokią išvadą, mums nereikia ieškoti 
kvestionuojamų arba ginčytinų teisės rūšių. Tad šis argu- 
mentas nėra perkeltas iš paprotinės teisės arba tarptautinės 
teisės sistemų, kurių kai kas apskritai nenorėtų vadinti tei- 
se vien dėl to, kad šiais atvejais nėra įstatymų leidybos 
institucijos. Remtis šiais pavyzdžiais visai nėra reikalo, nes 
teisiškai neapriboto suvereno samprata neteisingai traktuo- 
ja teisės pobūdį daugelyje šiuolaikinių valstybių, kuriose nie- 
kas neabejoja esant teisę. Šiose valstybėse yra įstatymų lei- 
dybos institucijos, bet kartais tokioje sistemoje aukščiausio- 
ji legislatyvinė valdžia toli gražu nėra neribota. Rašytinė 
konstitucija gali apriboti įstatymų leidybos institucijos kom- 
petenciją ne tik apibrėždama įstatymų leidybos formą ir 
būdą (mes galėtume sutikti, kad tai nėra apribojimai), bet 
taip pat palikdama tam tikrus dalykus už šios institucijos 
kompetencijos įstatymų leidybos srityje ribų ir tokiu būdu 
nustatydama turinio apribojimus. 

Kita vertus, prieš pradedant nagrinėti sudėtingą šiuolai- 
kinės valstybės atvejį, naudinga išsiaiškinti, ką paprastame 
pasaulyje, kuriame Rex yra aukščiausiasis įstatymų leidėjas, 
reiškia sąvoka „jo legislatyvinės valdžios teisiniai apriboji- 
mai“ ir kodėl ši sąvoka yra visiškai nenuosekli. 

Paprastoje Rex valdomoje visuomenėje gali būti akcep- 
tuota norma (nesvarbu, įtraukta į rašytinę konstituciją ar 

ne), nustatanti, jog neturi galioti joks Rex išleistas įstaty- 
mas, nustatantis, kad vietiniai gyventojai gali be teismo pro- 
ceso būti išvaryti iš jų gyvenamosios teritorijos arba nuteis- 
ti kalėti, taip pat kad bet koks teisės aktas, kuris priešta- 
rauja šioms nuostatoms, yra niekinis ir kad tokiu jį privalo 
laikyti visi . Tokiu atveju Rex galia leisti įstatymus susidurs 
su apribojimais, kurie, be jokios abejonės, bus teisiniai, net 
jeigu mes ir nesame linkę šitokią fundamentalią konstituci- 
jos normą apskritai laikyti „teise“. Kitaip negu viešosios nuo- 
monės ar visuomenės moralinių įsitikinimų, kuriems Rex 
dažnai gali nusileisti netgi pats to nenorėdamas, nepaisy- 
mas, šių ypatingų apribojimų ignoravimas jo išleistus įsta- 
tymus paverčia niekiniais. Todėl teismai šiuos apribojimus 
turėtų vertinti kitaip, negu jie vertintų anas kitas - moralės 
nustatytas ar de facto susidariusias — įstatymų leidėjo val- 
džios įgyvendinimo ribas. Ir vis dėlto, nepaisant šių teisinių 
apribojimų, Rex aktai, išleisti tose jiems nustatytose ribose, 
yra įstatymai, o jo valdomoje visuomenėje yra nepriklauso- 
ma teisinė sistema. 

Norėdami iki galo išsiaiškinti, kas yra šios rūšies teisi- 
nės ribos, mes būtinai turime ilgėliau sustoti prie šio įsi- 
vaizduojamo paprasto atvejo. Rex padėtį dažnai galima api- 
būdinti pasakant, kad jis „negali“ leisti įstatymų, leidžiančių 
žmones įkalinti be teismo proceso; šios žodžio „negali“ pra- 
smės palyginimas su ta, kai „negali“ reiškia, kad asmuo turi 
tam tikrą teisinę pareigą arba prievolę ko nors nedaryti, 
daug ką paaiškina. Šią antrąją prasmę žodžiui „negali“ mes 
suteikiame tuomet, kai sakome: „Tu negali važinėti dvira- 
čiu šaligatviu“. Bet konstitucija, veiksmingai apribojanti 
aukščiausiosios įstatymų leidybos institucijos legislatyvines 
galias tam tikroje sistemoje, tai daro ne nustatydama (ji 
jokiu būdu ir neturi nustatyti) įstatymų leidybos institucijai 
pareigas nebandyti leisti tam tikrų įstatymų; priešingai, ji 
nustato, kad kiekvienas toks įstatymas, jeigu bus bandoma 

jį išleisti, bus niekinis. Konstitucija nustato ne teisines pa- 
reigas, bet teisinį neteisnumą. Čia „ribos“ reiškia ne parei- 
gos buvimą, bet teisinės galios nebuvimą. 

Tokius Rex legislatyvinės valdžios apribojimus pagrįstai 
galima laikyti konstituciniais, tačiau šie apribojimai nėra 
tik teismams nerūpinčios konvencijos arba moralės dalykai. 
Tai yra normos, suteikiančios valdžią leisti įstatymus, sude- 
damosios dalys, 0 jų ryšys su teismais yra esminis, nes teis- 
mams ši norma yra išleistų įstatymų ar kitų aktų galiojimo 
kriterijus. Ir vis dėlto, nors šie apribojimai yra teisiniai, O 
ne tik moraliniai arba konvencionalūs, jų buvimo arba ne- 
buvimo negalima apibūdinti vien tik nurodant, kad Rex yra 
arba nėra įpratęs paklusti kitiems asmenims. Rex visiškai 
gali susidurti su šitokiais apribojimais ir niekuomet nesiekti 
jų išvengti; ir vis dėlto gali ir nebūti tokio asmens, kuriam 
jis iš įpročio paklūsta. Tokiu atveju Rex tik patenkina sąly- 
gas, kad jo kuriama teisė galiotų. Arba jis gali duoti šių 
apribojimų neatitinkančius įsakymus ir taip pamėginti jų 
išvengti; bet tai, kad jis šitaip elgiasi, nereiškia, jog jis ne- 
pakluso kokiam nors asmeniui; tokiu būdu jis nei pažeidė 
kokį nors aukštesniojo įstatymų leidėjo įstatymą, nei sulau- 
žė teisinę pareigą. Bet nėra jokios abejonės, kad jis nesu- 
kūrė (nors ir nepažeidė) galiojančios teisės. Ir atvirkščiai, 
jeigu konstitucinė norma, suteikianti Rex teisę leisti įstaty- 
mus, nenumato Rex galios leisti įstatymus teisinių apribo- 
jimų, tas faktas, jog jis iš įpročio paklūsta gretimos terito- 
rijos karaliui Tironui, nei panaikina Rex išleistų aktų kaip 
teisės statusą, nei įrodo, kad šie aktai yra vieningos siste- 
mos, kurioje Tironui priklauso aukščiausioji valdžia, subor- 
dinuotos sudedamosios dalys. 

Išdėstytieji akivaizdūs samprotavimai nušviečia keletą as- 
pektų, kurių paprasta suvereniteto doktrina beveik visiškai 
nepaaiškina, bet kurie yra ypač svarbūs, norint suvokti tei- 
sinės sistemos pagrindus. Juos galima apibendrinti šitaip. 

Pirma, legislatyvinės valdžos teisinius apribojimus suponuoja 
ne įstatymų leidėjui nustatytos pareigos paklusti tam tik- 
ram aukštesniajam įstatymų leidėjui, bet neteisnumas, įkom- 
ponuotas į normas, suteikiančias jam teisę leisti įstatymus. 

Antra, iškilus reikalui nustatyti, ar tam tikras išleistas 
aktas yra teisė, visiškai nereikia bandyti išsiaiškinti, ar tai, 
kas šiuo aktu buvo nustatyta - nesvarbu, ar aiškiai formu- 
luojant, ar tyliai sutinkant, - buvo nustatyta „suvereno“ ar- 
ba „neapriboto“ įstatymų leidėjo ta prasme, kad jo galia 
leisti įstatymus buvo neribojama teisiškai, arba ta prasme, 
kad jis buvo niekam iš įpročio nepaklūstantis asmuo. Vietoj 
to reikia parodyti, kad šį aktą išleido įstatymų leidėjas, ku- 
ris pagal galiojančią normą turėjo teisę leisti įstatymus, ir 
kad arba ši norma nenumato jokių apribojimų, arba nė 
vienas iš nustatytų apribojimų netaikomas šiam konkrečiam 
aktui. 

Trečia, norint įrodyti, jog mes turime reikalą su nepri- 
klausoma teisine sistema, visiškai nebūtina parodyti, kad 
šioje sistemoje nėra jokių teisinių aukščiausiojo įstatymų 
leidėjo apribojimų arba kad jis nepaklūsta iš įpročio jokiam 
asmeniui. Pakanka tik parodyti, kad normos, apibrėžiančios 
įstatymų leidėją, nesuteikia vršenybės tiems, kurie turi val- 
džią ir kitoje teritorijoje. Ir priešingai, tas faktas, jog įsta- 
tymų leidėjas nėra pavaldus tokiai užsienio valdžiai, nereiš- 
kia, kad jo paties valdomoje teritorijoje jis turi neribotą 
valdžią. 

Ketvirta, reikia skirti teisiškai neapribotą legislatyvinę 
valdžią ir tokią, kuri, nors ir yra apribota, toje sistemoje 
yra aukščiausioji valdžia. Nors paties Rex legislatyvinę val- 
džią ir riboja konstitucija, tačiau Rex visiškai gali būti aukš- 
čiausioji krašto teisei žinoma legislatyvinė valdžia ta pras- 
me, kad jis gali panaikinti bet kurį kitą įstatymą. 

Pagaliau, penkta, įstatymų leidėjo kompetenciją ribojan- 
čių normų buvimas arba nebuvimas yra lemiamas dalykas, 

tuo tarpu įstatymų leidėjo įpročiai paklusti turi tik tam tik- 
rą netiesioginę reikšmę kaip dar vienas teisės požymis. Tas 
faktas (jeigu tai iš tikrųjų yra faktas), kad įstatymų leidėjui 
nebūdingas įprotis paklusti kitiems asmenims, mums gali 
praversti tik tuo vieninteliu požiūriu, jog kartais tai gali 
būti dar vienas, nors toli gražu ne galutinis, įrodymas, kad 
įstatymų leidėjo galia leisti įstatymus nėra kokios nors kon- 
stitucinės ar teisės normos subordinuota analogiškai kitų 
asmenų galiai. Lygiai taip pat ir tas faktas, kad įstatymų 
leidėjas kokiam nors asmeniui iš tikrųjų paklūsta iš įpročio, 
mums gali turėti reikšmės tik tuo vieninteliu požiūriu, jog 
tai iš dalies įrodo, kad įstatymų leidėjo galia leisti įstatymus 
pagal tam tikras galiojančias normas yra subordinuota ana- 
logiškai kitų asmenų galiai. 


4. Suverenas įstatymų leidybos institucijos 
priedangoje 


Šiuolaikiniame pasaulyje yra daugybė teisinių sistemų, 
kuriose institucija, paprastai laikoma aukščiausiąja sistemos 
įstatymų leidybos institucija, paklūsta tam tikriems teisi- 
niams apribojimams, susijusiems su jos legislatyvinių galių 
įgyvendinimu; vis dėlto ir teisininkas, ir teisės teoretikas 
sutiks, kad tokios įstatymų leidybos institucijos aktai, išleis- 
ti neperžengiant jos galių ribų, tikrai yra teisė. Tokiais at- 
vėjais, jeigu mes vis dar laikomės teorijos, kad jeigu yra 
teisė, tai turi būti ir suverenas, kurio teisė negali apriboti, 
mes turime ieškoti tokio suvereno už teisiškai apribotos 
įstatymų leidybos institucijos. Ar jis ten yra — tai kaip tik 
tas klausimas, kurį mes dabar aptarsime. 

Mes galime trumpam ignoruoti kiekvienos teisinės sis- 
temos vienokiu ar kitokiu būdu - tačiau nebūtinai rašytinė- 
je konstitucijoje - būtinai formuluojamas nuostatas, apibrė- 
žiančias įstatymų leidėjus bei įstatymų leidybos „būdą ir 

formą“. Šias nuostatas galima traktuoti veikiau kaip įstaty- 
mų leidybos institucijos ir to, ką ji turi daryti, kad jos veikla 
būtų įstatymų leidyba, detalizavimą, o ne kaip jos legislaty'- 
vinės valdžios srities teisinius apribojimus; nors, tiesą sa- 
kant, sunku pateikti bendrą kriterijų, kuris pakankamai vie- 
nareikšmiškai atskirtų „materialinio“ pobūdžio apribojimus 
nuo nuostatų, tik nusakančių įstatymų leidybos „būdą ir 
formą“, arba nuo įstatymų leidybos institucijos apibrėžimų; 
tai įrodo ir Pietų Afrikos pavyzdys". 

Vis dėlto paprastų materialinių apribojimų pavyzdžių ga- 
lima aptikti federalinėse konstitucijose, kaip antai Jungti- 
nių Australijos Valstijų* Konstitucijoje, nustatančioje, kad 
paprasta įstatymų leidybos procedūra negalima pakeisti cen- 
trinės vyriausybės ir atskirų valstijų valdžių atskyrimo, taip 
pat tam tikrų asmeninių teisių. Tokiais atvejais valstijos ar- 
ba federalinės įstatymų leidybos institucijos išleistas teisės 


9 Žr. Haris v. Dėnges [1952] 1 TLR 1245. 

* Čia tikriausiai autoriaus klaida; nuo 1901 m. Australijos, iki tol 
buvusios Anglijos kolonija, oficialus pavadinimas yra Australijos Sandrau- 
ga (Commonwealth of Australia). Sandraugos pavadinimas būdingas ir kai 
kurioms kitoms buvusioms Anglijos kolonijoms (pavyzdžiui, Bahamų San- 
drauga, Dominikos Sandrauga), taip pat Jungtinės Karalystės ir jos bu- 
vusių kolonijų tarptautinei sąjungai (organizacijai) - vadinamajai Nacijų 
Sandraugai, arba Britų Sandraugai (British Commonwealth). dabar va- 
dinamai tiesiog Sandrauga (Commonwealth). 1901 m. Australijos Konsti- 
tucija numatė konfederacinę valstybės sutvarkymo formą; konfederaciją 
sudarė šešios valstijos (Naujasis Pietų Velsas, Viktorija, Kvinslendas, Va- 
karų Australija, Pietų Australija ir Tasmanija). Šiandien Australija — tai 
faktiškai federacija, kurią sudaro šešios minėtos valstijos bei dvi federa- 
linės teritorijos - Šiaurės teritorija (Australijos Sandraugos dalimi tapo 
1911 m.) ir Australijos sostinės teritorija (Kanbera). Ne tik Australijos, 
bet ir kai kurių kitų federacinių valstybių (pavyzdžiui, Indijos, Brazilijos, 
Kanados ir kt.) sudedamosios dalys yra vadinamos valstijomis, tačiau 
šiuo metu tik dviejų pasaulio valstybių oficialiuose pavadinimuose var- 
tojami žodžiai Jungtinės Valstijos. 0 vienos valstybės pavadinime - Fede- 
racinės Valstijos; tai - Jungtinės Amerikos Valstijos, Jungtinės Meksikos 
Valstijos ir Mikronezijos Federacinės Valstijos. Kita vertus, Hartas čia 
galėjo vartoti valstijos terminą dėl to, kad anglų kalbos žodis state turi 
specifinę reikšmę (žr. išnašą p. 349). 

aktas, kuriuo siekiama pakeisti valdžių atskyrimą federaci- 
joje arba kuris yra nesuderinamas su šiuo atskyrimu ar su 
tokiu būdu ginamomis asmeninėmis teisėmis, turi būti trak- 
tuojamas kaip ultra vires*, o teismai turi jį paskelbti nega- 
liojančiu tokiu mastu, kiek jis pažeidžia konstitucijos nuo- 
statas. Žymiausias iš tokių teisinių legislatyvinės valdžios 
apribojimų yra Jungtinių Valstijų Konstitucijos Penktoji pa- 
taisa. Ji, greta kitų dalykų, nustato, kad jokiam asmeniui 
negali būti atimta „gyvybė, laisvė arba turtas be deramo 
teisinio proceso“**; teismai, nustatę, kad Kongreso išleis- 
tieji įstatymai pažeidžia šiuos arba kitus Konstitucijos nu- 
statytus legislatyvinės valdžios apribojimus, tokius įstatymus 
pripažįsta negaliojančiais. 

Žinoma, yra daug įvairiausių mechanizmų, kuriais kon- 
stitucijos nuostatos apsaugomos nuo įstatymų leidybos ins- 
titucijos operacijų. Kai kada, kaip yra Šveicarijoje, kai ku- 
rios nuostatos, reguliuojančios federaciją sudarančių na- 
rių*** teises arba asmenines teises, traktuojamos kaip „tik 


* Ultra vires aktai — tai aktai (norminiai aktai, teisės taikymo aktai 
arba veikos), atlikti viršijant teisinius įgaliojimus. Šis terminas dažniausiai 
vartojamas žymėti korporacijos (įmonės) veiksmams, kuriais peržengia- 
mos korporacijos įstatų arba specialaus įstatymo nustatytos jos kompe- 
tencijos ribos; tačiau savo bendriausia prasme šis terminas gana plačiai 
vartojamas ne tik ūkinėje arba komercinėje teisėje, bet ir baudžiamojoje 
bei administracinėje teisėje. Bendrosios teisės šalyse, paaiškėjus, kad koks 
nors teisės subjektas atliko ultra vires aktą, kompetentingas valstybės or- 
ganas arba pareigūnas išleidžia specialų įsakymą (wnt), vadinamą guo 
warranto. (uo warranto — tai suvereno (kuriam šis valstybės organas arba 
pareigūnas atstovauja) reikalavimas, kad šis teisės subjektas paaiškintų, 
kokia teise remdamasis jis atliko šį aktą; guo wamranto neturi tiesioginio 
tikslo reikalauti sankcijos pažeidėjui, todėl tai nebūtinai yra ieškinys (ac- 
tion), Kurį teismui suvereno vardu pateikia kompetentingas valstybės or- 
ganas arba pareigūnas (nors kai kada guo warranto gali būti pateikiamas 
drauge su atitinkamu ieškiniu arba ir pats atlikti ieškinio funkciją). Pa- 
grindinis ir tiesioginis guo warranto tikslas - padėti nustatyti, ar įvykdy- 
tasis aktas iš tikrųjų yra ultra vires. 

** Žr. išnašas p. 63. 

*** Šveicarijos oficialus pavadinimas yra Šveicarijos Konfederacija; 
tačiau faktiškai ši valstybė šiuo metu yra jau ne konfederacija (arba nebe 

politinės“ arba rekomendacinės, nors pagal savo formą jos 
yra privalomos. "Tokiais atvejais teismams nesuteikiama ju- 
risdikcija „peržiūrėti“ federalinės įstatymų leidybos institu- 
cijos išleistą aktą ir paskelbti jį negaliojančiu, nors šis aktas 
gali akivaizdžiai neatitikti konstitucijos nuostatų, apibrėžian- 
čių leistiną įstatymų leidybos institucijos operacijų sritį?. 
Taip pat buvo nustatyta, kad ir Jungtinių Valstijų Konstitu- 
cijos kai kurios nuostatos formuluoja „politinius klausimus“, 
todėl tais atvejais, kai tam tikra byla yra priskiriama šiai 
kategorijai, teismai nė nebando nustatyti, ar įstatymas prieš- 
tarauja konstitucijai“. 


„grynojo tipo“ konfederacija), bet veikiau federacija, kurioje įstatymų 
leidžiamoji (arba legislatyvinė) ir vykdomoji valdžia yra sukoncentruota 
centrinės vyriausybės rankose, o valstybės sudedamosioms dalims - kan- 
tonams - palikti platūs jurisdikcinės (arba teisminės) valdžios įgaliojimai. 

20 Žr. Šveicarijos Konstitucijos 113 str. 

* Politinių klausimų doktrina - vienas iš originalių amerikietiškosios 
konstitucinės doktrinos elementų. Amerikietiškosios konstitucinės dok- 
trinos šerdis — trys doktrinos: federalizmo (federalism), valdžių padalijimo 
(separation of powers) ir teisminės kontrolės (judicial review); jas papildo 
kitos, iš jų logiškai išvedamos, bet ne pačios Konstitucijos tekste sufor- 
muluotos, 0 teismų generuojamos doktrinos, iš kurių ypač paminėtinos 
vadinamosios apribojimų doktrinos (limiting doctrines): procesinio teisnu- 
mo (standing), laiko pasirinkimo (Himing) ir politinio klausimo (political 
guestion). Politinių klausimų doktrinos pagrindus suformulavo JAV Aukš- 
čiausiojo Teismo pirmininkas Johnas Marshallas 1803 m. (žr. Marbury v. 
Madison, S U.S. 137, 2 L. Ed. 60 [1803]). Pagal šią doktriną (o teismų 
formuluojama konstitucinė doktrina bendrosios teisės šalyse yra teisės 
šaltinis), klausimą, dėl kurio buvo kreiptasi į teismą, šis gali pripažinti 
politiniu klausimu, jeigu mano, jog šio klausimo (nors jis, tarkime, ieški- 
nyje buvo suformuluotas iš pažiūros laikantis teisiniams aktams keliamų 
reikalavimų) negalima teisingai išspręsti dėl to, kad jo esmė yra konflik- 
tas, kilęs dėl ginčo šalių skirtingų politinių nuostatų. Galima skirti dvi 
politinių klausimų kategorijas: (1) klausimai, kurių teismas neketina spręsti 
dėl jų grynai politinio pobūdžio; (2) klausimai, kurių teismas neturėtų (ir 
todėl atsisako) spręsti dėl to, kad taip būtų pasikėsinta į kitos - legisla- 
tyvinės arba vykdomosios — valdžios kompetenciją; beje, pirmoji politinių 
klausimų kategorija yra savotiškai subordinuota antrajai, kaip „labiau tei- 
sinei“. Šiuo, antruoju, požiūriu politinių klausimų doktrina yra JAV do- 
minuojančios valdžių padalijimo doktrinos tąsa (žr. Baker v. Carr, 369 
U.S. 186, 82 S.Ct. 691, 7 L. Ed. 2d 663 [1962]). Pasak JAV Aukščiausiojo 
"Teismo teisėjo Williamo Brennano, politinių klausimų doktrina reikalau- 

Kai įprastų aukščiausiosios įstatymų leidybos institucijos 
operacijų teisinius apribojimus nustato konstitucija, patys 
šie apribojimai nėra apsaugoti nuo tam tikrų teisinės kaitos 
formų. Tai priklauso nuo pačios konstitucijos keitimą regu- 
liuojančios konstitucijos nuostatos pobūdžio. Dauguma kon- 
stitucijų numato plačias konstitucijos keitimo galias, kurias 
gali realizuoti arba kita, o ne nuolatinė įstatymų leidybos, 
institucija, arba nuolatinės įstatymų leidybos institucijos na- 
riai, laikydamiesi specialios procedūros. Jungtinių Valstijų 
Konstitucijos V straipsnio nuostata, kad pataisas turi rati- 
tikuoti trys ketvirtadaliai valstijų arba konventai*, sušaukti 


ja, kad federaliniai teismai patikrintų, ar Konstitucija tam tikro klausimo, 
dėl kurio buvo kreiptasi į teismą, nėra priskyrusi kitai - ne jurisdikcinei 
— valdžiai, o nustatę, jog taip yra, jo nenagrinėtų. Toks yra oficialus 
paaiškinimas. Tačiau teismo motyvai, dėl kurių jis nenagrinėja politinių 
klausimų, iš tikrųjų gali būti įvairūs. Pavyzdžiui, teismas gali tiesiog ne- 
norėti kompromituoti savęs ir apskritai teisminės valdžios, o tokia grės- 
mė būtų visiškai reali, jeigu teismas negalėtų prievarta įgyvendinti savo 
sprendimo politinėje byloje. Septintajam JAV prezidentui Andrew Jac- 
ksonui priskiriamas gana ciniškas posakis: „Johnas Marshallas priėmė 
sprendimą. Tegu dabar pats jį ir įgyvendina.“ 

* "Terminas konventas (convention) čia vartojamas dėl dviejų priežas- 
čių. Pirma, taip siekiama išlaikyti originalaus teksto (ir čia cituojamos 
JAV Konstitucijos, ir Harto knygos) terminijos autentiškumą; antra, taip 
pabrėžiama šios ypatingos įstatymų leidybos institucijos specifika: JAV 
valstijų aukščiausiosios įstatymų leidybos institucijos paprastai vadinamos 
arba kongresu (congress), arba tiesiog legislatūra (Iegislature), t.y. įstaty- 
mų leidybos institucija. „Specialiosios paskirties“ atstovaujamosios insti- 
tucijos, kurios pagal savo funkcijas irgi yra ne kas kita, kaip įstatymų 
leidybos institucijos, paprastai vadinamos konventais. Konventai šaukia- 
mi ypatingais atvejais, pavyzdžiui, tik vienam ypač svarbiam įstatymui 
priimti. Toks buvo, pavyzdžiui, 1787 m. Filadelfijoje sušauktas Federalinis 
konventas (Federal Convention), priėmęs JAV Konstituciją; pažymėtina, 
kad ši speciali institucija, kurios paskirtis buvo priimti federalinę Konsti- 
tuciją, buvo sukurta, nors tuo metu funkcionavo ir kita aukščiausioji 
įstatymų leidybos institucija — Kongresas, išaugęs iš dar 1774 m. Filadel- 
fijoje sušaukto Kontinentinio kongreso (Continental Congress); taigi, nors 
Kongreso legitimumo užteko priimti JAV, kaip jau faktiškai egzistavusios 
federacinės valstybės, pagrindu tapusiems „Konfederacijos straipsniams“ 
(Articles of Confederation), bet federalinę Konstituciją priimti (ir tokiu 
būdu jai didesnį legitimumą garantuoti) turėjo speciali institucija. Analo- 

trijuose ketvirtadaliuose valstijų*, - tai pirmosios rūšies kon- 
stitucijos keitimo galios pavyzdys; tuo tarpu 1909 m. Pietų 


giškų pavyzdžių galima aptikti ir kitų valstybių istorijoje; pavyzdžiui, 
1792 m. Prancūziją respublika paskelbė Nacionalinis konventas, kuris tu- 
rėjo parengti ir šios valstybės konstituciją; valstybės santvarkos konstitu- 
cinius pagrindus turėjo nustatyti ir 1918 m. sušauktas Rusijos Steigiama- 
sis susirinkimas, vėliau išvaikytas bolševikų partijos. Šia prasme konven- 
tas - tai specialios „konstitucinės paskirties“ institucija, kurios tiesioginės 
funkcijos gali būti įvairios (nebūtinai tik konstitucijos priėmimas), o veik- 
los trukmė nėra griežtai apibrėžta; aišku, ši institucija nebūtinai turi būti 
oficialiai vadinama šiuo žodžiu, todėl konventu galima laikyti ir 1918 m. 
Lietuvos Tarybą, ir vėliau sušauktą Steigiamąjį Seimą. Tačiau konvento 
terminas gali būti vartojamas ir platesne prasme, jis gali žymėti pačius 
įvairiausius valstybės ar net visuomenės atstovaujamuosius organus; šia 
prasme konvento sąvoka gali būti taikoma faktiškai bet kokiam susirin- 
kimui - ir nuolatinėms aukščiausiosioms valstybės įstatymų leidybos ins- 
titucijoms, ir žemesniojo lygmens legislatūroms, ir net įvairiems politinių 
Jėgų sambūriams, kaip antai politinių partijų konferencijoms arba suva- 
žiavimams (visos valstybės mastu). 

* Hartas čia nevisiškai tiksliai perteikia minėtosios Konstitucijos nuo- 
statos turinį; JAV Konstitucijos V straipsnis skelbia, kad Konstitucijos 
pataisą ratifikuoti turi arba trijų ketvirtadalių valstijų įstatymų leidybos 
institucijos (Iegislatures), arba konventai (conventions), sušaukti trijuose 
ketvirtadaliuose valstijų (pačių amerikiečių parengtame JAV Konstituci- 
jos vertime į lietuvių kalbą vartojami terminai valstijų įstatymų leidžiamo- 
sios institucijos ir valstijų suvažiavimai); „be to, Kongresas turi teisę pasiū- 
lyti vienokį ar kitokį ratifikavimo būdą. Taigi termino įstatymų leidybos 
institucijos doktrininis aiškinimas čia įgyja ypač svarbia reikšmę. JAV ofi- 
cialiosios konstitucinės doktrinos požiūriu, įstatymų leidybos institucijomis 
Konstitucijos kūrėjai laikė valstijų atstovaujamuosius organus, tokius kaip 
tie, kurie 1789 m. valstijose įgyvendino legislatyvinę valdžią (žr. Johnny 
H. Killian (ed.) X Leland E. Beck (assoc. ed.). The Constitution of the 
United States of America: Analysis and Interpretation. Annotations of Cases 
Decided by the Supreme Court of the United States to July 2, 1982 (with 
subseguent supplements). - Washington, D.C.: U.S. Government Prin- 
ting Office, 1987, p. 909). Teigdamas, jog federalinės Konstitucijos patai- 
są turi ratifikuoti valstijos (o tai ne tas pat, kas valstijos įstatymų leidybos 
institucijos) arba šiose valstijose sušaukti konventai, Hartas neatsižvelgia 
į tai, kad daugelyje valstijų pastaraisiais dešimtmečiais (dar prieš pasiro- 
dant Harto knygai) ėmė plisti dar viena įstatymų leidybos forma - refe- 
rendumas, kuris, kaip teigia JAV oficialioji konstitucinė doktrina, vis dėl- 
to negali ratifikuoti federalinės Konstitucijos pataisų. Faktiškai tai net 
„trigubas“ apribojimas, kurį konstitucinė doktrina suformuluoja, aiškin- 
dama vieną vienintelį terminą - įstatymų leidybos institucijos, arba legis- 
latūros: (1) federalinė valdžia neturi teisės reikalauti, kad valstijoje būtų 
surengtas referendumas dėl pasiūlytosios federalinės Konstitucijos patai- 

Afrikos akto* 152 skirsnio nuostata dėl konstitucijos keiti- 
mo yra antrosios rūšies tokios galios pavyzdys. Tačiau ne 


sos; (2) valstijos įstatymų leidybos institucija savo sprendimo dėl pasiū- 
lytosios federalinės Konstitucijos pataisos (nesvarbu, ar jis būtų teigia- 
mas, ar neigiamas) negali „dangstyti“ referendumo metu pareikšta vals- 
tijos piliečių valia; (3) valstijos piliečiai negali kėsintis į įstatymų leidybos 
institucijos kompetenciją ir reikalauti, kad dėl Kongreso pasiūlytos fede- 
ralinės Konstitucijos pataisos valstijoje būtų surengtas referendumas. JAV 
Aukščiausiasis Teismas taip išaiškino minėtuosius apribojimus: „Valstijos 
įstatymų leidybos institucijos funkcija yra ratifikuoti pasiūlytąją federali- 
nės Konstitucijos pataisą, o Kongreso funkcija pasiūlyti šią pataisą yra 
federalinė funkcija, kylanti iš federalinės Konstitucijos; ir ši funkcija per- 
žengia visus apribojimus, kurių siekia arba kuriuos yra nustatę valstijos 
žmonės“ (žr. Lesser v. Gamet, 258 U.S. 130, 137 [1922]; taip pat žr. 
Hawke v. Smith, 253 U.S. 221, 231 [1920]). Kita vertus, ratifikavimo 
būdo parinkimas yra ne valstijų įstatymų leidybos institucijų, bet Kongre- 
so, t.y. federalinės valdžios, kompetencija; JAV Aukščiausiasis Teismas 
išaiškino, kad Konstitucijos V straipsnio turinys šiuo požiūriu yra visiškai 
vienareikšmis ir nenumato jokių šios Kongreso prerogatyvos išimčių (žr. 
United States v. Speague, 282 U.S. 716 [1931]). Be to, Kongresas turi 
teisę pakeisti ir terminą, per kurį nustatytas skaičius valstijų aukščiausių- 
jų įstatymų leidybos institucijų ar specialiai tuo tikslu sušauktų valstijų 
konventų turi ratifikuoti atitinkamą federalinės Konstitucijos pataisą; kar- 
tais Kongresas tai ir daro (žr. Aštuonioliktąją i1r Dvidešimtąją federalinės 
Konstitucijos pataisas); kai toks terminas nėra nustatytas, atskiros fede- 
ralinės Konstitucijos pataisos ratifikavimo procesas gali trukti nepapras- 
tai ilgai (pavyzdžiui, paskutinioji, Dvidešimt septintoji Konstitucijos pa- 
taisa viršija visus rekordus — ji buvo pasiūlyta 1789 m., bet reikalingo 
valstijų skaičiaus ratifikuota tik 1992 m. 

* 1909 m. Didžiosios Britanijos Parlamento išleistas vadinamasis Pie- 
tų Afrikos aktas suteikė šiai valstybei (tuo metu pavadintai Pietų Afrikos 
Sąjunga) nepriklausomybę ir drauge išskyrė ją iš Didžiosios Britanijos 
teisinės sistemos. Analogiški aktai buvo priimti dėl daugelio buvusių An- 
glijos kolonijų: Naujosios Zelandijos (1852 m.), Australijos Sąjungos 
(1900 m.), Kanados (1867 m.), Ceilono (1947 m.) ir kt. Visi šie aktai, 
kuriais tam tikros teritorijos „pašalinamos“ iš valstybės teisinės sistemos 
(tarsi „iškeliamos“ už suvereno sau nusistatytų teisinio reguliavimo ribų), 
ne tik liudija angliškosios politinės kultūros teisinės „dimensijos“ svarbą 
(suvereno požiūriu, nepakanka tik politine deklaracija ar tarpvalstybine 
sutartimi pripažinti tam tikros valstybės nepriklausomybę, būtinas ir vi- 
daus teisės aktas, tarsi sudarantis prielaidas tokiam pripažinimui ir jį le- 
gitimizuojantis), bet kartu atspindi ir tam tikrą suvereno valios ir galios 
hipertrofavimą, būdingą Anglijos konstitucinei doktrinai: jeigu Didžiosios 
Britanijos Parlamentas mano, kad reikia reguliuoti visuomeninius santy- 
kius tarp subjektų tam tikroje teritorijoje (galbūt netgi esančioje visiškai 

visose konstitucijose nurodomos konstitucijos keitimo ga- 
lios; O ir tuomet, kai tokios galios yra numatytos, kai kada 
tam tikros konstitucijos nuostatos, apribojančios įstatymų 
leidybos instituciją, yra už šių galių realizavimo srities ribų; 
tokiais atvejais ir pati konstitucijos keitimo galia yra ribota. 
Tokį konstitucijos keitimo galios apribojimą galima aptikti 
net ir Jungtinių Valstijų Konstitucijoje (nors kai kurie ap- 
ribojimai jau nebeturi praktinės reikšmės). Jos V straipsnis 
nustato, kad „jokia pataisa, kuri gali būti priimta iki 1808 m., 
neturi jokiu būdu pažeisti Pirmojo straipsnio devintojo skir- 
snio pirmosios ir ketvirtosios dalies“ ir kad „nė iš vienos 
valstijos be jos sutikimo negali būti atimtas jos lygus atsto- 
vavimas Senate“. 

Galima įrodinėti, kad ten, kur yra nustatyti įstatymų lei- 
dybos institucijos apribojimai, kuriuos, kaip Pietų Afrikoje, 
gali panaikinti patys šios institucijos nariai, laikydamiesi spe- 
cialios procedūros, yra pagrindas šią instituciją tapatinti su 
suverenu, kuriam negali būti nustatyta jokių teisinių apri- 
bojimų, kaip ir teigia mūsų apariamoji teorija. Šiai teorijai 
sunkūs yra tik tie atvejai, kai įstatymų leidybos institucijos 


kitoje Žemės rutulio pusėje ir faktiškai besitvarkančioje kaip nepriklau- 
soma valstybė), tai jis ir turi teisę tai daryti, nebent jis pats šios teisės 
atsisakytų. Pietų Afrikos aktas ir kiti analogiški įstatymai faktiškai ir yra 
tokį atsisakymą liudijantys dokumentai (nors juose neretai daromos išly- 
gos, tarsi „rezervuojančios“ Didžiosios Britanijos Parlamentui teisę kurti 
teisę kitoms valstybėms, jeigu jos pačios „kreiptųsi“ į Didžiosios Britani- 
jos Parlamentą prašydamos, kad šis išleistų joms įstatymus). Anglų kon- 
stitucinės doktrinos klasikas Jenningsas tokias Didžiosios Britanijos Par- 
lamento pretenzijas į globalinį visuomeninių santykių reguliavimą paaiš- 
kina paprastai: Didžiosios Britanijos Parlamentas turi teisę leisti įstaty- 
mus visoms vietoms ir visiems asmenims. Jenningsas netgi pateikia tokį 
pavyzdį (kurį pats pripažįsta esant gerokai hiperbolizuotą): jeigu Didžio- 
sios Britanijos Parlamentas paskelbtų, jog rūkymas Paryžiaus gatvėse yra 
nusikaltimas, tai toks elgesys ir būtų nusikaltimas pagal Anglijos teisę; 
žinoma, Prancūzijos pareigūnai šios britų Parlamento nuostatos galėtų 
nepaisyti, tačiau bet kuriam asmeniui, rūkiusiam Paryžiaus gatvėse, Di- 
džiosios Britanijos teisme galėtų būti iškelta baudžiamoji byla ir paskirta 
bausmė (žr. I. Jennings. The Law and the Constitution. - London, 1954). 

apribojimus gali panaikinti tik speciali institucija, kuriai pa- 
tikėta realizuoti konstitucijos keitimo galią, kaip yra Jung- 
tinėse Valstijose, arba kai šie apribojimai apskritai yra už 
konstitucijos keitimo galios srities ribų. 

Analizuojant nagrinėjamosios teorijos pretenzijas nuosek- 
liai paaiškinti tokius atvejus, būtina prisiminti tai, kas nere- 
tai pamirštama: pats Austinas, plėtodamas šią teoriją, net 
ir Anglijoje netapatino suvereno su įstatymų leidybos insti- 
tucija. Tokia buvo Austino nuomonė; tačiau pagal visuoti- 
nai pripažintą doktriną nėra jokių Karalienės Parlamente 
legislatyvinės valdžios teisinių apribojimų, todėl ši jos laisvė 
dažnai vaizduojama kaip to, kas vadinama „suverenia įsta- 
tymų leidybos institucija“, paradigma, skirianti Karalienę 
Parlamente nuo Kongreso ir kitų „griežtos“ konstitucijos 
ribojamų įstatymų leidybos institucijų. Vis dėlto Austinas 
manė, kad bet kokioje demokratijoje suverenioji visuome- 
nės dalis yra rinkėjai, o ne išrinktieji atstovai. Todėl Angli- 
joje „Bendruomenių rūmų* narius tiksliausiai apibūdintu- 
me sakydami, kad jie yra tik juos išrinkusios arba paskyru- 
sios visuomenės dalies patikėtiniai - vadinasi, suverenitetas 
visuomet priklauso karališkiesiems perams** ir Bendruo- 
menių rūmų rinkėjų korpusui“?'. Panašiai Austinas laikėsi 
požiūrio, kad Jungtinėse Valstijose kiekvienos iš valstijų, 
„taip pat didesniosios valstybės, kylančios iš federacinės są- 
jungos“, suverenitetas „priklauso valstijų vyriausybėms***, 


* Didžiosios Britanijos Parlamento žemieji rūmai; aukštieji rūmai yra 
Lordų rūmai. 

** Karališkieji perai (King's Peers) - lordai; čia turimi galvoje Lordų 
rūmai. 

2 Austin, Province of Jurisprudence Determined, Lecture VI, p. 230-1. 

*** Čia Hartas bei jo cituojamas Austinas, rašydami apie Jungtines 
Amerikos Valstijas, vartoja vyriausybės (government) terminą jo angliškąja 
prasme, kuri iš esmės skiriasi nuo amerikietiškosios. Verčiant žodį go- 
vernment į lietuvių kalbą, neišvengiamai kyla sunkumų. Tiksliausias ir 
tikriausiai etimologiškai artimiausias vertinys yra vyriausybė; taip ir ver- 
čiama šioje knygoje. Tačiau Anglijoje vyriausybė yra Parlamento dalis — 

sudarančioms vieną jungtinį organą; čia valstijos vyriausybe 
vadinama ne jos įprastinė įstatymų leidybos institucija, bet 
piliečių korpusas, kuris šią iprastinę įstatymų leidybos ins- 
tituciją paskiria“. 

Šiuo požiūriu skirtumas tarp tokios teisinės sistemos, 
kurioje įprastinė įstatymų leidybos institucija yra nevaržo- 
ma teisinių apribojimų, ir tokios, kurioje tokių apribojimų 
esama, pasirodo besąs tik skirtumas tarp suverenaus elek- 
torato suverenių galių realizavimo būdų, kuriuos jis pats 
pasirenka. Pagal šią teoriją, Anglijoje vienintelis būdas, ku- 
riuo elektoratas tiesiogiai realizuoja jam priklausančią su- 


ministrų kabineto nariai būtinai yra ir kurių nors Parlamento rūmų na- 
riai, O vyriausybe (government) paprastai vadinama Parlamento dauguma. 
Taigi terminas government gali būti (ir yra) pagrįstai priskiriamas ir legis- 
latyvinei, ir vykdomajai valdžiai, nes vyriausybe (goverunent) iš tikrųjų 
vadinama ta politinė jėga, kuri tuo metu kontroliuoja valstybės instituci- 
jas, arba net pačios šios institucijos, jų visuma, t.y. tai, ką mes Lietuvoje 
paprastai vadiname tiesiog (valstybine) valdžia; tokia vyriausybės sampra- 
ta yra vienas iš esminių Anglijos tipo parlamentinių demokratijų požy- 
mių. Jungtinėse Amerikos Valstijose terminas government irgi žymi tam 
tikros politinės jėgos kontroliuojamą valdžios institucijų sistemą, bet čia 
šis terminas yra „dar bendresnio“ pobūdžio, nes jis tiesiogiai nėra taiko- 
mas legislatyvinei, o ypač vykdomajai valdžiai: Jungtinių Amerikos Vals- 
tijų (ir atskirų šią valstybę sudarančių valstijų) ministrų kabinetas vadina- 
mas adininistracija (administration), o ne vyriausybe (government). Tokį to 
paties termino prasmės pakeitimą galima paaiškinti JAV konstitucinės 
santvarkos specifika: Jungtinėse Amerikos Valstijose valdžių padalijimo 
principas yra vienas iš svarbiausiųjų politinės santvarkos principų (žr. 
išnašą p. 148); čia legislatyvinė ir vykdomoji valdžios yra griežtai atribo- 
tos. Taigi Jungtinėse Amerikos Valstijose vyriausybės (government) termi- 
nas turi ne politinį, o tik socialinį turinį. Lietuvoje (kurioje skirtingais 
laikotarpiais legislatyvinės ir vykdomosios valdžios buvo tai daugiau, tai 
mažiau atribotos, 0 šiuo metu, atrodo, yra balansuojama tarp valdžių 
padalijimo ir tam tikros parlamentarizmo atmainos) vyriausybe tradiciškai 
vadinama ne visa valstybės valdžios institucijų sistema (kaip JAV) ir ne 
vieninga legislatyvinė ir vykdomoji valdžia (kaip Didžiojoje Britanijoje), 
bet tik vykdomoji valdžia (ar net tik jos dalis), t.y. ministrų kabinetas; 
1992 m. Lietuvos Konstitucijoje suformuluota dar siauresnė vyriausybės 
samprata, pagal kurią vyriausybę sudaro tik Ministras Pirmininkas ir mi- 
nistrai (Žr. šiuo metu galiojančios Lietuvos Konstitucijos 91 str.). 
2 Ibid, p. 251. 

vereniteto dalį, yra atstovų, kurie posėdžiaus Parlamente, 
išrinkimas ir elektorato suverenios galios delegavimas jiems. 
Šis delegavimas tam tikra prasme yra absoliutus, nes nors 
ir pareiškiamas pasitikėjimas, kad atstovai nepiktnaudžiaus 
jiems deleguotomis galiomis, bet piktnaudžiavimo atvejais 
šis pasitikėjimas yra pagrindas tik moralinėms sankcijoms 
ir nerūpi teismams, kaip jiems rūpi legislatyvinės valdžios 
teisiniai apribojimai. Jungtinėse Valstijose yra visai kitaip: 
čia, kaip ir bet kurioje kitoje demokratijoje, kurioje įpras- 
tinė įstatymų leidybos institucija yra teisiškai apribota, rin- 
kėjų korpusas, realizuodamas savo suverenią galią, nepasi- 
tenkina vien tik delegatų išrinkimu, bet nustato jiems teisi- 
nius apribojimus. Čia elektoratą galima laikyti „ypatinga ir 
tiesiogiai neįvardyta įstatymų leidybos institucija“, viršesne 
už įprastinę įstatymų leidybos instituciją, kuri yra teisiškai 
„priversta“ laikytis konstitucinių apribojimų, o kilus kon- 
fliktui teismai įprastinės įstatymų leidybos institucijos aktus 
paskelbs negaliojančiais. Vadinasi, čia elektoratas įkūnija 
suvereną, nevaržomą jokių teisinių apribojimų, kaip ir rei- 
kalauja nagrinėjamoji teorija. 

Visiškai aišku, kad, šitaip toliau rutuliojant šią teoriją, 
paprasta suvereno samprata jeigu ir nėra radikaliai trans- 
formuojama, tai tampa kur kas rafinuotesnė. Kaip buvo 
parodyta šio skyriaus pirmame skirsnyje, suvereno apibūdi- 
nimas kaip „asmens arba asmenų, kuriems yra įpratusi pa- 
klusti didžioji visuomenės dauguma“, beveik pažodžiui tin- 
ka paprasčiausiai visuomenės formai, kurioje Rex yra abso- 
liutus monarchas, o dėl jo, kaip įstatymų leidėjo, teisių 
perėmimo nėra jokios nuostatos. Ten, kur šitokia nuostata 
egzistuoja, iš jos nuosekliai išplaukiančio legislatyvinės val- 
džios tęstinumo, kuris yra toks svarbus šiuolaikinės teisinės 
sistemos požymis, negalima išreikšti paprasta įpročių pa- 
klusti sąvoka; jam išreikšti reikia pasitelkti akceptuotosios 
normos, pagal kurią įpėdinis turi teisę leisti įstatymus dar 

prieš faktiškai tai darydamas ir sulaukdamas paklusimo, są- 
voką. Bet toks suvereno tapatinimas su demokratinės vals- 
tybės elektoratu visiškai neįtikina, nebent žodžiams „įprotis 
paklusti“ ir „asmuo arba asmenys“ suteiktume visiškai kito- 
kią reikšmę, negu jie turėjo tuomet, kai buvo taikomi mi- 
nėtajam paprastam atvejui; bet ši reikšmė gali tapti supran- 
tama tik tuomet, kai vogčiomis pasitelkiama akceptuotosios 
normos sąvoka. Tam nepakanka paprastos įpročių paklusti 
bei įsakymų schemos. 

Kad taip yra, galima pademonstruoti daugeliu įvairių 
būdų. Aiškiausiai tai matyti, kai kalbama apie demokratiją, 
kurioje elektoratui nepriklauso tik nepilnamečiai ir psichiš- 
kai nesveiki asmenys, todėl elektoratas sudaro „didžiąją dau- 
gumą“ gyventojų, arba kai įsivaizduojama paprasta sociali- 
nė grupė, kurią sudaro psichiškai sveiki suaugusieji, visi 
turintys teisę balsuoti. Tokiais atvejais bandydami elektora- 
tą traktuoti kaip suvereną ir taikyti jam tuos paprastus api- 
brėžimus, kuriuos ši teorija suformulavo iš pat pradžių, mes 
sugausime save sakant, kad čia visuomenės „didžioji dau- 
guma“ iš įpročio paklūsta pati sau. Taigi vietoj ankstesniojo 
aiškaus į dvi dalis - į teisinių apribojimų nevaržomą ir įsa- 
kymus duodantį suvereną ir į jam iš įpročio paklūstančius 
valdinius - padalytos visuomenės paveikslo iškyla išskydęs 
visuomenės, kurioje dauguma paklūsta daugumos arba net 
visų visuomenės narių duodamiems įsakymams, vaizdinys. 
Aišku, jog čia nėra nei „įsakymų“ ta prasme, kuria šis žodis 
buvo iš pradžių vartojamas (noro, kad kiti elgtųsi tam tik- 
rais būdais, išraiška), nei „paklusimo“. 

Atsakant į šią kritiką, galima skirti visuomenės narius 
kaip privačius asmenis ir kaip oficialius — rinkėjus ar įsta- 
tymų leidėjus. Toks atskyrimas yra visiškai suprantamas; dau- 
gumą teisinių ir politinių reiškinių iš tiesų lengviausia pa- 
aiškinti remiantis kaip tik šiuo požiūriu; bet suvereniteto 
teorijai tai negali padėti, net jeigu mes būtume pasirengę 

žengti dar vieną žingsnį ir teigti, kad žmonės, veikdami kaip 
oficialūs asmenys, tampa kitu asmeniu, kuriam iš įpročio 
paklūstama. Juk jeigu paklaustume, kas turima omenyje, 
kai apie asmenų grupę sakoma, jog, rinkdami atstovą arba 
duodami įsakymą, jos nariai veikė ne „kaip individai“, o 
„kaip oficialūs asmenys“, į šį klausimą galėtume atsakyti 
tik nurodydami, jog jiems būdingos ypatybės, kurias numa- 
to tam tikros normos, ir jog jie laikosi kitų normų, apibrė- 
žiančių, ką jie turi daryti, kad jų veiklos rezultatas būtų 
galiojantys rinkimai arba galiojantis įstatymas. Nustatyti, kad 
tai, ką nuveikė ši asmenų grupė, yra rinkimai arba įstaty- 
mas, galima tik remiantis tokiomis normomis. Taigi priski- 
riant šiuos dalykus juos „kuriantiems“ subjektams negalima 
vadovautis tuo pačiu paprastu ir savaime suprantamu krite- 
rijumi, kuriuo remiantis asmeniui priskiriami jo žodžiu iš- 
tarti arba raštu suformuluoti įsakymai. 

Tad kas lemia tokių normų buvimą? Kadangi tai yra 
normos, apibrėžiančios, ką visuomenės nariai turi daryti, 
kad jie veiktų kaip elektoratas (ir todėl, kaip reikalauja 
aptartoji teorija, būtų suverenas), jos pačios negali būti su- 
vereno išleisti įsakymai, nes tam tikrus dalykus galima lai- 
kyti suvereno išleistais įsakymais tik tuo atveju, jeigu šios 
normos jau galioja ir jų yra laikomasi. 

Gal tuomet galima teigti, kad šios normos yra tik jau 
aprašytojo gyventojų įpročio paklusti elementai? Paprastu 
atveju, kai suverenas yra vienas asmuo, kuriam didžioji vi- 
suomenės dalis paklūsta, jeigu — ir tik jeigu — suverenas 
duoda įsakymus tam tikra forma, pavyzdžiui, raštu, pasira- 
šytus ir paliudytus, galima būtų teigti (atsižvelgiant į pirma- 
me skirsnyje išdėstytus prieštaravimus dėl įpročio sąvokos 
vartojimo šiuo atveju), jog norma, nustatanti, kad įstatymus 
suverenas turi leisti būtent šiuo būdu, yra tik jau aprašytojo 
visuomenės įpročio paklusti elementas: visuomenės nariai 
yra įpratę paklusti suverenui, kai šis duoda įsakymus šito- 

kiu būdu. Bet kai suverenaus asmens negalima nustatyti 
nesiremiant šiomis normomis, šių normų negalima pateikti 
tik kaip sąlygų arba aplinkybių, kuriomis visuomenė iš įpro- 
čio paklūsta suverenui. Šios normos yra suvereno konstitu- 
ciniai elementai, o ne šiaip kokie dalykai, kuriuos būtinai 
reikėtų paminėti, apibūdinant įpročius paklusti suverenui. 
Todėl negalima tvirtinti, kad aptariamuoju atveju normos, 
detaliai reglamentuojančios elektorato elgesio procedūrą, 
yra tik tokios sąlygos, kuriomis visuomenė, kaip daugelis 
individų, paklūsta sau kaip elektoratui; juk „sau kaip elek- 
toratui“ nenurodo asmens, kurį galima identifikuoti atski- 
rai nuo šių normų. Tai yra tik glausta nuoroda, kad rinkė- 
jai, rinkdami savo atstovus, laikėsi normų reikalavimų. Dau- 
gių daugiausia galima teigti (atsižvelgiant į pirmame 
skirsnyje išsakytus prieštaravimus), kad šios normos nusta- 
tė sąlygas, kuriomis išrinktiesiems asmenims iš įpročio pa- 
klūstama; bet taip mes grįžtume atgal prie to aptariamosios 
teorijos varianto, kuriame ne elektoratas, bet įstatymų lei- 
dybos institucija yra suverenas, 0 visos problemos, kylan- 
čios dėl to, kad galimi tokios įstatymų leidybos institucijos 
legislatyvinių galių teisiniai apribojimai, liktų neišspręstos. 

Šie argumentai prieš aptariamąją teoriją, kaip ir tie, ku- 
rie buvo išsakyti ankstesniame šio skyriaus skirsnyje, yra 
fundamentalūs ta prasme, jog jie yra tolygūs teiginiui, kad 
ne tik kai kurie šios teorijos teiginiai yra klaidingi, bet ap- 
skritai paprasta įsakymų, įpročių ir paklusimo idėja yra ne- 
tinkama analizuoti teisei. Vietoj jos reikalinga normos, su- 
teikiančios ribotas ar neribotas galias asmenims, tam tikru 
būdu gavusiems teisę leisti įstatymus laikantis tam tikros 
procedūros, sąvoka. 

Greta to, ką galima pavadinti aptariamosios teorijos ben- 
dru koncepciniu netinkamumu, išsakoma ir daugybė papil- 
domų kontrargumentų prieš bandymą šią teoriją susieti su 
tuo faktu, kad tai, kas paprastai laikoma aukščiausiąja įsta- 

tymų leidybos institucija, gali būti teisiškai apribota. Jeigu 
tokiais atvejais suverenas turi būti tapatinamas su elektora- 
tu, tai net ir tada, kai elektoratas turi neribotą konstitucijos 
keitimo galią, kurią realizuodamas jis gali pašalinti visus 
įprastinės įstatymų leidybos institucijos apribojimus, pagrįs- 
tai galima paklausti, ar šie apribojimai tikrai yra teisiniai 
„apribojimai, nes juk elektoratas yra davęs įsakymus, ku- 
riems įprastinė įstatymų leidybos institucija iš įpročio pa- 
klūsta. Galima kol kas atmesti mūsų išsakytąjį prieštaravi- 
mą, kad legislatyvinės valdžios teisiniai apribojimai yra ne- 
teisingai traktuojami kaip įsakymai, vadinasi, ir kaip 
nustatytos šios valdžios pareigos. Net jeigu taip būtų, argi 
galima manyti, kad šie apribojimai yra pareigos, kurias vyk- 
dyti įstatymų leidybos institucijai elektoratas įsakė bent /y- 
lomis? Visi ankstesniuose skyriuose išdėstyti kontrargumen- 
tai prieš tyliųjų įsakymų idėją čia tinka dar labiau. Nors tas 
būdas, kuriuo galima realizuoti konstitucijos keitimo galią, 
gali būti išties sudėtingas, kaip, pavyzdžiui, tas, kurį nusta- 
to Jungtinių Valstijų Konstitucija, tačiau tai, kad elektora- 
tas šios savo galios nerealizuoja, dažniausiai įtikinamai liu- 
dija elektorato neišmanymą arba abejingumą, nors gali šiek 
tiek byloti ir apie jo norus. Mes iš tikrųjų labai nutolome 
nuo situacijos, kurioje mintis, kad generolas tyliai įsakė sa- 
vo žmonėms daryti tai, ką jis žino jiems daryti įsakius ser- 
žantą, galėtų atrodyti visiškai įtikima. 

Ir dar: ką, remdamiesi šia teorija, mes galėtume pasaky- 
ti, jeigu įstatymų leidybos institucija susidurtų su tokiais 
apribojimais, kurie apskritai yra už elektoratui patikėtos 
konstitucijos keitimo galios srities ribų? Tai ne tik yra įma- 
noma - kai kada iš tiesų susiklosto tokia padėtis. Čia elek- 
toratui yra nustatyti teisiniai apribojimai, todėl nors jį ir 
galima būtų vadinti ypatingąja įstatymų leidybos institucija, 
bet jis nėra nevaržomas teisinių apribojimų, o todėl nėra ir 
suverenas. Ar šiuo atveju mes turėtume tvirtinti, kad suve- 

renas yra visa visuomenė ir kad tai į savo tyliu įsakymu 
nustatė šiuos teisinius apribojimus, prieš kuriuos sukilti elek- 
toratas nepajėgė? Tai, kad šitaip samprotaujant jau nebūtų 
galima įžvelgti skirtumo tarp revoliucijos ir įstatymų leidy- 
bos, tikriausiai yra pakankamas pagrindas atmesti šį argu- 
mentą. 

Pagaliau teorija, traktuojanti elektoratą kaip suvereną, 
geriausiu atveju kalba tik apie apribotą įstatymų leidybos 
instituciją demokratijoje, kurioje iš tikrųjų yra elektoratas. 
Ir vis dėlto mintis apie sostą paveldintį monarchą, tokį kaip 
Rex, turintį ribotas legislatyvines galias, kurios kartu yra ir 
ribotos, ir aukščiausios toje sistemoje, visiškai nėra absur- 
diška. 


V 


TEISĖ - PIRMINIŲ IR ANTRINIŲ 
NORMŲ JUNGINYS 


1. Nauja pradžia 


Iš trijų paskutiniųjų skyrių sužinojome, kad paprastas 
teisės, traktuojamos kaip suvereno prievartiniai įsakymai, 
modelis įvairiais labai svarbiais atvejais nesugeba reprodu- 
kuoti kai kurių itin reikšmingų teisinės sistemos požymių. 
Norint tai pademonstruoti, mums nebuvo būtina nurodyti 
(kaip darė ankstesnieji kritikai) tarptautinę teisę arba pri- 
mityviąją teisę, kurias kai kas gali laikyti ginčytinais arba 
ribiniais teisės pavyzdžiais; vietoj jų mes nurodėme tam tik- 
rus jau žinomus šiuolaikinės valstybės municipalinės teisės 
požymius ir parodėme, kad ši pernelyg paprasta teorija ar- 
ba juos iškraipo, arba apskritai jų nenušviečia. 

Pagrindiniai aspektai, kuriais ši teorija yra nenusisekusi, 
yra tokie pamokomi, kad juos verta dar kartą reziumuoti. 
Pirma, tapo aišku, kad nors iš visų teisės atmainų baudžia- 
masis įstatymas, neleidžiantis tam tikrų veiksmų arba juos 
uždraudžiantis ir nustatantis už juos bausmę, labiausiai pa- 
našus į grasinimais paremtus įsakymus, kuriuos vienas as- 
muo duoda kitiems, bet ir jis vis dėlto skiriasi nuo tokių 
įsakymų vienu svarbiu aspektu — jis paprastai taikomas ir 
tiems, kurie jį išleido, o ne tik kitiems. Antra, yra ir kitų 
teisės rūšių, kurias būtų absurdiška interpretuoti kaip gra- 
sinimais paremtus įsakymus; iš jų paminėtinos normos, su- 
teikiančios teisines galias nagrinėti bylas ar leisti įstatymus 
(viešosios galios) arba kurti ar keisti teisinius santykius (pri- 

vačios galios). Trečia, yra teisės normų, kurios skiriasi nuo 
įsakymų savo kilmės formomis, nes jos randasi ne iš to, kas 
būtų panašu į tiksliai suformuluotą nurodymą. Galiausiai, 
teisės analizė, grindžiama suvereno, kuriam iš įpročio pa- 
klūstama ir kuriam jokiu būdu netaikomi kokie nors teisi- 
niai apribojimai, sąvoka, nesugeba paaiškinti šiuolaikinei 
teisinei sistemai būdingo legislatyvinės valdžios tęstinumo, 
O suverenusis asmuo arba asmenys šioje analizėje negali 
būti tapatinami nei su elektoratu, nei su šiuolaikinės vals- 
tybės įstatymų leidybos institucija. 

Prisiminkime, kad, šitaip kritikuodami teisės, traktuoja- 
mos kaip suvereno prievartinai įsakymai, koncepciją, mes 
aptarėme ir keletą papildomų išradingų argumentų, kuriais 
operuojama norint šią teoriją išvaduoti nuo jai iškylančių 
sunkumų, nors taip ir suardomas šios teorijos išties primi- 
tyvus paprastumas. Bet ir šie argumentai nepasiekė tikslo. 
Paaiškėjo, kad vieno iš šių argumentų - fylaus įsakymo są- 
vokos — negalima taikyti sudėtingiems šiuolaikinės teisinės 
sistemos reiškiniams; šis argumentas gali būti taikomas tik 
kur kas paprastesnėms situacijoms, kaip, pavyzdžiui, ta, kai 
generolas tyčia susilaiko ir nesikiša jo pavaldiniams duo- 
dant įsakymus. Kiti argumentai, kaip antai kai galias sutei- 
kiančios normos traktuojamos tik kaip pareigas nustatančių 
normų fragmentai arba kai visos normos laikomos skirto- 
mis tik pareigūnams, iškreipia tą prasmę, kuria apie jas 
kalbama, galvojama ir kuria jos faktiškai taikomos sociali- 
niame gyvenime. Tai ne ką labiau gali pretenduoti į mūsų 
pritarimą nei teorija, pagal kurią visos žaidimo taisyklės „iš 
tikrųjų“ yra nurodymai teisėjui ir taškų skaičiuotojui. Dar 
vienu išradingu argumentu buvo siekiama įstatymų leidybai 
būdingą susisaistomąjį pobūdį suderinti su teorija, teigian- 
čia, kad įstatymas yra įsakymas, duodamas kitiems, įstaty- 
mų leidėjus, veikiančius kaip oficialūs asmenys, skiriant kaip 
vieną asmenį, įsakinėjantį kitiems, tarp jų ir patiems sau 

kaip privatiems asmenims. Šis argumentas pats savaime yra 
nepriekaištingas, bet jis papildo teoriją tuo, ko joje iš pra- 
džių nebuvo, - normos, apibrėžiančios, ką reikia daryti sie- 
kiant leisti įstatymus, sąvoka; juk tiktai laikantis šios nor- 
mos įstatymų leidėjai tampa oficialiais asmenimis ir kartu 
atskirais individais, kuriuos galima priešpriešinti jiems pa- 
tiems, kaip privatiems asmenims. 

Taigi paskutinieji trys skyriai - tai nesėkmės aprašymas, 
todėl aišku, kad reikia pradėti iš naujo. Tačiau iš šios ne- 
sėkmės galima pasimokyti, tad taip smulkiai ją nagrinėti, 
kaip padarėme mes, išties buvo verta, nes kiekvienu atveju, 
kai ši teorija neatitikdavo faktų, buvo galima bent bendrais 
bruožais įžvelgti, kodėl ji buvo pasmerkta žlugti ir ko rei- 
kia, kad ji šiuos klausimus geriau paaiškintų. Pagrindinė 
nesėkmės priežastis yra ta, kad tarp elementų, iš kurių ši 
teorija buvo sukonstruota - t.y. tarp įsakymų, paklusimo, 
įpročių, grasinimų idėjų — neatsirado ir dėl šių elementų 
kombinacijos negalėjo atsirasti vietos normos idėjai, be ku- 
rios negalima net turėti vilties, jog pavyks nušviesti nors 
pačias elementariausias teisės formas. Iš tiesų normos idėja 
anaiptol nėra paprasta: III skyriuje mes jau įsitikinome, 
kad, norėdami teisingai įvertinti teisinės sistemos sudėtin- 
gumą, turime įžvelgti skirtumą tarp dviejų nors ir susijusių, 
bet skirtingų tipų. Pirmojo tipo, kurį tikrai galima laikyti 
pamatiniu arba pirminiu tipu, normos reikalauja, kad žmo- 
nės atliktų tam tikrus veiksmus arba susilaikytų nuo jų, 
nesvarbu, ar jie to patys nori, ar ne. Antrojo tipo normos 
tam tikru požiūriu yra parazitinės arba antrinės pirmojo 
tipo normų atžvilgiu, nes jos numato, kad žmonės, daryda- 
mi arba sakydami tam tikrus dalykus, gali įdiegti naujas 
pirmojo tipo normas, panaikinti ar modifikuoti senąsias ar- 
ba įvairiais būdais apibrėžti jų galiojimo sritį ar kontroliuo- 
ti jų veikimą. Pirmojo tipo normos nustato pareigas, antro- 
jo tipo normos suteikia galias — viešąsias arba privačias. 

Pirmojo tipo normos apima veiksmus, susijusius su fiziniu 
judėjimu arba pokyčiais; antrojo tipo normos yra susijusios 
su operacijomis, kurios sukelia ne tik fizinį judėjimą ar po- 
kyčius, - jomis kuriamos arba keičiamos pareigos arba prie- 
volės. 

Tam tikrą pradinę analizę, kas turima galvoje, kai tei- 
giama, kad socialinėje grupėje galioja šių dviejų tipų nor- 
mos, mes jau atlikome, o šiame skyriuje mes ne tik plėto- 
sime šią analizę, bet ir suformuluosime bendrą teiginį, kad 
minėtoji dviejų normų tipų kombinacija yra tai, ką Austi- 
nas klaidingai manė aptikęs prievartinių įsakymų sąvokoje, 
būtent - „jurisprudencijos mokslo raktas“. Mes jokiu būdu 
neteigsime, jog šią pirminių ir antrinių normų kombinaciją 
galima aptikti visur, kur tik žodis „teisė“ yra „teisingai“ 
vartojamas; juk aišku, kad daugybę įvairiausių atvejų, ku- 
riais vartojamas žodis „teisė“, vienus su kitais sieja ne koks 
nors toks paprastas vienodumas, bet ne tokie tiesioginiai 
ryšiai — dažniausiai formos ar turinio analogijos — su pa- 
grindiniu atveju. Šiame ir tolesniuose skyriuose mes pamė- 
ginsime parodyti, kad daugelį teisės bruožų, dėl kurių iškil- 
davo daugiausia keblumų ir kurie ir skatino teisės apibrė- 
žimo paieškas, ir nukreipdavo jas neteisinga linkme, galima 
išsiaiškinti perpratus šiuos du normų tipus ir jų sąveiką. 
Šiam elementų junginiui skiriama svarbiausioji vieta dėl tos 
aiškinamosios galios, kurią šie elementai turi nušviečiant 
koncepcijas, sudarančias teisinės minties metmenis. Žodžio 
„teisė“ vartojimo žymėti daugybei akivaizdžiai įvairiarūšių 
atvejų pateisinimas yra antraeilis dalykas, kurio galėsime 
imtis tuomet, kai suvoksime šiuos pagrindinius dalykus. 


2. Prievolės idėja 


Pirmiausia prisiminkime, kad, nepaisant visų teorijos, 
traktuojančios teisę kaip prievartinius įsakymus, klaidų, šios 

teorijos išeities taškas buvo visiškai teisingas pripažinimas, 
jog kur yra teisė, ten Žmonių elgesys tam tikru požiūriu 
tampa nealternatyvus arba privalomas. Pasirinkus tokį išei- 
ties tašką, šiai teorijai buvo suteiktas reikšmingas postūmis, 
tad ir mes, konstruodami naują teisės sampratą, grindžia- 
mą pirminių ir antrinių normų sąveikos koncepcija, pradė- 
sime nuo tos pačios idėjos. Tačiau tikriausiai kaip tik da- 
bar, žengdami šį pirmąjį lemtingą žingsnį, mes turėtume 
daugiausia pasimokyti iš šios teorijos klaidų. 
Prisiminkime ginkluoto plėšiko situaciją. A liepia B ati- 
duoti jam savo pinigus ir grasina jį nušauti, jeigu jis nepa- 
klustų. Pagal prievartinių įsakymų teoriją, ši situacija ben- 
drais bruožais iliustruoja prievolės arba pareigos idėją. Šio- 
je situacijoje, pakylėtoje į rašytinio įsakymo lygį, aptinkame 
teisinę prievolę; A turi būti suverenas, kuriam iš įpročio 
paklūstama, o jo įsakymai turi būti bendro pobūdžio, nu- 
statantys elgesio būdus, o ne pavienius veiksmus. Tėiginio, 
kad plėšiko situacija išryškina prievolės prasmę, įtikinamu- 
mą lemia tas faktas, jog tai ištiesų yra tokia situacija, ku- 
rioje mes sakytume, kad jeigu B pakluso, vadinasi, jis „pri- 
valėjo“ atiduoti savo pinigus. Tačiau lygiai taip pat aišku, 
jog jeigu, remdamiesi šiais faktais, teigtume, kad B „turėjo 
prievolę“ arba „pareigą“ atiduoti pinigus, mes šią situaciją 
apibūdintume neteisingai. Taigi jau iš pat pradžių aišku, 
kad, norint suprasti prievolės idėją, mums reikia dar kažko. 
Teiginys, kad kas nors privalėjo ką nors padaryti, skiriasi 
nuo teiginio, kad šis asmuo turėjo prievolę tai padaryti, ir šį 
skirtumą dar reikės paaiškinti. Pirmasis teiginys dažniausiai 
yra teiginys apie įsitikinimus ir motyvus, dėl kurių atlieka- 
mas tam tikras veiksmas: antai plėšiko situacijoje tai, kad B 
privalėjo atiduoti savo pinigus, gali paprasčiausiai reikšti, 
kad jis buvo įsitikinęs, jog jeigu jų neatiduos, jam bus pa- 
daryta tam tikra žala arba jį ištiks kitos nemalonios pasek- 

mės, todėl jis, siekdamas šių pasekmių išvengti, ir atidavė 
pinigus. Supratimas, kas galėtų jam atsitikti, jeigu jis nepa- 
klustų, šįkart paskatino B nedaryti to, kam kitokiomis ap- 
linkybėmis jis būtų teikęs pirmenybę (pasilikti pinigus). 
Dar du dalykai šiek tiek apsunkina privalėjimo ką nors 
padaryti sąvokos nušvietimą. Tikriausiai aišku, jog negali- 
ma manyti, kad B privalo atiduoti pinigus, jeigu gresianti 
žala, vertinant ją sveiko proto požiūriu, yra menkutė, paly- 
ginti su nuostoliais ar kitomis rimtomis pasekmėmis, kurias 
patirtų B arba kiti asmenys, jeigu paklustų įsakymams; taip 
būtų, jeigu A, pavyzdžiui, tik pagrasintų įžnybti B. Mes taip 
pat neturėtume sakyti, jog B privalėjo atiduoti pinigus, jei- 
gu nėra pakankamo pagrindo manyti, kad A sugebės rea- 
lizuoti arba tikriausiai realizuos savo grasinimą padaryti pa- 
lyginti didelę žalą. Ir vis dėlto, nors ši sąvoka ir apima 
tokias nuorodas į tai, kaip sveikas protas vertina santykinę 
žalą, ir racionalų tikimybės įvertinimą, pats teiginys, kad 
asmuo privalėjo kam nors paklusti, iš esmės yra psicholo- 
ginis teiginys, nes nurodo įsitikinimus ir motyvus, dėl kurių 
buvo atliktas tam tikras veiksmas. Bet teiginys, kad kas 
nors turėjo prievolę ką nors padaryti, yra visai kitos rūšies, 
ir šį skirtingumą patvirtina daug požymių. Antai nors B 
veiksmus ir jo įsitikinimus bei motyvus plėšiko situacijoje 
liudijančių faktų ir pakanka, kad galėtume pagrįsti teiginį, 
jog B privalėjo atiduoti savo piniginę, bet jų nepakanka 
pagrįsti teiginiui, jog jis turėjo prievolę tai padaryti; be to, 
šios rūšies faktai, t.y. faktai, liudijantys įsitikinimus ir mo- 
tyvus, visai nereikalingi tam, kad teiginys, jog asmuo turėjo 
prievolę ką nors padaryti, būtų teisingas. Antai teiginys, jog 
asmuo turėjo prievolę, pavyzdžiui, papasakoti tiesą arba at- 
vykti į karo tarnybą, vis tiek yra teisingas, net jcigu šis 
asmuo buvo įsitikinęs (pagrįstai ar nepagrįstai), kad jis nie- 
kada nebus surastas ir kad jam nėra ko bijoti, jeigu nepa- 

klustų. Be to, teiginys, jog asmuo turėjo šią prievolę, visiš- 
kai nepriklauso nuo to, ar šis asmuo iš tikrųjų atvyko į karo 
tarnybą, ar ne, o teiginys, jog kas nors privalėjo ką nors 
padaryti, paprastai numato, kad jis tai iš tikrųjų padarė. 
Kai kurie teoretikai, tarp jų ir Austinas, tikriausiai ma- 
nydami, jog asmens įsitikinimai, baimės ir motyvai yra vi- 
siškai nesusiję su klausimu, ar jis turėjo prievolę ką nors 
padaryti, šią sąvoką apibrėžė remdamiesi ne minėtais sub- 
jektyviais faktais, bet galimybe arba tikimybe, kad nepaklu- 
sęs prievolę turintis asmuo bus nubaustas arba patirs „blo- 
gį“ iš kitų. Šitaip teiginiai apie prievoles yra traktuojami ne 
kaip psichologiniai teiginiai, bet kaip galimybių, kad bus 
paskirta bausmė arba padarytas „blogis“, numatymas arba 
įvertinimas. Daugeliui vėlesniųjų teoretikų šitokia pažiūra 
atrodė tikras apreiškimas, ji sukonkretino abstrakčią sąvo- 
ką ir apibūdino ją tokiais pat aiškiais, griežtais, empiriniais 
terminais, kokie paprastai vartojami moksle. Iš tikrųjų ši 
pažiūra kartais būdavo pripažįstama kaip vienintelė alter- 
natyva metafizinėms prievolės ir pareigos koncepcijoms, 
traktuojančioms šiuos dalykus kaip nematomus objektus, 
paslaptingai egzistuojančius „virš“ arba „už“ įprastų, stebė- 
jimu pažįstamų faktų pasaulio. Tačiau yra daug priežasčių, 
skatinančių atmesti tokią teiginių apie prievoles kaip nu- 
matymų interpretaciją, kuri, tiesą sakant, nėra vienintelė 
alternatyva sunkiai suprantamai metafizikai. 
Fundamentaliausias kontrargumentas yra toks: predik- 
tyvistinė interpretacija padaro dar sunkiau suprantamą tą 
faktą, kad ten, kur yra normos, nukrypimai nuo jų yra ne 
tik pagrindas numatyti, jog normų pažeidėjai sulauks prie- 
šiškos reakcijos arba teismas taikys jiems sankcijas, bet ir 
priežastis, dėl kurios ši reakcija kyla arba tokios sankcijos 
yra taikomos, bei jų pateisinimas. IV skyriuje jau buvo 

atkreiptas dėmesys į tokį normų vidinio aspekto nepaisy- 
mą; šiame skyriuje mes toliau tai nagrinėsime. 

Tačiau yra ir antrasis, paprastesnis, kontrargumentas 
prieš prievolės prediktyvistinę interpretaciją. Jeigu teiginys, 
jog asmuo turėjo prievolę, iš tiesų reiškia, kad Šis asmuo 
būtų nubaustas už nepaklusimą, tai prieštarautume jam sa- 
kydami, jog šis asmuo turėjo prievolę, pavyzdžiui, atvykti į 
karo tarnybą, bet dėl to, kad jis išvengė jurisdikcijos arba 
sėkmingai papirko policiją ar teismą, nebuvo nė menkiau- 
sios galimybės, jog jis bus pagautas arba priverstas kentėti. 
Iš tikrųjų šiuose žodžiuose nėra jokio prieštaravimo; tokie 
teiginiai dažnai formuluojami, ir visi juos supranta. 

Tai, žinoma, tiesa, kad normalioje teisinėje sistemoje, 
kurioje už didžiąją dalį pažeidimų taikomos sankcijos, pa- 
žeidėjas paprastai rizikuoja sulaukti bausmės; todėl ir teigi- 
nys, kad asmuo turi prievolę, ir teiginys, kad jis bus nu- 
baustas už nepaklusnumą, abu yra teisingi. Iš tikrųjų abiejų 
teiginių ryšys tam tikra prasme yra netgi dar glaudesnis: 
jeigu negalima tikėtis, kad pažeidėjams apskritai bus taiko- 
mos sankcijos, bent jau municipalinėje teisinėje sistemoje 
beveik nėra ar visai nėra jokios prasmės formuluoti kokius 
nors konkrečius teiginius apie asmens prievoles. Šiuo po- 
žiūriu apie tokius teiginius galima pasakyti, kad jie yra ti- 
kėjimo ilgalaikiu normaliu sankcijų sistemos funkcionavi- 
mu prielaida, panašiai kaip krikete posakis „jis yra užriby- 
je“ nors kategoriškai ir netvirtina, bet leidžia tikėtis, kad 
žaidėjai, teisėjas ir taškų skaičiuotojas tikriausiai imsis įpras- 
tų priemonių. Vis dėlto, norint suvokti prievolės idėją, ypač 
svarbu suprasti, jog atskirais atvejais teiginys, kad asmuo 
turi prievolę pagal tam tikrą normą, ir numatymas, kad jis 
gali būti nubaustas už nepaklusimą, gali nesutapti. 

Aišku, kad plėšiko situacijoje prievolės negalima įžvelg- 
ti, nors šiai situacijai būdingi elementai tikrai gali apibū- 
dinti paprastesnę sąvoką „būti įpareigotam ką nors padary- 

ti“. Kad suprastume prievolės teisinę formą, pirmiausia tu- 
rime suprasti jos bendrą idėją, o tam turime išnagrinėti 
kitokią socialinę situaciją, kuri nuo plėšiko situacijos skiria- 
si tuo, kad čia jau yra socialinės normos; ši situacija padeda 
atskleisti teiginio, kad asmuo turi prievolę, prasmę dviem 
atžvilgiais. Pirma, tokių normų, paverčiančių tam tikras el- 
gesio rūšis modeliu, buvimas yra normalus, nors ir nekon- 
statuotas tokio teiginio pagrindas ar būdingas kontekstas; 
antra, tokio teiginio skiriamoji funkcija yra bendrosios nor- 
mos taikymas konkrečiam asmeniui, atkreipiant dėmesį į tą 
faktą, kad ši norma apima šio asmens atvejį. IV skyriuje 
mes jau matėme, kad bet kokių socialinių normų buvimas 
apima įprastinio elgesio ir aiškios pažiūros, jog šis elgesys 
atitinka modelį, derinį. Mes taip pat matėme, kokiais pa- 
grindiniais aspektais šios normos skiriasi nuo paprasčiausių 
socialinių papročių ir kaip vartojama įvairi normatyvinė ter- 
minija („reikia“, „privalo“, „turi“), norint atkreipti dėmesį 
į modelį bei į nukrypimus nuo jo ir siekiant suformuluoti 
šiuo modeliu grindžiamus reikalavimus, kritiką ar pripaži- 
nimą. Žodžiai „prievolė“ ir „pareiga“ sudaro svarbų šių 
normatyvinių žodžių klasės poklasį, nes jie turi tam tikrų 
kitiems žodžiams paprastai nebūdingų prasmių. Todėl, no- 
rint suvokti prievolės arba pareigos sąvoką, vien tik supra- 
timo, kokie elementai apskritai skiria socialines normas nuo 
paprasčiausių įpročių, paties savaime nepakanka, nors be 
šito tikrai negalima apsieiti. 

Teiginys, kad kas nors turi prievolę arba kad jam yra 
nustatyta prievolė, iš tikrųjų numato normos buvimą; ir vis 
dėlto ne visada yra taip, kad ten, kur yra normos, jų reika- 
laujamas elgesio modelis yra įprasminamas prievolės sąvo- 
ka. Nors posakiams „Jis turėtų turėti prievolę“ ir „Jis turi 
prievolę“ bendra tai, kad jie abu aiškiai nurodo galiojan- 
čius elgesio modelius arba yra vartojami apibūdinti konkru- 
tiems atvejams remiantis tam tikra bendro pobūdžio nor- 

ma, juos ne visada galima sukeisti vietomis. Etiketo taisyk- 
lės arba taisyklingos kalbos normos iš tikrųjų yra normos: 
jos yra kai kas daugiau negu supanašėję elgesio įpročiai 
arba elgesio dėsningumai; jų mokoma ir stengiamasi jas 
palaikyti; jomis remiamasi, kai specifiniais normatyviniais 
žodžiais kritikuojamas mūsų pačių ir kitų Žmonių elgesys. 
„Tu turi nusiimti skrybėlę“; „Klaidinga sakyti «jūs buvai»“. 
Tačiau šios rūšies normų kontekste vartoti žodžius „prievo- 
lė“ arba „pareiga“ būtų ne tik keista stiliaus požiūriu, bet 
ir klaidinga. Šitaip socialinė situacija būtų klaidingai apibū- 
dinta, nes nors riba, skirianti prievolėmis susijusias normas 
nuo kitų normų, neryški, tačiau svarbiausias racionalus šio 
skirtumo pagrindimas yra pakankamai aiškus. 

Normas suvokiame kaip nustatančias prievoles ir jas taip 
vadiname tuomet, kai visuotinis reikalavimas paklusti yra 
primygtinis, o socialinis spaudimas tiems, kurie nukrypsta 
nuo šių normų arba grasina nukrypsią, yra stiprus. Tokios 
normos gali būti išimtinai paprotinės kilmės: gali nebūti 
centralizuotai organizuotos bausmių, taikomų už tokių nor- 
mų pažeidimus, sistemos; socialinis spaudimas gali įgyti tik 
išskydusios bendro pobūdžio priešiškos arba kritiškos reak- 
cijos formą, tačiau neperaugti į fizines sankcijas. Šis spau- 
dimas gali apsiriboti žodiniais nepritarimo pareiškimais ar- 
ba apeliavimu į individų pagarbą pažeistajai normai; jis gali 
labai stipriai priklausyti nuo to, kaip veikia gėdos, sąžinės 
graužimo ir kaltės jausmai. Kai spaudimas yra pastarosios 
rūšies, mes galime būti linkę šias normas laikyti socialinės 
grupės moralės dalimi, o prievolę, kylančią iš šių normų, - 
moraline prievole. Ir atvirkščiai, kai išsiskiriančios arba įpras- 
tos spaudimo formos yra fizinės sankcijos, net jeigu jos nė- 
ra pareigūnų aiškiai formuluojamos bei realizuojamos, bet 
paliekamos apskritai visos bendruomenės nuožiūrai, mes 
būsime linkę šias normas priskirti primityviosios, arba rudi- 
mentinės, teisės kategorijai. Žinoma, abu šiuos rimto so- 

cialinio spaudimo tipus mes galime aptikti susijusius su tuo, 
kas akivaizdžiai yra ta pati elgesio norma; kartais tai gali 
atsitikti be jokios nuorodos, kad vienas iš jų yra specifiškai 
būdingas kaip pirminis, o kitas yra antrinis, ir tuomet klau- 
simas, ar mes turime reikalą su moralės norma, ar su ru- 
dimentine teise, gali likti be atsakymo. Tačiau tai, ar tarp 
teisės ir moralės įmanoma nubrėžti skiriamąją ribą, šiuo 
metu neturi mūsų varžyti. Svarbu yra tai, kad su normomis 
susijusio socialinio spaudimo svarbos arba rimiumo akcen- 
tavimas yra pirminis veiksnys, nuo kurio priklauso tai, ar 
mes šias normas suvokiame kaip lemiančias prievolių atsi- 
radimą. 

Su šia pirmine prievolės savybe natūraliai yra susijusios 
kitos dvi. Rimto socialinio spaudimo palaikomos normos 
yra suvokiamos kaip svarbios, nes tikima, kad jos yra būti- 
nos, siekiant palaikyti socialinį gyvenimą arba tam tikrą itin 
vertinamą jo požymį. Tokios akivaizdžiai svarbiausios nor- 
mos, kaip antai tos, kurios apriboja laisvą smurto vartoji- 
mą, paprastai suvokiamos prievolės kontekste. Lygiai taip 
pat normos, reikalaujančios sąžiningumo ar tiesos, ar kad 
būtų laikomasi pažadų, arba apibrėžiančios, ką turėtų dary- 
ti tas, kas socialinėje grupėje atlieka ypatingą vaidmenį ar- 
ba funkciją, yra suvokiamos arba „prievolės“ kontekste, ar- 
ba — tikriausiai dažniau — „pareigos“ kontekste. Antra, vi- 
suotinai pripažįstama, kad nors elgesys, kurio šios normos 
reikalauja, gali teikti naudą kitiems, tačiau jis gali priešta- 
rauti tam, ką norėtų daryti šią pareigą turintis asmuo. Taigi 
prievolės ir pareigos paprastai suvokiamos kaip susijusios 
su pasiaukojimu arba tam tikrų dalykų išsižadėjimu, o nuo- 
latinė konflikto tarp prievolės arba pareigos ir intereso ga- 
limybė visose visuomenėse yra vienas iš truizmų, kuriais 
operuoja ir teisininkai, ir moralistai. 

Šių trijų veiksnių, skiriančių su prievolėmis ar pareigo- 
mis susijusias normas nuo kitų normų, kontekste galima 
paaiškinti žodyje „prievolė“ užmaskuotą saitų, kuriais yra 

susaistytas įpareigotasis asmuo, figūrą“, taip pat panašią 
skolos sąvoką, slypinčią žodyje „pareiga“. Šioje daugeliui 
teisinės minties atstovų ramybės neduodančioje figūroje so- 
cialinis spaudimas tampa tarsi grandine, sukaustančia tuos, 
kurie turi prievoles, ir jie nebėra laisvi daryti tai, ką nori. 
Kitą grandinės galą kartais laiko grupė arba jos oficialūs 
atstovai, primygtinai reikalaujantys, kad prievolė būtų įvyk- 
dyta, arba įvykdantys bausmę: kartais grupė tai patiki pri- 
vačiam asmeniui, kuris gali pasirinkti, ar primygtinai reika- 
lauti, kad prievolė būtų įvykdyta, ar priimti jos vertę atitin- 
kantį ekvivalentą. Pirmoji situacija tipiška pareigoms arba 
prievolėms iš baudžiamosios teisės srities, 0 antroji - prie- 
volėms ir pareigoms iš civilinės teisės srities, kurioje mes 
manome privatiems asmenims esant būdingas prievoles ati- 
tinkančias teises. 

Kad ir kokios natūralios ir daug ką paaiškinančios būtų 
šios figūros arba metaforos, mes neturime leisti, kad jos 
mus suviliotų klaidinga koncepcija, esą prievolė iš esmės 
yra tam tikras spaudimo arba prievartos pojūtis, patiriamas 
tų, kurie turi prievoles. Iš to, kad prievoles nustatančias 
normas paprastai palaiko rimtas socialinis spaudimas, neiš- 
plaukia, jog turėti šių normų nustatytą prievolę tolygu pa- 
justi prievartą arba spaudimą. Taigi pasakymas, jog koks 
nors užkietėjęs sukčius turėjo prievolę sumokėti rentą, bet 
nepatyrė jokio spaudimo sumokėti, kai paspruko to nepa- 
daręs, nebus prieštaringas, o dažnai net gali būti teisingas. 
Jaustis privalančiam ir turėti prievolę — tai skirtingi, nors 
dažnai kartu egzistuojantys dalykai. Juos tapatinti reikštų 
tam tikru būdu — psichologinių pojūčių kontekste — ne- 


* Hartas vartoja žodį bond, reiškiantį ir vyš; r saitus (pančius), ir 
nelaisvę (įkalinimą), 1 įsipareigojimą (pažadą), bet kartu - ir obligaciją, 
ty. vertybinį popierių arba skolos raštą. (Į lietuvių kalbą obligacijos termi- 
nas yra atėjęs iš lotynų kalbos (lot. obligatio - prievolė), o angliškai 
prievolė - obligation). Taigi dar kartą galime įsitikinti, kad vienas iš svar- 
biausiųjų Harto teorijos pagrindų yra anglų kalbos žodžių ir jų reikšmių 
ryšiai. 

teisingai interpretuoti svarbų normų vidinį aspektą, į kurį 
mes atkreipėme dėmesį III skyriuje. 

Iš tikrųjų normų vidinis aspektas yra tas dalykas, prie 
kurio mums vėl reikia grįžti prieš galutinai atmetant pre- 
diktyvistinės teorijos argumentus. Juk šios teorijos šalinin- 
kas pagrįstai galėtų paklausti, kodėl mums vis dar taip rūpi 
pabrėžti prediktyvistinės teorijos nenuoseklumus, jeigu so- 
cialinis spaudimas yra toks svarbus prievoles nustatančių 
normų požymis; juk ši teorija kaip tik šiam požymiui skiria 
svarbiausią vietą, apibrėždama prievolę kaip tikimybę, jog 
nukrypimą nuo tam tikrų elgesio parametrų lydės gresianti 
bausmė arba priešiška reakcija. Gali atrodyti, jog teiginio, 
kad prievolė yra priešiškos reakcijos į nukrypimą numaty- 
mas arba jos tikimybės įvertinimas, analizė tik nežymiai ski- 
riasi nuo mūsų pačių išsakytos minties, jog nors minėtasis 
teiginys numato tam tikras sąlygas, kuriomis nukrypimai 
nuo normos paprastai sutinkami priešiškai, šio teiginio tik- 
roji paskirtis yra ne numatyti tai, bet pasakyti, kad tokia 
norma apima tam tikro asmens atvejį. Tačiau iš tikrųjų šis 
skirtumas nėra menkas. Nesuvokę jo svarbos, mes tikrai 
negalime teisingai suprasti, kuo yra ypatingos visos tos su 
normų buvimu susijusios ir visuomenės normatyvinę struk- 
tūrą sudarančios žmonių mintys, kalba ir veiksmai. 

Apibūdinti, kodėl šis skirtumas toks svarbus suprasti ne 
tik teisei, bet ir apskritai bet kurios visuomenės struktūrai, 
gali padėti ir tokia priešprieša, grindžiama normų „vidiniu“ 
ir „išoriniu“ aspektais. Tas faktas, kad socialinėje grupėje 
valioja tam tikros elgesio normos, leidžia formuluoti daug 
glaudžiai susijusių, tačiau vis dėlto skirtingų teiginių; juk 
asmuo su normomis gali būti susijęs arba tik kaip stebėto- 
jas, kuris pats jų neakceptuoja, arba kaip grupės narys, ku- 
ris akceptuoja šias normas ir kuriam jos yra elgesio orien- 
tyrai. Šią sąsają galima vadinti atitinkamai „išoriniu“ ir „vi- 
diniu požiūriu“. Vadovaujantis išoriniu požiūriu, taip pat 

galima formuluoti skirtingų rūšių teiginius. Juk stebėtojas, 
pats neakceptuodamas normų, gali konstatuoti, kad grupė 
šias normas akceptuoja, ir šitaip gali iš šalies nurodyti tą 
būdą, kuriuo jie, vadovaudamiesi vidiniu požiūriu, yra susi- 
ję su šiomis normomis. Tačiau kad ir kokios būtų šios nor- 
mos - žaidimų, kaip antai šachmatų arba kriketo, ar mora- 
lės arba teisės normos, - jeigu tik norime, mes galime pa- 
sirinkti stebėtojo, kuris šitaip net nesirems grupės vidiniu 
požiūriu, pozicija. Toks stebėtojas pasitenkina tuo, kad fik- 
suoja stebimojo elgesio, kuris iš dalies atitinka normas, dės- 
ningumus, taip pat tuos kitus dėsningumus — priešiškos re- 
akcijos, priekaištų ir bausmės, — kuriais reaguojama į nu- 
krypimus nuo normų. Praėjus tam tikram laikui, išorinis 
stebėtojas, remdamasis stebėtaisiais dėsningumais, gali nu- 
statyti ryšį tarp nukrypimų nuo normų ir priešiškos reakci- 
jos, taip pat gali gana sėkmingai numatyti ir įvertinti tiki- 
mybę, kad nukrypimas nuo grupės normalaus elgesio su- 
kels priešišką reakciją ar užtrauks bausmę. Šios žinios ne 
tik atskleis daug ką apie šią grupę, bet gali padėti stebėto- 
jui gyventi tarp šios grupės narių išvengiant nemalonių pa- 
sekmių, kurių sulauktų tas, kas bandytų tai daryti šių Žinių 
neturėdamas. 

Tačiau jeigu stebėtojas tikrai griežtai laikosi šio kraštu- 
tinio išorinio požiūrio ir nė kiek nekreipia dėmesio į tai, 
kaip normas akceptuojantys grupės nariai patys Žiūri į savo 
įprastinį elgesį, jis apskritai negali jų gyvenimo apibūdinti 
remdamasis normos sąvoka, taigi ir prievolės arba pareigos 
sąvokomis, kurios yra išvestinės iš normos sąvokos. Užuot 
pateikęs tokį apibūdinimą, jis operuos stebimųjų elgesio 
dėsningumų, numatymų, tikimybių ir ženklų kategorijomis. 
Juk tokiam stebėtojui grupės nario nukrypimas nuo norma- 
laus elgesio bus tik ženklas, kad galima tikėtis priešiškos 
reakcijos, ir niekas daugiau. Jo požiūris bus panašus į po- 
žiūrį žmogaus, kuris, tam tikrą laiką judrioje gatvėje stebė- 

jęs šviesoforo signalus, pasako tik tiek, jog užsidegus rau- 
donai šviesai yra didelė tikimybė, kad eismas sustos. Stebė- 
tojas žvelgia į šviesoforo šviesą tik kaip į natūralų ženklą, 
kad žmonės elgsis tam tikru būdu, lygiai kaip debesys yra 
ženklas, kad lis. Taip darydamas stebėtojas visiškai ignoruos 
tų žmonių, kuriuos jis stebi, socialinio gyvenimo matmenį, 
nes jiems raudona šviesa nėra tik ženklas, kad kiti sustos, 
— jie į raudoną šviesą žiūri kaip į signalą jiems sustoti, taigi 
ir kaip į priežastį, dėl kurios reikia sustoti, kaip to reikalau- 
ja normos, kurios sustojimą degant raudonai šviesai padaro 
elgesio modeliu ir prievole. Šio dalyko konstatavimas reiš- 
kia, kad atkreipiamas dėmesys į tai, kaip grupė motyvuoja 
savo pačios elgesį. Taip nurodomas normų vidinis aspek- 
tas - toks, koks jis matomas žvelgiant šių Žmonių vidiniu 
požiūriu. 

Išorinis požiūris gali beveik tiksliai atkurti tą būdą, ku- 
riuo normos funkcionuoja kai kurių visuomenės narių gy- 
venime - būtent tų, kurie atmeta grupės normas ir kuriems 
šios normos rūpi tik tada ir tik todėl, kad jie mano, jog 
normų pažeidimas sukels nemalonių pasekmių. Jų požiū- 
riui išreikšti bus reikalingos tokios frazės: „Aš privalėjau 
tai padaryti“, „Aš tikriausiai dėl to nukentėsiu, jeigu ...“, 
„Tu tikriausiai dėl to nukentėsi, jeigu ...“, „Jeigu ..., tai jie 
tau padarys štai ką“. Bet jiems nebus reikalingos tokios 
išraiškos formos, kaip „Aš turėjau prievolę“ arba „Tu turi 
prievolę“, nes jos yra reikalingos tik tiems, kurie į savo ir 
į kitų asmenų elgesį žvelgia vadovaudamiesi vidiniu požiū- 
riu. Išorinis požiūris, apsiribojantis stebimais elgesio dės- 
ningumais, negali atkurti to būdo, kuriuo normos funkcio- 
nuoja kaip normos gyvenime tų žmonių, kurie paprastai 
sudaro visuomenės daugumą. Šie žmonės — tai pareigūnai, 
teisininkai arba privatūs asmenys, kuriems normos įvairiose 
situacijose tarnauja kaip elgesio socialiniame gyvenime 
orientyrai, kaip pretenzijų, reikalavimų, pripažinimo, kriti- 

kos arba bausmių pagrindas, t.y. visuose įprastiniuose gyve- 
nimo reikaluose, kurie yra tvarkomi laikantis normų reika- 
lavimų. Jiems normos pažeidimas yra ne tik pagrindas nu- 
matyti kilsiant priešišką reakciją, bet ir šio priešiškumo mo- 
tyvas. 

Atrodo, kad kiekvienos visuomenės, kuri gyvena laiky- 
damasi normų — nesvarbu, teisės ar kitokių, - gyvenime 
visada yra įtampa tarp tų, kurie akceptuoja normas ir sava- 
noriškai bendradarbiauja jas palaikydami, taigi į savo pačių 
ir į kitų asmenų elgesį žvelgia per normų prizmę, ir tų, 
kurie atmeta normas ir į jas žvelgia tik vadovaudamiesi 
išoriniu požiūriu, kaip į galimos bausmės ženklą. Vienas iš 
sunkumų, su kuriais susiduria kiekviena teisės teorija, sie- 
kianti teisingai įvertinti visas sudėtingas aplinkybes, - tai 
atminti, kad egzistuoja abu šie požiūriai ir neignoruoti ku- 
rio nors iš jų, tarsi jo išvis nebūtų. Tikriausiai visą mūsų 
išsakytą prievolės prediktyvistinės teorijos kritiką galima re- 
ziumuoti apkaltinant ją, kad kaip tik taip ji elgiasi su prie- 
voles nustatančių normų vidiniu aspektu. 


3. Teisės elementai 


Žinoma, įmanoma įsivaizduoti visuomenę, kurioje nėra 
įstatymų leidybos institucijos, teismų, taip pat jokių parei- 
gūnų. Iš tikrųjų yra daug primityvių bendruomenių tyrinė- 
jimų, ne tik tvirtinančių, kad tokia galimybė yra realizuota, 
bet ir smulkiai aprašančių gyvenimą visuomenės, kurioje 
vienintelė socialinės kontrolės priemonė yra ta visiems gru- 
pės nariams būdinga pažiūra į pačios šios grupės standar- 
tinius elgesio būdus, kuria remdamiesi mes apibūdinome 
prievoles nustatančias normas. Šios rūšies socialinė struk- 
tūra dažnai vadinama „papročiu“; vis dėlto mes šio termi- 
no nevartosime, nes jam dažnai suteikiama tokia reikšmė, 

kad paprotinės normos esančios labai senos, o jas palaikan- 
tis socialinis spaudimas esąs silpnesnis už tą, kuris palaiko 
kitas normas. Siekdami išvengti šios paslėptos minėtojo ter- 
mino prasmės, mes šią socialinę struktūrą vadinsime pirmi- 
nėmis prievoles nustatančiomis normomis. Jeigu visuome- 
nė turi gyventi vadovaudamasi vien tik šitokiomis pirminė- 
mis normomis, tai, be jokios abejonės, turi būti įvykdytos 
tam tikros sąlygos, kurios yra tik keletas akivaizdžiausių 
banalių tiesų apie žmonių prigimtį ir apie pasaulį, kuriame 
mes gyvename. Pirmoji iš šių sąlygų yra tokia: vienokia ar 
kitokia forma normose turi būti įkūnyti apribojimai, drau- 
džiantys laisvai naudoti jėgą, vogti ir apgaudinėti, t.y. daryti 
dalykus, kuriuos žmonėms kyla pagunda daryti, bet kuriuos 
jie apskritai turi slopinti, jeigu jiems tenka gyventi greta 
vienas kito. Mums žinomose primityviose visuomenėse to- 
kios normos iš tikrųjų visuomet egzistuoja greta daugybės 
kitų normų, nustatančių individams įvairias pozityvias pa- 
reigas atlikti tam tikras paslaugas ar kitaip prisidėti prie 
bendro gyvenimo. Antra, jeigu tokia silpnai organizuota vi- 
suomenė, susidedanti iš maždaug vienodo fizinio pajėgumo 
asmenų, nori išlikti, tai, nors tokioje visuomenėje gali eg- 
zistuoti mūsų jau aprašytoji įtampa tarp tų, kurie akceptuo- 
ja normas, ir tų, kurie normas atmeta, jeigu tik socialinio 
spaudimo baimė nepaakina jų prisitaikyti, visiškai aišku, kad 
pastarieji tegali būti tik mažuma - antraip socialinis spau- 
dimas, kurio turėtų bijoti atmetantys normas, būtų perne- 
lyg menkas. Šią mintį taip pat patvirtina mūsų žinios apie 
primityvias bendruomenes, kuriose nors ir yra atskalūnų ir 
piktadarių, tačiau dauguma gyvena laikydamiesi normų, ku- 
rias vertina vadovaudamiesi vidiniu požiūriu. 

Tačiau mūsų dabartiniam tikslui kur kas svarbesnė yra 
štai tokia mintis. Visiškai aišku, kad, viešpataujant tokių 
neoficialių normų režimui, sėkmingai gyvuoti galėtų tik sta- 
bilioje aplinkoje įsikūrusi nedidelė bendruomenė, kurios na- 

rius jungia giminystės ryšiai, bendros pažiūros ir tikėjimas. 
Bet kokiomis kitomis sąlygomis tokia paprasta socialinės 
kontrolės forma nestokos trūkumų, todėl bus reikalingi kiti 
ją papildantys mechanizmai. Visų pirma, normos, kuriomis 
vadovaudamasi gyvena ši grupė, nesudarys sistemos, bet bus 
tiesiog atskirų standartų rinkinys, be jokio skiriamojo ar 
bendro požymio, žinoma, išskyrus tai, kad tai yra normos, 
kurias akceptuoja tam tikra žmonių grupė. Šiuo požiūriu 
jos bus panašios į etiketo taisykles, kurių mes patys laiko- 
mės. Todėl jeigu kiltų abejonių dėl to, kokios yra šios nor- 
mos, arba dėl to, kokioje srityje galioja tam tikra konkreti 
norma, nebus jokios procedūros, kaip išsklaidyti šias abejo- 
nes, nurodant autoritetingą tekstą arba pareigūną, kurio 
pareiškimai šiuo klausimu yra autoritetingi. Juk, paprastai 
tariant, tokia procedūra ir teksto arba asmenų autoritetin- 
gumo pripažinimas remiasi prielaida, kad yra kitokio tipo 
normų, negu prievoles ar pareigas nustatančios normos, be 
kurių ši grupė ex hypothesi* nieko daugiau neturi. Šį pirmi- 
nių normų paprastos socialinės struktūros trūkumą mes ga- 
lime pavadinti jos neapibrėžtumu. 

Kitas trūkumas - tai normų statiškas pobūdis. Tokia vi- 
suomenė žinos tiktai vieną būdą, kuriuo gali kisti šios nor- 
mos, — lėtą augimo procesą, kai tam tikri elgesio būdai, 
kadaise laikyti neprivalomais, iš pradžių tampa įprastiniais 
arba visuotinai paplitusiais, o vėliau privalomais, ir atvirkš- 
tinį nykimo procesą, kai nukrypimai, už kuriuos kadaise 
būdavo griežtai susidorojama, iš pradžių imami toleruoti, o 
vėliau į juos nebekreipiama dėmesio. Tokioje visuomenėje 
nebus jokių priemonių, igalinančių normas sąmoningai pri- 
taikyti prie kintančių sąlygų, eliminuojant senas normas ir 
įdiegiant naujas, - juk galimybė tai padaryti remiasi prielai- 
da, kad yra normos, priklausančios kitam tipui, negu prie- 


* Pagal hipotezę (lot.). 

voles nustatančios normos, kuriomis vienintelėmis vadovau- 
jasi ši visuomenė. Kraštutiniu atveju normų statiškumas ga- 
li įgyti dar radikalesnį pobūdį. Nors tai tikriausiai niekuo- 
met nebuvo visiškai realizuota jokioje konkrečioje bendruo- 
menėje*, šį atvejį verta panagrinėti dėl to, kad taip 
atskleidžiamas vienas teisei labai būdingas dalykas. Šiuo 
kraštutiniu atveju ne tik nebūtų įmanoma sąmoningai pa- 
keisti bendro pobūdžio normas, bet ir joks individas savo 
sąmoningu pasirinkimu negalėtų varijuoti ar modifikuoti iš 
šių normų konkrečiais atvejais kylančių prievolių. Papras- 
čiausiai kiekvienas individas turės griežtai nustatytas prie- 
voles arba pareigas daryti tam tikrus dalykus ar susilaikyti 
nuo jų. Iš tikrųjų dažnai gali būti taip, kad dėl šių prievolių 
įvykdymo kiti asmenys turės naudos; vis dėlto, jeigu yra tik 
pirminės prievoles nustatančios normos, šie asmenys netu- 
rės jokios galios nei atleisti įpareigotuosius nuo šių prievo- 
lių vykdymo, nei perduoti kitiems naudą, gautą dėl šių prie- 
volių įvykdymo. Mat tokios operacijos, kaip atleidimas nuo 
prievolės vykdymo arba naudos perdavimas, sukelia asme- 
nų pradinio statuso, kurį lemia pirminės prievoles nusta- 
tančios normos, pokyčius; kad tokios operacijos būtų gali- 
mos, turi būti normos, priklausančios kitai rūšiai, negu pir- 
minės normos. 

Trečiasis šios paprastos socialinio gyvenimo formos trū- 
kumas - išskydusio socialinio spaudimo, kuriuo palaikomos 
normos, neefektyvumas. Jeigu nėra organo, turinčio specia- 
lius įgalinimus galutinai ir autoritetingai nustatyti akcep- 
tuotosios normos pažeidimo faktą, visose visuomenėse, iš- 
skyrus pačias mažiausias, nuolat kils begaliniai ginčai dėl 


* Teigdamas, kad toks kraštutinis variantas tikriausiai niekuomet nie- 
kur nebuvo realizuotas, Hartas tikriausiai turi galvoje jo „absoliutų rea- 
lizavimą“. Tačiau kai kuriose religinėse teisinėse sistemose šis variantas 
realizuotas dideliu mastu, kaip antai musulmonų teisėje, kurioje doktri- 
nos požiūriu nėra teisės skirstymo į objektyvinę ir subjektyvinę teisę. 

to, ar tam tikra norma buvo, ar nebuvo pažeista. Tokių 
galutinių ir autoritetingų sprendimų stygių reikia skirti nuo 
kito su juo susijusio trūkumo. Turime galvoje tą aplinkybę, 
kad bausmes už normų pažeidimus, kaip ir kitas su fizinė- 
mis pastangomis ar jėgos naudojimu susijusias socialinio 
spaudimo formas, įgyvendina ne koks nors specialus orga- 
nas, bet jos paliekamos patiems nukentėjusiems asmenims 
arba visai bendruomenei. Akivaizdu, kad gaišatis, susijusi 
su neorganizuotomis grupės pastangomis sulaikyti ir nu- 
bausti pažeidėjus, taip pat, nesant oficialaus „sankcijų“ mo- 
nopolio, savitarpio pagalbos vis pakurstoma vendeta gali 
turėti rimtų pasekmių. Tačiau teisės istorija įsakmiai perša 
mintį, kad oficialių organų, galinčių autoritetingai nustatyti 
normų pažeidimo faktą, nebuvimas yra gerokai didesnis trū- 
kumas; daugelis visuomenių visų pirma randa priemonių, 
įgalinančių išvengti šio trūkumo, ir tik po to - kito. 
Priemonė, įgalinanti ištaisyti šiuos tris pagrindinius šios 
paprasčiausios socialinės struktūros formos trūkumus, yra 
pirminių prievoles nustatančių normų papildymas antrinė- 
mis normomis — kitokios rūšies normomis. Jau patį priemo- 
nių, padedančių įveikti kiekvieną iš šių trūkumų, įdiegimą 
galima laikyti žingsniu iš ikiteisinio pasaulio į teisinį, nes 
įdiegiant kiekvieną iš šių priemonių atsiranda daug elemen- 
tų, kurie tampa neatsiejami nuo teisės: iš tikrųjų visų Šių 
trijų priemonių drauge pakanka, kad pirminių normų reži- 
mas virstų tuo, kas, be jokios abejonės, yra teisinė sistema. 
Mes aptarsime iš eilės visas šias priemones ir parodysime, 
kodėl teisę aiškiausiai galima apibūdinti kaip prievoles nu- 
statančių pirminių normų ir minėtųjų antrinių normų jun- 
ginį. Bet prieš imantis šio aptarimo reikia įsidėmėti štai 
tokius bendrus dalykus. Kalbamosios priemonės reiškia, kad 
įdiegiamos tam tikros normos; nors šios normos, be abejo, 
skiriasi vienos nuo kitų ir nuo prievoles nustatančių pirmi- 
nių normų, kurias jos papildo, jos turi svarbių bendrų bruožų 

ir yra įvairiais būdais vienos su kitomis susijusios. Antai 
apie jas visas galima pasakyti, jog jos yra kito lygio, negu 
pirminės normos, nes jos visos kalba apie tokias normas ta 
prasme, kad pirminių normų objektas yra veiksmai, kuriuos 
turi atlikti arba kurių neturi atlikti individai, o visų antrinių 
normų objektas yra pačios pirminės normos. Jos konkreti- 
zuoja tuos būdus, kuriais galima galutinai išaiškinti, įdiegti, 
eliminuoti, varijuoti pirmines normas ir galutinai nustatyti 
jų pažeidimo faktą. 

Paprasčiausia priemonė, kompensuojanti pirminių nor- 
mų režimo neapibrėžtumą, yra įdiegimas to, ką mes pava- 
dinsime „pripažinimo taisykle“. Taip bus nurodytas tam tik- 
ras bruožas ar bruožai, kurių turėjimas galutinai patvirtins, 
kad kalbamoji norma yra šios grupės norma, kuri turi būti 
palaikoma darant socialinį spaudimą. Tikrovėje pripažini- 
mo taisyklė gali įgyti bet kurią iš daugybės įvairių formų, 
paprastų ar sudėtingų. Gali būti taip, kad nebus rasta nie- 
ko, išskyrus rašytiniame dokumente išdėstytą arba ant ko- 
kio nors viešo paminklo iškaltą autoritetingą normų sąrašą 
ar tekstą, kaip buvo daugelio visuomenių ankstyvojoje tei- 
sėje. Neabejotina, kad istorijos požiūriu šis Žingsnis iš iki- 
teisinės būklės į teisinę galėjo būti žengtas tik ryškiais eta- 
pais, iš kurių pirmasis buvo iki tol nerašytų normų paver- 
timas rašytinėmis. Tai buvo svarbus, tačiau ne lemiamas 
žingsnis: lemiamą reikšmę turėjo kitas dalykas - nuorodos 
į tai, kas parašyta arba iškalta, pripažinimas autontetinga, 
t.y. tinkamu būdu pašalinti abejonėms dėl normos buvimo. 
Kur yra toks pripažinimas, ten yra ir labai paprasta antri- 
nės normos forma - taisyklė, pagal kurią galutinai identifi- 
kuojamos prievoles nustatančios pirminės normos. 

Žinoma, brandžioje teisinėje sistemoje pripažinimo tai- 
syklės yra sudėtingesnės; jos normas identifikuoja nurody- 
damos ne kokį nors tekstą ar sąrašą, bet tam tikrus pirmi- 
nėms normoms būdingus bendrus požymius. Tokiais požy- 


181 


V. TEISĖ - PIRMINIŲ IR ANTRINIŲ NORMŲ JUNGINYS 


miais gali būti tas faktas, kad normas išleido speciali insti- 
tucija arba kad jos ilgą laiką buvo praktikuojamos kaip pa- 
protys, arba kad jos yra susijusios su teismų sprendimais. 
Be to, tais atvejais, kai identifikavimo kriterijais laikomi 
daugiau negu vienas tokių bendrų bruožų, gali būti nuosta- 
ta dėl jų eiliškumo pagal prioritetus, siekiant išvengti gali- 
mo šių kriterijų konflikto, - antai paprotys ar precedentas 
subordinuojami įstatymui, kuris yra teisės „aukštesnysis šal- 
tinis“. Dėl tokio sudėtingumo šiuolaikinėje teisinėje siste- 
moje pripažinimo taisyklės gali atrodyti visai kitaip, negu 
paprastas autoritetingo teksto akceptavimas; tačiau net ir ši 
paprasčiausia pripažinimo taisyklės forma suponuoja daug 
teisei būdingų elementų. Įvesdama į apyvartą autoritetin- 
gumo požymį, ji suteikia postūmį teisinės sistemos idėjai, 
tiesa, tik jos užuomazginei formai: dabar normos yra nebe 
šiaip pavienių, tarpusavyje nesusijusių normų rinkinys, jos 
yra sujungtos tam tikru paprastu būdu. Be to, paprastoje 
tam tikros normos identifikavimo operacijoje, kuria nusta- 
toma, kad ši norma turi reikalaujamą požymį - įeina į au- 
toritetingą normų sąrašą, glūdi teisinio galiojimo idėjos 
užuomazga. 

Priemonė, kompensuojanti pirminių normų režimo sta- 
tiškumo savybę, yra to, ką mes pavadinsime „keitimo tai- 
syklėmis“, įdiegimas. Paprasčiausia tokios taisyklės forma 
yra norma, įgalinanti asmenį arba asmenų grupę įdiegti nau- 
jas pirmines normas, nustatančias grupės arba tam tikros į 
jos sudėtį įeinančios klasės elgesį, taip pat eliminuoti senas 
normas. Kaip jau įrodinėjome IV skyriuje, teisės akto išlei- 
dimo ir panaikinimo idėjas galima suprasti tik remiantis 
tokios normos, 0 ne grasinimais paremtų įsakymų sąvoka. 
"Tokios keitimo taisyklės gali būti labai paprastos arba labai 
sudėtingos: suteiktosios galios gali būti neribotos arba įvai- 
riai apribotos, be to, normos gali ne tik konkrečiai apibrėž- 
ti įstatymus leidžiančius asmenis, bet ir griežtai ar nelabai 

griežtai nustatyti procedūrą, kurios privalu laikytis leidžiant 
įstatymus. Paprastai kalbant, ryšys tarp keitimo taisyklių ir 
pripažinimo taisyklių bus labai glaudus: ten, kur yra pirmo- 
sios taisyklės, antrosios būtinai apims nuorodą į įstatymų 
leidybą kaip normas identifikuojantį požymį, tačiau jos ne- 
būtinai turi nurodyti visas įstatymų leidybos procedūros 
smulkmenas. Paprastai pagal pripažinimo taisykles tam tik- 
ras oficialus pažymėjimas arba oficialus nuorašas bus laiko- 
mas pakankamu įrodymu, jog aktas buvo išleistas tinkamai. 
Žinoma, jeigu yra tokia paprasta socialinė struktūra, kurio- 
je vienintelis „teisės šaltinis“ yra įstatymai, pripažinimo tai- 
syklė paprasčiausiai apibrėš akto išleidimą kaip vienintelį 
normų galiojimą identifikuojantį požymį arba kriterijų. 
IV skyriuje pateiktas įsivaizduojamosios Rex I karalystės pa- 
vyzdys kaip tik iliustruoja tokią situaciją: ten pripažinimo 
taisyklė paprasčiausiai skelbs, jog tai, ką nustato Rex I, yra 
teisė. 

Normas, suteikiančias asmenims galią keisti pirminių nor- 
mų iš pat pradžių nustatytą jų statusą, mes jau gana smul- 
kiai aprašėme. Jeigu nebūtų šitokių privačias galias sutei- 
kiančių normų, visuomenės gyvenimas netektų kai kurių 
svarbiausiųjų teisės jam teikiamų patogumų. Juk šios nor- 
mos padaro įmanomas tokias operacijas, kaip testamentų ir 
sutarčių sudarymas, nuosavybės perdavimas, taip pat dau- 
gelį kitų savanoriškai sudaromų teisių ir pareigų struktūrų, 
įkūnijančių gyvenimą pagal teisę, nors, žinoma, elementari 
galią suteikiančios normos forma taip pat sudaro pagrindą 
ir moraliniam pasižadėjimo institutui. Šių normų giminiš- 
kumas keitimo taisyklėms, kurias apima įstatymų leidybos 
sąvoka, yra akivaizdus; pastarojo meto teorija, pavyzdžiui, 
Kelseno, rodo, jog daugelis mįslingų sutarčių ar nuosavy- 
bės institutų bruožų aiškintini sutarčių sudarymo ar nuosa- 
vybės perdavimo operacijas traktuojant kaip individų ribo- 
tų legislatyvinių galių realizavimą. 

"Trečiasis paprasto pirminių normų režimo papildymas, 
turintis kompensuoti išskydusio socialinio spaudimo neefek- 
tyvumą, — tai antrinės normos, įgalinančios individus auto- 
ritetingai spręsti, ar tam tikru konkrečiu atveju nebuvo su- 
laužyta pirminė norma. Teisinis ginčų sprendimas apima 
mažių mažiausiai šitokius sprendimus; antrines normas, su- 
teikiančias galią daryti tokius sprendimus, mes vadinsime 
„bylų sprendimo taisyklėmis“. Šios normos ne tik identifi- 
kuoja bylas sprendžiančius asmenis, bet ir apibrėžia proce- 
dūrą, kurios privalu laikytis. Kaip ir kitos antrinės normos, 
šios taip pat yra kito lygio, negu pirminės normos: nors jas 
gali sustiprinti kitos normos, nustatančios teisėjų pareigas 
spręsti bylas, pačios šios normos nenustato pareigų, bet su- 
teikia teismo galias bei specialų statusą teismo sprendimams 
dėl prievolių pažeidimo. Kaip ir kitos antrinės normos, šios 
normos taip pat apibrėžia tam tikras svarbias teisines sąvo- 
kas — šiuo atveju tai yra teisėjo ar teismo, jurisdikcijos ir 
teismo sprendimo sąvokos. Ir be šių panašumų į kitas ant- 
rines normas bylų sprendimo taisyklės yra su jomis artimai 
susijusios. Iš tikrųjų bylų sprendimo taisykles turinti siste- 
ma būtinai apima ir elementarią ir netobulą pripažinimo 
taisyklę. Taip yra todėl, kad jeigu teismai turi galią daryti 
autoritetingus sprendimus dėl normos sulaužymo fakto, šiuos 
sprendimus galima padaryti tik kaip autoritetingus sprendi- 
mus dėl to, kokios yra šios normos. Taigi jurisdikciją sutei- 
kianti norma kartu bus ir teismų sprendimais pirmines nor- 
mas identifikuojanti pripažinimo taisyklė, o patys šie spren- 
dimai taps teisės „šaltiniu“. Tiesa, ši nuo jurisdikcijos 
minimumo neatsiejama pripažinimo taisyklės forma bus la- 
bai netobula. Autoritetingą tekstą arba įstatymų rinkinį ga- 
lima suformuluoti bendro pobūdžio terminais, tačiau teis- 
mo sprendimams tai netinka, ir jų panaudojimas kaip auto- 
ritetingų normas nurodančių orientyrų priklauso nuo nelabai 
patikimų iš atskirų sprendimų išplaukiančių išvadų; jų pa- 

tikimumas būtinai svyruoja priklausomai nuo juos aiškinan- 
čių asmenų įgūdžių ir nuo teisėjų nuoseklumo. 

Vargu ar reikia sakyti, kad tik nedaugelyje teisinių sis- 
temų teismo galioms patikėta autoritėtingai nustatyti pir- 
minių normų pažeidimo faktą. Nors ir ne iš karto, tačiau 
dauguma sistemų įžvelgė didesnės socialinio spaudimo cen- 
tralizacijos pranašumus; jos iš dalies uždraudė privatiems 
asmenims patiems taikyti fizines bausmes ar naudoti jėgą 
savigynos tikslais. Užuot tai leidusios, jos papildė prievoles 
nustatančias pirmines normas dar kitomis antrinėmis nor- 
momis, konkrečiai apibrėžiančiomis ar bent apribojančio- 
mis baudžiamąsias priemones už pažeidimus, taip pat su- 
teikė teisėjams, nustačiusiems pažeidimo faktą, išimtinę ga- 
lią pavesti baudžiamąsias priemones taikyti kitiems 
pareigūnams. Šios antrinės normos sukuria sistemoje cen- 
tralizuotas oficialias „sankcijas“. 

Jeigu mes pažvelgtume iš šalies ir apmąstytume struktū- 
rą, atsiradusią iš prievoles nustatančių pirminių normų ir 
antrinių pripažinimo, keitimo ir bylų sprendimo taisyklių 
junginio, mums būtų visiškai aišku, kad tai yra ne tik tei- 
sinės sistemos šerdis, bet ir galingiausias įrankis, įgalinantis 
analizuoti daugelį reiškinių, dėl kurių laužo galvas ir teisi- 
ninkai, ir politikos teoretikai. 

Šis elementų derinys geriausiai nušviečia ne tik teisinin- 
kams profesiniu požiūriu rūpimas specifines teisines sąvo- 
kas, kaip antai prievolė ir teisės, galiojimas ir teisės šaltinis, 
įstatymų leidyba ir jurisdikcija, taip pat sankcija. Analogiš- 
kai reikia analizuoti ir valstybės, valdžios bei pareigūno są- 
vokas (jungiančias teisę su politikos teorija) — tik tada bus 
galima išsklaidyti jas gaubiančią miglą. Priežasčių, dėl ku- 
rių ši pirminių ir antrinių normų sąvokomis grindžiama ana- 
lizė turi tokią aiškinamąją jėgą, nereikia toli ieškoti. Dau- 
gelis teisines ir politines sąvokas gaubiančių neaiškumų bei 
šių sąvokų iškraipymų atsiranda dėl to, kad šios sąvokos iš 


185 


V. TEISĖ - PIRMINIŲ IR ANTRINIŲ NORMŲ JUNGINYS 


esmės yra susijusios su tuo, ką mes pavadinome vidiniu 
požiūriu, t.y. požiūriu tų, kurie ne tik fiksuoja ir progno- 
zuoja normas atitinkantį elgesį, bet ir naudoja normas kaip 
tam tikrą standartą, vertindami savo ir kitų asmenų elgesį. 
Analizuojant teisines ir politines sąvokas, šį aspektą reikia 
vertinti kur kas atidžiau, negu tai paprastai buvo daroma 
iki šiol. Paprasto pirminių normų režimo sąlygomis vidinis 
požiūris reiškiasi savo paprasčiausia forma, kai šios normos 
naudojamos kaip kritikos pagrindimas, kaip reikalavimų pa- 
klusti, socialinio spaudimo ir bausmės pateisinimas. Anali- 
zuojant pamatines prievolės ir pareigos sąvokas, reikalinga 
nuoroda į šią visiškai elementarią vidinio požiūrio apraišką. 
Papildžius sistemą antrinėmis normomis, to, kas yra sako- 
ma ir daroma vadovaujantis vidiniu požiūriu, spektras labai 
išplečiamas ir paįvairinamas. Drauge atsiranda aibė naujų 
sąvokų, kurias analizuojant reikia remtis vidiniu požiūriu. 
Šiai aibei priklauso tokios sąvokos, kaip įstatymų leidyba, 
jurisdikcija, galiojimas, taip pat bendros privačių ir viešųjų 
teisinių galių sąvokos. Jas visada linkstama analizuoti tais 
būdais, kuriuos siūlo įprastas, „mokslinis“, t.y. faktus kon- 
statuojantis arba prediktyvistinis, diskursas. Bet taip galima 
reprodukuoti tik jų išorinį aspektą: norint teisingai atskleis- 
ti šių sąvokų būdingą vidinį aspektą, reikia įžvelgti tuos 
įvairius būdus, kuriais įstatymų leidėjo kuriant teisę atlie- 
kamos operacijos, teismo vykdomas bylų sprendimas, priva- 
čių ar oficialių galių realizavimas, taip pat kiti „veiksmai 
teisėje“ yra susiję su antrinėmis normomis. 

Kitame skyriuje mes parodysime, kaip teisės galiojimo 
bei teisės šaltinių idėjas ir tarp suvereniteto doktrinų klai- 
dų pasimetusias tiesas galima suformuluoti kitaip ir paaiš- 
kinti remiantis pripažinimo taisyklėmis. Bet šį skyrių mes 
baigsime įspėdami: nors daugelį teisės aspektų paaiškinanti 
pirminių ir antrinių normų junginio idėja nusipelno tos di- 
džiulės svarbos, kuri jai yra teikiama, ji pati savaime negali 

paaiškinti visų problemų. Teisinės sistemos branduolys yra 
pirminių ir antrinių normų junginys — bet tai dar ne visa 
teisinė sistema; tolstant nuo šio centro, reikės rasti vietos ir 
kitokio pobūdžio elementams; kaip tai padaryti, nurodysi- 
me tolesniuose skyriuose. 


VI 
TEISINĖS SISTEMOS PAGRINDAI 


1. Pripažinimo taisyklė ir teisinis galiojimas 


Kaip teigia IV skyriuje kritikuotoji teorija, teisinės sis- 
temos pagrindas yra tokia situacija, kai socialinės grupės 
dauguma yra įpratusi paklusti suverenaus asmens arba su- 
verenių asmenų duodamiems grasinimais paremtiems įsa- 
kymams, 0 patys šie asmenys nėra įpratę kam nors paklus- 
ti. Kalbamojoje teorijoje ši socialinė situacija yra kartu ir 
būtina, ir pakankama teisės buvimo sąlyga. Šios teorijos 
nesugebėjimą atsižvelgti į kai kuriuos ryškiausius šiuolaiki- 
nės municipalinės teisinės sistemos bruožus mes jau paro- 
dėme; vis dėlto kadangi ši teorija yra užvaldžiusi daugelio 
mąstytojų protus, joje turi būti tam tikrų tiesų apie kai 
kuriuos teisės aspektus, nors jos ir pateiktos neaiškia ir 
klaidinančia forma. Tačiau aiškiai suformuluoti šias tiesas 
ir teisingai įvertinti jų svarbą galima tik sudėtingesnės so- 
cialinės situacijos kontekste, kur grupė akceptuoja antrinę 
normą - pripažinimo taisyklę — ir taiko ją identifikuoti prie- 
voles nustatančioms pirminėms normoms. Jeigu ką nors ap- 
skritai galima laikyti teisinės sistemos pagrindais, tai šito- 
kio įvertinimo nusipelno tik ši situacija. Šiame skyriuje ap- 
tarsime įvairius šios situacijos elementus, į kuriuos tik iš 
dalies arba neteisingai atsižvelgia suvereniteto ir kitos te- 
Orijos. 

"Ten, kur akceptuojama pripažinimo taisyklė, autoritetin- 
gi kriterijai, kuriais remiantis identifikuojamos prievoles nu- 

statančios pirminės normos, suteikiami ir privatiems asme- 
nims, ir pareigūnams. Kaip matėme, šie kriterijai gali įgyti 
bet kurią ar keletą iš daugelio įvairių formų - tai nuoroda 
į autoritetingą tekstą, į įstatymų leidybos aktą, į paprotinę 
praktiką, į tam tikrų konkrečių asmenų bendro pobūdžio 
sprendimus, į ankstesnius teismo sprendimus konkrečiose 
bylose. Labai paprastoje sistemoje, tokioje kaip IV skyriuje 
aprašytasis Rex I pasaulis, kuriame teisė yra tik tai, ką nu- 
stato Rex I, o jo paties legislatyvinei valdžiai nei paprotinė 
norma, nei konstitucinis dokumentas nenustato jokių teisi- 
nių apribojimų, vienintelis teisės identifikavimo kriterijus 
bus paprasta nuoroda į tą faktą, kad aktą išleido Rex I. 
Esant šią paprastą pripažinimo taisyklės formą įrodo ben- 
droji normų identifikavimo pagal šį kriterijų praktika — ir 
pareigūnų, ir privačių asmenų. Šiuolaikinėje teisinėje siste- 
moje, pasižyminčioje teisės „šaltinių“ įvairove, pripažinimo 
taisyklė yra atitinkamai sudėtingesnė: teisės identifikavimo 
kriterijų yra daug, ir jie paprastai apima rašytinę konstitu- 
ciją, įstatymų leidybos institucijos išleistus aktus, taip pat 
teismo precedentus. Daugeliu atvejų yra nuostata dėl šių 
kriterijų išdėstymo pagal jų santykinę subordinaciją ir pri- 
oritetus, siekiant išvengti galimos jų kolizijos. Kaip tik šia 
prasme mūsų sistemoje „bendroji teisė“ yra subordinuota 
„įstatymui“. 

Labai svarbu šį santykinį vieno kriterijaus subordinavi- 
mą kitam skirti nuo jų kildinimo vienas iš kito, nes dėl to, 
kad buvo supainiotos šios dvi idėjos, nepagrįstai buvo pa- 
laikoma pažiūra, kad visa teisė iš esmės ar „iš tikrųjų“ yra 
įstatymų leidybos produktas (net ir tada, kai įstatymų lei- 
dėjas apskritai „tyli“). Mūsų šalies sistemoje paprotys ir 
precedentas yra subordinuoti įstatymui, nes įstatymu gali- 
ma panaikinti paprotinės ir bendrosios teisės normų, kaip 
teisės, statusą. Kad ir koks nepatikimas būtų jų, kaip teisės, 
statusas, paprotys ir precedentas jį yra gavę ne „tyliu“ legis- 

latyvinių galių realizavimo aktu, bet dėl to, kad buvo ak- 
ceptuota pripažinimo taisyklė, suteikianti šioms normoms 
nors ir subordinuotą, tačiau savarankišką vietą. Ir vėl, kaip 
ir paprastuoju atveju, esant šią sudėtingą pripažinimo tai- 
syklę ir jai būdingą skirtingų kriterijų hierarchinę tvarką 
įrodo bendroji normų identifikavimo pagal šiuos kriterijus 
praktika. 

Nors retkarčiais Anglijos teismai gali apskritai nurodyti 
santykinę vieno teisės kriterijaus vietą kito kriterijaus at- 
Žvilgiu, antai kai jie paskelbia, kad Parlamento aktai yra 
viršesni už kitus teisės šaltinius ar hipotetinius teisės šalti- 
nius, kasdieniame teisinės sistemos gyvenime jos pripažini- 
mo taisyklė labai retai atvirai formuluojama kaip norma. 
Dažniausiai pripažinimo taisyklė nėra suformuluojama, bet 
tai, kad ji yra, parodo tas būdas, kuriuo teismai arba kiti 
pareigūnai, arba privatūs asmenys, arba jų patarėjai identi- 
fikuoja konkrečias normas. Žinoma, yra skirtumas, ar šios 
normos suponuojamus kriterijus taiko teismai, ar kiti as- 
menys: kai teismai prieina tvirtą išvadą remdamiesi tuo, 
kad konkreti norma buvo teisingai identifikuota kaip teisė, 
tam, ką jie sako, kitos normos suteikia specialų autoritetin- 
gą statusą. Šiuo požiūriu, kaip ir daugeliu kitų, teisinės sis- 
temos pripažinimo taisyklė yra panaši į žaidimo taškų skai- 
čiavimo taisyklę. Bendra norma, apibrėžianti, kokie veiks- 
mai yra įskaitomi kaip taškai (perbėgimai, įvarčiai ir t.t.), 
žaidime yra retai suformuluojama, tačiau pareigūnai ir Žai- 
dėjai naudoja šią normą, identifikuodami tam tikras fazes, 
kurios turi reikšmę siekiant pergalės. Ir čia pareigūnų (tei- 
sėjo ir taškų skaičiuotojo) sprendimai turi specialų autori- 
tetingą statusą, kurį jiems suteikia kitos normos. Be to, 
abiem atvejais galimas konfliktas tarp šio autoritetingo nor- 
mos taikymo ir visuotinio supratimo, ko reikalauja pati ši 
norma. Kaip pamatysime vėliau, vertinant šios rūšies nor- 
mų sistemos buvimo faktą, į šią komplikaciją negalima neat- 
sižvelgti. 

Tai, kad teismai ir kiti subjektai, identifikuodami tam 
tikras sistemos normas, naudojasi nesuformuluotomis pri- 
pažinimo taisyklėmis, yra vidinio požiūrio požymis. Šitaip 
tie, kurie tokiu būdu naudojasi minėtomis taisyklėmis, pa- 
rodo, kad jie patys jas akceptuoja kaip normas, kuriomis 
reikia vadovautis, 0 šią pažiūrą atspindi specifinė leksika, 
nebūdinga išorinį požiūrį išreiškiantiems posakiams. Tik- 
riausiai pats paprasčiausias iš šių posakių yra toks: „Teisė 
nustato, kad ...“; šį posakį mes galime išgirsti ne tik iš tei- 
sėjų lūpų, jį vartoja ir eiliniai žmonės, gyvenantys tam tik- 
ros teisinės sistemos sąlygomis, kai jie identifikuoja tam 
tikrą šios sistemos normą. Kaip ir posakiai „užribis“ arba 
„įvartis“, tai yra kalba asmens, kuris įvertina situaciją nuro- 
dydamas normas, kurias jis drauge su kitais pripažįsta tin- 
kamomis šiam tikslui. Šią pažiūrą, jog normos yra pripažįs- 
tamos bendrai, reikia skirti nuo kitos pažiūros, būdingos 
stebėtojui, ab extra* fiksuojančiam faktą, kad socialinė gru- 
pė akceptuoja tokias normas, tačiau jis pats jų neakceptuo- 
ja. Šį išorinį požiūrį išreiškia ne būdingas posakis „Tkisė 
nustato, kad ...“, bet „Anglijoje pripažįstama, jog teisė nu- 
stato, kad ..., jeigu Karalienė Parlamente nustato, kad ...“. 
Pirmąją iš šių posakių formų mes pavadinsime vidiniais tei- 
giniais, nes ji atskleidžia vidinį požiūrį; ją natūraliai vartoja 
asmuo, akceptuojantis pripažinimo taisyklę ir, nekonstatuo- 
damas jos akceptavimo fakto, taikantis šią taisyklę pripažįs- 
tant tam tikrą konkrečią sistemos normą galiojančia. Ant- 
rąją posakių formą mes pavadinsime išoriniais teiginiais, nes 
tai sistemos išoriniam stebėtojui, kuris pats neakceptuoja 
jos pripažinimo taisyklės, tačiau konstatuoja faktą, jog kiti 
ją akceptuoja, būdinga kalba. 

Jeigu suprantamas šis akceptuotosios pripažinimo tai- 
syklės vartojimas formuluojant vidinius teiginius ir jis nuo- 


* Iš šalies (lot.). 

sekliai skiriamas nuo išorinio teiginio, konstatuojančio fak- 
tą, kad ši taisyklė yra akceptuota, išnyksta daugelis neaiš- 
kumų dėl teisinio „galiojimo“ idėjos. Juk žodis „galiojan- 
tis“ dažniausiai, nors ir ne visada, vartojamas tik šitokiuose 
vidiniuose teiginiuose, nesuformuluotą, bet akceptuotą pri- 
pažinimo taisyklę taikant konkrečiai teisinės sistemos nor- 
mai. Pareikšti, jog ši norma galioja, tolygu pripažinti, jog ji 
išlaikė visus pripažinimo taisyklės jai pateiktus patikrini- 
mus, taigi pripažinti ją sistemai priklausančia norma. Iš tik- 
rųjų mes galime paprasčiausiai pasakyti, jog teiginys, kad 
tam tikra norma galioja, reiškia, kad ji atitinka visus pripa- 
žinimo taisyklės nustatytus kriterijus. Tai neteisinga tik ta 
prasme, kad gali užtemdyti tokių teiginių vidinį pobūdį; juk, 
kaip ir kriketo Žaidėjų posakis „Užribis“, šie teiginiai, ku- 
riais konstatuojamas galiojimas, paprastai ne specialiai kon- 
statuoja pripažinimo taisyklės atitikimą, bet taiko šią kal- 
bančiojo ir kitų akceptuotą taisyklę konkrečiam atvejui. 
Sakoma, jog kai kurie teisinio galiojimo idėjos keliami 
sunkumai susiję su teisės galiojimo ir jos „efektyvumo“* 
ryšiu. Jeigu „efektyvumas“ reiškia tą faktą, kad tam tikro 
elgesio reikalaujančiai teisės normai dažniau paklūstama 
negu nepaklūstama, tai visiškai aišku, jog nėra jokio būtino 
ryšio tarp kokios nors konkrečios normos galiojimo ir jos 


* Čia ir toliau Harto vartojamas terminas efficacy formaliai skiriasi 
nuo jam artimo termino efficiency (kurį Hartas irgi vartoja, bet kiek 
kitokiame kontekste). Abu šie terminai reiškia efektyvumą, tačiau efficacy 
yra toks efektyvumas, kuris „beveik būtinai“ (bet netiesiogiai) numato 
(normos) formalų galiojimą; drauge jis nėra tolygus šiam formaliam ga- 
liojimui, kurį Hartas vadina validity. Tuo tarpu efficiency — tai „nuogas“ 
efektyvumas, arba „tik“ efektyvumas, arba tiesiog rezultatyvumas. Lietu- 
viškojoje teisės terminijoje vartojamas teisės (arba normos) efektyvumo 
terminas paprastai žymi santykį tarp faktiškojo normos veikimo rezultato 
ir tikslo, kurio siekė įstatymų leidėjas šią normą išleisdamas, t.y. jis inter- 
pretuojamas tik vieno iš dviejų alternatyvių angliškųjų analogų - efficien- 
cy - prasme. Todėl efektyvumo terminas šiame vertime vartojamas su tam 
tikra išlyga, suteikiant jam ne tokią griežtą prasmę, kaip iki šiol įprasta 
lietuviškojoje teisės literatūroje. 


192 


VI. TEISINĖS SISTEMOS PAGRINDAI 


efektyvumo, nebent šios sistemos pripažinimo taisyklės vie- 
nas iš kriterijų yra nuostata (kartais vadinama atgyvenimo 
taisykle), kad jokia norma neturi būti laikoma sistemai pri- 
klausančia norma, jeigu ji seniai nustojo būti efektyvi. 
Nuo konkrečios normos galiojimui galinčio arba nega- 
linčio atsiliepti jos neefektyvumo reikia skirti bendrą nepa- 
garbą sistemos normoms. Ši nepagarba gali būti tokia visa 
apimanti ir tokia ilgalaikė, kad naują sistemą galima apibū- 
dinti kaip niekuomet netapusią tam tikros grupės teisine 
sistema, o kadaise susiformavusią teisinę sistemą —- kaip 
nustojusią būti grupės teisine sistema. Ir vienu, ir kitu at- 
veju nėra normalaus konteksto, arba fono, reikalingo no- 
rint suformuluoti kokį nors normų sąvoka grindžiamą vidi- 
nį teiginį. Tokiais atvejais ir vertinti konkrečių asmenų tei- 
ses ir pareigas remiantis sistemos pirminėmis normomis, ir 
vertinti kurios nors iš sistemos normų galiojimą remiantis 
šios sistemos pripažinimo taisyklėmis būtų beprasmiška. Rei- 
kalauti, kad būtų taikoma sistema normų, kurios arba nie- 
kuomet nebuvo efektyvios, arba kurių visi liovėsi paisę, bū- 
tų — išskyrus tam tikras ypatingas aplinkybes, kurias pami- 
nėsime vėliau — toks pat bergždžias dalykas, kaip vertinti 
žaidimo eigą remiantis taškų skaičiavimo taisykle, kuri nie- 
kuomet nebuvo akceptuota arba kurios nustota paisyti. 
Galima sakyti, jog, formuluojant vidinį teiginį dėl siste- 
mai priklausančios normos galiojimo, daroma prielaida, kad 
išorinis teiginys, bendrais bruožais konstatuojantis sistemos 
efektyvumo faktą, yra teisingas. Taip yra todėl, kad kaip tik 
šitokiame bendro efektyvumo kontekste vidinių teiginių var- 
tojimas yra normalus dalykas. Tačiau būtų klaida sakyti, jog 
galiojimą konstatuojantys teiginiai „reiškia“, kad sistema ap- 
skritai yra efektyvi. Juk nors kalbėti apie sistemai priklau- 
sančios niekuomet nesusiformavusios arba nebepaisomos 
normos galiojimą paprastai yra betikslis ir tuščias dalykas, 
vis dėlto šis užsiėmimas nėra beprasmiškas arba visuomet 

betikslis. Yra toks vaizdingas romėnų teisės dėstymo bū- 
das - kalbėti taip, tarsi sistema vis dar būtų efektyvi, apta- 
rinėti konkrečių normų galiojimą ir jomis remiantis spręsti 
problemas; ir vienas iš būdų puoselėti viltis, jog bus restau- 
ruota revoliucijos sunaikinta senoji socialinė tvarka, o nau- 
joji bus atmesta, yra ištikimybė senojo režimo teisinio ga- 
liojimo kriterijams. Tai nesvyruodami daro baltieji rusai, vis 
dar reikalaujantys nuosavybės pagal kažkokią paveldėjimo 
normą, kuri carinėje Rusijoje buvo galiojanti norma. 
Normalaus kontekstinio ryšio tarp vidinio teiginio, kad 
konkreti sistemai priklausanti norma galioja, ir išorinio tei- 
ginio, bendrais bruožais konstatuojančio sistemos efektyvu- 
mo faktą, suvokimas padės mums teisingai įvertinti popu- 
liarią teoriją, teigiančią, jog konstatuoti normos galiojimą — 
tai numatyti, kad šios normos įgyvendinimą užtikrins teis- 
mai arba kad tam bus imtasi kokių nors kitų oficialių veiks- 
mų. Daugeliu požiūrių ši teorija panaši į ankstesniame sky- 
riuje mūsų aptartą ir atmestą prediktyvistinę prievolės ana- 
lizę. Abiem atvejais šią prediktyvistinę teoriją generuoja tas 
pats motyvas - įsitikinimas, jog yra tik vienas būdas išveng- 
ti metafizinių interpretacijų: arba teiginys, kad norma ga- 
lioja, turi suteikti jai kokią nors paslaptingą savybę, kurios 
neįmanoma nustatyti empirinėmis priemonėmis, arba šis tei- 
ginys turi numatyti būsimą pareigūnų elgesį. Teorijos įtiki- 
namumą abiem atvejais lemia tas pats svarbus faktas: išori- 
nio teiginio, konstatuojančio faktą, kurį gali fiksuoti stebė- 
tojas, kad sistema apskritai yra efektyvi ir tikriausiai tokia 
bus ir toliau, teisingumą paprastai numato kaip prielaidą 
kiekvienas, kuris akceptuoja normas ir formuluoja vidinį 
teiginį dėl prievolės arba dėl galiojimo. Šiedu tikrai yra 
labai glaudžiai susiję. Pagaliau teorija abiem atvejais karto- 
ja tą pačią klaidą: ji neigia vidinio teiginio specialų pobūdį 
ir traktuoja jį kaip išorinį teiginį dėl oficialaus veiksmo. 

Nagrinėjant, kokią funkciją teismo sprendime atlieka pa- 
ties teisėjo teiginys, kad konkreti norma galioja, ši klaida 
iškart tampa akivaizdi: juk nors čia teisėjas, formuluoda- 
mas tokį teiginį, taip pat daro prielaidą apie bendrą siste- 
mos efektyvumą jo nekonstatuodamas, jam tiesiog nerūpi 
prognozuoti savo paties ar kitų oficialius veiksmus. Jo tei- 
ginys, kad norma galioja, yra vidinis teiginys, pripažįstantis, 
kad ši norma atitinka parametrus, leidžiančius identifikuo- 
ti, kas šio teisėjo teisme turi būti laikoma teise; šis teigi- 
nys — tai ne pranašavimas, bet jo sprendimo pagrindo dalis. 
Kai tai, kad norma galioja, teigia privatus asmuo, tvirtini- 
mas, kad šis teiginys yra numatymas, yra labiau įtikinantis, 
nes kilus konfliktui tarp neoficialių teiginių dėl galiojimo 
arba negaliojimo ir bylą sprendžiančio teismo teiginių, vi- 
suomet yra rimtas pagrindas sakyti, kad pirmuosius teigi- 
nius reikia ignoruoti. Tačiau net ir šiuo atveju tikriausiai 
bus dogmatiška teigti, kad šis teiginys ignoruojamas kaip 
teiginys, kurio klaidingumas dabar jau įrodytas, nes jis ne- 
teisingai numatė, ką pasakys teismas; mes tuo įsitikinsime, 
VII skyriuje nagrinėdami tokių konfliktų tarp oficialių pa- 
reiškimų ir aiškių normų reikalavimų reikšmę. Mat yra ir 
daugiau priežasčių ignoruoti teiginius, ne tik tas faktas, kad 
jie klaidingi, ir daugiau požiūrių, kuriais teiginiai gali būti 
klaidingi, ne tik paminėtasis. 

Pripažinimo taisyklė, nustatanti kriterijus, pagal kuriuos 
vertinamas kitų sistemos normų galiojimas, tam tikru svar- 
biu atžvilgiu, kurį mes dar pamėginsime paaiškinti, yra svar- 
biausioji norma; o kai, kaip paprastai būna, yra keletas kri- 
terijų, išdėstytų pagal santykinę subordinaciją ir prioritetus, 
vienas iš jų yra aukščiausiasis. Šios mintys apie pripažinimo 
taisyklę kaip svarbiausiąją normą ir apie vieno iš jos krite- 
rijų viršenybę nusipelno tam tikro dėmesio. Jas svarbu iš- 
painioti iš mūsų atmestosios teorijos, teigiančios, kad kiek- 
vienoje teisinėje sistemoje, net jeigu ji slepiasi už teisinių 

formų, turi būti suvereni legislatyvinė valdžia, kuriai nėra 
nustatyta jokių teisinių apribojimų. 

Iš šių dviejų idėjų — aukščiausiojo kriterijaus ir svar- 
biausiosios normos - lengviau apibrėžti pirmąją. Galima 
sakyti, kad teisinio galiojimo kriterijus arba teisės šaltinis 
yra aukščiausias, jeigu juo remiantis identifikuotos normos 
pripažįstamos sistemai priklausančiomis normomis net ir 
tada, kai jos prieštarauja normoms, identifikuotoms remian- 
tis kitais kriterijais, tuo tarpu šiais kriterijais remiantis iden- 
tifikuotos normos nepripažįstamos sistemai priklausančio- 
mis normomis, jeigu jos prieštarauja normoms, identifikuo- 
toms remiantis aukščiausiuoju kriterijumi. Mūsų jau 
pavartotas „aukščiausiojo“ ir „subordinuotojo“ kriterijų są- 
vokas taip pat galima paaiškinti, pasitelkus tokį palyginimą. 
Aišku, kad aukščiausiojo ir aukštesniojo kriterijų sąvokos 
paprasčiausiai nurodo jų santykinę vietą skalėje, bet ne tei- 
gia kokios nors teisiškai neribotos legislatyvinės valdžios idė- 
ją. Tačiau sąvokas „aukščiausiasis“ ir „neribotas“ lengva su- 
painioti — bent jau teisės teorijoje. Viena iš tokio supainio- 
jimo priežasčių yra tai, kad paprastesnėse teisinės sistemos 
formose svarbiausiosios normos — pripažinimo taisyklės, 
aukščiausiojo kriterijaus ir teisiškai neapribotos įstatymų lei- 
dybos institucijos idėjos tarsi susilieja. Juk ten, kur yra kon- 
stitucijos neapribota įstatymų leidybos institucija, kompe- 
tentinga savo aktu panaikinti visų kitų teisės normų, kildi- 
namų iš kitų teisės šaltinių, kaip teisės statusą, tokioje 
sistemoje sudedamoji pripažinimo taisyklės dalis yra tai, kad 
aukščiausiasis galiojimo kriterijus yra įstatymų leidybos ins- 
titucijos valios pareiškimas. Konstitucinės teorijos požiūriu, 
taip yra Jungtinėje Karalystėje. Bet netgi tokiose sistemose, 
kaip Jungtinių Valstijų, kuriose nėra tokios teisiškai neap- 
ribotos įstatymų leidybos institucijos, kuo puikiausiai gali 
būti svarbiausioji norma — pripažinimo taisyklė, nustatanti 
aibę galiojimo kriterijų, iš kurių vienas yra aukščiausiasis. 

Taip bus ten, kur reguliarios įstatymų leidybos institucijos* 
legislatyvinę kompetenciją apriboja konstitucija, nesuteikianti 
jai galios keisti konstituciją arba nustatanti šiai galiai tam 
tikras išlygas. Čia, net jei terminą „įstatymų leidybos insti- 
tucija“ aiškinsime kuo plačiausiai, nėra įstatymų leidybos 
institucijos, kuriai nebūtų nustatyta teisinių apribojimų; ir 
vis dėlto, be jokios abejonės, sistemoje yra svarbiausioji nor- 
ma — pripažinimo taisyklė, o jos konstitucijos klauzulėse — 
aukščiausiasis galiojimo kmterijus. 

Kokia prasme pripažinimo taisyklė yra sistemos svar- 
biausioji norma, geriausiai galima suprasti laikantis tokios 
gerai pažįstamos teisinio mąstymo sekos. Jeigu kyla klausi- 
mas, ar tam tikra norma teisiškai galioja, norint į jį atsakyti 
reikia naudotis galiojimo kriterijumi, kurį pateikia kokia 
nors kita norma. Ar tam tikras Oksfordširo grafystės po- 
įstatyminis aktas galioja? Taip, nes jis buvo išleistas reali- 
zuojant galias, suteiktas sveikatos ministro įsaku, ir laikan- 
tis nustatytos procedūros. Šiame pirmajame etape minėta- 
sis įsakas pateikia kriterijus, kuriais remiantis galima įvertinti 
poįstatyminio akto galiojimą. Eiti toliau gali nebūti jokio 
praktinio poreikio, tačiau visuomet yra galimybė tai daryti. 
Mes galime suabejoti įsako galiojimu ir šį galiojimą patik- 
rinti remdamiesi įstatymu, įgalinančiu ministrą leisti tokius 
įsakus. Pagaliau, kai suabejojama įstatymo galiojimu ir jis 
įvertinamas remiantis norma, kad tai, ką nustato Karalienė 
Parlamente, yra teisė, mūsų abejonės dėl galiojimo baigia- 
si: mes jau radome normą, kuri, kaip ir tarpinės grandys, 
įsakas ir įstatymas, nustato kitų normų galiojimo įvertinimo 


* Reguliari įstatymų leidybos institucija - faktiškai bet kokia įstatymų 
leidybos institucija, ir nuolat funkcionuojanti, ir kartkartėmis sušaukiama 
aukštesniojo suvereniteto subjekto (pavyzdžiui, monarcho), ir numatyta 
konstitucijoje, ir joje nėnumatyta, bet veikianti pagal tradiciją. Šis termi- 
nas neapima tik tų įstatymų leidybos institucijų, Kurios sušaukiamos spe- 
cialiam klausimui nagrinėti (pavyzdžiui, konventų siaurąja šio termino 
prasme, žr. išnašą p. 149-15()). 

kriterijus; tačiau ji nepanaši į juos, nes nėra jokios normos, 
pateikiančios kriterijus, kuriais remiantis galima būtų pa- 
tikrinti jos pačios teisinį galiojimą. 

Apie šią svarbiausiąją normą tikrai galima būtų daug ko 
paklausti. Galima paklausti, ar Anglijoje iš tikrųjų susiklos- 
tė tokia praktika, kad teismai, įstatymų leidybos instituci- 
jos, pareigūnai arba privatūs piliečiai iš tikrųjų taiko šią 
normą kaip svarbiausiąją normą — pripažinimo taisyklę. O 
galbūt mūsų teisinio mąstymo procesas buvo tik tuščias Žai- 
dimas šiuo metu jau atmestos teisinės sistemos galiojimo 
kriterijais? Galima paklausti, ar pakanka tokios teisinės sis- 
temos formos, kurios pagrindas yra šitokia norma? Ar ji 
duoda daugiau gero negu blogo? Ar yra proto padiktuotų 
priežasčių, dėl kurių ją būtų galima palaikyti? Ar yra mo- 
ralinė prievolė tai daryti? Aišku, tai labai svarbūs klausi- 
mai; bet lygiai taip pat aišku, kad, keldami juos dėl pripa- 
žinimo taisyklės, mes daugiau nemėginame į tokio paties 
tipo klausimą apie pripažinimo taisyklę atsakyti taip pat, 
kaip remdamiesi ja atsakėme į klausimus apie kitas nor- 
mas. Kai nuo pasakymo, kad tam tikras aktas galioja, nes 
jis atitinka normą, pagal kurią tai, ką nustato Karalienė 
Parlemente, yra teisė, mes pereiname prie pasakymo, kad 
Anglijoje teismai, pareigūnai ir privatūs asmenys šia norma 
remiasi kaip svarbiausiąja norma - pripažinimo taisykle, tai 
yra perėjimas nuo vidinio teisę konstatuojančio teiginio, tvir- 
tinančio galiojant sistemos normą, prie išorinio faktą kon- 
statuojančio teiginio, kurį galėtų suformuluoti sistemos ste- 
bėtojas, net jeigu jis pats šios sistemos ir neakceptuoja. 
Lygiai taip pat pereidami nuo teiginio, jog tam tikras aktas 
galioja, prie teiginio, jog sistemos pripažinimo taisyklė yra 
puiki norma, o ja grindžiama sistema verta paramos, mes 
pereiname nuo teisinį galiojimą konstatuojančio teiginio prie 
vertybinio teiginio. 

Kai kurie autoriai, pabrėžiantys didžiausią pripažinimo 
taisyklės teisinę svarbą, šias savo mintis išsakė taip: kitų 
sistemai priklausančių normų teisinį galiojimą galima padc- 
monstruoti remiantis pripažinimo taisykle, tuo tarpu jos pa- 
čios galiojimo pademonstruoti negalima - jį galima tik „tarti 
esant“ arba „postuluoti“, arba jis yra „hipotezė“. Tačiau tai 
gali labai suklaidinti. Iš tikrųjų kasdieniame teisinės siste- 
mos gyvenime teisėjų, advokatų arba eilinių piliečių formu- 
luojami teiginiai dėl atskirų normų teisinio galiojimo susiję 
su tam tikromis prielaidomis. Tai yra vidiniai teisę konsta- 
tuojantys teiginiai, išreiškiantys sistemos pripažinimo tai- 
syklę akceptuojančiųjų požiūrį, ir, būdami tokie, jie palieka 
nesuformuluota daug ką iš to, kas galėtų būti pasakyta fak- 
tus apie sistemą konstatuojančiuose išoriniuose teiginiuose. 
Tai, kas lieka nepasakyta, sudaro teiginių dėl teisinio galio- 
jimo įprastinį foną, arba kontekstą, todėl yra sakoma, jog 
šie teiginiai tai „numato kaip prielaidą“. Tačiau svarbu aiš- 
kiai įsivaizduoti, kas yra šie numanomi dalykai, ir nesukelti 
neaiškumų dėl jų turinio. Jie susideda iš dviejų dalykų. Pir- 
ma, asmuo, rimtai teigiantis, jog tam tikra teisės (tarkime, 
konkretaus įstatymo) norma galioja, pats naudojasi pripaži- 
nimo taisykle, kurią jis akceptuoja kaip tinkamą identifi- 
kuoti teisei. Antra, taip jau yra, kad šią pripažinimo taisyk- 
lę, kuria remdamasis jis vertina konkretaus įstatymo galio- 
jimą, akceptuoja ne tik jis, — tai yra pripažinimo taisyklė, 
kuri yra akceptuota ir kuria apskritai funkcionuodama nau- 
dojasi sistema. Jeigu šios prielaidos teisingumu būtų abejo- 
jama, ją galėtų patvirtinti nuoroda į realią praktiką - kaip 
teismai identifikuoja tai, ką reikia laikyti teise, ir kad šios 
identifikacijos yra visuotinai akceptuojamos arba joms - nors 
ir nenoromis - paklūstama. 

Nė vienos iš šių dviejų prielaidų jokiu būdu negalima 
apibūdinti kaip „galiojimo“, kurio neįmanoma pademonst- 
ruoti, „numanymo“. Atsakant į klausimus, kylančius normų 

sistemos viduje, kur normos, kaip sistemos sudedamosios 
dalies, statusas priklauso nuo to, ar ji atitinka tam tikrus 
pripažinimo taisyklės nustatytus kriterijus, mums reikia tik 
žodžio „galiojimas“, ir paprastai mes tik šiuo atveju jį ir 
vartojame. Tokio klausimo negali kilti dėl pačios šiuos kri- 
terijus nustatančios pripažinimo taisyklės galiojimo; ji ne- 
gali nei galioti, nei negalioti, bet yra paprasčiausiai akcep- 
tuojama kaip tinkama naudoti tokiais atvejais. Šį paprastą 
faktą išreikšti miglotu posakiu, esą jos galiojimą galima „nu- 
manyti, bet jo negalima pademonstruoti“, — tolygu pasaky- 
ti, jog mes numanome tačiau negalime pademonstruoti, kad 
Paryžiuje esantis metro etalonas — visų matavimų metrais 
teisingumo svarbiausiasis matas — pats yra teisingas. 

Rimtesnis priekaištas — kad kalbos apie „numanymą“, 
jog svarbiausioji norma - pripažinimo taisyklė galioja, pa- 
slepia antrosios prielaidos, kuria grindžiami teisininkų tei- 
giniai apie galiojimą, iš esmės faktinį pobūdį. Be abejo, 
teisėjų, pareigūnų ir kitų asmenų praktika, kuri ir yra tik- 
roji pripažinimo taisyklės būtis, yra sudėtinga. Kaip pama- 
tysime vėliau, išties būna situacijų, kai negalima aiškiai ir 
griežtai atsakyti, koks yra konkretus šitokios normos turi- 
nys ir sritis, ir net ar ji apskritai yra. Vis dėlto tokios nor- 
mos „galiojimo numanymą“ svarbu skirti nuo jos „buvimo 
prielaidos“, antraip bus neaišku, ką reiškia teiginys, jog to- 
kia norma yra. 

Ankstesniame skyriuje pavaizduotoje paprastoje pirmi- 
nių prievoles nustatančių normų sistemoje tvirtinimas, kad 
konkreti norma yra, gali būti tik toks išorinis faktą konsta- 
tuojantis teiginys, kurį galėtų suformuluoti normų neakcep- 
tuojantis stebėtojas ir kurį jis galėtų verifikuoti išsiaiškinda- 
mas, ar tam tikras elgesio modelis yra visuotinai akceptuo- 
jamas kaip standartas ir ar jam būdingi tie požymiai, kuriais, 
kaip mes matėme, socialinė norma skiriasi nuo to, kas yra 
tiesiog panašūs įpročiai. Kaip tik šitokiu būdu mes dabar 

turėtume aiškinti ir verifikuoti teiginį, jog Anglijoje yra nor- 
ma —- nors ir ne teisės norma, - reikalaujanti, kad įeidami 
į bažnyčią nusiimtume kepures. Jeigu dabartinėje socialinės 
grupės praktikoje galima aptikti tokių normų kaip minėto- 
sios, nereikia aptarinėti jokio atskiro jų galiojimo klausimo, 
nors, žinoma, galima kvestionuoti šių normų vertingumą 
arba pageidaujamumą. Jeigu jau yra nustatytas šių normų 
buvimo faktas, teigdami arba neigdami, kad jos galioja, ar- 
ba sakydami, kad jų galiojimą „mes numanome“, bet nega- 
lime jo pademonstruoti, mes tik viską supainiotume. Kita 
vertus, ten, kur, kaip brandžioje normų sistemoje, yra nor- 
mų sistema, apimanti pripažinimo taisyklę, taigi normos, 
kaip sistemos dalies, statusas dabar priklauso nuo to, ar ji 
atitinka tam tikrus pripažinimo taisyklės nustatytus kriteri- 
jus, žodis „būti“ imamas vartoti kitokia prasme. Teiginys, 
jog norma yra, dabar jau gali nebebūti tuo, kuo jis buvo 
paprastu paprotinių normų atveju, — išoriniu teiginiu, kon- 
statuojančiu faktą, kad tam tikras elgesio modelis buvo vi- 
suotinai akceptuotas kaip praktikos standartas. Dabar tai 
gali būti vidinis teiginys, taikantis akceptuotą, bet nesutor- 
muluotą pripažinimo taisyklę ir reiškiantis (apytikriai) „ga- 
lioja pagal sistemos galiojimo kriterijus“, bet ne daugiau. 
Tačiau šiuo požiūriu, kaip ir kitais, pripažinimo taisyklė yra 
nepanaši į kitas šiai sistemai priklausančias normas. "Tvirti- 
nimas, jog ji yra, gali būti tik išorinis faktą konstatuojantis 
teiginys. Juk subordinuotoji sistemos norma gali galioti ir 
šia prasme „būti“ net ir tuo atveju, jeigu jos visuotinai ne- 
paisoma, tuo tarpu pripažinimo taisyklė yra tik kaip kom- 
pleksiška, tačiau paprastai harmoninga teismų, pareigūnų 
ir privačių asmenų praktika, kai jie identifikuoja teisę rem- 
damiesi tam tikrais kriterijais. Jos buvimo klausimas - tai 
fakto klausimas. 

2. Nauji klausimai 


Kai tik mes atsisakome požiūrio, kad teisinės sistemos 
pagrindas yra įprotis paklusti suverenui, kuriam nėra nu- 
statyta jokių teisinių apribojimų, ir pakeičiame šį požiūrį 
svarbiausiosios normos — pripažinimo taisyklės, suteikian- 
čios normų sistemai jos galiojimo kriterijus, koncepcija, mus 
užgriūva daugybė nuostabių ir svarbių klausimų. Tai paly- 
ginti nauji klausimai; kadangi jurisprudencija ir politikos 
teorija ilgą laiką buvo atsidavusios seniesiems mąstymo bū- 
dams, šie klausimai buvo lyg ir nepastebimi. Be to, tai sun- 
kūs klausimai, reikalaujantys išsamaus atsakymo: viena ver- 
tus, reikia suprasti kai kuriuos pamatinius konstitucinės tei- 
sės dalykus, kita vertus, reikia suvokti tą savitą būdą, kuriuo 
teisinės formos gali tyliai mainytis ir keistis. Todėl šiuos 
klausimus mes nagrinėsime tik tiek, kiek jie išmintingai ar 
neišmintingai kartoja mūsų jau išsakytą mintį, jog atsklei- 
džiant teisės sampratą svarbiausią vaidmenį vaidina pirmi- 
nių ir antrinių normų junginys. 

Pirmasis sunkumas yra susijęs su klasifikavimu; juk nor- 
ma, kuri galiausiai naudojama identifikuojant teisę, išven- 
gia konvencionalių kategorijų, vartojamų apibūdinant teisi- 
nę sistemą, nors šios kategorijos dažnai laikomos išsamio- 
mis. Antai apie konstituciją rašę Anglijos autoriai nuo 
Dicey* laikų paprastai kartodavo teiginį, kad Jungtinės Ka- 
ralystės konstituciniai mechanizmai susideda iš dalies iš įsta- 
tymų griežtąja šio termino prasme (įstatymų, vyriausybės 


* Albertas Vėnnas Dicey - vienas žymiausių Anglijos (XIX a. pab. — 
XX a. pr.) teisės mokslininkų, šiuolaikinės konstitucinės teisės doktrinos 
kūrėjas, valstybės teoretikas ir vienas teisės sociologijos pradininkų. Tei- 
sinės ideologijos ir teisinės politikos požiūriu ypač reikšminga jo teisinės 
valstybės (rule of law) Koncepcija. Iš jo žymiausių veikalų paminėtini: 
Konstitucijos teisės studijų įvadas (Introduction to the Study of the Law of 
the Constitution, 1885); Paskaitos apie teisės ir viešosios nuomonės santykį 
Anglijoje devynioliktame amžiuje (Lectures on the Relation Between Law 
and Public Opinion in England During the Nineteenth Century, 1905). 

dekretų ir precedentuose įkūnytų normų), o iš dalies iš 
konvencijų, kurios yra viso labo tik tradicijos, susitarimai 
arba papročiai. Pastaroji grupė apima svarbias normas, 
pavyzdžiui, kad Karalienė negali atsisakyti pritarti Perų ir 
Bendruomenių rūmų nustatyta tvarka priimtam įstatymui; 
tačiau Karalienei nėra nustatyta jokios teisinės pareigos pri- 
tarti šiam įstatymui, todėl tokios normos vadinamos kon- 
vencijomis, nes teismai nepripažįsta, kad jos nustato teisinę 
pareigą. Tiesą sakant, norma, kad tai, ką nustato Karalienė 
Parlamente, yra teisė, nepatenka nė į vieną iš šių kategori- 
jų. Tai nėra konvencija, nes teismai yra itin glaudžiai su ja 
susiję ir naudojasi ja identifikuodami teisę; bet tai nėra ir 
to paties lygio norma kaip „įstatymai griežtąja šio termino 
prasme“, kuriuos identifikuojant ji yra naudojama. Net jei- 
gu ji būtų priimta įstatymo, tai jos nenužemintų iki įstaty- 
mo lygio; juk tokio akto teisinis statusas būtinai priklausys 
nuo to fakto, kad norma egzistavo dar prieš išleidžiant šį 
aktą ir nuo jo nepriklausė. Be to, kaip buvo parodyta anks- 
tesniame skirsnyje, jos buvimą, ne taip, kaip įstatymo, įkū- 
nija reali praktika. 

Šis dalyko aspektas kai kuriuos priverčia iš nevilties su- 
šukti: tai kaip mes galime įrodyti, kad konstitucijos pama- 
tinės nuostatos, kurios, be jokios abejonės, yra teisė, iš tik- 
rųjų yra teisė? Kai kas į šį klausimą atsako, kad teisinių 
sistemų pagrindas yra kažkas, kas yra „ne-teisė“, „ikiteisė“, 
„metateisė“ arba tiesiog „politinis faktas“. Šie keblumai — 
tai aiškus Ženklas, jog kategorijos, vartojamos apibūdinti 
šiam svarbiausiajam bet kurios teisės sistemos bruožui, yra 
pernelyg nebrandžios. Pripažinimo taisyklę pavadinant „tei- 
se“, galima remtis tokiu argumentu: norma, nustatanti kri- 
terijus, pagal kuriuos identifikuojamos kitos sistemai pri- 
klausančios normos, tikrai gali būti laikoma konstituojan- 
čiu teisinės sistemos požymiu, todėl pati ši norma nusipelno 
būti vadinama „teise“; pripažinimo taisyklę pavadinant „fak- 

tu“, galima remtis tokiu argumentu: konstatuoti šitokios 
normos buvimą tolygu suformuluoti išorinį teiginį, konsta- 
tuojantį tikrą faktą apie „efektyviai“ sistemai priklausančių 
normų identifikavimo būdą. Abu šie aspektai nusipelno dė- 
mesio, bet mes negalime jų abiejų deramai įvertinti, pasi- 
rinkdami vieną iš etikečių — „teisė“ arba „faktas“. Vietoj to 
mums reikia prisiminti, jog į svarbiausiąją normą — pripa- 
žinimo taisyklę galima žvelgti dviem požiūriais: pirmąjį iš- 
reiškia išorinis teiginys, konstatuojantis normos buvimo kon- 
krečioje sistemos praktikoje faktą; antrąjį požiūrį išreiškia 
vidiniai teiginiai dėl galiojimo, formuluojami tų, kurie šią 
normą naudoja identifikuodami teisę. 

Antroji grupė klausimų kyla dėl tvirtinimui, kad tam 
tikra teisinė sistema egzistuoja tam tikroje šalyje ar tam 
tikroje socialinėje grupėje, būdingo iš pirmo žvilgsnio ne- 
pastebimo sudėtingumo ir neapibrėžtumo. Tai tvirtindami 
mes iš tikrųjų glaustai, koncentruotai nurodome daugelį įvai- 
rių socialinių faktų, paprastai vienalaikių. Klaidingos teori- 
jos prieglobstyje išplėtota įprastinė teisinės ir politinės min- 
ties terminija yra linkusi pernelyg supaprastinti faktus, o jų 
prasmę padaryti neaiškią. Tačiau nusiėmę šios terminijos 
mums uždėtus akinius ir pažvelgę į faktus, mes aiškiai ma- 
tome, kad teisinė sistema, kaip ir žmogus, vienu metu gali 
būti dar negimusi, kitu - dar nevisiškai nepriklausoma nuo 
savo motinos, vėliau naudotis sveikos ir nepriklausomos eg- 
zistencijos teikiamomis galimybėmis, dar vėliau — nykti ir 
pagaliau mirti. Šie pusiaukelę tarp gimimo ir normalios ne- 
priklausomos egzistencijos, tarp normalios nepriklausomos 
egzistencijos ir mirties Žymintys etapai sujaukia tą mums 
jau įprastą tvarką, kurios laikantis apibūdinami teisiniai reiš- 
kiniai. Šie dalykai tikrai daug ką apsunkina, bet juos pa- 
nagrinėti verta, nes jie reljefiškai pademonstruoja, koks su- 
dėtingas yra tas reiškinys, kurį mes laikėme savaime su- 
prantamu dalyku, kai, kalbėdami apie tipišką atvejį, įsitikinę 

ir teisingai teigėme, kad tam tikroje šalyje egzistuoja teisi- 
nė sistema. 

Vienas būdas, kuriuo galima įsitikinti šio dalyko sudė- 
tingumu, - tiesiog pažiūrėti, kokiais atžvilgiais paprasta Aus- 
tino sukonstruota visuotinio įpročio paklusti įsakymams for- 
mulė nebesugeba atgaminti sudėtingų faktų, apibūdinančių 
minimalias sąlygas, kurias turi atitikti siekianti turėti teisi- 
nę sistemą visuomenė, arba juos iškraipo. Tarkime, jog ši 
formulė numato vieną būtiną sąlygą - kad ten, kur įstaty- 
mai nustato prievoles arba pareigas, jiems turi būti visuo- 
tinai paklūstama ar bent jau neturi būti visuotinai nepa- 
klūstama. Bet nors tai ir yra esminė sąlyga, ji tinka tik tam, 
ką galime pavadinti teisinės sistemos „galutiniu produktu“, 
kur ji daro poveikį privatiems asmenims; tačiau kasdienis 
teisinės sistemos buvimas taip pat apima ir oficialų teisės 
kūrimą, jos oficialų identifikavimą ir jos oficialų naudojimą 
bei taikymą. Šių dalykų ryšį su teise galima būtų vadinti 
„paklusimu“ tik tokiu atveju, jeigu taip išplėstume šio Žo- 
džio įprastinę prasmę, kad jis nebeįstengtų informatyviai 
apibūdinti šių operacijų. Įstatymų leidėjai, kai jie leisdami 
įstatymus laikosi jiems legislatyvines galias suteikiančių nor- 
mų, jokia įprasta žodžio „paklusti“ prasme šioms normoms 
nepaklūsta, išskyrus, žinoma, tuos atvejus, kai šias galias 
suteikiančias normas įtvirtina kitos normos, nustatančios pa- 
reigą elgtis taip, kaip reikalauja šios pirmosios normos. Ly- 
giai taip pat šių normų nesilaikymas, kai įstatymų leidėjai 
neišleidžia jokio įstatymo, nėra „nepaklusimas“ šioms nor- 
moms. Be to, žodis „paklusti“ aiškiai neapibūdina to, ką 
daro teisėjai, taikantys sistemos pripažinimo taisyklę ir pri- 
pažįstantys įstatymą galiojančia teise bei naudojantys jį 
sprendžiant ginčus. Žinoma, yra daug būdų, kuriais mes, 
jau atsižvelgdami į nurodytas aplinkybes, galime išsaugoti 
šią paprastą terminiją ir toliau vartoti Žodį „paklusimas“. 
Vienas iš šių būdų - tokius atvejus, kai, pavyzdžiui, teisėjai, 

pripažindami įstatymą, taiko bendruosius galiojimo kriteri- 
jus, laikyti paklusimu „konstitucijos kūrėjų“ įsakymams ar- 
ba (kai nėra „kūrėjų“) paklusimu „depsichologizuotai ko- 
mandai“, t.y. komandai be komanduotojo. Tačiau pastara- 
jam sumanymui mes tikriausiai neturėtume skirti daugiau 
dėmesio, negu sūnėno be dėdės sąvokai. Arba galima pa- 
sirinkti kitokį būdą: visiškai nekreipti dėmesio į pareigūnų 
poziciją teisės atžvilgiu ir, užuot stengusis kaip nors apibū- 
dinti normų panaudojimą leidžiant įstatymus bei sprendžiant 
bylas, į visą oficialųjį pasaulį žiūrėti kaip į vieną asmenį 
(„suvereną“), duodantį įsakymus per įvairius atstovus arba 
jo valios skelbėjus, kuriems piliečiai iš įpročio paklūsta. Bet 
ir ši konstrukcija yra ne kas kita, kaip patogus paviršutiniš- 
kas sudėtingų faktų, kuriuos vis tiek dar reikės apibūdinti, 
užfiksavimas, arba visiškai nevykusios ir painios alegorijos 
pavyzdys. 

Konstatavus, jog bandymas teisinės sistemos egzistavi- 
mo faktą paaiškinti remiantis patogia ir nesudėtinga pa- 
prastų piliečių santykiui su teise iš tikrųjų būdingo (tačiau 
ne visada šį santykį išsamiai apibūdinančio) paklusimo iš 
įpročio sąvoka buvo nesėkmingas, natūralu bandyti šios ne- 
sėkmės išvengti darant priešingą klaidą. Šios klaidos esmė 
yra tokia: konstatuojama tai, kas yra būdinga (nors būdin- 
ga yra ne tik tai) pareigūnų veiklai, ypač teisėjų požiūriui 
į teisę ar jų santykiui su teise, ir šitai laikoma adekvačiu to, 
kas turi būti teisinę sistemą turinčioje socialinėje grupėje, 
paaiškinimu. Taip paprasta koncepcija, teigianti, jog didžiu- 
ma visuomenės paklūsta teisei iš įpročio, pakeičiama kon- 
cepcija, teigiančia, jog dauguma visuomenės narių bendrai 
išpažista, akceptuoja arba laiko juos įpareigojančia svar- 
biausiąją normą - pripažinimo taisyklę, nustatančią kriteri- 
jus, pagal kuriuos galiausiai įvertinamas įstatymų galioji- 
mas. Žinoma, galima, kaip buvo padaryta III skyriuje, įsi- 
vaizduoti paprastą visuomenę, kurioje yra plačiai pasklidęs 

teisės šaltinių Žinojimas ir supratimas. Tokios visuomenės 
„konstitucija“ buvo tokia paprasta, kad, jos žinojimą ir ak- 
ceptavimą priskiriant ne tik pareigūnams ir teisininkams, 
bet ir eiliniams piliečiams, nereikėjo griebtis jokių fikcijų. 
Visiškai galėjome pasakyti, kad paprastame Rex I pasaulyje 
buvo kur kas daugiau, negu tik didžiosios gyventojų daugu- 
mos paklusimas jo žodžiams iš įpročio. Visiškai gali būti, 
jog ten ir didžioji gyventojų dauguma, ir pareigūnai taip 
pat aiškiai ir sąmoningai „akceptavo“ pripažinimo taisyklę, 
nustatančią, kad Rex Žodis yra visai visuomenei galiojan- 
čios teisės kriterijus, nors valdiniai ir pareigūnai turėjo at- 
likti skirtingus vaidmenis ir buvo skirtingai susiję su pagal 
šį kriterijų identifikuotomis teisės normomis. Kategoriškai 
tvirtinti, kad tokia padėtis, kurią galima įsivaizduoti esant 
paprastoje visuomenėje, visada ar paprastai būna ir sudė- 
tingoje šiuolaikinėje valstybėje, tolygu kategoriškai teigti fik- 
cijos realumą. Čia, be jokios abejonės, iš tikrųjų susiklosto 
tokia situacija, kad didelė eilinių piliečių dalis - galbūt dau- 
guma — neturi teisinės struktūros ar jos galiojimo kriterijų 
bendros sampratos. Teisė, kuriai pilietis paklūsta, yra kaž- 
kas, ką jis tik Žino esant „teisę“. Jis gali jai paklusti dėl 
daugybės įvairiausių priežasčių, kurių viena dažnai, nors ir 
ne visuomet, gali būti žinojimas, kad taip jam pačiam bus 
geriau. Jis bendrais bruožais žinos tikėtinas nepaklusimo 
pasekmes: kad yra pareigūnai, galintys jį areštuoti, taip pat 
kiti asmenys, galintys jį patraukti teisminėn atsakomybėn ir 
įkalinti už įstatymo sulaužymą. Aišku, kad tol, kol didžioji 
gyventojų dauguma paklūsta pagal sistemos galiojimo kri- 
terijus galiojantiems įstatymams, norint nustatyti konkre- 
čios teisinės sistemos buvimo faktą, nereikia jokių kitų įro- 
dymų. 

Bet jau vien dėl to, kad teisinė sistema yra sudėtingas 
pirminių ir antrinių normų junginys, norint apibūdinti rea- 
lioje teisinėje sistemoje susiklostančius santykius su teise, 

vien tik šio įrodymo neužtenka. Be šio įrodymo, dar reikia 
teisingai apibūdinti tinkamą sistemos pareigūnų santykį su 
antrinėmis normomis, į kurias jie žiūri kaip pareigūnai. Šiuo 
atveju lemiamą reikšmę turi būtent tai, kad turi būti vie- 
ningas arba bendrai išpažįstamas sistemos galiojimo krite- 
rijus nustatančios pripažinimo taisyklės oficialus akceptavi- 
mas. Bet kaip tik čia nebetinka paprasta visuotinio paklu- 
simo idėja, eilinių piliečių atveju adekvačiai apibūdinusi 
privalomąjį minimumą. Problema nėra ar yra ne tik „ling- 
vistinė“ — kad, kalbant apie teismų ir kitų pareigūnų požiū- 
rį į Šias antrines normas būtent kaip į normas, vartoti Žodį 
„paklusimas“ nėra natūralu. Jeigu būtų reikalas, galima bū- 
tų rasti platesnę reikšmę turinčių posakių, kaip antai „vyk- 
dyti“, „laikytis“ arba „elgtis pagal“, kuriais galima būtų api- 
būdinti ir tai, ką teisės atžvilgiu daro eiliniai piliečiai, at- 
vykstantys į karo tarnybą, ir tai, ką daro teisėjai, kurie, 
vadovaudamiesi tuo, kad tai, ką nustato Karalienė Parla- 
mente, yra teisė, savo teismuose konkretų įstatymą identi- 
fikuoja kaip teisę. Tačiau šie blanketiniai terminai tik už- 
maskuoja tuos esminius skirtumus, kuriuos būtina suvokti, 
norint suprasti, kokios yra tos minimalios sąlygos, būtinos 
sudėtingo socialinio reiškinio, mūsų vadinamo teisine siste- 
ma, egzistavimui. 

„Paklusimo“ sąvoka netinka apibūdinti tam, ką daro įsta- 
tymų leidėjai, elgdamiesi pagal jiems galias suteikiančias 
normas, ir tam, ką daro teismai, taikydami akceptuotą svar- 
biausiąją normą — pripažinimo taisyklę, - kai paklūstama 
normai (arba įsakymui), visiškai nėra reikalo, kad paklūs- 
tantysis asmuo manytų, jog tai, ką jis daro, ir yra tai, ką ir 
jis pats, ir kiti turi daryti; nėra jokio reikalo, kad į tai, ką 
daro, jis pats žiūrėtų kaip į elgesio modelį kitiems sociali- 
nės grupės nariams. Jis neturi į savo elgesį pagal normas 
žiūrėti kaip į „teisingą“, „tinkamą“ arba „privalomą“. Ki- 
taip tariant, jo požiūriui neturi būti būdingas tas kritišku- 

mas, kuris reiškiasi tada, kai akceptuojamos socialinės nor- 
mos ir tam tikri elgesio tipai traktuojami kaip visuotiniai 
standartai. Jis gali išpažinti tą patį vidinį požiūrį ir akcep- 
tuoti normas kaip standartus visiems, kam jos yra taiko- 
mos, bet tai nėra būtina. Vietoj to jis gali į normą žiūrėti 
tik kaip į tai, kas reikalauja, kad jis atliktų tam tikrą veiks- 
mą, ir grasina bausme, jeigu jis to nepadarytų; jis gali pa- 
klusti normai dėl to, kad bijo pasekmių, arba iš inercijos, 
negalvodamas apie save arba apie kitus kaip apie turinčius 
prievolę tai daryti ir neketindamas dėl nukrypimų kritikuo- 
ti nei savęs, nei kitų. Tačiau teismų požiūrio į normas, ku- 
riomis jie operuoja būtent kaip teismai, negalima apibūdin- 
ti minėtuoju grynai asmeniniu santykiu su normomis, galin- 
čiu — nes jo visiškai pakanka — su jomis sieti eilinį šioms 
normoms paklūstantį pilietį. Aiškiausias pavyzdys čia yra 
svarbiausioji norma — pripažinimo taisyklė, pagal kurią nu- 
statomas kitų normų galiojimas. Jeigu ši norma apskritai 
yra, į ją reikia žiūrėti vadovaujantis vidiniu požiūriu kaip į 
viešą, bendrą teisingo teismo sprendimo modelį, o ne tik 
kaip į tai, kam kiekvienas teisėjas paklūsta tik pats atskirai. 
Nors atskiri sistemos teismai kartkartėmis gali nukrypti nuo 
šių normų, jie apskritai turi kritiškai Žiūrėti į tokius nukry- 
pimus kaip į nusižengimus iš esmės bendriems arba vie- 
šiems standartams. Tai ne tik teisinės sistemos efektyvumo 
arba jos sveikumo klausimas, bet būtina sąlyga, kuriai esant 
galima kalbėti apie vieningos teisinės sistemos egzistavimą. 
Teisinei sistemai būdingas vieningumas ir jos tęstinumas 
dingtų, jeigu tik kai kurie teisėjai ir „tik patys atskirai“ 
veiktų vadovaudamiesi nuostata, kad tai, ką nustato Kara- 
lienė Parlamente, yra teisė, bet nekritikuotų tų, kurie šios 
pripažinimo taisyklės nepaiso. Juk šitai priklauso nuo to, ar 
šiuo lemiamu momentu yra akceptuojami bendri teisinio 
galiojimo standartai. Būtų išties keblu apibūdinti situaciją, 
kuri susidarytų intervale tarp šių teisėjų elgesio kaprizų ir 

eiliniam Žmogui susidūrus su priešingais teismų įsakymais 
neišvengiamai kilsiančio chaoso. Tokiu atveju mes susidur- 
tume su /usus naturae*, apie kurią verta galvoti jau vien 
todėl, jog ji primygtinai įspėja mus apie tai, kas dažnai 
būna pernelyg akivaizdu, kad būtų pastebėta. 

Taigi tam, kad egzistuotų teisinė sistema, yra būtinos ir 
pakankamos dvi minimalios sąlygos. Turi būti visuotinai pa- 
klūstama toms elgesio normoms, kurios galioja pagal siste- 
mos svarbiausiuosius galiojimo kriterijus; kita vertus, jos 
pripažinimo taisyklės, nustatančios teisinio galiojimo krite- 
rijus, bei jos keitimo ir bylų sprendimo taisyklės turi būti iš 
tikrųjų akceptuojamos kaip bendri viešieji pareigūnų oficia- 
laus elgesio standartai. Pirmoji sąlyga yra vienintelė sąlyga, 
kurią fun atitikti privatūs piliečiai: nors sveikoje visuome- 
nėje jie iš tikrųjų dažnai akceptuos šias normas kaip ben- 
drus elgesio standartus ir pripažins prievolę jiems paklusti 
arba netgi įžvelgs šios prievolės ryšį su bendresne prievole 
gerbti konstituciją, tačiau šiaip jau privatūs piliečiai gali 
paklusti tik kiekvienas „pats atskirai“ ir dėl bet kokių mo- 
tyvų. Antrąją sąlygą turi atitikti dar ir sistemos pareigūnai. 
Jie turi žiūrėti į šias taisykles kaip į bendruosius oficialaus 
elgesio standartus ir kritiškai vertinti savo pačių ir vienas 
kito nukrypimus kaip nusižengimus. Žinoma, tai tiesa, kad, 
be šių taisyklių, bus daug pirminių normų, taikytinų parei- 
gūnams jau tik kaip privatiems asmenims, kurioms jie turi 
tik paklusti. 

Taigi tvirtinimas, kad teisinė sistema egzistuoja, — tai 
dviveidis Janas: šis teiginys žiūri ir to, ar paklūsta eiliniai 
piliečiai, ir to, ar pareigūnai akceptuoja antrines normas 
kaip svarbiausiuosius bendruosius oficialaus elgesio stan- 
dartus. Šis dualizmas neturėtų stebinti. Palyginti su papras- 
tesniąja decentralizuota ikiteisine vien tik iš pirminių nor- 
mų susidedančia socialinės struktūros forma, šis dualizmas 


* Gamtos išdaiga (lot. ). 

tik atspindi sudėtingą teisinės sistemos pobūdį. Dėl to, kad 
paprastesnėje struktūroje nėra pareigūnų, normos turi būti 
plačiai akceptuojamos kaip nustatančios svarbiausiuosius 
grupės elgesio standartus. Logiška manyti, kad, jeigu šioje 
struktūroje nebūtų plačiai paplitęs vidinis požiūris, joje ne- 
galėtų būti jokių normų. Mes įrodinėjome, kad vaisingiau- 
sias būdas apibūdinti teisinę sistemą yra pirminių ir antri- 
nių normų junginio konstatavimas; ten, kur toks junginys 
yra, normų, kaip grupės bendrųjų standartų, akceptavimą 
galima atskirti nuo tokio santykinai pasyvaus dalyko, kaip 
eilinio piliečio paklusimas šioms normoms tik paties atski- 
rai. Kraštutiniu atveju vidinis požiūris, susijęs su jam bū- 
dinga teisinės kalbos normatyvine vartosena („Tai yra ga- 
liojanti norma“), gali būti apribotas oficialiuoju pasauliu. 
Šioje sudėtingesnėje sistemoje akceptuoti ir naudoti siste- 
mos teisinio galiojimo kriterijus gali tik pareigūnai. Visuo- 
menė, kurioje taip ir būtų, būtų apgailėtinai panaši į avių 
kaimenę; 0 avys galėtų baigti savo gyvenimą skerdykloje. 
Bet vargu ar yra pagrindo manyti, kad tokios visuomenės 
negali būti; taip pat vargu ar yra pagrindo neigti tokios 
visuomenės teisę vadintis teisine sistema. 


3. Teisinės sistemos patologija 


Taigi įrodymus, kad teisinė sistema egzistuoja, reikia imti 
iš dviejų skirtingų socialinio gyvenimo sektorių. Normalus, 
neproblemiškas atvejis, kai galima neabejojant teigti, jog 
teisinė sistema yra, — tai tokia situacija, kai atitinkami tipiš- 
ki abiejų šių sektorių interesai teisės atžvilgiu sutampa. Pa- 
prastai tariant, taip yra tada, kai oficialiu lygiu pripažin- 
toms galiojančioms normoms yra visuotinai paklūstama. 'Ia- 
čiau kartais oficialusis sektorius yra atitrūkęs nuo privataus 
sektoriaus ta prasme, kad nebėra visuotinio paklusnumo 

normoms, galiojančioms pagal teismuose naudojamus ga- 
liojimo kriterijus. Tai gali atsitikti įvairiais būdais, kurie su- 
siję su teisinių sistemų patologija, nes jie reiškia, jog žlunga 
sudėtinga sutampanti praktika, kurią nurodome formuluo- 
dami išorinį teiginį, kad teisinė sistema yra. Tai, kuo remia- 
masi kaip prielaida, konkrečios sistemos viduje formuluo- 
jant vidinius teiginius dėl teisės, čia irgi iš dalies suardoma. 
Tokį žlugimą gali sukelti įvairūs destruktyvūs veiksniai. 
„Revoliucija“, kuriai vykstant grupės viduje keliamos kon- 
kuruojančios pretenzijos valdyti, yra tik vienas iš tokių at- 
vejų; nors ji visuomet susijusi su kai kurių esamosios siste- 
mos įstatymų pažeidimu, jos rezultatas gali būti tik tai, kad 
teisiškai neleistinu būdu atsiranda senąją pakeičianti nauja 
pareigūnais tampančių asmenų grupė, bet ne nauja konsti- 
tucija ir ne nauja teisinė sistema. Kitas atvejis yra priešo 
okupacija, kai konkuruojanti pretenzija valdyti neturint esa- 
mosios sistemos požiūriu teisėtos valdžios kyla iš išorės; 
dar kitas atvejis yra tvarkingos teisinės kontrolės žlugimas 
siautėjant anarchijai ar banditizmui, kai visai nėra pareiš- 
kiama jokių politinių pretenzijų valdyti. 

Kiekvienu iš šių atvejų gali būti tarpinių etapų, kai ša- 
lies teritorijoje arba emigracijoje veikia teismai, taikantys 
senosios, kadaise aiškiai susiformavusios sistemos teisinio 
galiojimo kriterijus; tačiau šalies teritorijoje jų įsakymai yra 
neefektyvūs. Kada būtent galima pagrįstai pareikšti, kad 
teisinė sistema galutinai liovėsi egzistavusi, tiksliai nustatyti 
neįmanoma. Paprastai tariant, jeigu yra tam tikra reali res- 
tauracijos tikimybė arba jeigu susiformavusi sistema buvo 
sugriauta vykstant visuotiniam karui, kurio baigtis dar nėra 
aiški, jokiu kategorišku pareiškimu, esą sistema liovėsi eg- 
zistavusi, negalima tikėti. Taip yra todėl, kad teiginys, jog 
teisinė sistema egzistuoja, yra pakankamai platus ir ben- 
dras, kad apimtų ir pertrūkius; tai, kas vyksta trumpais lai- 
ko tarpais, šį teiginį nei verifikuoja, nei falsifikuoja. 

Žinoma, kai po šių pertrūkių atkuriami normalūs santy- 
kiai tarp teismų ir gyventojų, gali kilti sunkių klausimų. 
Išvijus okupantų kariuomenę arba sutriuškinus maištininkų 
vyriausybę, vyriausybė grįžta iš emigracijos; tuomet kyla 
klausimas, kas toje teritorijoje pertrūkio laikotarpiu buvo ir 
kas nebuvo „teisė“. Čia svarbiausia yra suprasti, kad šis 
klausimas negah būti fakto klausimas. Jeigu tai būtų fakto 
klausimas, į jį galima būtų atsakyti paklausus, ar pertrūkis 
truko taip ilgai ir ar jis buvo toks visa apimantis, kad su- 
siklosčiusią situaciją būtų galima apibūdinti kaip tokią, kur 
ankstesnioji sistema liovėsi egzistavusi, 0 grįžus iš emigra- 
cijos buvo sukurta į senąją panaši nauja sistema. Užuot 
taip formulavus klausimą, galima kelti klausimą dėl tarp- 
tautinės teisės arba — gal kiek paradoksaliai — dėl teisės 
pačioje po restauracijos susiklosčiusioje teisės sistemoje. Pas- 
taruoju atveju visai gali būti, jog restauruotoji sistema apims 
retrospektyvų įstatymą, skelbiantį, kad sistema nenutrūks- 
tamai buvo (arba, formuluojant atviriau, „buvo manoma“, 
kad ji buvo) šios teritorijos teisė. Taip gali būti daroma, net 
jeigu pertrūkis truko taip ilgai, kad tokia deklaracija gali 
atrodyti toli gražu neatitinkanti išvados, kurią galima būtų 
padaryti, jeigu šis klausimas būtų traktuojamas kaip klausi- 
mas dėl fakto. Tokiu atveju nėra priežasties, dėl kurios ši 
deklaracija negalėtų būti restauruotosios sistemos norma, 
apibrėžianti teisę, kurią šios sistemos teismai privalo taikyti 
pertrūkio laikotarpiu įvykusiems įvykiams bei sudarytiems 
sandoriams. 

Manyti, kad teisinės sistemos teiginiai apie teisę, nuro- 
dantys, kas turėtų būti laikoma jos pačios praeities, dabar- 
ties ar būsimojo egzistavimo pakopomis, konkuruoja su iš- 
oriniu požiūriu grindžiamais teisės egzistavimo faktą kon- 
statuojančiais teiginiais, yra paradoksalu. Išskyrus akivaizdų 
galvosūkį, susijusį su nuoroda į pačią save, egzistuojančios 
sistemos nuostatos dėl laikotarpio, kuriuo ją reikia laikyti 

egzistavusia, teisinis statusas nė kiek nesiskiria nuo vienos 
sistemos įstatymo, skelbiančio, kad tam tikra sistema vis 
dar egzistuoja kitoje šalyje, nors neatrodo, kad pastaroji 
nuostata sukeltų daug praktinių pasekmių. Iš tikrųjų mums 
visiškai aišku, jog Sovietų Sąjungos teritorijoje egzistuojan- 
ti teisinė sistema nėra ta pati, kaip carinio režimo teisinė 
sistema. Tačiau jeigu Britanijos Parlamentas įstatymu pa- 
skelbtų, kad carinės Rusijos teisė vis dar yra teisė Rusijos 
teritorijoje, tai iš tikrųjų turėtų prasmę ir teisinių pasekmių 
kaip Anglijos teisės sudedamoji dalis, susijusi su SSRS, ta- 
čiau nė kiek nepaveiktų mūsų pastarajame sakinyje sufor- 
muluoto teiginio dėl fakto teisingumo. Toks įstatymas turė- 
tų galią ir prasmę tik tuo požiūriu, kad jis apibrėžtų, kokia 
teisė turėtų būti taikoma Anglijos teismuose, taigi Anglijo- 
je nagrinėjant bylas su rusiškuoju elementu. 

Aprašytosios situacijos priešingybę galima pamatyti Žža- 
viais pereinamojo laikotarpio momentais, kai nauja teisinė 
sistema randasi iš senosios įsčių —- kartais tik po cezario 
pjūvio. Naujausioji Sandraugos istorija yra puiki sritis šio 
teisinių sistemų embriologijos aspekto studijoms. Šio laiko- 
tarpio schematizuota, supaprastinta raida yra tokia. Tarki- 
me, jog tam tikro laikotarpio pradžioje yra kolonija, turinti 
vietinę įstatymų leidybos instituciją, teismus ir vykdomąją 
valdžią. Šią konstitucinę santvarką įstatymu nustatė Jungti- 
nės Karalystės Parlamentas, pasilikęs sau visą teisinę kom- 
petenciją leisti šiai kolonijai įstatymus. Šioje stadijoje kolo- 
nijos teisinė sistema yra tiesiog platesnės sistemos subordi- 
nuotoji dalis, o šią sistemą apibūdina svarbiausioji norma - 
pripažinimo taisyklė, pagal kurią tai, ką nustato Karalienė 
Parlamente, ir yra (inter alia*) kolonijos teisė. Šio raidos 
laikotarpio pabaigoje mes matome, jog svarbiausioji nor- 
ma - pripažinimo taisyklė pakito, nes kolonijos teismai dau- 


* Greta kitų dalykų (lot). 

giau nepripažįsta Vestminsterio* Parlamento teisinės kom- 
petencijos leisti įstatymus buvusiai kolonijai. Tebėra tiesa 
tai, kad daugelį konstitucinės santvarkos dalykų nustato 
ankstesnysis Vestminsterio Parlamento išleistas įstatymas, — 
bet dabar tai yra tik istorijos faktas, nes konstitucinės san- 
tvarkos teisinis statusas toje teritorijoje jau nėra kildinamas 
iš Vestminsterio Parlamento valdžios. Dabar teisinė siste- 
ma buvusioje kolonijoje turi „vietines šaknis“ ta prasme, 
kad galutinius teisinio galiojimo kriterijus apibrėžianti pri- 
pažinimo taisyklė daugiau nebeatsižvelgia į kitos teritorijos 
įstatymų leidybos institucijos aktus. Naujoji taisyklė papras- 
čiausiai remiasi tuo faktu, kad ji yra akceptuojama ir nau- 
dojama kaip tokia taisyklė teismų ir kitose oficialiose vie- 
tinės sistemos, kurios normoms yra visuotinai paklūstama, 
operacijose. Todėl nors vietos įstatymų leidybos institucijos 
sudėtis, aktų leidimo būdai ir struktūra vis dar gali būti 
nustatyti ankstesniosios konstitucijos, šios įstatymų leidybos 
institucijos išleisti aktai dabar galioja ne todėl, kad jie yra 
išleisti realizuojant galias, suteiktas Vestminsterio Parlamen- 
to išleisto įstatymo. Jie galioja todėl, kad pagal vietinę pri- 
pažinimo taisyklę tai, kad aktą išleido vietos įstatymų leidy- 
bos institucija, yra pagrindinis galiojimo kriterijus. 

Ši raida gali klostytis daugeliu įvairių būdų. Po tam tik- 
ro laikotarpio, per kurį metropolijos įstatymų leidybos ins- 
titucija faktiškai nerealizuoja savo formalios legislatyvinės 
valdžios kolonijos atžvilgiu, išskyrus tuos atvejus, kai pati 
kolonija su tuo sutinka, ši įstatymų leidybos institucija gali 
galutinai pasitraukti nuo scenos, atsisakydama legislatyvi- 
nės valdžios buvusios kolonijos atžvilgiu. Čia reikia pažy- 
mėti, kad galimos teorinės abejonės dėl to, ar Jungtinės 
Karalystės teismai pripažins Vestminsterio Parlamento kom- 


* Vestminstenis - Londono centras, kuriame yra Jungtinės Karalystės 
Parlamentas. Formaliai Vestminsteris yra atskiras miestas (City of West- 
minster), iš kurio ilgainiui išaugo Londonas. 


215 


VI. TEISINĖS SISTEMOS PAGRINDAI 


petenciją šitokiu būdu negrįžtamai apkarpyti savo galias. 
Kita vertus, atsiskyrimas gali būti pasiektas tik jėga. Bet ir 
vienu, ir kitu raidos atveju šios raidos rezultatas yra dvi 
nepriklausomos teisinės sistemos. Tai yra fakto teiginys, ir 
jis yra nė kiek ne mažiau fakto teiginys dėl to, kad kalba 
apie teisinių sistemų egzistavimą. Pagrindinis įrodymas čia 
yra tai, kad buvusioje kolonijoje šiuo metu akceptuojama ir 
naudojama svarbiausioji norma - pripažinimo taisyklė dau- 
giau neapima jokios nuorodos į kitų teritorijų įstatymų lei- 
dybos institucijų operacijas kaip vieno iš galiojimo kriterijų. 

Tačiau gali būti ir taip, kad, nors faktiškai kolonijos tei- 
sinė sistema dabar yra nepriklausoma nuo metropolijos, met- 
ropolijos sistema gali nepripažinti šio fakto; šioje srityje 
Sandraugos istorija pateikia daug intriguojančių pavyzdžių. 
Tai, kad Vestminsterio Parlamentas pasiliko arba gali teisiš- 
kai pasilikti galią leisti įstatymus kolonijai, vis dar gali būti 
Anglijos teisės dalis; tad jeigu kokios nors bylos dėl kolizi- 
jos tarp Vestminsterio įstatymo ir vieno iš vietinės įstatymų 
leidybos institucijos išleistų įstatymų bus nagrinėjamos An- 
glijos valstybės vidaus teismuose, šie teismai gali realizuoti 
būtent šitokį požiūrį į šį dalyką. Atrodo, kad šiuo atveju 
Anglijos teisės nuostata prieštarauja faktui. Anglijos teis- 
mai nepripažįsta kolonijos teisės tuo, kuo ji iš tikrųjų yra, — 
nepriklausoma teisine sistema su sava vietine svarbiausiąja 
norma —- pripažinimo taisykle. Faktiškai tai bus dvi teisinės 
sistemos, bet Anglijos teisė primygtinai teigs, kad ji yra tik 
viena. Tačiau abu šie teiginiai logiškai neprieštarauja vienas 
kitam, nes vienas iš jų yra teiginys, konstatuojantis faktą, o 
kitas — (Anglijos) teisės nuostata. Siekdami paaiškinti tokį 
požiūrį, jeigu norime, galime pasakyti, kad teiginys dėl fak- 
to yra teisingas, o Anglijos teisės nuostata yra „teisinga 
pagal Anglijos teisę“. Panašius skirtumus tarp dviejų nepri- 
klausomų teisinių sistemų egzistavimo fakto teigimo (arba 
neigimo) ir teisės nuostatų dėl teisinės sistemos egzistavi- 

mo reikia turėti galvoje nagrinėjant santykį tarp tarptauti- 
nės viešosios teisės ir municipalinės teisės. Kai kurios labai 
keistos teorijos atrodo įtikinamos tik todėl, kad šį skirtumą 
ignoruoja. 

Baigdami šią schematišką teisinių sistemų patologijos ir 
embriologijos apžvalgą, turėtume paminėti kitas normalių 
sąlygų, kurių sutapimas patvirtinamas kategorišku teisinės 
sistemos egzistavimo konstatavimu, dalinio sutrikimo for- 
mas. Gali iš dalies iširti pareigūnų vienybė, kuri paprastai 
numatoma kaip prielaida, sistemoje formuluojant vidinius 
teiginius dėl teisės. Gali atsitikti taip, kad oficialiojo pasau- 
lio pažiūros skiriasi kai kuriais konstituciniais klausimais, ir 
tik šiais klausimais, o tai galiausiai lemia ir teisėjų nuomo- 
nių išsiskyrimą. Tokio skilimo dėl svarbiausiųjų kriterijų, 
naudotinų identifikuoti teisei, pradžia buvo Pietų Afrikos 
konstitucinės problemos, kilusios 1954 m. teismų nagrinė- 
toje Harris v. Dūnges byloje?3. Čia įstatymų leidybos institu- 
cija veikė vadovaudamasi kitokiu požiūriu į savo kompe- 
tenciją ir galias negu teismai ir išleido aktus, kuriuos teis- 
mai pripažino negaliojančiais. Į tai įstatymų leidybos 
institucija atsakė įkurdama specialų apeliacinį „teismą“ nag- 
rinėti apeliacijoms dėl bendrųjų teismų sprendimų, įstaty- 
mų leidybos institucijos išleistus aktus pripažįstančių nega- 
liojančiais. Šis teismas nustatyta tvarka nagrinėdavo tokias 
apeliacijas ir panaikindavo bendrųjų teismų sprendimus; 
bendrieji teismai savo ruožtu pripažindavo įstatymų leidy- 
bos institucijos sukurtus specialius teismus neturinčiais ga- 
lios, 0 šių teismų sprendimus - teisiškai niekiniais. Jeigu šis 
procesas nebūtų buvęs sustabdytas (vyriausybė* nusprendė, 
kad tokiu būdu siekti savo tikslo yra neišmintinga), būtų 
amžinai blaškomasi tarp dviejų požiūrių į įstatymų leidybos 


5 [1952] L TLR 1245. 
* Turimas omenyje Parlamentas (žr. išnašą p. 53-54). 


2LZ 


VI. TEISINĖS SISTEMOS PAGRINDAI 


institucijos kompetenciją, taigi ir į galiojančios teisės krite- 
rijus. Identifikuoti sistemos pripažinimo taisyklę galima tik 
esant normalioms sąlygoms - pareigūnų, ypač teisėjų, suta- 
rimui, o šios sąlygos būtų buvusios panaikintos. Ir vis dėlto 
didžioji dauguma teisinių veiksmų, nesusijusių su šia kon- 
stitucine problema, būtų atliekami kaip ir anksčiau. Kol 
visuomenė nesusipriešino, 0 „teisė ir tvarka“ nepakriko, būtų 
neteisinga teigti, kad ankstesnioji teisinė sistema liovėsi eg- 
zistavusi: juk posakis „ta pati teisinė sistema“ yra pernelyg 
platus ir lankstus, kad leistų vieningą pareigūnų konsensu- 
są dėl visų ankstesniųjų teisinio galiojimo kriterijų laikyti 
būtina teisinės sistemos buvimo „ta pačia“ sąlyga. Mes ga- 
lime padaryti tik viena - apibūdinti susiklosčiusią situaciją, 
kaip jau padarėme, ir įvardyti ją kaip netipišką, nenormalų 
atvejį, keliantį grėsmę, jog teisinė sistema iširs. 

Pastarasis atvejis priartina mus prie platesnės temos, ku- 
rią nagrinėsime kitame skyriuje fundamentalių konstituci- 
nių klausimų dėl teisinės sistemos galiojimo svarbiausiųjų 
kriterijų ir jos „paprastosios“ teisės kontekste. Visos nor- 
mos susijusios su konkrečių atvejų identifikavimu ir klasi- 
fikavimu vartojant apibendrinamuosius terminus, tačiau 
kiekvienu atveju, kai mes kokį nors dalyką esame pasirengę 
pavadinti norma, galima išskirti aiškius pagrindinius atve- 
jus, kuriems toks pavadinimas neabejotinai tinka, ir kitus 
atvejus, kai yra pagrindo ir teigti, ir neigti šio pavadinimo 
tinkamumą. Bandant konkrečias situacijas įsprausti į ben- 
dro pobūdžio normas, niekaip neįmanoma eliminuoti šio 
tikrumo šerdies ir abejonės aureolės dualizmo. Dėl to visų 
normų ribos nėra griežtai apibrėžtos, kitaip tariant, jų „struk- 
tūra“* yra „atvira“, o tai gali daryti poveikį pripažinimo 
taisyklei, apibrėžiančiai svarbiausiuosius kriterijus, naudo- 
jamus identifikuoti tiek teisei, tiek konkrečiam įstatymui. 


* Hartas vartoja terminą /exture, t.y. audinys. 

Šiuo teisės aspektu dažnai remiamasi siekiant pademonst- 
ruoti, jog bet koks teisės sampratos aiškinimas remiantis 
normų sąvoka būtinai yra klaidingas. Todėl griežtas tokio 
požiūrio laikymasis nepaisant tikrųjų konkrečios situacijos 
aplinkybių neretai plūstamas kaip „konceptualizmas“ arba 
„formalizmas“; šį kaltinimą dabar mes ir imsimės nagrinėti. 


VII 


FORMALIZMAS IR SKEPTIŠKAS 
POŽIŪRIS Į NORMAS 


1. Atviroji teisės struktūra 


Kiekvienoje didelėje grupėje pagrindinės socialinės kon- 
trolės priemonės turi būti ne kiekvienam individui atskirai 
duodami konkretūs nurodymai, bet bendros normos, mo- 
deliai ir principai. Jeigu bendrų elgesio modelių nebūtų 
įmanoma perduoti daugybei žmonių taip, kad jie šiuos mo- 
delius be papildomų nurodymų suprastų kaip reikalaujan- 
čius iš jų tam tikro elgesio, susiklosčius tam tikroms aplin- 
kybėms, tai negalėtų būti nieko panašaus į tai, ką mes da- 
bar pripažįstame kaip teisę. Vadinasi, teisė dažniausiai turi 
būti susijusi su asmenų klasėmis, taip pat su veiksmų, daik- 
tų ir aplinkybių klasėmis, bet jokiu būdu ne vien tik su 
jomis; teisės funkcionavimo plačiose socialinio gyvenimo sri- 
tyse sėkmė priklauso nuo jos labai išsklidusio sugebėjimo 
atpažinti konkrečius veiksmus, daiktus ir aplinkybes kaip 
atskirus teisės sukonstruotų bendrų klasifikacijų atvejus. 

Iš anksto perduoti tokiems bendriems elgesio modeliams, 
kurie turėtų būti taikomi vėliau pasitaikysiančiais atvejais, 
naudojami du iš pirmo žvilgsnio labai skirtingi pagrindiniai 
mechanizmai. Vienas iš jų vartoja maksimaliai daug klasi- 
fikacinę reikšmę turinčių bendrų žodžių, o kitas tenkinasi 
jų minimumu. Pirmojo tipiškas atvejis yra tai, ką mes vadi- 
name įstatymų leidyba, o antrojo — tai, ką vadiname prece- 
dentu. Jų abiejų skiriamuosius bruožus galima įžvelgti štai 
tokiose paprastose ne-teisinėse situacijose. Prieš eidamas į 

bažnyčią, vienas tėvas sako savo sūnui: „Įeidamas į bažny- 
čią, kiekvienas vyriškis ir berniukas turi nusiimti kepurę“. 
Kitas, įeidamas į bažnyčią ir nusiimdamas kepurę, taria: 
„Žiūrėk: tokiais atvejais teisingas yra štai šitoks elgesio 
būdas“. 

Elgesio modelių perdavimas arba mokymas rodant pa- 
vyzdį gali įgyti įvairias formas, kur kas sudėtingesnes negu 
mūsų apsakytuoju paprastu atveju. Mūsų apsakytasis atve- 
jis bus panašesnis į teisinį precedento naudojimą, jeigu užuot 
nurodęs vaikui, kad tam tikromis konkrečiomis aplinkybė- 
mis jis sektų savo tėvu, kuris, įeidamas į bažnyčią, parodė 
pavyzdį, kaip reikia teisingai elgtis, tėvas manys, jog vaikas 
į jį Žiūri kaip į tinkamą elgesį demonstruojantį autoritetą ir 
stebės jį, siekdamas išmokti elgtis kaip pridera. Kad pana- 
šumas į teisinį precedento naudojimą būtų dar didesnis, 
reikia daryti prielaidą, jog pats tėvas įsivaizduoja save ne 
kuriant naujus elgesio modelius, o sekant tradiciniais, ir 
kiti mano taip pat. 

Nors visas perdavimo rodant pavyzdį formas lydi tam 
tikri bendri žodiniai nurodymai, kaip antai „Daryk taip, kaip 
darau aš“, vis dėlto lieka atvira galimybių sritis, taigi lieka 
vietos ir abejonei, ko iš tikrųjų norima net tais atvejais, kai 
perduoti siekiantis asmuo yra aiškiai išreiškęs savo poziciją. 
Kaip tiksliai šis elgesys turi būti mėgdžiojamas? Ar turi 
reikšmės tai, kad kepurė nukeliama ne dešine, bet kaire 
ranka? Arba tai, kad ji nukeliama lėtai arba greitai? O tai, 
kad ji bus padėta po suolu? O tai, kad bažnyčioje ji vėl 
neužsidedama ant galvos? Tai vis bendro pobūdžio klausi- 
mų, kuriuos galėtų sau kelti vaikas, variantai: „Kokiais po- 
žiūriais mano elgesys turi būti panašus į jo elgesį, kad būtų 
teisingas?“ „Kuo konkrečiai iš jo elgesio man reikia vado- 
vautis?“ Suprasdamas pavyzdį, į kai kuriuos jo aspektus 
vaikas kreipia daugiau dėmesio negu į kitus. Taip daryda- 
mas jis vadovaujasi sveiku protu ir bendromis žiniomis apie 

tai, kokius dalykus ir tikslus suaugusieji mano esant svar- 
bius, taip pat tuo, kaip jis pats suvokia konkretaus atvejo 
(ėjimo į bažnyčią) ir tokiu atveju tinkamo elgesio bendrą 
pobūdį. 

Palyginti su pavyzdžių neapibrėžtumu, bendrų modelių 
perdavimas tiksliomis bendromis kalbos formomis („Kiek- 
vienas vyriškis, įeidamas į bažnyčią, privalo nusiimti skrybė- 
lę“) atrodo aiškus, patikimas ir neabejotinas. Bendraisiais 
elgesio orientyrais laikytini požymiai čia identifikuojami žo- 
džiais; jie konkrečiame pavyzdyje nėra susipynę su kitais, 
juos galima iššifruoti verbališkai. Kad žinotų, ką reikia da- 
ryti kitais atvejais, vaikui nebereikia spėlioti, kas turėta gal- 
voje arba kokiam elgesiui bus pritarta; jam nebereikia gal- 
voti, kokiu požiūriu jo elgesys turi būti panašus į pavyzdį, 
kad būtų teisingas. Vietoj to jam yra pateiktas žodinis api- 
būdinimas, kuriuo vaikas gali naudotis pasirinkdamas, ką 
jis turi daryti ateityje ir kada jis tai turi daryti. Jam tereikia 
tik atpažinti atskirus aiškiais Žodiniais terminais įvardija- 
mus atvejus, priskirti konkrečius faktus bendriesiems klasi- 
fikacijos skyriams ir padaryti paprastą dedukcinę išvadą. 
Jam neiškyla alternatyva rinktis savo rizika arba ieškoti dar 
kito autoritetingo orientyro. Jis turi normą, kurią gali tai- 
kyti pats sau. 

Didžiajai daliai šio šimtmečio jurisprudencijos būdinga 
tai, jog vis geriau buvo įsisąmoninama (kartais ir perverti- 
nama) ta aplinkybė, kad skirtumas tarp perdavimui rodant 
autoritetingą pavyzdį (precedentui) būdingo neapibrėžtu- 
mo ir perdavimui autoritetinga bendro pobūdžio kalba (įsta- 
tymų leidybai) būdingo apibrėžtumo yra toli gražu ne toks 
griežtas, kaip galima būtų spręsti iš minėtojo naivaus paly- 
ginimo. Net tada, kai naudojamos žodžiais suformuluotos 
bendrosios normos, tam tikrais konkrečiais atvejais gali kil- 
ti neaiškumų dėl jų reikalaujamo elgesio formos. Konkre- 
čios faktinės situacijos nelaukia mūsų atskirtos viena nuo 

kitos ir pažymėtos kaip atvejai, kuriais turi būti taikoma 
kalbamoji bendroji norma; pati norma taip pat negali tie- 
siogiai nurodyti, kokiais atvejais ji turi būti taikoma. Įvai- 
rialypė patirtis, ne tik ta, kuri susijusi su normomis, rodo, 
jog orientyrai, kuriuos nurodo bendroji kalba, turi tam tik- 
rą ribą, glūdinčią kalbos prigimtyje. Žinoma, būna paprastų 
atvejų, nuolat pasikartojančių panašiuose kontekstuose, ku- 
riems bendrus posakius galima taikyti neabejojant („Jeigu 
ką nors galima vadinti transporto priemone, tai lengvąjį 
automobilį — tikrai“), bet taip pat būna atvejų, kai neaišku, 
ar šie posakiai tinkami, ar ne („Ar „transporto priemonė“ 
čia vartojama prasme apima dviračius, lėktuvus, riedučius?“ ). 
Pastarieji atvejai — tai faktinės situacijos, kurias mums nuo- 
lat ir dėsningai primeta gamta ar Žmonių išradingumas; 
jiems būdingi tik kai kurie paprastųjų atvejų požymiai, bet 
kitų požymių jiems trūksta. Šiuos neaiškumus gali sumažin- 
ti „aiškinimo“ kanonai, bet jie negali jų pašalinti; juk šie 
kanonai patys yra bendrosios kalbos vartojimo normos ir 
vartoja bendrus terminus, kuriuos pačius reikia aiškinti. Aiš- 
kinti pačius save jie gali nė kiek ne geriau, negu kitos nor- 
mos. Bendrųjų terminų, atrodo, nereikia aiškinti, o konkre- 
čias situacijas galima nesunkiai, arba „automatiškai“, atpa- 
žinti tik akivaizdžiais, įprastiniais, nuolat panašiuose 
kontekstuose pasikartojančiais atvejais, kai, priimant spren- 
dimus, visuotinai sutariama dėl galimybės taikyti tam tikrus 
klasifikacinius terminus. 

Jeigu nebūtų tokių įprastinių, niekam abejonių neke- 
liančių atvejų, bendrieji terminai, kaip perdavimo priemo- 
nė, būtų visiškai beverčiai. Tačiau šie įprastiniai atvejai yra 
įvairūs, ir juos taip pat reikia klasifikuoti vartojant ben- 
druosius terminus, kiekvienu konkrečiu momentu sudaran- 
čius mūsų kalbos išteklių dalį. Taigi kažkas nesulaikomai 
skatina perdavimo krizę: yra argumentų ir už, ir prieš mi- 
nėtąji bendrųjų terminų vartojimą, bet klasifikuojantiems 

asmenims šiuos terminus vartoti arba, priešingai, atmesti 
neliepia nei kokia nors griežta sutartis, nei visuotinis susi- 
tarimas. Tokiais atvejais norintysis pašalinti abejones būti- 
nai turi kokiu nors būdu rinktis iš šių atvirų alternatyvų. 

Štai čia normą išreiškianti autoritetinga bendroji kalba 
mus orientuoja beveik taip pat neaiškiai, kaip ir autorite- 
tingas pavyzdys. Kaip tik čia mus apleidžia jausmas, jog 
normos kalba įgalins mus nesunkiai atrinkti lengvai atpa- 
žįstamas situacijas; gebėjimas priskirti tam tikrai kategori- 
jai ir dedukcijos būdu formuluoti išvadas jau nėra sampro- 
tavimo, padedančio nustatyti, kaip elgtis yra teisinga, šer- 
dis. Priešingai, atrodo, jog dabar normos kalba tik pažymi 
tam tikrą autoritetingą pavyzdį — būtent tą, apie kurį kal- 
bama akivaizdžiuoju atveju. Jos paskirtis gali būti beveik 
lygiai tokia pati, kaip precedento, tačiau, palyginti su pre- 
cedentu, normos kalba nuodugniau atribos tuos bruožus, į 
kuriuos reikia kreipti dėmesį, be to, šis atribojimas įgis nuo- 
latinį pobūdį. Atsakydamas į iškilusį klausimą, ar norma, 
draudžianti transporto priemonėms važinėti parke, taikyti- 
na tam tikram šios normos lyg ir tiesiogiai neapibrėžiamam 
aplinkybių deriniui, asmuo gali padaryti tik viena - apsvars- 
tyti (kaip daro tas, kuris vadovaujasi precedentu), ar šis 
konkretus atvejis „pakankamai“ primena akivaizdųjį atvejį 
tam tikrais „turinčiais reikšmę“ atžvilgiais. Tokiu būdu kal- 
bos jam palikta diskrecija gali būti labai plati, todėl, kai jis 
taiko normą, išvada faktiškai yra pasirinkimo rezultatas, net 
jeigu ji nėra savavališka arba iracionali. Jo pasirinkimas yra 
štai koks: prie bylų* grupės jis nusprendžia prijungti naują 


* Anglų kalbos žodis case reiškia ir atvejį, ir (teisinę) bylą, t.y. teisinė 
byla - tai faktiškai vienas iš gyvenimo atvejų, kuris dėl vienokių ar kitokių 
priežasčių įgyja teisinę reikšmę. Čia vėl, kaip ir kitur šioje knygoje, aki- 
vaizdžiai atsiskleidžia angliškojo teisinio mentaliteto ypatumai: dažnai sa- 
koma, jog precedentinė teisė, akcentuojanti ne bendrąsias normas, 0 spren- 
dimus, priimtus nagrinėjant konkrečias bylas, vystosi byla po bylos (case 
by case), bet šį posakį galima būtų versti ir atvejis po atvejo, t.y. viena 

bylą, nes galima įrodyti, jog ši jas primena tam tikrais pa- 
kankamai panašiais ir teisinę reikšmę turinčiais bruožais. 
Teisės normų atveju šiuos reikšmingumo ir panašumo kri- 
terijus lemia daugybė sudėtingų teisinę sistemą persmel- 
kiančių veiksnių bei tam tikrai normai galimi priskirti tiks- 
lai arba paskirtis. Apibūdinti šiuos veiksnius tolygu apibū- 
dinti tai, kas yra teisinio mąstymo būdingi bruožai arba 
ypatumai. 

Kad ir kuris iš šių mechanizmų — precedentas ar įstaty- 
mų leidyba - būtų pasirinktas perduoti elgesio modeliams, 
kad ir kaip sklandžiai jie susidorotų su didžiule daugybe 
paprastų atvejų, abu jie tam tikroje stadijoje — tada, kai 
suabejojama galimybe juos taikyti, - pasirodys esą neapib- 
rėžti; jiems abiem bus būdinga tai, ką mes pavadinome at- 
virąja struktūra. Kol kas, kalbėdami apie įstatymų leidybą, 
mes tai pavaizdavome kaip bendrą žmonių kalbos ypatybę; 
neaiškumai susidūrus su ribiniais atvejais ir yra ta kaina, 
kurią reikia sumokėti už tai, kad, bet kokiu būdu perduo- 
dant su faktais susijusius dalykus, vartojami bendri klasifi- 
kaciniai terminai. Taip vartojamoms natūralioms kalboms, 
tokioms kaip anglų, ši atviroji struktūra neišvengiamai bū- 
dinga. Tačiau būtina suprasti, kodėl, jau nekalbant apie re- 
aliai egzistuojančią priklausomybę nuo kalbos ir jai būdin- 
gą atvirąją struktūrą, net kaip idealo neverta puoselėti to- 
kios smulkmeniškos normos koncepcijos, kuri visuomet iš 
anksto atsakytų į klausimą, ar tam tikra norma taikytina 


konkreti gyvenimo situacija po kitos. Be to, lietuvių kalboje bylos termi- 
nas paprastai vartojamas tada, kai kalbama apie procesą teisme arba 
kitamė ginčus nagrinėjančiame organe. Tuo tarpu Anglijoje case - tai bet 
kokia teisinę reikšmę turinti gyvenimo situacija: faktas čia „aplenkia“ 
teisę, O teisinis procesas tampa būtinu, dėsningu, neišvengiamu faktinių 
santykių palydovu. Šis angliškojo teisinio mentaliteto ypatumas iš dalies 
paaiškina ir tai, kad rule of law tipo teisinės valstybės vienas iš svarbiau- 
siųjų bruožų yra vadinamasis due process of law, t.y. deramas teisinis pro- 
cesas (žr. išnašą p. 63), kuris toli gražu nebūtinai yra teismo procesas. 

konkrečiu atveju, ir niekuomet nereikalautų, iškilus reika- 
lui ją taikyti, iš naujo pasirinkti vieną iš atvirų alternatyvų. 
Trumpai tariant, tikroji priežastis yra tokia: būtinybę mums 
pasirinkti lemia tai, kad mes esame ne dievai, bet Žmonės. 
Keblioms žmonių gyvenimo (taigi ir įstatymų leidybos) si- 
tuacijoms būdinga tai, jog kai tik bandome nedviprasmiškai 
ir iš anksto reguliuoti tam tikrą elgesio sritį pasitelkdami 
bendrus modelius, kuriuos tam tikrais konkrečiais atvejais 
reikia naudoti be jokio tolesnio oficialaus nurodymo, mes 
susiduriame su dviem tarp savęs susijusiais sunkumais. Pir- 
masis sunkumas yra mūsų santykinis fakto nežinojimas, ant- 
rasis —- santykinis tikslo neapibrėžtumas. Jeigu pasaulį, ku- 
riame gyvename, būtų galima apibūdinti nurodant baigtinį 
tam tikrų požymių skaičių, 0 mes žinotume visus šiuos po- 
žymius bei visus galimus jų derinius, kiekvienam įmano- 
mam atvejui būtų galima iš anksto sukurti atitinkamą nuo- 
statą. Būtų galima kurti normas, kurias taikant konkretiems 
atvejams nereikėtų rinktis. Viskas būtų žinoma, o kadangi 
viskas būtų žinoma, kiekvienu klausimu būtų galima ką nors 
padaryti ir iš anksto tai konkrečiai numatyti normoje. To- 
kiame pasaulyje gerai derėtų „mechaninė“ jurisprudencija. 

Paprastai sakant, toks pasaulis — tai ne tas pasaulis, ku- 
riame mes gyvename; įstatymų leidėjai yra Žmonės, todėl 
jie negali Žinoti visų ateityje galinčių susiklostyti aplinkybių 
derinių. Su šiuo nesugebėjimu numatyti susijęs santykinis 
tikso neapibrėžtumas. Kai mes pakankamai drąsiai formu- 
luojame tam tikrą bendrą elgesio normą (pavyzdžiui, nor- 
mą, nustatančią, jog į parką neleidžiama įvažiuoti jokiai 
transporto priemonei), šiame kontekste vartojama kalba fik- 
suoja būtinas sąlygas, kurias turi atitikti viskas, kas tik pa- 
tenka į šios normos sritį; ji taip pat fiksuoja tam tikrus 
aiškius pavyzdžius, leidžiančius mums suvokti tuos atvejus, 
kurie neabejotinai yra šios normos srityje. Šie pavyzdžiai 
yra paradigma, aiškūs atvejai (lengvasis automobilis, auto- 

busas, motociklas); ligi šiol yra apibrėžtas ir tikslas, mūsų 
turėtas leidžiant įstatymus, nes toks buvo mūsų pasirinki- 
mas. Mes iš pat pradžių nusprendėme, kad parke reikia 
palaikyti viešąją tvarką bei ramybę ir kad, šiaip ar taip, už 
tai reikia sumokėti tam tikrą kainą — neleisti šiems daly- 
kams būti parke. Kita vertus, kol bendro tikslo palaikyti 
viešąją tvarką nesusiejame su tais atvejais, kurių mes iš 
pradžių nenumatėme, o galbūt ir negalėjome numatyti (kaip 
antai elektra varomo žaislinio lengvojo automobilio), mūsų 
tikslas šiuo požiūriu yra neapibrėžtas. Mes nesitikėjome, 
kad bus nenumatytų atvejų, kai mūsų paklaus, ar reikia 
tam tikrą ramybės parke dalį paaukoti dėl tų vaikų, kurių 
malonumui ir interesams ši ramybė ir turi tarnauti, ar šią 
ramybę reikia nuo jų ginti; todėl šis klausimas liko neiš- 
spręstas. Iškilus nenumatytam atvejui, mes susiduriame su 
minėtais kvestionuojamais dalykais; tuomet ir galime atsa- 
kyti į šį klausimą, pasirinkdami iš konkuruojančių interesų 
tokiu būdu, kuris geriausiai mus patenkina. Tai darydami 
savo pradinį tikslą mes apibrėžiame tiksliau, o kartu atsi- 
tiktinai atsakome į klausimą, kokia yra toji bendrojo žodžio 
reikšmė, kuria jis vartojamas šioje normoje. 

Skirtingos teisinės sistemos arba ta pati sistema skirtin- 
gais laikotarpiais gali ignoruoti arba daugiau ar mažiau aiš- 
kiai pripažinti tokį poreikį toliau rinktis, bendrąsias normas 
taikant konkretiems atvejams. Yda, teisės teorijoje vadina- 
ma formalizmu arba konceptualizmu, yra toks požiūris į 
žodžiais suformuluotas normas, kuriuo siekiama po to, kai 
buvo suformuluota bendroji norma, šį poreikį rinktis uŽ- 
maskuoti ir minimalizuoti. Vienas iš būdų tai padaryti yra 
toks normos reikšmės užšaldymas, kad jos bendrieji termi- 
nai turėtų tą pačią reikšmę kiekvienu atveju, kai tik kves- 
tionuojamas šios normos taikymas. Norint eiti šiuo keliu, 
reikia akcentuoti tam tikrus akivaizdžiajam atvejui būdin- 
gus požymius ir užsispyrus laikytis nuomonės, jog minėtieji 

požymiai yra būtini ir pakankami, kad normos sričiai būtų 
galima priskirti visa tai, kam jie būdingi, nesvarbu, kokių 
kitų savybių priskiriamieji reiškiniai turėtų arba stokotų, 
nesvarbu, kokios būtų tokio normos taikymo socialinės pa- 
sekmės. Einant šiuo keliu, užtikrinamas tam tikras apibrėž- 
tumo arba nuspėjamumo laipsnis, sumokant už tai akla iš- 
ankstine nuostata dėl to, ką reikės daryti daugeliu ateityje 
įvyksiančių atvejų, kurių vidinės struktūros mes nė nenu- 
manome. Šitaip mums iš tikrųjų pavyks iš anksto — bet 
patamsyje — išspręsti problemas, kurias būtų galima protin- 
gai išspręsti tik tada, kai jos atsirastų ir būtų identifikuotos. 
Naudodami šį metodą, mes būsime priversti normos sričiai 
priskirti tuos atvejus, kuriuos, siekdami realizuoti protingus 
socialinius tikslus, norėtume palikti už šios srities ribų ir 
kuriuos palikti už šių ribų mums leistų mūsų kalbos atviros 
struktūros terminai, jeigu tik mes juos ne taip griežtai api- 
brėžtume. Todėl mūsų klasifikacijos griežtumas iš esmės 
prieštarauja tiems tikslams, kuriuos mes kėlėme, sukurda- 
mi arba palaikydami normą. 

Šio proceso viršūnė — juristų „sąvokų rojus“; jis sukuria- 
mas, bendrajam terminui suteikiant tą pačią reikšmę ne tik 
kiekvienąkart taikant tą pačią normą, bet visada, kai tik šis 
terminas vartojamas bet kokioje tai teisinei sistemai pri- 
klausančioje normoje. Tad nors įvairiais atvejais sprendžia- 
mi skirtingi klausimai, į šias skirtingas aplinkybes atsižvelg- 
ti nebūtina, aiškinti terminą nėra reikalo, ir to niekas nedaro. 

Iš tikrųjų visos sistemos skirtingais būdais ieško kom- 
promiso tarp dviejų socialinių poreikių - poreikio turėti 
tam tikras normas, kurias daugelyje elgesio sričių privatūs 
asmenys gali garantuotai taikyti patys sau, nelaukdami nau- 
jų oficialių nurodymų ir nebandydami įvertinti tam tikrų 
socialinių problemų svarbos, ir poreikio tam tikrus klausi- 
mus, kuriuos galima teisingai įvertinti ir išspręsti tik tada, 
kai jie iškyla konkrečiomis aplinkybėmis, palikti atvirus, kad 

juos galima būtų išspręsti vėliau, vadovaujantis turima in- 
formacija grindžiamu oficialiu pasirinkimu. Kai kuriose tei- 
sinėse sistemose kai kada pernelyg daug paaukojama dėl 
apibrėžtumo, o teismai įstatymus arba precedentus aiškina 
pernelyg formaliai ir nesugeba atsižvelgti į nagrinėjamų by- 
lų panašumus ir skirtumus, kuriuos galima įžvelgti tik tuo- 
met, kai jie nagrinėjami socialinių tikslų kontekste. Kitose 
sistemose arba kitu metu gali atrodyti, kad teismai perne- 
lyg daug dalykų traktuoja kaip visuomet atvirus arba kaip 
tokius, kuriuos bet kada galima reviduoti precedentais, ir 
pernelyg mažai dėmesio kreipia į tas ribas, kurias, nepai- 
sant atviros legislatyvinės kalbos struktūros, ši vis dėlto nu- 
stato. Šiuo klausimu teisės teorijos istorija išties intriguo- 
janti; ji linkusi teisės normų neapibrėžtumą arba ignoruoti, 
arba pernelyg sureikšminti. Norėdami išvengti šio blašky- 
mosi tarp dviejų kraštutinumų, turime prisiminti, kad šį 
neapibrėžtumą lemiantis žmonių nesugebėjimas nuspėti at- 
eitį skiriasi skirtingose elgesio srityse ir kad teisinės siste- 
mos atitinkamai bando įvairiais metodais šį nesugebėjimą 
koreguoti. 

Kartais jau iš pat pradžių pripažįstama, jog srityje, kurią 
siekiama teisiškai kontroliuoti, individualių atvejų charak- 
teristikos socialiai reikšmingais, bet neįmanomais numatyti 
aspektais kinta taip smarkiai, kad įstatymų leidybos institu- 
cija negali iš anksto sėkmingai apibrėžti vieningų normų, 
kurias reikėtų, nelaukiant tolesnių oficialių nurodymų, tai- 
kyti visoms byloms iš eilės. Todėl, reguliuodama tokią sritį, 
įstatymų leidybos institucija sukuria tik pačius bendriausius 
modelius, o tada normų konkretizavimo, pritaikymo speci- 
finiams tikslams, funkciją deleguoja normas kuriančiam ir 
su įvairiais bylų tipais susipažinusiam administraciniam or- 
ganui. Antai įstatymų leidybos institucija gali reikalauti, kad 
pramonėje būtų laikomasi tam tikrų standartų: būtų nusta- 
toma tik teisinga kaina arba būtų užtikrinamos saugios dar- 

bo sąlygos. Užuot leidus įvairioms įmonėms taikyti šiuos 
neapibrėžtus standartus pačioms sau, rizikuojant, jog ex post 
facto* bus nustatyta, kad įmonės juos pažeidė, gali būti 
nuspręsta, jog geriausia atidėti sankcijų už pažeidimus tai- 
kymą, kol tam tikras administracinis organas specialiais nuo- 
statais nustatys, ką šios konkrečios pramonės įmonės atžvil- 
giu reikia laikyti „teisinga kaina“ arba „saugiomis sąlygo- 
mis“. Šią galią kurti normas galima realizuoti tik po to, kai 
įvyks kažkas panašaus į teisminį su konkrečia pramonės 
įmone susijusių faktų tyrimą ir bus išklausyti argumentai ir 
už, ir prieš konkretų reguliavimo būdą. 

Žinoma, netgi nustačius pačius bendriausius modelius, 
bus akivaizdžių ir nediskutuotinų jų atitikimo arba neatiti- 
kimo pavyzdžių. Tam tikri kraštutiniai atvejai to, kas yra 
arba kas nėra „teisinga kaina“ arba „saugios sąlygos“, bus 
visuomet identifikuojami ab initio**. Antai iš begalinės dau- 
gybės atvejų vienas kraštutinumas būtų tokia didelė kaina, 
kad Žmonės neįstengtų susimokėti už jiems gyvybiškai svar- 
bią paslaugą, tačiau verslininkams būtų garantuota galimy- 
bė gauti milžinišką pelną; priešingas kraštutinumas būtų 
tokia maža kaina, kad nebeliktų paskatų užsiimti šiuo ver- 
slu. Kad ir kokį tikslą mes užsibrėžtume, reguliuodami kai- 
nas, abu šie kraštutinumai jį žlugdys. Bet tai tik įvairių 
veiksnių įvairovės kraštutinumai, kurie praktiškai mažai ti- 
kėtini; tarp jų yra sunkių atvejų iš realaus gyvenimo, ku- 
riems ir reikia skirti dėmesį. Tikėtinų derinių, į kuriuos 
galėtų jungtis reikšmę turintys faktoriai, yra nedaug, vadi- 
nasi, mūsų pradinis teisingos kainos arba saugios sistemos 
siekis išlieka santykinai neapibrėžtas, taigi išlieka ir porei- 
kis vėliau oficialiai rinktis. Šiais atvejais aišku, kad normas 
kurianti institucija turi naudotis diskrecija, o minėtojo 


* Faktui įvykus; po visa ko (Iot.). 
** Iš pradžių (lot. ). 

įvairiomis aplinkybėmis pateikiamo klausimo negalima trak- 
tuoti taip, tarsi būtų galima rasti tik vieną vienintelį teisin- 
gą atsakymą į jį, tačiau ne tą, kurį diktuoja protingas dau- 
gybės susikertančių interesų kompromisas. 

Kitas panašus metodas naudojamas tada, kai srityje, ku- 
rią siekiama kontroliuoti, neįmanoma identifikuoti specifi- 
nių vienodai atliekamų arba draudžiamų atlikti veiksmų gru- 
pės ir pajungti šiuos veiksmus paprastai normai, bet jos 
numatomų labai įvairių aplinkybių spektras apima žinomas 
bendros praktikos charakteristikas. Čia teisė gali remtis vi- 
suotinai pripažintomis nuostatomis dėl to, kas yra „protin- 
ga“. Užduotį įvertinti įvairias nenuspėjamas formas įgyjan- 
čius socialinius reikalavimus ir nustatyti protingą jų pusiau- 
svyrą Šis metodas palieka asmenims, kurių sprendimus gali 
koreguoti teismas. Šiuo atveju reikalaujama, kad asmenys 
prisitaikytų prie kintančio modelio dar prieš jį oficialiai api- 
brėžiant; kokių konkrečių veiksmų imtis ar nuo kokių susi- 
laikyti šis modelis iš jų reikalavo, jie gali sužinoti iš teismo 
tik ex post facto, tada, kai jau bus jį pažeidę. Kai kur teismo 
sprendimai tokiais klausimais yra laikomi precedentais, o 
tai, kaip juose konkretizuojamas kintamas modelis, labai 
primena administraciniam organui deleguotos normų kūri- 
mo galios realizavimą, nors čia yra ir akivaizdžių skirtumų. 

Ryškiausias šio metodo pavyzdys Anglijos ir Amerikos 
teisėje yra rėmimasis pakankamo rūpestingumo* modeliu 
bylose dėl neatsargumo. Tiems, dėl kurių neprotingo nerū- 
pestingumo nebuvo išvengta kitų asmenų fizinių sužaloji- 
mų, gali būti taikomos civilinės, o rečiau - baudžiamosios 
sankcijos. Bet kas yra protingas arba pakankamas rūpestin- 
gumas konkrečioje situacijoje? Žinoma, galima nurodyti ti- 
piškus pakankamo rūpestingumo pavyzdžius, kaip antai su- 


* Hartas čia vartoja terminą due care, kurio pažodinis vertimas būtų 
deramas rūpestingumas. 

stojimas, žiūrėjimas ir klausymasis, kur važiuoja transpor- 
tas. Bet mes puikiai žinome, kad situacijos, kuriose reikia 
būti rūpestingam, yra be galo įvairios ir kad reikia atlikti 
ne tik „sustok, žiūrėk, klausyk“, bet ir daug kitų veiksmų 
arba vien tik kitus veiksmus; tiesą sakant, jeigu žiūrėjimas 
nepadės išvengti pavojaus, atlikti tik šiuos veiksmus gali 
būti per maža ir visai nenaudinga. Taikant protingo rūpes- 
tingumo standartus siekiama užtikrinti, kad (1) būtų ima- 
masi atsargumo priemonių, kurios padėtų išvengti esminės 
žalos padarymo, bet kad (2) tos atsargumo priemonės būtų 
tokios, jog rūpinimasis atsargumo priemonėmis nereikalau- 
tų iš esmės paaukoti kitus vertingus interesus. Nieko ypa- 
tingo nepaaukojama sustojant, žiūrint ir klausant, išskyrus, 
žinoma, atvejį, kai mirtinai kraujuojantis žmogus vežamas į 
ligoninę. Bet kadangi potencialių rūpestingumo reikalau- 
jančių atvejų yra didžiulė įvairovė, negalima ab initio nu- 
matyti, nei kokie gali susiklostyti aplinkybių deriniai, nei 
kokius interesus ir kokiu mastu reikės paaukoti, imantis 
atsargumo priemonių, kad būtų išvengta žalos. Vadinasi, 
mes negalime numatyti, kokius konkrečius interesus ar ver- 
tybes norėtume paaukoti arba kokius kompromisus dėl jų 
darytume, siekdami išvengti rizikos padaryti žalą. Ir vėl mūsų 
tikslas apsaugoti Žmones nuo žalos yra neapibrėžtas, kol 
mes jo nesiejame su galimybėmis, kurias mums gali suteikti 
tik praktika, arba kol mes jo nepatikriname, atsižvelgdami 
į šias galimybes; bet kai tai bus padaryta, priimtasis spren- 
dimas padarys mūsų tikslą pro tanto* apibrėžtą. 
Nagrinėjant abu šiuos metodus, lengviau suprasti, kas 
būdinga toms plačioms elgesio sritims, kurias sėkmingai ab 
initio kontroliuoja norma, reikalaujanti atlikti konkrečius 
veiksmus, vietoj kintamo modelio nustačiusi tik atviros struk- 
tūros ribinę juostą. O būdinga šioms sritims tai, kad tam 


* Atitinkamai (lor.). 

tikrų dalykų — vienokių ar kitokių atpažįstamų veiksmų, 
įvykių arba situacijų — mes siekiame išvengti arba juos įgy- 
vendinti, vadinasi, šie dalykai turi mums tokią praktinę reikš- 
mę, kad yra tik labai nedaug su jais susijusių aplinkybių, 
dėl kurių mes galėtume juos vertinti kitaip. Ryškiausias pa- 
vyzdys čia - žmogaus nužudymas. Nors aplinkybės, kurio- 
mis žmonės žudo vieni kitus, yra labai įvairios, mes, užuot 
nustatę kintamą modelį („derama pagarba žmogaus gyvy- 
bei“), galime sukurti žudyti draudžiančią normą, nes mano- 
me, jog tik labai nedaug veiksnių gali atrodyti svarbesni už 
gyvybės saugą arba priversti mus kitaip vertinti jos svarbą. 
Nužudymas beveik visuomet dominuoja kitų su juo susiju- 
sių veiksnių atžvilgiu, todėl, iš anksto išskirdami jį kaip „nu- 
žudymą“, mes nesusikuriame aklos išankstinės nuostatos dėl 
tų dalykų, kurių lyginamąją svarbą dar reikia nustatyti. Ži- 
noma, būna išimčių — veiksnių, užgožiančių šį paprastai do- 
minuojantį veiksnį. Yra nužudymas dėl savigynos, taip pat 
kitų teisėtų gyvybės atėmimo formų. Tačiau tokių veiksnių 
yra mažai, ir jie palyginti nesunkiai identifikuojami; juos 
laikome bendrosios normos išimtimis. 

Svarbu pažymėti, kad tam tikro lengvai identifikuojamo 
veiksmo, įvykio arba situacijos dominuojantis statusas gali 
būti tam tikra prasme konvencionalus, arba dirbtinis, o ne 
nulemtas tos „natūralios“, arba „tikrosios“, svarbos, kurią 
jie turi mums kaip žmonėms. Nesavarbu, kuria kelio puse 
važiuoti liepia kelių eismo taisyklės arba kokie yra nustatyti 
pervežimo formalumai (neperžengiant tam tikrų ribų); ta- 
čiau svarbu, kad būtų lengvai identifikuojama ir vieninga 
procedūra, kitaip tariant, kad dėl šių dalykų būtų galima 
aiškiai pasakyti, kas yra teisinga, o kas neteisinga. Kai šitai 
nustato teisė, jos laikymasis, išskyrus nežymias išimtis, įgyja 
milžinišką svarbą; papildomų aplinkybių, galinčių šią svar- 
bą persverti, yra palyginti nedaug, o tas, kurios gali tai 
padaryti, galima lengvai identifikuoti kaip išimtis ir susieti 

su norma. Šį normų aspektą labai aiškiai iliustruoja Angli- 
jos nekilnojamojo turto teisė. 

Kaip matėme, bendrųjų normų perdavimas autoritetin- 
gais pavyzdžiais susijęs su sudėtingesniais neapibrėžtumais. 
Precedento pripažinimas teisinio galiojimo kriterijumi skir- 
tingose sistemose ir netgi skirtingais laikotarpiais toje pa- 
čioje sistemoje reiškia skirtingus dalykus. Angliškosios pre- 
cedento „teorijos“ apibūdinimai tam tikrais atžvilgiais vis 
dar yra labai ginčytini: iš tikrųjų net svarbiausieji šios teori- 
jos vartojami terminai, kaip antai „ratio decidendi“*, „ma- 
terialūs faktai“, „aiškinimas“, turi savąją neapibrėžtumo au- 
reolę. Jokio naujo bendro apibūdinimo mes nesiūlysime, 
tik, kaip ir įstatymo atveju, pamėginsime trumpai apibūdin- 
ti atvirosios struktūros sritį ir tą kūrybinę veiklą, kurią joje 
atlieka teismai. 

Sąžiningai apibūdinant precedentą Anglijos teisėje, nie- 
kaip negalima nutylėti štai tokių faktų priešpriešų. Pirma, 
vienintelio metodo, leidžiančio nustatyti normą, kuriai tam 
tikras autoritetingas precedentas yra autoritetas, nėra. Ne- 
paisant to, dėl absoliučios daugumos išspręstųjų bylų nėra 
jokių abejonių. Bylos santrauka paprastai būna pakanka- 
mai tiksli. Antra, nėra jokios autoritetingos ar vienintelės 
teisingos kurios nors normos formuluotės, kurią galima bū- 


* Ratio decidendi - sprendimo motyvas (lot.), vienas iš svarbiausiųjų 
teismo precedento (ir kartu precedentinės teisės) elementų. Jis kartu 
žymi ir principą, kurį nustato (arba atkartoja, jeigu šis principas „pasisko- 
lintas“ iš šio arba kitų teismų anksčiau spręstų bylų) teismas, sprendžian- 
tis konkrečią bylą. Kiti precedento elementai yra: stare decisis (laikytis to, 
kas nuspręsta (lot.)) principas, pagal kurį bylas sprendžiantys teismai yra 
saistomi analogiškas bylas sprendusių ankstesniųjų teismų sprendimų; pats 
sprendimas (holding) ir obiter dictum (arba tiesiog dictum, dg. dicta (ša- 
lutiniai samprotavimai (/ot.)), išsakytoji teismo pozicija atskirais klausi- 
mais, kuri nebuvo privaloma priimant sprendimą dėl šios bylos. Stare 
decisis principas, nors ir neabsoliutus, būdingas visai precedentinei teisei 
apskritai, vadinasi, garantuoja suformuluoto ratio decidendi privalomą „per- 
davimą“ kitoms byloms, tuo tarpu obiter dicta nėra privalomi kitiems 
teismams, nors šie vis dėlto dažnai jais remiasi 

tų pateikti remiantis bylomis. Kita vertus, iškilus preceden- 
to klausimui vėlesnėje byloje, dažnai visuotinai sutariama, 
jog tam tikra formuluotė yra adekvati. Trečia, kad ir koks 
autoritetingas būtų precedentu grindžiamos normos statu- 
sas, jį galima suderinti su šio precedento saistomų teismų 
kūrybine, arba legislatyvine, veikla, kuri gali būti dviejų rū- 
šių. Viena vertus, vėlesniąsias bylas sprendžiantys teismai 
gali priimti priešingą sprendimą, susiaurindami precedentu 
grindžiamą normą ir pripažindami, kad yra tam tikra šios 
normos išimtis, į kurią anksčiau nebuvo atsižvelgta, o jeigu 
ir buvo atsižvelgta, ši išimtis buvo palikta atvira. Šis anks- 
tesniosios bylos „išskyrimo“ procesas apima tam tikrų tei- 
sinę reikšmę turinčių šios ir dabar sprendžiamos bylos skir- 
tumų suradimą, o tokių skirtumų grupės niekuomet nega- 
lima išsamiai apibrėžti. Kita vertus, teismai, sekdami 
ankstesniuoju precedentu, gali ignoruoti ankstesniojoje by- 
loje suformuluotos normos nustatytas šio precedento ribas, 
nes šito esą nereikalaujanti jokia įstatymo Ar ankstesniojo 
precedento nustatyta norma. Taip elgiantis norma išplečia- 
ma. Nepaisant šių dviejų precedento saistomosios galios pa- 
liktų atvirų legislatyvinės veiklos formų, angliškosios prece- 
dentų sistemos rezultatas yra tai, kad taikant šiuos prece- 
dentus buvo sukurta daugybė normų, kurių didžioji dauguma 
— ir svarbių, ir ne tokių svarbių — yra tokios pat apibrėžtos, 
kaip ir bet kuri įstatymo norma. Dabar jas galima pakeisti 
tik įstatymu, kaip dažnai skelbia patys teismai, sprendžian- 
tys bylas, kurių „konkrečios aplinkybės“ prieštarauja susi- 
klosčiusių precedentų reikalavimams. 

Atviroji teisės struktūra reiškia, jog iš tikrųjų yra tokių 
elgesio sričių, kuriose daugelis dalykų turi būti paliekama 
teismo arba pareigūnų žiniai, kad šie, atsižvelgdami į aplin- 
kybes, galėtų nustatyti pusiausvyrą tarp konkuruojančių in- 
teresų, kurių svoris kiekvienoje byloje yra vis kitoks. Ir vis 
dėlto didžioji teisės gyvenimo dalis — tai ir pareigūnų, ir 

privačių asmenų orientavimas į apibrėžtas normas, nereika- 
laujančias, kaip kintami modeliai, kad jie kiekvienu kon- 
krečiu ateju priimtų naują sprendimą. Nors dėl kiekvienos 
normos (nesvarbu, rašytinės ar perduodamos precedentu) 
taikymo konkrečiu atveju gali kilti neaiškumų, šis ryškiau- 
sias socialinio gyvenimo faktas tebegalioja. Čia normų pa- 
raštėse ir precedentų teorijos paliktose atvirose srityse teis- 
mai atlieka normų kūrimo funkciją, kurią administraciniai 
organai dažniausiai atlieka konkretizuodami kintamus mo- 
delius. Stare decisis tvirtai pripažįstančioje sistemoje ši teis- 
mų funkcija yra labai panaši į deleguotųjų administracinio 
organo teisėdaros galių realizavimą. Anglijoje šį faktą daž- 
nai padaro neaiškų formos: juk teismai dažnai neigia vykdą 
šią kūrybinę funkciją ir primygtinai tvirtina, jog tikrasis įsta- 
tymų aiškinimo ir precedentų taikymo tikslas yra atitinka- 
mai „įstatymų leidybos institucijos ketinimų“ arba jau eg- 
zistuojančios teisės ieškojimas. 


2. Skeptiškų požiūrių į normas įvairovė 


Mes gana plačiai aptarėme atvirąją teisės struktūrą, nes 
šį jos bruožą svarbu matyti teisingoje šviesoje. Jeigu jis su- 
vokiamas neteisingai, tai visuomet skatina hiperbolizuoti, 
dėl to kiti teisės bruožai tampa neaiškūs. Kiekvienoje tei- 
sinėje sistemoje plati ir svarbi sritis paliekama atvira; iš 
pradžių miglotiems jos modeliams apibrėžtumą suteikia, įsta- 
tymų neaiškumus pašalina arba tik bendrais bruožais per- 
duodamas autoritetingais precedentais normas plėtoja ir 
konkretizuoja teismai ir kiti pareigūnai, realizuojantys savo 
diskreciją. Ši jų veikla yra svarbi ir nepakankamai ištirta; 
vis dėlto ji neturėtų užgožti tos aplinkybės, kad ir tas kon- 
tekstas, kuriame ši veikla vyksta, ir jos svarbiausias galuti- 
nis rezultatas yra iš bendrųjų normų srities. Tai yra nor- 

mos, dėl kurių taikymo individai kiekvienu konkrečiu atve- 
ju gali spręsti nesikreipdami į pareigūnus, kad šie duotų 
tolesnius nurodymus ar realizuotų savo diskreciją. 

Gali atrodyti keista, jog galima rimtai suabejoti tvirtini- 
mu, kad normos sudaro teisinės sistemos struktūros šerdį. 
Vis dėlto „skeptiškas požiūris į normas“, t.y. tvirtinimas, 
jog visa kalba apie normas yra tik mitas, slepiantis tiesą, 
kad teisę sudaro tik teismų sprendimai ir jų numatymas, 
teisininkų mąstymui gali padaryti galingą poveikį. Kai tai 
sakoma kategoriškai ir abstrakčiai, turint galvoje ir antri- 
nes, ir pirmines normas, toks tvirtinimas išties yra gana 
nenuoseklus, nes fakto, kad yra teismų sprendimai, konsta- 
tavimo negalima nuosekliai suderinti su normų buvimo nei- 
gimu. Taip yra todėl, kad, kaip matėme, teismų buvimas 
susijęs su buvimu antrinių normų, kurios suteikia jurisdik- 
ciją vieni kitus keičiantiems asmenims ir tokiu būdu jų spren- 
dimus padaro autoritetingus. Žmonių, suvokiančių sprendi- 
mo ir jo numatymo sąvokas, bet ne normos sąvoką, ben- 
druomenei autoritetingo sprendimo idėja, o drauge ir teismo 
idėja bus svetima. Joje nebus nieko, kas padėtų atskirti 
privataus asmens sprendimą nuo teismo sprendimo. Gali- 
ma pabandyti vargais negalais sumažinti sprendimo nuspė- 
jamumo trūkumus, pasitelkus „paklusimo iš įpročio“ sąvo- 
ką ir laikant ją teismui reikalingos autoritetingos jurisdik- 
cijos pagrindu. Bet tokiu atveju pamatysime, kad šiam tikslui 
vartojama įpročio sąvoka pati nukentės dėl visų neatitiki- 
mų, išryškėjusių, kai IV skyriuje bandėme šia sąvoka pa- 
keisti legislatyvines galias suteikiančios normos sąvoką. 

Kai kuriose nuosaikesnėse šios teorijos formose gali bū- 
ti daroma nuolaida, kad jeigu yra teismai, turi būti ir juos 
sukuriančios teisės normos, 0 šios normos negali būti tie- 
siog teismų spendimų numatymas. Tačiau ši nuolaida pati 
savaime nepastūmėja mūsų toli į priekį. Juk šis teiginys 
būdingas tokiai teorijai, kuri teigia, kad įstatymai, kol jų 

netaiko teismai, yra ne teisė, bet tik teisės šaltiniai, o tai 
nesuderinama su tvirtinimu, kad vienintelės egzistuojančios 
normos yra tos, kurių reikia teismams sukurti. Tūri būti 
taip pat antrinės normos, suteikiančios legislatyvines galias 
vieni kitus keičiantiems asmenims. Taip yra todėl, kad ši 
teorija neneigia įstatymų buvimo; ji iš tikrųjų kalba apie 
juos kaip apie teisės „šaltinius“ ir tik neigia, kad jie yra 
teisė, kol jų netaiko teismai. 

Kad ir kokie svarbūs, o neapgalvotos šios teorijos for- 
mos atžvilgiu — ir įtikinami būtų šie prieštaravimai, jų ne- 
galima taikyti visiems šios teorijos variantams. Visai gali 
būti, kad skeptišku požiūriu į normas niekuomet nebuvo 
siekiama neigti teismo arba legislatyvines galias suteikian- 
čių antrinių normų buvimo ir niekuomet nebuvo preten- 
duojama parodyti, jog šios normos yra tik sprendimai arba 
sprendimų numatymas ir niekas daugiau. Tie pavyzdžiai, 
kuriais dažniausiai rėmėsi šios rūšies teorija, iš tikrųjų yra 
paimti iš privačių asmenų pareigas nustatančių ar teises 
arba galias jiems suteikiančių normų srities. Ir vis dėlto, 
net jeigu tarsime, kad šia prasme yra riboti ir normų buvi- 
mo neigimas, ir tvirtinimas, jog tai, ką mes vadiname nor- 
momis, yra tik teismų sprendimų numatymas, ši teorija yra 
akivaizdžiai klaidinga bent vienu požiūriu. Juk negalima abe- 
joti tuo, kad, šiaip ar taip, šiuolaikinėje valstybėje tam tik- 
rose elgesio srityse žmonėms yra būdingas įvairiausias elge- 
sys ir pažiūros, kurias mes pavadinome vidiniu požiūriu. Jų 
gyvenime įstatymai funkcionuoja ne tik kaip įpročiai arba 
kaip pagrindas, kuriuo remiantis nuspėjami teismų sprendi- 
mai ar kitų pareigūnų veiksmai, bet kaip akceptuoti teisi- 
niai elgesio modeliai. Tai reiškia, kad individai ne tik gana 
tvarkingai daro tai, ko teisė iš jų reikalauja, bet ir Žiūri į ją 
kaip į teisinį elgesio modelį ir remiasi ja kritikuodami kitus 
arba teisindami savo reikalavimus bei pripažindami kitų kri- 
tiką ir reikalavimus. Šitaip normatyviškai naudodami teisės 

normas, žmonės neabejodami pripažįsta, jog teismai ir kiti 
pareigūnai ir toliau priiminės sprendimus ir elgsis tam tik- 
ru įprastiniu, vadinasi, nuspėjamu, būdu pagal sistemos nor- 
mas; bet tai, kad Žmonės neapsiriboja išoriniu požiūriu, t.y. 
teismų sprendimų fiksavimu ir numatymu arba galimu sank- 
cijų taikymu, yra įsidėmėtinas socialinio gyvenimo faktas. 
Priešingai, žmonės nuolat normatyviniais terminais išreiš- 
kia bendrą teisės, kaip elgesio orientyro, akceptavimą. 
III skyriuje mes gana plačiai nagrinėjome poziciją, kad to- 
kie normatyviniai terminai, kaip „prievolė“, reiškia tik pa- 
reigūnų elgesio numatymą ir nieko daugiau. Jeigu, kaip mes 
įrodinėjome, ši pozicija yra klaidinga, teisės normos socia- 
liniame gyvenime funkcionuoja būtent kaip teisės normos: 
jos yra naudojamos kaip normos, o ne kaip įpročių ar nu- 
matymų aprašymai. Be jokios abejonės, tai yra normos, ku- 
rioms būdinga atvira struktūra, o ten, kur ši struktūra yra 
atvira, individai gali tik numatyti, kokius sprendimus priims 
teismai, ir atitinkamai koreguoti savo elgesį. 

Į skeptišką požiūrį į normas tikrai reikia atkreipti dė- 
mesį, tačiau tik kaip į teoriją, aiškinančią normų funkciją 
teismui priimant sprendimą. Pripažįstant visus prieštaravi- 
mus, į kuriuos jau buvo atkreiptas dėmesys, šitaip traktuo- 
jamas skeptiškas požiūris prilygsta tvirtinimui, kad — bent 
jau teismų atžvilgiu — atviros struktūros sritis niekaip neri- 
bojama, taigi kad žiūrėti į teisėjus kaip į turinčius paklusti 
normoms arba „privalančius“ spręsti bylas taip, kaip jie ir 
sprendžia, yra ne tik beprasmiška, bet ir neteisinga. Teisėjų 
veikla gali būti pakankamai nuspėjama, įprastinė ir vienin- 
ga, o tai leidžia kitiems gyventi vadovaujantis teismų per 
ilgus laikotarpius priimtais sprendimais kaip normomis. Tėi- 
sėjai, spręsdami bylas taip, kaip jie jas sprendžia, gali netgi 
jausti prievartą, ir šiuos jų jausmus irgi galima numatyti, 
tačiau, išskyrus tai, nėra nieko, ką galima būtų apibūdinti 
kaip normą, kurios jie laikosi. Nėra nieko, ką teismai laiko 

teisingo teisėjų elgesio modeliu, vadinasi, jų elgesyje nėra 
nieko, kas liudytų esant normų akceptavimui būdingą vidi- 
nį požiūrį. 

Kalbamąją teoriją, pateikiamą šia forma, bandoma pa- 
remti daugybe įvairių argumentų, turinčių labai skirtingą 
svorį. Tas, kuris skeptiškai Žiūri į normas, kartais yra nusi- 
vylęs absoliutumo šalininkas; jis suprato, kad normos nėra 
viskas, kokios jos būtų formalisto rojuje arba tokiame pa- 
saulyje, kuriame žmonės būtų tarsi dievai ir galėtų numa- 
tyti visus galimus faktų derinius, vadinasi, atviroji struktūra 
nebūtų būtinas normų bruožas. Taigi skeptiko koncepcija, 
nusakanti, ko reikia, kad egzistuotų normos, gali būti nepa- 
siekiamas idealas; įsitikinęs, jog tai, ką vadiname normo- 
mis, neprilygsta šiam idealui, jis išreiškia savo nusivylimą 
neigdamas normų buvimą ar jų buvimo galimybę apskritai. 
"Todėl pagrįsti skeptiko pozicijai dažnai remiamasi tuo fak- 
tu, kad atviroji struktūra būdinga toms normoms, kuriomis 
teigia esą susaistyti bylą sprendžiantys teisėjai, arba kad yra 
šių normų išimčių, kurių iš anksto negalima konkrečiai api- 
brėžti, ir tuo faktu, kad nukrypimas nuo normų neužtrauks 
teisėjui fizinės sankcijos. Šie faktai pabrėžiami siekiant pa- 
rodyti, kad „normos yra svarbios tiek, kiek jos padeda jums 
numatyti, ką darys teisėjai. Išskyrus tai, kad jos yra gražūs 
žaisliukai, tai yra visa jų svarba“. 

Šitai tvirtinti tolygu nekreipti dėmesio į tai, kuo normos 
iš tikrųjų yra bet kurioje realaus gyvenimo srityje. Tai reiš- 
kia, kad mums iškyla dilema: „Arba normos yra tai, kuo jos 
turėtų būti formalisto rojuje, ir saisto taip, kaip saisto gran- 
dinės, arba jos yra ne normos, bet tik nuspėjami sprendi- 
mai arba elgesio pavyzdžiai“. Iš tikrųjų tai yra klaidinga 
dilema. Mes pažadame rytoj aplankyti draugą. Atėjus ryto- 
jui paaiškėja, kad, tesėdami savo pažadą, mes turėtume pa- 


“ Liewellyn, The Bramble Bush (2nd ed), p. 9. 

likti ką nors pavojingai sergantį. Šitokia priežastis laikoma 
pateisinančia pažado netesėjimą, bet šis faktas jokiu būdu 
nereiškia, jog nėra normos, reikalaujančios, kad pažadų bū- 
tų laikomasi, o yra tik tam tikras dėsningumas, kad jų yra 
laikomasi. Iš šio fakto negalima daryti išvados, kad yra to- 
kių normų išimčių, kurių negalima išsamiai numatyti, kad 
kiekvienoje situacijoje mums paliekama vadovautis savo nuo- 
žiūra ir kad mes niekuomet neprivalome tesėti pažadų. Nor- 
ma, kuri baigiasi žodžiu „iškyrus...“, tebėra norma. 
Kartais neigiama, jog esama teismus įpareigojančių nor- 
mų; taip yra todėl, jog klausimas, ar asmuo, veikiantis tam 
tikru būdu, šitaip parodo akceptuojąs normą, reikalaujan- 
čią, kad jis veiktų būtent šituo būdu, yra painiojamas su 
psichologiniu klausimu dėl mąstymo proceso, kurį šis as- 
muo patyrė prieš arba jau veikdamas. Labai dažnai asmuo, 
akceptuojantis normą kaip įpareigojančią ir kaip tai, ko nei 
jis, nei kiti negali laisvai pakeisti, apie tai, ko ši norma 
reikalauja tam tikroje situacijoje, sprendžia visiškai intuity- 
viai ir daro tai, pirma nepagalvojęs nei apie normą, nei 
apie tai, ko ji reikalauja. Kai mes pagal taisykles pastumia- 
me šachmatų figūrą arba sustojame degant raudonai švie- 
soforo šviesai, mūsų normoms paklūstantis elgesys dažnai 
yra tik tiesioginė reakcija į susidariusią situaciją, nenulemta 
jokių normomis pagrįstų išskaičiavimų. Kad tokie veiksmai 
yra tikrieji normos taikymo atvejai, įrodo jų santykis su tam 
tikromis aplinkybėmis. Kai kurios iš šių aplinkybių susi- 
klosto anksčiau, negu atliekamas konkretus veiksmas, o kai 
kurios šį veiksmą lydi; dar kitas galima nusakyti tik ben- 
drais ir hipotetiniais terminais. Pats svarbiausias iš šių veiks- 
nių, liudijančių, jog atlikdami veiksmą mes taikėme normą, 
yra tai, kad jeigu mūsų elgesiu abejojama, mes šias abejo- 
nes šaliname ir savo elgesį teisiname remdamiesi norma; 0 
kad mes iš tikrųjų akceptuojame normą, liudija ne tik tai, 
jog mes anksčiau pripažinome ir dabar pripažįstame šią 

normą ir elgiamės pagal ją, bet ir tai, jog mes kritikuojame 
savo pačių bei kitų nukrypimus nuo šios normos. Turėdami 
tokius ar panašius įrodymus, mes iš tikrųjų galime daryti 
išvadą, jog jeigu dar prieš mums „neapgalvotai“ paklūstant 
normai mūsų paklaustų, kaip yra teisinga elgtis ir kodėl, 
mes - jeigu tik mūsų atsakymas būtų sąžiningas —- nurody- 
tume šią normą. Norint atskirti veiksmą, kuris iš tikrųjų yra 
atliekamas dėl to, kad laikomasi normos, nuo veiksmo, ku- 
ris tiesiog atsitiktinai su ja sutampa, skiriamasis požymis 
bus ne konkretus galvojimas apie normą, bet štai toks el- 
gesio ir minėtųjų aplinkybių santykis. Būtent šitaip mes skir- 
sime suaugusio šachmatininko ėjimą nuo teisingai pastū- 
musio figūrą mažo vaiko veiksmo ir įvardysime šį ėjimą 
kaip paklusimą akceptuotajai normai. 

Tai nereiškia, kad negalima apsimesti arba „pasistengti 
„gerai pasirodyti“ ir kad tai niekada nepavyksta. Visi em- 
piriniai patikrinimai jau dėl pačios savo prigimties gali duoti 
klaidingus rezultatus, bet jie nėra neišvengiamai klaidingi; 
tai taikytina ir patikrinimui, ar asmuo tik ex post facto ap- 
simetė, kad veikė pagal normos reikalavimus. Gali būti, jog 
tam tikroje visuomenėje teisėjai visų pirma priima sprendi- 
mus intuityviai, arba vadovaudamiesi nuojauta, ir tik po to 
iš teisės normų katalogo pasirenka tokią, kuri neva prime- 
na spręstąją bylą; tada jie gali tvirtinti, jog tai ir buvo toji 
norma, kurią jie laikė reikalaujančia jų sprendimo, nors 
niekas daugiau jų veiksmuose ar žodžiuose neskatina ma- 
nyti, kad jie laikė šią normą juos įpareigojančia. Kai kurie 
teismų sprendimai gali būti tokie, bet visiškai akivaizdu, 
kad dauguma sprendimų, kaip ir šachmatininkų ėjimų, ar- 
ba priimami iš tikrųjų stengiantis paklusti normoms, sąmo- 
ningai laikomoms šių sprendimų orientaciniais modeliais, 
arba — jeigu jie priimami intuityviai — teisinami remiantis 
normomis, kurių teisėjas turėjo laikytis iš pat pradžių ir 

kurių tinkamumas konkrečiai bylai bus visuotinai pripažis- 
tamas. 

Paskutinioji, bet nė kiek ne mažiau įdomi skeptiško po- 
žiūrio į normas forma nesiremia nei teisės normų atviru 
pobūdžiu, nei daugelio sprendimų intuityviu pobūdžiu; ji 
remiasi tuo faktu, kad teismo sprendimas yra unikalus, nes 
jis yra autoritetingas, o aukščiausiųjų tribunolų atveju — 
galutinis. Ši teorijos forma, kuriai bus skirtas kitas skirsnis, 
tampa aiški iš garsiosios vyskupo Hoadly'o frazės, taip daž- 
nai kartojamos Gray'aus knygoje Teisės prigimtis ir šaltiniai: 
„O ne, absoliučią valią aiškinti bet kokius rašytinius ar Žo- 
dinius įstatymus turi ne tas asmuo, kuris pirmasis juos už- 
rašo arba žodžiu išsako, bet tas, kuris įstatymus iš tikrųjų 
kuria“. 


3. Teismo sprendimo galutinumas 
ir neklaidingumas 


Aukščiausiajam tribunolui priklauso paskutinis žodis dėl 
to, kas yra teisė, ir po to, kai jis ištarė jį, teiginys, kad 
teismas „suklydo“, nesukelia sistemoje jokių pasekmių, nes 
juo nepakeičiamos niekieno teisės ar pareigos. Žinoma, šio 
sprendimo teisinę galią galima panaikinti įstatymu, bet jau 
pats faktas, kad reikia griebtis tokių priemonių, liudija, jog 
teisės požiūriu teiginys, kad teismo sprendimas buvo netei- 
singas, yra tuščias. Šie faktai verčia manyti, kad tik pedan- 
tas gali bandyti skirti aukščiausiojo tribunolo sprendimų ga- 
lutinumą ir neklaidingumą. Iš to kyla kita neigimo, jog teis- 
mai priimdami sprendimus apskritai yra saistomi normų, 
forma: „Teisė (arba konstitucija) yra tai, ką teismai sako ją 
esant“. 

Įdomiausias ir labiausiai pamokomas kalbamosios teori- 
jos formos bruožas yra tas, kad ji eksploatuoja tokių teigi- 

nių, kaip „teisė (arba konstitucija) yra tai, ką teismai sako 
ją esant“, ir neoficialių teiginių apie teisę santykio su ofi- 
cialiais teismo pareiškimais paaiškinimo, kurį teorija turi 
pateikti, kad būti nuosekli, dviprasmiškumą. Idant suvoktu- 
me šį dviprasmiškumą, mes nukrypsime į šalį ir panagrinė- 
sime jo analogą iš žaidimų srities. Daugelis žaidimų, kurių 
metu varžomasi, žaidžiami be oficialaus taškų skaičiuotojo: 
nepaisant konkuruojančių interesų, žaidėjams gana neblo- 
gai sekasi taikyti konkretiems atvejams taškų skaičiavimo 
taisyklę; priimdami sprendimus, jie paprastai sutinka vieni 
su kitais, o neišsprendžiamų ginčų pasitaiko nedaug. Dar 
prieš paskiriant oficialų taškų skaičiuotoją žaidėjo, jeigu tik 
jis yra sąžiningas, teiginys apie žaidimo rezultatą yra ban- 
dymas įvertinti žaidimo eigą remiantis tam tikra šiame Žai- 
dime akceptuota taškų skaičiavimo taisykle. Šitokie teigi- 
niai apie žaidimo rezultatą yra vidiniai taškų skaičiavimo 
taisyklės taikymu grindžiami teiginiai, kurie, nors jie ir da- 
ro prielaidą, kad žaidėjai apskritai paklus normoms ir prieš- 
taraus, jeigu jos bus pažeidžiamos, nėra teiginiai apie šiuos 
faktus ar šių faktų numatymas. 

Lygiai kaip ir pokyčiai, vykstantys brandžiai teisės siste- 
mai keičiant paprotinę tvarką, žaidimo papildymas antrinė- 
mis normomis, paskiriančiomis taškų skaičiuotoją, kurio 
sprendimai yra galutiniai, įveda į sistemą naują vidinių tei- 
ginių rūšį; juk, skirtingai nuo žaidėjų teiginių apie žaidimo 
rezultatą, taškų skaičiuotojo teiginiams antrinės normos su- 
teikia statusą, padarantį juos nekvestionuojamus. Šia pras- 
me iš tiesų Žaidimo tikslams „rezultatas yra toks, kokį jį 
sako esant taškų skaičiuotojas“. Bet svarbu matyti, kad tai- 
syklė, pagal kurią skaičiuojami taškai, lieka tuo, kuo ji buvo 
ligi šiol, o taškų skaičiuotojo pareiga yra taikyti ją kaip 
galima geriau. „Rezultatas yra toks, kokį jį sako esant taš- 
kų skaičiuotojas“, — jeigu šis teiginys reikštų, kad nėra jo- 
kios taškų skaičiavimo taisyklės, išskyrus tą, kurią taškų 

skaičiuotojas savo nuožiūra nusprendė taikyti, šis teiginys 
būtų neteisingas. Iš tikrųjų toks Žaidimas, kuriame vado- 
vaujamasi šitokia taisykle, gali būti, o jeigu taškų skaičiuo- 
tojas savo diskreciją realizuoja bent kiek sistemingai, jį Žaisti 
gali būti savotiškai įdomu; tačiau tai bus kitoks žaidimas. 
"Tokį žaidimą galima būtų pavadinti „taškų skaičiuotojo dis- 
krecijos“ Žaidimu. 

"Taškų skaičiuotojas ginčus išsprendžia greitai ir galuti- 
nai, bet visiškai aišku, kad už šiuos pranašumus reikia mo- 
kėti tam tikrą kainą. Paskyrus taškų skaičiuotoją, Žaidėjai 
gali pakliūti į keblią padėtį: gali paaiškėti, jog noras, kad 
žaidimą kaip ir anksčiau reguliuotų taškų skaičiavimo tai- 
syklė, ir noras turėti galutinius autoritetingus sprendimus 
dėl jos taikymo, kur kyla abejonių, yra vienas kitam prieš- 
taraujantys tikslai. Taškų skaičiuotojas gali nuoširdžiai klys- 
ti, jis gali būti girtas arba lengvabūdiškai pažeisti savo pa- 
reigą taikyti taškų skaičiavimo taisyklę kaip galima geriau. 
Dėl bet kurios iš šių priežasčių jis gali įskaityti „perbėgi- 
mą“ tada, kai betsmenas nė nepajudėjo. Gali būti nuspręs- 
ta taškų skaičiuotojo sprendimus taisyti kreipiantis į aukš- 
tesnę instituciją, bet kada nors tai turės baigtis galutiniu, 
autoritetingų sprendimu, priimtu Žmonių, kuriems lemta 
klysti, todėl yra rizika, kad ir šis sprendimas gali būti pri- 
imtas nuoširdžiai suklydus, piktnaudžiaujant padėtimi arba 
pažeidžiant taisyklę. Neįmanoma kiekvienai normai sukurti 
papildomą normą, leidžiančią ištaisyti jos pažeidimo pa- 
sekmes. 

Su institucijos, turinčios priimti galutinį autoritetingą 
sprendimą, įsteigimu susijusi rizika gali materializuotis bet 
kurioje srityje. Riziką, galinčią materializuotis kuklioje Žai- 
dimų srityje, verta paanalizuoti todėl, kad tai ypač aiškiai 
parodo, jog kai kurios skeptiškai į normas Žžiūrinčio asmens 
išvados ignoruoja tam tikrus skirtumus, be kurių negalima 
suvokti šios valdžios formos, kad ir kur ji būtų taikoma. 
Paskyrus oficialų taškų skaičiuotoją ir jo sprendimus dėl 

rezultato pripažinus galutiniais, žaidėjų arba kitų neparei- 
gūnų teiginiai dėl rezultato žaidime neturi jokio statuso; 
šie teiginiai žaidimo rezultatui neturi reikšmės. Jeigu atsi- 
tinka taip, kad jie sutampa su taškų skaičiuotojo teiginiais, — 
na ir puiku; bet jeigu jie šiems teiginiams prieštarauja, juos, 
apskaičiuojant rezultatą, reikia atmesti. Tačiau šiuos visiš- 
kai akivaizdžius dalykus suvoktume iškreiptai, jeigu Žaidėjų 
teiginius laikytume taškų skaičiuotojo sprendimų numaty- 
mais, 0 šių teiginių atmetimą — tada, kai jie prieštarauja 
taškų skaičiuotojo sprendimams, - būtų absurdiška aiškinti 
teigiant, kad tai buvę tokie šių sprendimų numatymai, ku- 
rie pasirodė esą klaidingi. Formuluodamas savo teiginius 
dėl rezultato po to, kai buvo paskirtas oficialus taškų skai- 
čiuotojas, žaidėjas daro tą patį, ką jis darė iki tol, — jis 
vertina žaidimo eigą, kaip galima geriau remdamasis taškų 
skaičiavimo taisykle. Tai yra lygiai tas pat, ką daro ir pats 
taškų skaičiuotojas, kol jis atlieka savo pareigas. Skirtumas 
tarp jų yra ne tas, kad vienas iš jų numato, ką sakys kitas, 
bet tas, kad Žaidėjo teiginiai yra neoficialus taškų skaičia- 
vimo taisyklės taikymas ir todėl, apskaičiuojant rezultatą, 
neturi reikšmės; tuo tarpu taškų skaičiuotojo teiginiai yra 
autoritetingi ir galutiniai. Svarbu pažymėti, kad jeigu Žai- 
džiamas žaidimas būtų „taškų skaičiuotojo diskrecija“, tada 
santykis tarp neoficialių ir oficialių teiginių būtinai būtų 
kitoks: žaidėjo teiginiai ne tik būtų taškų skaičiuotojo spren- 
dimų numatymas, bet jie ir negalėtų būti kas nors kita. Mat 
tokiu atveju teiginys „Rezultatas yra toks, kokį jį sako esant 
taškų skaičiuotojas“ pats būtų taškų skaičiavimo taisyklė, 
tada Žaidėjo teiginiai jokiu būdu negalėtų būti tik neoficia- 
lios to, ką oficialiai daro taškų skaičiuotojas, versijos. Tada 
taškų skaičiuotojo sprendimai būtų kartu ir galutiniai, ir 
neklaidingi — antraip klausimas, ar jie yra klaidingi, ar ne- 
klaidingi, būtų beprasmiškas, nes taškų skaičiuotojui nebū- 
tų kaip pasielgti „teisingai“ arba „neteisingai“. Bet papras- 

tame Žaidime teiginys „Rezultatas yra toks, kokį jį sako 
esant taškų skaičiuotojas“ nėra taškų skaičiavimo taisyklė — 
tai yra norma, nustatanti taškų skaičiavimo taisyklės taiky- 
mo konkrečiais atvejais, kai tai daro taškų skaičiuotojas, 
autoritetingumą ir galutinumą. 

Kita pamoka, kurią mums duoda šis autoritetingo spren- 
dimo pavyzdys, susijusi su fundamentalesniais dalykais. Pa- 
prastą Žaidimą nuo taškų skaičiuotojo diskrecijos žaidimo 
įmanoma atskirti jau vien dėl to, kad nors taškų skaičiavi- 
mo taisyklė, kaip ir kitos taisyklės, turi savą atviros struk- 
tūros sritį, kurioje taškų skaičiuotojas turi rinktis, ji vis dėl- 
to turi ir aiškiai apibrėžtos prasmės šerdį. Kaip tik nuo šios 
šerdies taškų skaičiuotojui neleidžiama nutolti, ir kaip tik ji 
tam tikru mastu nustato teisingo ir neteisingo taškų skai- 
čiavimo standartus ir neoficialius teiginius dėl rezultato for- 
muluojančiam Žaidėjui, ir oficialius sprendimus priimančiam 
taškų skaičiuotojui. Kaip tik tai leidžia sakyti, jog taškų 
skaičiuotojo sprendimai nors ir yra galutiniai, bet nebūtinai 
neklaidingi. Tas pat galioja ir teisei. 

"Ta aplinkybė, jog kai kurie taškų skaičiuotojo sprendi- 
mai paprasčiausiai yra neteisingi, tam tikra prasme nėra 
nesuderinama su Žaidimo tąsa — šių sprendimų paisoma 
taip pat, kaip ir sprendimų, kurie yra neabejotinai teisingi; 
bet yra tam tikra riba, kiek neteisingų sprendimų toleravi- 
mas yra suderinamas su pačiu tolesniu žaidimu, ir ši situ- 
acija turi reikšmingą teisinę parabolę. Tas faktas, kad atski- 
ri arba išimtiniai nukrypimai nuo standarto yra toleruoja- 
mi, nereiškia, kad toliau nebežaidžiamas kriketas arba 
beisbolas. Kita vertus, jeigu šie nukrypimai nuo standarto 
yra dažni arba jeigu taškų skaičiuotojas atsisako taikyti taš- 
kų skaičiavimo taisyklę, kur nors turi būti riba, kai arba 
žaidėjai nebeakceptuoja standarto neatitinkančių taškų skai- 
čiuotojo sprendimų, arba - jeigu jie juos akceptuoja — tai 
yra jau kitas žaidimas. Tai daugiau nebe kriketas ir ne beis- 

bolas, bet „taškų skaičiuotojo diskrecija“, nes šių kitų Žai- 
dimų būdingas bruožas yra tai, kad jų rezultatai apskritai 
yra nustatomi taip, kaip tiesiogiai reikalauja ši taisyklė, kad 
ir kokią laisvę taškų skaičiuotojui paliktų jos atvira struktū- 
ra. Galima įsivaizduoti, jog tam tikromis sąlygomis turėtu- 
me teigti, kad žaidžiamas žaidimas iš tikrųjų yra „taškų 
skaičiuotojo diskrecija“, bet tas faktas, kad taškų skaičiuo- 
tojo sprendimai yra galutiniai žaidžiant visus žaidimus, ne- 
reiškia, jog visi žaidimai yra būtent tokie. 

Šiuos skirtumus būtina turėti omenyje, vertinant tokią 
skeptiško požiūrio į normas formą, kuri remiasi teismo 
sprendimo kaip galutinio ir autoritetingo teiginio, kokia kon- 
krečiu atveju yra teisė, unikaliu statusu. Palyginti su taškų 
skaičiuotojais, kurių sprendimai teisėdaroje nėra naudoja- 
mi kaip precedentai, atviroji teisės struktūra palieka teis- 
mams kur kas platesnę ir daug svarbesnę teisėdaros galią. 
Kad ir ką nuspręstų teismai, ir dėl tų dalykų, kuriuos ap- 
ima visiems atrodanti aiški taisyklės dalis, ir dėl tų, kurie 
priklauso taisyklės kvestionuojamajai ribinei sričiai, spren- 
dimai galioja tol, kol įstatymas jų nepakeičia; aiškinant šiuos 
dalykus, teismai ir vėl turės tokį pat autoritetingą spren- 
džiamąjį balsą. Ir vis dėlto neišnyksta skirtumas tarp kon- 
stitucijos, kuri, sukūrusi teismų sistemą, nustato, kad teisė 
yra tai, ką mano esant reikalinga aukščiausiasis teismas, ir 
tikrosios Jungtinių Valstijų Konstitucijos, arba šiuo atveju 
bet kurios šiuolaikinės valstybės konstitucijos. Jeigu teiginį 
„Konstitucija (arba teisė) yra tai, ką ją sako esant teisėjas“ 
aiškintume taip, esą jis paneigia šį skirtumą, tai šis teiginys 
būtų klaidingas. Teisėjai - netgi aukščiausiojo teismo teisė- 
jai — bet kuriuo konkrečiu momentu yra dalis tokios siste- 
mos, kurios normos turi pakankamai aiškiai apibrėžtą cen- 
trą, įgalinantį pasiūlyti teisingo teismo sprendimo mode- 
lius. Teismai į šiuos modelius žiūri kaip į tai, ko jie, 
realizuodami savo valdžią priimti toje sistemoje nekvestio- 

nuotinus sprendimus, negali ignoruoti. Kiekvienas atskiras 
teisėjas, pradėdamas eiti savo pareigas, kaip ir kiekvienas 
taškų skaičiuotojas, pradėdamas eiti savąsias, jau randa tra- 
dicija virtusią ir kaip šio pareigūno elgesio modelį akcep- 
tuotą normą, kaip antai normą, jog tai, ką nustato Karalie- 
nė Parlamente, yra teisė. Tai leidžia šias pareigas užiman- 
tiems asmenims veikti kūrybiškai, bet kartu ir apibrėžia jų 
veiklą. Tokie modeliai iš tikrųjų negalėtų ilgiau egzistuoti, 
jeigu jų nesilaikytų dauguma to meto teisėjų, nes šių mo- 
delių egzistavimas tam tikru konkrečiu metu reiškia, kad 
jie yra akceptuojami kaip teisingo bylų sprendimo standar- 
tai ir jų, kaip tokių, yra laikomasi. Bet dėl to šiuos mode- 
lius naudojantis teisėjas netampa jų autoriumi, arba, Hoad- 
ly'o žodžiais tariant, „įstatymų kūrėju“, turinčiu teisę spręs- 
ti taip, kaip jam patinka. Teisėjų paklusimas modeliams 
reikalingas jiems palaikyti, bet teisėjai šių modelių nekuria. 

Žinoma, gali atsitikti taip, jog, prisidengdami teismo 
sprendimų galutinumo ir autoritetingumo skydu, teisėjai su- 
sivieniję gali atmesti egzistuojančias normas ir nebepripa- 
žinti, kad jų sprendimus kaip nors apriboja net aiškiausi 
Parlamento aktai. Jeigu dauguma jų sprendimų būtų tokie 
ir jie būtų akceptuojami, tai prilygtų sistemos transforma- 
cijai, analogiškai kriketo virtimu žaidimu „taškų skaičiuoto- 
jo diskrecija“. Tačiau išliekanti tokių transformacijų galimy- 
bė nereiškia, kad šiuo metu sistema yra tokia, kokia ji bū- 
tų, jeigu transformacija įvyktų. Jokios normos negali būti 
apsaugotos nuo pažeidimų ar nuo jų atsisakymo; juk žmo- 
nėms niekada nei psichologiškai, nei fiziškai nėra neįmano- 
ma jas sulaužyti ar jų atsisakyti; O jeigu pakankamai daug 
žmonių tai daro pakankamai ilgą laiką, normos nustoja eg- 
zistuoti. Bet tam, kad normos egzistuotų, nebūtina, jog bet 
kuriuo konkrečiu laikotarpiu jos šiomis neįjmanomomis ga- 
rantijomis būtų apsaugotos nuo sunaikinimo. "Teiginys, jog 

tam tikru metu yra norma, reikalaujanti, kad teisėjai Par- 
lamento aktus arba Kongreso aktus akceptuotų kaip teisę, 
reiškia, jog, pirma, šiam reikalavimui yra visuotinai paklūs- 
tama, o atskiri teisėjai retai nuo jo nukrypsta ar atsisako 
jam paklusti; antra, kai arba jeigu tai atsitinka, absoliuti 
dauguma šį dalyką traktuoja arba traktuos kaip vertą rim- 
tos kritikos ir kaip blogį, net jeigu dėl to, kad norma nu- 
stato, jog tokie sprendimai yra galutiniai, šios konkrečios 
bylos sprendimo pasekmių negalima pakeisti niekaip kitaip, 
kaip tik įstatymu, kuris, nors ir nepripažįsta šį sprendimą 
esant teisingą, bet pripažįsta jį galiojant. Logikos požiūriu 
įmanoma, kad Žmonės gali sulaužyti visus savo pažadus — 
pirmiausia tikriausiai suvokdami, jog elgiasi blogai, o po to 
netgi šito nesuvokdami. Tuomet norma, reikalaujanti laiky- 
tis pažadų, nebeegzistuos; tačiau tai menkai paremtų po- 
žiūrį, kad šiuo metu tokios normos nėra ir kad pažadų iš 
tikrųjų laikytis nereikia. Lygiai taip pat ir teisėjų atveju 
pateikiamas argumentas, esą jie gali organizuoti dabartinės 
sistemos sunaikinimą, yra ne ką stipresnis. 

Baigdami kalbėti apie skeptišką požiūrį į normas, turi- 
me pasakyti keletą žodžių apie šiuo požiūriu vadovaujantis 
formuluojamą pozityvią nuostatą, jog normos yra teismų 
sprendimų numatymai. Akivaizdu, ir tai ne kartą buvo sa- 
kyta, jog nepriklausomai nuo to, kiek ši nuostata yra teisin- 
ga, ji geriausiai gali būti taikoma tiems teiginiams apie tei- 
sę, kuriuos rizikuoja formuluoti privatūs asmenys arba jų 
patarėjai. Jos negalima taikyti pačių teismų teiginiams apie 
teisės normą. Pastarieji teiginiai turi būti arba nevaržomos 
diskrecijos žodinė priedanga, kaip tvirtino kai kurie radika- 
lesni „realistai“, arba normų, kurias teismai, vadovauda- 
miesi vidiniu požiūriu, nuoširdžiai laiko teisingo sprendimo 
modeliais, formulavimas. Kita vertus, teismų sprendimų nu- 
matymai teisėje neabejotinai užima svarbią vietą. Susidūrę 
su atvirosios struktūros sritimi, į klausimą „Ką šiuo klausi- 


250 


VII. FORMALIZMAS IR SKEPTIŠKAS POŽIŪRIS Į NORMAS 


mu sako teisė?“ labai dažnai galime pasiūlyti tik vieną vai- 
singą atsakymą — atsargiai numatyti tai, ką darys teismai. 
Maža to, netgi tada, kai visiems aišku, ko reikalauja nor- 
mos, tai gali būti išreikšta teismo sprendimo numatymo 
forma. Bet svarbu pažymėti, jog ypač pastaruoju atveju, o 
įvairiu mastu ir pirmuoju atveju tas pagrindas, kuriuo re- 
miasi šis numatymas, yra žinojimas, kad teismai žiūri į tei- 
sės normas ne kaip į numatymus, o kaip į modelius, kurių 
jie, priimdami sprendimus, turi laikytis, ir kad šie modeliai, 
nors ir pasižymintys atvira struktūra, yra pakankamai api- 
brėžti ir nors ir nepanaikina teisėjų diskrecijos, bet ją ap- 
riboja. Vadinasi, daugeliu atvejų numatymai to, ką darys 
teismai, yra tarsi mūsų numatymas, kad žaidžiantieji šach- 
matais rikį stumdys įstrižai: jie galiausiai remiasi nenuma- 
tomojo normų aspekto pripažinimu ir vidiniu požiūriu į nor- 
mas kaip į modelius, kuriuos akceptuoja tie, kuriems šie 
numatymai taikomi. Tai yra tik V skyriuje jau akcentuoto 
fakto, kad, nors dėl normų buvimo kurioje nors socialinėje 
grupėje numatymai yra galimi, o dažnai netgi patikimi, šių 
normų ir šių numatymų negalima sutapatinti, dar vienas 
aspektas. 


4. Pripažinimo taisyklės neapibrėžtumas 


Formalizmas ir skeptiškas požiūris į normas yra teisės 
teorijos Scilė ir Charibdė; tai kraštutiniai požiūriai, naudin- 
gi tiek, kiek jie vienas kitą pataiso, bet tiesa yra tarp jų. Iš 
tikrųjų, norint smulkiai ir informatyviai apibūdinti šį vidu- 
rio kelią ir parodyti, kokie yra teismų, realizuojančių įsta- 
tymo arba precedento teisės atvirosios struktūros jiems pa- 
liktą kūrybinę funkciją, paprastai naudojami įvairūs sam- 
protavimo būdai, reikia padaryti daug daugiau, negu mes 
galime padaryti čia. Bet šiame skyriuje mes jau daug ką 

pasakėme, ir tai leidžia mums vaisingai grįžti prie svarbaus 
klausimo, kurį VI skyriaus pabaigoje atidėjome vėlesniam 
laikui. Tai buvo ne konkrečių teisės normų, bet pripažini- 
mo taisyklės neapibrėžtumo, taigi ir svarbiausiųjų kriterijų, 
kuriuos teismai naudoja identifikuoti galiojančioms teisės 
normoms, neapibrėžtumo klausimas. Skirtumas tarp tam tik- 
ros normos neapibrėžtumo ir jai, kaip sistemos normai, iden- 
tifikuoti naudojamo kriterijaus neapibrėžtumo ne visuomet 
yra aiškus. Bet jis aiškiausias tais atvejais, kai normas nu- 
stato autoritetingas įstatymo tekstas. Įstatymo žodžiai ir tai, 
ko jis tam tikru konkrečiu atveju reikalauja, gali būti visiš- 
kai aišku; ir vis dėlto gali kilti abejonių, ar įstatymų leidy- 
bos institucija turi galią tokiu būdu leisti įstatymus. Kartais 
išsklaidyti šioms abejonėms pakanka tik išaiškinti kitą, le- 
gislatyvines galias suteikusią, teisės normą, kurios galioji- 
mu galbūt neabejojama. Taip bus, pavyzdžiui, tada, kai kves- 
tionuojamas pavaldžios institucijos išleisto akto galiojimas, 
nes kyla abejonių dėl pavaldžios institucijos legislatyvines 
galias apibrėžiančio Parlamento aukštesnės galios akto pra- 
smės. Tai yra tiesiog konkretaus įstatymo neapibrėžtumo 
arba atviros struktūros problema, bet fundamentalių klau- 
simų šiuo atveju nekyla. 

Nuo šių paprastų klausimų reikia skirti klausimus dėl 
pačios aukščiausiosios įstatymų leidybos institucijos teisinės 
kompetencijos. Tai klausimai, susiję su teisinio galiojimo 
galutiniais kriterijais; jie gali kilti net tokioje sistemoje, kaip 
mūsų pačių, kurioje nėra rašytinės konstitucijos*, apibrė- 

* Įprasta manyti, jog Didžiojoje Britanijoje nėra kitoms šalims bū- 
dingos rašytinės konstitucijos. Tačiau šios nuomonės negalima suabsoliu- 
tinti, tarsi nebūtų ir jokio rašytinio akto arba aktų, turinčių konstitucinę 
reikšmę. Iš tikrųjų tokių aktų yra bent keletas, kaip antai Didžioji laisvių 
chartija (Magna Charta, 1215), Habeas Corpus aktas (Habeas Corpus 
Act, 1679), Teisių deklaracija (Bill of Rights, 1689) arba Santvarkos aktas 
(Act of Settlement, 1701), taip pat kai kurie kiti istoriniai teisiniai doku- 


mentai. Tėzė, jog Didžioji Britanija neturi rašytinės konstitucijos. yra tei- 
singa tik tuo požiūriu, kad nėra vieningos konstitucijos, arba vienintelio ir 

žiančios aukščiausiosios įstatymų leidybos institucijos kom- 
petenciją. Didžiąja dauguma atvejų formulė „Tai, ką nusta- 
to Karalienė Parlamente, ir yra teisė“ tiksliai išreiškia Par- 
lamento teisinę kompetenciją nustatančią normą ir yra ak- 
ceptuojama kaip galutinis kriterijus identifikuoti teisei, kad 
ir kokios atviros periferijoje būtų šitokiu būdu identifikuo- 
tos normos. Tačiau gali kilti abejonių dėl jos turinio arba 
dėl to, kokiu mastu ji taikytina; galima paklausti, ką reiškia 
„nustatyta Parlamento“, o kai kyla abejonių, jas gali išsklai- 
dyti teismai. Tad kokią išvadą dėl teismų vietos teisinėje 
sistemoje reikėtų padaryti iš to fakto, kad gali kelti abejo- 
nių teisinės sistemos svarbiausioji norma ir kad teismai gali 
šias abejones išsklaidyti? Ar tai reiškia, jog reikia kaip nors 
modifikuoti tezę, kad teisinės sistemos pagrindas yra teisi- 
nio galiojimo kriterijus apibrėžianti akceptuotoji pripažini- 
mo taisyklė? 

Kad atsakytume į šiuos klausimus, čia aptarsime kai ku- 
riuos angliškosios parlamento suvereniteto doktrinos aspek- 
tus, nors, žinoma, panašių abejonių dėl teisinio galiojimo 
svarbiausiųjų kriterijų gali kilti bet kurioje sistemoje. Vei- 
kiami Austino doktrinos, skelbusios, kad teisė iš esmės yra 
teisiškai netramdomos valios produktas, senesnieji konsti- 
tucijos teoretikai rašė, jog logikos požiūriu būtinai turi būti 
įstatymų leidybos institucija, suvereni ta prasme, kad kiek- 
vienu savo, kaip tęstinės institucijos, egzistavimo momentu 
ji yra laisva ne tik nuo ab extra nustatytų teisinių apriboji- 


vientiso akto, kuriam būtų subordinuoti visi kiti teisės tradicijų reikšmę 
turintys teisės šaltiniai, arba tiesiog akto, kuris būtų vadinamas konstitu- 
cija. Būtų paradoksalu, jeigu šalis, kurioje, kaip dažnai tvirtinama, kilo ir 
buvo išplėtota konstitucionalizmo idėja, pati neturėtų to pagrindo, ku- 
riuo ši idėja remiasi. Tačiau iš tiesų joks Didžiosios Britanijos Parlamento 
aktas nenustato, kad, pavyzdžiui, šalyje turi būti ministrų kabinetas arba 
ministras pirmininkas, t.y. kai kurie aiškiai konstituciniai klausimai yra 
sprendžiami ne leidžiant aukščiausiąją teisinę galią turinčius įstatymus 
(vieną istatymą!), o vadovaujantis papročiais ir tradicijomis. 

mų, bet ir nuo savo pačios anksčiau išleistų įstatymų. Tai, 
kad parlamentas šia prasme yra suverenus, dabar galima 
laikyti nustatytu faktu, o principą, kad joks ankstesnis par- 
lamentas negali sutrukdyti savo „įpėdiniams“ panaikinti jo 
išleistus įstatymus, teismai laiko svarbiausiosios normos — 
pripažinimo taisyklės, jų naudojamos identifikuoti galiojan- 
čioms teisės normoms, dalimi. Tačiau svarbu matyti, jog nei 
logikos, nei juo labiau esmės požiūriu nėra būtina, kad eg- 
zistuotų kaip tik toks parlamentas; tai tik vienas variantas 
iš daugelio kitų, lygiai taip pat įmanomų, bet taip jau atsi- 
tiko, kad mes jį akceptavome kaip teisinio galiojimo krite- 
rijų. Šie kiti variantai remiasi kitu principu, kuris nė kiek 
ne mažiau, 0 gal net labiau yra vertas „suvereniteto“ vardo. 
"Tai yra principas, kad parlamentas neturėtų negalėti negrįž- 
tamai apriboti savo įpėdinių legislatyvinės kompetencijos, 
bet, priešingai, turėtų turėti šią platesniąją galią nustatyti 
apribojimus pačiam sau. Tokiu atveju parlamentas bent vie- 
nąkart istorijoje galėtų realizuoti didesnės apimties legisla- 
tyvinę kompetenciją, negu jam leidžia minėtoji akceptuoto- 
ji susiformavusi doktrina. Reikalavimas, kad kiekvienu savo 
egzistavimo momentu parlamentas būtų laisvas nuo teisi- 
nių apribojimų, taip pat ir nuo tų, kuriuos jis pats sau nu- 
sistatė, galiausiai yra tik viena iš dviprasmiškos teisinės vi- 
sagalybės idėjos interpretacijų. Ji faktiškai turi tokį pasirin- 
kimą: arba testinė visagalybė visais klausimais, nedaranti 
įtakos vėlesnių parlamentų legislatyvinei kompetencijai, ar- 
ba neribota save apimanti visagalybė, kurią galima realizuo- 
ti tik vienąkart. Šios dvi visagalybės koncepcijos turi savo 
atitikmenis — dvi visagalio Dievo koncepcijas: viena vertus, 
tai Dievas, kuris kiekvienu savo egzistavimo momentu turi 
tas pačias galias, vadinasi, negali jų apkarpyti, o kita vertus, 
tai Dievas, kurio galios apima galią sunaikinti savo visaga- 
lybę, kad jis ja nebesinaudotų ateityje. Kuria visagalybės 
forma, tęstine ar save apimančia, naudojasi mūsų Parla- 

mentas — tai empirinis klausimas dėl to, kokią formą įgyja 
norma, akceptuojama kaip svarbiausias kriterijus identifi- 
kuoti teisei. Nors tai yra klausimas dėl teisinės sitemos pa- 
grindą sudarančios normos, tai vis tiek yra klausimas dėl 
fakto, į kurį kiekvienu konkrečiu laiko momentu - bent jau 
keletu požiūrių — galima gana apibrėžtai atsakyti. Taigi aiš- 
ku, kad šiuo metu akceptuojama norma yra tęstinio suve- 
reniteto norma, taigi Parlamentas negali apsaugoti savo įsta- 
tymų nuo panaikinimo. 

Vis dėlto, kaip ir bet kurios kitos normos atveju, tas 
faktas, kad Parlamento suvereniteto norma yra apibrėžta 
šiuo vienu požiūriu, nereiškia, kad ji yra apibrėžta visais 
požiūriais. Dėl jos gali kilti klausimų, į kuriuos šiuo metu 
negalima aiškiai atsakyti, kad tai yra teisinga arba neteisin- 
ga. Juos galima išspręsti tik padarant pasirinkimą, o pada- 
ryti tai turi tie, kurių pasirinkimui šiais klausimais galiau- 
siai pripažįstama autoritetinga valdžia. Tokie Parlamento 
suvereniteto normos neapibrėžtiumai reiškiasi štai tokiu bū- 
du. Esamoji norma pripažįsta, jog Parlamentas negali ko- 
kio nors klausimo įstatymu negrįžtamai išbraukti iš Parla- 
mento būsimosios įstatymų leidybos srities; tačiau galima 
įžvelgti skirtumą tarp akto, kuriuo kaip tik ir siekiama tai 
padaryti, ir akto, kuris, palikdamas Parlamentui laisvę leisti 
įstatymus bet kuriuo klausimu, siekia pakeisti įstatymų lei- 
dybos „būdą ir formą“. Pastarasis aktas, pavyzdžiui, gali 
reikalauti, kad tam tikrais klausimais negalėtų įsigalioti joks 
įstatymas, kuris nėra priimtas abejų kartu posėdžiaujančių 
rūmų dauguma arba kuris nėra patvirtintas plebiscitu. Šią 
nuostatą gali dar labiau „įtvirtinti“ išlyga, jog pakeisti pačią 
šią nuostatą galima tik laikantis tos pačios specialios proce- 
dūros. Toks dalinis įstatymų leidybos proceso pakeitimas 
kuo puikiausiai gali būti suderinamas su šiuo metu galio- 
jančia norma, pagal kurią Parlamentas negali negrįžtamai 
suvaržyti savo įpėdinių; juk tuo, ką jis daro, siekiama ne 

tiek suva:žyti įpėdinius, kiek eliminuoti juos guoad* tam 
tikrų klausimų ir perduoti jų legislatyvines galias naujai spe- 
cialiai institucijai. Todėl galima sakyti, jog šių specialių klau- 
simų atžvilgiu Parlamentas ne „suvaržė“ arba „supančiojo“ 
Parlamentą, arba ne sumažino jo tęstinę visagalybę, bet „iš 
naujo apibrėžė“ Parlamentą ir tai, ką reikia daryti, kad tai 
būtų įstatymų leidyba. 

Paprastai tariant, jeigu tik šitoks mechanizmas teisiškai 
galiotų, jį naudodamas Parlamentas galėtų gauti praktiškai 
tokius pat rezultatus, kaip tie, kurių Parlamento galiai, at- 
rodo, nepriskyrė akceptuotoji doktrina, kad Parlamentas ne- 
gali suvaržyti savo įpėdinių. Taip yra todėl, kad nors skir- 
tumas tarp tos srities, kurioje Parlamentas gali leisti įstaty- 
mus, apribojimo ir paprasčiausio įstatymų leidybos būdo 
bei formos pakeitimo kai kada iš tikrųjų yra pakankamai 
aiškus, šios dvi kategorijos faktiškai nepastebimai susilieja. 
Įstatymu, užfiksavusiu minimalų inžinierių darbo užmokes- 
tį ir po to nustačiusiu, kad įstatymo galios negali įgyti joks 
inžinierių atlyginimus reguliuojantis aktas, jeigu jo savo 
sprendimu nėra patvirtinusi Inžinierių sąjunga, ir dar la- 
biau įtvirtinusiu šią nuostatą, galima iš tikrųjų pasiekti vis- 
ką, ką tik galima praktiškai pasiekti įstatymu, „amžiams“ 
užfiksavusiu darbo užmokestį ir po to šiurkščiausiu būdu 
uždraudusiu panaikinti patį šį įstatymą. Vis dėlto galima 
pateikti argumentą, kurį teisininkai pripažintų iš dalies pa- 
grįstu, įrodantį, jog antrasis aktas negaliotų pagal šiuo me- 
tu akceptuojamą Parlamento tęstinio suvereniteto normą, 
tačiau pirmasis aktas nebūtų negaliojantis. Šis argumenta- 
vimas yra laipsniškas, kiekvienoje pakopoje nuosekliai fik- 
suojantis tai, ką gali daryti Parlamentas, bet kiekvienąkart 
keliantis vis daugiau abejonių, nors šiaip jau kiekvienas nau- 
jas argumentas yra ankstesniojo tąsa. Nė vienos iš šio argu- 


* Atžvilgiu (lor.). 

mentavimo pakopų negalima atmesti kaip neteisingos, bet 
negalima ir besąlygiškai akceptuoti kaip teisingos, nes čia 
mes esame pačios fundamentaliausios sistemos normos at- 
virosios struktūros srityje. Čia bet kuriuo momentu gali kil- 
ti klausimas, į kurį nėra atsakymo — tik atsakymai. 

Antai galima sutikti, jog Parlamentas gali negrįžtamai iš 
viso panaikinti Lordų rūmus ir tokiu būdu pakeisti dabar- 
tinę Parlamento sudėtį; tokiu atveju jis pranoktų 1911 m. ir 
1949 m. Parlamento aktus, nustatančius, jog, leidžiant tam 
tikrus įstatymus, Lordų rūmų sutikimas nėra reikalingas; 
kai kurios institucijos juos linkusios aiškinti kaip tam tikrų 
Parlamento teisių delegavimą karalienei ir Bendruomenių 
rūmams, kuris gali būti atšauktas. Taip pat galima sutikti su 
tuo, ką teigė Dicey?: kad Parlamentas gali visiškai sunai- 
kinti pats save, išleisdamas aktą, kuriuo skelbiamas jo galių 
pasibaigimas ir panaikinami įstatymai, pagal kuriuos ateity- 
je turėtų būti renkami parlamentai. Tokiu atveju Parlamen- 
tas gali teisėtai papildyti šią legislatyvinę savižudybę aktu, 
kuriuo visos jo galios perduodamos kokiam nors kitam or- 
ganui, sakykime, Mančesterio korporacijai. Jeigu jis gali pa- 
daryti šitai, negi jis negali teisėtai daryti menkesnių daly- 
kų? Negi jis negali nutraukti savo galių leisti įstatymus tam 
tikrais klausimais ir perduoti jų naujam sudėtiniam dari- 
niui, į kurį įeitų jis pats ir koks nors kitas organas? Jeigu 
taip, tai ar Vestminsterio statuto 4 skirsnis, nustatantis, jog 
dėl bet kurio įstatymo, liečiančio dominiją, reikalingas jos 
sutikimas, nepadarė šito Parlamento galių leisti įstatymus 
dominijai atžvilgiu? Teiginys, jog šios nuostatos panaikini- 
mas be dominijos sutikimo galios, gali būti ne tik, lordo 
Sankey'o žodžiais tariant, „teorija“, kuri „nė kiek nesusijusi 
su realybe“. Tai gali būti bloga teorija —- bent jau ne geres- 
nė, negu jai priešinga. Pagaliau, jeigu Parlamentas gali per- 


5 The Law of the Constitution (10th edn.). p. 68 n. 

tvarkyti pats save savo veiksmais, kodėl jis negali pertvar- 
kyti savęs nustatydamas, kad Inžinierių sąjunga, kurios su- 
tikimo reikalaujama leidžiant tam tikrų rūšių įstatymus, yra 
būtina sudedamoji šio proceso dalis? 

Visiškai įmanoma, kad teismas, turintis spręsti su šiais 
dalykais susijusias bylas, vieną dieną parems arba atmes kai 
kurias iš šių problemiškų hipotezių, kuriomis - nors abejo- 
tinomis, bet ne akivaizdžiai klaidingomis — nuosekliai re- 
miamasi šioje diskusijoje. Tuomet mums bus pateiktas atsa- 
kymas į jų keliamus klausimus; tol, kol egzistuoja sistema, 
šis atsakymas vienintelis iš visų įmanomų atsakymų turės 
autoritetingą statusą. Šiuo požiūriu teismai padarys aiškią 
svarbiausiąją normą, pagal kurią identifikuojama galiojanti 
teisė. Čia teiginys „Konstitucija yra tai, ką ją sako esant 
teismai“ nereiškia, kad konkrečių aukščiausiųjų tribunolų 
sprendimų negalima ginčyti. Iš pirmo žvilgsnio vaizdas at- 
rodo paradoksalus: štai teismai, kurie realizuoja kuriamą- 
sias galias, nustatančias svarbiausiuosius kriterijus, pagal ku- 
riuos turi būti patikrintas pačių įstatymų, suteikiančių teis- 
mams, kaip teisėjams, jurisdikciją, galiojimas. Kaip gali 
konstitucija suteikti valdžią pasakyti, kas yra konstitucija? 
Tačiau paradokso nebelieka, jeigu prisimename, kad nors 
kiekviena norma tam tikrais atžvilgiais gali būti abejotina, 
iš tikrųjų egzistuojančios teisinės sistemos būtina sąlyga yra 
tai, kad ne kiekviena norma gali būti abejojama visais at- 
žvilgiais. Teismų galimybę turėti valdžią kiekvienu konkre- 
čiu momentu spręsti šiuos svarbiausiųjų galiojimo kriterijų 
ribotumo klausimus lemia vien tik ta aplinkybė, kad tuo 
metu nekyla abejonių dėl šių kriterijų taikymo plačiai tei- 
sės sričiai, kartu ir minėtąją valdžią suteikiančioms nor- 
moms, nors jų kyla dėl šių kriterijų tikslios srities bei ribų. 

Tačiau kai kam gali atrodyti, jog šitokio atsakymo į klau- 
simą nepakanka. Gali atrodyti, kad šitoks atsakymas netiks- 
liai nušviečia teismų veiklą fundamentalių normų, apibrė- 

žiančių teisinio galiojimo kriterijus, periferijoje; taip gali 
būti dėl to, kad čia ši veikla pernelyg supanašėja su įpras- 
tinėmis bylomis, kurias nagrinėdami teismai kūrybiškai pa- 
sirenka, kaip aiškinti konkretų įstatymą, kuris pasirodė esąs 
neapibrėžtas. Visiškai aišku, kad tokių įprastinių bylų turi 
būti kiekvienoje sistemoje, todėl atrodo akivaizdu, kad jos 
turi būti dalis — galbūt tik numanoma — normų, pagal ku- 
rias teismai veikia taip, tarsi jie turėtų jurisdikciją jas spręs- 
ti pasirinkdami vieną iš įstatymo paliktų atvirų alternatyvų, 
net jeigu jie būtų linkę šį pasirinkimą pateikti kaip atradi- 
mą. Bet — bent jau tada, kai nėra rašytinės konstitucijos, — 
klausimams dėl fundamentalių galiojimo kriterijų dažniau- 
siai nėra būdinga ši anksčiau numanoma savybė, todėl 10- 
giška teigti, kad, iškilus šiems klausimams, teismai pagal 
galiojančias normas jau turi aiškią valdžią spręsti šios rū- 
šies klausimus. 

Atrodo, jog viena iš „formalistinių“ klaidų rūšių gali bū- 
ti nuomonė, kad kiekvieną teismo žingsnį apima tam tikra 
bendroji norma, iš anksto suteikianti teismui valdžią žengti 
šį žingsnį, todėl jo kuriamosios galios visuomet yra tam tik- 
ra deleguotųjų legislatyvinių galių atmaina. Bet iš tikrųjų 
gali būti, kad, kai teismai sprendžia su pačiomis fundamen- 
taliausiomis konstitucinėmis normomis susijusius, tačiau iš 
anksto nenumatytus klausimus, valdžia juos spręsti jiems 
suteikiama ir akceptuojama po to, kai šie klausimai iškilo ir 
sprendimas yra priimtas. Gerai, jeigu tokią įvykių eigą lydi 
sėkmė. Galima įsivaizduoti situaciją, kai problemiškasis kon- 
stitucinis klausimas pernelyg radikaliai padalija visuomenę, 
kad jį būtų galima išspręsti teismui priimant sprendimą. 
Vienu metu su tradiciškai susiklosčiusiomis 1909 m. Pietų 
Afrikos Akto klauzulėmis susiję klausimai kėlė pernelyg 
didelę konflikto grėsmę, kad juos būtų buvę galima išspręs- 
ti teisinėmis priemonėmis. Bet kai sprendžiami ne tokie 
gyvybiškai svarbūs socialiniai klausimai, mes tiesiog ramiai 

„nuryjame“ stulbinančią su pačiais teisės šaltiniais susiju- 
sios teisėjų teisėdaros veiklos dalį. Kai tai įvyksta, dažnai 
retrospektyviai pareiškiama, esą teismams visuomet buvo „bū- 
dinga“ teisė daryti tai, ką jie padarė, ir tuo gali būti nuo- 
širdžiai tikima. Bet jeigu vienintelis šitokio pareiškimo tei- 
singumo įrodymas yra sėkmė, lydėjusi tai, kas buvo pada- 
ryta, šis pareiškimas gali būti tik fikcija, kuria yra tikima. 
Šiuo antruoju būdu, ko gero, teisingiausiai galima api- 
būdinti Anglijos teismų manipuliacijas su precedento sais- 
tomąja galia susijusiomis normomis: tai yra sėkmingas ban- 
dymas paimti valdžią ir ja naudotis. Čia valdžia įgyja auto- 
ritetą ex post facto, nes ją lydi sėkmė. Antai prieš 
Baudžiamajam apeliaciniam teismui priimant sprendimą dėl 
Rex v. Taylor bylos“ galėjo atrodyti, jog klausimas, ar šis 
teismas turi teisę nuspręsti, kad jo nevaržo jo paties prece- 
dentai su subjekto laisve susijusiais klausimais, yra visiškai 
atviras. Bet sprendimas buvo priimtas ir dabar laikomas 
turinčiu įstatymo galią. Pareiškimas, esą teismui visuomet 
buvo būdinga teisė priimti tokį sprendimą, aišku, bus tik 
tam tikras būdas pavaizduoti šią situaciją tvarkingesnę, ne- 
gu ji iš tikrųjų yra. Čia, pačioje šių fundamentaliausių da- 
lykų sandūroje, mums derėtų pritarti tam, kuris į normas 
žiūri skeptiškai, — bet tegu jis nepamiršta, jog mes pritaria- 
me jam tik šioje sandūroje; tegu jis nebando nuslėpti nuo 
mūsų tos aplinkybės, jog teismai gali šitaip įspūdingai rutu- 
lioti pačias fundamentaliausias normas visų pirma dėl to, 
kad jie yra pelnę pagarbą neabejotinai normoms paklūstan- 
čiais veiksmais plačiausiose, pagrindinėse teisės srityse. 


26 [1950] 2 KB 368. 

Mes buvome įsitikinę, jog, norint nušviesti teisės kaip 
socialinės kontrolės priemonės bruožus, būtina įvesti ele- 
mentus, kurių negalima sukonstruoti pasitelkus įsakymo, gra- 
sinimo, paklusimo, įpročių ir visuotinumo idėjas. Pernelyg 
daug kas iš to, kas būdinga teisei, iškraipoma, bandant šiuos 
dalykus paaiškinti remiantis šiomis paprastomis sąvokomis. 
Taigi mums atrodė būtina socialinės normos idėją atskirti 
nuo visuotinio įpročio idėjos ir pabrėžti normų vidinį as- 
pektą, kuris vadovaujantis šiomis normomis reiškiasi kaip 
nukreipiantis ir lemiamas elgesio modelis. Po to mes atsky- 
rėme pirmines prievoles nustatančias normas nuo antrinių 
normų - pripažinimo, keitimo ir bylų sprendimo taisyklių. 
Pagrindinė šios knygos tema yra tokia: nors tais atvejais, 
kai žodis „teisė“ vartojamas teisingai, ne visada galima abi 
šias normos rūšis aptikti kartu, tačiau, norint nušviesti dau- 
gelį būdingų teisės apraiškų, taip pat daugelį teisinės min- 
ties šerdį sudarančių idėjų, reikia remtis viena arba abiem 
šiomis normos rūšimis, todėl jų junginys teisingai gali būti 
laikomas teisės „esme“. Šios svarbiausios vietos suteikimą 
pirminių ir antrinių normų junginiui mes grindžiame ne 
tuo, kad čia jos atliks Žodyno funkciją, bet tuo, kad jos 
pasižymi didžiule aiškinamąja galia. 

Dabar atidžiau pažvelkime į teiginį, kuriuo daugelį me- 
tų trunkančioje diskusijoje apie teisės „esmę“ arba jos 

„prigimtį“, arba „apibrėžimą“ dažniausiai remiamasi opo- 
nuojant paprastai liepimų teorijai, kurią mes atmetėme kaip 
netinkamą . Tai bendro pobūdžio teiginys, kad tarp teisės ir 
moralės yra ryšys, kuris tam tikra prasme yra „būtinas“, ir 
kad bandant analizuoti arba paaiškinti teisės sąvoką būtent 
šį ryšį reikia laikyti svarbiausiuoju dalyku. Šio požiūrio ša- 
lininkams gali nerūpėti ginčyti mūsų pateiktą paprastos lie- 
pimų teorijos kritiką. Jie net gali daryti prielaidą, kad ši 
kritika yra naudinga ir pažangi; mintis, kad teisės pažinimo 
išeities tašku iš tikrųjų reikėtų laikyti pirminių ir antrinių 
normų junginį, 0 ne grasinimais paremtus įsakymus, jiems 
gali pasirodyti priimtina. Bet jie pateiks argumentą, kad 
vien tik šito nepakanka: jie teigs, kad net šių elementų 
svarba esanti antrinė ir kad tol, kol nebus aiškiai nustatytas 
„būtinas“ teisės ryšys su morale ir įžvelgta jo didžiulė svar- 
ba, nebus galima išsklaidyti ūkanų, taip ilgai temdžiusių 
teisės pažinimą. Vadovaujantis šiuo požiūriu, kvestionuoti- 
nomis arba prieštaravimus keliančiomis teisės apraiškomis 
bus laikomos ne tik primityviųjų visuomenių teisė arba tarp- 
tautinė teisė, kurias manėme esant abejotinas dėl to, kad 
šiais atvejais nėra nei įstatymų leidybos institucijos, nei teis- 
mų su jų privalomąja jurisdikcija, nei centralizuotai organi- 
zuotų sankcijų. Šiuo požiūriu kur kas labiau kvestionuoti- 
nos atrodytų tų municipalinių teisinių sistemų, kurios iš 
pažiūros turi visą juge, gendarme et legislateur* savybių kom- 
plektą, tačiau neatitinka tam tikrų fundamentalių teisingu- 
mo arba moralės reikalavimų, pretenzijos būti traktuoja- 
moms kaip teisė. Pasak šv. Augustino: „Argi valstybės be 
teisingumo nėra tik didelės plėšikų gaujos?“* 

Yra daug reikšmingų hipotezės, teigiančios, kad tarp tei- 
sės ir moralės yra būtinas ryšys, atmainų, bet ne visas iš jų 


* "Teisėjo, žandaro ir įstatymų leidėjo (pranc.). 
“ Išpažinimai, iv. 

lengva atpažinti dėl to, kad jos yra pernelyg aiškios. Pagrin- 
diniai terminai „būtinas“ ir „moralė“ gali būti aiškinami 
labai įvairiai, tačiau ir šios pažiūros šalininkai, ir kritikai ne 
visuomet skirdavo šias skirtingas interpretacijas ir ne visuo- 
met jas atskirai aptardavo. Radikaliausia, o dėl to ir aki- 
vaizdžiausia šios pažiūros apraiška siejama su tomistine pri- 
gimtinės teisės tradicija. Ją sudaro du teiginiai: pirma, yra 
tam tikri tikrosios moralės arba teisingumo principai, jie 
yra dieviškos prigimties, tačiau Žmogaus protas juos gali 
atskleisti pats, be apreiškimo pagalbos; antra, žmonių su- 
kurti įstatymai, prieštaraujantys šiems principams, nėra ga- 
liojanti teisė. „Lex iniusta non est lex.“* Kitoms šios ben- 
dros pažiūros atmainoms būdingas kitoks požiūris ir į mo- 
ralės principų statusą, ir į teisės ir moralės konflikto 
pasekmes. Kai kurios iš jų morale laiko ne nekintamus ar- 
ba protu atskleidžiamus elgesio principus, bet žmonių po- 
žiūrių į elgesį, kurie įvairiose visuomenėse arba įvairių in- 
dividų gali būti skirtingi, išraiškas. Tokiose teorijose pa- 
prastai taip pat laikomasi nuomonės, jog konflikto tarp teisės 
ir netgi pačių fundamentaliausių moralės reikalavimų ne- 
pakanka, kad norma prarastų savo, kaip teisės, statusą; šios 
teorijos „būtiną“ teisės ir moralės ryšį aiškina kitaip. Šios 
teorijos teigia, kad teisinė sistema negalėtų egzistuoti, jeigu 
nebūtų plačiai, nors nebūtinai visuotinai, pripažįstama mo- 
ralinė prievolė paklusti įstatymui, nors tam tikrais konkre- 
čiais atvejais šią prievolę gali nustelbti dar stipresnė mora- 
linė prievolė nepaklusti tam tikriems moralės požiūriu ydin- 
giems įstatymams. 

Visapusiškas įvairiausių teorijos, teigiančios tarp teisės 
ir moralės esant būtiną ryšį, atmainų nagrinėjimas įklam- 
pintų mus į moralės filosofijos problematiką. Bet dėmesin- 
gam skaitytojui, norinčiam susidaryti pagrįstą nuomonę apie 


* „Neteisingi istatymai nėra įstatymai“ (Iot.). 

šitokių teiginių teisingumą ir svarbą, to nereikia. Tam la- 
biausiai reikia atskirti ir identifikuoti kai kuriuos ilgą laiką 
painiotus dalykus, kuriuos mes aptarsime šiame ir kitame 
skyriuose. Pirmoji iš šių problemų yra susijusi su bendrajai 
moralės sričiai priklausančios specifinės teisingumo idėjos 
ir jos tam tikrų požymių, dėl kurių moralės ryšys su teise 
tampa ypač glaudus, išskyrimu. Antroji susijusi su ypatybė- 
mis, skiriančiomis moralės normas ir principus ne tik nuo 
teisės normų, bet ir nuo visų kitų socialinių normų arba 
elgesio modelių rūšių. Šitos dvi problemos yra šio skyriaus 
dalykas; trečioji problema - tai tos įvairios prasmės ir at- 
žvilgiai, kuriais teisės normas ir moralę galima teigti esant 
susijusias; šiai problemai skirtas kitas skyrius. 


1. Teisingumo principai 


"Terminai, kuriuos teisininkai dažniausiai vartoja girdami 
arba smerkdami teisę arba jos administravimą, — tai žodžiai 
„teisėta“ ir „neteisėta“; teisininkų raštuose šie žodžiai labai 
dažnai vartojami taip, tarsi teisingumo ir moralės idėjos 
reikštų tą patį dalyką. Iš tikrųjų yra labai svarių priežasčių, 
dėl kurių kritikuojant teisinius reiškinius teisingumui turė- 
tų būti skiriama pati reikšmingiausia vieta; vis dėlto svarbu 
suprasti, kad tai yra specifinis moralės aspektas ir kad įsta- 
tymai bei įstatymų administravimas gali turėti įvairiausių 
pranašumų arba jų stokoti. Norint parodyti šį specifinį tei- 
singumo pobūdį, pakanka trumpai prisiminti keletą įprastų 
moralinio sprendimo rūšių. Apie asmenį, kuris itin Žiauriai 
elgėsi su savo vaiku, paprastai bus sprendžiama kaip apie 
padariusį tai, kas morališkai klaidinga, bloga ar net nedora, 
arba kaip apie nepaisiusį savo moralinės prievolės arba pa- 
reigos savo vaikui. Bet kritikuoti jo elgesį kaip neteising 
būtų keista. Taip yra ne todėl, kad žodžio „neteisinga“ smer- 

kiamoji galia yra pernelyg silpna, bet todėl, kad moralinė 
kritika, grindžiama teisingumo arba neteisingumo kategori- 
jomis, savo esme paprastai skiriasi nuo kitų bendro pobū- 
džio moralinės kritikos rūšių, tinkančių šiam konkrečiam 
atvejui ir išreiškiamų žodžiais „klaidinga“, „bloga“ arba „ne- 
dora“, ir yra specifiškesnė. Žodis „neteisinga“ būtų tinka- 
mas, jeigu Žmogus vieną iš savo vaikų pasirinktinai nubaus- 
tų sunkesne bausme negu kitus, padariusius tokį patį nusi- 
žengimą, arba jeigu jis nubaustų vaiką už kokį nors 
nusižengimą, nedėdamas pastangų išsiaiškinti, ar šis vaikas 
iš tikrųjų šį nusižengimą padarė. Pereikime nuo individua- 
laus elgesio kritikos prie teisės kritikos: lygiai taip pat pa- 
reiškiant, jog įstatymas, reikalaujantis, kad tėvai leistų savo 
vaikus į mokyklą, yra geras įstatymas, galima išreikšti pri- 
tarimą šiam įstatymui, o pareiškiant, jog įstatymas, drau- 
džiantis kritikuoti vyriausybę, yra blogas įstatymas, galima 
išreikšti nepritarimą tokiam įstatymui. Tokia kritika papras- 
tai neišsakoma terminais „teisingumas“ arba „neteisingu- 
mas“. Kita vertus, žodis „teisinga“ būtų tinkama pritarimo 
įstatymui, paskirstančiam mokesčių naštą pagal turtą, iš- 
raiška; taip pat žodis „neteisinga“ būtų tinkamas išreiškti 
nepritarimą įstatymui, draudžiančiam spalvotiesiems Žžmo- 
nėms naudotis visuomeninio transporto priemonėmis arba 
lankytis parkuose. Galime tvirtinti, kad įstatymas yra geras, 
nes jis yra teisingas, arba kad jis yra blogas, nes neteisin- 
gas, ir neliksime nesuprasti, bet negalime teigti, kad įstaty- 
mas yra teisingas, nes jis yra geras, arba kad įstatymas yra 
neteisingas, nes blogas; iš to akivaizdu, kad teisinga ir ne- 
teisinga yra specifiškesnės moralinės kritikos formos, negu 
gera ir bloga arba teisinga* ir klaidinga. 

* Lietuvių kalbos žodį teisinga atitinka bent keletas anglų kalbos 
žodžių; šiuo atveju Hartas nurodo skirtumą (kartu ir tam tikrą panašumą 
ar bent ryšį) tarp žodžių just ir right. Just (kilęs iš lotynų kalbos žodžio 


tustus, kurio tiesioginis ryšys su kitu lotynų kalbos žodžiu iustifia, reiš- 
Kiančiu teisę, yra akivaizdus) siejamas su teisingumo (justice) idėja; šios 

Skiriamieji teisingumo požymiai ir jų ypatingas ryšys su 
teise pradeda aiškėti tada, kai pastebime, jog didžioji dalis 
kritikos, formuluojamos vartojant terminus „teisinga“ ir „ne- 
teisinga“, beveik lygiai taip pat gali būti išsakyta vartojant 
žodžius „nešališka“ ir „šališka“*. Nešališkumas nėra tiesiog 
tapatus moralei apskritai; nuorodos į nešališkumą labiau- 


kategorijos priešingybė yra unjust, arba neteisinga. Right, kuris į lietuvių 
kalbą, deja, irgi verčiamas teisinga, siejamas ne su teisingumu kaip mo- 
ralinio pobūdžio kategorija, bet su neklaidingumu; šios kategorijos prie- 
šingybė yra wrong, arba klaidinga (kiek kitokiame kontekste right gali būti 
verčiama gėris, o wrong - blogis). Kaip matome, Hartas aiškiai skiria 
„moralinį“ teisingumą nuo grynai „formalaus“ teisingumo, interpretuoja- 
mo kaip neklaidingumas, neprotingumas, neišmintingumas, tiesiog prak- 
tinio (bet ne principinio) pobūdžio klaida, bet kartu įkurdina juos vienos 
„talpesnės“ kategorijos — plačiai interpretuojamos moralės reiškinių, arba 
moralinės tikrovės - srityje. Reikia pripažinti, kad tokia šių terminų var- 
tojimo tradicija iš principo būdinga daugeliui teisės filosofijos ir teisės 
teorijos mokyklų, tačiau ne visoms: kai kurios iš jų, ypač įvairios į kraš- 
tutinumus linkusios teorijos (pavyzdžiui, grindžiamos „grynojo“ pragma- 
tizmo filosofija arba itin skeptiškai vertinančios socialinius ir politinius 
reiškinius, arba absoliučiai neigiančios prigimtinės teisės doktrinos pažin- 
tinę svarbą, arba, priešingai, suabsoliutinančios moralinių elgesio vertini- 
mo kriterijų reikšmę, arba ignoruojančios teisinius reiškinius žyminčių 
žodžių reikšmių tyrinėjimo svarbą pažįstant pačią teisinę tikrovę) šį skir- 
tumą arba užmaskuoja, arba pernelyg pabrėžia. Kadangi nėra brandžios 
lietuviškos teisės teorijos terminijos, kai kurias Harto teorijos mintis ne- 
lengva perteikti nedviprasmiškai. Kita vertus, vienas iš stipriųjų Harto 
teorijos aspektų yra jo gebėjimas įžvelgti gilumines terminų prasmes ir 
tuo remiantis teoriškai modeliuoti „už jų“ transcenduojančius reiškinius, 
bet tai kartu yra ir bene problemiškiausias jo teorijos aspektas (nenorime 
sakyti „silpnoji vieta“), nes skirtingose kalbose (o Hartas kreipia dėmesi 
tik į anglų kalbą, tarsi kitų nė nebūtų) tie patys arba labai panašūs 
reiškiniai gali būti žymimi skirtingais terminais arba skirtingi reiškiniai 
žymimi tais pačiais terminais, jeigu tautos sąmonė, lemianti konkrečios 
kalbos formavimąsi ir raidą, įžvelgia kokias nors net ir negiminiškų reiš- 
kinių sąsajas arba analogijas, kurių dėl vienokių ar kitokių priežasčių 
galbūt neįžvelgia (ar bent nefiksuoja) kitų tautų sąmonė. 

* Originale vartojami žodžiai fair ir unfair, kuriuos (kaip ir anksčiau 
aptartuosius žodžius just ir unjust) irgi galima versti teisinga ir neteisinga; 
tačiau žodis fair taip pat gali būti verčiamas nešališka (bešališka) dora, 
garbinga, sąžininga ir pan. Šioje knygoje fair paprastai (bet ne visuomet) 
verčiamas nešališka, o unfair - šališka, tačiau kai kur Hartas, kalbėdamas 
apie nešališkumą, vartojo kitą (tik šią vienintelę reikšmę turinti) termi- 
ną- impartial, kuris taip pat verčiamas nešališka. 

siai tinka dviem socialinio gyvenimo situacijoms. Viena iš 
šių situacijų — kai mums nerūpi atskiro individo elgesys, bet 
rūpi, kaip individų klasės traktuojamos tuomet, kai joms 
reikia paskirstyti tam tikrą naštą ar gėrybes. Taigi tai, kas 
paprastai laikoma nešališka arba šališka, yra „priklausanti 
dalis“. Antroji situacija susiklosto tuomet, kai padaroma 
tam tikra žala ir už ją reikalaujama kompensacijos arba 
atlyginimo. Šios dvi situacijos — tai ne vieninteliai konteks- 
tai, kai vertinama remiantis teisingumo arba nešališkumo 
kriterijais. Ne tik paskirstymą arba kompensacijas vadina- 
me teisingomis arba nešališkomis, bet ir teisėją — teisingu 
arba neteisingu, teismo procesą — nešališku arba šališku, o 
asmenį — teisingai arba neteisingai nuteistu. Tai yra teisin- 
gumo sąvokos išvestinio taikymo atvejai, kuriuos galima pa- 
aiškinti, jeigu yra suprastas pirminis teisingumo sąvokos tai- 
kymas paskirstymo ir kompensacijos reiškiniams. 

Šie įvairūs teisingumo idėjos taikymai remiasi bendru 
principu, jog individai turi teisę į tam tikrą lygią arba ne- 
lygią su kitais padėtį. Tai yra toks dalykas, kurį reikia gerbti 
socialinio gyvenimo vingiuose, kai tenka paskirstyti naštą 
arba gėrybes; tai taip pat yra toks dalykas, kurį reikia atsta- 
tyti, jeigu jis pažeistas. Vadinasi, teisingumas tradiciškai su- 
prantamas kaip pusiausvyros arba proporcijos palaikymas ar- 
ba atstatymas, o svarbiausiasis teisingumo priesakas dažnai 
formuluojamas taip: „Vienodas bylas traktuok vienodai“; 
tačiau pastarąją formuluotę reikia papildyti: „o skirtingas 
bylas - skirtingai“. Todėl kai mes teisingumo vardu protes- 
tuojame prieš įstatymą, draudžiantį spalvotiesiems žmonėms 
lankytis viešuosiuose parkuose, mūsų kritikos esmė yra tai, 
kad toks įstatymas yra blogas, nes, paskirstydamas gyvento- 
jams viešųjų patogumų teikiamas gėrybes, jis skirtingai trak- 
tuoja asmenis, kurie visais reikšmingais požiūriais yra pa- 
našūs. Ir atvirkščiai, jeigu įstatymas yra giriamas kaip tei- 
singas, nes jis iš tam tikros atskiros visuomenės dalies atima 

tam tikrą privilegiją arba lengvatą, pavyzdžiui, mokesčių 
srityje, tai reiškia, jog vadovaujamasi mintimi, kad tarp pri- 
vilegijuotosios klasės ir kitų bendruomenės narių nėra to- 
kio reikšmingo skirtumo, kuris leistų šią klasę traktuoti ki- 
taip. Šių paprastų pavyzdžių pakanka, kad įsitikintume, jog 
nors idėja „Vienodas bylas traktuok vienodai, o skirtingas 
bylas — skirtingai“ yra svarbiausias teisingumo idėjos ele- 
mentas, ji pati savaime yra neužbaigta ir nepapildyta negali 
pasiūlyti jokio aiškaus elgesio orientyro. Taip yra dėl to, 
kad bet kuri žmonių grupė tam tikrais požiūriais yra panaši 
į bet kurią kitą žmonių grupę, bet kitais požiūriais skiriasi 
nuo jos, ir tol, kol nėra nustatyta, kurie panašumai ar skir- 
tumai yra reikšmingi, formuluotė „Vienodas bylas traktuok 
vienodai“ yra tik tuščia forma. Kad ją užpildytume, mums 
reikia žinoti, kada, kokiems konkretiems tikslams bylas rei- 
kia laikyti vienodomis ir kokie skirtumai yra reikšmingi. Be 
šio tolesnio papildymo mes negalime imtis kritikuoti įstaty- 
mų ar kitų socialinių darinių kaip neteisingų. Nėra netei- 
singa, jeigu įstatymas, draudžiantis atimti gyvybę, traktuoja 
rudaplaukius žudikus taip pat, kaip ir kitus; tačiau, žinoma, 
įstatymas, traktuojantis rudaplaukius žudikus kitaip negu 
kitus žudikus, būtų neteisingas, kaip ir įstatymas, verčiantis 
vienodai traktuoti psichiškai sveikus asmenis ir psichinius 
ligonius. 

Todėl teisingumo idėjos struktūra tam tikru požiūriu yra 
sudėtinga. Galima sakyti, kad ji susideda iš dviejų dalių: 
nekintamo arba pastovaus požymio, kurio koncentruota iš- 
raiška yra priesakas „Vienodas bylas traktuok vienodai“, ir 
kintamo arba įvairuojančio kriterijaus, vartojamo apibrė- 
žiant, kada, kokiam konkrečiam tikslui bylos yra vienodos 
arba skirtingos. Šiuo požiūriu teisingumas primena tikrumo 
arba aukštumo, arba šiltumo sąvokas, kurios, žinoma, re- 
miasi tam tikru standartu, bet šis standartas įvairuoja, ne- 
lygu kokiai klasei priskiriamas daiktas, kuriam šios sąvokos 

yra taikomos. Aukštas vaikas gali būti tokio paties ūgio, 
kaip ir žemaugis Žmogus, šiltą žiemą temperatūra gali būti 
tokia pati, kaip ir šaltą vasarą, o deimanto falsifikatas gali 
būti tikra antikvarinė vertybė. Bet, palyginti su šiomis sąvo- 
komis, teisingumas yra kur kas sudėtingesnis dalykas, nes į 
jį įtrauktas kintamas standartas, nustatantis, kurie skirtingų 
atvejų panašumai yra reikšmingi, ne tik įvairuoja, nelygu 
kokiam objektui jis yra taikomas, bet dažnai gali būti kves- 
tionuojamas netgi vienintelio objekto tipo atžvilgiu. 

Kai kada žmonių panašumai ir skirtumai, kurių reikš- 
mingumas leidžia teisinius reiškinius vertinti kaip teisingus 
arba neteisingus, iš tikrųjų yra visiškai akivaizdūs. Tai ypač 
pasakytina apie tuos atvejus, kai mums rūpi ne įstatymo, 
bet jo taikymo konkretiems atvejams teisingumas arba ne- 
teisingumas. Juk čia reikšmingus individų panašumus bei 
skirtumus, į kuriuos turi atkreipti dėmesį įstatymą taikantis 
asmuo, apibrėžia pats įstatymas. Sakyti, jog žudyti drau- 
džiantis įstatymas taikomas teisingai, tolygu sakyti, jog šis 
įstatymas yra nešališkai taikomas visiems, kurie vienas į 
kitą panašūs tuo, kad padarė šio įstatymo draudžiamą da- 
lyką, ir tik jiems; jokia išankstinė nuostata ar interesas ne- 
privertė taikytojo nukrypti nuo „vienodo“ šių asmenų trak- 
tavimo. Todėl suprantama, kad teisingumo reikalavimais lai- 
komi tokie procesiniai standartai, kaip „audi alteram partem“*, 
„tegu niekas nebūna teisėjas savo paties byloje“, o Angli- 
joje ir Amerikoje šie standartai dažnai nurodomi kaip pri- 
gimtinio teisingumo principai. Taip yra dėl to, kad šie da- 
lykai yra nešališkumo ir objektyvumo garantijos, kurių pa- 
skirtis — užtikrinti, jog įstatymas būtų taikomas visiems tiems 
ir tik tiems, kurie yra panašūs reikšmingu paties įstatymo 
nurodytu aspektu. 

Aišku, jog tarp šio teisingumo aspekto ir pačios idėjos, 
kad turi būti laikomasi normos nustatytos procedūros, yra 


* „Išklausyk ir kitą šalį“ (lot.). 

labai glaudus ryšys. Iš tikrųjų galima sakyti, kad teisingas 
įstatymo taikymas skirtingiems atvejams paprasčiausiai reiš- 
kia, jog rimtai žiūrima į teiginį, kad tai, kas turi būti taiko- 
ma šiems skirtingiems atvejams, yra ta pati bendra norma, 
nepriklausoma nuo išankstinio nusistatymo, intereso ar kap- 
rizo. Šis glaudus ryšys tarp teisingumo įgyvendinant teisę ir 
pačios normos kategorijos kai kuriuos žymius mąstytojus 
paskatino teisingumą tapatinti su paklusimu teisei. Bet tai 
yra klaida, nebent „teisei“ specialiai suteiktume itin plačią 
prasmę; juk tokia teisingumo samprata nepaaiškina to fak- 
to, kad kritika teisingumo vardu neapsiriboja teisės taiky- 
mu konkrečiais atvejais, bet ir patys įstatymai dažnai kriti- 
kuojami kaip teisingi arba neteisingi. Iš tikrųjų visai nėra 
absurdiška tokia prielaida, kad neteisingas įstatymas, drau- 
džiantis spalvotiesiems asmenims lankytis parkuose, yra tai- 
komas teisingai, nes pagal šį įstatymą baudžiami tik tie as- 
menys, kurie iš tikrųjų yra kalti pažeidę šį įstatymą, ir tik 
po nešališko teismo. 

Pereikime nuo teisės taikymo teisingumo arba neteisin- 
gumo prie pačios teisės kritikos šiuo požiūriu: akivaizdu, 
kad dabar pati teisė jau negali apibrėžti, kokius individų 
panašumus ir skirtumus teisė turi pripažinti, kad jos nor- 
mos vienodas bylas galėtų traktuoti vienodai, o dėl to ir 
pati teisė būtų teisinga. Vadinasi, čia yra plati erdvė abejo- 
nėms ir ginčams. Fundamentalūs bendrų moralinių ir poli- 
tinių pažiūrų skirtumai gali lemti nesutaikomus nuomonių 
skirtumus ir nesutarimus dėl to, kokias žmonių ypatybes 
reikia laikyti reikšmingomis, kad teisę būtų galima kriti- 
kuoti kaip neteisingą. Antai ankstesniajame pavyzdyje va- 
dindami neteisingu ir plūsdami įstatymą, draudžiantį spal- 
votiesiems žmonėms lankytis parkuose, mes rėmėmės tuo, 
kad paskirstant bent jau šitokius patogumus odos spalvos 
skirtumai yra nereikšmingi. Nėra jokios abejonės, jog šiuo- 
laikiniame pasaulyje paprastai, nors ir ne visuotinai, pripa- 

žįstama, kad bet kokios odos spalvos žmonės sugeba mąs- 
tyti, jausti ir kontroliuoti save ir kad tai yra esminiai žmo- 
nių panašumai, į kuriuos teisė turi kreipti dėmesį. Todėl 
daugelyje civilizuotų šalių iš esmės sutariama, kad ir bau- 
džiamoji teisė (interpretuojama ne tik kaip apribojanti lais- 
vę, bet ir kaip užtikrinanti apsaugą nuo įvairių rūšių žalos), 
ir civilinė teisė (interpretuojama kaip siūlanti žalos atlygi- 
nimą) būtų neteisingos, jeigu, paskirstydamos šią naštą ir 
gėrybes, skirtingai traktuotų asmenis pagal tokius jų požy- 
mius, kaip odos spalva arba religiniai įsitikinimai. Bet jeigu 
įstatymas diskriminuotų žmones, vietoj šių gerai žinomų 
žmogiškųjų prietarų židinių nurodydamas tokius akivaizdžiai 
nereikšmingus jų požymius, kaip ūgis, svoris arba grožis, 
toks įstatymas būtų kartu ir neteisingas, ir absurdiškas. Jei- 
gu valstybinei bažnyčiai priklausantys žmogžudžiai būtų at- 
leidžiami nuo mirties bausmės, jeigu ieškinius dėl šmeižto 
galėtų pateikti tik perai, jeigu už spalvotųjų asmenų užpuo- 
limą būtų baudžiama švelniau, negu už baltųjų užpuolimus, 
daugelyje šiuolaikinių bendruomenių tokie įstatymai būtų 
smerkiami kaip neteisingi remiantis tuo, kad prima facie* 


* Visų pirma (lot.). Teisės literatūroje šis terminas vartojamas norint 
parodyti, jog tam tikram dalykui (pavyzdžiui, ginčui) konstatuoti kaip 
faktui nereikia jokių papildomų įrodymų, be tų, kurie jau yra surinkti 
arba kurie yra akivaizdūs. Tai nereiškia, kad prima facie faktų teisme arba 
kitame jurisdikciniame organe nereikia įrodyti, tačiau jų negalima „iš 
anksto“ atmesti kaip nepagrįstų ar nepakankamų. Pavyzdžiui, prima facie 
byla (prima facie case) yra tokia byla, kurioje negalimas tiesioginis verdik- 
tas (directed verdict), ty. vienos iš šalių prašymu (motion) arba paties 
teismo iniciatyva (sua sponte) prisiekusiųjų teisme patiems prisiekusie- 
siems nedalyvaujant teisėjo priimtas verdiktas bylą atmesti, jos nenagri- 
nėti, nes kita šalis nesugebėjo pateikti reikalingo minimumo faktų, liudi- 
jančių, kad tam tikras ginčas iš tikrųjų yra arba kad jis turi būti nagrinė- 
jamas teisme, arba nesugebėjo ar neparodė noro gintis nuo pateiktų 
kaltinimų arba pretenzijų. Šia prasme prima facie sąvoka yra artima pre- 
zumpcijos (presumption), t.y. fakto pripažinimo teisėtai patikimu, kol ne- 
įrodyta kitaip, sąvokai ir priešinga inferencijos (inference), t.y. išvados, 
padarytos remiantis nustatytais faktais, sąvokai, bet kartu prima facie yra 
inferencijos, kuri yra būtinas teismo arba kito jurisdikcinio organo kiek- 

žmonės turi būti traktuojami vienodai, o minėtosios privi- 
legijos arba lengvatos nėra pagrįstos jokiais reikšmingais 
motyvais. 

Iš tikrųjų šiuolaikiname žmoguje taip giliai įsišaknijęs 
principas, jog prima facie žmonės turi būti traktuojami vie- 
nodai, kad ten, kur įstatymai diskriminuoja pagal tokius 
dalykus, kaip odos spalva arba rasė, šis principas beveik 
visuotinai išpažįstamas bent jau žodžiais. Jeigu tokia diskri- 
minacija yra užsipuolama, ji dažniausiai ginama teigiant, 
kad diskriminuojamoji klasė stokoja tam tikrų esminių žmo- 
giškųjų savybių arba kad šių savybių ji kol kas nėra išsiug- 
džiusi; gali būti sakoma, jog teisingumo diktuojamus reika- 
lavimus vienodai traktuoti žmones, deja, reikia paaukoti, 
kad būtų galima išsaugoti kokius nors vertingesnius daly- 
kus, kuriems, jeigu nebūtų minėtosios diskriminacijos, kiltų 
grėsmė. Vis dėlto, nors šis pripažinimas žodžiais šiuo metu 
yra visuotinai paplitęs, visiškai įmanoma įsivaizduoti mora- 
lę, kuri apsieina be šių nenuoširdžių diskriminacijos ir ne- 
lygybės pateisinimo būdų, bet atvirai atmeta principą, jog 
prima facie žmonės turi būti traktuojami vienodai. Vietoj to 
galima manyti, jog Žmonės natūraliai ir nekintamai priklau- 
so tam tikroms klasėms, todėl kai kurie iš prigimties tinka 
būti laisvi, tuo tarpu kiti tinka būti jų vergais, arba, Aris- 
totelio žodžiais tariant, gyvais kitų žmonių įrankiais. Čia 
nebėra prima facie žmonių lygybės nuostatos. Kai kuriuos 
šios pažiūros elementus galima aptikti Aristotelio ir Plato- 
no veikaluose, bet net juose neapsiribojama tik užuomina, 
jog nuodugniai ginant vergiją būtina parodyti, kad vergai 
nesugeba egzistuoti savarankiškai arba kad jie skiriasi nuo 
laisvųjų nesugebėjimu suvokti tam tikrą gero gyvenimo 
idealą. : 


vieno racionalaus sprendimo elementas, prielaida, nes viena iš pamatinių 
bendrosios teisės ginčų nagrinėjimo teisme taisyklių, vadinamoji inferen- 
cijos taisyklė (rule of inference, rule of inference on inference) skelbia, kad 
inferencija negali būti grindžiama kita inferencija. 

Todėl aišku, jog reikšmingų panašumų arba skirtumų 
kriterijai dažnai gali įvairuoti, nelygu kokios yra fundamen- 
talios konkretaus asmens ar visuomenės moralinės pažiū- 
ros. Ten, kur taip yra, teisės vertinimas kaip teisingos arba 
neteisingos gali susidurti su kitokios moralės įkvėptais prie- 
šingais vertinimais. Bet kartais pakanka atsižvelgti į tą ne- 
ginčijamą tikslą, kurį turėtų realizuoti kvestionuojamasis įsta- 
tymas, kad paaiškėtų tie panašumai ir skirtumai, kuriuos 
teisingas įstatymas turėtų pripažinti, todėl vargu ar tokiais 
atvejais dėl šių panašumų ir skirtumų galėtų kilti kokių 
nors nesutarimų. Jeigu įstatymu siekiama teikti pagalbą 
skurstantiesiems, tai, laikantis principinio reikalavimo „Vie- 
nodos bylos turi būti traktuojamos vienodai“, tikrai negali- 
ma nekreipti dėmesio į tai, kiek įvairūs pretendentai yra 
reikalingi tokios pagalbos. Panašus poreikio kriterijus besą- 
lygiškai pripažįstamas ir tuomet, kai progresyviniai pajamų 
mokesčiai mokesčių naštą paskirsto pagal apmokestinamų- 
jų asmenų turtą. Kartais reikšmingi yra asmenų sugebėjimai 
atlikti tam tikrą funkciją, su kuria siejamas kvestionuoja- 
mojo įstatymo įgyvendinimas. Įstatymai, nesuteikiantys vai- 
kams arba psichiniams ligoniams balsavimo teisės arba tei- 
sės sudaryti testamentą ar sutartis, laikomi teisingais, nes 
tokie asmenys nesugeba šiais dalykais racionaliai naudotis, 
o psichiškai sveiki suaugusieji, kaip manoma, tai sugeba. 
"Tokia diskriminacija remiasi pagrindu, kurio reikšmingu- 
mas šiuo atveju yra akivaizdus, tuo tarpu diskriminacija šiais 
klausimais pagal lytį arba pagal skirtingą žmonių odos spal- 
vą tokio pagrindo neturi; tačiau, žinoma, pasisakant už mo- 
terų arba spalvotųjų žmonių priklausomybę buvo įtikinėja- 
ma, kad moterims ar spalvotiesiems žmonėms trūksta bal- 
tajam vyriškiui būdingo sugebėjimo racionaliai mąstyti ir 
priimti sprendimus. Aišku, šitokie įtikinėjimai reiškia pri- 
pažinimą, kad tokios teisės atveju teisingumo kriterijus yra 
lygūs sugebėjimai atlikti konkrečią funkciją, tačiau jeigu 

nepateikiama jokių įrodymų, kad tokių sugebėjimų neturi 
moterys arba spalvotieji žmonės, šis principas ir vėl pripa- 
Žistamas tik žodžiais. 

Kol kas mes kalbėjome apie teisingumą arba neteisin- 
gumą tų įstatymų, kuriuos galima laikyti paskirstančiais in- 
dividams naštą ir gėrybes. Kai kurios iš šių gėrybių, kaip 
antai pagalba skurstantiesiems arba maisto daviniai, yra ma- 
terialinės; kitos nėra materialinės, kaip antai baudžiamo- 
sios teisės teikiama apsauga nuo kūno sužalojimų arba įsta- 
tymų nustatytos sąlygos, susijusios su galimybe sudaryti te- 
stamentus arba sutartis, arba teisė balsuoti. Nuo paskirstymo 
šia plačiąja prasme reikia skirti vieno asmens kitam pada- 
rytos žalos atlyginimą. Šiuo atveju ryšys tarp to, kas yra 
teisinga, ir svarbiausiojo teisingumo priesako „Vienodas by- 
las traktuok vienodai, o skirtingas bylas — skirtingai“, be 
abejonės, nėra toks tiesioginis. Bet jis nėra ir toks netiesio- 
ginis, kad jo nebūtų galima atsekti, ir tai galima parodyti 
šitaip. Įstatymai, nustatantys, kad asmenys turi atlyginti vie- 
nas kitam padarytus civilinius deliktus arba kitus teisės pa- 
žeidimus, gali būti laikomi neteisingais dėl dviejų skirtingų 
priežasčių. Viena vertus, jie gali nustatyti nevienodas privi- 
legijas arba lengvatas. Taip būtų, jeigu ieškinius dėl šmeižto 
galėtų pateikti tik perai arba jeigu joks baltasis asmuo ne- 
būtų atsakingas už tai, kad pažeidė spalvotojo asmens tei- 
ses arba jį užpuolė. Trumpai sakant, tokie įstatymai pažeis- 
tų teisių ir pareigų atlyginti žalą nešališko paskirstymo prin- 
cipus. Bet tokie įstatymai gali būti neteisingi ir visai kitu 
požiūriu: nenustatydami jokios šališkos diskriminacijos, jie 
gali apskritai nenumatyti jokios teisinės apsaugos nuo as- 
menų vienas kitam daromos žalos, nors moralinė nuostata 
ir būtų tokia, kad atlyginimą reikėtų gauti. Tokiu atveju 
įstatymas, nors visus traktuojantis vienodai, būtų neteisin- 
gas. 


274 


VIII. TEISINGUMAS IR MORALĖ 


Todėl tokių įstatymų yda būtų ne jų nustatytas neteisin- 
gas paskirstymas, bet atsisakymas visiems vienodai nustaty- 
ti atlyginimą už žalą, kurią padaryti kitiems yra moralinis 
blogis. Labiausiai rėžiantis akį tokio neteisingo žalos atly- 
ginimo atsisakymo atvejis būtų sistema, kurioje niekas, ne- 
pelnytai patyręs fizinę žalą, negalėtų gauti nuostolių atlygi- 
nimo. Verta pažymėti, kad net jeigu baudžiamoji teisė tokį 
užpuolimą draustų bei nustatytų už jį bausmę, šis neteisin- 
gumas vis tiek išliktų. Galima nurodyti labai nedaug tokio 
nejautrumo pavyzdžių, tačiau tai, kad Anglijos teisė nenu- 
stato atlyginimo už kėsinimąsi į privatų gyvenimą (iš to 
dažnai turi naudos reklamuotojai), dažnai kritikuojama kaip 
tik šiuo požiūriu. Deliktų arba sutarčių teisės formalumai, 
leidžiantys „neteisėtai praturtėti“ kito sąskaita, atliekant tam 
tikrus moraliniu blogiu laikomus veiksmus, taip pat kalti- 
nami neteisingumu dėl to, kad nenustatomas žalos atlygini- 
mas, kai morališkai jis laikomas reikalingu. 

Žalos atlyginimo teisingumo ir neteisingumo ir principo 
„Vienodas bylas traktuok vienodai, o skirtingas — skirtin- 
gai“ ryšį lemia tai, jog, be teisės, dar yra moralinis įsitiki- 
nimas, kad tie, kurie patenka į teisės akiratį, turi teisę tar- 
pusavyje susilaikyti nuo tam tikrų žalingo elgesio rūšių. TO- 
kia bent sunkiausias žalos rūšis uždraudžianti abipusių teisių 
ir prievolių struktūra yra kiekvienos socialinės grupės mo- 
ralės pagrindas, bet tai nėra visa šios socialinės grupės mo- 
ralė. Jos tikslas yra sukurti individų moralinę ir tam tikra 
prasme dirbtinę lygybę ir taip kompensuoti prigimtinę ne- 
lygybę. Antai moralinis kodeksas, draudžiantis žmogui api- 
plėšti kitą Žmogų ar vartoti prieš jį smurtą net ir tuo atveju, 
kai jis, būdamas stipresnis ar gudresnis, galėtų tai padaryti 
nebaudžiamas, stiprųjį ir gudrųjį sulygina su silpnuoju ir 
kvailuoju. Jų bylos tampa morališkai vienodos. Todėl mora- 
lę ignoruojantis stipruolis, savo jėgą panaudojęs tam, kad 
padarytų žalą kitam žmogui, laikomas pažeidusiu šią mora- 

lės sukurtą pusiausvyrą, arba lygybės tvarką; tuomet teisin- 
gumas reikalauja, kad piktadarys, kiek tai įmanoma, atsta- 
tytų šį moralinį status guo*. Paprastu vagystės atveju tai 
bus tiesiog paimto daikto grąžinimas; kitokios žalos atlygi- 
nimas tėra šios primityvios idėjos išplėtimas. Manoma, jog 
tas, kuris tyčia arba dėl neatsargumo fiziškai sužalojo kitą 
asmenį, tarsi atėmė kažką iš savo aukos; nors jis to tiesio- 
giai ir nepadarė, ši analogija nėra visiškai dirbtinė, nes juk 
jis pasipelnė savo aukos sąskaita, net jeigu patirtoji nauda 
buvo tik malonumas sužaloti auką arba neatsisakymas tam 
tikrų patogumų, kurių atsisakyti jam liepia pareiga imtis 
reikiamų atsargumo priemonių. Todėl kai, paklusdami tei- 
singumo reikalavimui, įstatymai nustato, kad reikia atlygin- 
ti žalą, jie netiesiogiai pripažįsta principą „Vienodas bylas 
traktuok vienodai“, nes nustato, kad turi būti atstatytas pa- 
žeistas moralinis status guo, kai ir auka, ir piktadarys yra 
lygūs ir vienodi. Bet galima įsivaizduoti, jog yra įmanoma 
tokia moralinė pažiūra, kuri tokiais atvejais nesiremia indi- 
vidų tarpusavio lygybės idėja. Moralinis kodeksas gali drausti 
barbarams užpulti graikus, bet leisti graikams užpulti bar- 
barus. Tokiais atvejais gali būti manoma, jog moralė barba- 
rą įpareigoja atlyginti graikui padarytą žalą, bet pats tokio 
atlyginimo jis neturi gauti. Čia viešpataus moralinė nelygy- 
bės tvarka, kai auka ir piktadarys traktuojami skirtingai. 
Kad ir kokia mums būtų atstumianti ši pažūra, pagal ją 
įstatymas bus teisingas tik tuomet, kai jis atspindės šį skir- 
tumą ir skirtingas bylas traktuos skirtingai. | 
Šioje trumpoje teisingumo apybraižoje mes aptarėme tik 
keletą paprasčiausių jo taikymo atvejų, kad parodytume ypa- 
tingą teisingais laikomiems įstatymams priskiriamą tobulu- 
mo formą. Ji ne tik skiriasi nuo kitų pranašumų, kuriuos 
gali turėti arba kurių gali stokoti įstatymai, bet kai kada 


* Esama arba buvusi padėtis (lot. ). 

teisingumo reikalavimai gali kirstis su kitais pranašumais. 
Taip gali atsitikti tada, kai teismas, skiriantis konkrečiam 
pažeidėjui bausmę už tam tikrą ypač paplitusį nusikaltimą, 
skiria jam griežtesnę bausmę negu kitose panašiose bylose, 
ir pripažįsta, jog, tai yra „įspėjimas“. Tai yra principo „Vie- 
nodas bylas traktuok vienodai“ paaukojimas bendram vi- 
suomenės saugumui ir jos gerovei. Civilinėse bylose pana- 
šus teisingumo ir visuotinės gerovės konfliktas sprendžia- 
mas pastarosios naudai tuomet, kai teisė nenustato jokio 
atlyginimo už tam tikrą moralinį blogi, nes norint priversti 
atlyginti žalą tokiose bylose gali kilti didelių sunkumų pa- 
teikiant įrodymus, arba tai pernelyg apkrautų teismus arba 
labai apsunkintų tam tikrą veiklą. Net jeigu padaromas mo- 
ralinis bogis, jokia visuomenė negali pakęsti neriboto prie- 
vartinio teisės taikymo, todėl jis turi tam tikras ribas. Ir 
atvirkščiai, visuomenės gerovės labui teisė gali priversti as- 
menį, padariusį kitam žalą, ją atlyginti, net jeigu morališ- 
kai, teisingumo požiūriu, tai nelaikoma tinkamu dalyku. Daž- 
nai sakoma, jog kaip tik taip būna tuomet, kai už pažeidi- 
mą yra nustatyta griežta atsakomybė nepriklausomai nuo 
to, ar žala buvo padaryta tyčia, ar dėl nerūpestingumo. Kai 
kada ši atsakomybės forma ginama tuo pagrindu, jog „vi- 
suomenės“ interesai reikalauja, kad būtų atlyginta žala ją 
atsitiktinai patyrusiems; teigiama, jog lengviausias būdas tai 
padaryti yra užkrauti naštą tiems, kieno veiksmai, kad ir 
kaip rūpestingai kontroliuojami, buvo tokių nelaimingų at- 
sitikimų priežastis. Jie paprastai turi storas pinigines ir ga- 
limybes apsidrausti. Jeigu pasirenkama šitokia gynyba, ga- 
lima numanyti, jog apeliuojama į bendrą visuomenės gero- 
vę, kuri, nors gali būti moraliai priimtina ir kartais net 
vadinama „socialiniu teisingumu“, skiriasi nuo teisingumo, 
kuriam pirmiausia rūpi atstatyti, kiek tai įmanoma, status 
guo tarp dviejų individų, pirminių formų. 

Reikia pažymėti, jog yra vienas svarbus teisingumo ir 
socialinio gėrio arba gerovės idėjų sąlyčio taškas. Tik labai 
nedidelė dalis socialinių pokyčių arba įstatymų yra vienodai 
priimtini visiems individams arba vienodai kelia jų gerovę. 
"Tik įstatymai, susiję su pačiais elementariausiais poreikiais, 
tokiais kaip policijos apsauga arba keliai, prie to priartėja. 
Daugeliu atvejų teisė sudaro sąlygas vienai gyventojų klasei 
gauti naudą tik neleidžiant kitiems gauti tai, į ką šie pre- 
tenduoja. Parama skurstantiesiems gali būti teikiama tik iš 
gerybių, priklausančių kitiems asmenims; visuotinis privalo- 
mas mokymas mokyklose ne tik gali reikšti, jog paminama 
norinčiųjų mokyti savo vaikus privačiai laisvė, bet ir gali 
būti finansuojamas tik mažinant kapitalo investicijas į pra- 
monę arba senatvės pensijas, arba nemokamą medicinos 
pagalbą. Pasirinkus vieną iš šių konkuruojančių alternaty- 
vų, ji gali būti ginama kaip priderama tuo pagrindu, kad tai 
buvo padaryta dėl „visuomenės gėrio“ arba dėl „bendrojo 
gėrio“. Ką šios frazės reiškia, nėra aišku, nes, atrodo, nėra 
tokių svarstyklių, kuriomis galima būtų pasverti įvairių al- 
ternatyvų įnašą į bendrąjį gėrį ir nustatyti, kuris iš jų dides- 
nis. Tačiau aišku, kad jeigu bus pasirinkta iš anksto neap- 
svarsčius visų bendruomenės grupių interesų, pasirinkimą 
bus nesunku kritikuoti kaip naudingą tik vienai grupei ir 
neteisingą. Tačiau įstatymas bus apsaugotas nuo šitokios kri- 
tikos, jeigu įstatymų leidybos institucija nešališkai išnagri- 
nėjo visų grupių pageidavimus, net jei galų gale vienos gru- 
pės reikalavimai buvo pajungti kitų grupių reikalavimams. 

Tačiau kai kas gali įrodinėti, jog reikalavimas iš skirtin- 
gų klasių pageidavimų arba interesų pasirinkti tą, kuris tar- 
nauja „bendrajam gėriui“, faktiškai reikškia tik tai, kad vi- 
sų jų pageidavimus prieš priimant sprendimą būtina neša- 
liškai išnagrinėti. Nepriklausomai nuo to, ar tai tiesa, ar ne, 
aišku, jog teisingumas šia prasme yra mažių mažiausiai būti- 

na sąlyga, kurią turi atitikti bet koks legislatyvinis pasirin- 
kimas, siekiantis bendrojo gėrio. Mes čia susiduriame su 
dar vienu distributyvinio teisingumo aspektu, kuris skiriasi 
nuo mūsų aptartųjų paprastų formų. Tai, kas čia teisingai 
„paskirstoma“, yra ne kokia nors ypatinga gėrybė, į kurią 
pretenduoja priklausantys tam tikrai klasei, bet nešališkas 
dėmesys bei konkuruojančių pretenzijų į įvairias gėrybes 
apsvarstymas. 


2. Moralinė ir teisinė prievolė 


"Teisingumas - tai tik viena moralės sritis, kurioje dau- 
giausia dėmesio skiriama ne individualiam elgesiui, bet in- 
dividų klasių traktavimo būdams. Kaip tik dėl to teisingu- 
mu ypač patogu remtis kritikuojant teisę ir kitus viešuosius 
arba socialinius institutus. Iš visų vertybių ši yra pati vie- 
šiausia ir labiausiai teisinė. Tačiau teisingumo principai ne- 
išsemia visos moralės idėjos, ir teisės moralinė kritika ne 
visuomet išsakoma teisingumo vardu. Įstatymus galima 
smerkti kaip morališkai blogus paprasčiausiai dėl to, kad 
jie reikalauja, jog Žmonės atliktų tam tikrus veiksmus, ku- 
riuos individams moralė draudžia atlikti, arba dėl to, kad 
jie reikalauja, jog Žmonės susilaikytų nuo tam tikrų veiks- 
mų, nors moralės požiūriu juos atlikti yra privalu. 

Todėl būtina bendrais bruožais apibūdinti tuos su indi- 
vidų elgesiu susijusius principus, normas ir standartus, ku- 
rie priklauso moralės sričiai ir padaro elgesį morališkai pri- 
valomą. Čia mes susiduriame su dviem tarpusavyje susiju- 
siais sunkumais. Pirmasis yra toks: Žodžiui „moralė“ bei 
kitiems su juo susijusiems ar beveik sinonimiškiems žo- 
džiams, kaip antai „etika“, būdinga sava nemenka neapib- 
rėžtumo sritis, arba „atvira struktūra“. Yra tokių principų 
arba normų formų, kurias kai kas laikys moralinėmis, o kai 

kas ne. Antra, net ir tuomet, kai šiais klausimais nuomonės 
sutampa ir tam tikri principai arba normos akceptuojamos 
kaip neginčijamai priklausančios moralės sričiai, gali būti 
didelių filosofinių nesutarimų dėl šių principų ar normų 
statuso arba jų santykio su visomis kitomis žmonių žiniomis 
bei patyrimu. Ar šie principai yra nekintami, ne Žmonių 
sukurti, bet visatos organizacijos dalis, laukianti, kol juos 
atras žmogaus protas? O gal jie yra kintančių žmonių pa- 
žiūrų, pasirinkimų, reikalavimų arba jausmų išraiška? Tai 
dviejų moralės filosofijos kraštutinumų supaprastintos for- 
muluotės. Tarp šių dviejų kraštutinumų yra daug sudėtingų 
ir rafinuotų variantų, kuriuos išplėtojo moralės esmę mėgi- 
nę nušviesti filosofai. 

Toliau mes stengsimės išvengti šių filosofinio pobūdžio 
sunkumų. Vėliau?' mes identifikuosime keturis svarbiausius 
bruožus, nuolat aptinkamus paprastai „moraliu“ vadinamo 
elgesio principuose, normose ir standartuose, ir aprašysime 
juos skyreliuose „Svarba“, „Imunitetas valingam pakeitimui“, 
„Moralinių nusižengimų tyčinis pobūdis“ ir „Moralinio spau- 
dimo forma“. Šie keturi bruožai atspindi skirtingus būdin- 
gos ir svarbios funkcijos, kurią tokie standartai atlieka so- 
cialiniame gyvenime arba individų gyvenime, aspektus. Jau 
vien tuo galime pasiteisinti, kodėl reiškinius, pasižyminčius 
šiais keturiais bruožais, mes aptarsime atskirai ir visų pir- 
ma lyginsime su teise ir nustatinėsime jų skirtumus. Maža 
to, teiginys, kad moralei būdingi šie keturi bruožai, yra neut- 
ralus konkuruojančių filosofinių teorijų, aptariančių tiek jos 
statusą, tiek „ftundamentalų“ pobūdį, atžvilgiu. Nors filoso- 
fai tą faktą, jog moralei būdingi šie keturi bruožai, inter- 
pretuotų arba aiškintų labai skirtingai, bet, žinoma, jei ir 
ne visi, tai bent dauguma jų sutiktų, kad šie keturi bruožai 
yra būtini kiekvienai moralės normai arba principui. Išties 


"7 Toliau, p. 286. 

galima paprieštarauti, kad nors šie bruožai yra būtini, bet 
tai nėra vieninteliai būtini moralės bruožai, ir jų nepakanka 
atriboti moralei nuo tam tikrų elgesio normų ar principų, 
kuriuos atskirti nuo moralės įgalintų tikslesnis kriterijus. 
Mes nurodysime aplinkybes, kuriomis remiasi tokie prieš- 
taravimai, bet laikysimės platesnės „moralės“ sampratos. 
Čia pasiteisinsime tuo, kad tai atitinka paplitusią vartose- 
ną, be to, tai, ką šis žodis šia plačiąja prasme Žymi, socia- 
liniame ir individų gyvenime atlieka svarbią ir būdingą 
funkciją. 

Pirmiausia panagrinėkime socialinį reiškinį, dažnai įvar- 
dijamą kaip tam tikros visuomenės „ši moralė“ arba kaip 
konkrečios socialinės grupės „akceptuotoji“ ar „konvencio- 
nalioji“ moralė. Šie posakiai — tai nuoroda į tam tikroje 
visuomenėje plačiai pripažįstamus elgesio standartus; šiuos 
standartus reikia skirti nuo tokių individo gyvenimą galin- 
čių reguliuoti moralinių principų arba moralinių idealų, ku- 
rie nėra bendri jam ir kokiai nors didelei grupei su juo 
drauge gyvenančių asmenų. Socialinės grupės bendrosios 
arba akceptuotosios moralės šerdis yra tokios normos, ku- 
rias pavadinome pirminėmis prievoles nustatančiomis nor- 
momis ir kurias jau aprašėme V skyriuje, nušviesdami ben- 
drąją prievolės idėją. Šios normos skiriasi nuo kitų ir galin- 
gu jas palaikančiu socialiniu spaudimu, ir tuo, kad joms 
paklūstant žymiu mastu paaukojamas individualus interesas 
arba polinkis. Tame pačiame skyriuje mes pavaizdavome ir 
tokią visuomenės raidos pakopą, kai šitokios normos yra 
vienintelės socialinės kontrolės priemonės. Mes pažymėjo- 
me, jog šioje pakopoje gali nebūti nieko, kas atitiktų labiau 
išsivysčiusiose visuomenėse konstatuojamą aiškų skirtumą 
tarp teisės ir moralės normų. Gali būti, jog tam tikra emb- 
rioninė šio skirtumo forma įmanoma ir šioje visuomenėje, 
jeigu čia yra kokios nors normos, kurias palaiko visų pirma 
bausmės už nepaklusimą grėsmė, tuo tarpu kitas palaiko 

apeliavimas į numanomą pagarbą normoms arba į tokius 
jausmus, kaip kaltė ar sąžinės graužimas. Takoskyra tarp 
teisės normų ir kitų normų tampa aiškiai apibrėžta tuomet, 
kai ši ankstyvoji pakopa yra praeityje ir jau žengtas žingsnis 
iš ikiteisinio pasaulio į teisinį, t.y. dabar socialinės kontro- 
lės priemonių arsenalui priklauso pripažinimo, bylų spren- 
dimo ir keitimo taisykles apimančių normų sistema. Dabar 
oficialiosios sistemos dėka identifikuojamos pirminės prie- 
voles nustatančios normos yra atskirtos nuo kitų, bet šios 
kitos normos toliau egzistuoja greta oficialiai pripažintųjų. 
Ir mūsų pačių bendruomenėje, ir visose šią pakopą pasie- 
kusiose bendruomenėse faktiškai yra daug į teisinę sistemą 
nepatenkančių socialinių normų ir standartų rūšių; tik kai 
kurias iš jų paprastai laikome ir vadiname moralinėmis nor- 
momis arba moraliniais standartais, nors kai kurie teisės 
teoretikai žodį „moralinis“ vartoja Žymėti visoms ne-teisės 
normoms. 

"Tokias ne-teisės normas galima diferencijuoti ir klasifi- 
kuoti daugybe įvairių būdų. Kai kurios iš jų susijusios tik 
su tam tikra elgesio sritimi (pavyzdžiui, apranga) arba su 
tik retkarčiais pasitaikančiomis ir specialiai sukuriamomis 
progomis (ceremonijos ir žaidimai), todėl jų veikimo sritis 
yra labai ribota. Kai kurios normos yra laikomos skirtomis 
visai socialinei grupei, kitos — tam tikriems šios socialinės 
grupės pogrupiams, išskiriamiems pagal tam tikrus požy- 
mius kaip atskira socialinė klasė arba pagal jų pačių pasi- 
rinkimą susiburti ar susijungti siekiant ribotų tikslų. Kai 
kurios normos laikomos įpareigojančiomis tik pagal susita- 
rimą, todėl jas galima savo noru atšaukti; kitos nekildina- 
mos nei iš susitarimo, nei iš jokio kito laisvo pasirinkimo. 
Pažeidus kai kurias normas, gali būti tik nurodoma arba 
primenama, kaip „teisingai“ reikėjo pasielgti (pavyzdžiui, 
etiketas arba taisyklingos kalbos taisyklės), ir nieko dau- 
giau, 0 už kitų normų pažeidimą galima sulaukti griežto 

pasmerkimo ar paniekos arba ilgesnį ar trumpesnį laiką 
būti pašalintam iš atitinkamos bendrijos. Šioms skirtingoms 
normų rūšims priskiriamos santykinės svarbos koncepciją 
atspindi ir jų reikalaujamas privataus intereso paaukojimo 
mastas, ir joms paklusti verčiančio socialinio spaudimo stip- 
rumas, nors ir negalima sudaryti jokios tikslios šios svarbos 
skalės. 

Kiekvienoje teisinę sistemą suformavusioje visuomenėje 
greta kitų ne-teisės normų yra tokių, kurioms teikiama di- 
džiausia svarba ir kurios, nepaisant tam tikrų esminių skir- 
tumų, yra daug kuo panašios į šios visuomenės teisę. Įvar- 
dijant šių normų reikalaujamus veiksmus arba susilaikymą 
nuo tam tikrų veiksmų, labai dažnai vartojami teisės normų 
reikalavimus žymintys žodžiai „teisės“, „prievolės“ ir „pa- 
reigos“, priduriant „moralinės“. Visose bendruomenėse tei- 
sinių ir moralinių prievolių turinys iš dalies susipina; tačiau 
teisės normų reikalavimai yra specifiškesni, 0 jų išimtys kur 
kas smulkiau apibrėžtos, negu analogiškų moralės normų. 
Antai, kaip ir daugelis teisės normų, moralinė prievolė ir 
pareiga nurodo tai, ką reikia daryti arba ko nereikia daryti 
tam tikromis grupės gyvenime nuolat susiklostančiomis ap- 
linkybėmis, o ne retomis, nepastoviomis ir specialiai suku- 
riamomis progomis. Šios normos reikalauja arba susilaikyti, 
arba atlikti tam tikrus veiksmus, kurie yra paprasti ta pras- 
me, kad jiems atlikti nereikia jokių specialių įgūdžių ar in- 
telekto. Moralines prievoles, kaip ir daugelį teisinių prievo- 
lių, gali suprasti kiekvienas normalus suaugęs žmogus. Pa- 
klusimas šioms moralės normoms, kaip ir teisės normoms, 
yra laikomas savaime suprantamu dalyku, todėl nors už jų 
sulaužymą griežtai smerkiama, tačiau už moralinės prievo- 
lės atlikimą, kaip ir už paklusimą teisei, nėra giriama, iš- 
skyrus tuos atvejus, kai tai reikalauja išskirtinio sąmoningu- 
mo, ištvermės arba atsispirti ypatingai pagundai. Moralines 
prievoles ir pareigas galima klasifikuoti įvairiai. Kai kurios 

iš jų — tai ypatingos, ilgalaikės funkcijos, arba vaidmenys, 
kurias atlieka ne visi visuomenės nariai. Tokios yra tėvo 
arba vyro pareigos rūpintis savo šeima. Kita vertus, yra 
bendrosios prievolės, kurias, kaip manoma, visą gyvenimą 
turi visi normalūs saugę Žmonės (pavyzdžiui, susilaikyti nuo 
smurto), bei specialiosios prievolės, kurias kiekvienas vi- 
suomenės narys gali įgyti, sueidamas į specialius santykius 
su kitais (pavyzdžiui, prievolės tesėti pažadus arba atsily- 
ginti už gautas paslaugas). 

Šios pačios fundamentaliausios rūšies moralės normų 
pripažįstamos prievolės ir pareigos gali skirtis įvairiose vi- 
suomenėse arba skirtingu metu toje pačioje visuomenėje. 
Kai kurios iš jų gali atspindėti visai klaidingus ar net prie- 
taringus įsitikinimus apie tai, ko reikia grupės sveikatai ar- 
ba saugumui; vienoje visuomenėje pulti į savo vyro laido- 
tuvių laužą gali būti žmonos pareiga, o kitoje savižudybė 
gali būti nusižengimas bendrajai moralei. Moraliniai ko- 
deksai būna įvairūs, o šią įvairovę lemia arba saviti, tačiau 
tikri konkrečios visuomenės poreikiai, arba prietarai ir ne- 
žinojimas. Tačiau pakopą, kurioje visuomenės moralę gali- 
ma skirti nuo jos teisės, pasiekusių visuomenių socialinė 
moralė visuomet apima tam tikras prievoles ir pareigas, 
reikalaujančias paaukoti privačius polinkius arba interesus; 
tai būtina kiekvienai išlikti siekiančiai visuomenei, kol Žmo- 
nėms ir pasauliui, kuriame jie gyvena, tebėra būdingi kai 
kurie įprasčiausi ir akivaizdžiausi bruožai. Iš tokių sociali- 
niam gyvenimui akivaizdžiai reikalingų normų galima nuro- 
dyti normas, draudžiančias ar bent ribojančias laisvą smur- 
to panaudojimą, normas, reikalaujančias tam tikrų padoru- 
mo ir sąžiningumo santykiuose su kitais asmenimis formų, 
taip pat normas, draudžiančias sunaikinti arba atimti iš kitų 
asmenų materialinius daiktus. Jeigu šių elementariausių nor- 
mų laikymasis bet kurioje draugėje gyvenančių individų gru- 
pėje nebūtų savaime suprantamas dalykas, vargu ar tokią 

grupę galėtume apibūdinti kaip visuomenę; aišku, jog tokia 
grupė ilgai negyvuotų. 

Taigi prievoles ir pareigas nustatančios moralės ir teisės 
normos tam tikrais atžvilgiais yra stulbinamai panašios, ir 
tai įrodo, jog tie patys žodžiai čia vartojami neatsitiktinai. 
Šiuos panašumus galima apibendrinti taip. Šios normos yra 
panašios tuo, kad jos laikomos įpareigojančiomis nepriklau- 
somai nuo įpareigotojo asmens sutikimo, ir jas palaiko di- 
delis socialinis spaudimas, verčiantis jų laikytis; manoma, 
jog ir už paklusimą teisės normoms, ir už paklusimą mora- 
lės normoms neturi būti giriama, nes toks paklusimas lai- 
komas savaime suprantamu dalyku ir yra tik minimalus įna- 
šas į socialinį gyvenimą. Be to, ir teisės, ir moralės sričiai 
priklauso normos, reguliuojančios ne specialią individų veik- 
lą išskirtinėmis progomis, bet individų elgesį nuolat pasi- 
kartojančiose gyvenimo situacijose; nors ir vienos, ir kitos 
normos gali reguliuoti daugybę specifinių su konkrečios vi- 
suomenės tikraisiais ar įsivaizduojamais poreikiais susijusių 
dalykų, ir teisės, ir moralės normos nustato tam tikrus rei- 
kalavimus, kuriuos akivaizdžiai turi tenkinti kiekviena ir to- 
liau kartu gyventi norinčių žmonių grupė. Todėl ir teisės, ir 
moralės normoms vienodai būdingi ir tam tikri padorumo 
ir sąžiningumo reikalavimai, ir tam tikros smurto prieš as- 
menį ar nuosavybę draudimo formos. Ir vis dėlto beveik 
niekas neabejoja, jog, nepaisant šių panašumų, yra tam tik- 
rų požymių, kurie negali būti bendri teisei ir moralei, bet 
jurisprudencijos istorija liudija, kad kaip tik juos sunkiausia 
suformuluoti. 

Žymiausias bandymas glaustai suformuluoti esminį tei- 
sės ir moralės skirtumą priklauso teorijai, teigiančiai, jog 
teisės normos reikalauja tik „išorinio“ elgesio ir yra indite- 
rentiškos motyvų, ketinimų arba kitų „vidinių“ elgesio ele- 
mentų atžvilgiu, tuo tarpu moralė reikalauja ne kokių nors 
specifinių išorinių veiksmų, o tik geros valios bei dorų ke- 

tinimų arba motyvų. Tokia mintis iš tikrųjų prilygsta šoki- 
ruojančiam teiginiui, esą teisingai suvoktų teisės ir moralės 
normų turinys niekuomet negali sutapti; ir nors šioje teori- 
joje esama tiesos, šiandien ji yra didžiai klaidinanti. Tokia 
išvada, kuri iš tikrųjų yra klaidinga, daroma remiantis tam 
tikrais svarbiais moralės požymiais, konkrečiai - tam tikrais 
skirtumais tarp moralinio pasmerkimo ir teisinės bausmės. 
Kam nors padarius moralės normų draudžiamą dalyką arba 
nepadarius to, ko moralės normos reikalauja, tas faktas, 
kad asmuo tai padarė netyčia ir kad tai atsitiko nepaisant 
visų atsargumo priemonių, yra aplinkybė, atleidžianti šį as- 
menį nuo moralinio pasmerkimo; tuo tarpu teisinėje siste- 
moje arba papročiuose gali būti „griežtosios atsakomybės“ 
normų, pagal kurias tiems, kurie normas pažeidė netyčia 
arba be „kaltės“, vis tiek gali būti skiriama bausmė. Taigi 
iš tiesų, nors „griežtosios atsakomybės“ sąvoka moralėje 
labiau už bet ką kita šioje srityje priartėja prie loginio prieš- 
taravimo, ją galima kritikuoti tik tuomet, kai ji aptinkama 
teisinėje sistemoje. Tačiau tai nereiškia, kad moralė reika- 
lauja tik gerų ketinimų, geros valios ar motyvų. Kaip pama- 
tysime toliau, taip manyti reiškia supainioti atleidimo nuo 
atsakomybės idėją su elgesio pateisinimo idėja. 

Ir vis dėlto tai, ką šis painus argumentas sukarikatūrina, 
nėra nesvarbu; miglotas suvokimas, jog teisės ir moralės 
skirtumas yra susijęs su vienos iš jų „vidinio pobūdžio“ ir 
kitos „išorinio pobūdžio“ priešprieša, spekuliacijose apie tei- 
sę ir moralę yra pernelyg dažnai pasikartojanti tema, kad jį 
būtų galima laikyti neturinčiu visiškai jokio pagrindo. Užuot 
jį atmetę, mes jį traktuosime kaip teiginį, glaustai nurodan- 
tį keturis svarbiausius tarpusavyje susijusius bruožus, kurių 
visuma įgalina skirti moralę ne tik nuo teisės normų, bet ir 
nuo kitų socialinių normų rūšių. 

(i) Svarba. Teiginys, jog kiekvienos moralės normos ar 
standarto esminis bruožas yra tai, kad jis laikomas labai 

svarbiu ir palaikytinu, gali atrodyti nuvalkiotas ir pernelyg 
bendras. Vis dėlto, norėdami bent kiek tiksliau apibūdinti 
kokios nors socialinės grupės arba individo moralę, negali- 
me šio bruožo ignoruoti, bet negalime ir jo tiksliau sufor- 
muluoti. Tai liudija daugelis dalykų: pirma, tas paprasčiau- 
sias faktas, jog moraliniai standartai atsilaiko prieš galingų 
aistrų, kurias jie apriboja, atakas, be to, jie išlaikomi paau- 
kojant svarbius asmeninius interesus; antra, rimtos sociali- 
nio spaudimo formos, kuriomis siekiama ne tik paklusimo 
kiekvienu individualiu atveju, bet ir užtikrinti, kad morali- 
niai standartai visiems visuomenės nariams būtų įdiegti ar 
perduoti kaip savaime suprantamas dalykas; trečia, visuoti- 
nis pripažinimas, kad jeigu moraliniai standartai nebūtų vi- 
suotinai akceptuojami, individų gyvenime įvyktų svarbias 
pasekmes sukeliančių nemalonių pokyčių. Palyginti su mo- 
rale, laikyseną, manieras, aprangą diktuojančios normos, taip 
pat kai kurios — bet ne visos — teisės normos pagal savo 
svarbą yra santykinai menkesnės. Galbūt jų laikymasis var- 
gina, bet jos nereikalauja didelio pasiaukojimo: norint, kad 
būtų joms paklūstama, nedaroma jokio stipraus spaudimo, 
O Jeigu jų nebus laikomasi arba jos bus pakeistos, kitose 
socialinio gyvenimo srityse neįvyks jokių didelių pokyčių. 
Daugelį moralės normų palaikymui priskiriamos svarbos as- 
pektų galima paaiškinti labai paprastai ir pakankamai ra- 
cionaliai: juk net jeigu šios normos reikalauja, kad įparei- 
gotasis asmuo paaukotų savo privačius interesus, paklusi- 
mas joms užtikrina visiems vienodai bendrus gyvybinius 
interesus. To pasiekiama arba tiesiogiai apsaugant asmenis 
nuo akivaizdžios žalos, arba palaikant tolerantiškos ir tvar- 
kingos visuomenės struktūrą. Tačiau nors šiuo būdu galima 
ginti didžiosios dalies socialinės moralės, interpretuojamos 
kaip apsauga nuo akivaizdžiai žalingų dalykų, racionalumą, 
šis paprastas utilitarinis požiūris ne visuomet įmanomas; 0 
tada, kai jis yra įmanomas, jo nereikia laikyti požiūriu tų 

žmonių, kurie savo gyvenimą grindžia moralės reikalavi- 
mais. Galų gale kiekvienos visuomenės moralėje viena iš 
svarbiausių vietų tenka su seksualiniu elgesiu susijusioms 
normoms, bet toli gražu nėra akivaizdu, jog šioms normoms 
teikiama svarba yra susijusi su įsitikinimu, kad elgesys, kurį 
šios normos draudžia, yra žalingas kitiems; kad tokių nor- 
mų buvimą visada galima šiuo būdu pateisinti, faktiškai ne- 
galima įrodyti. Net šiuolaikinėje savo moralės iš Dievo jau 
nebekildinančioje visuomenėje moralinis seksualinio elge- 
sio reguliavimas, kaip antai visuotinis veto homoseksualu- 
mui, laikomas svarbiu ne dėl to, kad būtų kaip nors apskai- 
čiuota žala, kurią gali patirti kiti. Seksualinės funkcijos ir 
jausmai visiems yra tokie svarbūs, 0 mūsų emocinis santy- 
kis su jais yra toks ypatingas, kad nukrypimus nuo akcep- 
tuotųjų arba normalių jų išraiškos formų lengvai apgaubia 
ypatingas „drovumas“ arba reikšmingumas. Šiais nukrypi- 
mais bjaurimasi ne dėl įsitikinimo jų daroma socialine ža- 
la, bet tiesiog dėl to, kad jie atrodo „nenatūralūs“ ar savai- 
me atstumiantys. Ir vis dėlto būtų absurdiška neigti šios 
rūšies emfatiškų socialinių veto teisę būti vadinamiems mo- 
rale; išties seksualinė moralė yra bene ryškiausias to, ką 
morale laiko paprasti žmonės, aspektas. Bet aišku štai kas: 
ta aplinkybė, kad visuomenė gali šitaip „neutilitariškai“ ver- 
tinti savo pačios moralę, nereiškia, jog moralės normų ne- 
galima kritikuoti arba smerkti, jeigu nusprendžiama, kad 
jas palaikyti yra nenaudinga arba kad už tai sumokėta per- 
nelyg didelėmis kančiomis. 

Kaip matome, teisės normos gali atitikti moralės nor- 
mas ta prasme, kad jos reikalauja to paties elgesio arba jį 
draudžia. Tos teisės normos, kurioms tai būdinga, neabejo- 
tinai laikomos tokiomis pat svarbiomis, kaip ir jų morali- 
niai analogai. Tačiau svarba visų teisės normų statusui nėra 
esminis dalykas, kaip yra moralinių normų atveju. Teisės 
norma visuotinai gali būti laikoma visiškai nesvarbia ir ne- 

palaikytina; iš tikrųjų visi gali sutikti, jog šią normą reikia 
panaikinti — ir vis dėlto ji lieka teisės norma tol, kol bus 
panaikinta. Kita vertus, jeigu niekas nemano, kad tam tikra 
norma vis dar yra svarbi arba kad ją vis dar verta palaikyti, 
būtų absurdiška tokią normą laikyti visuomenės moralės 
dalimi. Galbūt senieji papročiai ir tradicijos, kurių šiandien 
laikomasi tik iš pagarbos senovei, kadaise tikrai turėjo mo- 
ralinių normų statusą, bet šis jų, kaip moralės dalies, sta- 
tusas išgaravo drauge su ta svarba, kuri buvo teikiama jų 
laikymuisi ir sulaužymui. 

(ii) Imunitetas valingam pakeitimui. Teisinei sistemai bū- 
dinga, kad naujas teisės normas galima įdiegti, o senas pa- 
keisti arba panaikinti valingu aktu, nors rašytinė konstitu- 
cija, apribojanti aukščiausiosios įstatymų leidybos instituci- 
jos kompetenciją, kai kuriuos įstatymus gali apsaugoti nuo 
šitokio pakeitimo. Moralės normų arba principų, priešin- 
gai, tokiu būdu negalima nei sukurti, nei pakeisti, nei elimi- 
nuoti. Tačiau teigti, jog to „negali“ būti, nereiškia neigti, 
jog tai apskritai įmanoma įsivaizduoti, kaip yra teiginio, 
kad žmonės „negali“ pakeisti klimato, atveju. Šiuo teiginiu 
tiesiog atkreipiamas dėmesys į tokius faktus. Posakiai „Nuo 
1960 metų sausio 1 dienos toks ir toks dalykas bus bau- 
džiamasis nusikaltimas“ arba „Nuo 1960 metų sausio 1 die- 
nos toks ir toks dalykas nebebus neteisėtas“, kartu nuro- 
dant priimtus arba panaikintus įstatymus, bus visiškai pra- 
smingi. Priešingai, tokie teiginiai, kaip „Nuo rytojaus daryti 
tai ir tai nebebus amoralu“ arba „Praėjusiųjų metų sausio 
1 dieną tapo amoralu daryti tai ir tai“, būtų stulbinamai 
paradoksalūs, jeigu tik jie apskritai turėtų prasmę. Juk tai, 
kad moralės normos, principai arba standartai būtų trak- 
tuojami kaip įstatymai, t.y. kaip dalykai, kuriuos galima su- 
kurti arba pakeisti valingu aktu, yra nesuderinama su tuo 
vaidmeniu, kurį individų gyvenime vaidina moralė. Elgesio 
standartams žmogiškuoju fia/* negalima nei suteikti mora- 

linio statuso, nei jo atimti, tačiau kasdienis tokių sąvokų, 
kaip išleidimas arba panaikinimas, vartojimas liudija, kad 
to negalima pasakyti apie teisę. 

Didelė moralės filosofijos dalis yra skirta paaiškinti šiai 
moralės savybei, taip pat nušviesti idėjai, jog moralė yra 
kažkas „čia“, ką reikia atpažinti o ne sukurti valingu Žmo- 
gaus pasirinkimu. Bet pats šis faktas, skirtingai nuo jo aiš- 
kinimų, nėra tik moralės normų ypatybė. Todėl, skiriant 
moralę nuo visų kitų socialinių normų rūšių, negalima rem- 
tis vien tik šiuo, nors ir labai svarbiu, moralės bruožu. Juk 
šiuo požiūriu (bet ne kitais) į moralę yra panaši kiekviena 
socialinė tradicija: tradicijos taip pat negalima sukurti arba 
panaikinti žmogiškuoju fiat*. Pasakojama tokia tikriausiai 
išgalvota istorija: vienos naujos Anglijos viešosios mokyklos 
direktorius paskelbė, jog nuo kitų mokslo metų pradžios 
mokykloje įsigalios tradicija, kad vyresnieji berniukai turi 
vilkėti tam tikrą aprangą; šios istorijos komiškumą lėmė 
tai, kad tradicijos sąvoka yra logiškai nesuderinama su va- 
lingo akto bei pasirinkimo sąvoka. Normos įgyja ir praran- 
da tradicijų statusą augdamos, praktikuojamos, nustojamos 
praktikuoti ir žlugdamos; tuo tarpu normos, sukuriamos 
arba eliminuojamos ne šiais lėtais nevalingais procesais, bet 
kitokiais būdais, negali šitaip įgyti arba prarasti tradicijo 
statuso. 

"To fakto, kad moralės ir tradicijų negalima kaip įstaty- 
mų tiesiogiai pakeisti teisėdaros aktu, nereikia klaidingai 
suprasti kaip jų imuniteto kitoms keitimo formoms. Išties, 
nors moralės normos arba tradicijos negalima panaikinti 
arba pakcisti valingu pasirinkimu arba aktu, tačiau įstaty- 
mų išleidimas arba panaikinimas tikrai gali būti viena iš 
tam tikro moralinio standarto ar tam tikros tradicijos pasi- 
keitimo ar išnykimo priežasčių. Jeigu tam tikra tradicinė 


* Tebūnie (lot. ). 

praktika, kaip antai linksmybės Guy'aus Fawkeso naktį*, 
bus uždrausta įstatymu ir baudžiama, ji gali liautis, o tra- 
dicija išnyks. Ir atvirkščiai, jeigu įstatymai reikalauja, jog 
tam tikrų klasių atstovai atliktų karo tarnybą, tai galiausiai 
gali virsti šios klasės tradicija, kuri gali pergyventi patį įsta- 
tymą. Įstatymai taip pat gali nustatyti sąžiningumo ir hu- 
maniškumo standartus, galiausiai pakeičiančius ir pakelian- 
čius paplitusią moralę; ir atvirkščiai, teisinės represijos nors 
morališkai ir privalomos praktikos atžvilgiu galiausiai gali 
lemti šios praktikos svarbos suvokimo, vadinasi, ir jos, kaip 
moralės, statuso praradimą; vis dėlto tokius mūšius prieš 
įsišaknijusią moralę teisė dažniausiai pralaimi, o moralės 
norma ir toliau galioja greta įstatymų, draudžiančių tai, ko 
ši norma reikalauja. 

Šias tradicijos ir moralės keitimo formas, kur teisė 
gali būti priežastinis veiksnys, reikia skirti nuo įstatyminio 
pakeitimo arba panaikinimo. Nors teisėdaros akto nulemtą 
teisinio statuso įgijimą arba praradimą iš tikrųjų galima pa- 
vadinti išleistojo įstatymo „teisinėmis pasekmėmis“, bet tai 
nėra atsitiktinis priežastinis ryšys, ir tuo jis skiriasi nuo įstaty- 


* Guy'aus Fawkeso naktis (lapkričio 5) - tradicinė šventė, Anglijos 
žmonių (pirmiausia anglikonų) masinių linksmybių naktis. Šventės metu 
deginama nevykėlio sąmokslininko Guy'aus Fawkeso iškamša. 1605 m. 
grupė fanatikų katalikų, nusivylusių tik prieš dvejus metus į sostą įžengu- 
siu karaliumi Jokūbu I (James I), jų manymu, neužtikrinusiu religinės 
tolerancijos, surengė fantastišką ir absurdišką sąmokslą, vadinamą Para- 
ko sąmokslu (Gunpowder Plot). Sąmokslui vadovavo Vorvikširo džentel- 
menas Robertas Catesby. Su juo išvien ėjo Anglijos jėzuitų vadovas Hen- 
ry Garnettas. Sąmokslininkų planas buvo susprogdinti Parlamento rū- 
mus, pradedant Parlamento sesiją. Taip vienu teroristiniu aktu būtų nu- 
žudyti ir karalius, ir kiti žymiausi valsybės veikėjai. Po sprogimo, kilus 
sumaiščiai, katalikai turėjo sukelti maištą centrinėse Anglijos grafystėse. 
Susprogdinti rūmus buvo patikėta Ispanijos kariuomenėje tarnavusiam 
Guy'ui Fawkesui. Tačiau sąmokslas buvo išaiškintas, Garnettas ir Fawke- 
sas buvo kankinami, po to nubausti mirtimi. Catesby su grupe bendra- 
minčių dar bandė sukilti, bet buvo lengvai numalšinti. Istorikai vieningai 
pripažįsta, jog būtent šis fantastiškas sąmokslas Anglijoje ilgam atitolino 
religinę toleranciją katalikams. 

mo eventualaus poveikio tradicijai ir moralei. Šį skirtumą 
akivaizdžiai atskleidžia toks faktas: nors visuomet galima 
abejoti, ar aiškus ir galiojantis teisėdaros aktas sukels mo- 
ralės pokyčius, tačiau jokių panašių abejonių negalima išsa- 
kyti dėl to, ar aiškus ir galiojantis teisėdaros aktas pakeitė 
teisę. 

Moralės arba tradicijos idėjos nesuderinamumą su va- 
lingo akto sukeltų pokyčių idėja reikia skirti ir nuo to imu- 
niteto, kuris kai kuriose sistemose kai kuriems įstatymams 
suteikiamas konstitucijos apribojančiomis klauzulėmis. Ka- 
dangi tokį imunitetą galima panaikinti konstitucijos patai- 
sa, šis imunitetas nėra būtinas įstatymo, kaip teisės, statuso 
elementas. Moralės arba tradicijų nepasidavimas panašioms 
keitimo formoms neįvairuoja priklausomai nuo bendruo- 
menės arba laiko ir tuo skiriasi nuo minėtojo teisinio imu- 
niteto legislatyviniam pakeitimui. Šis nepasidavimas glūdi 
pačioje šių terminų reikšmėje; moralinės įstatymų leidybos 
institucijos, turinčios kompetenciją kurti ir keisti moralę, 
kaip teisėdaros aktais galima kurti ir keisti teisę, idėja ap- 
skritai yra svetima pačiai moralės sąvokai. Vėliau, nagrinė- 
dami tarptautinę teisę, mes pamatysime, kaip svarbu yra 
skirti tiesiog įstatymų leidybos institucijos nebuvimą de fac- 
to, kurį galima laikyti sistemos defektu, nuo fundamenta- 
laus nesuderinamumo, slypinčio, kaip mes jau pabrėžėme, 
idėjoje, jog moralės normas arba standartus galima sukurti 
arba panaikinti įstatymais. 

(iii) Moralinių nusižengimų tyčinis pobūdis. Senoji kon- 
cepcija, kad moralė susijusi tik su „vidiniais“ dalykais, o 
teisei rūpi tik „išorinis“ elgesys, iš dalies neteisingai nušvie- 
čia abu ką tik aptartuosius bruožus. Tačiau labai dažnai 
manoma, jog kaip tik ši koncepcija nurodo tam tikras svar- 
bias moralinės atsakomybės ir moralinio pasmerkimo savy- 
bes. Žvelgiant ab extra, asmens veiksmas gali būti laikomas 
nusižengimu moralės normoms arba principams, tačiau jei- 
gu jam pavyksta įrodyti, kad jis tai padarė netyčia ir kad tai 

įvyko nepaisant visų įmanomų atsargumo priemonių, kurių 
jis ėmėsi, toks asmuo atleidžiamas nuo moralinės atsako- 
mybės; tokiomis aplinkybėmis jo smerkimas būtų laikomas 
morališkai nepagrįstu. Taigi, kadangi asmuo padarė viską, 
ką galėjo, jis nėra morališkai smerkiamas. Tam tikru mastu 
tai galioja kiekvienoje išsivysčiusioje teisinėje sistemoje; ben- 
dras mens rea* reikalavimas — tai baudžiamosios atsakomy- 


* Mens rea - nusikalstama valia, nusikalstamas ketinimas (lot.). Ben- 
drosios teisės šalių baudžiamosios teisės doktrina vadovaujasi nuostata, 
kad veika gali būti laikoma baudžiamuoju nusikaltimu (criminal offense) 
tik tuo atveju, jeigu ją lydi (tiksliau - aplenkia) mens rea — nusikalstamas 
ketinimas. Šis reikalavimas paprastai išreiškiamas formule actus non facit 
reum, nisi mens sit rea - „pati veika dar nėra kaltė, jeigu nėra nusikalstamo 
ketinimo“ (lot.). Baudžiamieji nusikaltimai paprastai klasifikuojami pagal 
keturis pagrindinius mens rea tipus: jie gali būti padaryti tyčia (intentio- 
nally), sąmoningai (knowingly), dėl nepagrįstos savikliovos („beatodairiš- 
kai“) (recklessly) ir dėl nerūpestingumo (neatsargumo) (grossly negligent, 
criminally negligent). Taigi mens rea bent išoriškai ir formaliai (bet ne 
savo struktūra, nes, pavyzdžiui, jų neatsargumo samprata ir tipologija toli 
gražu neprimena mums įprastos neatsargumo sampratos ir tipologijos, o 
ir pati corpus delicti, t.y. nusikaltimo sudėtis, traktuojama kitaip) atitinka 
mūsų (ir kai kurių kitų kontinentinės teisės tradicijos šalių) baudžiamo- 
sios teisės formuluojamą nusikaltimo subjektyvinės pusės (kaip nusikalti- 
mo sudėties elemento) sąvoką. Tačiau yra šios bendrosios taisyklės išim- 
čių. Griežtosios atsakomybės (strict liability) nusikaltimai (nusižengimai) 
paprastai nereikalauja mens rea: tokios veikos laikomos nusikaltimais (nu- 
sižengimais) vien dėl to, kad taip nustato įstatymai, nors veika pati savai- 
me nėra nei bloga, nei morališkai smerktina. Tokie nusikaltimai (nusižen- 
gimai) vadinami malum prohibitum - neteisėti, nes draudžiami (Iot.); juos 
reikia skirti nuo nusikaltimų (nusižengimų) mmalum in se - savaime netei- 
sėtų (Iot.), reikalaujančių mens rea; šį skirtumą kai kada labai sunku 
įžvelgti, pavyzdžiui, greičio viršijimas laikomas rmalum prohibitum, bet 
važiavimas nepaisant taisyklių (reckless driving, t.y. važiavimas demonst- 
ruojant sąmoningą nepagarbą kitų žmonių gyvybėms ir visuomenės sau- 
gumo poreikių nepaisymą) laikomas malum in se. Mens rea doktrina taip 
pat nustato aplinkybes, kuriomis veika neužtraukia baudžiamosios atsa- 
komybės, net jeigu formaliai galima konstatuoti buvus mens rea. Tokios 
aplinkybės yra klaida (mistake). prievarta (duress), savigyna (self-defense), 
būtinumas (necessity) bei asmens negalėjimas būti patrauktu baudžiamo- 
jon atsakomybėn (incapacity to affect criminal liability); čia irgi galima 
įžvelgti analogiją (bet ne tapatumą, nes, pavyzdžiui, jų savigyna nėra 
visiškai tas pat, kas mūsų būtinoji gintis, 0 jų asmens negalėjimas būti 
patrauktu baudžiamojon atsakomybėn, apimantis inter alia „stiprų girtu- 

bės elementas, kurio paskirtis yra užtikrinti, kad nusikaltu- 
siems ne dėl nerūpestingumo, ne savo noru arba tokiomis 
sąlygomis, kai jie neturėjo fizinės arba protinės galimybės 
elgtis pagal teisės reikalavimus, būtų atleista. Jeigu būtų 
kitaip, teisinė sistema nebūtų apsaugota nuo rimto morali- 
nio pasmerkimo - bent jau tada, kai už sunkius nusikalti- 
mus baudžiama itin griežtomis bausmėmis. 

Ir vis dėlto visos teisinės sistemos tokio atleidimo nuo 
atsakomybės pripažinimą kvalifikuoja daugybe skirtingų bū- 
dų. Dėl tikrų ar tariamų sunkumų, su kuriais susiduriama 
įrodinėjant psichologinius faktus, teisinė sistema gali atsisa- 
kyti tirti tikrąją konkrečių individų psichinę būklę arba jų 
protinius sugebėjimus ir vietoj to atlikti „objektyvų patikri- 
nimą“, grindžiamą prielaida, jog nusižengimu kaltinamas 
individas sugebėjo kontroliuoti save arba galėjo imtis tokių 
atsargumo priemonių, kurių būtų ėmęsis normalus ir „,pro- 
tingas“ žmogus. Kai kurios sistemos gali atsisakyti „valin- 
gą“ neteisnumą skirti nuo „kognityvinio“ neteisnumo; taip 
darydamos, atleidimą nuo atsakomybės jos apriboja tik tais 
atvejais, kai nebuvo atitinkamų ketinimų arba trūko žinių. 
Teisinė sistema dargi gali nustatyti tokią „griežtąją atsako- 
mybę“ už tam tikrų rūšių nusižengimus, kuri visiškai nepri- 
klausytų nuo mens rea, galbūt palikdama tik minimalų rei- 
kalavimą, kad kaltinamasis turi galėti normaliai kontroliuo- 
ti savo raumenų jėgą. 

Todėl aišku, jog įrodžius, kad kaltinamasis asmuo nega- 
lėjo laikytis įstatymo, kurį pažeidė, teisinė atsakomybė ne- 
būtinai yra panaikinama; tuo tarpu moralėje „Aš negalėjau 


mą“, kartais yra netgi priešingas mūsų doktrinai, tą patį „stiprų girtumą“ 
traktuojančiai kaip sunkinančią aplinkybę) su mūsų teisės doktrinos for- 
muluojama aplinkybių, atleidžiančių nuo atsakomybės, kategorija (mū- 
suose tokiomis aplinkybėmis pripažįstama nenugalima jėga, būtinoji gin- 
tis, būtinasis reikalingumas, nusikaltėlio sulaikymas arba kitoks teisinės 
pareigos vykdymas, arba savo teisės realizavimas, nukentėjusiojo sutiki- 
mas). 

to išvengti“ visuomet yra pagrindas atleisti nuo atsakomy- 
bės —- moralinė prievolė būtų visiškai ne tai, kas ji yra, jeigu 
moralinis „privalėti“ šia prasme nereikštų „galėti“. Tačiau 
svarbu suvokti, kad „Aš negalėjau to išvengti“ yra tik pa- 
grindas (nors ir labai tvirtas) atleisti nuo atsakomybės, 
taip pat atleidimą nuo atsakomybės skirti nuo elgesio pa- 
teisinimo, nes, kaip jau minėjome, teiginys, jog moralė ne- 
reikalauja jokio išorinio elgesio, remiasi šių dviejų idėjų 
supainiojimu. Jeigu geri ketinimai pateisintų tai, ką drau- 
džia moralės normos, tai nebūtų nieko smerktino atsitikti- 
nai ir nepaisant visų atsargumo priemonių kitą Žmogų nu- 
žudžiusio žmogaus veiksmuose. Šį atvejį reikėtų vertinti taip, 
kaip šiuo metu yra vertinamas Žmogaus nužudymas, kai to 
būtinai reikalauja savigynos interesai. Savigyna yra pateisi- 
nama dėl to, kad tokiomis aplinkybėmis nužudymas nėra 
tas elgesys, kurio sistema siekia išvengti; ji netgi gali tokį 
elgesį skatinti, nors tai, žinoma, yra bendro draudimo žudy- 
ti išimtis. Bet kai kas nors nusižengia netyčia, moralinis 
asmens atleidimo nuo atsakomybės pagrindas yra ne tai, 
kad tokius veiksmus teisinė politika leidžia ar net sveikina, 
o tai, kad, ištyrę konkretaus pažeidėjo psichinę būklę, nu- 
statome, jog jam nebuvo normalių galimybių elgtis taip, 
kaip reikalauja teisė. Vadinasi, šis moralės „vidinio pobū- 
džio“ aspektas reiškia ne tai, kad moralė nėra išorinio el- 
gesio kontrolės forma, o tik tai, kad būtina moralinės atsa- 
komybės sąlyga yra individo galėjimas tam tikru būdu kon- 
troliuoti savo elgesį. Net moralėje yra skirtumas tarp „Jis 
nepadarė nieko blogo“ ir „Jis negalėjo išvengti to, ką jis 
padarė“. 

(iv) Moralinio spaudimo forma. Dar vienas skiriamasis 
moralės bruožas yra būdinga ją palaikančio moralinio spau- 
dimo forma. Šis bruožas glaudžiai susijęs su ankstesniuoju 
ir, kaip ir ankstesnysis, labai prisidėjo prie miglotos sam- 

pratos, kad moralei rūpi „vidiniai“ dalykai. Tokia moralės 
interpretacija remiasi šiais faktais. Jeigu kiekvienąkart, kai 
tik kas nors ketina pažeisti elgesio normą, jį atkalbėti būtų 
įmanoma /ik grasinant fizinėmis bausmėmis arba nurodant 
nemalonias pasekmes, tokios normos nebūtų galima laikyti 
visuomenės moralės dalimi, tačiau tai nebūtų kliūtis šią nor- 
mą traktuoti kaip tos visuomenės teisės dalį. Išties tipiška 
teisinio spaudimo forma tikrai galima laikyti tokius grasini- 
mus. Moralės atveju yra kitaip: čia tipiška spaudimo for- 
ma — apeliavimas į pagarbą normoms, kaip dalykams, kurie 
yra svarbūs patys savaime; daroma prielaida, kad tokio po- 
žiūrio laikosi ir tie, į kuriuos kreipiamasi. Taigi moralinis 
spaudimas paprastai, bet ne išimtinai remiasi ne grasini- 
mais ir ne apeliavimu į baimę arba interesą, bet kontem- 
pliuojamojo veiksmo moralinio pobūdžio ir moralės reika- 
lavimų priminimu. „Tai bus melas“, „Tai reikš, jog tu sulau- 
žei savo pažadą“. Išties visa ko pagrindas čia yra „vidiniai“ 
moraliniai baimės ir bausmės analogai, nes tariama, jog 
protestas sužadins tų, į kuriuos kreipiamasi, gėdos arba kal- 
tės jausmą: juos gali „nubausti“ jų pačių sąžinė. Žinoma, 
kartais tokį grynai moralinį apeliavimą lydi grasinimai fizi- 
ne bausme arba apeliavimas į normalų asmeninį interesą; 
nukrypimai nuo moralinio kodekso susiduria su daugybe 
įvairių priešiškos visuomenės reakcijos formų — nuo santy- 
kinai neformaliai reiškiamos paniekos iki socialinių ryšių 
nutraukimo arba ostrakizmo. Bet emfatiški normų reikala- 
vimų priminimai, apeliavimas į sąžinę ir pasikliovimas, jog 
savo darbą atliks kaltė ir atgaila, yra būdingiausios ir ryš- 
kiausios visuomenės moralę palaikančio spaudimo formos. 
Tai, kad ji turi būti palaikoma būtent šiais būdais, tiesiogiai 
išplaukia iš to, jog moralinės normos ir standartai akcep- 
tuojami kaip dalykai, kuriuos akivaizdžiai itin svarbu palai- 
kyti. Standartai, kurie nėra palaikomi šiais būdais, nei so- 

cialiniame, nei asmeniniame gyvenime negalėtų vaidinti to 
vaidmens, kurį vaidina moralinė prievolė. 


3. Moraliniai idealai ir socialinė kritika 


Socialinės moralės pamatas yra moralinė prievolė ir pa- 
reiga, bet ne tik tai. Tačiau prieš imdamiesi kitų jos formų 
mes aptarsime, kokie prieštaravimai pateikiami prieš tą bū- 
dą, kuriuo mes apibūdiname moralinę prievolę. Ketveriopi 
kriterijai, ankstesniame skirsnyje mūsų taikyti atskirti mo- 
ralei nuo kitų socialinių standartų ar normų formų (svarba, 
imunitetas valingam pakeitimui, moralinių nusižengimų ty- 
činis pobūdis bei specifinė socialinio spaudimo forma), tam 
tikra prasme yra formalūs kriterijai. Jie tiesiogiai nenurodo 
jokio būtinojo turino, kurį turėtų turėti moralės sričiai pri- 
skirtinos normos arba standartai, taip pat jokio tikslo, ku- 
riam šios normos arba standartai turėtų tarnauti socialinia- 
me gyvenime. Tačiau mes pabrėžėme, jog visuose morali- 
niuose kodeksuose tikrai galima aptikti tam tikrą draudimo 
naudoti smurtą asmenų arba daiktų atžvilgiu formą, taip 
pat padorumo, sąžiningumo sudarant sandorius bei garbin- 
go pažadų laikymosi reikalavimus. Jeigu Žmonės nori ir to- 
liau gyventi drauge, o ne izoliuotai vienas nuo kito, minė- 
tuosius dalykus, kurie, savaime suprantama, yra tik tam tik- 
ros akivaizdžiausios nuvalkiotos tiesos apie Žmogaus prigimtį 
ir fizinio pasaulio pobūdį, reikia iš tikrųjų laikyti esminiais; 
todėl būtų labai keista, jeigu kur nors juos įtvirtinančioms 
normoms nebūtų priskiriama moralinė svarba bei mūsų ką 
tik aprašytasis statusas. Atrodo, aišku, jog tokių normų rei- 
kalaujamas asmeninio intereso paaukojimas ir yra ta kaina, 
kurią tokiame pasaulyje, kaip mūsiškis, reikia sumokėti už 
tai, kad gyvename drauge su kitais, 0 šių normų teikiama 
apsauga ir yra tas minimumas, kuris tokioms būtybėms, kaip 

mes, gyvenimą su kitais padaro prasmingą. Kaip parodysi- 
me kitame skyriuje, šie paprasti faktai yra prigimtinės tei- 
sės doktrinose glūdinčios neginčijamos tiesos branduolys. 
Daugelis moralės teoretikų norėtų greta keturių mūsų 
pasiūlytųjų kriterijų į moralės apibrėžimą įtraukti dar vie- 
ną —- minėtąjį moralės ir žmonių poreikių bei interesų ryšį, 
kuris, atrodo, nekelia jokių abejonių. Šie teoretikai daro 
išlygą, jog jokių normų negalima pripažinti priklausančio- 
mis moralės sričiai, jeigu šios normos negali atlaikyti racio- 
nalios kritikos žmonių interesų požiūriu, taigi negalima įro- 
dyti, kad jos (galbūt netgi kokiu nors nešališku ir visiems 
lygiu būdu) skatina šių interesų pažangą visuomenėje, ku- 
rios normos jos yra. Kai kurie iš šių teoretikų gali eiti dar 
toliau: jie atsisako pripažinti moraliniu bet kokį principą 
arba elgesio normą, jeigu iš šių principų arba normų reika- 
laujamų veiksmų arba susilaikymo nuo tam tikrų veiksmų 
negali turėti naudos visi tie, kurie, nors ir nepriklausydami 
tam tikrai visuomenei, patys nori ir gali gerbti šias normas. 
Tačiau mes tyčia pasirinkome platesnę moralės sampratą, 
galinčią apimti visas socialines normas bei standartus, ku- 
riems konkrečioje visuomenės praktikoje yra būdingi visi 
keturi minėtieji bruožai. Kai kurios iš šių normų atlaikys 
šių naujų siūlomų patikrinimų pagrindu išsakomą kritiką, 
kitos — ne; pastarosios gali būti smerkiamos kaip iraciona- 
lios arba nekultūringos, arba net barbariškos. Mes pasirin- 
kome šią platesnę sampratą ne tik dėl to, kad ją kur kas 
labiau atitinka įprastinė žodžio „moralinis“ vartosena, bet 
ir dėl to, kad, vadovaudamiesi siauresniu ribotu požiūriu, 
neapimančiu minėtosios kritikos neatlaikančių normų, mes 
būtume priversti labai dirbtinai atskirti socialinės struktū- 
ros elementus, visiškai identiškai funkcionuojančius gyveni- 
me tų, kurie savo gyvenimą grindžia šiomis normomis. Ki- 
tiems asmenims iš tikrųjų galbūt nedarančio žalos elgesio 
moraliniai draudimai ne tik instinktyviai traktuojami lygiai 

taip pat pagarbiai, kaip ir tie, kurie draudžia žalingą elgesį; 
drauge su racionaliau pateisinamų normų reikalavimais jie 
nustato socialinius asmenybės parametrus ir kartu su pas- 
taraisiais sudaro individų gyvenimo, kurį, kaip tikimasi ir iš 
tikrųjų manoma, jie gyvena, visuotinai akceptuoto vaizdo 
dalį. 

"Tačiau tiesa yra ir tai, jog moralė apima daug daugiau, 
negu tik konkrečioje socialinių grupių praktikoje pripažįs- 
tamas prievoles ir pareigas, ir tai taip pat yra svarbu. Prie- 
volė ir pareiga — tai tik moralės, netgi socialinės moralės, 
pamatas, bet yra moralės formų, išeinančių už akceptuoto- 
sios konkrečių visuomenių bendrosios moralės ribų. Čia rei- 
kia atkreipti dėmesį į dar du moralės aspektus. Pirma, net 
atskiros visuomenės moralėje greta imperatyvių moralinių 
prievolių ir pareigų struktūros bei palyginti aiškių šias prie- 
voles ir pareigas apibrėžiančių normų egzistuoja tam tikri 
moraliniai idealai. Skirtingai nuo pareigos, šių idealų reali- 
zavimas laikomas ne savaime suprantamu dalyku, bet pagy- 
rimo vertu pasiekimu. Didvyris ir šventasis - štai du kraš- 
tutiniai tipai žmonių, darančių daugiau, negu iš jų reikalau- 
ja pareiga. Tai, ką jie daro, nepanašu į prievolę arba pareigą, 
tai nėra kažkas, ko iš jų gali būti reikalaujama, o jeigu 
jiems nepavyksta to padaryti, tai nelaikoma blogiu arba 
smerktinu dalyku. Ant žemesnės pakopos negu šventieji ir 
didvyriai yra tie, kuriuos visuomenė pripažįsta nusipelniu- 
siais pagyrimo už tokias jų kasdieniame gyvenime rodomas 
moralines dorybes, kaip drąsa, labdarybė, dosnumas, kan- 
trumas arba dorovingumas. Tokių socialiai pripažintų idea- 
lų bei dorybių ir pirminių imperatyvių socialinės prievolės 
bei pareigos formų ryšys yra pakankamai aiškus. Daugelis 
moralinių dorybių yra savybės, susidedančios iš sugebėjimo 
ir pasirengimo peržengti siauras pareigos nustatytas ribas, 
tai yra tam tikras rūpinimasis kitų interesais arba jos reika- 
laujamas asmeninio intereso paaukojimas. Kaip pavyzdžius 

galima nurodyti dosnumą ir labdarybę. Kitos moralinės do- 
rybės, kaip antai nuosaikumas, kantrumas, drąsa arba sąži- 
ningumas, tam tikra prasme yra pagalbinės — tai yra cha- 
rakterio savybės, pasireiškiančios nepaprastu atsidavimu pa- 
reigai arba svarbiausiųjų moralinių idealų siekimu ypatingos 
pagundos arba pavojaus akivaizdoje. 

Įvairiais būdais galima patekti į kitas, dar toliau plytin- 
čias moralės sritis, kur išsivaduojama iš atskiros socialinės 
grupės pripažįstamų prievolių ir idealų nelaisvės ir susidu- 
riama su tokiais principais ir idealais, kuriuos pasitelkus 
galima moralės požiūriu kritikuoti pačią visuomenę; vis dėlto 
netgi čia išlieka svarbūs ryšiai su pirmaprade socialine mo- 
ralės forma. Tyrinėjant savo pačių arba kurios nors kitos 
visuomenės akceptuotąją moralę, visuomet joje galima ap- 
tikti daug kritikuotinų dalykų; tų Žinių, kurias galima gauti 
šiandien, šviesoje ši moralė gali atrodyti nepagrįstai repre- 
syvi, Žiauri, prietaringa arba nekultūringa. Ji gali varžyti 
žmonių laisvę, ypač religinės diskusijos bei religinės prak- 
tikos srityje arba eksperimentuojant su įvairiomis Žmogaus 
gyvenimo formomis, netgi tuomet, kai kitiems iš to tėra 
mažai naudos. Maža to, kai kurių visuomenių moralė gali 
saugoti nuo žalos tik savo narius arba net tik tam tikras 
klases, vergų arba helotų klasę palikdama jų šeimininkų 
įgeidžių valioje. Galima numanyti, jog šios rūšies kritika, 
kuri (net tuo atveju, jeigu ji bus atmesta) bus tikrai pripa- 
žįstama „moraline“ kritika, remiasi nuostata, jog akceptuo- 
toji visuomenės moralė ir kiti socialiniai dariniai turi ten- 
kinti dvi formalias sąlygas — pirmoji yra racionalumas, o 
antroji — visuotinumas. Taigi šitokia kritika leidžia suprasti, 
jog, pirma, socialiniai dariniai neturi remtis įsitikinimais, 
kurių klaidingumą galima įrodyti, ir, antra, jog apsauga nuo 
žalos, kurią moralė paprastai teikia reikalaudama tam tikrų 
veiksmų, o nuo kai kurių liepdama susilaikyti, turi apimti 
bent jau visus tuos žmones, kurie patys gali ir nori paisyti 

šių apribojimų. Todėl tokios moralinės visuomenės kritikos, 
kaip toji, kuri skelbia laisvės, brolybės, lygybės, laimės sie- 
kimo ir panašius lozungus, moralinį pobūdį lemia ta aplin- 
kybė, jog ši kritika ragina vykdyti reformas - arba tam tik- 
ros vertybės vardan, arba visų tuo metu galiojančių moralių 
jau pripažintų (nors galbūt nevienodu mastu) vertybių jun- 
ginio vardan, arba tam tikro šių vertybių išgryninto ir iš- 
plėsto taip, kad būtų tenkinami abu - racionalumo ir visuo- 
tinumo —- reikalavimai, varianto vardan. 

Žinoma, ta aplinkybė, kad pati akceptuotosios moralės 
arba kito socialinio reiškinio kritika laisvės arba lygybės 
vardan yra pripažįstama moraline kritika, dar nereiškia, kad 
šios kritikos atmetimas kitų vertybių vardan taip pat negali 
būti moralinis. Laisvės apribojimo smerkimui galima prieš- 
priešinti nuostatą, jog galima pateisinti laisvės paaukojimą 
dėl socialinės arba ekonominės lygybės arba saugumo. Gali 
paaiškėti, jog tokie įvairioms moralinėms vertybėms teikia- 
mos reikšmės arba jų pabrėžimo skirtumai yra nesutaiko- 
mi. Jie gali reikšti, jog vadovaujamasi iš esmės skirtingomis 
idealiomis visuomenės sampratomis, ir sudaryti viena kitai 
oponuojančių politinių partijų moralinį pagrindą. Vienas iš 
svarbiausių demokratijos pateisinimų yra tai, kad ji leidžia 
eksperimentuoti ir rinktis kurią nors iš tokių alternatyvų, 
kartu palikdama galimybę šį sprendimą peržiūrėti. 

Galiausiai moralė, peržengusi tam tikros visuomenės vi- 
suotinai pripažįstamų prievolių ir idealų nubrėžtas ribas, ne 
visuomet turi įgyti socialinės kritikos formą. Svarbu atmin- 
ti, jog moralė turi ir privatų aspektą, pasireiškiantį tuo, kad 
individas pripažįsta idealus, kuriais neprivalo dalytis su ki- 
tais arba laikyti jų kitų asmenų, juo labiau visos visuome- 
nės kritikos šaltiniu. Gyvenimą galima paskirti didvyriškiems, 
romantiškiems, estetiniams ar mokslo idealams arba kūno 
marinimui, nors tai ir ne taip priimtina. Ir čia galima įro- 
dinėti, jog apie moralę šiuo atveju kalbama todėl, kad to- 

kiu būdu individų siekiamos vertybės bent jau yra analogiš- 
kos kai kurioms iš jų pačių visuomenės moralės pripažįsta- 
mų vertybių. Tačiau tai, žinoma, yra ne turinio, bet formos 
ir funkcijos analogija. Tokie idealai individų gyvenime vai- 
dina tą patį vaidmenį, kaip moralė visuomenėje. Jie užima 
aukščiausiąją ir svarbiausiąją vietą, todėl jų siekimas yra 
laikomas pareiga, kuriai reikia paaukoti kitus interesus ar- 
ba troškimus; nors žmogaus atsivertimas nėra neįmanomas, 
tačiau mintis, kad tokius idealus galima susikurti, pakeisti 
arba atmesti valingu pasirinkimu, yra chimeriška; pagaliau 
už nukrypimus nuo šių idealų „baudžia“ ta pati sąžinė, kal- 
tė ir atgaila, į kurias pirmiausia ir apeliuoja socialinė mo- 
ralė. 


IX 
TEISĖ IR MORALĖ 


1. Prigimtinė teisė ir teisinis pozityvizmas 


"Teisę ir moralę sieja daugybė įvairiausių tipų ryšių, bet 
nėra tokio ryšio, kurį analitiniais tikslais būtų galima viena- 
reikšmiškai išskirti kaip vienintelį jų ryšį. Vietoj to svarbu 
išskirti keletą iš daugybės įvairių dalykų, turimų galvoje tei- 
giant arba neigiant teisės ir moralės giminiškumą. Kartais 
teigiamas toks jų ryšys, kurį jeigu kas nors ir ginčija, tai tik 
labai nedaugelis; tačiau šio ryšio neginčijamas buvimas gali 
būti neteisingai interpretuojamas kaip tam tikro kur kas 
labiau abejotino ryšio požymis, o galbūt netgi tapatinamas 
su tokiu ryšiu. Antai negalima rimtai ginčyti, jog teisės rai- 
dai faktiškai visur ir visuomet milžinišką įtaką darė kon- 
vencionalioji moralė bei atskirų socialinių grupių idealai, 
taip pat individų, kurių moralinis akiratis buvo peržengęs 
tuo metu akceptuotos moralės ribas, skatinamos supratin- 
gos moralinės kritikos formos. Bet šia tiesa galima pasinau- 
doti ir visiškai kitu tikslu — pagrįsti kitokiam teiginiui, bū- 
tent kad teisinė sistema /uri pademonstruoti tam tikrą spe- 
cifinį moralės arba teisingumo atitikimą, arba kad ji turi 
remtis plačiai paplitusiu įsitikinimu, jog yra moralinė prie- 
volė paklusti moralei. Tačiau nors šis teiginys tam tikra 
prasme gali būti teisingas, iš jo negalima daryti išvados, 
kad teisinės sistemos taikomi konkrečių įstatymų teisinio 
galiojimo kriterijai turi remtis jei ne aiškia, tai bent numa- 
noma nuoroda į moralę arba teisingumą. 

Galima tarti, jog, be šių klausimų, su teisės ir moralės 
santykiu yra susiję ir daugelis kitų. Šiame skyriuje mes ap- 
tarsime tik du tokius klausimus, bet kalbant apie juos rei- 
kės pasvarstyti ir daugelį kitų. Pirmasis klausimas - tai klau- 
simas, kuris vis dar aiškiausiai formuluojamas kaip prigim- 
tinės teisės ir teisinio pozityvizmo problema, nors abu šie 
pavadinimai vartojami įvardyti pačioms įvairiausioms tezėms 
apie teisę ir moralę. Čia teisiniu pozityvizmu vadinsime pap- 
rastą idėją, jog nebūtinai yra teisingas teiginys, kad įstaty- 
mai reprodukuoja arba tenkina tam tikrus moralės reikala- 
vimus, nors faktiškai jie dažnai tai daro. Bet tik dėl to, kad 
šio požiūrio šalininkai arba tylėjo, arba labai nesutarė dėl 
moralės esmės, būtinai reikia aptarti dvi labai skirtingas 
formas, kuriomis teisinis pozityvizmas būdavo atmetamas. 
Vieną iš jų labai aiškiai suformulavo klasikinės prigimtinės 
teisės teorijos: kad žmogaus sukurta teisė galiotų, ji turi 
atitikti tam tikrus žmonių elgesio principus, laukiančius, kol 
juos atras Žmogaus protas. Kita forma laikosi kitokio, ne 
tokio racionalistinio požiūrio į moralę ir bando kitaip pa- 
aiškinti teisinio galiojimo ryšio su moraline vertybe ypatu- 
mus. Šiame ir kitame skirsniuose aptarsime pirmąją iš šių 
formų. 

Gausioje literatūroje nuo Platono iki šių dienų, skirtoje 
įrodyti arba paneigti prielaidai, kad būdus, kaip Žmonės 
turėtų elgtis, gali atrasti žmogaus protas, viena iš diskutuo- 
jančiųjų šalių, atrodo, sakė kitai: „Jūs esate akli, jeigu to 
nematote“, bet sulaukdavo tik tokio atsakymo: „Jūs sap- 
nuojate“. Taip buvo todėl, kad teiginys, jog racionaliai ga- 
lima atrasti tikruosius teisingo elgesio principus, paprastai 
nebūdavo formuluojamas kaip atskira doktrina, bet iš pat 
pradžių buvo pateiktas, o vėliau ilgą laiką ginamas kaip 
sudedamoji negyvosios ir gyvosios gamtos bendros sampra- 
tos dalis. Ši pažiūra daugeliu atžvilgių yra šiuolaikinės pa- 
saulietinės minties šerdį sudarančios bendros gamtos sam- 

pratos antitezė. Todėl šios pažiūros kritikams atrodo, jog 
prigimtinės teisės teorija kyla iš gilias ir senas šaknis turin- 
čios painiavos, nuo kurios šiuolaikinis mąstymas triumfuo- 
damas išsivadavo, tuo tarpu šios pažiūros šalininkai linkę 
manyti, jog kritikai pabrėžia paviršutiniškus ir banalius da- 
lykus, bet ignoruoja kur kas gilesnes tiesas. 

Antai daugelis šiuolaikinių kritikų mano, kad teiginys, 
esą Žmogaus protas geba atrasti tinkamą elgesį nustatan- 
čius įstatymus, remiasi paprastu žodžio „įstatymas“ dvipras- 
miškumu* ir kad atskleidus šį dviprasmiškumą prigimtinės 
teisės mokykla patirs mirtiną smūgį. Kaip tik šitaip Johnas 
Stuartas Millis vertino Montesguieu, pirmame Esprit des 
Lois** skyriuje naiviai klaususį, kodėl negyvi daiktai, kaip 
antai žvaigždės, ir gyvūnai paklūsta „savo prigimties įstaty- 
mams“, tuo tarpu žmogus to nedaro, bet nusideda. Millis 
manė, jog taip buvo atskleista ilgai trukusi painiava, kai 
įstatymai, formuluojantys gamtos tvarką arba dėsningumus, 
buvo suplakti su įstatymais, reikalaujančiais tam tikro žmo- 
nių elgesio. Pirmuosius galima atrasti stebėjimu ir protu, 
juos galima vadinti „deskriptyviais“, ir juos atrasti yra moks- 
lininko uždavinys; antrųjų šiuo būdu negalima atrasti, nes 
šie įstatymai yra ne teiginiai apie faktus arba šių faktų ap- 
rašymai, bet „nurodymai“ arba reikalavimai žmonėms elg- 
tis tam tikru būdu. Todėl į Montesguieu klausimą galima 
atsakyti paprastai: preskriptyviuosius įstatymus galima pa- 
žeisti, bet jie vis tiek liks įstatymai, nes toks pažeidimas 
reiškia tik tai, kad žmonės nedaro to, kas jiems liepta; ta- 


* Anglų kalbos žodis law reiškia ne tik teise arba įstafymą (žr. išnašą 
p. 45), bet ir dėsųį (plg. rusų k. zakon arba prancūzų k. loi). Siekiant 
vertimą padaryti kiek galima artimesnį originalo tekstui, šiame skyriuje 
tai, kas lietuviškai paprastai vadinama gamtos dėsniu, kartais (ne visuo- 
met) šiek tiek dirbtinai vadinama gamtos įstatymu. 

** Įstatymų dvasia, žymiausias XVIII a. prancūzų filosofo, teisininko, 
rašytojo Charles Louis de Montesguieu de Secondat veikalas, kuriame 
suformuluoti klasikinės valdžių padalijimo teorijos pagrindai. 

čiau sakyti, kad galima arba negalima pažeisti mokslo at- 
rastuosius gamtos įstatymus, yra beprasmybė. Jeigu Žvaigž- 
dės elgiasi priešingai, negu skelbia jų dėsningą judėjimą 
bandantys aprašyti mokslo dėsniai, šie dėsniai ne pažeidžia- 
mi, bet praranda teisę būti vadinami „įstatymais“, ir juos 
reikia suformuluoti iš naujo. Šiuos „įstatymo“ prasmės skir- 
tumus atitinka ir sistemingi su šia sąvoka susijusio žodyno, 
apimančio tokius žodžius, kaip „privalo“, „įpareigotas“, „rei- 
kia“ ir „turi“, vartosenos skirtumai. Šiuo požiūriu, tikėjimą 
prigimtine teise galima traktuoti kaip labai paprastą klai- 
dą —- nesugebėjimą įžvelgti, jog šiuos teisės prisodrintus Žo- 
džius galima vartoti labai skirtingomis prasmėmis. Lygiai 
taip pat toks tikintysis gali nesuvokti, jog sakiniuose „Tu 
turi atvykti į karo tarnybą“ ir „Jeigu atsisuks šiaurės vėjas, 
turi pašalti“ tas pats žodis turi visiškai skirtingą prasmę. 
Kritikai, aršiausiai puolę prigimtinės teisės mokyklą, kaip 
antai Benthamas ir Millis, oponentams būdingą šių skirtin- 
gų „įstatymo“ prasmių painiojimą dažnai siejo su dar gyvu 
tikėjimu, jog stebimus gamtos dėsningumus nustatė arba 
įsakė Dieviškasis Visatos Valdovas. Pasak tokio teokratinio 
požiūrio, tarp traukos dėsnio ir Dešimties įsakymų - Dievo 
žmogui nustatytos teisės — yra, Blackstone'o* žodžiais ta- 
riant, vienintelis palyginti nedidelis skirtumas: žmonėms vie- 
ninteliams iš visos kūrinijos duotas protas ir valios laisvė, 
todėl jie, skirtingai nuo daiktų, geba atrasti dieviškuosius 
nurodymus ir jiems nepaklusti. Tačiau prigimtinės teisės mo- 
kykla ne visuomet buvo susijusi su tikėjimu Dieviškuoju 
Valdovu arba Visatos Įstatymų Kūrėju; net ir tuomet, kai 
tokia sąsaja buvo, svarbiausioji prigimtinės teisės doktrina 


* Seras Williamas Blackstone'as —- vienas žymiausių Anglijos teisinin- 
kų (XVIII a.). Buvo teisėjas, Parlamento narys, universiteto profesorius 
ir administratorius. Oksfordo universitete skaitė Anglijos teisės paskaitas. 
Svarbiausias veikalas - Anglijos įstatymų komentaras (The Cominentaries 
on the Laws of England, 1765-1769), padaręs pradžią universitetinėms 
Anglijos teisės studijoms, greta civilinės ir kanonų teisės. 

logiškai nebuvo priklausoma nuo šio tikėjimo. Ir ta žodžio 
„prigimtinis“* prasmė, kuria šį žodį vartoja prigimtinės tei- 
sės mokykla, ir šiai mokyklai būdingas bendras požiūris, iki 
minimumo sumažinantis tokį akivaizdų ir tokį svarbų šiuo- 
laikiniam mąstymui preskriptyviųjų ir deskriptyviųjų įstaty- 
mų skirtumą, siekia dar graikų mąstytojus, kurių pažiūros 
šiuo klausimu buvo pakankamai pasaulietinės. Išties vieno- 
kia ar kitokia forma prigimtinės teisės doktrina nuolat at- 
gimsta dėl to, kad jos patrauklumą lemia ne Dievo ir ne 
žmogaus autoritetas, taip pat dėl to, kad, nepaisant mažai 
kam šiandien priimtinos terminijos ir metafizikos, ji teigia 
tam tikras elementarias tiesas, be kurių negalima suprasti 
nei moralės, nei teisės. Čia mes pabandysime šias tiesas 
atskirti nuo jų metafizinio konteksto ir išdėstyti paprasčiau. 

Šių dienų pasaulietiniam mąstymui negyvų ir gyvų daik- 
tų, gyvūnų ir Žmonių pasaulis yra įvairių nuolat pasikarto- 
jančių įvykių bei pokyčių, patvirtinančių esant tam tikrus 
dėsningus ryšius, arena. Kai kuriuos iš šių ryšių Žmonės 
atrado ir suformulavo kaip gamtos dėsnius. Tokiu šiuolaiki- 
niu požiūriu, suprasti gamtą reiškia kai kuriuos jos reiški- 
nius aiškinti pasitelkus Žinias apie šiuos dėsningumus. Tie- 
sa, realūs faktai, įvykiai arba pokyčiai neatsispindi didžiųjų 
mokslo teorijų struktūroje taip paprastai, kaip veidrodyje; 
išties dažna tokia teorija — tai tiesiog abstrakčios matema- 
tinės formulės, kuriose nėra jokios tiesioginės nuorodos į 
kokį nors tikrovės faktą. Jų ryšį su vykstančiais įvykiais ir 
pokyčiais sudaro tai, jog remiantis šiomis abstrakčiomis for- 
muluotėmis galima daryti apibendrinimus, susijusius su vyks- 
tančiais įvykiais, kuriuos šie įvykiai gali patvirtinti arba įro- 
dyti esant nepagrįstus. Todėl mokslo teorijos pretenzijos, 
esą ji padeda mums geriau pažinti gamtą, galiausiai pri- 


* Natural (prigimtinė teisė - natural law) - šis žodis reiškia ir prigim- 
tinis, ir gamtinis (gamtiškas), ir natūralus, ir įgimtas, ir normalus, ir įpras- 
tas (įprastinis), ir paprastas, ir netgi (specifiniame kontekste) objektyvus. 

klauso nuo jos gebėjimo remiantis dėsningai vykstančių da- 
lykų apibendrinimu numatyti, kas įvyks. Traukos dėsnis ir 
antrasis termodinamikos dėsnis šiuolaikiniam mąstymui yra 
gamtos dėsniai, o ne tik matematinės konstrukcijos, nes jie 
teikia informaciją apie matomų reiškinių dėsningumus. 

Prigimtinės teisės doktrina priklauso tai senesniajai gam- 
tos sampratai, kurioje regimasis pasaulis yra ne tik tokių 
dėsningumų raiškos arena, o gamtos pažinimas - ne tik šių 
dėsningumų pažinimas. Priešingai, remiantis šiuo senesniuo- 
ju požiūriu, į kiekvieną egzistuojantį ir pavadinimą turintį 
gyvą ar negyvą daiktą arba žmogų žiūrima ne tik kaip į 
siekiantį palaikyti savo egzistenciją, bet ir kaip į savo raida 
siekiantį apibrėžtos optimalios būklės, kuri yra tam tikras 
gėris, arba jam tinkamo tikslo* (redoG, finis**). 

Tai teleologinė gamtos koncepcija, pasak kurios daiktai 
vystydamiesi pereina keletą tobulumo lygių. Stadijos, ku- 
riomis kiekvienas tam tikros rūšies daiktas vystosi savo spe- 
cifinio ar tikrojo tikslo linkme, dėsningai kartojasi; jas ga- 
lima suformuluoti apibendrinimuose, aprašančiuose būdin- 
gą daikto kitimo būdą arba veiksmą, arba vystymąsi; tad šia 
prasme teleologinė pažiūra į gamtą sutampa su šiuolaikine 
pažiūra. Jos skiriasi tuo, kad, teleologiniu požiūriu, daik- 
tams dėsningai nutinkantys įvykiai nėra mąstomi tik kaip 
dėsningai vykstantys, o klausimai, ar šie įvykiai tikrai vyksta 
dėsningai, ar jie /uri vykti ir ar yra gerai, kad jie vyksta, 
nelaikomi nesusijusiais klausimais. Priešingai, tai, kas pa- 
prastai nutinka (išskyrus kai kurias retas „atsitiktinumui“ 
priskiriamas baisybes), galima ir paaiškinti, ir įvertinti kaip 
gėrį arba kaip tai, kas turėjo įvykti, interpretuojant tai kaip 
žingsnį šio daikto tikrojo tikslo arba siekimo linkme. Todėl 
daikto vystymosi dėsniai turėtų nurodyti ir tai, kaip jis tu- 


* Originale - the end, kuris gali būti verčiamas ir pabaiga (baigtis). ir 
užbaigtumas (apvainikavimas), ir tikslas, ir netgi mirtis. 
** Riba, pabaiga, tikslas (gr, lot. ). 

rėtų elgtis arba kisti, ir tai, kaip jis paprastai elgiasi arba 
kinta. 

Abstrakčiai suformuluotas toks gamtos mąstymo būdas 
atrodo keistas. Bet, kadangi teleologinį požiūrį ir šiandien 
dar atspindi įprasti daiktų - bent jau gyvųjų — vystymosi 
apibūdinimo būdai, šis požiūris gali pasirodyti ne toks fan- 
tastiškas, jeigu prisiminsime kai kuriuos net ir dabar varto- 
jamus kalbėjimo apie šiuos daiktus būdus. Antai gilės atve- 
ju jos išaugimas į ąžuolą yra toks dalykas, kuris ne tik dės- 
ningai nutinka gilėms, bet ir, priešingai negu jos supuvimas 
(kuris irgi yra dėsningas), yra laikomas jos optimalia bran- 
dos būkle, kurios šviesoje tarpinės stadijos interpretuoja- 
mos ir vertinamos kaip geros arba blogos, drauge identifi- 
kuojant jos skirtingų dalių „funkcijas“ ir struktūrinius po- 
kyčius. Normalus lapų augimas reikalingas tuo atveju, jeigu 
jis leidžia sukaupti „pilnaverčiui“ arba „tinkamam“ vysty- 
muisi reikalingą drėgmę, o lapų „funkcija“ ir yra tiekti drėg- 
mę. Todėl šį augimą mes ir mąstome, ir įvardijame kaip tai, 
kas „natūraliai turi vykti“. Kalbant apie negyvų daiktų veiks- 
mus arba judėjimą, toks kalbėjimo būdas, atrodo, tinka kur 
kas mažiau, nebent šie dalykai būtų Žmonių tikslingai su- 
kelti artefaktai. Teiginys, jog krentantis ant žemės akmuo 
siekia tam tikro jam būdingo „tikslo“ arba grįžta į savo 
„tikrąją vietą“ tarsi į arklidę šuoliuojantis Žirgas, atrodo 
šiek tiek komiškas. 

Teleologinį požiūrį į gamtą iš dalies sunku suprasti dėl 
to, kad sumažindamas iki minimumo skirtumus tarp teigi- 
nių, konstatuojančių, kas dėsningai vyksta, ir teiginių, nuro- 
dančių, kas turi įvykti, jis kartu labai sumažina šiuolaiki- 
niam mąstymui tokius svarbius skirtumus tarp Žmonių, fu- 
rinčių savo tikslą ir sąmoningai siekiančių jį realizuoti, ir 
kitų gyvų arba negyvų daiktų. Juk, teleologiškai žvelgiant į 
pasaulį, žmogus, kaip ir kiti daiktai, mąstomas kaip siekian- 
tis jam nustatytos specifinės optimalios būklės arba tikslo, 

o ta aplinkybė, kad jis, priešingai negu kiti daiktai, tai gali 
daryti sąmoningai, nelaikoma radikaliu skirtumu tarp žmo- 
gaus ir visos kitos gamtos. Šis specifinis žmogaus tikslas 
arba gėris iš dalies primena tokią kitų gyvų daiktų būklę, 
kai yra pasiekta biologinė branda ir išvystytos fizinės galios; 
bet čia yra ir grynai Žmogiškas elementas - proto ir charak- 
terio vystymasis ir tobulumas, kurį liudija mąstymas ir elge- 
sys. Kitaip negu kiti daiktai, žmogus geba mąstymu ir re- 
fleksija atskleisti, ką Žada šis jo proto ir charakterio tobu- 
lumas, ir šių dalykų trokšti. Tačiau, teleologiniu požiūriu, ši 
optimali būklė nėra Žmogiškasis gėris ar žmogaus tikslas 
dėl to, kad Žmogus jos trokšta; veikiau žmogus jos trokšta 
todėl, kad ši būklė yra jo natūralus tikslas. 

Kita vertus, daug kas iš šio teleologinio požiūrio išlikę 
kai kuriuose mūsų mąstymo arba kalbėjimo apie Žmones 
būduose. Jis reiškiasi, kai tam tikrus dalykus mes identifi- 
kuojame kaip Žmogaus poreikius, kuriuos yra gera tenkinti, 
o tam tikrus žmonėms padarytus ar jų patirtus dalykus — 
kaip žalą arba sužalojimą. Antai nors tiesa, kad kai kurie 
žmonės norėdami numirti gali atsisakyti valgyti arba ilsėtis, 
į valgymą ir poilsį mes žiūrime kaip į kažką daugiau, negu 
tik žmonių dėsningai daromus arba kartais trokštamus da- 
lykus. Net jeigu kas nors atsisako maisto ir poilsio tuomet, 
kai jie jam reikalingi, maistas ir poilsis yra Žmonių porei- 
kiai. Todėl sakoma ne tik kad visiems žmonėms yra natū- 
ralu valgyti ir miegoti, bet ir kad visi žmonės kartais turi 
valgyti ir ilsėtis, arba kad šie dalykai iš prigimies yra geri. 
Žodis „iš prigimties“, vartojamas tokiuose žmonių elgesio 
vertinimuose, turi atskirti juos ir nuo vertinimų, atspindin- 
čių tik konvencijas arba žmonių nurodymus („Tu turi nusi- 
imti skrybėlę“), kurių turinio negalima atrasti mąstymu ar- 
ba refleksija, ir nuo vertinimų, kurie tik nurodo, ko reikia 
pasiekti tam tikram konkrečiam tikslui, kurį tam tikru me- 
tu vienas Žmogus gali turėti, o kitas ne. Tokią pačią pažiūrą 

atspindi mūsų siūloma kūno organų funkcijų koncepcija ir 
toji riba, kurią mes nubrėžiame tarp šių funkcijų ir papras- 
tų priežastinio ryšio požymių. Sakoma, kad širdies funkcija 
yra varinėti kraują, bet nesakoma, kad vėžinio auglio funk- 
cija yra būti mirties priežastimi. 

Šiuos primityvius pavyzdžius, kuriais norėjome pailiust- 
ruoti įprastuose samprotavimuose apie žmogaus veiksmus 
vis dar gyvus teleologinius elementus, paėmėme iš kuklios 
ir Žmonėms, ir gyvūnams bendros biologinių faktų srities. 
Galima teisingai pažymėti, jog šis samprotavimo ir išraiš- 
kos būdas yra prasmingas dėl vieno visiškai akivaizdaus da- 
lyko — numanomos prielaidos, jog tikrasis žmonių veiklos 
tikslas yra išlikimas, o ši prielaida remiasi paprastu atsitik- 
tiniu faktu, kad dauguma žmonių didžiąją dalį laiko nori 
tęsti savo egzistenciją. Iš prigimties gerais vadinami veiks- 
mai yra tokie, kurie reikalingi norint išlikti; žmogaus porei- 
kių, žalos ir kūno organų funkcijų arba pokyčių sampratos 
remiasi tuo pačiu paprastu faktu. Žinoma, jeigu čia susto- 
tume, turėtume tik labai supaprastintą prigimtinės teisės 
variantą: šio požiūrio klasikai išlikimą (perseverare in esse 
suo*) traktavo tik kaip patį žemiausią daug sudėtingesnės 
ir kur kas labiau ginčytinos žmogaus tikslo arba žmogiškojo 
gėrio koncepcijos sluoksnį. Aristotelis į ją įtraukė nesuinte- 
resuotą Žmogaus intelekto lavinimą, o Akvinietis - Dievo 
pažinimą; ir viena, ir kita yra vertybės, kurios gali būti ir 
buvo kvestionuojamos. Dar kiti mąstytojai, iš kurių pami- 
nėtini Hobbesas ir Hume'as, buvo linkę nukreipti savo 
žvilgsnius žemiau: kukliame tiksle išlikti jie įžvelgė pagrin- 
dinį ir neginčytiną elementą, suteikiantį prigimtinės teisės 
terminijai empirinį prasmingumą. „Žmogaus prigimtis jo- 
kiu būdu negalėtų tverti be individų bendrijos, o tokia 


* Išlik, kas esi (lot.). 

bendrija niekuomet nebūtų įmanoma, jeigu nebūtų gerbia- 
mi sąžinės ir teisingumo* įstatymai.“ 

Ši paprasta mintis iš tikrųjų yra labai glaudžiai susijusi 
ir su teisės, ir su moralės būdingais bruožais; ją galima 
atskirti nuo labiau ginčytinų bendro teleologinio požiūrio 
elementų, žmogaus tikslą arba žmogiškąjį gėrį traktuojan- 
čių kaip ypatingą gyvenimo būdą, dėl kurio Žmonės tikrai 
gali didžiai nesutarti. Maža to, samprotaudami apie išliki- 
mą, idėją, jog tai, ko Žmonės būtinai trokšta, nes tai yra jų 
tikrasis siekimas arba tikslas, yra iš anksto nustatyta, mes 
galime atmesti kaip pernelyg metafizinę šiuolaikiniam mąs- 
tymui. Tai, kad žmonės apskritai trokšta gyventi, galima 
laikyti visiškai atsitiktiniu faktu ir pripažinti, jog galėtų būti 
ir kitaip; mintis, jog išlikimas yra žmogaus siekimas arba jo 
tikslas, gali nereikšti nieko daugiau, kaip tik tai, kad žmo- 
nės šito trokšta. Bet, net jeigu sveikas protas mus skatina 
į šiuos dalykus žiūrėti būtent šitaip, vis tiek išlikimas turi 
ypatingą statusą Žmonių elgesio atžvilgiu ir mūsų mąstyme 
apie šį elgesį; šis statusas atitinka tą reikšmingumą ir būti- 
numą, kuriuos išlikimui priskiria ortodoksinės prigimtinės 
teisės mokyklos formuluotės. Taip yra ne tik dėl to, kad 
absoliuti dauguma žmonių iš tikrųjų trokšta gyventi, tegu ir 
baisiame skurde, bet ir dėl to, kad šį troškimą atspindi 
visos mūsų mąstymo ir kalbos struktūros, kuriomis mes api- 
būdiname pasaulį ir vienas kitą. Negalima eliminuoti visuo- 
tinio noro gyventi, nepaliečiant tokių sąvokų, kaip pavojus 
ir saugumas, žala ir nauda, poreikis ir funkcija, liga ir gy- 
dymas, nes šios sąvokos leidžia kartu ir apibūdinti reiški- 
nius, ir juos vertinti pagal tai, koks yra jų įnašas į išlikimą, 
akceptuojamą kaip tikslas. 


* Originale — laws of eguity and Justice; abu šie terminai į lietuvių 
kalbą paprastai verčiami teisingumas. Apie eguity sampratą žr. išnašą p. 


?8 Hume, Treatise of Human Nature, wi, ii, „Of Justice and Injustice“. 

"Tačiau be šių samprotavimų, įrodančių, jog akceptuoti 
išlikimą kaip tikslą yra būtina, galima pateikti ir kitų — 
paprastesnių, ne tokių filosofiškų, tam tikra prasme glau- 
džiau susijusių su diskusija apie Žmonių teisę ir moralę. 
Mes neturime nukrypti nuo šios temos, nes tokios iš pat 
pradžių buvo diskusijos sąlygos; mums rūpi tokie socialiniai 
dariniai, kuriais siekiama palaikyti egzistenciją, o ne tie, 
kurie skirti savižudžių klubui. Mes norime žinoti, ar tarp 
šių socialinių darinių yra tokių, kuriuos galima aiškiai pa- 
vadinti protu atrandamais prigimtiniais įstatymais, ir koks 
yra jų ryšys su Žmonių teise ir morale. Keldami šį ar bet 
kokį kitą klausimą apie tai, kaip žmonės turėtų gyventi drau- 
ge, mes neturime pamiršti, kad jų tikslas, apskritai kalbant, 
yra gyventi. Tuomet argumentuoti yra nesunku. Tam tikrų 
visiškai akivaizdžių Žmogaus prigimties ir žmonių gyvena- 
mojo pasaulio apibendrinimų - išties gerai žinomų tiesų — 
apmąstymas leidžia daryti išvadą, jog kiekvienoje norinčio- 
je išlikti gyvybinga socialinėje organizacijoje turi būti tam 
tikros elgesio normos, ir tokios normos yra tol, kol jos yra 
laikomos geromis. Visose visuomenėse, pasiekusiose tokią 
pakopą, kurioje teisė ir moralė skiriamos kaip skirtingos 
socialinės kontrolės formos, tokios normos iš tikrųjų yra 
bendros teisei ir konvencionaliajai moralei. Greta jų, ir tei- 
sėje, ir moralėje yra daug dalykų, būdingų tik tam tikrai 
konkrečiai visuomenei, daug tokių dalykų, kurie gali būti 
laikomi voliuntarizmo apraiška arba tiesiog pasirinkimo da- 
lyku. Elementariomis tiesomis apie Žmones, jų natūralią ap- 
linką bei tikslus grindžiami visuotinai pripažįstami elgesio 
principai gali būti laikomi prigimtinės teisės minimaliu tu- 
riniu; juos reikia skirti nuo pretenzingesnių arba labiau abe- 
jotinų konstrukcijų, kurios dažnai pateikiamos tokiu pava- 
dinimu. Kitame skirsnyje mes aptarsime šiam kukliam, bet 
svarbiam minimumui pagrindą suteikiančius ryškiausius žmo- 

gaus prigimties bruožus, pateikdami juos kaip penkias ge- 
rai žinomas tiesas. 


2. Minimalus prigimtinės teisės turinys 


Mes čia išdėstysime paprastas gerai žinomas tiesas; nag- 
rinėjant jas bei jų ryšį su teise ir morale, svarbu pažymėti, 
jog kiekvienu atveju minimieji faktai pateikia motyvą, ko- 
dėl, jeigu išlikimas laikomas tikslu, teisė ir moralė turi tu- 
rėti specifinį turinį. Kaip bendriausią galima būtų nurodyti 
tokį paprastą argumentą: neturėdami tokio turinio, ir įsta- 
tymai, ir moralė negalėtų patenkinti to minimalaus tikslo — 
išlikti, kurį sau kelia Žmonės, jungdamiesi į bendrijas. Jeigu 
nebūtų tokio turinio, nebūtų ir jokios priežasties, dėl ku- 
rios patys Žmonės turėtų savanoriškai laikytis kokių nors 
normų; O jeigu tie, kurie įsitikina, kad jų interesai reikalau- 
ja laikytis normų ir jas palaikyti, bent minimaliai vieni su 
kitais savo noru nebendradarbiautų, tai nebūtų įmanoma 
taikyti prievartą kitiems žmonėms - tiems, kurie nesilaiko 
normų savo noru. Išsiaiškinti gana skirtingas objektyvių faktų 
ir teisės ar moralės normų ryšio formas yra ne tik svarbu, 
bet ir įmanoma, todėl svarbu pabrėžti šio požiūrio postu- 
luojamą objektyvių faktų ir teisės bei moralės normų turi- 
nio ryšio itin racionalų pobūdį. Antai dar jauni psichologi- 
jos ir sociologijos mokslai gali nustatyti, o galbūt jau ir 
nustatė, kad negali būti jokios įstatymų sistemos ir jokio 
moralinio kodekso, jeigu nėra patenkinamos tam tikros fi- 
zinės, psichologinės arba ekonominės sąlygos, pavyzdžiui, 
jeigu šeimoje maži vaikai nėra maitinami ir tam tikru būdu 
auklėjami, arba kad savo funkcijas sėkmingai gali atlikti tik 
tam tikros rūšies įstatymai. Šio tipo natūralių sąlygų ir nor- 
mų sistemų ryšiuose nėra vietos tarpiniam elementui — m0- 
tyvams, nes čia tam tikrų normų buvimas nesiejamas su tų, 
kieno normos jos yra, sąmoningais tikslais ar ketinimais. 


314 


IX. TEISĖ IR MORALĖ 


Tam tikru būdu galima įrodyti, jog maitinimas vaikystėje 
yra būtina sąlyga, kad gyventojai sukurtų arba palaikytų 
moralinį arba teisinį kodeksą, ar net tokio moralinio arba 
teisinio kodekso sukūrimo arba palaikymo priežastis, bet tai 
nėra motyvas gyventojams tai daryti. Tarp tokių priežastinių 
ryšių ir ketinimais arba sąmoningais tikslais grindžiamų ry- 
šių nėra jokios priešpriešos; pirmuosius išties galima laikyti 
svarbesniais arba fundamentalesniais už antruosius, nes jie 
gali konkrečiai paaškinti, kodėl žmonėms yra būdingi tie 
sąmoningi tikslai arba ketinimai, kuriuos prigimtinės teisės 
mokykla laiko savo išeities tašku. Šios rūšies priežastiniai 
aiškinimai nesiremia gerai žinomomis tiesomis, sąmoningi 
tikslai arba ketinimai juose taip pat nėra tarpiniai elemen- 
tai: šiuos aiškinimus, pasitelkusios apibendrinimą ir teoriją, 
kurie remiasi stebėjimu, o kur įmanoma - ir eksperimentu, 
turi suformuluoti sociologija ir psichologija, taip pat kiti 
mokslai. Todėl šie ryšiai skiriasi nuo tų, kurie tam tikrų 
teisės ir moralės normų turinį sieja su faktais, postuluoja- 
mais štai tokių gerai Žinomų tiesų. 

(i) Žmogaus pažeidžiamumas. "Teisė ir moralė daugiau- 
sia reikalauja ne teikti kokias nors aktyvias paslaugas, bet 
susilaikyti nuo tam tikrų veiksmų, šiuos reikalavimus pa- 
prastai formuluodama negatyvia forma kaip draudimus. Iš 
jų socialiniame gyvenime svarbiausi yra tie, kurie draudžia 
naudoti smurtą, žudyti arba padaryti kūno sužalojimus. Pa- 
grindinis tokių normų požymis gali būti suformuluotas klau- 
simu: jeigu nebūtų šių normų, kokia prasmė tokioms kaip 
mes būtybėms būtų turėti kokias nors kitas normas? Šio 
retorinio klausimo reikšmę lemia ta aplinkybė, kad kartais 
žmonės būna linkę užpulti ir sužaloti kitą, ir paprastai jie 
yra pažeidžiami. Vis dėlto nors tai gerai žinomas dalykas, 
bet nebūtinai visada yra tiesa — kadaise galėjo būti arba 
kada nors gali būti kitaip. Yra tokių gyvūnų rūšių, kurių 
fizinė struktūra (pavyzdžiui, išoriniai griaučiai arba kara- 

paksas) juos visiškai apsaugo nuo kitų tos pačios rūšies 
atstovų užpuolimo ir nuo kitų gyvūnų, kurie neturi organų, 
kad galėtų užpulti. Jeigu žmonės nebegalėtų vienas kito 
pažeisti, išnyktų vienas akivaizdus pagrindas, kuriuo remia- 
si būdingiausia teisės ir moralės nuostata: Nežudyk. 

(ii) Apytikrė lygybė. Žmonės vienas nuo kito skiriasi fizi- 
ne jėga, aktyvumu, o dar labiau - intelektualiniais sugebė- 
jimais. Ir vis dėlto skirtingų teisės ir moralės formų supra- 
timui labai svarbi ta aplinkybė, jog nė vienas individas nėra 
tiek galingesnis už kitus, kad galėtų ilgesnį laiką niekieno 
nepadedamas viešpatauti jų atžvilgiu ar juos pavergti. Net 
ir didžiausias stipruolis turi kartais miegoti, o užmigęs jis 
praranda savo pranašumą. Šis apytikrės lygybės faktas la- 
biau negu kuris nors kitas išryškina būtinybę turėti abipu- 
sio susilaikymo ir kompromisų sistemą, kuri yra ir teisinės, 
ir moralinės prevolės pagrindas. Socialinis gyvenimas ir jo 
normos, reikalaujančios tokio susilaikymo, kartais įkyri; bet, 
šiaip ar taip, apytikriai lygioms būtybėms jos nėra tokios 
bjaurios, bukos ir šiurkščios, kaip nevaržoma agresija. Ži- 
noma, visiškai neturėtų stebinti tai, kad, susiformavus to- 
kiai susilaikymo sistemai, visuomet atsiras tokių, kurie no- 
rės ja naudotis, gyvendami jos šešėlyje ir kartu pažeisdami 
jos nustatytus apribojimus; tai irgi žinoma tiesa. Kaip bus 
vėliau parodyta, tai išties yra vienas iš objektyvių faktų, 
lemiančių būtinumą nuo tik moralinių socialinės kontrolės 
formų pereiti prie organizuotų teisinių. Ir šiuo atveju vis- 
kas galėjo būti kitaip. Užuot visi buvę apytikriai lygūs, kai 
kurie žmonės galėtų būti gerokai stipresni už kitus ir ge- 
riau sugebėti išsiversti be jų — arba dėl to, kad kai kurie 
žmonės šiuo atžvilgiu gerokai viršytų dabartinį vidurkį, ar- 
ba dėl to, kad didžioji dalis žmonių gerokai nuo jo atsilik- 
tų. Tokie nepaprasti žmonės galėtų daug ką laimėti agresy- 
vumu, bet mažai ką peštų dėl savitarpio susilaikymo arba 
kompromisų su kitais. Tačiau, norint įsitikinti kardinalia apy- 

tikrės lygybės fakto reikšme, nereikia fantazuoti apie milži- 
nus tarp pigmėjų, nes ją geriausiai atskleidžia faktai iš tarp- 
tautinio gyvenimo srities: valstybių galia ir pažeidžiamumas 
čia yra (ar buvo) tiesiog nesugretinami. Kaip pamatysime 
vėliau, ši tarptautinės teisės subjektų nelygybė buvo vienas 
iš veiksnių, lėmusių, kad tarptautinė teisė įgijo visiškai skir- 
tingą, palyginti su municipaline teise, pobūdį, ir apribojusių 
jos gebėjimo funkcionuoti kaip organizuota prievartinė sis- 
tema mastą. 

(ii) Ribotas altruizmas. Žmonės - ne velniai, valdomi 
troškimo išnaikinti vienas kitą; įrodinėjimo, kad, turint tik 
kuklų tikslą išlikti, pagrindinės teisės ir moralės normos 
yra būtinos, nederėtų tapatinti su klaidinga pažiūra, esą 
žmonės iš principo yra godūs ir nėra nesavanaudiškai suin- 
teresuoti savo artimo išlikimu ir gerove. Bet nors Žmonės 
nėra velniai, jie nėra ir angelai; tas faktas, kad Žmonės yra 
per vidurį tarp šių dviejų kraštutinumų, lemia abipusio su- 
silaikymo sistemos būtinybę ir galimybę ją sukurti. Ange- 
lams, niekuomet nepasiduodantiems pagundai pakenkti ki- 
tiems, susilaikymo reikalaujančios normos nebūtų reikalin- 
gos. Tuo tarpu velniams, pasirengusiems naikinti, nesvarbu, 
kokią kainą už tai reikės sumokėti, tokios normos būtų 
neįmanomos. Todėl žmonės tik tam tikru mastu ir tik kai 
kada būna altruistai, o polinkis į agresiją kartojasi gana 
dažnai ir, jeigu nebūtų kontroliuojamas, socialiniam gyve- 
nimui galėtų būti lemtingas. 

(iv) Riboti ištekliai. Žmonėms reikia maisto, drabužių ir 
pastogės, tačiau po ranka nėra jų beribio pertekliaus, jų 
stinga, juos reikia užauginti arba atkovoti iš gamtos, arba 
sukurti žmogaus triūsu; bet tai - tik atsitiktinis faktas. Jau 
vien dėl šių faktų yra būtina tam tikra minimali nuosavybės 
(bet nebūtinai individualios nuosavybės) instituto forma, taip 
pat tam tikros rūšies normos, reikalaujančios gerbti šį ins- 
titutą. Paprasčiausias nuosavybės formas išreiškia normos, 

neleidžiančios kitiems žmonėms - ne „savininkui“ — vaikš- 
čioti po žemę ar ją naudoti arba paimti ar naudoti materia- 
lius daiktus. Auginant javus, žemė turi būti apsaugota, kad 
po ją nevaikščiotų kas tinkamas, o maistas — nuo jo užau- 
gimo arba sugavimo iki suvartojimo - turi būti apsaugotas, 
kad jo nepasisavintų kiti. Gyvenimas visuomet ir visur pri- 
klauso nuo šio minimalaus susilaikymo. Ir šiuo atžvilgiu 
viskas galėjo būti kitaip, negu yra. Žmogaus organizmas 
galėtų būti sukonstruotas kaip augalų, gebančių gauti mais- 
tą iš oro, arba tai, ko reikia žmogui, galėtų augti neribotais 
kiekiais be jokio kultivavimo. 

Kol kas mes aptarinėjome tik statiškas normas — statiš- 
kas ta prasme, kad individai negali keisti nei šių normų 
nustatomų prievolių, nei šių prievolių apimties. Bet dėl dar- 
bo pasidalijimo, kurį, norėdamos turėti pakankamus ištek- 
lius, turi suformuoti visos grupės, išskyrus pačias mažiau- 
sias, atsiranda poreikis turėti dinamiškas normas — dina- 
miškas ta prasme, kad jos įgalina individus pačius sukurti 
prievoles ir keisti jų apimtį. Iš šių normų paminėtinos nor- 
mos, įgalinančios žmones perduoti, keisti ar parduoti savo 
produktus; šie sandoriai reiškia, jog Žmonės geba keisti pa- 
prasčiausią nuosavybės formą apibrėžiančių pradinių teisių 
ir prievolių apimtį. Tas pats neišvengiamas darbo pasidali- 
jimas bei amžinas poreikis bendradarbiauti taip pat yra 
veiksniai, lemiantys kitų dinamiškų, arba prievoles suku- 
riančių, normų formų būtinumą socialiniame gyvenime. Jos 
užtikrina pasižadėjimų pripažinimą prievolės šaltiniu. Šis 
mechanizmas įgalina individus ištarus arba parašius tam tik- 
rus žodžius tapti atsakingus ir patirti pasmerkimą arba baus- 
mę, jeigu jie neįvykdo to, dėl ko buvo susitarta. Kai altruiz- 
mas nėra beribis, reikia nustatyti procedūrą, numatančią 
tokias susisaistymo opracijas, kurios leistų sukurti minima- 
lų pasitikėjimą būsimuoju kitų asmenų elgesiu ir užtikrintų 
bendradarbiavimui būtiną galimybę šį elgesį numatyti. Šis 

būtinumas ypač akivaizdus tais atvejais, kai mainomi ar ben- 
drai planuojami dalykai yra savitarpio paslaugos arba kai 
mainomų arba parduodamų prekių negalima gauti tuo pa- 
čiu metu arba nedelsiant. 

(v) Ribotas suvokimas ir valios stiprybė. Faktai, lemiantys 
pagarbos asmenims, nuosavybei ir pasižadėjimams reika- 
laujančių normų būtinumą socialiniame gyvenime, yra pa- 
prasti, 0 jų visuotinis naudingumas akivaizdus. Dauguma 
žmonių geba suvokti šią naudą ir, kaip reikalauja šių nor- 
mų laikymasis, paaukoti tiesioginius trumpalaikius intere- 
sus. Iš tikrųjų jie gali paklusti dėl daugelio motyvų - kai 
kurie išmintingai apskaičiavę, kad nauda didesnė už auką, 
kai kurie dėl nesavanaudiško rūpinimosi kitų gerove, kai 
kurie dėl to, kad normas mano esant savaime vertas pagar- 
bos, o ištikimybę joms laiko savo idealu. Kita vertus, nei 
ilgalaikio intereso suvokimas, nei valios stiprybė ar jos ge- 
rumas, t.y. dalykai, kuriais remiasi šių skirtingų motyvų pa- 
klusti efektyvumas, nėra visų Žmonių vienodi. Visiems kada 
nors kyla pagunda atiduoti pirmenybę savo pačių tiesiogi- 
niams ineresams, ir, jeigu nebūtų specialios organizacijos 
tokiems dalykams išaiškinti ir nubausti, daugelis tokiai pa- 
gundai neatsispirtų. Nėra jokios abejonės, kad savitarpio 
susilaikymo pranašumai yra tokie ženklūs, jog savo noru 
bendradarbiaujančių prievartinėje sistemoje skaičius ir jėga 
būtų gerokai didesni, negu bet kokio įmanomo teisės pa- 
žeidėjų susivienijimo. Ir vis dėlto, išskyrus labai mažas ir 
glaudžias visuomenes, būtų kvaila nusilenkti suvaržymų sis- 
temai, jeigu nebūtų organizacijos, taikančios prievartą tiems, 
kurie tokiu atveju bandytų pasinaudoti sistemos teikiamais 
pranašumais, bet nepaklustų jos nustatytoms prievolėms. 
Todėl „sankcijos“ yra reikalingos ne kaip paprastas moty- 
vas paklusti, bet kaip garantija, kad paklūstantieji savo no- 
ru nebus paaukoti nepaklūstantiesiems. Kitaip paklusti reikš- 
tų rizikuoti patirti nesėkmę. Kadangi šis pavojus yra nuo- 

latinis, protinga yra reikalauti savanoriško bendradarbiavi- 
mo prievartinėje sistemoje. 

Reikia pažymėti, jog minėtasis objektyvus žmonių apy- 
tikrės lygybės faktas taip pat turi lemiamą reikšmę organi- 
zuotų sankcijų efektyvumui. Jeigu kai kurie žmonės būtų 
žymiai galingesni už kitus ir dėl to nepriklausomi nuo to, 
ar pastarieji susilaiko, teisės pažeidėjų galia galėtų viršyti 
teisės ir tvarkos šalininkų galią. Esant tokiai nelygybei, sank- 
cijų taikymas negalėtų būti sėkmingas ir užtrauktų pavojų, 
tikrai ne mažesnį už tą, kurio šiomis sankcijomis buvo sie- 
kiama išvengti. Tokiomis aplinkybėmis vietoj socialinio gy- 
venimo, grindžiamo savitarpio susilaikymo sistema, kai tik 
retkarčiais prieš teisės pažeidėjų mažumą naudojama jėga, 
vienintelė gyvybinga sistema būtų toji, kurioje silpnasis pa- 
klustų stipriajam pačiomis geriausiomis sąlygomis, kokias 
tik jam pavyktų užsitikrinti, ir gyventų jo „globojamas“. Dėl 
išteklių trūkumo tai lemtų keleto konfliktuojančių jėgos cen- 
trų, susitelkusių apie savo „stipruolį“, susidarymą; kartkar- 
tėmis šie centrai galbūt kariautų tarpusavyje, bet pralaimė- 
jimo rizika — natūrali sankcija, kuri niekuomet nebūna ne- 
reikšminga, - galėtų garantuoti nelengvą taiką. Tuomet 
reguliuoti klausimams, dėl kurių „galybės“ nenorėtų ka- 
riauti, galėtų būti akceptuotos tam tikros normos. Ir vėl, 
norint suprasti nesudėtingą apytikrės lygybės logistiką ir jos 
svarbą teisei, nereikia svaičioti apie pigmėjus ir milžinus. 
"Tarptautinė arena, kurioje atitinkamų subjektų galia labai 
skiriasi, šiuo atžvilgiu yra pakankamai iliustratyvi. Ištisus 
šimtmečius valstybių skirtumai lemdavo tokią sistemą, ku- 
rioje organizuotos sankcijos būdavo neįmanomos, o teisė 
turėdavo apsiriboti dalykais, neturėjusiais „gyvybinės“ reikš- 
mės. Dar neaišku, kokiu mastu atominiai ginklai, tapę pri- 
einami visiems, atstatys nelygių jėgų pusiausvyrą ir kokias 
kontrolės formas, labiau primenančias municipalinę bau- 
džiamąją teisę, jie sukurs. 


320 


IX. TEISĖ IR MORALĖ 


Mūsų aptartosios paprastos gerai žinomos tiesos ne tik 
atskleidžia išmintingą prigimtinės teisės doktrinos pagrin- 
dą. Norint suvokti teisę ir moralę, šios tiesos yra gyvybiškai 
svarbios; jos paaiškina, kodėl grynai formalus jų pagrindi- 
nių formų apibrėžimas, nenurodant jokio specifinio turinio, 
buvo toks nevykęs. Tikriausiai didžiausia nauda, kurią šis 
požiūris teikia jurisprudencijai, yra ta, kad jis išvaduoja ją 
nuo tam tikrų apgaulingų dichotomijų, dažnai diskusiją apie 
teisės savybes nukreipiančių klaidinga linkme. Antai, vado- 
vaujantis šiuo paprastu prigimtinės teisės mokyklos požiū- 
riu, tradicinį klausimą, ar kiekviena teisinė sistema turi nu- 
statyti sankcijas, galima suformuluoti naujai ir gerokai aiš- 
kiau. Mums nebereikia rinktis vienos iš dviejų dažnai 
vienintelėmis laikomų netinkamų alternatyvų: pirmoji skel- 
bia, jog to reikalauja „pati“ žodžių „teisė“ arba „teisinė 
sistema“ reikšmė, o kita teigia, jog tai, kad dauguma teisi- 
nių sistemų iš tikrųjų nustato sankcijas, yra „tik faktas“. Nė 
viena iš šių alternatyvų mūsų nepatenkina. Nėra jokių api- 
brėžtų principų, draudžiančių žodžiu „teisė“ pavadinti sis- 
temas, kuriose nėra centralizuotai organizuotų sankcijų, o 
terminu „tarptautinė teisė“ įvardyti sistemą, kuri visiškai jų 
neturi, yra netgi prasminga (bet neprivaloma). Kita vertus, 
reikia suprasti, kokia vieta municipalinėje teisinėje sistemo- 
je turi būti skiriama sankcijoms, jeigu norima, kad jos tar- 
nautų tokių būtybių kaip mes minimaliems tikslams. Žino- 
dami būdingus faktus ir tikslus, dėl kurių sankcijos munici- 
palinėje teisinėje sistemoje yra įmanomos ir būtinos, galime 
sakyti, jog tai yra natūrali būtinybė; kokios nors panašios 
frazės reikia ir apibūdinti asmenų, nuosavybės ir pasižadė- 
jimų apsaugos minimalių formų, kurios taip pat yra neat- 
skiriami municipalinės teisės bruožai, statusui. Kaip tik ši- 
taip reikėtų atsakyti į pozityvizmo tezę, kad „teisė gali būti 
bet kokio turinio“. Juk pakankamai svarbi yra ir tokia tie- 
Sa: norint teisingai apibūdinti ne tik teisę, bet ir daugelį 

kitų socialinių institutų, reikia palikti vietos ne tik apibrė- 
žimams ir paprastiems fakto konstatavimams, bet ir trečia- 
jai teiginių kategorijai — tokiems teiginiams, kurių teisingu- 
mas priklauso nuo žmonių ir nuo pasaulio, kuriame jie gy- 
vena, neprarasdami savo ryškiausių bruožų. 


3. Teisinis galiojimas ir moralinis vertingumas 


Ir teisėje, ir moralėje slypinčios savitarpio susilaikymo 
sistemos teikiama apsauga bei nauda skirtingose visuome- 
nėse gali būti taikoma labai skirtingam asmenų ratui. Tie- 
sa, atsisakius teikti šią elementarią apsaugą kuriai nors žŽmo- 
nių klasei, sutinkančiai akceptuoti atitinkamus suvaržymus, 
būtų pažeisti moralės ir teisingumo principai, kuriuos bent 
jau žodžiais pripažįsta visos šiuolaikinės valstybės. Jų visų 
atvirai reiškiamas moralinis požiūris yra persunktas idėja, 
jog bent jau šių fundamentalių dalykų atžvilgiu žmonės turi 
teisę būti traktuojami vienodai, o traktavimo skirtumams 
pateisinti nepakanka tik nuorodos į kitų asmenų interesus. 

Ir vis dėlto aišku, jog nei teisė, nei visuomenių akcep- 
tuotoji moralė nereikalauja, kad jų minimali apsauga būtų 
teikiama visiems, susijusiems su šiomis visuomenėmis; daž- 
nai tai ir nebūdavo daroma. Vergovinėse visuomenėse do- 
minuojanti grupė tikriausiai nė nemanė, kad vergai yra žmo- 
nės, o ne tik naudojimui skirti objektai, bet ši grupė mora- 
liškai buvo labai jautri vienas kito pretenzijoms ir interesams. 
Huckleberry Finnas, paklaustas, ar dėl garlaivio sprogimo 
niekas nenukentėjo, atsakė: „Ne, tik užmušė negrą“. Tetos 
Sally atsakymas „Tai gerai, nes kartais sužalojami žmonės“ 
glaustai išreiškia visą dažnai žmonėse dominavusią moralę. 
Kaip Huckas patyrė savo kailiu, jeigu ten, kur vyrauja tokia 
moralė, dominuojančios grupės nariams būdingas rūpini- 
masis kitais apima ir vergus, tai visiškai gali būti vertinama 

kaip sunkus moralinis nusižengimas, užtraukiantis visas su 
moraline kalte susijusias komplikacijas. Laiko požiūriu 
mums nemaloniai artimas analogijas pateikia nacistinė Vo- 
kietija ir Pietų Afrika. 

Nors kai kurių visuomenių teisė kartais aplenkdavo ak- 
ceptuotąją moralę, paprastai įstatymai seka įkandin mora- 
lės, ir net vergo nužudymas gali būti laikomas tik viešųjų 
išteklių niokojimu arba nusižengimu šeimininkui, kurio nuo- 
savybė yra šis vergas. Netgi ten, kur vergija nėra oficialiai 
pripažįstama, diskriminacija pagal rasę, odos spalvą arba 
tikėjimą gali sukurti tokią teisinę sistemą ir tokią socialinę 
moralę, kurios nepripažįsta, jog visi žmonės turi teisę į mi- 
nimalią apsaugą nuo kitų. 

Šie skausmingi žmonijos istorijos faktai pakankamai aiš- 
kiai parodo, kad nors siekianti būti gyvybinga visuomenė 
turi pasiūlyti kai kuriems savo nariams savitarpio susilaiky- 
mo sistemą, ji, deja, neturi pasiūlyti jos visiems. Iš tiesų, 
kaip mes jau pabrėžėme, kalbėdami apie sankcijų poreikį ir 
jų galimumą, jeigu norima kam nors jėga primesti normų 
sistemą, reikia, kad būtų pakankamai ją akceptuojančių sa- 
vo noru. Be jų savanoriško bendradarbiavimo, suteikiančio 
autoritetą, negalima sukurti teisės ir vyriausybės prievarti- 
nės valdžios. Bet prievartinė valdžia, šitaip sukurta autori- 
teto pagrindu, gali būti naudojama dviem pagrindiniais bū- 
dais. Ją galima naudoti tik prieš teisės pažeidėjus, kurie, 
nors ir jiems šios normos teikia apsaugą, vis tiek savanau- 
diškai šias normas laužo. Kita vertus, prievartinę valdžią 
galima naudoti pajungti ir laikyti nuolatinio pavaldumo 
padėtyje valdinių grupei, kuri, palyginti su šeimininko gru- 
pe, gali būti didelė arba maža priklausomai nuo pastaro- 
sios turimų prievartos priemonių, solidarumo ir drausmės, 
taip pat nuo pirmosios bejėgiškumo ir nepajėgumo organi- 
zuotis. Tokiems engiamiesiems sistema gali nepasiūlyti nie- 


11* 323 


IX. TEISĖ IR MORALĖ 


ko, kas užtikrintų jų lojalumą, išskyrus baimę. Jie yra siste- 
mos aukos ir negauna iš jos jokios naudos. 
Ankstesniuose šios knygos skyriuose mes pabrėžėme tą 
aplinkybę, kad teisinės sistemos egzistavimas yra socialinis 
reiškinys, visuomet turintis du aspektus, kurių nė vieno ne- 
galima ignoruoti, antraip mūsų požiūris nebus tikroviškas. 
Jis apima ir su savanorišku normų akceptavimu susijusias 
pažiūras bei elgesį, ir paprastesnes pažiūras bei elgesį, su- 
sijusį su paprastu paklusimu arba nenoriu sutikimu. 
Vadinasi, teisę turinčią visuomenę sudaro tie, kurie į jos 
normas žiūri, vadovaudamiesi vidiniu požiūriu, ne tik kaip 
į patikimą numatymą tų dalykų, kurie juos ištiks pakliuvus 
į pareigūnų rankas, jeigu jie nepaklus, bet ir kaip į akcep- 
tuotus elgesio standartus. Tačiau ji taip pat apima ir tuos, 
kuriems šie teisiniai standartai turi būti primesti jėga arba 
grasinant jėga, nes jie yra arba teisės pažeidėjai, arba tie- 
siog bejėgės sistemos aukos; jiems normos rūpi tik kaip 
galimos bausmės šaltinis. Šių dviejų sudedamųjų dalių pu- 
siausvyrą lemia daug įvairių veiksnių. Jeigu sistema yra ne- 
šališka ir nuoširdžiai rūpinasi visų tų, kurių paklusnumo ji 
reikalauja, gyvybiniais interesais, ji didžiąją laiko dalį gali 
pelnyti daugelio šių asmenų ištikimybę, taigi būti stabili. 
Kita vertus, sistema gali būti ribota ir uždara, pajungta do- 
minuojančios grupės interesams, ir dėl nuolatinės maišto 
grėsmės ji gali virsti vis represyvesne ir nestabilesne. Tarp 
šių dviejų kraštutinumų būna įvairiausių šių požiūrių į teisę 
derinių, kurie dažnai būdingi net tam pačiam individui. 
Šio kalbamojo reiškinio aspekto apmąstymas atskleidžia 
išblaivančią tiesą: Žingsnis iš paprastos visuomenės formos, 
kur pirminės prievoles nustatančios normos yra vienintelės 
socialinės kontrolės priemonės, į teisinį pasaulį su jo cen- 
tralizuotai organizuota įstatymų leidybos institucija, teismais, 
pareigūnais ir sankcijomis duoda didelę naudą, bet už tai 
reikia sumokėti tam tikrą kainą. Nauda yra milžiniška: tai 

gebėjimas prisitaikyti prie pokyčių, tikrumas ir efektyvu- 
mas; kaina, kurią reikia sumokėti, yra rizika, kad centrali- 
zuotai organizuota valdžia kuo puikiausiai gali būti panau- 
dota engti daugeliui, be kurių paramos ji gali išsiversti, to- 
kiu būdu, kuris neįmanomas paprastesniam pirminių normų 
režimui. Kadangi ši rizika materializavosi ir tai gali įvykti 
dar kartą, teiginį, jog, be mūsų apibūdintojo minimalaus 
prigimtinės teisės turinio, yra tam tikras kitas būdas, ku- 
riuo teisė turi atitikti moralę, reikia labai atidžiai išnagrinė- 
ti. Daugelis tokių teiginių arba negali paaiškinti, kokia pras- 
me teisės ir moralės ryšys yra laikomas būtinu, arba, juos 
išnagrinėjus, paaiškėja, jog nors tai, apie ką jie kalba, yra 
teisinga ir svarbu, bet jeigu bandoma tai pateikti kaip bū- 
tiną teisės ir moralės ryšį, kyla didelė painiava. Šį skyrių 
baigsime šešių tokio teiginio formų nagrinėjimu. 

(1) Valdžia ir autoritetas*. Dažnai sakoma, kad, jeigu tei- 
sinė sistema negali pasikliauti tik žmogaus valdžia žmogui, 
ji turi remtis moralinės prievolės suvokimu arba tikėjimu 
sistemos moraliniu vertingumu. Šioje knygoje mes patys pa- 
brėžėme, kad grasinimais paremti įsakymai ir įprotis pa- 
klusti nepadeda suprasti teisinės sistemos pagrindų ir teisi- 
nio galiojimo idėjos. Kaip buvo plačiai įrodinėjama VI sky- 
riuje, aiškinant abu šiuos reiškinius, reikia pasitelkti 
akceptuotosios pripažinimo taisyklės sąvoką, be to, kaip bu- 
vo parodyta šiame skyriuje, būtina prievartinės valdžios eg- 
zistavimo sąlyga yra tai, kad bent kai kurie asmenys turi 
savo noru bendradarbiauti sistemoje ir akceptuoti jos nor- 
mas. Šia prasme būtų teisinga teigti, jog teisės prievartinė 
valdžia suponuoja jos akceptuotąjį autoritetą. Bet „tik val- 
džia grindžiamos teisės“ ir „teisės, akceptuojamos kaip mo- 
rališkai įpareigojančios“, dichotomija nėra išsami. Daugelį 
žmonių priversti gali istatymai, kuriuos šie žmonės nemano 


* Žr. išnašą p. 134-135. 

esant morališkai įpareigojančius; kita vertus, nors sistemos 
stabilumas būtų didžiausias, jeigu akceptuojantieji sistemą 
savo noru manytų, kad jie morališkai privalo tai daryti, bet 
teigti, kad jie taip iš tikrųjų mano, nebūtų teisinga. Jų išti- 
kimybė sistemai iš tikrųjų gali remtis daugybe įvairių sume- 
timų: ilgalaikio intereso išskaičiavimais, nesavanaudišku su- 
interesuotumu kitais, nesvarstomu paveldėtu arba tradici- 
niu požiūriu, arba net tiesiog noru daryti tai, ką daro kiti. 
Išties niekas nedraudžia akceptuojantiesiems sistemos au- 
toritetą pasitarti su savo sąžine ir nuspręsti, kad moraliniu 
požiūriu jie turėtų šios sistemos neakceptuoti, tačiau dėl 
įvairių priežasčių jie ir toliau tai daro. 

Šios banalybės galėjo tapti neaiškios dėl to, kad nusaky- 
ti Žmonių prisiimamoms teisinėms ir moralinėms prievo- 
lėms visi vartoja tuos pačius žodžius. Akceptuojantieji tei- 
sinės sistemos autoritetą į ją Žiūri vidiniu požiūriu ir savo 
santykį su jos reikalavimais išreiškia ir teisei, ir moralei 
bendra normatyvine kalba formuluodami vidinius teiginius, 
kaip antai: „Man (tau) reikia“, „Aš (jis) privalau (priva- 
10)“, „Aš (jie) turiu (turi) prievolę“. Vis dėlto tai nereiškia, 
kad juos kaip nors įpareigoja moralinis sprendimas, jog da- 
ryti tai, ko reikalauja teisė, yra morališkai teisinga. Be jo- 
kios abejonės, jeigu nepasakyta nieko daugiau, remiamasi 
prielaida, kad kiekvienas tokiais žodžiais įvardijantis savo 
arba kitų asmenų teisines prievoles nemano esant kokių 
nors moralinių arba kitokių motyvų, neleidžiančių šių prie- 
volių įvykdyti. Tačiau iš to negalima daryti išvados, kad tei- 
siškai privalomais gali būti pripažinti tik tie dalykai, kurie 
yra akceptuoti kaip morališkai privalomi. Minėtosios prie- 
laidos pagrindas yra tas faktas, kad dažnai būtų beprasmiš- 
ka pripažinti arba nurodyti teisinę prievolę, jeigu pats kal- 
bėtojas turi tvirtų moralinių arba kitokių motyvų raginti jos 
nevykdyti. 

(11) Moralės įtaka teisei. Kiekvienos šiuolaikinės valsty- 
bės teisė pateikia tūkstančius liudijimų, kad jai daro įtaką 
ir akceptuotoji socialinė moralė, ir platesni moraliniai ide- 
alai. Ši įtaka pasiekia teisę arba staiga ir atvirai per įstaty- 
mų leidybą, arba tyliai ir palengva per teismo procesą. Kai 
kuriose sistemose, kaip antai Jungtinėse Valstijose, svar- 
biausieji teisinio galiojimo kriterijai aiškiai apima teisingu- 
mo principus ir pagrindines moralines vertybes; kitose sis- 
temose, kaip antai Anglijoje, kur nėra nustatyta jokių for- 
malių aukščiausiosios įstatymų leidybos institucijos 
kompetencijos apribojimų, pati įstatymų leidyba gali ne ma- 
žiau skrupulingai laikytis teisingumo ir moralės reikalavi- 
mų. Kitų būdų, kuriais teisė atspindi moralę, yra nesuskai- 
čiuojama daugybė, tačiau jie vis dar nesulaukė reikiamo 
dėmesio: įstatymai gali būti tik teisinis kevalas ir tiesiogiai 
reikalauti, kad jį pripildant būtų remiamasi moralės princi- 
pais; nuoroda į moralės ir sąžiningumo sampratas gali būti 
pagrindas apriboti prievarta taikytinų sutarčių sričiai; atsa- 
komybė ir už civilinius, ir už baudžiamuosius teisės pažei- 
dimus gali būti suderinta su vyraujančia moralinės atsako- 
mybės samprata. Šių faktų negalėtų paneigti joks „pozity- 
vistas“; jis negalėtų paneigti ir to, kad teisinių sistemų 
stabilumas iš dalies priklauso nuo tokio pobūdžio moralės 
atitikimo. Jeigu postuluojant būtinąjį teisės ir moralės ryšį 
turima galvoje kaip tik tai, reikia sutikti, jog toks ryšys tik- 
rai yra. 

(iii) Aiškinimas. Kad įstatymus būtų galima taikyti kon- 
krečiose bylose, juos reikia aiškinti; objektyviai nagrinėjant 
teismo proceso esmę, išsklaidomi ją aptemdantys mitai ir 
tampa aišku, kaip buvo parodyta VI skyriuje, jog atvira 
teisės struktūra palieka plačią erdvę kūrybinei veiklai, ku- 
rią kai kas vadina legislatyvine veikla. Aiškindami įstaty- 
mus ar precedentus, teisėjai nėra varžomi aklo nemotyvuo- 
to pasirinkimo alternatyvų arba reikalavimo „mechaniškai“ 

daryti išvadas iš normų, turinčias iš anksto nustatytą pras- 
mę. Labai dažnai jų pasirinkimą lemia prielaida, jog jų aiš- 
kinamų normų tikslas yra protingas, t.y. normos nebuvo 
sumanytos tam, kad tarnautų neteisingumui arba pažeistų 
susiklosčiusius moralės principus. Priimant teismo sprendi- 
mą, ypač didelės konstitucinės svarbos klausimais, dažnai 
reikia ne šiaip taikyti tam tikrą vienintelį svarbų moralės 
principą, bet rinktis iš moralinių vertybių; kvaila būtų tikė- 
tis, kad ten, kur įstatymo prasmė kelia abejonių, moralė 
visuomet siūlo aiškų atsakymą. Čia teisėjai vėl gali rinktis, 
bet šis pasirinkimas nėra nemotyvuotas ar mechaniškas; pa- 
sirinkdami teisėjai dažnai atskleidžia būdingas vertybes, ku- 
riomis jie patys vadovaujasi ir kurių specifinis ryšys su tei- 
siniais sprendimais paaiškina, kodėl kai kas tokią teisėjų 
veiklą „legislatyvine“ vadina nenoriai. Minėtosios vertybės 
yra šios: nešališkumas ir neutralumas nagrinėjant alternaty- 
vas; visų asmenų, kuriems turės įtakos sprendimas, interesų 
įvertinimas; siekimas atskleisti tam tikrą priimtiną bendro 
pobūdžio principą ir juo pagrįsti sprendimą. Nėra abejonių, 
jog negalima pademonstruoti, kad priimtasis sprendimas yra 
vienintelis teisingas, nes visuomet įmanoma rasti keletą to- 
kių principų; tačiau sprendimas gali būti priimtinas kaip 
nešališko pasirinkimo rezultatas, gautas remiantis protu ir 
informacija. Visais šiais atvejais susiduriame su „lyginimu“ 
ir „balansavimu“, būdingu pastangoms vykdyti teisingumą 
konkuruojančių interesų atžvilgiu. 

Nedaugelis imtųsi neigti šių elementų, kurie visiškai ga- 
li būti vadinami „moraliniais“, svarbą darant priimtinus 
sprendimus; padrika ir kintanti aiškinimo tradicija arba ka- 
nonai, daugelyje sistemų lemiantys aiškinimą, dažnai juos 
inkorporuoja jų aiškiai neformuluodami. Bet net jeigu šiuos 
faktus siūloma laikyti būtinojo teisės ir moralės ryšio įrody- 
mu, nereikia pamiršti, kad pažeidžiant teisę tais pačiais prin- 
cipais remiamasi ne ką mažiau, negu jos laikantis. Juk nuo 

Austino laikų iki mūsų dienų priminimų, jog tokie elemen- 
tai turėtų kreipti sprendimą, daugiausia būdavo sulaukiama 
iš kritikų, maniusių, kad teisėjų vykdoma teisėdaros veikla 
dažnai būna akla socialinėms vertybėms, „automatiška“ ar- 
ba nepakankamai grindžiama protu. 

(iv) Teisės kritika. Kartais teisės ir moralės būtinasis ry- 
šys formuluojamas tik kaip teiginys, jog gera teisinė sistema 
tam tikrais atžvilgiais, tokiais kaip jau paminėti ankstesnia- 
me paragrafe, turi atitikti teisingumo ir moralės reikalavi- 
mus. Kai kas šį teiginį gali laikyti akivaizdžia gerai žinoma 
tiesa, bet tai nėra tautologija; išties kritikuojant teisę gali- 
ma nesutarti ir dėl tikrųjų moralinių standartų, ir dėl rei- 
kalaujamų atitikimo aspektų. Ar moralė, kurią teisė turi 
atitikti, kad galėtų būti laikoma gera, yra grupės, apie ku- 
rios teisę kalbama, akceptuotoji moralė ir tuo atveju, kai ji 
remiasi prietarais arba neteikia naudos ir apsaugos ver- 
gams ir engiamoms klasėms? Arba ar moralė - tai standar- 
tai, kultūringi ta prasme, kad jie remiasi racionaliu tikėji- 
mu savaime suprantamais dalykais ir pripažįsta visus žmo- 
nes turint teisę būti vienodai traktuojamiems ir vienodai 
gerbiamiems? 

Gerai žinoma, jog idėja, kad teisinė sistema turi visus 
jos akiratyje esančius žmones traktuoti kaip turinčius teisę 
į tam tikrą fundamentalią apsaugą bei fundamentalias lais- 
ves, šiandien yra visuotinai akceptuota kaip idealo konsta- 
tavimas, kuriuo neabejotinai galima remtis kritikuojant tei- 
Sę. Netgi ten, kur praktika nuo šio idealo nukrypsta, bent 
žodžiais jis paprastai pripažįstamas. Gali būti net taip, jog 
moralę, nesilaikančią požiūrio, kad visi Žmonės turi teisę 
būti traktuojami vienodai, filosofija paskelbs susipainioju- 
Sia tam tikruose vidinuose prieštaravimuose, dogmatiška ar- 
ba iracionalia. Tokiu atveju kultūringoji šias teises pripažįs- 
tanti moralė imama vertinti ypatingai — kaip vienintelė tik- 
Toji moralė, o ne tik kaip viena iš daugelio galimų moralių. 

Šių teiginių čia negalime išnagrinėti, tačiau net jeigu jie ir 
pripažįstami teisingais, jie negali pakeisti ir neturi užtem- 
dyti tos aplinkybės, kad municipalinės teisinės sistemos su 
joms būdinga pirminių ir antrinių normų struktūra gyvavo 
pakankamai ilgai, nors ir tyčiojosi iš minėtųjų teisingumo 
principų. Tai, ką galima laimėti (jeigu apskritai ką nors ga- 
lima laimėti) neigiant, jog neteisingos normos yra teisė, mes 
toliau ir aptarsime. 

(v) Tėisėtumo ir teisingumo principai. Galima sakyti, jog 
išvada, kad gera teisinė sistema, tam tikrais atžvilgiais ati- 
tinkanti moralės ir teisingumo reikalavimus, skiriasi nuo 
šių reikalavimų neatitinkančios sistemos, yra klaidinga, nes 
jeigu Žmonių elgesį kontroliuoja viešai paskelbtos ir teismų 
taikomos bendro pobūdžio normos, tai būtinai yra reali- 
zuojamas tam tikras teisingumo minimumas. Analizuodami 
teisingumo idėją, mes jau atkreipėme dėmesį? į tą aplinky- 
bę, jog pačią paprasčiausią jo formą (teisingumą taikant 
teisę) sudaro ne kas kita, kaip tik rimtas požiūris į nuosta- 
tą, kad daugybei skirtingų asmenų reikia taikyti tą pačią 
bendrąją normą, neleidžiant nei prietarams, nei interesui, 
nei kaprizui nukreipti šio proceso kita linkme. Būtent tokį 
nešališkumą ir turi užtikrinti procesiniai standartai, Angli- 
jos ir Amerikos teisininkams žinomi „prigimtinio teisingu- 
mo“ principų pavadinimu. Vadinasi, nors teisingai gali būti 
taikomi ir visiškai odioziniai įstatymai, bet pačioje grynoje 
bendrosios normos taikymo idėjoje slypi bent jau teisingu- 
mo užuomazga. 

Kitus šios minimalios teisingumo formos aspektus, ku- 
riuos tikrai galima pavadinti „prigimtiniais“, galima atskleisti 
nagrinėjant tai, kas yra būdinga faktiškai bet kuriam socia- 
linės kontrolės metodui - tiek žaidimo taisyklėms, tiek tei- 
sei: socialinė kontrolė visų pirma apima bendruosius elge- 


Žr. p. 269. 

sio standartus, perduodamus asmenų, kurie, kaip tikimasi, 
supras normas ir elgsis pagal jas be tolesnio oficialaus nu- 
rodymo. Kad tokia socialinė kontrolė funkcionuotų, nor- 
mos turi tenkinti tam tikras sąlygas: turi būti įmanoma jas 
suprasti ir joms paklusti, ir apskritai jos neturi būti retros- 
pektyvios*, nors čia gali pasitaikyti išimčių. Tai reiškia, kad 
dažniausiai tie, kurie eventualiai yra baudžiami už normų 
pažeidimą, turėjo ir galimybę, ir progą paklusti. Paprastai 
sakant, šie kontrolės pasitelkus normas bruožai yra glau- 
džiai susiję su teisingumo reikalavimais, kuriuos teisininkai 
vadina teisėtumo principais. Ir tikrai, vienas pozityvizmo 
kritikas šiuose kontrolės pasitelkus normas aspektuose įžvel- 
gė kai ką, kas prilygsta būtinajam teisės ir moralės ryšiui, 
ir pasiūlė tai pavadinti „teisės vidine morale“. Taigi, jeigu 
būtinasis teisės ir moralės ryšys reiškia būtent tai, mes ga- 
lime tokį požiūrį priimti. Deja, toks ryšys primena labai 
didelį neteisingumą. 

(vi) Tėisinis galiojimas ir priešinimasis teisei. Kad ir kaip 
neapgalvotai būtų suformuluotas šis bendras požiūris, tik 
nedaugelis pozityvistais laikomų teisės teoretikų bandytų 
paneigti teisės ir moralės ryšio formas, aprašytas pastaruo- 
siuose penkiuose skyreliuose. Kas tuomet paakino teisinį 
pozityvizmą sušukti šiuos didžiuosius karo šūkius: „Teisės 
egzistavimas yra vienas dalykas, o jos teigiamybės ir neigia- 
mybės — kitas“?: „Valstybės teisė yra ne idealas, bet tai, kas 


* Čia tikriausiai įsivėlė netikslumas, bet taip išspausdinta abiejuose 
knygos leidimuose, kuriais remiasi šis vertimas. Tačiau teisės literatūroje 
paprastai vartojamas ne retrospekcijos (atgalinio stebėjimo), bet retroak- 
cijos (atgalinio galiojimo) terminas; beje, toliau šiame tekste vartojami 
abu šie terminai. 

3 Austin, The Province of Jurisprudence Defined, Lecture V, p. 184-185. 
(Knygos pavadinime tikriausiai yra klaida: turėtų būti The Province of 
Jurisprudence Determnined; The Limits of Jurisprudence Defined yra Bentha- 
mo veikalas; žr. išnašas p. 36 ir 69. — Vėrt.) 

iš tikrųjų egzistuoja, <...> ji yra ne tai, kas turėtų būti, bet 
tai, kas yra“?!; „Teisės normos gali turėti bet kokį turinį“??? 

Šiems mąstytojams labiausiai rūpėjo vienas dalykas — 
padėti aiškiai ir sąžiningai suformuluoti teorines ir morali- 
nes problemas, kilusias dėl to, jog egzistuoja konkretūs mo- 
ralės požiūriu neteisingi įstatymai, kurie buvo išleisti tinka- 
ma forma, turi aiškią prasmę ir patenkina visus pripažįsta- 
mus sistemos galiojimo kriterijus. Jų požiūriu, raginimas 
nesuteikti tokiems įstatymams teisės vadintis „teise“ arba 
„galiojančiais“ galėtų tik supainioti ir apie šiuos įstatymus 
mąstantį teoretiką, ir vargšą pareigūną arba privatų pilietį, 
turinčius juos taikyti arba jiems paklusti. Jie manė, kad, 
susidūrus su šiomis problemomis, reikia imtis paprastesnių 
ir atviresnių priemonių, sutelkti dėmesį į kur kas geresnį ir 
tinkamesnį intelektualinį ir moralinį argumentą; reikia sa- 
kyti: „Tai yra teisė; bet ji yra pernelyg neteisinga, kad būtų 
galima ją taikyti ar jai paklusti“. 

Šio priešingo požiūrio patrauklumas išryškėja tuomet, 
kai po revoliucijų ar didžiųjų perversmų tam tikros siste- 
mos teismai turi apsvarstyti savo požiūrį į ankstesniojo re- 
žimo metu privačių piliečių arba pareigūnų teisine forma 
padarytas moralines neteisybes. Socialiniu požiūriu gali bū- 
ti pageidautina tokius piliečius ir pareigūnus nubausti, ta- 
čiau gali būti sunku arba galbūt neįmanoma atvirai retros- 
pektyviais įstatymais tai, ką ankstesniojo režimo teisė leido 
ar ko netgi reikalavo, paversti baudžiamaisiais nusikaltimais; 
moralės požiūriu tai savaime būtų odioziška. Tokiomis ap- 
linkybėmis gali atrodyti natūralu išnaudoti teisės žodyne 
slypinčią moralinę potekstę, ypač tokių prigimtinės teisės 
teorijos apsunkintų žodžių, kaip ius, recht, diritto, droit“. 


" Gray, The Nature and Sources of the Law, s. 213. 
32 Kelsen, General Theory of the Law and State, p. 213. 
* Teisė (lot., vok., it., pranc.). 

Gali kilti pagunda teigti, jog aktai, kuriais buvo įsakyta ar- 
ba leista vykdyti neteisingumą, neturi būti pripažįstami ga- 
liojusiais arba laikomi teise net ir tuo atveju, kai sistema, 
kurioje šie aktai buvo išleisti, nepripažino jokių jos įstaty- 
mų leidybos institucijos legislatyvinės kompetencijos apri- 
bojimų. Kaip tik šia forma prigimtinės teisės mokyklos ar- 
gumentai po paskutiniojo karo atgimė Vokietijoje, reaguo- 
jant į opias socialines problemas, sukeltas nacių valdymo 
negerovių ir jų pralaimėjimo. Ar reikia bausti informato- 
rius, savanaudiškais tikslais padėjusius įkalinti kitus asme- 
nis, nusižengusius nacių režimo metais išleistiems siaubin- 
giems įstatymams? Ar pokario Vokietijos teismai galėjo juos 
nuteisti tuo pagrindu, kad tokie įstatymai pažeidę prigimti- 
nę teisę ir todėl buvę negaliojantys, tad ir aukų įkalinimas 
už tokių įstatymų pažeidimus faktiškai buvęs neteisėtas, o 
pagalba įkalinant pati buvusi nusižengimas??? Kad ir kokia 
nesudėtinga ši problema atrodytų tiems, kuriems priimtinas 
požiūris, jog moraliai neteisingos normos negali būti teisė, 
ir tiems, kurie tokį požiūrį atmeta, besiginčijantieji, atrodo, 
dažniausiai nieko aiškaus nepasako apie jos bendrą pobūdį. 
Tiesa, mums šiuo atveju rūpi alternatyvūs moralinio spren- 
dimo netaikyti morališkai neteisingų normų, nepaklusti joms 
arba neleisti kitiems ginantis teisintis jomis formulavimo 
būdai; tačiau ši problema klaidingai pateikiama kaip verba- 
linė. Nė viena ginčo šalis nebūtų patenkinta, jeigu jai pasa- 
kytų: „Taip, jūs esate teisūs, angliškai (arba vokiškai) tei- 
singa būtų tą dalyką pavadinti taip, kaip jūs ir pavadinote“. 
Antai pozityvistas galėtų remtis anglų kalbos žodžių varto- 


3 Žr. 1945 m. liepos 27 d. sprendimą, Oberlandesgericht Bamberg, 
5 Sūddeutsche Juristen-Zeitung, 207, plačiai aptartą: H. L. A. Hart, „Legal 
Positivism and the Separation of Law and Morals“, in M. Harvard L. Rev. 
(1958), 598, ir L. Fuller, „Positivism and Fidelity to Law“, ibid., p. 630. 
Bet atkreipkite dėmesį į patikslintą šio sprendimo vertinimą toliau, 
p. 461—-462. 

sena, parodydamas, kad teiginys, jog teisės norma yra per- 
nelyg neteisinga, kad jai būtų galima paklusti, nėra priešta- 
ringas ir kad iš prielaidos, jog norma yra pernelyg neteisin- 
ga, kad jai būtų galima paklusti, neišplaukia, jog ši norma 
nėra galiojanti teisės norma, tačiau jo oponentai vargu ar 
laikys tai pagrindu baigti bylą. 

Trumpai tariant, jeigu šią problemą traktuotume tik kaip 
kalbos vartojimo taisyklių problemą, su ja tinkamai susido- 
roti nepavyktų. Juk iš tikrųjų ginčijamasi dėl platesnės ir 
siauresnės sampratų santykinio pranašumo arba dėl papras- 
tai socialiniame gyvenime veiksmingai normų sistemai pri- 
klausančių normų klasifikavimo būdo. Jeigu mums tektų 
racionaliai pasirinkti vieną iš šių sampratų, tai reikėtų da- 
ryti dėl to, jog viena iš jų yra pranašesnė už kitą tuo atžvil- 
giu, kad ji bus naudinga mūsų teoriniams tyrinėjimams ar- 
ba pastūmės į priekį mūsų moralinius svarstymus ir suteiks 
jiems aiškumo, arba ir viena, ir kita. 

Platesnioji iš šių dviejų konkuruojančių teisės sampratų 
apima siauresniąją. Pasirinkę platesniąją sampratą, mes sa- 
vo teorinius tyrinėjimus nukreipsime į grupę, o „teise“ lai- 
kysime visas normas, galiojančias pagal formalius pirminių 
ir antrinių normų sistemos kriterijus, net jeigu kai kurios iš 
jų pažeidžia pačios visuomenės moralę arba tai, ką mes 
galime laikyti kultūringa arba tikrąja morale. Pasirinkę siau- 
resniąją sampratą, tokias moralę pažeidžiančias normas iš 
„teisės“ pašalintume. Tikriausiai aišku, jog, pasirinkus siau- 
resniąją sampratą, teoriškai ar moksliškai tiriant teisę kaip 
socialinį reiškinį nieko negalima laimėti: ši samprata reika- 
laus, kad būtų pašalintos tam tikros normos, net jeigu joms 
būdingi visi kiti sudėtingi teisės požymiai. Pasiūlymas palik- 
ti tokias normas nagrinėti kitai disciplinai, žinoma, neduotų 
nieko, išskyrus painiavą, todėl suprantama, kad nei istori- 
niai, nei kitokie teisės tyrinėjimai nemato reikalo tai daryti. 
Jeigu pasirinktume platesniąją teisės sampratą, mes galėtu- 

me teisės tyrimuose rasti vietą ir morališkai neteisingų įsta- 
tymų ypatumams, kad ir kokie jie būtų, ir visuomenės re- 
akcijai į šiuos įstatymus. Vadinasi, siauresnės sampratos pa- 
sirinkimas šiuo atveju neišvengiamai turi sutrikdyti mūsų 
pastangas suprasti pirminių ir antrinių normų sistemoje glū- 
dinčio specifinio socialinės kontrolės metodo raidą ir jo 
potencialias galimybes. Šio metodo taikymo tyrimas apima 
piktnaudžiavimo juo tyrimą. 

Tai galbūt siauresnioji teisės samprata moraliniuose svars- 
tymuose yra vertinga praktikos požiūriu? Kuria prasme, su- 
sidūrus su morališkai neteisingais reikalavimais, geriau yra 
manyti: „Tai jokiu būdu nėra teisė“, negu „Tai yra teisė, bet 
ji pernelyg neteisinga, kad jai būtų galima paklusti arba ją 
taikyti“? Ar žmonės blaiviau galvos, ar jie bus labiau pasi- 
rengę nepaklusti, jeigu to reikalauja moralė? Ar ši sampra- 
ta padės rasti geresnių būdų spręsti tokioms problemoms, 
kaip tos, kurias mums paliko nacių režimas? Niekas neabe- 
joja, kad idėjos daro įtaką; tačiau neatrodo, kad pastangos 
auklėti ir mokyti Žmones vadovautis siauresniąja teisinio 
galiojimo samprata, kurioje nėra vietos galiojantiems, bet 
morališkai klaidingiems įstatymams, paskatins juos atkak- 
liau priešintis blogiui susidūrus su organizuotos jėgos gra- 
sinimais arba padės jiems aiškiau suvokti tai, kas moralės 
požiūriu statoma ant kortos, kai reikalaujama paklusti. Tol, 
kol žmonės gali tikėtis, jog kas nors su jais bendradarbiaus 
tokiu mastu, kad įgalintų juos viešpatauti kitų atžvilgiu, jie 
naudos teisės formas kaip vieną iš savo įrankių. Pikti žmo- 
nės nustatinės piktas normas, kurias kiti vers vykdyti. Jeigu 
žmonės nori tapti įžvalgesni, susidūrę su oficialiu piktnau- 
džiavimu valdžia, jiems iš tikrųjų labiausiai reikia nepamiršti, 
jog pažymėjimas, kad kas nors teisiškai galioja, nėra lemia- 
mas dalykas sprendžiant paklusimo klausimą ir jog, nors ir 
kokia didinga būtų oficialiosios sistemos didybės arba auto- 

riteto aura, šios sistemos reikalavimus galų gale reikia nuo- 
dugniai išnagrinėti moralės požiūriu. Išties labiau tikėtina, 
jog šis suvokimas, kad už oficialios sistemos ribų yra dar 
kažkas, kuo remdamasis individas blogiausiu atveju turi iš- 
spręsti savo paklusimo problemas, gyvuos tarp tų, kurie yra 
pratę manyti, kad teisės normos gali būti ir neteisingos, 
negu tarp tų, kurie mano, kad niekas, kas neteisinga, nie- 
kur negali turėti teisės statuso. 

Bet yra ir stipresnis argumentas, skatinantis pasirinkti 
platesniąją teisės sampratą, leidžiančią manyti ir sakyti: „Tai 
yra teisė, bet ji neteisinga“, - neteisingų normų nepripažįs- 
tant teise, būtų be galo supaprastinta dėl šių normų kylan- 
čių moralinių problemų įvairovė. Ankstesnieji autoriai, rei- 
kalavę, kaip Benthamas ir Austinas, skirti, kas yra teisė ir 
kas ji turėtų būti, taip elgėsi iš dalies dėl to, jog manė, kad 
jeigu žmonės neskirs šių dalykų, jie gali neskaičiuodami, 
kiek tai kainuos visuomenei, daryti skubotas išvadas, esą 
įstatymai yra negaliojantys ir jiems nereikia paklusti. Bet, 
greta šio anarchijos pavojaus, kuris gali būti ir pervertintas, 
pernelyg didelis supaprastinimas gali įgyti ir kitą formą. 
Pasirinkus siauresnį požiūrį ir kreipiant dėmesį tik į asme- 
nį, iš kurio reikalaujama paklusti blogoms normoms, mums 
gali atrodyti visai nesvarbu, ar jis mano susiduriąs su galio- 
jančia „teisės“ norma, ar ne, jeigu jis yra įsitikinęs, jog mo- 
ralės požiūriu šis reikalavimas yra neteisingas, ir daro tai, 
ko reikalauja moralė. Bet, greta moralinės paklusimo pro- 
blemos (ar aš turiu padaryti šį blogą darbą?), yra ir sokra- 
tiškoji pasidavimo problema: ar aš turiu leistis nubaudžia- 
mas už savo nepaklusnumą, ar turiu pabėgti? Be to, yra 
dar ir klausimas, su kuriuo susidūrė pokario Vokietijos teis- 
mai: „Ar mes turime bausti dariusius šiuos blogus darbus, 
jeigu jiems tai leido tuo metu galiojusios blogos normos?“. 
Šie klausimai kelia labai skirtingas moralės ir teisingumo 
problemas, kurias reikia nagrinėti atskirai vienas nuo kitų, 

nes visiškas ir galutinis atsisakymas blogus įstatymus pripa- 
žinti galiojančiais, nesvarbu, kokiu tikslu, negali padėti iš- 
spręsti šias problemas. Moralės problemos yra subtilios ir 
sudėtingos, ir jų negalima spręsti šiuo šiurkščiu būdu. 

Teisės samprata, teisės negaliojimą skirianti nuo jos ne- 
moralumo, leidžia mums įžvelgti šių atskirų problemų su- 
dėtingumą ir įvairovę; tuo tarpu siauroji teisės samprata, 
neigianti neteisingas normas teisiškai galiojant, gali paslėp- 
ti tai nuo mūsų. Galima sutikti, jog Vokietijos informato- 
riai, savanaudiškais tikslais padėję nubausti kitus asmenis 
pagal tuos siaubingus įstatymus, padarė moralės draudžia- 
mą dalyką; tačiau moralė taip pat reikalauja, kad valstybė 
baustų tik tuos, kurie, darydami blogį, darė tai, ką valstybė 
tuo metu draudė. Tai nulla poena sine lege* principas. Jeigu 
reikia pasikėsinti į šį principą, kad galima būtų išvengti to, 
kas laikoma didesniu blogiu negu šio principo paaukoji- 
mas, tiesiog gyvybiškai būtina tuos dalykus, kurie pastatyti 
ant kortos, aiškiai identifikuoti. Retroaktyvios bausmės at- 
vejai neturi būti panašūs į įprastus nubaudimo už tuo metu 
neteisėtą veiką atvejus. Nesudėtinga pozityvistinė doktrina, 
teigianti, jog moraliai neteisingos normos vis tiek gali būti 
teisė, turi bent jau tokį pranašumą, kad ji nesiūlo apsimes- 
ti, jog ekstremaliomis sąlygomis nereikės rinktis kurios nors 
iš kelių blogybių. 


* Nėra bausmės be įstatymo (lot.). 

1. Dėl ko kyla abejonių 


Pirminių ir antrinių normų junginio idėją, kuriai šioje 
knygoje skiriama tokia reikšminga vieta, galima laikyti vi- 
duriu tarp teisinių kraštutinumų. Teisės teorija rakto teisei 
suprasti ieškojo kartais paprastoje grasinimais paremtų įsa- 
kymų idėjoje, o kartais — sudėtingoje moralės idėjoje. Su 
abiem šiomis idėjomis teisė išties turi daug bendrų bruožų 
ir sąsajų; vis dėlto, kaip matėme, niekada neišnyksta pavo- 
jus, kad jų reikšmė bus pervertinta, o teisės ypatumai, ski- 
riantys ją nuo kitų socialinės kontrolės priemonių, bus už- 
temdyti. Tuo ir gera idėja, kurią mes pasirinkome kaip svar- 
biausiąją, kad ji leidžia įvairialypius teisės, prievartos ir 
moralės ryšius matyti tokius, kokie jie iš tikrųjų yra, ir iš 
naujo apmąstyti, kodėl jie yra reikalingi ir ar apskritai jie 
yra reikalingi. 

Nors pirminių ir antrinių normų junginio idėja ir pasi- 
žymi šiais teigiamais bruožais ir nors ji harmoningai dera 
su įpratimu traktuoti šio būdingo normų junginio buvimą 
kaip pakankamą sąlygą, leidžiančią vartoti posakį „teisinė 
sistema“, mes nepretenduojame apibrėžti žodį „teisė“ rem- 
damiesi šia idėja. Kaip tik dėl to, kad mes nepretenduoja- 
me šitokiu būdu identifikuoti arba reguliuoti tokių žodžių, 
kaip „teisė“ arba „teisinis“, vartojimą, šioje knygoje siekia- 
ma veikiau nušviesti teisės sampratą, o ne pateikti „teisės“ 

apibrėžimą, kuris, kaip natūraliai būtų tikimasi, turėtų nu- 
rodyti šių posakių vartojimo taisyklę arba taisykles. Laiky- 
damiesi šio tikslo, paskutiniame skyriuje mes nagrinėjome 
vokiečių bylose pareikštą nuomonę, esą tam tikroms nor- 
moms, įvertinus jų moralinį neteisingumą, nereikėtų pri- 
pažinti teisės vadintis galiojančia teise net ir tuo atveju, kai 
jos priklauso esamai pirminių ir antrinių normų sistemai. 
Galiausiai šią nuomonę mes atmetėme; tačiau mes tai pa- 
darėme ne dėl to, kad ji prieštaravo pažiūrai, jog tokiai 
sistemai priklausančios normos turi būti vadinamos „teise“, 
ir ne dėl to, kad ji prieštaravo susiklosčiusiai vartosenai. 
Pastangas susiaurinti galiojančių įstatymų klasę, pašalinant 
iš jos tai, kas morališkai neteisinga, mes kritikavome visai 
kitu pagrindu — kad jos nei paspartina teorinius tyrinėjimus 
arba moralinius svarstymus, nei suteikia jiems aiškumo. Iy- 
rinėjimai parodė, kad šiuos tikslus atitinka susiklosčiusiai 
vartosenai neprieštaraujanti ir net ir moraliai neteisingas 
normas laikyti teise leidžianti platesnioji koncepcija. 
Tarptautinė teisė — priešingas atvejis. Juk nors žodžio 
„teisė“ vartojimas šiuo atveju atitinka per pastaruosius 150 
metų susiklosčiusią praktiką, bet tai, kad čia nėra tarptau- 
tinės įstatymų leidybos institucijos, privalomąją jurisdikciją 
turinčių teismų bei centralizuotai organizuotų sankcijų, pa- 
skatino — bent jau teisės teoretikus — nuogąstauti. Šių ins- 
titutų nebuvimas reiškia, kad valstybėms skirtosios normos 
primena tą paprastą, tik iš pirminių prievoles nustatančių 
normų susidedančią socialinės struktūros formą, kurią, ap- 
tikę ją individų visuomenėse, mes esame pratę priešpriešin- 
ti brandžioms teisinėms sistemoms. Kaip parodysime, iš tiesų 
galima bandyti įrodyti, jog tarptautinė teisė stokoja ne tik 
įstatymų leidybos instituciją ir teismus sukuriančių antrinių 
keitimo ir bylų sprendimo normų, bet ir tiksliai teisės „šal- 
tinius“ apibrėžiančios ir bendrus jos normų identifikavimo 
kriterijus teikiančios unifikuojančios pripažinimo taisyklės. 

Šie skirtumai išties stulbinantys, todėl klausimą „Ar tarp- 
tautinė teisė tikrai yra teisė?“ vargu ar galima apeiti. Bet 
ir šiuo atveju mes nei atmesime daugeliui kylančias abejo- 
nes, paprasčiausiai primindami susiklosčiusią vartoseną, nei 
jas tiesiog patvirtinsime remdamiesi tuo, jog pirminių ir 
antrinių normų junginio buvimas yra būtina, o kartu ir pa- 
kankama sąlyga, kad posakis „teisinė sistema“ būtų varto- 
jamas teisingai. Vietoj to mes smulkiai išnagrinėsime šių 
iškilusių abejonių pobūdį ir, kaip ir Vokietijos atveju, pa- 
klausime, ar tikėtina, kad įprastinė platesnioji posakio „tarp- 
tautinė teisė“ vartosena sukliudytų siekti kokio nors prak- 
tinio arba teorinio tikslo. 

Nors mes šiam klausimui skirsime tik vieną skyrių, kai 
kurie rašytojai šiam tarptautinės teisės pobūdžio klausimui 
skiria dar mažiau vietos. Jiems atrodo, kad klausimas „Ar 
tarptautinė teisė tikrai yra teisė?“ iškilo arba išliko tik dėl 
to, kad banalus žodžių reikšmių klausimas buvo klaidingai 
palaikytas rimtu daiktų prigimties klausimu: kadangi faktai, 
skiriantys tarptautinę teisę nuo municipalinės teisės, yra aiš- 
kūs ir gerai žinomi, vienintelis klausimas, į kurį reikia atsa- 
kyti, yra klausimas, ar mes laikysimės egzistuojančios kon- 
vencijos, ar nuo jos nukrypsime; bet tai yra toks dalykas, 
kurį kiekvienas asmuo turi pats sau nuspręsti. Tačiau toks 
trumpas šio klausimo sprendimo būdas tikrai yra pernelyg 
trumpas. Iš tiesų kaip viena iš priežasčių, paskatinusių teo- 
retikus dvejoti, ar Žodį „teisė“ galima taikyti ir tarptautinei 
teisei, tam tikrą vaidmenį suvaidino labai paprasta ir tie- 
siog absurdiška pažiūra į tai, kaip reikėtų pateisinti to pa- 
ties žodžio taikymą daugeliui skirtingų dalykų. Principo, ku- 
riuo paprastai vadovaujamasi išplečiant bendrus klasifikaci- 
nius terminus, tipų įvairovė jurisprudencijoje pernelyg dažnai 
buvo ignoruojama. Ir vis dėlto abejonių dėl tarptautinės 
teisės šaknys glūdi giliau, ir jos yra kur kas įdomesnės, 
negu šios klaidingos pažiūros į žodžių vartojimą. Maža to, 

dvi šio trumpo klausimo („Ar mes laikysimės egzistuojan- 
čios konvencijos, ar nuo jos nukrypsime?“) sprendimo bū- 
do pasiūlytos alternatyvos nėra vienintelės; juk, be jų, yra 
dar alternatyva išaiškinti ir išnagrinėti principus, faktiškai 
kreipusius esamą vartoseną. 

Pasiūlytasis trumpas kelias tikrai būtų tinkamas, jeigu 
mes turėtume reikalą su tikriniu daiktavardžiu. Jeigu kas 
nors paklaustų, ar „Londonu“ vadinama vieta tikrai yra Lon- 
donas, mes negalėtume padaryti nieko daugiau, kaip tik 
priminti šiam žmogui konvenciją ir palikti jam pačiam spręs- 
ti, ar šios konvencijos laikytis, ar parinkti kitą vardą pagal 
savo paties skonį. Tokiu atveju būtų absurdiška klausti, ko- 
kiu principu remiantis Londonas buvo pavadintas būtent 
taip ir ar Šis principas buvo priimtinas. Tai būtų absurdiška 
todėl, kad tikrinio vardo suteikimas remiasi tik ad hoc* 
konvencija, tuo tarpu bet kurios rimtos diciplinos bendrųjų 
terminų taikymo išplėtimas visuomet remiasi tam tikru prin- 
cipu ar loginiu pagrindu, nors galbūt iškart ir negalima pa- 
sakyti, koks jis yra. Kuomet, kaip ir šiuo atveju, tokiu tai- 
kymo išplėtimu abejoja tie, kurie faktiškai sako: „Mes žino- 
me, jog tai vadinama teise, bet ar tai tikrai teisė?“, 
reikalaujama — be abejo, miglotai, — kad principas būtų 
išaiškintas, o jo patikimumas patikrintas. 

Mes aptarsime du pagrindinius abejonių dėl tarptauti- 
nės teisės teisinio pobūdžio šaltinius, o drauge ir tuos žings- 
nius, kurių, kilus šioms abejonėms, ėmėsi teoretikai. Abiejų 
rūšių abejonės kyla dėl tarptautinei teisei nepalankaus jos 
lyginimo su municipaline teise, kuri laikoma aiškiu, tipišku 
pavyzdžiu to, kas yra teisė. Pirmųjų šaknys glūdi teisės, kaip 
visų pirma grasinimais paremtų įsakymų, sampratoje; jos 
akcentuoja tarptautinės teisės normų ir municipalinės tei- 
sės normų pobūdžio skirtingumą. Antrosios rūšies abejones 
sužadina obskurantiškas tikėjimas, kad valstybės iš esmės 


* Šiuo atveju (Iot.). 

nesugeba būti teisinės prievolės subjektais; jos akcentuoja 
tarptautinės teisės subjektų ir municipalinės teisės subjektų 
pobūdžio skirtingumą. 


2. Prievolės ir sankcijos 


Abejonės, kurias mes aptarsime, dažnai išdėstomos tarp- 
tautinės teisės knygų įvadiniuose skyriuose ir formuluoja- 
mos kaip klausimas: „Kaip gali būti įpareigojanti tarptauti- 
nė teisė?“. Vis dėlto ši populiari klausimo forma yra labai 
paini; todėl dar prieš imantis šio klausimo reikia panagri- 
nėti ankstesnįjį, į kurį atsakymas anaiptol nėra aiškus. Šis 
ankstesnis klausimas yra toks: kas turima galvoje sakant, 
kad teisė yra „įpareigojanti“, kai kalbama apie visą teisinę 
sistemą? Teiginys, jog, atskira sistemos norma įpareigoja kon- 
kretų asmenį, teisininkams yra žinomas, 0 jo prasmė yra 
pakankamai aiški. Mes galime šį teiginį perfrazuoti taip: 
kalbamoji norma yra galiojanti norma, o atitinkamas as- 
muo pagal ją turi tam tikrą prievolę arba pareigą. Be to, 
būna tam tikrų situacijų, kuriose formuluojami dar ben- 
dresni šios formos teiginiai. Tam tikromis aplinkybėmis ga- 
lima abejoti, ar viena arba kita teisinė sistema yra taikytina 
konkrečiam asmeniui. Tokių abejonių gali kilti esant teisės 
normų kolizijai, taip pat tarptautinėje viešojoje teisėje. Pir- 
muoju atveju galima paklausti, ar Prancūzijos, ar Anglijos 
teisė įpareigoja konkretų asmenį su konkrečiu sandoriu su- 
sijusiais klausimais, o antruoju atveju galima paklausti, ar, 
pavyzdžiui, priešo okupuotos Belgijos gyventojus įpareigojo 
tai, ką Belgijos vyriausybė emigracijoje teigė esant Belgijos 
teisę, ar okupacinės valdžios ordonansai. Bet abiem atve- 
jais tokie klausimai yra teisės klausimai, iškylantys tam tik- 
ros teisinės sistemos (municipalinės arba tarptautinės) vi- 
duje, ir jie sprendžiami vadovaujantis tos sistemos normo- 

mis ir principais. Čia keliamas klausimas ne dėl normų ben- 
dro pobūdžio, bet tik dėl šių normų veikimo srities arba 
dėl galėjimo jas taikyti konkrečiomis aplinkybėmis konkre- 
tiems asmenims arba sandoriams. Trumpai tariant, klausi- 
mas „Ar tarptautinė teisė yra įpareigojanti?“ ir jam gimi- 
niški klausimai „Kaip tarptautinė teisė gali būti įpareigo- 
janti?“ arba „Kas lemia tai, kad tarptautinė teisė yra įpa- 
reigojanti?“ yra skirtingos eilės klausimai. Jais išreiškiama 
abejonė ne dėl galėjimo taikyti, bet dėl bendro tarptautinės 
teisės teisinio statuso; šią abejonę tiesiau galima išreikšti 
tokiu klausimu: „Ar galima prasmingai ir teisingai teigti, 
jog tokios normos, kaip šios, sukelia prievoles?“ Iš minėto- 
se knygose vykstančių diskusijų aišku, kad šiuo atveju vie- 
nas iš abejonių šaltinių yra tiesiog centralizuotai organizuo- 
tų sankcijų sistemos nebuvimas. Tai vienas iš tarptautinei 
teisei nepalankaus jos lyginimo su municipaline teise, ku- 
rios normos neabejotinai yra laikomos „įpareigojančiomis“ 
ir tapatinamos su teisinės prievolės paradigmomis, aspektų. 
Tolesnis argumentavimas yra paprastas: jeigu dėl šios prie- 
žasties tarptautinės teisės normos nėra „įpareigojančios“, 
tai jų priskyrimo teisei negalima pateisinti ir dėl to į jį 
nereikia žiūrėti rimtai; juk kad ir kokios tolerantiškos būtų 
bendrinės kalbos formos, šitai yra pernelyg didelis skirtu- 
mas, kad jo būtų galima nepastebėti. Visų spekuliacijų apie 
teisės esmę ištakos - tai prielaida, kad jos buvimas bent jau 
tam tikrą elgesį padaro privalomą. 

Nagrinėdami šį argumentą, kiekvieną su tarptautinės sis- 
temos faktine puse susijusią abejonę laikysime liudijančia 
jo naudai. Atkreipkime dėmesį, kad nei Tautų Sąjungos Sta- 
tuto 16 straipsnis, nei Jungtinių Tautų Įstatų VII skyrius 
nesukūrė tarptautinėje teisėje nieko, kas galėtų prilygti mu- 
nicipalinės teisės sankcijoms. Nepaisant Korėjos karo, taip 
pat to, kas moralės požiūriu gali būtų pamokoma Sueco 
konflikte, mes darome prielaidą, kad tada, kai Įstatų nuo- 

statų dėl prievartinio teisės įgyvendinimo taikymas yra svar- 
bus, labai gali būti, jog šias nuostatas paralyžiuos veto, to- 
dėl jas reikia laikyti egzistuojančiomis tik popieriuje. 

Tvirtinti, jog tarptautinė teisė nėra įpareigojanti dėl to, 
kad ji stokoja organizuotų sankcijų, reiškia tyliai priimti 
teisės teorijos, teigiančios, jog teisė yra iš esmės susijusi su 
grasinimais paremtais įsakymais, siūlomą prievolės analizę. 
Kaip matėme, ši teorija tapatina „prievolės turėjimą“ arba 
„buvimą įpareigotu“ su „tikimybe patirti sankciją arba baus- 
mę, kuri gresia už nepaklusimą“. Vis dėlto, kaip jau buvo 
parodyta, šis tapatinimas iškreipia tą vaidmenį, kurį prievo- 
lės ir pareigos idėjos visuomet vaidino teisinėje mintyje bei 
samprotavimuose. Net veiksmingas ir organizuotas sankci- 
jas turinčioje municipalinėje teisėje dėl daugelio III skyriu- 
je nurodytų priežasčių reikia skirti išorinio prediktyvistinio 
teiginio „Tikėtina, jog aš (tu) nukentėsiu (nukentėsi) dėl 
savo nepaklusnumo“ prasmę nuo vidinio normatyvinio tei- 
ginio „Aš (tu) turiu (turi) prievolę veikti štai tokiu būdu“, 
kuris konkretaus Žmogaus situaciją įvertina normų, akcep- 
tuotų kaip orientaciniai elgesio modeliai, požiūriu. Tiesa, 
ne visos normos sukelia prievoles ir pareigas; tiesa ir tai, 
kad tos normos, kurios sukelia prievoles ir pareigas, pa- 
prastai ragina paaukoti privačius interesus, 0 jas palaiko 
rimti reikalavimai elgtis pagal šias normas bei atkakli nu- 
krypimų nuo šių normų kritika. Tačiau kai tik mes išsiva- 
duojame iš prediktyvistinės analizės bei ją paskatinusios tei- 
sės sampratos, iš esmės laikančios teisę grasinimais parem- 
tais įsakymais, atrodo, nebėra jokios rimtos priežasties, dėl 
kurios reikėtų normatyvinę prievolės idėją apriboti normo- 
mis, palaikomomis organizuotų sankcijų. 

Tačiau reikia apsvarstyti ir kito tipo argumentą, labiau 
įtikinamą dėl to, kad jis nesiejamas su prievolės apibrėži- 
mu, grindžiamu sankcijų, kuriomis grasinama, tikėtinumu. 
Skeptikas galėtų atkreipti dėmesį į tai, ką ir mes patys pa- 

brėžėme: municipalinėje teisinėje sistemoje yra tam tikros 
nuostatos, kurios pagrįstai vadinamos būtinomis; tokios nuo- 
statos yra pirminės prievoles nustatančios normos, normos, 
draudžiančios laisvai vartoti smurtą, taip pat normos, lei- 
džiančios oficialiai vartoti jėgą kaip šių ir kitų normų sank- 
ciją. Jeigu tokios normos bei jas palaikančios organizuotos 
sankcijos šia prasme yra būtinos municipalinei teisei, argi 
jos lygiai taip pat nėra būtinos tarptautinei teisei? Net ne- 
akcentuojant, jog tai išplaukia iš pačios žodžių „įpareigo- 
jantis“ ir „prievolė“ reikšmės, galima manyti, jog taip ir 
yra. 

Atsakymą į tokio tipo argumentą diktuoja nuolatinį mu- 
nicipalinės teisės psichologinį ir fizinį kontekstą suformuo- 
jančios elementarios tiesos apie Žmones ir juos supančią 
aplinką. Fizinės jėgos ir pažeidžiamumo požiūriu apytikriai 
lygių individų visuomenėse fizinės sankcijos yra ir būtinos, 
ir įmanomos. Jos reikalingos tam, kad savanoriškai paklūs- 
tantieji teisės suvaržymams netaptų teisės pažeidėjų, kurie 
naudojasi kitų pagarbos teisei teikiamais pranašumais, bet, 
nesant tokių sankcijų, patys jos negerbia, aukomis. Neizo- 
liuotai vienas nuo kito gyvenantys individai turi tiek daug 
progų padaryti žalą kitiems, jeigu ne atvirai užpuldami, tai 
klasta, 0 jų šansai išvengti bausmės yra tokie dideli, kad nė 
vienoje visuomenėje, išskyrus pačias paprasčiausias jos for- 
mas, jokiomis grynai natūraliomis įbauginimo priemonėmis 
negalima būtų sulaikyti tų, kurie yra pernelyg pikti, perne- 
lyg kvaili arba pernelyg silpni, kad paklustų teisei. Tačiau ir 
dėl paties apytikrės lygybės fakto, ir dėl aiškių paklusimo 
suvaržymų sistemai teikiamų pranašumų vargu ar galima 
tikėtis, kad kokios nors teisės pažeidėjų sąjungos jėgos vir- 
šytų jėgas tų, kurie savanoriškai bendradarbiauja palaiky- 
dami šią sistemą. Tokiomis aplinkybėmis, kurios sudaro mu- 
nicipalinės teisės foną, sankcijas teisės pažeidėjams galima 
sėkmingai taikyti palyginti menkai rizikuojant, 0 jų grėsmė 

reikšmingai papildys esamas natūralias įbauginimo priemo- 
nes. Bet kaip tik dėl to, kad paprastos gerai žinomos tiesos, 
tinkančios individams, netinka valstybėms, o tarptautinės 
teisės faktinis fonas taip labai skiriasi nuo municipalinės 
teisės faktinio fono, nėra nei lygiai tokios pat sankcijų bū- 
tinybės (nors gali būti pageidautina, kad tarptautinė teisė 
būtų palaikoma sankcijomis), nei lygiai tokios pat perspek- 
tyvos, kad jos bus naudojamos saugiai ir efektyviai. 

Taip yra todėl, kad agresija tarp valstybių yra visai ne- 
panaši į agresiją tarp individų. Smurto vartojimas tarp vals- 
tybių turi būti viešas, todėl, nors ir nėra tarptautinės poli- 
cijos, labai mažai tikėtina, kad šis reikalas liks tik tarp ag- 
resoriaus ir aukos, kaip galėtų būti žmogžudystės arba va- 
gystės atveju, jeigu nebūtų policijos. Pradėti karą net stip- 
resnei valstybei reiškia rizikuoti sulaukti tokių pasekmių, 
kurias retai kada galima racionaliai ir aiškiai numatyti. Kita 
vertus, dėl to, kad valstybės nėra lygios, negalima visada 
būti tikriems, jog susivienijusios tarptautinės tvarkos šali- 
ninkų jėgos viršys į agresiją linkusių valstybių jėgas. Vadi- 
nasi, sankcijų organizavimas ir naudojimas gali būti susijęs 
su didžiausia rizika, o sankcijų grėsmė labai menkai papil- 
dys natūralias įbauginimo priemones. Šiomis labai skirtin- 
gomis faktinėmis aplinkybėmis tarptautinė teisė vystėsi ki- 
taip negu municipalinė teisė. Jeigu už nusikaltimus nebūtų 
taikomos organizuotos represijos ir bausmės, šiuolaikinių 
valstybių gyventojai smurto ir vagysčių galėtų tikėtis kas 
valandą; tačiau valstybių gyvenime tarp siaubingų karų bū- 
davo ilgi taikos metai. Žinant, kuo kare rizikuojama ir kas 
statoma ant kortos, taip pat valstybių tarpusavio poreikius, 
racionalu tikėtis tik šių taikos metų; tačiau juos verta regu- 
liuoti normomis, kurios skiriasi nuo municipalinės teisės 
normų (be kitų dalykų) tuo, jog nesukuria jokio centrinio 
organo, užtikrinančio jų prievartinį įgyvendinimą. Ir vis dėlto 
apie tai, ko šios normos reikalauja, ir galvojama, ir kalba- 

ma kaip apie privalomą dalyką; yra ir visuotinis spaudimas, 
verčiantis paklusti normoms; šiomis normomis remiasi pre- 
tenzijos bei jų pripažinimas, 0 jų pažeidimas laikomas pa- 
teisinančiu ne tik primygtinius reikalavimus gauti kompen- 
saciją, bet ir represalijas* bei atsakomuosius veiksmus**. 
Kai normų nepaisoma, tai daroma ne todėl, kad jos nėra 
įpareigojančios; anaiptol, stengiamasi nuslėpti faktus. Žino- 
ma, galima sakyti, jog tokios normos yra efektyvios tik tol, 
kol jos liečia klausimus, dėl kurių valstybės nelinkusios ka- 
riauti. Taip tikrai gali būti, ir tai nepalankiai atsilieptų šios 
sistemos svarbai ir jos vertei Žmonijai. Tačiau tai, jog tiek 
daug dalykų galima užtikrinti, liudija, kad iš organizuotų 
sankcijų būtinumo municipalinei teisei jos fizinių ir psicho- 
loginių faktų sąlygomis negalima daryti paprastos išvados, 
esą be šių sankcijų tarptautinė teisė, funkcionuojanti visiš- 
kai kitokiame kontekste, neužkrauna prievolių, nėra „įpa- 
reigojanti“ arba nėra verta vadintis „teise“. 


3. Prievolė ir valstybių suverenitetas 


Didžioji Britanija, Belgija, Graikija, Sovietų Rusija turi 
teises ir prievoles pagal tarptautinę teisę ir todėl yra jos 
subjektai. Tai atsitiktiniai valstybių, kurias eilinis Žmogus 
laiko nepriklausomomis, o teisininkas — „suvereniomis“, pa- 
vyzdžiai. Vienas iš patvariausių su tarptautinės teisės priva- 
lomuoju pobūdžiu susijusių keblumų šaltinių buvo sunku- 
mai, kylantys siekiant pripažinti arba paaiškinti tą faktą, 


* Prievartos priemonės, kurių imasi valstybė, atsakydama į, jos ma- 
nymu, tarptautinės teisės požiūriu neteisėtus kitos valstybės veiksmus. 
Paprastai represalijos nesiejamos su ginkluotos jėgos naudojimu. 

** Turimos galvoje retorsijos — valstybės teisinės gynybos priemonės, 
kurių ji imasi siekdama paveikti kitą valstybę, kad ši nutrauktų pirmosios 
valstybės atžvilgiu vykdomus nedraugiškus veiksmus, diskriminacinę poli- 
tiką ir pan. 

kad suvereni valstybė taip pat gali būti įpareigota arba tu- 
rėti prievolę pagal tarptautinę teisę. Tam tikra prasme ši 
skeptiško požiūrio forma yra radikalesnė negu prieštaravi- 
mas, jog tarptautinė teisė nėra įpareigojanti dėl to, kad ji 
stokoja sankcijų. Juk pastarąjį prieštaravimą būtų galima 
pašalinti, jeigu tarptautinę teisę vieną dieną sustiprintų sank- 
cijų sistema, tuo tarpu šis prieštaravimas remiasi konsta- 
tuojamu arba tik numanomu valstybės, kuri kartu yra ir 
suvereni, ir pavaldi teisei, sampratos esminiu nenuoseklumu. 

Norėdami išnagrinėti šį prieštaravimą, turime nuodug- 
niai išanalizuoti suvereniteto sąvoką, taikomą ne įstatymų 
leidybos institucijai ar kokiam nors kitam elementui arba 
asmeniui valstybės viduje, bet pačiai valstybei. Susidūrę su 
žodžio „suverenus“ vartojimu jurisprudencijoje, esame lin- 
kę jį sieti su viršesnio už teisę asmens, kurio žodis už jį 
žemesniems arba jo valdiniams yra teisė, idėja. Ankstes- 
niuose šios knygos skyriuose buvo parodyta, kad ši viliojan- 
ti sąvoka visai nepadeda suprasti municipalinės teisės siste- 
mos struktūros; tačiau dar galingesnis painiavos šaltinis ji 
yra tarptautinės teisės teorijoje. Žinoma, valstybę galima 
įsivaizduoti taip, tarsi ji būtų savotiškas Antžmogis, t.y. Bū- 
tybė, kuri iš prigimties nevaržoma teisės, bet yra teisės šal- 
tinis savo valdiniams. Gali būti, kad šią idėją, įtartiną dau- 
gelio politikos ir teisės teorijų įkvėpėją, jau nuo šešioliktojo 
amžiaus skatino simboliškas valstybės tapatinimas su mo- 
narchu („L'ėtat c'est moi“*). Bet, norint suprasti tarptauti- 
nę teisę, svarbu atsikratyti tokių asociacijų. Žodis „valsty- 
bė“ nėra kokio nors asmens arba daikto, vidujai arba „iš 
prigimties“ esančio už teisės ribų, vardas; tai tik būdas nu- 
rodyti du faktus: pirma, kad tam tikros teritorijos gyvento- 
jai gyvena vyraujant tai organizuotai valdymo formai, kurią 
nustato teisinė sistema, turinti jai būdingą struktūrą, ap- 


* „Valstybė — tai aš“ (pranc.) - posakis, priskiriamas Prancūzijos 
karaliui Liudvikui XIV, siekusiam įtvirtinti absoliučią monarcho valdžią. 

imančią įstatymų leidybos instituciją, teismus ir pirmines 
normas; ir, antra, kad vyriausybė turi aiškiai neapibrėžto 
masto nepriklausomybę. 

Žinoma, žodžiui „valstybė“ būdinga sava plati neapib- 
rėžtumo sritis, bet to, kas pasakyta, pakanka atskleisti jos 
pagrindinei prasmei. Tokios valstybės, kaip Didžioji Brita- 
nija arba Brazilija, Jungtinės Valstijos arba Italija (tai vėl 
yra atsitiktiniai pavyzdžiai), labai dideliu mastu yra nepri- 
klausomos ir nuo teisinės, ir nuo faktinės bet kokios už jų 
sienų esančios valdžios arba asmens kontrolės ir tarptauti- 
nėje teisėje bus laikomos „suvereniomis valstybėmis“. Kita 
vertus, atskiros valstybės, kurios yra federacinės sąjungos 
narės, kaip antai Jungtinės Valstijos*, daugeliu įvairių būdų 
yra pavaldžios federalinės vyriausybės ir konstitucijos val- 
džiai ir kontrolei. Tačiau net šių federalinių valstijų nepri- 
klausomybė yra didelė, palyginti su, tarkime, Anglijos gra- 
fystės statusu; pastarosios žodžiu „valstybė“ niekuomet ne- 
pavadintume. Grafystėje gali būti kai kurias įstatymų leidy- 
bos institucijos funkcijas toje teritorijoje atliekanti vietinė 
taryba, tačiau jos menkos galios yra subordinuotos Parla- 
mento galioms, ir, išskyrus tam tikras nedideles išimtis, gra- 
fystės teritorijoje paklūstama tiems patiems įstatymams ir 
vyriausybei, kaip ir kitoje šalies dalyje. 


* Anglų kalbos žodis state reiškia ir valstybę, ir valstiją; angliškas JAV 
pavadinimas United States of America galėtų būti verčiamas ir Jungtinės 
Amerikos Valstijos, ir Jungtinės Amerikos Valstybės; beje, ankstesnėje (XX a. 
pradžios ir tarpukario) lietuviškoje literatūroje pastarasis pavadinimas 
buvo gana prigijęs. Jis tikriausiai labiau atspindi JAV konstitucinę raidą 
ir politinę istoriją, kurios vienas būdingiausių bruožų buvo glaudžiai su- 
sijusių, bet tuo metu formaliai nepriklausomų buvusiųjų kolonijų susifor- 
mavimas į valstybes, siekusias politinės integracijos į naują valstybę ir 
įgyvendinusias ją. Kaip matome, šio anglų kalbos politinio ir teisinio 
termino (state) vartosena atspindi giluminę tendenciją ir politinio menta- 
liteto bruožą - pripažinimą, jog valstybės buvimas nepaneigia jos sudeda- 
mųjų dalių valstybingumo, o sudėtinės valstybės (konfederacijos, federa- 
cijos, kai kada net imperijos) atveju jį dažniausiai net suponuoja (plg. 
Kanadą, Australiją). 

Tarp šių kraštutinumų yra daug įvairių organizuotą val- 
dymo formą turinčių teritorinių vienetų tarpusavio priklau- 
somybės (ir nepriklausomybės) tipų ir laipsnių. Šiuo požiū- 
riu suklasifikuoti kolonijas, protektoratus, siuzerenitetus, glo- 
bojamąsias teritorijas, konfederacijas yra išties nuostabi pro- 
blema. Daugeliu atvejų vieno vieneto priklausomybė nuo 
kito išreiškiama teisinėmis formomis, taigi teisė priklauso- 
mame teritoriniame vienete bent tam tikrais klausimais ga- 
liausiai bus priklausoma nuo kitame vienete atliekamų tei- 
sėdaros operacijų. 

"Tačiau kai kuriais atvejais priklausomos teritorijos teisi- 
nėje sistemoje jos priklausomybė gali neatsispindėti. Taip 
gali būti arba todėl, kad ši teritorija yra tik formaliai nepri- 
klausoma, o faktiškai yra valdoma iš išorės per marionetes, 
arba todėl, kad priklausomoji teritorija turi tikrą autonomi- 
ją vidaus gyvenimo klausimais, bet išorės santykių —- ne, o 
jos priklausomybės nuo kitos šalies išorės santykių klausi- 
mais nereikia išreikšti jos vidaus teisėje. Vieno teritorinio 
vieneto priklausomybė nuo kito šiais įvairiais būdais nėra 
vienintelė galimo jos nepriklausomybės apribojimo forma. 
Apribojantis veiksnys gali būti ne kito tokio vieneto valdžia 
arba autoritetinga valdžia, bet tarptautinė autoritetinga val- 
džia, daranti įtaką vienas nuo kito nepriklausomiems viene- 
tams. Įmanoma įsivaizduoti daug įvairių tarptautinės auto- 
ritetingos valdžios formų, vadinasi, ir daug įvairių valstybių 
nepriklausomybės apribojimų. Čia, greta daugybės kitų, pa- 
minėtini tokie galimi atvejai: pagal Britanijos Parlamento 
modelį organizuota pasaulinė įstatymų leidybos institucija, 
turinti teisiškai neribotas galias reguliuoti visų teritorinių 
vienetų vidaus reikalus ir išorės santykius; pagal Kongreso 
modelį organizuota federalinė įstatymų leidybos institucija, 
turinti teisinę kompetenciją tik konkrečiai nurodytais klau- 
simais arba apribotą garantijų, užtikrinančių ją sudarančių 
vienetų specifines teises; toks režimas, kuriame vienintelė 

teisinės kontrolės forma yra normos, visuotinai akceptuoja- 
mos kaip taikytinos visiems; ir pagaliau toks režimas, kuria- 
me vienintele prievolės forma pripažįstama sutartinė arba 
pačios prisiimta prievolė, todėl valstybės nepriklausomybę 
teisiškai apriboja tik jos pačios aktas. 

Šio galimybių spektro nagrinėjimas yra sveikintinas da- 
lykas, nes pats suvokimas, jog yra daug galimų priklauso- 
mybės ir nepriklausomybės formų ir laipsnių, yra Žingsnis 
pirmyn bandant atsakyti į teiginį, jog dėl to, kad valstybės 
yra suverenios, jos „negali“ būti pavaldžios tarptautinei tei- 
sei arba jos įpareigotos, arba „gali“ būti įpareigotos tik tam 
tikros specifinės tarptautinės teisės formos. Juk žodis „su- 
verenus“ reiškia ne ką kita, kaip „nepriklausomas“; kaip ir 
pastarasis Žodis, jis yra negatyvus savo prasme: suvereni 
valstybė yra tokia valstybė, kuri nėra pavaldi tam tikroms 
kontrolės rūšims, o jos suverenitetas yra ta elgesio sritis, 
kurioje šis elgesys yra autonomiškas. Kaip matėme, tam 
tikrą autonomijos mastą diktuoja pati žodžio „valstybė“ 
reikšmė, bet prielaida, jog valstybės „turi“ būti neribojamos 
prievolių arba „gali“ būti ribojamos tik tam tikrų prievolės 
rūšių, geriausiu atveju yra nepagrįstas tvirtinimas, kad vals- 
tybės turi būti laisvos nuo visų kitų suvaržymų, o blogiausiu 
atveju yra tik neargumentuota dogma. Juk reikia konsta- 
tuoti tarp valstybių faktiškai esant tam tikrą tarptautinės 
autoritetingos valdžios formą, tad tokiu pačiu mastu yra 
apribotas ir valstybių suverenitetas, o šio apribojimo mas- 
tas yra toks, kurį leidžia normos. Todėl Žinoti, kurios vals- 
tybės yra suverenios ir koks yra jų suvereniteto laipsnis, 
galima tik tuomet, kai yra žinoma, kokios yra normos; ly- 
giai taip pat Žinoti, ar anglas arba amerikietis yra laisvi ir 
koks yra jų laisvės mastas, galima tik tuomet, kai žinoma, 
kokia yra Anglijos arba Amerikos teisė. Tarptautinės teisės 
normos išties yra neapibrėžtos, o daugeliu klausimų tarp jų 
iškyla kolizijos, todėl abejonė dėl valstybėms likusios nepri- 

klausomybės srities yra kur kas didesnė negu abejonė dėl 
piliečio laisvės pagal municipalinę teisę. Vis dėlto šie sun- 
kumai nepatvirtina a prior argumento, kuriuo išvadą apie 
tarptautinės teisės bendrą pobūdį bandoma daryti remian- 
tis neatsižvelgiant į tarptautinę teisę valstybėms priskiria- 
mu absoliučiu suverenitetu. 

Reikia pažymėti, kad nekritiškas suvereniteto idėjos trak- 
tavimas panašiai supainiojo ir municipalinės teisės, ir tarp- 
tautinės teisės teoriją, todėl ir vieną, ir kitą reikia panašiai 
koreguoti. Nekritiškai traktuojant suvereniteto idėją, mes 
skatinami tikėti, kad tarptautinė teisė /u7i turėti tam tikrą 
pobūdį, nes valstybės yra suverenios ir joms negali būti 
nustatyta jokių teisinių apribojimų, išskyrus tuos, kuriuos 
jos nusistato pačios, lygiai kaip mes skatinami tikėti, kad 
kiekvienoje municipalinėje teisinėje sistemoje turi būti su- 
verenus įstatymų leidėjas, kuriam nėra nustatyta jokių tei- 
sinių apribojimų. Abiem atvejais, tikint suvereno, kuriam 
nėra nustatyta jokių teisinių apribojimų, buvimu, susikuria- 
ma išankstinė nuomonė klausimu, į kurį galima atsakyti tik 
išnagrinėjus veikiančias normas. Municipalinės teisės srity- 
je šis klausimas yra toks: kokiu mastu šioje sistemoje pri- 
pažįstama aukščiausiosios įstatymų leidybos institucijos val- 
džia? Tarptautinės teisės srityje šis klausimas skamba taip: 
koks yra normų leidžiamas maksimalus valstybių autonomi- 
jos mastas? 

Taigi paprasčiausias atsakymas į šį prieštaravimą yra toks, 
kad jame sukeičiama toji tvarka, kuria šie klausimai turi 
būti nagrinėjami. Kol nežinoma, kokios yra tarptautinės tei- 
sės formos ir ar jos nėra tik tuščios formos, nėra kaip su- 
žinoti, kokį suverenitetą turi valstybės. Daugelis teisinių de- 
batų buvo painūs dėl to, kad šis principas būdavo ignoruo- 
jamas; jo šviesoje naudinga panagrinėti tas tarptautinės tei- 
sės teorijas, kurios yra žinomos kaip „voliuntaristinės“ arba 
„savęs apribojimo“ teorijos. Šios teorijos stengiasi valstybių 

(absoliutų) suverenitetą suderinti su įpareigojančių tarptau- 
tinės teisės normų buvimu, traktuodamos visas tarptautines 
prievoles kaip valstybių pačių sau nusistatytas prievoles, ana- 
logiškas iš pasižadėjimų kylančioms prievolėms. Tokios te- 
orijos faktiškai yra politikos mokslo sričiai priklausančios 
visuomenės sutarties teorijos analogai tarptautinėje teisėje. 
Pastaroji teorija siekė paaiškinti faktus tokiu būdu: indivi- 
dai yra „iš prigimties“ laisvi ir nepriklausomi, tačiau jie 
buvo municipalinės teisės įpareigoti, nes traktavo prievolę 
paklusti teisei kaip kylančią iš sutarties, kurią įpareigotieji 
individai sudarė vienas su kitu, o tam tikrais atvejais - ir su 
savo valdovais. Mes čia nenagrinėsime nei gerai žinomų 
prieštaravimų šiai teorijai, kai ji suprantama pažodžiui, nei 
jos vertingumo, kai ji laikoma tik vaizdinga analogija. Vie- 
toj to iš minėtosios teorijos istorijos mes paimsime tris ar- 
gumentus, prieštaraujančius voliuntaristinei tarptautinės tei- 
sės teorijai. 

Pirma, šios teorijos visiškai nepaaiškina, iš kur yra Žžino- 
ma, jog valstybės „gali“ būti suvaržytos tik pačių sau nusi- 
statytų prievolių, arba kodėl šis požiūris į valstybių suvere- 
nitetą turėtų būti priimtas dar neišanalizavus tikrojo tarp- 
tautinės teisės pobūdžio. Ar be to, kad ši pažiūra dažnai 
kartojama, ją dar kas nors palaiko? Antra, argumentas, ku- 
riuo siekiama įrodyti, jog valstybės dėl savo suvereniteto 
gali būti pavaldžios tik toms normoms arba įpareigojamos 
tik tokių normų, kurias jos pačios sau nusistatė, yra nenuo- 
seklus. Kai kurios visiškai kraštutinės „savęs apribojimo“ 
teorijos formos valstybės sutikimą arba sutartinius įsiparei- 
gojimus traktuoja tik kaip numatomo būsimo valstybės el- 
gesio deklaracijas, 0 jų nevykdymo nelaiko kokios nors prie- 
volės sulaužymu. Nors tokia teorija visiškai prieštarauja fak- 
tams, tačiau ji bent yra nuosekli: tai yra pati paprasčiausia 
teorija, teigianti, jog valstybių absoliutus suverenitetas yra 
nesuderinamas su jokios rūšies prievolėmis, o valstybė, kaip 

ir parlamentas, negali susisaistyti. Tačiau ne tokia kraštuti- 
nė pažiūra, kad valstybė gali pasižadėjimu, susitarimu arba 
sutartimi sau nusistatyti prievoles, prieštarauja teorijai, tei- 
giančiai, jog valstybės paklūsta tik toms normoms, kurias 
jos pačios sau nusistato. Juk tam, kad užrašytieji arba ištar- 
tieji žodžiai tam tikromis aplinkybėmis atliktų pasižadėjimo 
funkciją ir tokiu būdu sukurtų prievoles ir suteiktų teises, 
į kurias galėtų pretenduoti kiti, jau turi egzistuoti normos, 
nustatančios, jog tai, ką valstybė daro, ji privalo daryti taip, 
kad tai atitiktų minėtuosius žodžius. Akivaizdu, kad tokioms 
normoms, kurių buvimą suponuoja pati sau nusistatytų prie- 
volių sąvoka, jų privalomojo statuso negali suteikti sau nu- 
sistatyta prievolė paklusti šioms normoms. 

Iš tiesų kiekvienam konkrečiam veiksmui, kurį valstybė 
privalo atlikti, privalomąjį pobūdį teoriškai gali suteikti pa- 
sižadėjimas; vis dėlto taip galėtų būti tik tokiu atveju, jeigu 
normą, nustatančią, kad pasižadėjimai ir t.t. sukuria prievo- 
les, valstybei būtų galima taikyti nepriklausomai nuo jokių 
pasižadėjimų. Bet kokioje visuomenėje, nesvarbu, ar susi- 
dedančioje iš individų, ar iš valstybių, tam, kad pasižadėji- 
mo, susitarimo arba sutarties žodžiai sukurtų prievoles, rei- 
kia ir pakanka to, kad apskritai, nors nebūtinai visuotinai, 
būtų pripažįstamos tokį dalyką nustatančios ir šių susisais- 
tymo operacijų procedūrą apibrėžiančios normos. Jeigu jos 
yra pripažįstamos, šias procedūras sąmoningai taikantis in- 
dividas arba valstybė yra suvaržomi priklausomai nuo to, ar 
jis arba ji patys pasirenka tokius suvaržymus, ar ne. Vadi- 
nasi, net ši visiškai savanoriška socialinės prievolės forma 
nurodo esant tam tikras normas, kurios yra įpareigojančios 
nepriklausomai nuo jų įpareigotosios šalies pasirinkimo, o 
valstybių atveju tai prieštarauja prielaidai, kad jų suvereni- 
tetas reikalauja, jog jos būtų laisvos nuo visų tokių normų. 

"Trečia, yra faktai. Reikia skirti ką tik kritikuotą apriorinį 
teiginį, kad valstybės gali būti įpareigotos tik jų pačių sau 

nusistatytų prievolių, nuo teiginio, kad nors kitokios siste- 
mos sąlygomis jos galėtų būti įpareigotos kitokiais būdais, 
tačiau faktiškai pagal dabartines tarptautinės teisės normas 
nėra jokios kitos valstybių prievolės formos. Žinoma, da- 
bartinė tarptautinės teisės sistema gali turėti šią grynai kon- 
sensuso pagrindu sukurtą formą; teisininkų raštuose, teisė- 
jų - net tarptautinių teismų — išvadose bei valstybių dekla- 
racijose galima aptikti ir teiginių, išsakančių šį požiūrį į 
tarptautinės teisės pobūdį, ir jo paneigimų. Ar ši pažiūra 
yra teisinga, ar ne, gali parodyti tik bešališkas konkrečios 
valstybių praktikos tyrimas. Iš tiesų šiuolaikinė tarptautinė 
teisė didžiąja dalimi yra sutarčių teisė, todėl buvo imtasi 
nuodugnių bandymų įrodyti, jog tos normos, kurios, kaip 
paaiškėja, yra įpareigojančios valstybes be išankstinio šių 
valstybių sutikimo, iš tikrųjų remiasi šiuo sutikimu, tačiau 
toks sutikimas galėjo būti duotas tik „tyliai“, arba jį galima 
„numanyti“. Nors ir ne visi šie bandymai visas tarptautinės 
prievolės formas redukuoti į vieną yra fikcijos, tačiau bent 
kai kurie iš jų yra tokie pat įtartini, kaip ir „tylios koman- 
dos“ idėja, kuria, kaip mes matėme, buvo siekiama analo- 
giškai, tik daug akivaizdžiau melagingai, supaprastinti mu- 
nicipalinę teisę. 

Čia negalima imtis smulkiai nagrinėti teiginį, jog visos 
tarptautinės prievolės kyla iš įpareigotosios šalies sutikimo, 
tačiau reikia nurodyti dvi aiškias ir svarbias šios doktrinos 
išimtis. Pirmoji susijusi su naujomis valstybėmis. Niekuo- 
met nebuvo abejojama, kad susikūrus naujai nepriklauso- 
mai valstybei, kaip antai 1932 m. Irakui arba 1948 m. Izra- 
eliui, bendrosios tarptautinės teisės prievolės, apimančios, 
greta kitų, privalomąją galią sutartims suteikiančias nor- 
mas, šią valstybę įpareigoja. Šiuo atveju bandymas naujo- 
sios valstybės tarptautines prievoles grįsti „tyliu“ sutikimu 
arba tokiu sutikimu, kurį galima „numanyti“, atrodo nie- 

ritoriją arba patiria kokius nors kitokius pokyčius, dėl ku- 
rių pirmą kartą atsiranda normų nustatomų prievolių, ku- 
rių anksčiau ši valstybė negalėjo nei laikytis, nei pažeisti ir 
dėl kurių jai nebuvo progos nei duoti, nei neduoti sutiki- 
mo, realizavimo sritis. Jeigu anksčiau priėjimo prie jūros 
neturėjusi valstybė įgyja pajūrio teritoriją, aišku, jog jau 
vien to pakanka, kad ji taptų pavaldi visoms normoms, re- 
guliuojančioms klausimus, susijusius su teritoriniais vande- 
nimis ir atvira jūra. Be šių, yra ir daugiau ginčytinų atvejų, 
daugiausiai susijusių su bendrųjų arba daugiašalių sutarčių 
poveikiu joms nepriklausančioms šalims; tačiau ir šių dvie- 
jų svarbių išimčių visiškai pakanka, kad būtų galima laikyti 
pagrįstu įtarimą, jog bendroji teorija, skelbianti, kad visos 
tarptautinės prievolės yra pačių sau nusistatytos, remiasi 
pernelyg abstrakčia dogma, bet mažai kreipia dėmesio į 
faktus. 


4. Tarptautinė teisė ir moralė 


V skyriuje mes nagrinėjome paprastą socialinės struktū- 
ros formą, susidedančią tik iš pirminių prievoles nustatan- 
čių normų, ir matėme, kad visose visuomenėse, išskyrus 
pačias mažiausias, glaudžiausiai susijungusias ir labiausiai 
izoliuotas, ji kentėtų dėl rimtų trūkumų. Toks režimas tu- 
rėtų būti statiškas, nes jo normas keistų tik lėti augimo ir 
smukimo procesai, normų identifikavimas būtų nepatikimas, 
O jų pažeidimo konkrečiais atvejais išaiškinimas bei socia- 
linio spaudimo taikymas pažeidėjams reikalautų daug lai- 
ko, būtų atsitiktinis ir silpnas. Mes padarėme aiškią išvadą, 
jog Municipalinei teisei būdingos antrinės normos — pripa- 
žinimo, keitimo ir bylų sprendimo taisyklės ir yra tos skir- 
tingos, bet susijusios tarpusavyje priemonės kompensuoti 
šiems įvairiems trūkumams. 

Tarptautinė teisė savo forma primena tokį pirminių nor- 
mų režimą, nors jos dažnai labai detalių normų turinys yra 
visiškai nepanašus į primityvios visuomenės normų turinį, O 
daugelis jos sąvokų, metodų ir techninių priemonių yra to- 
kios pačios, kaip ir moderniosios municipalinės teisės. La- 
bai dažnai teisininkai manydavo, kad šiuos formalius tarp- 
tautinės teisės ir municipalinės teisės skirtumus geriausiai 
galima išreikšti tarptautinę teisę priskiriant „moralei“. Ta- 
čiau, atrodo, aišku, kad šitaip įvardiję šį skirtumą tik sukel- 
tume painiavą. 

Kartais atkaklų teigimą, kad normos, reguliuojančios san- 
tykius tarp valstybių, yra tik moralės normos, įkvepia sena 
dogmatiška nuomonė, esą tokia socialinės struktūros for- 
ma, kurios negalima redukuoti į grasinimais paremtus įsa- 
kymus, gali būti tik „moralė“. Žinoma, žodį „moralė“ gali- 
ma vartoti tokia plačia prasme; taip vartojamas jis tampa 
koncepcijų šiukšliadėže, į kurią drauge su normomis ir prin- 
cipais, paprastai laikomais moraliniais, tokiais kaip įprasti 
draudimai elgtis Žiauriai, nesąžiningai arba meluoti, keliau- 
ja žaidimų taisyklės, klubų taisyklės, etiketo normos, funda- 
mentalios konstitucinės teisės ir tarptautinės teisės nuosta- 
tos. Šiai metodikai verta prieštarauti dėl to, kad tie dalykai, 
kurie visi kartu priskiriami „moralės“ klasei, vienas nuo 
kito taip reikšmingai skiriasi savo forma bei socialinėmis 
funkcijomis, jog tokia šiurkšti klasifikacija negalėtų tarnau- 
ti jokiam įsivaizduojamam praktiniam arba teoriniam tiks- 
lui. Šitaip dirbtinai išplėstoje moralės kategorijoje tektų iš 
naujo pažymėti senuosius skirtumus, kuriuos ji ištrina. 

Konkrečiu tarptautinės teisės atveju yra kelios skirtin- 
gos priežastys, dėl kurių reikėtų priešintis jos normų pri- 
skyrimui „moralei“. Pirmoji iš jų yra ta, jog valstybės daž- 
nai priekaištauja viena kitai už amoralų elgesį arba giria 
Viena kitą už tai, kad jos gyvena pagal tarptautinės moralės 
Standartus. Be jokios abejonės, viena iš dorybių, kurias vals- 

tybės gali arba negali įrodyti turinčios, yra tarptautinės tei- 
sės laikymasis, bet tai nereiškia, kad ši teisė yra moralė. 
Faktiškai valstybių elgesio vertinimas moralės aspektu aiš- 
kiai skiriasi nuo pretenzijų bei reikalavimų formulavimo ir 
nuo teisių bei prievolių pripažinimo pagal tarptautinės tei- 
sės normas. V skyriuje mes išvardijome tam tikrus bruožus, 
kuriuos galima laikyti apibrėžiančiais socialinę moralę, — 
tarp jų paminėjome specialią moralinio spaudimo formą, 
kuria moralinės normos yra palaikomos pirmiausia. Toks 
moralinis spaudimas — tai ne apeliavimas į baimę, ne gra- 
sinimai atkeršyti ir ne reikalavimai ką nors kompensuoti, 
bet apeliavimas į sąžinę, grindžiamas tikėjimu, jog, kai tik 
asmeniui, į kurį kreipiamasi, bus primintas atitinkamas mo- 
ralinis principas, kaltės arba gėdos jausmas privers jį šį prin- 
cipą gerbti ir atlyginti nuostolius. 

Pretenzijos pagal tarptautinę teisę tokia forma neišsa- 
komos, tačiau, žinoma, kaip ir municipalinėje teisėje, jas 
galima susieti su moraline apeliacija. Valstybių viena kitai 
pateikiamuose dažnai techninio pobūdžio argumentuose dėl 
ginčijamų tarptautinės teisės dalykų dominuoja nuorodos į 
precedentus, sutartis bei teisininkų veikalus; moralinis tei- 
singumas arba neteisingumas, gėris arba blogis čia dažniau- 
siai neminimi. Vadinasi, teiginys, jog Pekino vyriausybė pa- 
gal tarptautinę teisę turi teisę išvyti nacionalistų pajėgas iš 
Formozos* arba jos neturi, labai skiriasi nuo klausimo, ar 
taip pasielgti yra sąžininga, teisinga, ar morališkai gera, ar 
bloga, ir yra skirtingai argumentuojamas. Nėra jokios abe- 
jonės, kad santykiuose tarp valstybių pasitaiko kompromisų 
tarp to, kas aiškiai yra teisė, ir to, kas aiškiai yra moralė, 
kuri yra analogiška mandagumo ir paslaugumo standartams 
privačiame gyvenime. Antai tokia kompromisinė yra tarp- 
tautinio „mandagumo“ sritis, pasireiškianti diplomatiniams 


* Ty. Taivano (port. ). 

atstovams teikiama privilegija gauti asmeniniam naudoji- 
mui skirtas prekes be muitų. 

Bet svarbesnis yra toks šio skirtingumo pagrindimas. Kaip 
ir municipalinės teisės normos, tarptautinės teisės normos 
moralės požiūriu yra gana indiferentiškos. Norma gali eg- 
zistuoti ne dėl to, kad konkreti norma siejama su kokiu 
nors moraliniu būtinumu, o dėl to, kad yra patogu arba 
būtina turėti tam tikrą aiškią, fiksuotą normą atitinkamų 
subjektų atžvilgiu. Tokia norma kuo puikiausiai gali būti 
viso labo viena iš didelės daugybės galimų normų, iš kurių 
vienodai gerai būtų tikusi bet kuri. Taigi ir municipalinės 
teisės, ir tarptautinės teisės normos paprastai yra gana smul- 
kmeniškos, be to, jos savavališkai nustato skirtumus, kurie 
kaip moralės normų arba principų elementai būtų nesu- 
prantami. Tiesa, į galimą socialinės moralės turinį nereikia 
žiūrėti dogmatiškai: kaip matėme V skyriuje, socialinės gru- 
pės moralei gali būti primesta daug tokių dalykų, kurie, 
vertinant juos šiuolaikinių Žinių šviesoje, gali pasirodyti ab- 
surdiški arba prietaringi. Antai nors ir sunku, bet įmanoma 
įsivaizduoti, kad žmonės, kurių bendri įsitikinimai labai ski- 
riasi nuo mūsiškių, galėtų suteikti moralinę svarbą važiavi- 
mui kairiąja, o ne dešiniąja kelio puse, arba kad jie, sulau- 
Žę dviejų liudytojų akivaizdoje duotą pasižadėjimą, galėtų 
dėl to jausti moralinę kaltę, tačiau tokios kaltės nejaustų, 
jeigu liudytojas būtų tik vienas. Bet, nors tokios keistos 
moralės apraiškos ir yra įmanomos, vis dėlto tai nepanei- 
gia, kad moralei (logiškai) negali priklausyti normos, tų, 
kurie jas pripažįsta, visuotinai laikomos neturinčiomis jokio 
pranašumo prieš alternatyvas ir ne itin svarbiomis. Tačiau 
nors teisė apima ir daug moralinę reikšmę turinčių normų, 
Ji gali apimti ir apima kaip tik tokias normas, ir savavališ- 
kai nustatyti skirtumai, formalios procedūros bei smulkme- 
niškas detalizavimas, kuriuos būtų ypač sunku suvokti kaip 
Moralės sudedamąją dalį, yra natūralūs ir lengvai suvokia- 

mi teisės bruožai. Juk viena iš būdingiausių teisės funkcijų, 
skiriančių ją nuo moralės, yra įdiegti tik tuos elementus, 
kurie maksimaliai garantuotų aiškumą ir nuspėjamumą bei 
palengvintų pretenzijų įrodymą arba įvertinimą. Dėl nesai- 
kingo dėmesio formos dalykams ir detalėms teisei prikiša- 
mas „formalizmas“ ir „legalizmas“; vis dėlto svarbu atmin- 
ti, kad šios ydos yra kai kurių skiriamųjų teisės savybių 
hiperbolizavimas. 

Dėl tos pačios priežasties, dėl kurios tikimasi, kad ne 
moralė, bet valstybės municipalinė teisės sistema atsakys į 
klausimą, kiek reikia liudytojų, kad sudarytasis testamentas 
galiotų, taip pat tikimasi, kad ne moralė, bet tarptautinė 
teisė nurodys mums tokius dalykus, kaip antai kiek dienų 
kariaujančios šalies laivas gali stovėti neutraliame uoste, 
kad papildytų kuro atsargas arba remonto tikslais, koks yra 
teritorinių vandenų plotis ir kokie metodai turi būti naudo- 
jami jam išmatuoti. Visi šie dalykai — tai būtinos ir pagei- 
dautinos nuostatos, kurias turi suformuluoti teisės normos, 
tačiau kol manoma, kad tokios normos vienodai gali įgyti 
bet kurią iš keleto formų arba kad jos yra reikšmingos tik 
kaip viena iš daugelio priemonių, padedančių pasiekti spe- 
cifinius tikslus, tol jos skiriasi nuo normų, kurių statusas 
individų arba socialiniame gyvenime yra analogiškas mora- 
lės statusui. Žinoma, ne visos tarptautinės teisės normos 
yra šio formalaus arba savavališko, arba morališkai neutra- 
laus tipo. Kalbama apie tai, kad teisės normos gali, o mo- 
ralės normos negali būti tokio tipo. 

Tarptautinės teisės ir bet kokio reiškinio, kurį mes pa- 
prastai suvokiame kaip moralę, pobūdžio skirtumas turi ir 
kitą aspektą. Nors reikalaujančio tam tikrų praktinių veiks- 
mų arba juos uždraudžiančio įstatymo galiojimas galiausiai 
gali sukelti grupės moralės pokyčius, moralės normas ku- 
riančios arba naikinančios įstatymų leidybos institucijos idėja, 
kaip matėme VII skyriuje, yra absurdiška. Įstatymų leidy- 

bos institucija savuoju fiat negali įdiegti naujos normos ir 
suteikti jai moralės normos statuso, lygiai kaip ji negali 
suteikti normai tradicijos statuso, nors priežastys, dėl kurių 
taip yra, abiem atvejais gali būti skirtingos. Taigi moralė ne 
tik stokoja įstatymų leidybos institucijos; pati pakeitimo žmo- 
gaus legislatyviniu fiat idėja yra visiškai nesuderinama su 
moralės idėja. Taip yra todėl, kad moralė suvokiama kaip 
galutinis kriterijus, kuriuo remiantis vertinami žmonių veiks- 
mai (legislatyviniai arba kitokie). Skirtumas nuo tarptauti- 
nės teisės yra aiškus. Tarptautinės teisės prigimtyje arba 
funkcijoje nėra nieko, kas būtų panašiai nesuderinama su 
idėja, kad normos gali būti keičiamos įstatymų leidybos prie- 
monėmis; įstatymų leidybos institucijos stoka yra tik stoka, 
daugelio suvokiama kaip trūkumas, kuris vieną dieną bus 
ištaisytas. 

Pagaliau tarptautinės teisės teorijoje reikia įžvelgti pa- 
ralelę tarp V skyriuje kritikuoto argumento, kad, net jeigu 
atskiros municipalinės teisės normos gali prieštarauti mo- 
ralei, vis dėlto sistema kaip visuma remiasi visuotinai papli- 
tusiu įsitikinimu, jog yra moralinė prievolė paklusti šios sis- 
temos normoms, nors ypatingais išimtiniais atvejais šią prie- 
volę gali užgožti kiti dalykai. Aptariant tarptautinės teisės 
„pagrindus“, dažnai teigiama, jog blogiausiu atveju tarptau- 
tinės teisės normos turi remtis valstybių įsitikinimu, kad yra 
moralinė prievolė šioms normoms paklusti; tačiau jeigu toks 
teiginys reiškia ne tik tai, kad valstybių pripažįstamų prie- 
volių neįmanoma įgyvendinti prievarta taikant oficialiai or- 
ganizuotas sankcijas, atrodo, nėra pagrindo su juo sutikti. 
Žinoma, mintis, kad valstybė tam tikrą tarptautinės teisės 
reikalaujamą elgesio būdą laiko morališkai privalomu ir to- 
dėl veikia atitinkamu būdu, tam tikromis aplinkybėmis tik- 
rai gali būti pateisinama. Pavyzdžiui, prievoles pagal labai 
nelengvą sutartį valstybė gali ir toliau vykdyti dėl tos aki- 
Vaizdžios žalos, kurią patirtų žmonija, jeigu pasitikėjimas 

sutartimis rimtai susvyruotų, arba būdama įsitikinusi, jog 
sąžiningumas reikalauja, kad ji prisiimtų varginančią naštą, 
užkraunamą kodekso, iš kurio ji savo ruožtu turėjo naudos 
praeityje, kai šią naštą nešė kitos valstybės. Tačiau dabar 
mūsų neturėtų sulaikyti klausimas, kieno konkrečiai su to- 
kiais moralinių įsitikinimų dalykais susiję motyvai, mintys ir 
jausmai turi būti priskiriami valstybei. 

Tačiau nors minėtasis moralinės prievolės jausmas gali 
būti, sunku įrodyti, kodėl ir kuria prasme šis jausmas turi 
būti tarptautinės teisės egzistavimo sąlyga. Aišku, kad vals- 
tybių praktikoje tam tikrų normų reguliariai laikomasi net 
paaukojant kai kuriuos dalykus; šiomis normomis remia- 
masi formuluojant pretenzijas; pažeidus šias normas, pažei- 
dėjas yra griežtai kritikuojamas, o pats pažeidimas yra lai- 
komas pagrindu reikalauti kompensacijos arba atpildo. Vi- 
sa tai, žinoma, yra elementai, kurių reikia paremti teiginiui, 
kad tarp valstybių egzistuoja joms prievoles nustatančios 
normos. „Įpareigojančiųjų“ normų buvimą bet kurioje vi- 
suomenėje įrodo tai, kad apie šias normas galvojama ir 
kalbama kaip apie tokias ir kad jos funkcionuoja kaip to- 
kios. Ko dar reikia „pagrindams“ ir kodėl, jeigu reikia dar 
ko nors, tai turi būti moralinės prievolės pagrindas? Žino- 
ma, tiesa, kad normos negalėtų egzistuoti arba funkcionuo- 
ti santykiuose tarp valstybių, jeigu absoliuti dauguma nepri- 
pažintų šių normų ir nebendradarbiautų savanoriškai jas 
palaikant. Taip pat tiesa, kad tiems, kurie pažeidžia arba 
grasina pažeisią šias normas, daromas spaudimas dažnai 
yra palyginti silpnas ir paprastai būna decentralizuotas ir 
neorganizuotas. Bet, kaip ir individų, savanoriškai akcep- 
tuojančių kur kas labiau prievartinę municipalinę teisinę 
sistemą, atveju, čia pasireiškiantys motyvai savanoriškai pa- 
klusti tokiai sistemai gali būti kuo įvairiausi. Visiškai gali 
būti, kad bet kokiai teisinės tvarkos formai yra sveikiausia, 
kai yra visuotinai paplitęs jausmas, jog moralės požiūriu 


362 


X. TARPTAUTINĖ TEISĖ 


privalu šiai sistemai paklusti. Vis dėlto paklusimas teisei 
gali būti motyvuojamas ne šiuo jausmu, bet ilgalaikių inte- 
resų apsvarstymu arba noru pratęsti tradiciją, arba nesava- 
naudišku rūpinimusi kitais žmonėmis. Matyt, nėra jokio rim- 
to pagrindo identifikuoti kurį nors iš paminėtųjų dalykų 
kaip būtiną teisės egzistavimo tarp individų arba valstybių 
sąlygą. 


5. Formos ir turinio analogija 


Neišmanančiam žvilgsniui atrodo, kad formali tarptauti- 
nės teisės struktūra, stokojanti įstatymų leidybos instituci- 
jos, teismų, kurie turėtų privalomąją jurisdikciją, taip pat 
oficialiai organizuotų sankcijų, labai skiriasi nuo municipa- 
linės teisės struktūros. Kaip mes sakėme, ji savo forma pri- 
mena (bet turiniu - ne) paprastą ankstyvosios, arba papro- 
tinės, teisės režimą. Ir vis dėlto kai kurie teoretikai, labai 
norėdami apginti skeptikų akyse tarptautinės teisės teisę 
vadintis „teise“, pasidavė pagundai iki minimumo sumažin- 
ti šiuos formalius skirtumus ir pernelyg išpūsti tą analogiją, 
kurią galima įžvelgti tarp tarptautinės teisės ir įstatymų ar- 
ba kitų pageidautinų municipalinės teisės bruožų. Antai jie 
įrodinėjo, jog karas, pasibaigiantis sutartimi, pagal kurią 
pralaimėjusioji valstybė praranda dalį savo teritorijos arba 
prisiima tam tikras prievoles, arba sutinka su kokia nors 
ribotos nepriklausomybės forma, iš esmės yra įstatymų lei- 
dybos aktas; juk jis, kaip ir įstatymų leidyba, yra primestas 
teisinis pokytis. Šiandien šitokia analogija mažai kam atro- 
dytų įtaigi, ir tik nedaugelis sutiktų, jog ji padėjo įrodyti, 
kad ir tarptautinė teisė, ir municipalinė teisė turi vienodą 
teisę vadintis „teise“; juk vienas iš ryškiausių municipalinės 
teisės ir tarptautinės teisės skirtumų yra tai, kad pirmoji 
Paprastai nepripažįsta jėga išgautų susitarimų galiojimo, o 
antroji pripažįsta. 

Tie, kurie mano, jog teisė vadintis „teise“ priklauso nuo 
tokių analogijų, pabrėžia ir daugybę kitų labiau įtikinamų 
analogijų. Tas faktas, kad beveik visose bylose šalys teisin- 
gai įvykdo Tarptautinio teismo* ir jo pirmtako Nuolatinio 
tarptautinio teisingumo teismo** sprendimus, dažnai pa- 
brėžiamas kaip savotiškai kompensuojantis tą faktą, kad, 
skirtingai nuo valstybės vidaus teismų, jokios valstybės ne- 
galima paduoti į šiuos tarptautinius tribunolus be jos iš- 
ankstinio sutikimo. Taip pat buvo įžvelgtos analogijos tarp 
teisiškai reguliuojamo ir oficialiai administruojamo jėgos 
panaudojimo kaip municipalinės teisės numatytos sankcijos 
ir „decentralizuotų sankcijų“, t.y. karo arba atsakomojo jė- 
gos panaudojimo, kurio griebiasi valstybė, tvirtinanti, kad 
tarptautinės teisės numatytas jos teises pažeidė kita valsty- 
bė. Kad čia esama tam tikros analogijos, yra aišku; bet jos 
reikšmingumą reikia vertinti atsižvelgiant į tokį pat aiškų 
faktą, kad municipaliniai teismai turi privalomąją jurisdik- 
ciją nagrinėti „savigalbos“ teigiamas ir neigiamas pasekmes 
ir bausti tuos, kurie griebėsi jos neteisėtai, tuo tarpu joks 
tarptautinis teismas panašios jurisdikcijos neturi. 

Galima manyti, kad kai kurias iš šių abejotinų analogijų 
labai sustiprina prievolės, kurias valstybės prisiėmė pagal 
Jungtinių Tautų Įstatus. Tačiau ir šiuo atveju bet koks šių 


* Turimas omenyje Jungtinių Tautų Organizacijos Tarptautinis teis- 
mas, kurio statutas yra sudedamoji JTO Įstatų dalis. Teismo būstinė yra 
Hagoje. Tarptautinis teismas sprendžia ginčus tarp valstybių, vadovauda- 
masis konvencijomis, tarptautiniais papročiais ir „civilizuotų tautų pripa- 
žintais bendraisiais teisės principais“. Byla teismui perduodama ginčo 
šalių susitarimu arba pagal vienos šalies pareiškimą, jeigu kita valstybė, 
ginčo dalyvė, yra pripažinusi privalomąją Tarptautinio teismo jurisdikciją 
šios kategorijos byloms. Reikia pripažinti, kad valstybės šią privalomąją 
jurisdikciją pripažįsta labai atsargiai (ją yra pripažinusios tik mažiau negu 
pusė leismo statuto dalyvių). 

** Tautų Sąjungos tarptautinis teismas tarpvalstybiniams ginčams 
spręsti ir konsultacinėms išvadoms tarptautiniais klausimais priimti, vei- 
kęs Hagoje 1922-1940 m. (formaliai nustojo veikti tik 1946 m., atsista- 
tydinus visiems teisėjams). 

prievolių galios įvertinimas yra nedaug vertas, jeigu igno- 
ruojama tai, kokiu mastu tokias popieriuje pasigėrėtinas 
prievartinį teisės įgyvendinimą numatančias Įstatų nuosta- 
tas paralyžiavo didžiųjų valstybių veto, jų ideologinis susi- 
skaldymas bei aljansai. Į tai kartais atsakoma, esą prievar- 
tinį teisės įgyvendinimą nustatančias municipalinės teisės 
nuostatas taip pat gali paralyžiuoti visuotinis streikas, bet 
toks atsakymas vargu ar įtikina; juk lyginant municipalinę 
teisę ir tarptautinę teisę mums rūpi tai, kas faktiškai yra, o 
šiuo atveju neįmanoma paneigti, kad šie faktai skiriasi. 
Tačiau buvo pasiūlyta viena formali tarptautinės teisės 
ir municipalinės teisės analogija, kurią verta panagrinėti šiek 
tiek smulkiau. Kelsenas ir dauguma šiuolaikinių teoretikų 
primygtinai tvirtina, jog tarptautinėje teisėje, kaip ir muni- 
cipalinėje teisėje, yra ir būtinai turi būti „fundamentalioji 
norma“, arba tai, ką mes pavadinome pripažinimo taisykle, 
kuria remiantis galima įvertinti kitų tos sistemos normų 
galiojimą; todėl normos ir sudaro tam tikrą vieningą siste- 
mą. Priešingu požiūriu, ši struktūros analogija yra netikra: 
tarptautinė teisė — tai tiesiog atskirų prievoles nustatančių 
pirminių normų, kurios nėra sujungtos minėtuoju būdu, vi- 
suma. Tai, kalbant įprastais tarptautinės teisės specialistų 
terminais, yra visuma paprotinių normų, iš kurių viena yra 
norma, suteikianti sutartims įpareigojančią galią. Pažymėti- 
na, kad tiems, kurie ėmėsi minėtosios užduoties atrasti šią 
tarptautinės teisės „fundamentaliąją normą“, buvo labai sun- 
ku ją suformuluoti. Iš kandidatų į šią poziciją paminėtinas 
pacta sunt servanda* principas. Tačiau vėliau dauguma te- 
oretikų šios pažiūros atsisakė, nes ji pasirodė nesuderina- 
ma su tuo faktu, kad ne visos prievolės pagal tarptautinę 
teisę kyla iš pacta**, nors ir kaip plačiai interpretuotume šį 
terminą. Todėl jis buvo pakeistas kitu, mažiau žinomu, - 


* Sutarčių reikia laikytis (lot. ). 
** Sutarčių (lot. ). 

vadinamąja norma, nustatančia, kad „valstybės turi elgtis 
taip, kaip jos paprastai elgiasi“. 

Mes neaptarinėsime šių ir kitų konkuruojančių tarptau- 
tinės teisės fundamentaliosios normos formuluočių prana- 
šumų; mes kvestionuosime prielaidą, jog toks elementas 
joje būtinai turi būti. Čia reikia pateikti pirmą ir tikriausia- 
si paskutinį klausimą: kodėl reikia daryti šią apriorinę prie- 
laidą (nes būtent tokia ji yra) ir taip susidaryti išankstinę 
nuostatą dėl tikrojo tarptautinės teisės normų pobūdžio? 
Juk tikrai įmanoma įsivaizduoti (ir tikriausiai taip dažnai ir 
būna), jog visuomenė gali gyventi, vadovaudamasi jos na- 
riams prievoles nustatančiomis normomis kaip „įpareigo- 
jančiomis“ net ir tuo atveju, jeigu ji jas suvokia tiesiog kaip 
visumą atskirų normų, kurių nejungia arba jų galiojimo ne- 
lemia kokia nors fundamentalesnė norma. Aišku, jog pats 
normų buvimas dar nereiškia, kad yra tokia fundamentali 
norma. Daugelyje šiuolaikinių visuomenių yra etiketo nor- 
mos; nors mes ir nelaikome jų nustatančiomis prievoles, 
tačiau tikrai galime sakyti, kad šios normos yra; ir vis dėlto 
mes nei ieškosime, nei galime tikėtis atrasti fundamentalią 
etiketo normą, su kuria būtų galima sieti atskirų normų 
galiojimą. Tokios normos sudaro ne sistemą, o tik visumą; 
žinoma, tokios socialinės kontrolės formos, susiduriančios 
su daug svarbesniais klausimais nei etiketo, nepatogumai 
yra dideli. Juos jau aprašėme V skyriuje. Vis dėlto jeigu 
normos faktiškai akceptuojamos kaip elgesio modeliai ir 
yra palaikomos atitinkamomis socialinio spaudimo formo- 
mis, kurios skiriasi nuo privalomųjų normų, tai norint pa- 
rodyti, kad jos yra įpareigojančios normos, nieko daugiau ir 
nereikia; tačiau šioje paprastoje socialinės struktūros for- 
moje stinga to, kas yra municipalinėje teisėje: būtent būdo 
parodyti individualių normų galiojimą remiantis tam tikra 
sistemos svarbiausiąja norma. 

Aišku, apie normas, sudarančias ne sistemą, bet papras- 
tą visumą, galima būtų paklauti daugelio dalykų. Pavyz- 
džiui, galima klausti jų istorinės kilmės arba kokios prie- 
žastys skatino šių normų augimą. Taip pat galima klausti, 
kokią vertę šios normos turi tiems, kurie pagal jas gyvena, 
ir ar jie laiko save morališkai įpareigotais paklusti šioms 
normoms, ar paklūsta dėl kokio nors kito motyvo. Tačiau 
vieno klausimo, kurį būtų galima pateikti kalbant apie sis- 
temos, papildytos, kaip municipalinė teisė, fundamentaliąja 
norma, arba antrine pripažinimo taisykle, normas, šiuo pa- 
prastesniuoju atveju negalima paklausti. Šiuo paprastesniuo- 
ju atveju mes negalime paklausti: „Kokia svarbiausia nuo- 
stata grindžiamas atskirų sistemos normų galiojimas arba 
jų „ipareigojamoji galia?“ Tokios nuostatos nėra, bet jos ir 
nereikia. Todėl klaidinga manyti, kad fundamentalioji nor- 
ma, arba pripažinimo taisyklė, yra visuotinai būtina prievo- 
les nustatančių normų, arba „įpareigojančiųjų“ normų, bu- 
vimo sąlyga. Ji yra ne būtinybė, bet prabanga, būdinga la- 
biau išsivysčiusioms socialinėms sistemoms, kurių nariai ne 
tik šiaip vieną po kitos akceptuoja atskiras normas, bet yra 
iš anksto pasirengę akceptuoti bendras normų grupes, ati- 
tinkančias bendruosius galiojimo kriterijus. Paprastesnėje 
visuomenės formoje mes dar turime palūkėti ir pamatyti, 
ar norma bus akceptuota kaip norma, ar ne; tuo tarpu sis- 
temoje, kurioje yra fundamentalioji norma — pripažinimo 
taisyklė, dar prieš faktiškai normą sukuriant galima teigti, 
kad ji bus galiojanti, jeig: ji atitiks pripažinimo taisyklės 
reikalavimus. 

Tą pačią mintį galima išdėstyti kitaip. Minėtoji pripaži- 
nimo taisyklė, papildanti paprastą atskirų normų visumą, 
ne tik pateikia jai sistemos pranašumus ir identifikavimo 
lengvumą, bet pirmą kartą padaro galimus naujos rūšies 
teiginius. Tai vidiniai teiginiai apie normų galiojimą; juk 
dabar klausimai „Kokia sistemos nuostata padaro šią nor- 

mą įpareigojančią?“ arba, Kelseno žodžiais tariant, „Kas 
sistemos viduje yra jos galiojimo priežastis?“ įgyja naują 
prasmę. Atsakymus į šiuos naujus klausimus pateikia fun- 
damentalioji norma - pripažinimo taisyklė. Bet nors pa- 
prastesnėje struktūroje šiuo būdu, t.y. nurodant kokią nors 
dar fundamentalesnę normą, normų galiojimo negalima pa- 
demonstruoti, tai anaiptol nereiškia, kad koks nors klausi- 
mas apie normas arba jų įpareigojamąją galią, arba galio- 
jimą lieka nepaaiškintas. Tai, kodėl normos tokioje papras- 
toje socialinėje struktūroje yra įpareigojančios, nėra kokia 
nors paslaptis, kurią išaiškintų fundamentalioji norma, jei- 
gu tik mums pavyktų ją suprasti. Paprastos struktūros nor- 
mos yra, kaip ir labiau išsivysčiusių sistemų fundamentalio- 
ji norma, įpareigojančios, jeigu jos akceptuojamos ir funk- 
cionuoja kaip tokios. Tačiau jeigu užsispyrus ieškoma vie- 
novės ir sistemos, kurioje šių pageidaujamų elementų fak- 
tiškai negalima rasti, lengvai galima aptemdyti šias papras- 
tas tiesas apie skirtingas socialinės struktūros formas. 
Išties pastangos sumodeliuoti fundamentaliąją normą pa- 
čioms paprasčiausioms socialinės struktūros formoms, ku- 
riose tokios normos nėra, yra šiek tiek komiškos. Tai tolygu 
tvirtinimui, kad nuogas laukinis iš tikrųjų fur? būti apsiren- 
gęs kokiais nors nematomais šiuolaikiniais drabužiais. De- 
ja, čia taip pat nuolat gresia pavojus susipainioti. Mus ga- 
lima įtikinti traktuoti kaip fundamentaliąją normą tai, kas 
yra tik tuščias pakartojimas to fakto, kad atitinkama visuo- 
menė (nesvarbu, individų ar valstybių) laikosi tam tikrų 
elgesio modelių kaip privalomųjų normų. Tai, be abejo, pa- 
sakytina apie keistą tarptautinei teisei siūlytą fundamenta- 
liąją normą: „Valstybės turi elgtis taip, kaip jos paprastai 
elgdavosi“. Juk tuo nepasakoma nieko daugiau, kaip tik 
tai, jog akceptuojantieji tam tikras normas taip pat turi 
laikytis normos, nustatančios, kad normų turi būti laikoma- 
si. Tai yra tik to fakto, kad valstybės yra akceptavusios nor- 

mų visumą kaip įpareigojančias normas, nenaudingas pa- 
kartojimas. 

Jeigu mes atsikratome prielaidos, kad tarptautinė teisė 
turi turėti fundamentaliąją normą, mums iškylantis klausi- 
mas turi būti fakto klausimas. Koks yra tikrasis normų po- 
būdis, kaip jos funkcionuoja santykiuose tarp valstybių? Ži- 
noma, galima skirtingai aiškinti stebimuosius reiškinius; ta- 
čiau su vienu dalyku negalima nesutikti — jokios fundamen- 
taliosios normos, nustatančios bendruosius tarptautinės tei- 
sės normų galiojimo kriterijus, nėra, o faktiškai galiojan- 
čios normos sudaro ne sistemą, bet normų visumą; tarp jų 
yra ir normos, nustatančios, kad sutartys turi įpareigojamą- 
ją galią. Iš tiesų daugeliu svarbių klausimų santykius tarp 
valstybių reguliuoja daugiašalės sutartys; kartais teigiama, 
kad šios sutartys gali įpareigoti ir jose nedalyvaujančias vals- 
tybes. Bet jeigu tai būtų visuotinai pripažįstama, tokios su- 
tartys faktiškai būtų legislatyviniai aktai, 0 tarptautinės tei- 
sės normoms turėtų būti taikomi visai kitokie galiojimo kri- 
terijai. Tada būtų įmanoma suformuluoti tokią fundamen- 
taliąją normą - pripažinimo taisyklę, kuri ne tuščiai pakar- 
totų faktą, kad valstybės faktiškai laikosi normų visumos, 
bet iš tikrųjų atspindėtų tikrą sistemos bruožą. Tarptautinė 
teisė šiuo metu tikriausiai yra perėjimo prie šios ir kitų 
formų, priartinsiančių jos struktūrą prie municipalinės tei- 
sės struktūros, akceptavimo stadijoje. Kai šis perėjimas baig- 
sis, jeigu jis apskritai įvyks, formalios analogijos, kurios šian- 
dien atrodo neįtikinamos ir net iliuzinės, įgis turinį ir paša- 
lins skeptikų abejones dėl tarptautinės teisės teisinės „ko- 
kybės“. Bet kol tai neįvyko, šios analogijos yra funkcijos ir 
turinio, o ne formos analogijos. Funkcijos analogijas leng- 
Vviausia įžvelgti apmąstant tuos aspektus, kuriais tarptautinė 
teisė skiriasi nuo moralės; kai kurie iš jų buvo nagrinėjami 
ankstesniame skirsnyje. Turinio analogijas sudaro įvairūs 
principai, sąvokos ir metodai, bendri ir municipalinei, ir 

tarptautinei teisei, todėl leidžiantys vienoje srityje teisinin- 
kų naudojamą metodiką laisvai perkelti į kitą sritį. Bentha- 
mas, pavadinimo „tarptautinė teisė“ išradėjas, tarptautinę 
teisę gynė tiesiog pareikšdamas, kad ji yra „pakankamai 
analogiška“?* municipalinei teisei. Čia verta pridurti du da- 
lykus. Pirma, tai yra turinio, o ne formos analogija; antra, 
šioje turinio analogijoje jokios kitos socialinės normos nėra 
tokios panašios į municipalinę teisę, kaip tarptautinės tei- 
sės Normos. 


* Principles of Morals and Legislation, xvu, 25, n. 1. 


POST SCRIPTUM 


Įvadas 


Ši knyga pirmą kartą buvo išspausdinta prieš trisdešimt 
dvejus metus. Per tą laiką jurisprudencija ir filosofija labai 
suartėjo, o teisės teorijos disciplina ir šioje šalyje, ir Jung- 
tinėse Valstijose buvo labai išplėtota. Norėčiau tikėti, jog ši 
knyga padėjo skatinti šią plėtotę, net jeigu tarp mokslinin- 
kų teisininkų ir tarp filosofų kritikavusių jos pagrindines 
doktrinas buvo ne mažiau negu į jas atsivertusių. Kad ir 
kaip ten būtų, nors iš pradžių aš rašiau šią knygą manyda- 
mas, jog ją skaitys Anglijos universitetų bakalauro progra- 
mos studentai, bet ji paplito daug plačiau, pasirodė daug 
papildomos ją kritiškai komentuojančios literatūros ir an- 
gliškai kalbančiame pasaulyje, ir kai kuriose valstybėse, kur 
buvo išleisti šios knygos vertimai. Didžioji šios kritinės lite- 
ratūros dalis — tai straipsniai teisės ir filosofijos žurnaluose, 
bet buvo išspausdinta ir nemažai reikšmingų knygų, kurio- 
se įvairios šios knygos doktrinos buvo pasirinktos kritikos 
taikiniais bei išeities tašku pačių kritikų teisės teorijoms 
išdėstyti. 

Nors aš ir mečiau keletą kritiškų pastabų kai kuriems 
savo kritikams, ypač velioniui profesoriui Lonui Fulleriui! 


! Žr. mano atsiliepimą apie jo Teisės moralumą (The Morality of Law 
(1964)), 78 Harvard Law Review, 1281 (1965)), perspausdintą mano kny- 
goe Esė apie jurisprudenciją ir filosofiją (Essays on Jurisprudence and 
Philosophy (1983), p. 343). Pastaba: redaktorių pridėtos „Post scriptum“ 
išnašos pateikiamos laužtiniuose skliaustuose.) 

ir profesoriui R. M. Dworkinui“, iki šiol aš nė vienam iš jų 
išsamiai neatsakiau; aš buvau linkęs stebėti ir mokytis iš 
labai pamokomos diskusijos; kai kurie joje dalyvavę kritikai 
vienas nuo kito skyrėsi ne mažiau negu nuo manęs. Bet 
šiame „Post scriptum“ aš pabandysiu atsakyti į kai kurią 
Dworkino plataus pobūdžio kritiką, pateiktą vaisinguose 
straipsniuose, surinktuose jo knygose Rimtas požiūris į tei- 
ses (Taking Rights Seriously, 1977) ir Principo reikalas (A 
Matter of Principle, 1982), bei knygoje Tėisės imperija (Laws 
Empire, 1986)*. „Post scriptum“ aš sutelkiu dėmesį pir- 


2? Žr. mano straipsnius „Teisė filosofijos požiūriu“ („Law in the Per- 
spective of Philosophy: 1776-1976“, 51 New York University Law Review, 
538 (1976)); „Amerikos jurisprudencija anglo akimis: košmaras ir kilni 
svajonė“ („American Jurisprudence through English Eyes: The Nightma- 
re and the Noble dream“, 11 Georgia Law Review, 969 (1977)); „Nauda 
ar teisės“ („Between Utility and Rights“, 79 Columbia Law Review, 828 
(1979)). Visos išvardytos publikacijos perspausdintos knygoje Esė apie 
jurisprudenciją ir filosofiją. Žr. taip pat „Teisinė pareiga ir prievolė“ („Le- 
gal Duty and Obligation“), sk. VI, mano knygoje Esė apie Benthamą 
(Essays on Bentham, 1982), ir „Komentarą“ („Comment“) R. Gavisono 
parengtoje knygoje Šiuolaikinės teisės filosofijos problemos (Issues in Con- 
temporary Legal Philosophy (1987), p. 35). 

3 Toliau cituojami atitinkamai kaip TRS, AMP r LE. 

* Ronaldo Dworkino, bene garsiausio Harto kritiko, pagrindinės kny- 
gos. Pirmoji, nors ir sudaryta iš anksčiau parašytų straipsnių, faktiškai yra 
vientisa studija. Pirmųjų dviejų knygų pavadinimai - savotiškas Žodžių 
žaismas, atspindintis ne tik Dworkino propaguojamas liberalias politines 
vertybes, bet ir jo teisės teorijos turinį — subjektyvines teises (rights) ir 
teisės principus (principles), kuriuos, pasak jo, Hartas, traktuojantis teisę 
kaip vien tik ar beveik vien tik normas, nepelnytai ignoruoja, kaip ir kitus 
reiškinius, pavyzdžiui, teisės aiškinimo aktus (interpretations) ir politines 
nuostatas (policies), kuriuos Dworkinas irgi laiko teisės elementais. Ap- 
skritai Dworkinas, dėstydamas savo teoriją, perėmė Harto metodą: Har- 
to teorijos išeities taškas — nuodugni Austino teisės teorijos kritika, be 
kurios vargu ar būtų įmanoma pati Harto teorija; tuo tarpu Dworkino 
teorijos išeities taškas - principinė Harto koncepcijos kritika, be kurios 
Dworkino teorija tikrai nebūtų buvusi sukurta. Politikos filosofijos požiū- 
riu (bet kokia brandi ir konstruktyvi teisės filosofija visuomet turi ir tam 
tikrą politikos bei moralės filosofijos aspektą) Dworkinas, akcentuojantis 
individo prigimtines teises (teisės kaip koziriai, rights as trumps), yra ne 
toks akademiškai neutralus, kaip Hartas. Iš kitų (į minėtuosius rinkinius 
neįtrauktų) jo straipsnių, kuriuose nuosekliausiai atskleidžiama jo teisės 

miausia į Dworkino kritiką, nes jis ne tik teigė, kad beveik 
visi būdingiausieji šios knygos teiginiai yra iš esmės netei- 
singi, bet ir kvestionavo visą teisės teorijos koncepciją ir 
tai, ką, kaip galima numanyti iš knygos, ši teorija turėtų 
veikti. Metams bėgant, Dworkino argumentai prieš pagrin- 
dines knygos idėjas buvo iš esmės nuoseklūs, bet įvyko ir 
tam tikrų svarbių kai kurių argumentų turinio bei termini- 
jos, kuria jie buvo formuluojami, pokyčių. Kai kurie anks- 
tesniuose rašiniuose buvę ryškūs kritiniai argumentai nebe- 
išsakomi paskutiniajame Dworkino veikale, nors jų ir nebu- 
vo aiškiai atsisakyta. Tačiau tokia ankstyvoji kritika plačiai 
paplito ir yra labai įtakinga, todėl aš maniau esant reikalin- 
ga į ją atsakyti, kaip ir į vėlesniąją kritiką. 

Pirmasis ir ilgesnysis šio „Post scriptum“ skirsnis skirtas 
Dworkino argumentams. Bet antrajame skirsnyje aš aptariu 
daugelio kitų kritikų teiginius, jog kai kurių mano tezių 
formulavimas yra ne tik neaiškus ir netikslus, bet tam tik- 
rais aspektais išties nenuoseklus ir prieštaringas“. Aš turiu 
čia pripažinti, kad mano kritikai buvo teisūs daugeliu atve- 
jų, kurių aš dabar nenoriu svarstyti, todėl šiame „Post 
scriptum“ pasinaudosiu proga paaiškinti tai, kas buvo ne- 
aišku, ir peržiūrėti tai, ką iš pradžių parašiau nenuosekliai 
arba prieštaringai. 


1. Teisės teorijos esmė 


Rašydamas šią knygą, turėjau tikslą pateikti tokią teisės 
teoriją, kuri būtų bendra ir deskriptyvi. Ji yra bendra ta 


teorija ir teisės filosofija, paminėtini tokie: „Teisėjų diskrecija“ („Judicial 
Discretion“, 60 Journal of Philosophy 638 (1963)), „Teisė kaip aiškinimas“ 
(„Law as Interpretation“, 60 Texas Law Review 527 (1982)), „Ronaldo 
Dvorkino atsakymas“ („A Reply by Ronald Dworkin“, Marshall Cohen 
(ed.), Ronald Dworkin and Contemporary Jurisprudence (1983)) ir kt. 

4 [Hartas neužbaigė antrojo iš čia paminėtų skirsnių. Žr. Redaktorių 
pastabą.) 

prasme, kad ji nesiejama su kokia nors konkrečia teisine 
sistema arba teisine kultūra, bet siekia paaiškinti ir išryš- 
kinti teisę kaip sudėtingą socialinį ir politinį institutą, tu- 
rintį valdymo pasitelkus normas (ir šia prasme „normatyvi- 
nį“) aspektą. Šis institutas, nepaisant jo įvairovės skirtingo- 
se kultūrose ir skirtingais laikais, įgijo tokią pačią bendrą 
formą ir struktūrą, nors ji ir apaugo gausybe nesusipratimų 
bei jos esmę užtemdančių mitų, kuriuos reikia išsklaidyti. 
Norint susidoroti su šia aiškinamąja užduotimi, išeities taš- 
ku reikia imti plačiai paplitusias bendrąsias Žinias apie ryš- 
kiausius šiuolaikinės municipalinės teisės sistemos bruožus, 
kurias šios knygos 46 puslapyje aš priskiriu kiekvienam iš- 
silavinusiam žmogui. Mano dėstymas yra deskriptyvus ta 
prasme, kad jis yra morališkai neutralus ir jam nekeliami 
jokie tikslai ką nors pateisinti: juo nesiekiama moralės ar 
kokiu nors kitu požiūriu pateisinti arba pagirti mano ben- 
drojoje teisės sampratoje apibūdinamas formas ir struktū- 
ras, tačiau aš manau, kad jų aiškus supratimas yra svarbi 
kiekvienos naudingos moralinės teisės kritikos prielaida. 

Šiam deskriptyvumui užtikrinti mano knygoje nuolat var- 
tojamos tokios sąvokos, kaip pareigas nustatančios normos, 
galias suteikiančios normos, pripažinimo taisyklės, keitimo tai- 
syklės, normų akceptavimas, vidiniai ir išoriniai požiūriai, vi- 
diniai ir išoriniai teiginiai ir teisinis galiojimas. Šios sąvokos 
sutelkia dėmesį į elementus, kuriais remiantis galima pa- 
teikti aiškią teisinių institutų ir teisinės praktikos įvairovės 
analizę ir atsakyti į klausimus apie bendrąją teisės esmę, 
iškilusius apmąstant šiuos institutus ir praktiką. Tai būtų 
tokie klausimai: kas yra normos? Kuo normos skiriasi nuo 
paprastų įpročių arba tiesiog elgesio dėsningumų? Ar yra 
iš esmės skirtingų teisės normų tipų? Kaip normos gali būti 
susijusios? Ką reiškia tai, kad normos sudaro sistemą? Kaip 
teisės normos ir jų galia yra susijusios su grasinimais, o kita 
vertus — su moralės reikalavimais?? 


5 Žr . H. L. A. Hart, „Comment“, in Gavison, n. 2, p. 35. 

Šitaip — kaip deskriptyvi ir bendra — suvokiama teisės 
teorija iš esmės skiriasi nuo Dworkino teisės teorijos (arba 
„jurisprudencijos“, kaip jis dažnai ją vadina) koncepcijos, 
teisės teoriją laikančios iš dalies evalvacine ir justifikacine* 
bei „skirta konkrečiai teisinei kultūrai““, kuri paprastai yra 
paties teoretiko teisinė kultūra; Dworkino atveju tai yra 
anglų ir amerikiečių teisė. Taip suvokiamos teisės teorijos 
pagrindinį uždavinį Dworkinas vadina „interpretaciniu“?*; 
jis iš dalies yra vertinamasis, nes susijęs su identifikavimu 
tų principų, kurie geriausiai „tinka“ arba labiausiai dera 
prie jau susiklosčiusios teisės bei teisinės sistemos teisinės 
praktikos ir, parodydami teisę „jai palankiausioje švieso- 
je“, pateikia geriausią jos moralinį pateisinimą. Šitaip iden- 
tifikuojami principai Dworkinui yra ne tik teisės teorijos 
sudedamosios dalys, bet ir numanomos pačios teisės sude- 
damosios dalys. Antai jam „jurisprudencija yra bylų spren- 
dimo bendroji dalis, tylus bet kokio teisinio sprendimo pro- 


* Terminai evalvacinė (evaluative) ir justifikacinė (justificatory) lietu- 
vių kalbos požiūriu gali sulaukti tam tikrų priekaištų, tačiau jų pažodiniai 
lietuviškieji atitikmenys vertinamoji (vertybinė) ir pateisinamoji (arba pa- 
našūs) turinio požiūriu būtų ne mažiau ydingi, nes vargu ar gali padėti 
identifikuoti atitinkamas teorijas kaip tam tikrų teorijų nūšis (tipus). Ma- 
nydami, kad lietuviško arba tarptautinio žodžio, perteikiančio mums nau- 
ją terminą, vartojimas yra veikiau konvencijos, be to - ir įpročio dalykas, 
patogumą lietuvio skaitytojo ausiai turėjome paaukoti dėl prasmės ir tu- 
rinio. Deja, lietuviškoji teisės terminija (ypač teorijos terminai) nėra pa- 
kankamai išplėtota ir vargu ar gali (ir ar ateityje galės) pasiūlyti auten- 
tiškus terminus, leidžiančius pakankamai abstrahuotai įvardyti tokius reiš- 
kinius. Galima teigti, kad toks teisės teorijos terminų „internacionaliza- 
vimas“ šiuo metu, kai praktiniai teisės srities poreikiai pranoksta pastan- 
gas ir galimybes planingai vystyti terminiją, yra nepaneigiama tendencija, 
taip pat spėti, kad ši tendencija dar kurį laiką dominuos. 

* LE 102. 

" LE, sk. 3. 

* Dworkinas vartoja terminą interpretive. Šiaip jau lietuviškojoje tei- 
sės literatūroje vartojama ne teisės interpretavimo, bet teisės aiškinimo 
sąvoka, kuri vargu ar tiktų specifinės teisės teorijos koncepcijos pavadi- 
nimui. 

* LE 90. 

* LE 90. 

logas“?. Savo ankstesniajame darbe tokius principus Dwor- 
kinas įvardijo tiesiog kaip „sveikiausiąją teisės teoriją“ !, 
bet paskutiniame darbe Teisės imperija jis kritikuoja ir šiuos 
principus, ir konkrečias teisės nuostatas, išplaukiančias iš 
šių principų kaip teisė „interpretacine prasme“. Jau susi- 
klosčiusią teisinę praktiką arba teisės paradigmas, kurias 
turėtų aiškinti šitokia interpretacinė teorija, Dworkinas va- 
dina „preinterpretacinėmis“!!*: jis yra įsitikinęs, jog teore- 
tikui neturėtų iškilti kokių nors sunkumų identifikuojant 
šiuos preinterpretacinius duomenis, be to, jam ir nereikia 
spręsti jokios su šių preinterpretacinių duomenų identitika- 
vimu susijusios teorinės užduoties, nes jie yra nustatyti kaip 
bendro konkrečių teisinių sistemų teisininkų konsensuso re- 
zultatas!“, 

Visai neaišku, kodėl tarp tokių skirtingų sumanymų, kaip 
manoji ir Dworkino teisės teorijos koncepcijos, turėtų kilti 
arba išties galėtų kilti koks nors reikšmingas konfliktas. An- 
tai daugelis Dworkino darbų, tarp jų ir Tėisės imperija, yra 
skirti lyginti ir nagrinėti trijų skirtingų būdų, kuriais teisė 
(„praeities politiniai sprendimai“") pateisina prievartą ir 
šitaip leidžia susiformuoti trims skirtingoms teisės teorijos 
formoms, Dworkino vadinamoms „konvencionalizmu“, „tei- 
siniu pragmatizmu“ bei „integralia teise“, pranašumams. 
Visa tai, ką Dworkinas rašo apie šiuos tris teorijų tipus, yra 
labai įdomus ir reikšmingas įnašas į evalvacinę justifikacinę 
jurisprudenciją, todėl man nerūpi ginčytis dėl to, kaip Dwor- 
kinas nagrinėja šias interpretacines idėjas", išskyrus jo tei- 

0 TRS 66. 

" LE 65-66. 

* Dworkinas vartoja terminą preinterpretive. 

* Tačiau Dworkinas perspėja, kad tokios preinterpretacinės teisės 
identifikavimas pats gali būti susijęs su interpretavimu. Zr. LE 66. 

E ALT 

4 LE 94. 

I5 Tačiau atkreipkite dėmesį, kad kai kurie kritikai, pavyzdžiui, Mi- 
chaelas Moore'as savo straipsnyje „Šiuolaikinės teorijos posūkis į inter- 

ginį, jog tokią pozityvistinę teisės teoriją, kuri pateikiama 
šioje knygoje, galima aiškiai suformuluoti iš naujo kaip to- 
kią interpretacinę teoriją. Mano akimis, šis teiginys yra klai- 
dingas; toliau aš išdėstysiu motyvus, kodėl prieštarauju ban- 
dymui pateikti mano teorijos interpretacinę versiją. 

Tačiau Dworkinas savo knygose atmeta bendrą ir de- 
skriptyvią teisės teoriją kaip klaidinančią arba geriausiu at- 
veju tiesiog bevertę. Pasak jo, „naudingos teisės teorijos 
interpretuoja praktikos istorinės raidos pakopą“"“, o anks- 
čiau jis yra rašęs, jog „lėkštas aprašymo ir vertinimo atribo- 
jimas“ esą „susilpninęs teisės teoriją“ !'. 

Man sunku suprasti tikruosius Dworkino motyvus, dėl 
kurių jis atmeta deskriptyviąją teisės teoriją, arba „jurispru- 
denciją“, kaip jis ją dažnai vadina. Atrodo, kad jo pagrin- 
dinis kontrargumentas yra toks: teisės teorija turi atsižvelg- 
ti į vidinę teisės perspektyvą, t.y. į teisinės sistemos dalyvio 
arba saviškio požiūrį, o deskriptyvioji teorija, kuri remiasi 
ne dalyvio, bet išorinio stebėtojo požiūriu, jokio adekvataus 
šios vidinės perspektyvos įvertinimo negali pasiūlyti“. Ta- 
čiau toje deskriptyviosios jurisprudencijos schemoje, kuri 
siūloma mano knygoje, faktiškai nėra nieko, kas sistemoje 
nedalyvaujančiam išoriniam stebėtojui neleistų apibūdinti, 
kaip sistemos dalyviai žiūri į teisę, vadovaudamiesi minė- 
tuoju vidiniu požiūriu. Antai šioje knygoje aš gana plačiai 
paaiškinau, kad sistemos dalyviai parodo savo vidinį požiū- 


pretaciją: bloga lemiantis posūkis?“ („The Interpretive Turn in Modern 
Theory: A Turn for the Worse?“, 41 Stanford Law Review, 871 (1989), p. 
947-8), pripažindamas, jog teisinė praktika Dworkino nurodytąja prasme 
yra interpretacinė, neigia, kad interpretacinė gali būti teisės teorija. 

6“ LE 102; plg.: „Bendrosios teisės teorijos mums yra bendrosios 
mūsų pačių teismų praktikos interpretacijos“, LE 410. 

" AMP 148; plg.: „Teisės teorijų negalima prasmingai suvokti kaip 
<...> neutralių samprotavimų apie socialinę praktiką“ („A Reply by Ro- 
nald Dworkin“, Marshall Cohen (ed.), Ronald Dworkin and Contempora- 
ry Jurisprudence (1983) [toliau cituojamas kaip RDCJ], p. 254). 

Iš (Žr. LE 13-14.) 

rį, akceptuodami teisę kaip suteikiančią jiems elgesio orien- 
tyrus ir tuos kriterijus, kuriais remdamiesi jie ją kritikuoja. 
Žinoma, deskriptyviosios teisės teorijos atstovas pats neak- 
ceptuoja teisės tais pačiais būdais, kaip kiti sistemos daly- 
viai, bet jis gali ir turi aprašyti tokį teisės akceptavimą — 
tiesą sakant, tai aš ir bandžiau padaryti šioje knygoje. TA- 
čiau, žinoma, norėdamas tai padaryti, deskriptyviosios tei- 
sės teorijos atstovas turi suprasti, ką reiškia vadovautis šiuo 
vidiniu požiūriu, ir šia — tik šia — prasme jis turi sugebėti 
įsivaizduoti save sistemos dalyvio vietoje; bet tai nėra nei 
teisės akceptavimas, nei dalyvio vidinio požiūrio priėmimas 
arba palaikymas, nei koks nors kitoks deskriptyvios pozici- 
jos atsisakymas. 

Atrodo, kad Dworkinas, kritikuodamas deskriptyviąją ju- 
risprudenciją, bando atmesti šią akivaizdžią galimybę išori- 
niam stebėtojui šiuo deskriptyviu būdu atsižvelgti į dalyvio 
vidinį požiūrį, nes jis, kaip minėjau, identifikuoja jurispru- 
denciją kaip „bylų sprendimo bendrąją dalį“, o tai tolygu 
jurisprudencijos arba teisės teorijos traktavimui kaip siste- 
mos teisinės dalies, regimos jos dalyvių teisėjų vidiniu po- 
žiūriu. Tačiau deskriptyviosios teisės teorijos atstovas gali 
suprasti ir aprašyti sistemos dalyvio vidinį požiūrį į teisę jo 
neakceptuodamas ir pats juo nesivadovaudamas. Net jeigu 
(kaip įrodinėjo Neilas MacCormickas!** ir daugelis kitų kri- 
tikų) sistemos dalyvio vidinis požiūris, kurį liudija tai, kad 
teisė yra akceptuojama kaip teikianti elgesio orientyrus ir 
kritikos kriterijus, būtinai apima tikėjimą, jog yra tam tikrų 
moralinių motyvų elgtis pagal teisės reikalavimus ir mora- 


9 (Žr. Legal Reasoning and Legal Theory (1978), 63-4, 139-40.] 

* Profesorius Neilas MacConnickas, buvęs Škotijos Edinburgo univer- 
siteto Teisės fakulteto dekanas, yra vienas iš žymiausių Harto teorijos 
populiarintojų. Greta kitų jo darbų, paminėtini veikalai Teisinis argurmen- 
tavimas ir teisės teorija (Legal Reasoning and Legal Theory. — Oxford: 
Clarendon Pres, 1978) ir H. L. A. Hartas (H. L. A. Hart. - Stanford: 
Stanford University Press, 1981). 

linis teise grindžiamos prievartos naudojimo pateisinimas, 
šitai moralės požiūriu neutrali deskriptyvioji jurisprudenci- 
ja taip pat turėtų aprašyti, bet ne palaikyti arba perimti. 

"Tačiau, atsakydamas į mano pareikštą mintį, kad minė- 
tieji iš dalies su vertinimais susiję Dworkino „interpretaci- 
niais“ vadinami klausimai yra ne vieninteliai klausimai, ku- 
riuos turėtų nagrinėti jurisprudencija ir teisės teorija, ir kad 
bendrai ir deskriptyviai jurisprudencijai čia tenka svarbi vie- 
ta, Dworkinas sutinka, jog taip ir yra, ir paaiškina, jog to- 
kius jo pastebėjimus, kaip „jurisprudencija yra bylų spren- 
dimo bendroji dalis“, reikia sušvelninti, nes, kaip jis dabar 
sako, jie yra „teisingi“ tik „jurisprudencijos, sprendžiančios 
prasmingus klausimus, atžvilgiu“??. Tai yra svarbi ir sveikin- 
tina iš pažiūros ekstravagantiško ir iš tiesų, paties Dworki- 
no žodžiais tariant, „imperialistinio“ teiginio, jog vienintelė 
tikra teisės teorijos forma yra interpretacinė ir evalvacinė 
teisės teorija, pataisa. 

Vis dėlto, nors Dworkinas ir atsisako minėtojo akivaiz- 
džiai imperialistinio teiginio, tolesnių perspėjamųjų žodžių, 
kuriais jis šį savo atsisakymą palydi, potekstė mane ir dabar 
labai glumina: „Bet reikia pabrėžti —- kiek šis [prasmingu- 
mo] klausimas persmelkia tas problemas, kurias daugiau- 
siai nagrinėja bendrosios teorijos, kaip antai Harto“?!. Šio 
perspėjimo tikslas yra neaiškus. Mano nagrinėtos proble- 
mos (žr. sąrašą p. 374) apima tokius klausimus, kaip teisės 
santykis su prievartiniais įsakymais, o kita vertus, su mora- 
lės reikalavimais, todėl Dworkinas perspėdamas, atrodo, no- 
rėjo pasakyti štai ką: svarstant tokias problemas, netgi de- 
skriptyviosios teisės teorijos atstovui teks susidurti su to- 
kiais su teisės nuostatų prasme arba reikšme susijusiais 


“ R. M. Dworkin, „Legal Theory and the Problem of Sense“, in 
R. Gavison (ed.), Issues in Contemporary Legal Philosophy: The Influence 
of H. L. A. Hart (1987), p. 19. 

* Ibid. 

klausimais, į kuriuos gali patenkinamai atsakyti tik inter- 
pretacinė ir iš dalies evalvacinė teisės teorija. Jeigu tikrai 
būtų taip, norėdamas nustatyti kurios nors konkrečios tei- 
sės nuostatos prasmę, netgi deskriptyviosios teisės teorijos 
atstovas turėtų pateikti interpretacinį ir evalvacinį klausimą 
„Kokią reikšmę reikia suteikti šiai nuostatai, kad ji išplauk- 
tų iš geriausiai tinkančių jau susiklosčiusiai teisei ir geriau- 
siai ją pateisinančių principų?“ ir į jį atsakyti. Bet net jeigu 
iš tiesų i mano paminėtuosius šio tipo klausimus atsakymo 
ieškantis bendrosios ir deskriptyviosios teisės teorijos atsto- 
vas turėtų nustatyti teisės nuostatų reikšmę daugybėje skir- 
tingų teisinių sistemų, atrodo, nėra jokio pagrindo pritarti 
požiūriui, kad tai jis /u7i nustatyti, pateikdamas Dworkino 
interpretacinį ir evalvacinį klausimą. Be to, net jeigu visų 
teisės sistemų, į kurias bendrosios ir deskriptyviosios teisės 
teorijos atstovas turėjo atsižvelgti, teisėjai ir teisininkai pa- 
tys šiuo interpretavimo ir iš dalies vertinimo būdu iš tikrųjų 
jau yra išsprendę minėtuosius reikšmės klausimus, tai ben- 
drosios deskriptyviosios teorijos atstovas turėtų aprašyti kaip 
faktą, kuriuo vėliau būtų grindžiama jo bendroji deskripty- 
vioji išvada dėl tokių teisės nuostatų reikšmės. Žinoma, bū- 
tų didelė klaida manyti, kad dėl tokio šių išvadų pagrindi- 
mo jos pačios turi būti interpretacinės ir evalvacinės ir kad 
jas formuluojantis teoretikas nuo užduoties jas aprašyti per- 
simetė prie užduoties jas interpretuoti ir vertinti. Aprašy- 
mas gali likti aprašymu net tada, kai tai, kas aprašoma, yra 
vertinimas. 


2. "Ieisinio pozityvizmo esmė 
(i) Pozityvizmas kaip semantinė teorija 


Dworkinas mano knygą laiko veikalu, atstovaujančiu 
šiuolaikiniam teisiniam pozityvizmui, kuris nuo ankstesnių- 

jų pozityvizmo atmainų, tokių kaip Benthamo ir Austino, iš 
esmės skiriasi tuo, jog atmeta jų imperatyvines teisės teori- 
jas ir jų koncepciją, kad visa teisė kylanti iš teisiškai neri- 
bojamo suverenaus įstatymus leidžiančio asmens arba orga- 
no. Manojoje teisinio pozityvizmo versijoje Dworkinas ap- 
tinka daug skirtingų, bet tarp savęs susijusių klaidų. Pati 
fundamentaliausia iš šių klaidų yra pažiūra, kad tokių tei- 
sės nuostatų, kaip tos, kurios aprašo juridines teises ir tei- 
sines pareigas, teisingumas priklauso tik nuo to, kaip spren- 
džiami paprastų istorinių faktų, taip pat su individų įsitiki- 
nimais ir socialinėmis pažiūromis susijusių faktų klausimai. 
Faktai, nuo kurių priklauso teisės nuostatų teisingumas, yra 
tai, ką Dworkinas vadina „teisės pagrindais“?; pasak jo, 
pozityvistas klaidingai mano, jog šiuos faktus fiksuoja kal- 
bos normos, bendros ir teisėjams, ir advokatams, kontro- 
liuojantiems žodžio „teisė“ vartojimą, taigi ir jo prasmę, ir 
teiginiuose apie tai, kas yra konkrečios sistemos „teisė“ kon- 
krečiu klausimu, ir teiginiuose apie tai, kas yra „teisė“ (t.y. 
teisė apskritai)**. Iš šios pozityvistinės pažiūros į teisę turė- 
tų išplaukti išvada, jog vieninteliai nesutarimai, galintys kil- 
ti dėl teisės klausimų, yra tie, kurie susiję su tokių istorinių 
faktų buvimu arba nebuvimu; bet negali būti teorinių nesu- 
tarimų ar prieštaravimų dėl to, kas yra teisės „pagrindai“. 

Daug savo vaizdingos teisinio pozityvizmo kritikos pus- 
lapių Dworkinas skiria tam, kad parodytų, jog teorinis ne- 
sutarimas dėl teisės pagrindų, priešingai pozityvisto požiū- 
riui, yra ryškiausias anglų ir amerikiečių teisinės praktikos 
bruožas. Prieštaraudamas požiūriui, kad šiuos pagrindus vie- 
nareikšmiškai fiksuoja ir teisėjams, ir advokatams bendros 
kalbos normos, Dworkinas įtikinėja, kad jos yra esmingai 


2 LE 6 ff. 
> LE 4. 
" LE 31 tt 

prieštaringos, nes apima ne tik istorinius faktus, bet labai 
dažnai ir prieštaringus moralinius bei vertybinius sprendimus. 

Dworkinas pateikia du labai skirtingus paaiškinimus, kaip 
atsitiko, kad tokie pozityvistai kaip aš priėmė šį iš esmės 
klaidingą požiūrį. Pirmasis iš šių paaiškinimų yra toks: po- 
zityvistai tiki, kad jeigu tai, kas yra teisės pagrindai, nebūtų 
vienareikšmiškai užfiksuota normų, bet būtų prieštaringas 
dalykas, leidžiantis laikytis skirtingų teorinių pozicijų, tada 
ir žodis „teisė“ skirtingiems žmonėms reikštų skirtingus da- 
lykus, 0 jį vartodami jie paprasčiausiai nesusišnekėtų ir kal- 
bėtų ne apie tą patį dalyką. Šis pozityvistams primestas 
įsitikinimas, Dworkino akimis žiūrint, yra visiškai klaidin- 
gas; argumentą prieš prieštaringus teisės pagrindus, kuriais, 
kaip manoma, pozityvistas turi remtis, Dworkinas vadina 
„semantiniu geluoniu“?, nes šis argumentas remiasi žodžio 
„teisė“ reikšmės teorija. Taigi Teisės imperijoje jis užsimojo 
apibūdinti šį „semantinį geluonį“. 

Nors Tėisės imperijos pirmajame skyriuje aš drauge su 
Austinu esu priskiriamas tai pačiai teoretikų semantikų ka- 
tegorijai, vadinasi, esu laikomas vienu iš tų, kurie papras- 
tais faktais paremtą pozityvistinę teoriją kildina iš žodžio 
„teisė“ reikšmės ir todėl yra patyrę šio semantinio geluonio 
dūrį, tačiau iš tikrųjų nei mano knygoje, nei kituose mano 
rašiniuose nėra nieko, kuo galima būtų pagrįsti šitokį mano 
teorijos vertinimą. Antai gali būti klaidinga mano doktrina, 
jog susiformavusios municipalinės teisinės sistemos apima 
pripažinimo taisyklę, nustatančią kriterijus, pagal kuriuos 
identifikuojami įstatymai, kuriuos turi taikyti teismai, ta- 
čiau aš niekur negrindžiau šios doktrinos klaidinga idėja, 
jog žodžio „teisė“ reikšmėje glūdi mintis, kad tokia pripa- 
žinimo taisyklė turi būti visose teisinėse sistemose, arba 
netgi dar klaidingesne idėja, jog jeigu teisės pagrindų identi- 


5 LE 45. 

fikavimo kriterijai nebūtų vienareikšmiškai užfiksuoti, „tei- 
sė“ skirtingiems žmonėms reikštų skirtingus dalykus. 

Pastarasis man priskiriamas argumentas iš tiesų supai- 
nioja sąvokos reikšmę su jos taikymo kriterijais; aš jo toli 
gražu nepriėmiau, bet, aiškindamas teisingumo sąvoką, spe- 
cialiai atkreipiau dėmesį (šios knygos p. 268-269) į tą fak- 
tą, kad nekintamą reikšmę turinčios sąvokos taikymo krite- 
rijai gali kisti ar būti prieštaringi. Kad tai būtų aišku, aš 
nurodžiau iš esmės tą patį skirtumą tarp sąvokos ir skirtin- 
gų sąvokos koncepcijų, kaip ir tas, kuris taip iškiliai figū- 
ruoja vėlesniame Dworkino darbe“. 

Galiausiai Dworkinas įtikinėja, jog pozityvistas, tvirti- 
nantis, esą jo teisės teorija yra ne semantinė teorija, bet 
deskriptyvus teisės apskritai kaip sudėtingo socialinio reiš- 
kinio skiriamųjų bruožų apibūdinimas, bando savo teoriją 
pristatyti kaip semantinės teorijos priešingybę, bet jokio skir- 
tumo iš tikrųjų čia nesą, tai esąs tik klaidinimas*. Dworki- 
no argumentas“' yra toks: kadangi vienas iš skiriamųjų tei- 
sės kaip socialinio reiškinio bruožų yra tai, kad teisininkai 
diskutuoja dėl teisės nuostatų tikrumo ir „aiškina“ tai rem- 
damiesi tokių nuostatų reikšme, tokia deskriptyvi teorija 
galų gale negali nebūti semantinė". Man atrodo, kad šis 
argumentas supainioja „teisės“ reikšmę su teisės nuostatų 
reikšme. Dworkinas sako, kad semantinė teisės teorija yra 
tokia teorija, kurioje pati žodžio „teisė“ reikšmė padaro 
teisę priklausomą nuo tam tikrų specifinių kriterijų. Bet 
teisės nuostatos paprastai yra teiginiai ne apie tai, kas yra 


2 Apie šį skirtumą žr. John Rawls, A Theory of Justice (1971), pp. 5-6, 
10. [Skirdamas teisingumo savoką nuo teisingumo koncepcijų, Rawlsas 
pareiškia: „Čia aš seku H. L. A Hartu, jo Teisės samprata, pp. 155-159“. 
Zr. A Theory of Justice, p. 5, n. 1.] 

* Dworkinas rašo, kad „ši priešingybė savaime yra nesusipratimas“ 
(R. Dworkin. Law's Empire. - Cambridge: Harvard University Press, 
1986.- P. 418). 

7 LE 418-19, n. 29. 

38 Žr. LE 31-3. 

„teisė“, bet apie tai, kas yra ši teisė, t.y. ką tam tikros sis- 
temos teisė leidžia žmonėms daryti arba reikalauja, kad jie 
darytų, arba įgalina juos daryti. Tad net jeigu tokių teisės 
nuostatų reikšmę ir lemia jų apibrėžimai arba tikrumo są- 
lygos, tai neskatina daryti išvados, kad pati žodžio „teisė“ 
reikšmė padaro teisę priklausomą nuo tam tikrų specifinių 
kriterijų. Taip būtų tik tokiu atveju, jeigu iš žodžio „teisė“ 
reikšmės būtų kildinami ir šie sistemos pripažinimo taisyk- 
lės formuluojami kriterijai, ir tokios pripažinimo taisyklės 
poreikis. Bet šitokios doktrinos mano darbe nėra nė 
pėdsako?. 

Dworkinas manąją teisinio pozityvizmo formą neteisin- 
gai traktuoja dar vienu požiūriu. Manąją pripažinimo tai- 
syklės doktriną jis traktuoja kaip reikalaujančią, kad jos 
nustatomi teisės identifikavimo kriterijai būtų tik istoriniai 
faktai, taigi pateikia ją kaip „akivaizdžių faktų pozityviz- 
mo“*" pavyzdį. Tačiau nors mano pateikti svarbiausieji pri- 
pažinimo taisyklės nustatytų kriterijų pavyzdžiai yra tai, ką 
Dworkinas vadina „genealogija““!, aš, kalbėdamas tik apie 
tą būdą, kuriuo teisinės institucijos priima arba kuria įsta- 
tymus, bet ne apie jų turinį, ir šioje knygoje (p. 147), ir 
savo ankstesniame straipsnyje „Pozityvizmas ir teisės bei 
moralės atribojimas“ („Positivism and the Separation of Law 
and Morals“)*? specialiai pažymėjau, jog kai kuriose teisi- 
nėse sistemose, kaip antai Jungtinėse Valstijose, svarbiau- 
sieji teisinio galiojimo kriterijai, be genealogijos, gali aiš- 
kiai apimti teisingumo principus arba esmines moralines 
vertybes, o šie gali formuoti teisinių konstitucinių apriboji- 
mų turinį. Zėisės imperijoje primesdamas man „akivaizdžių 


3 Žr. šios knygos p. 334-335, kur aš atmetu bet kokią tokią doktriną. 

3) [Ši frazė yra Harto, o LE jos nėra.) 

3 TRS 17. 

8 1 Harvard Law Review, 598 (1958), perspaudintas mano knygoje 
Essays on Jurisprudence and Philosophy (žr. ypač pp. 54-5). 

faktų“ pozityvizmą, Dworkinas ignoruoja šį mano teorijos 
aspektą. Taigi, atvirai sakant, jo man priskiriamas „seman- 
tinis“ akivaizdžių faktų pozityvizmo variantas man nebū- 
dingas, ir man nebūdinga jokia kita akivaizdžių faktų pozi- 
tyvizmo forma. 


(ii) Pozityvizmas kaip interpretacinė teorija 


Pateikdamas kitą akivaizdžių faktų pozityvizmo apibūdi- 
nimą, Dworkinas nebetraktuoja jo kaip semantinės teorijos 
arba kaip teorijos, grindžiamos lingvistiniais argumentais, 
bet bando jį rekonstruoti jau kaip paties Dworkino inter- 
pretacinės teorijos atmainą, kurią jis vadina „konvenciona- 
lizmu“. Pasak šios teorijos (kurią Dworkinas galiausiai at- 
meta kaip ydingą), interpretacinės teorijos atstovu apsime- 
tęs pozityvistas yra pasirengęs parodyti teisę pačioje 
palankiausioje šviesoje, tačiau jis pateikia tokius teisės kri- 
terijus, kurie yra tiesiog paprasti faktai, vienareikšmiškai 
fiksuojami ne teisės žodyno, kaip yra semantiniame pozity- 
vizmo variante, bet konvencijos, kuria vadovaujasi ir teisė- 
jai, ir teisininkai. Tokia teorija parodo teisę jai palankioje 
šviesoje, nes vaizduoja teisę užtikrinant tai, kas teisės sub- 
jektams turi didžiulę vertę: būtent tai, kad teisinės prievar- 
tos taikymo atvejai tampa priklausomi nuo visiems prieina- 
mų akivaizdžių faktų, todėl dar prieš panaudojant prievartą 
kiekvienas bus tinkamai įspėtas. Tai Dworkinas vadina „gi- 
namų lūkesčių idealu““?, bet mano, kad jo nuopelnai ga- 
liausiai nepersveria jo įvairiausių trūkumų. 

Tačiau toks interpretacinis pozityvizmo kaip konvencio- 
nalizmo traktavimas negali būti įtikinamai pateiktas kaip 
manosios teisės teorijos variantas arba jos rekonstrukcija. 
Taip yra dėl dviejų priežasčių. Pirma, kaip jau buvo pažy- 

mėta, mano teorija nėra akivaizdžių faktų pozityvizmo te- 
orija, nes teisės kriterijais ji laiko ne tik „akivaizdžius“ fak- 
tus, bet ir vertybes. Tačiau svarbesnė yra antroji priežastis: 
visos Dworkino interpretacinės teisės teorijos formos re- 
miasi prielaida, jog teisės ir teisinės praktikos prasmė arba 
tikslas yra pateisinti prievartą?*, bet aš tikrai nesilaikau ir 
niekuomet nesilaikiau pažiūros, kad tai yra teisės prasmė 
arba tikslas. Kaip ir kitos pozityvizmo formos, mano teorija 
nepretenduoja identifikuoti teisės ir teisinės praktikos pras- 
mę ar tikslą kaip tokį; todėl mano teorijoje nėra nieko, kuo 
būtų galima pagrįsti Dworkino pažiūrą, kad teisės tikslas 
yra pateisinti prievartą; aš šiai pažiūrai tikrai nepritariu. Aš 
iš tikrųjų manau, jog beviltiška ieškoti kokio nors specifinio 
teisės tikslo, išskyrus tą, kad ji nustato žmonių elgesio orien- 
tyrus bei tokio elgesio kritikos kriterijus. Bet tai, Žinoma, 
nepadės atskirti įstatymų nuo kitų tuos pačius bendruosius 
tikslus turinčių normų arba principų; skiriamieji teisės bruo- 
žai yra jos antrinių normų formuluojama nuostata dėl jos 
standartų identifikavimo, keitimo ir prievartinio taikymo ir 
bendras reikalavimas teikti jai pirmenybę prieš kitus stan- 
dartus. Bet net jeigu manoji teorija visiškai išpažintų aki- 
vaizdžių faktų pozityvizmą konvencionalizmo, ginančio lū- 
kesčius ir garantuojančio, jog visi gali būti iš anksto perspė- 
ti apie teisinės prievartos panaudojimo atvejus, pavidalu, 
tai tik parodytų, kad aš tai laikau tik tam tikru teisės mo- 
raliniu pranašumu, o ne tuo vieninteliu tikslu, kurio teisė 
kaip tokia turi siekti. Kadangi galimybė taikyti teisinę prie- 
vartą dažniausiai atsiranda tuomet, kai pažeidžiama pirmi- 
nė teisės funkcija orientuoti jos subjektų elgesį, teisinė prie- 
varta yra antrinė funkcija, nors ji, žinoma, reikšminga. Jos 
pateisinimo negalima racionaliai laikyti teisės kaip tokios 
prasme arba tikslu. 


“ILE 93.] 

Motyvai, paskatinę Dworkiną rekonstruoti manąją tei- 
sės teoriją kaip konvencionalistinę interpretacinę teoriją, 
teigiančią, jog teisinė prievarta yra pateisinama tik tada, 
„kai ji atitinka konvencionalias sampratas“*?, remiasi šios 
knygos V skyriaus 3-iame skirsnyje mano pateiktu teisės 
elementų apibūdinimu. Ten aš antrines normas - pripažini- 
mo, keitimo ir bylų sprendimo taisykles vaizduoju kaip prie- 
mones, kompensuojančias įsivaizduojamojo paprasto, tik pir- 
mines prievoles nustatančias normas turinčio režimo 
trūkumus. Šie trūkumai - tai normų tapatumo neapibrėžtu- 
mas, jų statiškas pobūdis, taip pat išskydusio socialinio spau- 
dimo, vienintelės normų prievartinio įgyvendinimo priemo- 
nės, eefektyvumas, atimantis daug laiko. Bet apibūdindamas 
šias antrines normas kaip priemones, padedančias išvengti 
minėtųjų trūkumų, aš niekur netvirtinau, kad teisinė prie- 
varta yra pateisinama tik tada, kai ji atitinka šias normas, ir 
juo labiau kad tokio pateisinimo suteikimas yra bendroji 
teisės esmė arba jos bendrasis tikslas. Išties aptardamas 
antrines normas aš kalbėjau apie prievartą tik ta prasme, 
jog nurodžiau, kad palikti prievartinį normų įgyvendinimą 
ne organizuotoms teismų administruojamoms sankcijoms, 
bet išskydusiam socialiniam spaudimui yra neefektyvu ir at- 
ima daug laiko. Tačiau, atvirai kalbant, neefektyvumo kom- 
pensavimas dar nėra pateisinimas. 

Žinoma, pirminių prievoles nustatančių normų režimo 
papildymas antrine pripažinimo taisykle iš tiesų padės pa- 
teisinti prievartos naudojimą ta prasme, kad taip bus paša- 
lintas vienas moralinis kontrargumentas prieš prievartos nau- 
dojimą, nes individams paprastai bus suteikiama galimybė 
iš anksto identifikuoti įprastus prievartos taikymo atvejus. 
Bet tai, kad pripažinimo taisyklė užtikrina teisės reikalavi- 
mų apibrėžtumą ir šių reikalavimų žinojimą iš anksto, yra 
Svarbu ne tik tuomet, kai sprendžiamas prievartos klausi- 


5 LE 429 n. 3. 

mas: tai turi lygiai tokią pat lemiamą reikšmę protingo tei- 
sinių galių realizavimo (pavyzdžiui, testamentų arba sutar- 
čių sudarymo) požiūriu ir apskritai privataus ir viešojo gy- 
venimo racionalaus planavimo požiūriu. Todėl prievartos 
pateisinimo, prie kurio prisideda ir pripažinimo taisyklė, 
negalima laikyti jos bendrąja esme arba bendruoju tikslu; 
juo labiau tai negali būti teisės kaip visumos bendroji esmė 
arba bendrasis tikslas. Bet mano teorija jokiu būdu tokios 
galimybės neperša. 


(iii) Svelnusis pozityvizmas * 


Priskirdamas man „akivaizdžių faktų pozityvizmo“ dok- 
triną, Dworkinas klaidingai traktavo mano teoriją: esą ji ne 
tik reikalauja (kaip iš tiesų ir yra), jog pripažinimo taisyk- 
lės buvimas ir autoritetas priklausytų nuo to fakto, kad ją 
akceptuoja teismai, bet taip pat reikalauja (taip iš tiesų 
nėra), kad šios normos nustatomi teisinio galiojimo kriteri- 
jai būtų išimtinai specifiniai akivaizdūs faktai, kuriuos Dwor- 
kinas vadina „genealogijos“ dalykais ir kurie yra susiję su 
teisėdaros arba teisės aktų priėmimo būdais ir formomis. 
Ši nuomonė dvejopai klaidinga. Pirma, ji ignoruoja tai, kad 
aš aiškiai pripažinau, jog pripažinimo taisyklė kaip teisinio 
galiojimo kriterijus gali apimti moralės principų arba esmi- 
nių vertybių atitikimą; taigi manoji doktrina yra tai, kas 
vadinama „švelniuoju pozityvizmu“ o ne „akivaizdžių fak- 
tų“ pozityvizmu, kaip ją vadina Dworkinas. Antra, mano 
knygoje jokiu būdu neteigiama, kad pripažinimo taisyklės 
nustatytieji akivaizdžių faktų kriterijai turi būti vien tik ge- 
nealogijos dalykai; anaiptol, tokiais kriterijais gali būti ir 
įstatymų turinio esminiai apribojimai, tokie kaip Jungtinių 
Valstijų Konstitucijos Šešioliktoji arba Devynioliktoji patai- 


* Originale - soft positivism. 

sos dėl valstybinės religijos arba balsavimo teisės apri- 
bojimų*. 

"Tačiau toks atsakymas dar nėra atsakymas į svarbiau- 
siuosius Dworkino kritinius argumentus, nes, atsakydamas 
kitiems tam tikrą švelniojo pozityvizmo formą pasirinku- 
siems teoretikams““, Dworkinas pareiškė svarbių kritinių pa- 
stabų, kurios, jeigu būtų teisingos, turėtų būti taikomos ir 
mano teorijai, todėl į jas čia reikia atsakyti. 

Fundamentaliausias Dworkino kritinis argumentas yra 
toks: švelnusis pozityvizmas, leidžiantis, kad teisės identifi- 
kavimas priklausytų nuo tokių prieštaringų dalykų, kaip mo- 
ralinių arba kitokių vertybinių sprendimų atitikimas, ir ben- 
drasis pozityvistinis teisės „paveikslas“, iš esmės siekiantis 
pateikti patikimus viešuosius elgesio modelius, kuriuos bū- 
tų galima identifikuoti kaip akivaizdžius faktus — tiksliai ir 
nepriklausomai nuo prieštaringų argumentų, yra visiškai ne- 
suderinami?'. Norėdamas nustatyti tokį švelniojo pozityviz- 
mo ir kitos mano teorijos dalies nesuderinamumą, Dworki- 
nas cituoja mano požiūrį į pripažinimo taisyklę, kuris, jo 
manymu, greta kitų trūkumų, pašalina ir įsivaizduojamojo 
ikiteisinio papročių tipo pirminių prievoles nustatančių nor- 
mų režimo neapibrėžtumą. 

Ši švelniojo pozityvizmo kritika man atrodo dvejopai per- 
dėta: ji hiperbolizuoja ir apibrėžtumo laipsnį, kurį nuosek- 


* Čia tikriausiai spaudos klaida: JAV Konstitucijos Šešioliktoji patai- 
sa kalba apie Kongreso teisių nustatant mokesčius išplėtimą, o ne apie 
draudimą įvesti valstybinę religiją. Hartas tikriausiai turėjo galvoje Pir- 
mąją pataisą, kurioje yra vadinamoji „klauzulė (arba išlyga) dėl valstybi- 
nės religijos įvedimo“ (Establishment Clause), pagal kurią Kongresas inter 
alia „negali priimti jokio įstatymo, įvedančio [valstybinę] religiją arba 
draudžiančio ją laisvai išpažinti“. JAV Konstitucijos Devynioliktoji patai- 
sa draudžia piliečių teisę balsuoti apriboti pagal lytį - ja 1920 m. fede- 
raliniu lygiu buvo galutinai suteikta balsavimo teisė moterims (valstijų 
lygiu tai buvo padaryta daug anksčiau). 

** Žr. jo atsakymus E. P. Soperui ir J. L. Colemanui, RDCJ 247 ff. 
ir 252 ff. 

“ RDCJ 248. 

lus pozityvistas turėtų priskirti teisinių standartų visumai, ir 
neapibrėžtumą, atsirandantį tada, kai tam tikrų moralės prin- 
cipų arba vertybių atitikimas imamas laikyti teisinio galio- 
jimo kriterijumi. Žinoma, iš tiesų svarbi pripažinimo taisyk- 
lės funkcija yra suteikti apibrėžtumą, reikalingą nustatant 
teisę. Jeigu pripažinimo taisyklės nustatytieji teisės kriteri- 
jai ne tik kai kada keltų prieštaringus klausimus, bet keltų 
juos visuomet arba daugeliu atvejų, pripažinimo taisyklė 
šios savo funkcijos neatliktų. Tačiau atmesti bet kokio ne- 
apibrėžtumo galimybę — bet kokia kaina, bet kurių kitų 
vertybių sąskaita - nėra tas tikslas, kurį aš kada nors kėliau 
pripažinimo taisyklei. Tai buvo atvirai — bent aš taip tikė- 
jausi —- pasakyta šioje knygoje pareiškiant, kad ir pati pri- 
pažinimo taisyklė, ir ja remiantis identifikuojamos konkre- 
čios teisės normos gali turėti ginčytiną neapibrėžtumo „au- 
reolę“*. Aš taip pat pateikiau tokį bendro pobūdžio 
argumentą: net jeigu įstatymus būtų galima sukonstruoti 
taip, kad iš anksto būtų galima išspręsti visus dėl jų reikš- 
mės galinčius kilti klausimus, priimti tokius įstatymus daž- 
nai reikštų konfliktuoti su kitais tikslais, kuriuos teisė turė- 
tų puoselėti“. Neapibrėžtumo saiką reikia toleruoti, o dau- 
gelio teisės normų atveju - netgi sveikinti, nes, kai žinomas 
nenumatytos bylos turinys o tie klausimai, kuriems reikš- 
mingai atsilieps sprendimas, gali būti identifikuoti, vadina- 
si, ir racionaliai išspręsti, gali būti priimtas pagrįstas teismo 
sprendimas. Šią švelniojo pozityvizmo formą, vienu iš teisės 
kriterijų pripažįstančią galinčių būti prieštaringų moralės 
principų arba moralinių vertybių atitikimą, galėtume laikyti 
neadekvačia tik tuo atveju, jeigu pripažinimo taisyklės funk- 
ciją suteikti apibrėžtumą traktuotume kaip svarbiausiąją ir 
nusveriančią kitas. Čia kertinis klausimas yra sietinas su 


» [Žr. šios knygos p. 218, 251-260.] 
* [Zr. šios knygos p. 226.) 

tuo neapibrėžtumo laipsniu arba mastu, kurį gali toleruoti 
teisinė sistema, siekianti nuo decentralizuoto papročių tipo 
normų režimo pereiti prie visuotinių patikimų ir apibrėžtų 
iš anksto identifikuojamo elgesio orientyrų. 

Kitas Dworkino kritinis argumentas prieš manąjį švel- 
niojo pozityvizmo variantą kelia kitokias, sudėtingesnes tei- 
sės apibrėžtumo ir užbaigtumo problemas. Šioje knygoje aš 
plėtojau pažiūrą, kad pagal pripažinimo taisyklės nustaty- 
tus kriterijus bendrais bruožais identifikuojamos teisės nor- 
mos bei principai dažnai pasižymi tuo, ką aš paprastai va- 
dinu „atvirąja struktūra“, todėl iškilus klausimui, ar kon- 
krečią normą reikėtų taikyti tam tikroje byloje, teisė 
nesugeba į šį klausimą konkrečiai atsakyti nei taip, nei ne 
ir įrodo iš dalies esanti neapibrėžta. Šitokios bylos nėra 
„sunkiosios bylos“*, prieštaringos ta prasme, kad raciona- 
lūs ir informuoti teisininkai gali nesutarti dėl to, kuris iš 
atsakymų teisės požiūriu yra teisingas; tokiais atvejais fun- 
damentaliai neužbaigta yra pati teisė: ji nepateikia jokio 
atsakymo į tokiose bylose sprendžiamus klausimus. Šie klau- 
simai yra teisiškai nesureguliuoti, todėl tam, kad tokiais 
atvejais būtų galima priimti sprendimą, teismai turi reali- 
zuoti ribotą teisėdaros funkciją, kurią aš vadinu „diskreci- 
ja“. Tačiau Dworkinas atmeta idėją, kad teisė gali būti mi- 
nėtąja prasme neužbaigta ir kad joje gali likti spragų, ku- 
rios turėtų būti užpildomos reguliuojant minėtąją teisės 
kūrimo diskreciją. Jis mano, jog ši pažiūra yra klaidinga 
išvada iš to fakto, kad juridinės teisės arba teisinės parei- 
gos egzistavimą teigianti teisės nuostata gali būti priešta- 
ringa, vadinasi, dėl jos racionalūs ir informuoti žmonės gali 
nesutarti, o tuomet, kai jie iš tiesų nesutaria, dažnai nėra 

* Užuomina į Dworkino koncepcijoje vartojamą sunkiųjų bylų (hard 
cases) savoką; Dworkinas priekaištauja Hartui (ir teisiniam pozityvizmui 
apskritai), esą jis „sunkias bylas“ paliekas teisėjo nuožiūrai, arba diskre- 


Cijai (discretion), t.y. šalia teisės (žr. R. Dworkin. Taking Rights Serious- 
ly. - Cambridge: Harvard University Press, 1977. — P. 81 ff.). 

jokio būdo neginčijamai parodyti, ar tai, ką jie sako, yra 
teisinga, ar neteisinga. Tokia išvada yra klaidinga, nes netgi 
tuomet, kai teisės nuostata yra tokia prieštaringa, vis dėlto 
gali būti „dalyko faktų“, dėl kurių tai, ką šie žmonės sako, 
ir yra teisinga arba klaidinga; nors šių dalykų teisingumo 
arba klaidingumo negalima pademonstruoti, tačiau pačius 
argumentus, jog tai yra teisinga, vis tiek galima įvertinti 
kaip geresnius už argumentus, jog tai yra klaidinga, ir at- 
virkščiai. Šis skirtumas tarp prieštaringos teisės ir neužbaig- 
tos arba neapibrėžtos teisės Dworkino interpretacinėje te- 
orijoje yra gana svarbus dalykas, nes pagal šią teoriją teisės 
nuostata yra teisinga tik tuo atveju, jeigu drauge su kitomis 
prielaidomis ji išplaukia iš principų, kurie ne tik geriausiai 
atitinka teisinės sistemos institucinę istoriją, bet geriausiai 
ją pateisina moralės požiūriu. Vadinasi, Dworkino požiūriu, 
bet kokios teisės nuostatos teisingumas galiausiai priklauso 
nuo moralinio sprendimo, kas geriausiai ją pateisina, tei- 
singumo, o kadangi, jo akimis Žiūrint, moraliniai sprendi- 
mai yra iš esmės prieštaringi, tai prieštaringos yra ir visos 
teisės nuostatos. 

Teisinio galiojimo kriterijaus, kurio taikymas yra susijęs 
su prieštaringų moraliniu sprendimu, idėja Dworkinui ne- 
sukelia jokių teorinių sunkumų; jo požiūriu, tai vis tiek gali 
būti tikrasis iki tol egzistavusios teisės kriterijus, nes jo prieš- 
taringas pobūdis kuo puikiausiai dera su faktais (dažniau- 
siai moralės faktais), dėl kurių jis yra teisingas. 

Tačiau Dworkinas įtikinėja, jog švelnusis pozityvizmas, 
sutinkantis, kad teisinio galiojimo kriterijus gali iš dalies 
būti moralinis kriterijus, be to nenuoseklumo, apie kurį jau 
rašėme p. 389-391, yra nenuoseklus dar ir kitu požiūriu. 
Juk jis nesuderinamas ne tik su pozityvistiniu vienareikš- 
miškai identifikuojamos teisės „paveikslu“, bet ir su tuo 
noru, kurį Dworkinas priskiria pozityvistams, — noru „ob- 

jektyvų teisės nuostatų svorį“* padaryti nepriklausomą nuo 
kokių nors įsipareigojimų prieštaringai moralinių sprendi- 
mų statusą apibūdinančiai filosofijos teorijai. Iki tol egzis- 
tavusiai teisei moralinį kriterijų galima taikyti tik tuo atve- 
ju, jeigu yra objektyvių moralinių faktų, dėl kurių morali- 
niai sprendimai yra teisingi. Bet kad yra tokių moralės taktų, 
tai yra prieštaringa filosofijos teorija; jeigu tokių faktų nė- 
ra, teisėjas, kuriam liepta taikyti moralinį kriterijų, gali tokį 
liepimą traktuoti tik kaip raginimą realizuoti savo paties 
teisėdaros diskreciją, vadovaujantis savo paties geriausiuo- 
ju moralės ir jos reikalavimų supratimu ir paklūstant vi- 
siems tiems apribojimams, kuriuos jam nustato teisinė 
sistema. 

Aš vis dar manau, kad teisės teorija turėtų vengti įsipa- 
reigoti bendrąjį moralinių sprendimų statusą apibūdinan- 
čioms prieštaringoms filosofijos teorijoms, o bendrą klausi- 
mą, ar šiems moraliniams sprendimams būdinga tai, ką 
Dworkinas vadina „objektyviu svoriu“, turėtų palikti atvirą, 
kaip aš darau šioje knygoje (p. 279-280). Juk kad ir koks 
būtų atsakymas į šį filosofinį klausimą, teisėjo pareiga vis 
tiek bus ta pati: būtent priimti geriausią įmanomą moralinį 
sprendimą dėl kiekvienos moralinės problemos, kurią jam 
gali tekti spręsti. Jokiam praktiniam tikslui neturės jokios 
reikšmės tai, ar taip spręsdamas bylas teisėjas kuria teisę, 
vadovaudamasis morale (ir paklusdamas visiems tiems su- 
Vvaržymams, kuriuos jam nustato teisė), ar jis savo ruožtu 
vadovaujasi savo paties moraliniais sprendimais dėl to, ko- 
kia jau egzistuojanti teisė buvo atskleista moralinio teisės 
kriterijaus. Žinoma, jeigu, kaip aš tvirtinu turint būti, teisės 
teorija moralinių sprendimų objektyvaus teisnumo klausi- 
Mą palieka atvirą, tada ir švelniojo pozityvizmo negalima 
Paprastai apibūdinti kaip teorijos, teigiančios, kad moralės 


* RDCJ 250. 

principai arba moralinės vertybės gali būti teisinio galioji- 
mo kriterijai, nes jeigu klausimas, ar moralės principams ir 
moralinėms vertybėms būdingas objektyvus svoris, yra atvi- 
ras, tai turi būti atviras ir klausimas, ar „švelniojo pozity- 
vizmo“ nuostatos, siekiančios paklusimą joms laikyti vienu 
iš egzistuojančios teisės kriterijų, gali tokios būti, ar jos gali 
būti tik nurodymai teismams kurti teisę vadovaujantis mo- 
ralės reikalavimais. 

Reikia pažymėti, jog kai kurie teoretikai, ir pirmiausia 
Razas*, mano, kad, nesvarbu koks yra moralinių sprendi- 
mų statusas, jeigu teisė reikalauja, jog teismai nustatydami 
teisę taikytų moralinius kriterijus, ji šitokiu būdu suteikia 
teismams diskreciją ir nurodo jiems ja naudotis, vadovau- 
jantis geriausiais savo moraliniais sprendimais, ir kurti tai, 
kas yra nauja teisė; tačiau tai moralės nepaverčia iki tol 
egzistavusia teise“!. 


3. Normų esmė 


(i) Normų praktikos teorija 


Įvairiose šios knygos vietose aš pabrėždavau skirtumą 
tarp vidinių ir išorinių teiginių ir tarp vidinių ir išorinių 
teisės aspektų. 

Norėdamas paaiškinti šiuos skirtumus ir jų svarbą, aš 
pradėjau (p. 125) nagrinėti ne sudėtingą teisinę sistemą, 


* Dr. Josephas Razas - Harto mokinys ir jo teorijos tęsėjas, Jeruzalės 
Hebrajų universiteto, vėliau Oksfordo universiteto teisės dėstytojas. Jo 
žymiausi veikalai: Teisinės sistemos samprata (The Concept of a Legal 
System. An Introduction to the Theory of Legal System. - Oxford: Claren- 
don Press, 1970), Teisės autoritetas (The Authority of Law. Essays on Law 
and Moraliry. - Oxford: Clarendon Press, 1979) ir Laisvės moralė (The 
Morality of Freedom. — Oxford: Clarendon Press, 1986). 

* Žr. J. Raz, „Dworkin: A New Link in the Chain“, 74 Californiu 
Law Review, 1103 (1986), p. 1115-16. 


394 


POST SCRIPTUM 


kurią sudaro ir išleistų aktų nustatytos, ir papročio tipo 
normos, bet paprastesnį atvejį (kuriuo galioja tie patys skir- 
tumai tarp vidinių ir išorinių dalykų) — bet kokios sociali- 
nės grupės, didelės ar mažos, papročio tipo normas, kurias 
aš vadinu „socialinėmis normomis“. Mano pateiktas šių nor- 
mų apibūdinimas tapo žinomas kaip normų „praktikos te- 
orija“, nes čia grupės socialinės normos traktuojamos kaip 
tokios, kurias suformuoja tam tikra socialinės praktikos for- 
ma, apimanti ir elgesio modelius, kurių paprastai laikosi 
dauguma grupės narių, ir ypatingą normatyvinį požiūrį į 
tokius elgesio modelius, kurį aš vadinu akceptavimu. Šis 
akceptavimas apima individų nuolatinį pasirengimą tokius 
elgesio modelius laikyti ir savo pačių būsimo elgesio orien- 
tyrais, ir kritikos, legitimuojančios reikalavimus bei įvairias 
spaudimo paklusti formas, kriterijais. Išorinis požiūris į so- 
cialines normas yra jų praktikos stebėtojo požiūris, o vidi- 
nis požiūris — tai normas kaip elgesio orientyrus ir kritikos 
kriterijus akceptuojančio šios praktikos dalyvio požiūris. 

Dworkinas plačiai kritikavo manąją socialinių normų 
praktikos teoriją; jis, kaip aš jau minėjau, nurodo panašų, 
bet daugeliu aspektų visiškai kitokį skirtumą tarp sociologo 
pateikiamo bendruomenės socialinių normų išorinio apra- 
šymo ir į normas apeliuojančio dalyvio, siekiančio įvertinti 
ir kritikuoti savo paties ir kitų elgesį, vidinio požiūrio“. Kai 
kurios Dworkino kritinės pastabos mano pateikto origina- 
laus socialinių normų apibūdinimo atžvilgiu yra tikrai logiš- 
kos ir svarbios teisės suvokimo prasme; toliau aš nurodau 
reikšmingas mano pradinės pozicijos korektyvas, kurias aš 
dabar manau esant būtinas. 

(1) Mano pozicija, kaip nurodė Dworkinas, yra ydinga ta 
prasme, kad ji ignoruoja svarbų skirtumą tarp grupės kon- 
Vencionalių normų demonstruojamo konvencijos konsensu- 


* ĮŽr. LE 13-14.) 

so ir nepriklausomų įsitikinimų konsensuso, kurį parodo vie- 
noda grupės narių praktika. Normos yra konvencionali so- 
cialinė praktika, jeigu visuotinis jų laikymasis grupėje yra 
vienas iš motyvų, kuriais individualūs šios grupės nariai re- 
miasi jas akceptuodami; priešingai, tiesiog vienodą prakti- 
ką, kaip antai bendrą grupės moralę, lemia ne konvencija, 
bet tas faktas, kad grupės nariai nepriklausomai vienas nuo 
kito turi tuos pačius motyvus elgtis tam tikrais konkrečiais 
būdais ir paprastai taip elgiasi. 

(11) Manasis socialinių normų aiškinimas, kaip Dworki- 
nas teisingai pažymėjo, taikytinas tik toms normoms, kurios 
yra konvencionalios mano ką tik nurodyta prasme. Tai Žy- 
miai susiaurina mano praktikos teorijos sritį, todėl šiandien 
aš jos nelaikau išsamiai paaiškinančia individualiąją ar sO- 
cialinę moralę. Tačiau ši teorija patikimai paaiškina kon- 
vencionalias socialines normas, apimančias, be įprastinių so- 
cialinių papročių (kurie gali būti arba nebūti pripažįstami 
turinčiais teisinę galią), tam tikras svarbias teisės normas, 
tarp jų ir pripažinimo taisyklę, kuri faktiškai yra teisminės 
paprotinės normos, egzistuojančios tik tada, kai ją akcep- 
tuoja ir praktikuoja teisės identifikavimo ir taikymo opera- 
cijas atliekantys teismai, forma. Tuo tarpu išleistų aktų nu- 
statytos teisės normos, nors jas pagal pripažinimo taisyklės 
nustatytus kriterijus ir galima identifikuoti kaip galiojančias 
teisės normas, priešingai, gali egzistuoti kaip teisės normos 
jau nuo jų išleidimo momento, dar net nepasitaikius progai 
jas praktikuoti, todėl praktikos teorija joms netaikytina. 

"Taigi svarbiausias Dworkino kritinis kontrargumentas 
prieš normų praktikos teoriją yra toks: ši teorija daro klai- 
dingą prielaidą, kad socialinę normą įdiegia jos socialinė 
praktika, todėl teiginį, jog tokia norma egzistuoja, ji trak- 
tuoja tik kaip išorinį sociologinį faktą, kad patenkinamos 
normos egzistavimo praktikos sąlygos“. Dworkinas bando 


S ĮŽr. TRS 48-58.) 


396 


POST SCRIPTUM 


įtikinti, kad toks požiūris negali paaiškinti net pačiai pa- 
prasčiausiai konvencionaliai normai būdingo mormatyvinio 
pobūdžio. Šios normos nustato pareigas, taip pat teikia mo- 
tyvus veikti, į kuriuos apeliuojama tuomet, kai tokiomis nor- 
momis remiamasi, kaip paprastai būna, kritikuojant elgesį 
ir palaikant reikalavimus veikti. Minėtieji bruožai - motyvų 
teikimas ir pareigų nustatymas - kuria šių normų specifinį 
normatyvinį pobūdį ir parodo, kad jų egzistavimas - tai ne 
tik faktinė situacija, kaip yra praktikos ir pažiūrų, kurios, 
pagal praktikos teoriją, lemia socialinės normos egzistavi- 
mą, atveju. Pasak Dworkino, normatyvinė taisyklė, pasižy- 
minti šiais skiriamaisiais bruožais, gali egzistuoti tik tuo- 
met, jeigu yra „tam tikra normatyvinė situacija“**. Šie paci- 
tuotieji žodžiai, man atrodo, trikdo ir yra migloti: iš 
„einančiųjų į bažnyčią taisyklės“ (vyrai bažnyčioje privalo 
nusiimti skrybėles)** aptarimo atrodo, kad Dworkinas nor- 
matyvinę situaciją suvokia kaip gerų moralinių pagrindų 
arba pateisinimo, kodėl reikia daryti tai, ko norma reika- 
lauja, buvimą; todėl jis įrodinėja, kad nors paprasta regu- 
liari praktika ir negali konstituoti normos, tačiau ji gali 
padėti šią normą pateisinti, sukurdama būdus, kuriais jai 
yra nusižengiama, ir sudarydama sąlygas atsirasti lūkesčiams, 
kurie yra geri normos, reikalaujančios bažnyčioje nusiimti 
skrybėles, pagrindai. Jeigu kaip tik tai Dworkinas turi gal- 
voje, kalbėdamas apie normatyvinės taisyklės tezei pagrįsti 
reikalingą normatyvinę situaciją, jo pozicija socialinės nor- 
mos egzistavimo sąlygų atžvilgiu man atrodo aiškiai per 
griežta. Juk, kaip atrodo, ši pozicija reikalauja ne tik to, 
kad į normas kaip į nustatančias pareigas arba teikiančias 
motyvus veikti apeliuojantys dalyviai tikėtų, jog yra geri 
moraliniai normų laikymosi pagrindai arba pateisinimas, bet 
ir kad tokie geri pagrindai iš tikrųjų būtų. Paprastai tariant, 


* TRS 51. 
5 [TRS 50-58; žr. šios knygos p. 221-222.] 


397 


POST SCRIPTUM 


visuomenėje gali būti jos narių akceptuotų normų, kurios 
moralės požiūriu yra neteisingos, kaip antai normos, drau- 
džiančios tam tikros odos spalvos asmenims naudotis vie- 
šaisiais patogumais, tokiais kaip parkai arba paplūdimiai. 
Išties net lengvesnioji sąlyga, pagal kurią tam, kad egzis- 
tuotų socialinės normos, reikia tik, kad dalyviai tikėtų, jog 
yra geri moraliniai pagrindai jos laikytis, kaip bendroji so- 
cialinių normų egzistavimo sąlyga yra aiškiai per griežta. 
Juk kai kurios normos gali būti akceptuojamos vien tik dėl 
abejingumo arba dėl pagarbos tradicijai, arba dėl noro so- 
lidarizuotis su kitais, tikint, jog visuomenė geriau žino, kas 
yra naudinga individams. Šios pažiūros gali egzistuoti drau- 
ge su daugiau ar mažiau aiškiu suvokimu, kad moralės po- 
žiūriu normos nėra nepriekaištingos. Žinoma, konvencio- 
nali norma kartu gali būti morališkai teisinga bei pateisina- 
ma ir būti laikoma tokia. Tačiau iškilus klausimui, kodėl 
akceptavusieji konvencionalias normas kaip savo elgesio 
orientyrus arba kaip kritikos kriterijus tai padarė, aš nema- 
tau priežasties iš daugelio galimų atsakymų (Žr. šios knygos 
p. 207, 209) tikėjimą normų moraliniu pateisinimu nurody- 
ti kaip vienintelį įmanomą arba vienintelį teisingą atsakymą. 

Galiausiai Dworkinas įrodinėja, jog normų praktikos te- 
orijos, net ir apribotos konvencionaliomis normomis, reikia 
atsisakyti, nes ji negali akomoduoti idėjos, kad konvencio- 
nali norma gali būti vidujai prieštaringa ir dėl to dėl šios 
normos gali kilti nesutarimų“. Dworkinas neneigia, kad kai 
kurios nuolatinės praktikos ir akceptavimo konstituojamos 
normos yra neprieštaringos, bet jis tvirtina, kad šiais būdais 
konstituojamos normos apima tik palyginti nesvarbius atve- 
jus, tokius kaip kai kurių žaidimų taisyklės; tačiau viena 
labai svarbi ir vargu ar prieštaringa norma, teisinės siste- 
mos svarbiausioji norma - pripažinimo taisyklė, šioje kny- 
goje yra traktuojama kaip norma, kurią konstituoja vienin- 


“ [TRS 58.) 

ga teismų praktika: teismai, atlikdami teisės taikymo ir tei- 
sės prievartinio vykdymo operacijas, šią normą akceptuoja 
kaip orientyrą. Į tai Dworkinas atsako, kad sunkiose bylose 
tarp teisėjų dažnai kyla teorinių nesutarimų dėl to, ką tam 
tikru klausimu sako teisė; šie nesutarimai esą įrodo, kad 
tariamasis neprieštaringumas bei visuotinis akceptavimas yra 
tik iliuzija. Žinoma, negalima paneigti, kad tokių nesutari- 
mų kyla dažnai ir kad jie yra reikšmingi, tačiau remtis to- 
kiais nesutarimais kaip argumentu, kad pripažinimo taisyk- 
lei negalima taikyti praktikos teorijos, reiškia klaidingai su- 
prasti normos funkciją: esą norma turinti visiškai nulemti 
konkrečių bylų teisines pasekmes, todėl bet kurioje byloje 
kylantį bet kokį teisinį klausimą turi būti galima išspręsti 
paprastai — vien tik remiantis normos teikiamais kriterijais 
arba standartais. Bet tokia koncepcija yra klaidinga: nor- 
mos funkcija yra tik nustatyti bendrąsias sąlygas, kurias šiuo- 
laikinėse teisinėse sistemose turi patenkinti teisingi teisiniai 
sprendimai. Norma paprastai šią funkciją atlieka, nustaty- 
dama galiojimo kriterijus, kuriuos Dworkinas vadina gene- 
alogijos dalykais; šie kriterijai taikomi ne teisės turiniui, 
bet normos priėmimo būdui ir formai; tačiau, kaip aš jau 
minėjau (p. 388), be šių genealogijos dalykų, pripažinimo 
taisyklė gali nustatyti ir kriterijus, susijusius ne su faktiniu 
įstatymų turiniu, bet su jų esminių moralinių vertybių arba 
principų atitikimu. Žinoma, konkrečiais atvejais teisėjai ga- 
li nesutarti dėl to, ar patenkinami šie kriterijai; moralinis 
patikrinimas, ar atitinkama pripažinimo taisyklė, tokių ne- 
sutarimų nepašalins. Teisėjai gali sutarti dėl tokių kriterijų 
taikymo pagrįstumo, nes jie kyla iš jau susiklosčiusios teis- 
minės praktikos, bet dėl to, ko šie kriterijai reikalauja kon- 
krečiose bylose, jie vis tiek gali nesutarti. Jeigu į pripažini- 
mo taisyklę žiūrima šitaip, tai normų praktikos teoriją jai 
visiškai galima taikyti. 

(ii) Normos ir principai 


Ilgą laiką geriausiai žinomas Dworkino kritinis kontrar- 
gumentas prieš šioje knygoje išsakytas mintis buvo toks: ši 
knyga klaidingai vaizduojanti teisę tik kaip susidedančią iš 
„viskas arba nieko“ tipo normų ir ignoruojanti kitą teisinį 
standartą, būtent teisės principus, kurie vaidina svarbų ir 
savitą vaidmenį teisinio argumentavimo ir bylų sprendimo 
atžvilgiu. Kai kurie kritikai, pastebėję mano darbe šį trūku- 
mą, jį vertino kaip daugiau ar mažiau izoliuotą ydą, kurią 
aš galėčiau ištaisyti paprasčiausiai įtraukdamas teisės prin- 
cipus drauge su teisės normomis į teisinę sistemą kaip jos 
sudedamąją dalį; jie manė, kad tai aš galiu padaryti neat- 
sisakydamas arba rimtai nemodifikuodamas kurios nors iš 
pagrindinių mano knygos temų. Bet Dworkinas, kuris pir- 
masis ėmė mane kritikuoti šiuo požiūriu, primygtinai tvir- 
tina, kad teisės principams mano teorijoje galėtų atsirasti 
vietos tik atsisakius pagrindinių šios teorijos doktrinų. Pa- 
sak jo, jeigu aš pripažinčiau, kad teisė iš dalies susideda iš 
principų, aš nebegalėčiau nuosekliai, kaip anksčiau, laikytis 
nuomonės, kad sistemos teisė yra identifikuojama pagal teis- 
mų praktikoje akceptuojamos pripažinimo taisyklės nusta- 
tomus kriterijus, arba kad teismai bent kartkartėmis reali- 
zuoja tikrąją teisėdaros galią arba diskreciją tose bylose, 
kuriose esama aiški teisė nesugeba padiktuoti sprendimo, 
arba kad tarp teisės ir moralės nėra būtino arba konceptu- 
alaus ryšio. Šios doktrinos ne tik yra svarbiausios mano 
teisės teorijoje, bet jos dažnai yra laikomos sudarančiomis 
šiuolaikinio teisinio pozityvizmo šerdį; tad jų atsisakymas 
išties būtų gana reikšmingas įvykis. 

Šiame savo atsakymo skirsnyje aš svarstysiu įvairius kri- 
tinio kontrargumento, esą aš ignoravęs teisės principus, as- 
pektus, taip pat bandysiu įrodyti, kad visa tai, kas šioje 
kritikoje yra teisinga, galima pritaikyti be jokių svarbių 

pasekmių mano teorijai kaip visumai. Bet dabar aš nuošir- 
džiai noriu prisipažinti, kad savo knygoje bylų sprendimui 
bei teisiniam argumentavimui, taip pat argumentams, ku- 
riuos mano kritikai vadina teisės principais, aš skyriau toli 
gražu nepakankamai vietos. Šiandien aš sutinku, jog tai, 
kad principai šioje knygoje buvo paliesti tik probėgšmais, 
yra jos trūkumas. 

Bet kuo aš esu kaltinamas, ką aš ignoruoju? Kas yra 
teisės principai ir kuo jie skiriasi nuo teisės normų? Ta 
prasme, kuria apie juos rašo teisininkai, „principai“ papras- 
tai apima didelę įvairovę teorinių ir praktinių samprotavi- 
mų, iš kurių tik kai kurie yra susiję su tomis problemomis, 
kurias norėjo iškelti Dworkinas. Net jeigu „principo“ sąvo- 
ką taikytume tik elgesio modeliams, taip pat teismų elge- 
siui sprendžiant bylas, skirtumą tarp normų ir tokių princi- 
pų galima brėžti skirtingais būdais. Tačiau aš esu įsitikinęs, 
jog visi mano kritikai, kaltinantys mane principų ignoravi- 
mu, sutiks, kad yra mažių mažiausiai du bruožai, skiriantys 
principus nuo normų. Pirmasis bruožas susijęs su laipsniu: 
principai, palyginti su normomis, yra platūs, bendri ir ne- 
konkretizuoti ta prasme, kad dažnai tai, kas būtų laikoma 
daugeliu skirtingų normų, gali būti apibūdinama kaip vieno 
principo išraiškos. Antrasis bruožas yra toks: principai dau- 
giau arba mažiau aiškiai nurodo tam tikrą siekį, tikslą, tei- 
sės turėjimą arba vertybę, todėl tam tikra prasme manoma, 
kad pageidautina juos ginti arba jų laikytis, taigi jie verti- 
nami ne tik kaip teikiantys juos išreiškiančių normų paaiš- 
kinimą arba loginį pagrindimą, bet kaip bent padedantys 
jas pateisinti. 

Be šių dviejų su principų aiškinamuoju ir pateisinamuo- 
ju vaidmeniu normų atžvilgiu siejamų bruožų - principų 
platumo ir jų pageidaujamumo tam tikru požiūriu, iš kurių 
nė vienas nekelia didesnių prieštaravimų, yra trečiasis ski- 
riamasis bruožas, kurį aš pats laikau laipsnio klausimu, o 

Dworkinas — ne; jis šį bruožą laiko lemiamu. Pasak Dwor- 
kino, normos „viskas arba nieko“ būdu jas taikančių asme- 
nų argumentavimo procese funkcionuoja ta prasme, kad 
jeigu norma yra galiojanti ir apskritai taikytina konkrečioje 
byloje, ji šios bylos teisines pasekmes arba rezultatą „pada- 
ro būtinus“, t.y. juos aiškiai nulemia“'. Dworkinas pateikia 
teisės normų pavyzdžių: tai normos, leidžiančios greitkelyje 
važiuoti 60 mylių per valandą greičiu, arba įstatymai, nu- 
statantys testamentų sudarymo, patvirtinimo ir galiojimo rei- 
kalavimus, kaip antai įstatymo norma, kad testamentas ne- 
galioja, jeigu jis nėra paliudytas dviejų liudytojų. Dworki- 
nas teigia, kad teisės principai skiriasi nuo tokių „viskas 
arba nieko“ tipo normų, nes tuomet, kai reikia taikyti prin- 
cipus, sprendimas netampa „būtinas“ — principai tik nuro- 
do jo kryptį arba byloja už sprendimą, arba nurodo tam 
tikrą motyvą, kurį gali nustelbti kiti dalykai, bet į kurį teis- 
mai turi atsižvelgti kaip į orientuojantį viena arba kita lin- 
kme. Trumpumo dėlei aš šį principų bruožą vadinsiu jų 
„nesprendžiamuoju“ pobūdžiu. Dworkinas pateikia tokių ne- 
sprendžiamųjų principų pavyzdžių; kai kurie iš jų yra gana 
specifiniai, kaip antai principas, kad „teismai turi atidžiai 
išnagrinėti [automobilių] pirkimo sutartis ir įsitikinti, ar są- 
žiningai atsižvelgiama į vartotojo ir viešuosius interesus“: 
kiti yra daug platesnės apimties, kaip antai principas, kad 
„niekas negali turėti naudos iš to blogio, kurį padarė““; 
daugelis pačių svarbiausiųjų Jungtinių Valstijų Kongreso ir 
valstijų įstatymų leidybos institucijų galių konstitucinių ap- 
ribojimų, kaip antai Jungtinių Valstijų Konstitucijos Pirmo- 
sios, Penktosios ir Keturioliktosios pataisų nuostatos, fak- 


“ [TRS 24.) 

* TRS 24, cituojama iš: Henningsen v. Bloomfield Motors, Inc., 32 NJ 
358, 161 A.2d 69 (1960), p. 387, 161 A.2d, p. 85. 

* TRS 25-6. 

tiškai funkcionuoja kaip tokie nesprendžiamieji principai?“. 
Teisės principai, pasak Dworkino, nuo normų skiriasi tuo, 
kad jiems būdingas ne galiojimo, bet svorio matmuo?!, va- 
dinasi, principą, konfliktuojantį su kitu didesnio svorio prin- 
cipu, pastarasis gali nustelbti, todėl pirmasis principas ne- 
galės nulemti sprendimo; bet vis dėlto jis liks nepakitęs, ir 
juo bus galima remtis kitose bylose, kur, konkuruodamas 
su kokiu nors kitu mažesnio svorio principu, jis gali nuga- 
lėti. Normos, kita vertus, arba galioja, arba negalioja, bet 
joms nebūdingas šis svorio matmuo; tad jeigu, kaip mes 
anksčiau minėjome, tarp jų kyla konfliktas, pasak Dworki- 
no, galioti gali tik viena iš šių normų, o konkurenciją su 
kita pralaimėjusią normą reikia iš naujo suformuluoti taip, 
kad ji būtų suderinama su savo konkurente ir kad ją būtų 
galima taikyti konkrečioje byloje. 

Aš nematau priežasties, kodėl reikėtų pripažinti šį griežtą 
skirtumą tarp teisės principų ir teisės normų arba požiūrį, 
kad jeigu galiojančią normą galima taikyti konkrečioje by- 
loje, ji, priešingai negu principas, visuomet turi nulemti by- 
los rezultatą. Nėra jokio pagrindo, kodėl teisinė sistema 
negalėtų pripažinti, jog galiojanti norma nulemia rezultatą 
tose bylose, kuriose ji yra taikoma, išskyrus tuos atvejus, 
kai kita norma laikoma svarbesne ir taip pat yra taikytina 
toje pačioje byloje. Taigi norma, kuri, konkuruodama su 
svarbesne norma, pralaimėjo tam tikroje byloje, gali, kaip 
ir principas, išlikti ir nulemti rezulatą kitose bylose, kur ji 
laikoma svarbesne už kitą konkuruojančią normą“. 


* [Dworkinas nagrinėja, ar Pirmoji pataisa yra norma, ar principas, 
TRS 27.) 

1 [TRS 26.) 

52 Šį svarbų aspektą, į kurį aš pats neatkreipiau dėmesio, pabrėžė 
Razas ir Waluchowas. Žr. J. Raz, „Legal Principles and the Limits of 
Law“, 81 Yale LJ 823 (1972), pp. 832—4, ir W. J. Waluchow, „Herculean 
Positivism“. 5 Oxford Journal of Legal Studies 187 (1985), pp. 189-92. 

Taigi, Dworkino požiūriu, teisę sudaro „viskas arba nie- 
ko“ tipo normos ir nesprendžiamieji principai; jis nemano, 
kad šis skirtumas tarp normų ir principų yra laipsnio klau- 
simas. Bet, mano nuomone, Dworkino pozicija nėra nuo- 
sekli. Jo anksčiau pateiktieji pavyzdžiai leidžia manyti, kad 
tarp normų ir principų gali kilti konfliktas, kuriame princi- 
pas, konkuruodamas su norma, kartais nugalės, o kartais 
pralaimės. Iš Dworkino nurodomų bylų paminėtina Riggs v. 
Palmer“*, kurioje, nepaisant aiškių testamento galiojimą re- 
guliuojančių įstatymų normų formuluočių, buvo palaikytas 
principas, kad žmogui negalima leisti turėti naudos iš jo 
paties blogo darbo, ir taip neleista žudikui paveldėti pagal 
savo aukos testamentą. Tai pavyzdys principo, laimėjusio 
konkurenciją su norma; tačiau šios konkurencijos buvimas 
aiškiai parodo, kad normos neturi „viskas arba nieko“ po- 
būdžio, nes jos gali minėtuoju būdu konfliktuoti su princi- 
pais ir šie gali jas nusverti. Net jeigu šitokias bylas apibū- 
dintume (kaip Dworkinas kartais siūlo) ne kaip normų ir 
principų konfliktus, bet kaip konfliktą tarp svarstomąją nor- 
mą paaiškinančio bei pateisinančio principo ir kokio nors 
kito principo, griežtas skirtumas tarp „viskas arba nieko“ 
tipo normų ir nesprendžiamųjų principų išnyksta; juk šiuo 
požiūriu norma negalės pati nulemti bylos, kurioje ji yra 
taikoma, rezultato, nes ją pateisinantis principas nusileidžia 
kitam principui savo svoriu. Tas pat būtų ir tuo atveju, jei- 
gu (kaip irgi siūlo Dworkinas) principas būtų laikomas tei- 
kiančiu motyvą naujai išaiškinti tam tikrą aiškiai suformu- 
luotą teisės normą““. 

Šio teiginio, kad teisinę sistemą sudaro „viskas arba nie- 
ko“ tipo normos ir nesprendžiameji principai, nenuoseklu- 


3 115 N.Y. 506, 22 N.E. 188 (1889); TRS 23; taip pat žr. LE 15 ff. 
* [Dworkino argumentus žr. TRS 22-8 ir LE 15-20.] 

mo galima išvengti pripažįstant, jog minėtasis skirtumas yra 
tik laipsnio klausimas. Žinoma, galima įžvelgti tam tikrą 
neabsoliutų skirtumą tarp beveik sprendžiamųjų normų, ku- 
rių taikymo sąlygų patenkinimo pakanka, kad šios normos 
nulemtų teisines pasekmes, išskyrus keletą atvejų (kai jų 
nuostatos gali konfliktuoti su kita, svarbesne laikoma nor- 
ma), ir paprastai nesprendžiamųjų principų, kurie tik nuro- 
do sprendimo kryptį, bet labai dažnai negali jo nulemti. 

Aš iš tikrųjų esu įsitikinęs, kad argumentavimas remian- 
tis tokiais nesprendžiamaisiais principais yra svarbus bylų 
sprendimo ir teisinio argumentavimo bruožas ir kad jį rei- 
kia įvardyti adekvačiais terminais. Dworkinas išties vertas 
pagyrimo už tai, kad įrodė ir pavyzdžiais pagrindė principų 
svarbą ir jų vaidmenį teisiniame argumentavime, 0 iš mano 
pusės tikrai buvo didelė klaida nepabrėžti principų nespren- 
džiamosios galios. Bet, vartodamas žodį „norma“, aš tikrai 
neketinau teigti, kad teisinės sistemos susideda tik iš „Vvis- 
kas arba nieko“ tipo arba beveik sprendžiamųjų normų. Aš 
ne tik kreipiau dėmesį (žr. šios knygos p. 228-—232) į tai, ką 
aš pavadinau (tikriausiai nevykusiai) „kintamais teisiniais 
modeliais“, konkretizuojančiais, į kokius veiksnius reikia at- 
sižvelgti ir juos palyginti su kitais, bet taip pat bandžiau 
(žr. p. 232-234) paaiškinti, kodėl kai kurias elgesio sritis 
labiau tinka reguliuoti ne tokiais kintamais modelais, kaip 
„pakankamas rūpestingumas“, bet veikiau beveik sprendžia- 
mosiomis normomis, visais atvejais, išskyrus retas išimtis, 
draudžiančiomis tuos pačius konkrečius veiksmus arba rei- 
kalaujančiomis šių veiksmų. Kaip tik todėl yra už nužudy- 
mą ir vagystę persekiojančios normos, o ne tik tinkamos 
pagarbos žmogaus gyvybei ir nuosavybei reikalaujantys prin- 
cipai. 

4. Principai ir pripažinimo taisyklė 
Genealogija ir aiškinimas 


Dworkinas teigia, kad teisės principų — esminių teisės 
elementų — negalima identifikuoti pagal pripažinimo tai- 
syklės nustatytus ir teismų praktikoje atsiskleidžiančius kri- 
terijus, todėl pripažinimo taisyklės doktriną reikia atmesti. 
Pasak Dworkino, teisės principus galima identifikuoti tik 
juos konstruktyviai aiškinant kaip teisinės sistemos jau su- 
sitormavusios teisės visą institucinę istoriją geriausiai ati- 
tinkančių ir geriausiai ją pateisinančių principų unikalios 
visumos sudedamąją dalį. Žinoma, joks teismas, nei Angli- 
jos, nei Amerikos, identifikuodamas teisę niekuomet atvi- 
rai nesivadovavo tokiu makrosisteminiu holistiniu kriteriju- 
mi, tad Dworkinas nusileidžia: joks realus žmogus teisėjas 
nėra panašus į jo mitinį idealųjį teisėją „Heraklį“ ir nega- 
lėtų atlikti tokio žygdarbio — iškart paaiškinti visą savo ša- 
lies teisę. Vis dėlto jis mano, kad teismus geriausiai galima 
suprasti, laikant juos bandančiais ribotai „pamėgdžioti He- 
raklį“; teismų sprendimų vertinimas šiuo būdu, Dworkino 
nuomone, padeda nušviesti „paslėptąją struktūrą“??, 

Žymiausias iš Anglijos teisininkams žinomų principų 
identifikavimo remiantis ribotu konstruktyviu aiškinimu pa- 
vyzdžių - tai lordo Atkinso formuluotė Donahue v. Steven- 
son byloje?“ apie anksčiau nesuformuluotą „gretimą princi- 
pą“ kaip pagrindžiantį įvairias atskiras normas, nustatan- 
čias pareigą atsargiai elgtis įvairiose situacijose. 

Požiūris, kad teisėjus, šitaip ribotai konstruktyviai aiški- 
nančius teisę, geriausiai galima suprasti kaip bandančius 
pamėgdžioti Heraklio makrosisteminį holistinį požiūrį, ma- 
nęs neįtikina. Bet dabartinė mano kritinė pastaba yra to- 


5 LE 265. 
36 11923] A.C. 562. 

kia: Dworkinas, pernelyg susidomėjęs konstruktyviu aiški- 
nimu, ignoruoja tą faktą, kad daug teisės principų savo sta- 
tusą įgyja ne dėl to, kad su malonumu paaiškina jau susi- 
formavusią teisę, bet dėl to, ką jis vadina šių principų „ge- 
nealogija“; tai yra tas būdas, kuriuo pripažintas autoritetin- 
gas šaltinis sukuria arba akceptuoja šiuos principus. Aš ma- 
nau, kad dėl šio pernelyg didelio susidomėjimo konstrukty- 
viu aiškinimu Dworkinas faktiškai daro dvigubą klaidą: pir- 
ma, jis yra įsitikinęs, kad teisės principų negalima identifi- 
kuoti remiantis jų genealogija; antra, jis yra įsitikinęs, kad 
pripažinimo taisyklė gali tik nustatyti genealogijos kriteri- 
jus. Abu šie įsitikinimai yra klaidingi; pirmasis yra klaidin- 
gas todėl, kad nei principų nesprendžiamasis pobūdis, nei 
kiti jų bruožai jokiu būdu neįrodo, kad principų neįmano- 
ma identifikuoti remiantis genealogijos kriterijais. Juk, at- 
virai sakant, galima daryti prielaidą, kad rašytinės konstitu- 
cijos arba konstitucijos pataisos, arba įstatymo nuostata bu- 
vo siekiama veikti principams būdingu nesprendžiamuoju 
būdu ir siūlyti sprendimo motyvus, tačiau konkrečiose by- 
lose šiuos motyvus gali nusverti kokios nors kitos normos 
arba principo siūlomi svaresni motyvai, kuriais grindžiamas 
alternatyvus sprendimas. Dworkinas pats atkreipė dėmesį į 
tai, jog Jungtinių Valstijų Konstitucijos Pirmąją pataisą, nu- 
statančią, kad Kongresas negali apriboti žodžio laisvės, rei- 
kia aiškinti kaip tik šiuo būdu??. Ir kai kuriuos teisės prin- 
cipus, tarp jų tam tikrus fundamentalius bendrosios teisės 
principus, kaip antai principą, kad niekas negali gauti nau- 
dos iš savo blogo darbo, galima identifikuoti kaip teisę re- 
miantis šiuo „genealogijos“ kriterijumi ta prasme, kad įvai- 
riausias bylas sprendžiantys teismai nuolat atsižvelgdavo į 
šiuos principus kaip į formuluojančius sprendimo motyvus; 
į Šiuos motyvus turi būti atsižvelgiama, nors kai kuriose 


" [Žr. TRS 27.] 

bylose juos gali nustelbti kiti motyvai, nurodantys priešingą 
kryptį. Žinant tokius pagal genealogijos kriterijus identifi- 
kuojamų teisės principų pavyzdžius, jokio bendro pobūdžio 
argumento, esą pripažinus principus sudedamąja teisės da- 
limi tenka atsisakyti pripažinimo taisyklės doktrinos, nega- 
lima laikyti vykusiu. Toliau aš įrodysiu, kad principų pripa- 
žinimą teisės dalimi ne tik galima iš tikrųjų suderinti su šia 
doktrina, bet jis faktiškai reikalauja šią doktriną priimti. 
Jeigu pripažįstama (kaip iš tikrųjų ir turi būti), kad yra 
bent keli teisės principai, kuriuos, remiantis pripažinimo 
taisyklės nustatytais genealogijos kriterijais, galima „užčiuop- 
ti“ arba identifikuoti kaip teisę, tada Dworkino kritinį ar- 
gumentą reikia redukuoti į kuklesnį teiginį, jog yra daug 
teisės principų, kurių negalima šiuo būdu užčiuopti, nes jų 
yra pernelyg daug arba jie yra pernelyg neapčiuopiami, ar- 
ba pernelyg neatsparūs pokyčiams ar modifikacijoms, arba 
jie nepasižymi niekuo, kas leistų juos identifikuoti kaip tei- 
sės principus pagal kokius nors kitus kriterijus, išskyrus tai, 
kad jie priklauso minėtajai aiškiai principų sistemai, ge- 
riausiai atitinkančiai teisinės sistemos institucinę istoriją bei 
praktiką ir geriausiai ją pateisinančiai. Iš pirmo žvilgsnio 
atrodo, kad šis interpretacinis kriterijus yra ne alternatyva 
pripažinimo taisyklės nustatytajam kriterijui, o, kaip teigia 
kai kurie kritikai“, tik sudėtinga „švelniajam pozityvizmui“ 
būdinga šitokio principus ne pagal jų genealogiją, bet pagal 
jų turinį identifikuojančio kriterijaus forma. Tiesa, jeigu pri- 
pažinimo taisyklė apimtų tokį interpretacinį kriterijų, ji dėl 
ankščiau, p. 389 ff., aptartų priežasčių negalėtų užtikrinti 
reikiamo teisės identifikavimo apibrėžtumo laipsnio, kaip, 
pasak Dworkino, norėtų pozityvistas. Ir vis dėlto įrodymas, 


* Žr., pavyzdžiui, E. P. Soper, „Legal Theory and the Obligation of 
a Judge“, RDOJ, p. 16; J. Coleman, „Negative and Positive Positivism“, 
RDCJ. p. 28; D. Lyons, „Principles, Positivism and Legal Theory“, 87 
Yale Law Joumal, 415 (1977). 

kad interpretacinis kriterijus yra sudedamoji konvenciona- 
laus teisės pripažinimo modelio dalis, tebėra geras teorinis 
jo teisinio statuso paaiškinimas. Todėl, priešingai negu tei- 
gia Dworkinas, principų pripažinimas teisės dalimi tikrai 
nėra nesuderinamas su pripažinimo taisyklės doktrina. 
Pastarosiose dviejose pastraipose išdėstytų argumentų pa- 
kanka įrodyti, kad, priešingai negu teigia Dworkinas, prin- 
cipų kaip teisės dalies akceptavimas būtų suderinamas su 
pripažinimo taisyklės doktrina net ir tuo atveju, jeigu Dwor- 
kino interpretacinis kriterijus, kaip jis pats tikina, būtų vie- 
nintelis tinkamas principų identifikavimo kriterijus. Bet iš 
tikrųjų galima daryti dar griežtesnę išvadą, būtent: jeigu 
teisės principai identifikuojami remiantis šiuo kriterijumi, 
pripažinimo taisyklė yra būtina. Taip yra todėl, kad, identi- 
fikuojant bet kurį teisės principą vadovaujantis Dworkino 
interpretaciniu kriterijumi, išeities taškas yra tam tikra spe- 
cifinė jau susiformavusios teisės sritis, kurią Šis principas 
padeda pateisinti. Todėl šio kriterijaus taikymas remiasi prie- 
laida, jog identifikuojama jau susiformavusi teisė, o kad tai 
būtų įmanoma, yra būtina pripažinimo taisyklė, tiksliai api- 
brėžianti teisės šaltinius bei tarp jų susiklosčiusius viršeny- 
bės ir subordinacijos santykius. Kalbant Teisės imperijoje var- 
tojamais terminais, teisės normos ir praktika, kurios yra 
išeities taškai sprendžiant interpretacinę užduotį identifi- 
kuoti pamatinį arba numanomą teisės principą, sudaro 
„preinterpretacinę teisę“; pasirodo, jog daug kas iš to, ką 
Dworkinas apie ją sako, patvirtina požiūrį, kad jai identifi- 
kuoti yra būtina kas nors, kas būtų labai panašu į pripaži- 
nimo taisyklę, identifikuojančią autoritetingus teisės šalti- 
nius šioje knygoje aprašytuoju būdu. Pagrindinis skirtumas 
tarp mano ir Dworkino požiūrių čia yra tik tas, kad aš 
bendrą teisėjų sutarimą dėl teisės šaltinių identifikavimo 
kriterijų sieju su jų bendru šiuos kriterijus nustatančių nor- 
mų akceptavimu, tuo tarpu Dworkinas yra linkęs kalbėti ne 

apie normas, bet apie tos pačios interpretacinės bendruo- 
menės narių „konsensusą“??, apie jų bendras „paradigmas““ 
bei „prielaidas““!. Žinoma, kaip Dworkinas aiškiai pareiš- 
kė, yra reikšmingas skirtumas tarp nepriklausomų įsitikini- 
mų konsensuso, kur kitų sutarimas nėra vienas iš motyvų, 
dėl kurių kiekviena konsensuso šalis siekia sutarti, ir kon- 
vencijos konsensuso, kur tai yra toks motyvas. Pripažinimo 
taisyklė mano knygoje iš tikrųjų traktuojama kaip grindžia- 
ma konvencionalia teisėjų konsensuso forma. Kad ji ja re- 
miasi bent jau Anglijos ir Amerikos teisėje, atrodo, yra 
visiškai aišku, nes juk Anglijos teisėjo motyvas traktuoti 
Parlamento įstatymus (kaip ir Amerikos teisėjo motyvas 
traktuoti Konstituciją) kaip teisės šaltinį, viršesnį už kitus 
šaltinius, apima tą aplinkybę, kad jo kolegos teisėjai tam 
pritars, kaip pritarė jų pirmtakai. Pats Dworkinas įstatymų 
viršenybės doktriną apibūdina kaip beprasmišką teisės isto- 
rijos faktą, apribojantį tą vaidmenį, kurį galėtų vaidinti tei- 
sėjų įsitikinimai““; jis pareiškia, kad „interpretacinė pažiūra 
negali išsilaikyti, jeigu tos pačios interpretacinės bendruo- 
menės nariai nesiremia bent apytikriai tomis pačiomis prie- 
laidomis“ dėl to, „kas turi būti laikoma nusistovėjusia tvar- 
ka““, Todėl aš darau išvadą, kad, nors ir kaip skirtųsi nor- 
mos ir Dworkino minimos „prielaidos“, „konsensusas“ bei 
„paradigmos“, teisės šaltinių teisminį identifikavimą jis aiš- 
kina iš esmės taip pat, kaip ir aš. 

Tačiau tarp mano ir Dworkino požiūrių išlieka didžiulių 
teorinių skirtumų. Juk Dworkinas neabejotinai atmestų ma- 
no siūlomą jo interpretacinio teisės principų kriterijaus trak- 
tavimą kaip specifinės formos, kurią kai kuriose teisinėse 


“ ILE 65-6, 91-2.] 
“ ILE 72-3.] 

[LE 47, 67.] 

2 [LE 401.] 

* LE 67. 


410 


POST SCRIPTUM 


sistemose įgyja konvencionali pripažinimo taisyklė, kurios 
egzistavimas ir autoritetas priklauso nuo to, ar ją akceptuo- 
ja teismai. Jo manymu, šitoks traktavimas visiškai iškreiptų 
ir sumenkintų „konstruktyvaus“ aiškinimo projektą, kurio 
tikslas — parodyti teisę pačioje palankiausioje moralinėje 
šviesoje, o tai, Dworkino požiūriu, yra teisės identifikavimo 
sudedamoji dalis. Juk jis į šį aiškinimo stilių nežiūri kaip į 
teisės pripažinimo, kurio reikalauja konkrečių teisinių sis- 
temų teisėjų ir teisininkų akceptuojamos paprastos konven- 
cionalios normos, metodą. Anaiptol, jis šį aiškinimo stilių 
pateikia kaip svarbiausiąjį bruožą, būdingą ne tik teisei, bet 
1r daugumai socialinės minties bei socialinės praktikos ap- 
raiškų, ir kaip „gilaus ryšio tarp visų aiškinimo formų“, 
apimančių tokį aiškinimą, kaip jis suprantamas literatūros 
kritikoje ir net gamtos moksluose““, įrodymą. Tačiau net 
jeigu šis interpretacinis kriterijus yra ne tik konvencionalios 
normos reikalaujamo teisės pripažinimo modelis, bet yra 
giminiškas ir turi sąsajų su tokiu aiškinimu, kaip jis supran- 
tamas kitose disciplinose, faktas, kad jeigu ir yra kokių nors 
teisinių sistemų, kuriose identifikuojant teisės principus iš 
tikrųjų yra taikomas Dworkino holistinis interpretacinis kri- 
terijus, tai tokiose sistemose šį kriterijų kuo puikiausiai ga- 
lėtų nustatyti konvencionali pripažinimo taisyklė. Bet ka- 
dangi tokių teisinių sistemų, kuriose būtų taikomas šis vi- 
siškai holistinis kriterijus, iš tikrųjų nėra, o yra tik tokios 
sistemos kaip Anglijos teisė ir Amerikos teisė, kuriose kon- 
struktyvus aiškinimas identifikuojant latentiškuosius teisės 
principus įgyja kuklesnę išraišką tokiose bylose, kaip Dono- 
hue v. Stevenson, vienintelis klausimas, kurį reikia išspręsti, 
yra toks: ar šį aiškinimą reikia suprasti kaip konvenciona- 
lios pripažinimo taisyklės arba kokiu nors kitu būdu nusta- 
tyto kriterijaus taikymą, o jeigu taip, tai koks yra jo teisinis 
statusas. 


“LE 53. 

5. Teisė ir moralė 
(i) Teisės ir pareigos 


Šioje knygoje aš įrodinėju, kad nors tarp teisės ir mora- 
lės yra daug atsitiktinių ryšių, bet nėra jokio būtino kon- 
ceptualaus ryšio tarp teisės ir moralės turinio; todėl mora- 
liškai neteisingos nuostatos gali galioti kaip teisės normos 
ir principai. Vienas šios teisės ir moralės atskyrimo formos 
aspektas yra tas, kad gali būti tokių juridinių teisių, ku- 
rioms nėra jokio moralinio pateisinimo ir kurios neturi jo- 
kios moralinės galios. Dworkinas atmetė šią idėją dėl po- 
žiūrio (galiausiai kilusio iš jo paties interpretacinės teisės 
teorijos), kad turi būti bent teisių ir pareigų egzistavimo 
konstatavimo prima facie moraliniai pagrindai. Taigi idėją, 
kad „juridinės teisės turi būti suprantamos kaip [a] mora- 
linių teisių rūšis“, jis laiko „lemiamu““? savosios teisės te- 
orijos elementu ir sako, kad oponuojanti pozityvizmo dok- 
trina priklauso „keistam teisinio esencializmo pasauliui““, 
kuriame mums tiesiog duotas ikianalitinis žinojimas, kad 
gali būti juridinių teisių ir pareigų, neturinčių jokio mora- 
linio pagrindo ar galios. Kad ir kokie būtų Dworkino ben- 
dros interpretacinės teorijos pranašumai, jo išsakytoji dok- 
trinos, kad juridinės teisės ir pareigos gali neturėti jokios 
moralinės galios ir moralės požiūriu gali būti nepateisina- 
mos, kritika yra tiesiog klaidinga; mano manymu, svarbu 
tuo įsitikinti, nes tai padeda suprasti, koks gali būti de- 
skriptyviosios jurisprudencijos įnašas į teisės suvokimą. 
Dworkino kritika yra klaidinga štai dėl kokių priežasčių: 
juridinės teisės ir pareigos yra toks dalykas, kai teisė su 
savo prievartos aparatu atitinkamai arba gina individų lais- 
vę, arba ją apriboja, arba suteikia individams galią pasi- 

naudoti teisinės prievartos mechanizmais, arba jos nesutei- 
kia. Tad ar įstatymai yra moralės požiūriu geri, ar blogi, 
teisingi ar neteisingi, į teises ir pareigas reikia žiūrėti kaip 
į svarbiausius teisės operacijų tikslus, kurių reikšmė Žžmo- 
nėms yra didžiulė ir nepriklauso nuo įstatymų moralinio 
gerumo. Todėl yra neteisinga teigti, kad realiame pasaulyje 
juridinių teisių ir pareigų konstatavimas gali būti prasmin- 
gas tik tuo atveju, jeigu yra tam tikras moralinis pagrindas 
teigti jas egzistuojant. 


(ii) Teisės identifikavimas 

Fundamentaliausias šioje knygoje rutuliojamos teisės te- 
orijos ir Dworkino teorijos požiūrių į teisės ir moralės ry- 
šius skirtumas susijęs su teisės identifikavimu. Pagal mano 
teoriją, 1r teisės egzistavimą, ir jos turinį galima identifi- 
kuoti remiantis socialiniais teisės šaltiniais (pavyzdžiui, įsta- 
tymų leidyba, teismo sprendimais, socialiniais papročiais) 
be nuorodos į moralę, išskyrus tuos atvejus, kai šitaip iden- 
tifikuojama teisė pati apima moralinius teisės identifikavi- 
mo kriterijus. Kita vertus, Dworkino interpretacinėje teori- 
joje kiekviena teisės nuostata, nurodanti, kokia yra teisė 
kuriuo nors konkrečiu klausimu, būtinai apima moralinį 
sprendimą, nes, pagal jo holistinę interpretacinę teoriją, tei- 
sės nuostatos yra teisingos tik tuo atveju, kai jos drauge su 
kitomis prielaidomis kyla iš visą jau susiformavusią ir re- 
miantis teisės socialiniais šaltiniais identifikuotą teisę ge- 
riausiai atitinkančių ir geriausiai moralės požiūriu ją patei- 
sinančių principų visumos. Todėl ši visa apimanti holistinė 
interpretacinė teorija turi dvigubą funkciją: ir identifikuoti 
teisę, ir ją pateisinti moralės požiūriu. 

Tokia, trumpai tariant, buvo Dworkino teorija iki jam 
Teisės imperijoje nustatant skirtumą tarp interpretacinės tei- 
sės ir preinterpretacinės teisės. Dworkino teorija yra laiko- 

ma alternatyva pozityvizmo teorijai, teigiančiai, kad teisės 
egzistavimą ir jos turinį galima identifikuoti nesiremiant 
morale, bet savo pradine forma ji buvo pažeidžiama štai 
tokios kritikos. Ten, kur remiantis teisės socialiniais šalti- 
niais identifikuota teisė yra moralės požiūriu neteisinga, ją 
geriausiai „pateisinantys“ principai galėtų būti tik mažiau- 
siai neteisingi iš visų tą teisę atitinkančių principų. Bet to- 
kie mažiausiai neteisingi principai negali turėti pateisina- 
mosios galios ir negali nustatyti jokių moralinių apribojimų 
arba suvaržymų tam, kas gali būti laikoma teise, o kadangi 
jie negali netikti jokiai teisinei sistemai, kad ir kokia ji būtų 
bloga, tai teorijos, siekiančios identifikuoti teisę remiantis 
šiais principais, negalima atskirti nuo pozityvizmo teorijos, 
teigiančios, kad teisę galima identifikuoti nesiremiant mo- 
rale. To, kas gali būti laikoma teise, moralinius apribojimus 
arba suvaržymus iš tikrųjų gali nustatyti principai, kurie yra 
morališkai sveiki pagal to, ką Dworkinas vadina „fono mo- 
rale““', kriterijus, o ne tiesiog morališkai sveikiausieji iš vi- 
sų teisę atitinkančių principų. Šiai minčiai aš nė kiek ne- 
prieštarauju, bet ji yra visiškai suderinama su mano teigi- 
niu, kad teisė turi būti identifikuojama nesiremiant morale. 

Nurodydamas minėtąjį paskutinįjį skirtumą tarp inter- 
pretacinės ir preinterpretacinės teisės, Dworkinas daro išly- 
gą, jog gali būti tokių blogų teisinių sistemų, kad bus ne- 
įmanomas joks šių sistemų įstatymų aiškinimas, kurį mes 
galėtume laikyti morališkai priimtinu. Jeigu taip atsitinka, 
paaiškina Dworkinas, galima griebtis to, ką jis vadina „vi- 
diniu skepticizmu““*, ir neigti, kad šitokios sistemos yra tei- 
sė. Bet kadangi mūsų šaltiniai, kuriais remdamiesi apibūdi- 
name tokias situacijas, yra labai lankstūs, mes neprivalome 
daryti šios išvados, bet galime pasakyti, jog tokios teisinės 

sistemos, kad ir kokios blogos jos būtų, yra teisė preinter- 
pretacine prasme“. Todėl mes nesame priversti atsisakyti 
vadinti teise netgi pačius blogiausius nacių įstatymus, nes 
šie nuo morališkai priimtinų režimų įstatymų gali skirtis tik 
savo neteisingų moraliniu turiniu, bet turės daug bendrų 
skiriamųjų teisės bruožų (pavyzdžiui, teisėdaros formas, by- 
lų sprendimo ir teisės prievartinio įgyvendinimo formas). 
Daugelyje kontekstų ir siekiant daugelio tikslų gali būti pa- 
kankamai motyvų ignoruoti moralinius skirtumus ir drauge 
su pozityvistu sakyti, kad tokios blogos sistemos yra teisė. 
Čia Dworkinas tik priduria, kad tokios blogos sistemos yra 
teisė tik preinterpretacine prasme; tai yra tarsi Dworkino 
atskira nuomonė, liudijanti jo ištikimybę savo paties inter- 
pretaciniam požiūriui. 

Aš esu įsitikinęs, kad toks apeliavimas į mūsų kalbos 
lankstumą ir skirtumo tarp interpretacinės ir preinterpreta- 
cinės teisės nustatymas patvirtina, o ne susilpnina pozityvis- 
to poziciją. Juk taip tik pranešama, jog nors jis primygtinai 
teigia, kad deskriptyvioji jurisprudencija leidžia identifikuo- 
ti teisę nesiremiant morale, bet justifikacinės interpretaci- 
nės jurisprudencijos atveju yra kitaip — čia teisės identifika- 
vimas visuomet yra susijęs su moraliniu sprendimu dėl to, 
kas geriausiai pateisina jau susiformavusią teisę. Šitoks pra- 
nešimas, aišku, nesuteikia pozityvistui jokio motyvo atsisa- 
kyti savo deskriptyvios teorijos; juo šito ir nesiekiama; ta- 
čiau netgi šį pranešimą reikia sušvelninti, nes teisė gali būti 
tokia bloga, kad reikės pasitelkti „vidinį skepticizmą“; to- 
kiu atveju teisės aiškinimas bus nebesusijęs su kokiu nors 
moraliniu sprendimu, o toks aiškinimas, kaip jį supranta 


Dworkinas, turės kapituliuoti". 

Dar viena Dworkino padaryta jo interpretacinės teorijos 
korektyva yra labai svarbi jo juridinių teisių sampratos po- 
žiūriu. Pradinėje Dworkino holistinėje teorijoje teisės iden- 
tifikavimas ir jos pateisinimas yra traktuojami kaip išplau- 
kiantys iš unikalios geriausiai visą jau susiformavusią tam 
tikros sistemos teisę atitinkančių ir geriausiai ją pateisinan- 
čių principų visumos. Todėl tokie principai, kaip aš minė- 
jau, atlieka dvejopą funkciją. Bet kadangi susiformavusi sis- 
temos teisė gali būti tokia bloga, kad yra neįmanomas joks 
visa apimantis pateisinamasis šios sistemos teisės aiškini- 
mas, Dworkinas pažymėjo, jog šios dvi funkcijos gali būti 
atskirtos, paliekant tik teisės principus, identifikuojamus ne- 
siremiant kokia nors morale. Tačiau šitokia teisė negali su- 
kurti jokių teisių, kurios turėtų prima facie moralinę galią, 
o Dworkinas teigia, kad ją turi visos juridinės teisės. Vis 
dėlto vėliau Dworkinas pripažino, jog net ten, kur sistema 
yra tokia sugedusi, kad negali būti jokio moralinio arba 
pateisinamojo jos teisės kaip visumos aiškinimo, yra įmano- 
mos situacijos, kuriose individus pagrįstai galima apibūdinti 
kaip turinčius teises, pasižyminčias bent prima facie mora- 
line galia". Tokios situacijos gali susiklostyti ten, kur siste- 
mai priklauso įstatymai (pavyzdžiui, susiję su sutarčių suda- 
rymu ir jų prievartiniu įgyvendinimu), nepaveikti bendro 
sistemos sugedimo, todėl individai, remdamiesi tokiais įsta- 
tymais, gali planuoti savo gyvenimą arba tvarkyti nuosavy- 
bę. Norėdamas atsižvelgti į tokias situacijas, Dworkinas su- 
švelnina savo pradinę idėją, kad prima facie moraline galia 
pasižyminčios juridinės teisės ir pareigos turi išplaukti iš 
bendrosios interpretacinės teisės teorijos; jis pripažįsta, jog 
šitokios situacijos nepriklausomai nuo jo bendrosios teori- 
jos sukuria „specialius motyvus“ priskirti individams juridi- 
nes teises, pasižyminčias tam tikra moraline galia. 

6. Teisėjų diskrecija! 


Aštriausias tiesioginis konfliktas tarp šioje knygoje iš- 
dėstytos teisės teorijos ir Dworkino teorijos kyla dėl mano 
teiginio, kad kiekvienoje teisinėje sistemoje visuomet yra 
tam tikrų teisiškai nesureguliuotų atvejų, kuriais teisė tam 
tikru atžvilgiu nediktuoja jokio sprendimo arba jo krypties, 
taigi ir pati teisė yra iš dalies neapibrėžta arba neužbaigta. 
Jeigu tokiu atveju teisėjas turi priimti sprendimą ir neketi- 
na, kaip kadaise siūlė Benthamas, atsisakyti savo jurisdik- 
cijos arba esamos teisės nereguliuojamus klausimas per- 
duoti spręsti įstatymų leidybos institucijai, jis, užuot tiesiog 
taikęs esamą jau susiformavusią teisę, turi realizuoti savo 
diskreciją ir pats kurti teisę tai bylai. Taigi, spręsdamas to- 
kias teisiškai nenumatytas arba nesureguliuotas bylas, tei- 
sėjas kartu ir kuria naują teisę, ir taiko jau sukurtąją teisę, 
O Ši savo ruožtu suteikia jam teisėdaros galias, bet jas ir 
apriboja. 

Dworkinas atmeta šį iš dalies neapibrėžtos arba neuž- 
baigtos teisės ir spragas užpildančio bei ribotą teisėdaros 
diskreciją realizuojančio teisėjo vaizdinį kaip klaidingą pa- 
čios teisės ir teisėjo argumentavimo paaiškinimą. Jis teigia, 
jog neužbaigta yra ne teisė, bet jos pozityvistinis vaizdas, o 
kad taip yra, įrodys jo paties „interpretacinė“ teisės sam- 
prata, teisei priskirianti ne tik aiškiai suformuluotą teisę, 
identifikuojamą nurodant jos socialinius šaltinius, bet ir nu- 
manomus teisės principus, t.y. tuos principus, kurie geriau- 
siai atitinka aiškiąją teisę ir geriausiai ją paaiškina moralės 
požiūriu arba geriausiai su ja dera. Jo interpretaciniu po- 
žiūriu, teisė niekuomet nėra neužbaigta arba neapibrėžta, 
todėl teisėjas niekada neturi progos peržengti jos ribas ir 
priimdamas sprendimą realizuoti teisėdaros galią. Todėl kaip 


"* [Alternatyvus šio skirsnio pirmosios pastraipos variantas pateikia- 
mas kaip baigiamoji pastaba.) 

tik į tokius numanomus principus ir jų moralinius matme- 
nis turi atsigręžti teismai, sprendžiantys minėtąsias „sunkią- 
sias bylas“, kuriose socialiniai teisės šaltiniai tam tikru tei- 
sės klausimu negali padiktuoti sprendimo. 

Svarbu tai, kad tos teisėdaros galios reguliuoti iš dalies 
teisės nesureguliuotus atvejus, kurias aš priskiriu teisėjams, 
skiriasi nuo įstatymų leidybos institucijos teisėdaros galių: 
teisėjų galios ne tik turi paklusti daugybei jo pasirinkimą 
susiaurinančių suvaržymų, kurių gali visiškai nepatirti įsaty- 
mų leidybos institucija, bet ir, kadangi teisėjas savo galias 
realizuoja tik spręsdamas konkrečias neatidėliotinas bylas, 
jis negali jų panaudoti įdiegdamas plataus masto reformas 
arba naujus kodeksus. Taigi jo galios yra epizodiškos ir turi 
paklusti daugybei esminių suvaržymų. Vis dėlto yra tokių 
atvejų, kai esama teisė negali padiktuoti kokio nors spren- 
dimo kaip teisingo, taigi tokias bylas sprendžiantis teisėjas 
turi realizuoti savo teisėdaros galias. Bet jis negali to daryti 
savavališkai: teisėjas visuomet turi vadovautis tam tikrais 
bendraisiais motyvais, pateisinančiais jo sprendimą; jis turi 
veikti taip, kaip veiktų sąžiningas įstatymų leidėjas, priiman- 
tis sprendimus pagal savo paties įsitikinimus ir vertybes. 
Bet jeigu teisėjas patenkina šias sąlygas, jis turi teisę vado- 
vautis ne teisės diktuojamais kriterijais arba sprendimo mo- 
tyvais, ir jie gali skirtis nuo tų, kuriais vadovaujasi kiti tei- 
sėjai, susidūrę su panašiomis sunkiomis bylomis. 

Prieš mano pasiūlytąją teismų, realizuojančių tokią ri- 
botą diskrecijos galią spręsti teisės nevisiškai sureguliuotas 
bylas, sampratą Dworkinas pateikia tris pagrindinius kriti- 
nius kontrargumentus. Pirmasis yra toks: ši samprata klai- 
dingai apibūdina teismo procesą ir tai, ką teismai veikia, 
spręsdami „sunkiąsias bylas“". Bandydamas tai įrodyti, 
Dworkinas apeliuoja į teisėjų ir advokatų vartojamą kalbą, 

kuria jie apibūdina teisėjui keliamą užduotį, ir į teismo 
sprendimo priėmimo fenomenologiją. Jis sako, kad bylas 
sprendžiantys teisėjai ir advokatai, darantys spaudimą tei- 
sėjams, kad šie bylas išspręstų jų naudai, netgi neįprastais 
atvejais nekalba apie teisėją kaip apie „kuriantį“ teisę. Net 
sunkiausiose iš tokių bylų teisėjas paprastai neišsiduoda su- 
vokiąs, kad sprendimo priėmimo procesas, kaip mano po- 
zityvistas, susideda iš dviejų visiškai skirtingų pakopų: pir- 
mojoje teisėjas pirmąkart nustato, jog esama teisė nedik- 
tuoja jokio sprendimo; antrojoje teisėjas nusigręžia nuo 
esamos teisės ir ima kurti teisę šalims de novo* ir ex post 
facto, vadovaudamasis savo paties supratimu, kas yra ge- 
riausia. Iš tiesų yra priešingai: advokatai kreipiasi į teisėją 
taip, tarsi jis visuomet rūpintųsi atrasti ir taikyti esamą tei- 
sę, O teisėjas kalba taip, tarsi teisė būtų suteiktų teisių sis- 
tema, kurioje nėra spragų, o kiekvienos bylos sprendimą 
reikėtų ne išrasti, bet atrasti. 

Nėra abejonės, kad ši mums pažįstama teismo proceso 
retorika paremia idėją, jog išsivysčiusioje teisinėje sistemo- 
je teisiškai nesureguliuotų atvejų nebūna. Bet ar galima 
rimtai tuo tikėti? Aišku, yra sena europietiškoji valdžių pa- 
dalijimo tradicija ir doktrina, dramatizuojanti skirtumą tarp 
įstatymų leidėjo bei teisėjo ir kategoriškai reikalaujanti, kad 
teisėjas visuomet būtų tuo, kas jis yra, kai esama teisė yra 
aiški, — tik teisės, kurios jis nei kuria, nei kontroliuoja, „skel- 
bėjas“. Tačiau svarbu teismuose sprendžiant bylas teisėjų ir 
advokatų vartojamą ritualinę kalbą skirti nuo jų kur kas 
reflektyvesnių bendrų teiginių apie teismo procesą. Didieji 
teisėjai, kaip antai Oliveris Wendellas Holmesas** ir Car- 


* Iš naujo (lot.). 

** Oliveris Wendellas Holmesas jaunesnysis - Masačusetso teisininkas, 
vienas garsiausių JAV Aukščiausiojo Teismo teisėjų (1902-1932), teisės 
mokslininkas. Žymiausi veikalai: Bendroji teisė (The Common Law, 1881), 
Teisės kelias (The Path of the Law, 1897). Kai kuriais savo sprendimais 
Holmesas priešinosi prezidento Theodore'o Roosevelto politikai. 

dozo* Jungtinėse Valstijose arba lordas Macmillanas, lor- 
das Radcliffe'as ir lordas Reidas** Anglijoje, taip pat gau- 
sybė kitų teisininkų, mokslininkų ir praktikų, primygtinai 
teigė, kad yra teisės nevisiškai sureguliuotų bylų, kuriose 
teisėjui nors „epizodiškai“, tačiau neišvengiamai iškyla uŽ- 
davinys kurti teisę, ir kad pagal esamą teisę daugelis bylų 
galėtų būti sprendžiamos ir vienaip, ir kitaip. 

Kodėl priešinamasi idėjai, kad teisėjai kartais ir kuria, ir 
taiko teisę, mums padeda suprasti vienas principinis daly- 
kas, kuris taip pat nušviečia pagrindinius teisėjų ir įstatymų 
leidybos institucijų teisėdaros skirtumus. Tai yra toji reikš- 
mė, kurią nesureguliuotas bylas sprendžiantys teismai pa- 
prastai teikia tam, kad būtų elgiamasi pagal analogiją, siek- 
dami užtikrinti, jog jų sukurta naujoji teisė, nors tai yra 
nauja teisė, atitiks principus ar pamatinius motyvus, kurie 
pripažįstami turinčiais tvirtą padėtį esamoje teisėje. Aišku, 
kad tuomet, kai tam tikri įstatymai arba precedentai pasi- 
rodo esą neapibrėžti arba kai aiškioji teisė tyli, teisėjai pa- 
prastai nenusviedžia į šalį savo teisės knygų ir nepradeda 
nebeatsižvelgdami į esamą teisę patys kurti teisę. Spręsda- 
mi tokias bylas, teisėjai labai dažnai nurodo tam tikrą ben- 
drą principą arba bendrą siekį ar tikslą, kurį, kaip galima 
manyti, išreiškia arba kelia kokia nors svarbi ir su atitinka- 
ma byla turinti ryšį teisės sritis ir kuris nurodo apibrėžtą 
šios neatidėliotinos sunkios bylos sprendimą. Tai išties yra 
„konstruktyvaus aiškinimo“, kuris yra vienas iš ryškiausių 
Dworkino bylų sprendimo teorijos bruožų, branduolys. Bet 
nors ši procedūra iš tikrųjų atideda teisėjų teisėdaros mo- 


* Benjaminas Cardozo — Niujorko teisininkas, žymus JAV Aukščiau- 
siojo Teismo teisėjas (1932-1938), teisės mokslininkas, teisėjų diskrecijos 
šalininkas. Žymiausi veikalai: Teismo proceso esmė (Nature of the Judicial 
Process, 1921), Tėisės vystymasis (Growth of the Law, 1924), Tėisės mokslo 
paradoksai (Paradoxes of Legal Science, 1928). 

** Žymūs Anglijos XX a. I pusės teisėjai, teisėjų kuriamos teisės 
(judge-made law) doktrinos šalininkai. 

mentą, ji jo neeliminuoja, nes kiekvienoje sunkioje byloje 
gali iškilti skirtingi konkuruojančias analogijas palaikantys 
principai, todėl teisėjas dažnai turės iš jų rinktis, vadovau- 
damasis, kaip ir sąžiningas įstatymų leidėjas, ne kokia nors 
teisės jam įpiršta jau nustatyta prioritetų tvarka, bet savo 
paties supratimu apie tai, kas yra geriausia. Teisėjų teisėda- 
ros momentas būtų ne tik atidedamas, bet ir eliminuojamas 
tik tuo atveju, jeigu esama teisė visuomet ir visoms tokioms 
byloms galėtų pasiūlyti tam tikrą unikalią visumą aukštes- 
niųjų principų, suteikiančių santykinį svorį arba prioritetus 
tokiems konkuruojantiems žemesnės eilės principams. 
Kitos Dworkino kritinės pastabos dėl manosios teisėjų 
diskrecijos sampratos smerkia ją ne kaip deskriptyviai klai- 
dingą, bet dėl to, kad ji skatinanti nedemokratinę ir netei- 
singą teisėdaros formą“. Teisėjai paprastai nėra renkami, o 
demokratijoje, pasak Dworkino, teisėdaros galias turėtų tu- 
rėti tik išrinktieji tautos atstovai. Į tokią kritiką galima at- 
sakyti įvairiai. Galių kurti teisę suteikimą teisėjams spren- 
džiant teisės nesureguliuotus ginčus galima vertinti kaip kai- 
ną, kurią yra būtina sumokėti, norint išvengti su tokiais 
alternatyviais reguliavimo metodais, kaip kreipimasis į įsta- 
tymų leidybos instituciją, susijusių nepatogumų; jeigu šias 
galias realizuojantys teisėjai yra suvaržyti ta prasme, kad 
jiems leidžiama ne koreguoti kodeksus arba diegti plataus 
masto reformas, bet tik kurti konkrečiose bylose iškilusioms 
specifinėms problemoms skirtas normas, tokia kaina gali 
atrodyti menka. Antra, gerai žinomas šiuolaikinių demok- 
ratijų bruožas yra ribotų legislatyvinių galių delegavimas 
vykdomajai valdžiai, todėl jų delegavimas teisėjams neturė- 
tų atrodyti didesnė grėsmė demokratijai. Abiem delegavi- 
mo atvejais išrinktajai įstatymų leidybos institucijai papras- 
tai liks galimybė kontroliuoti: ji galės anuliuoti arba pakeis- 

ti bet kurį žemesnės galios teisės aktą, kurį ji laiko nepri- 
imtinu. Tiesa, tuomet, kai įstatymų leidybos institucijos ga- 
lias apriboja rašytinė konstitucija, o teismai turi plačias per- 
žiūros galias, kaip yra JAV, gali paaiškėti, jog demokratiškai 
išrinkta įstatymų leidybos institucija negali atšaukti dalies 
teismų legislatyvinių aktų. Tada aukščiausiąją demokratinę 
kontrolę galima užtikrinti tik pasitelkiant gremėzdišką kon- 
stitucinės pataisos priėmimo mechanizmą. Tai yra toji kai- 
na, kurią reikia mokėti už vyriausybės teisinius suvaržymus. 

Dworkinas teisėjų teisėdarą kaltina dar ir neteisingumu; 
jis smerkia ją kaip retrospektyvios arba ex post facto teisė- 
daros formą, kuri, žinoma, paprastai yra laikoma neteisin- 
ga. Bet retrospektyvioji teisėdara laikoma neteisinga todėl, 
jog ji nuvilia pagrįstus lūkesčius tų, kurie atlikdami tam 
tikrus veiksmus rėmėsi prielaida, kad jų veiksmų teisines 
pasekmes lems žinoma teisinė tvarka, buvusi tuo metu, kai 
šie veiksmai buvo atliekami. Bet net jeigu šis prieštaravi- 
mas galioja tais atvejais, kai teismas retrospektyviai pakei- 
čia arba panaikina nedviprasmiškai nustatytą teisę, jis toli 
gražu neatrodo įtikinamai sunkiųjų bylų atveju, nes tai yra 
tokie atvejai, kuriuos teisė paliko nevisiškai sureguliuotus 
ir kuriems nėra jokios aiškiai nustatytos ir galinčios patei- 
sinti lūkesčius teisinės tvarkos. 

Šios knygos tekstas yra savarankiškas; skaitytojui gali atrodyti 
geriausia perskaityti kiekvieną skyrių ištisai prieš imantis šių pa- 
stabų. Teksto išnašose pateikiami tik citatų šaltiniai ir nuorodos 
į cituojamas bylas arba įstatymus. Šių pastabų tikslas — atkreipti 
skaitytojo dėmesį į trijų rūšių dalykus: (i) papildomas bendrų 
teksto teiginių iliustracijas arba pavyzdžius; (ii) veikalus, kuriuose 
tekste išdėstytos arba nurodytos pažiūros yra perimtos ir toliau 
plėtojamos arba kritikuojamos; (iii) pasiūlymus, kaip toliau būtų 
galima nagrinėti tekste iškeltus klausimus. Visos nuorodos į šią 
knygą yra pateikiamos nurodant skyrių ir skirsnių numerius, pa- 
vyzdžiui, I skyrius, 1 sk. Vartojamos tokios santrumpos: 


Austin, The Province Austin, The Province of Jurispru- 
dence Determined (ed. Hart, Lon- 
don, 1954) 


Austin, The Lectures Austin, Lectures on the Philosophy 
of Positive Law 
Kelsen, General Theory Kelsen, General Theory of Law and 


State 

BYBIL Britisch Year Book of International 
Law 

HLR Harvard Law Review 

LOR Law Ouarterly Review 

MLR Modern Law Review 

PAS Proceedings of the Aristotelian 
Society 

P 44. Kiekviena iš šiame puslapyje pateiktų Llewellyno, Hol- 
meso, Gray'aus, Austino ir Kelseno citatų paradoksaliai ir perdė- 
tai pabrėžia tam tikrą teisės aspektą, kurį, autoriaus manymu, 
paslepia įprastinė teisės terminija arba kurį ankstesnieji teoreti- 
kai nepelnytai ignoravo. Kiekvieno žymaus teisininko atveju pa- 
prastai verta atidėti samprotavimus apie tai, ar jo teiginiai apie 
teisę patys savaime yra teisingi, ar klaidingi, ir visų pirma smul- 
kiai išanalizuoti, kokiais motyvais jis šiuos teiginius grindžia, ir, 
antra, kokią teisės teoriją ar koncepciją šiais teiginiais siekiama 
išstumti iš apyvartos. 

Toks paradoksalių ir hiperbolizuotų teiginių vartojimas kaip 
atmestųjų tiesų akcentavimo metodas yra būdingas filosofijai. Žr. 
J. Wisdom, „Metaphysics and Verification“, in Philosophy and 
Psycho-Analysis (1953); Frank, Law and the Modem Mind (Lon- 
don, 1949), Appendix VII („Notes on Fictions“ ). 

Kiekvienos iš šių penkių citatų teigiamos arba iš jų numano- 
mos doktrinos nagrinėjamos VII skyriaus 2 ir 3 sk. (Holmesas, 
Gray ir Llewellynas), IV skyriaus 3 ir 4 sk. (Austinas) ir III sky- 
riaus 1 sk., p. 98-102 (Kelsenas). 


P 48-49. Tipiški atvejai ir ribiniai atvejai. Čia nurodyta kalbos 
savybė bendrai aptariama VII skyriaus 1 sk., pavadintame „Atvi- 
roji teisės struktūra“; ją reikia turėti galvoje ir mėginant sukonst- 
ruoti tokių terminų, kaip „teisė“, „valstybė“, „nusikaltimas“ ir kt., 
apibrėžimus, ir bandant apibūdinti su bendrais terminais sufor- 
muluotų normų taikymu konkrečioms byloms susijusį argumenta- 
vimą. Iš teisės mokslininkų, savo veikaluose pabrėžusių šios kal- 
bos savybės svarbą, paminėtini: Austin, The Province, Lecture VI, 
pp. 202-7, ir Lectures in Jurisprudence (Sth edn., 1885), p. 997 
(„Note on Interpretation“), Glanville Williams, „International Law 
and the Controversy Concerning the Word „Law“, 22 BYBIL 
(1945), ir „Language in the Law“ (penki straipsniai), 61 ir 62 
LOR (1945-46). Tačiau pastaruoju klausimu žr. J. Wisdomo ko- 

mentarus: „Gods“, „Philosophy, Metaphysics and Psycho-Analy- 
sis“, in Philosophy and Psycho-Analysis (1953). 


P 52. Austinas apie prievolę. Žr. The Province, Lecture I, 
pp. 14-18; The Lectures, Lectures 22, 23. Prievolės idėja bei skir- 
tumai tarp „prievolės turėjimo“ ir „privalėjimo“ prievarta smul- 
kiai nagrinėjami V skyriaus 2 sk. Apie Austino pateiktą analizę 
žr. pastabas II skyriui, p. 429-430. 


P 53-55. Teisinė ir moralinė prievolė. Teiginys, jog teisę geriau- 
siai galima suprasti nurodant jos ryšį su morale, nagrinėjamas 
VIII ir IX skyriuose. Šis teiginys įgijo daug įvairių formų. Kar- 
tais, kaip antai klasikinėse ir scholastinėse prigimtinės teisės te- 
orijose, šis tvirtinimas siejamas su teiginiu, kad fundamentalūs 
moraliniai skirtumai yra „objektyvios tiesos“, kurias galima at- 
rasti žmogaus protu; bet daugelis kitų teisininkų, ne mažiau su- 
interesuotų pabrėžti teisės ir moralės tarpusavio priklausomybę, 
nesilaiko šios pažiūros į moralės esmę. Žr. pastabas IX skyriui 
p. 459—460. 


P 59-60. Skandinavijos teisės teorija ir privalomosios nornos 
idėja. Svarbiausieji šios mokyklos darbai skaitantiems angliškai 
yra: Hagerstrom (1868-1939), Inguiries into the Nature of Law 
and Morals (trans. Broad, 1953) ir Olivecrona, Law as Fact (1939). 
Aiškiausiai jų požiūris į teisės normų pobūdį yra išsakytas: Oli- 
vecrona, op. cit. Jo pateiktąją teisės normų prediktyvistinės ana- 
lizės kritiką, kuriai pritarė nemažai Amerikos teisininkų (žr. op. 
Cit., pp. 85-8, 213-15), reikia lyginti su panašia kritika: Kelsen, 
General Theory (pp. 165 ff., „The Prediction of the Legal Func- 
tion“). Verta panagrinėti, kodėl šie du teisininkai, nepaisant jų 
sutarimo daugeliu klausimų, prieina prie tokių skirtingų išvadų. 
Skandinavijos mokyklos kritiką Žr.: Hart, review of Hagerstrėm, 
Op. cit., in 30 Philosophy (1955); “Scandinavian Realism“, Carnb- 
"idee Law Joumal (1959); Marshall, „Law in a Cold Climate“, 
Juridical Review (1956). 

P 61. Skeptiškas požiūris į normas Amerikos teisės teorijoje. 
Apie tai žr. VII skyriaus „Formalizmas ir skeptiškas požiūris į 
normas“ 1 ir 2 sk., kuriuose nagrinėjamos kai kurios svarbiausios 
doktrinos, žinomos „teisinio realizmo“ pavadinimu. 


P 62. Abejonė dėl įprastų žodžių reikšmės. Apie „pasirašyti“ 
arba „parašas“ reikšmę žr.: 34 Halsbury, Laws of England (2nd 
edn.). paras. 165-9 ir In the Estate of Cook (1960), 1 AER 689 
ir ten minimas bylas. 


R 64. Apibrėžimas. Apie bendrą šiuolaikinį požiūrį į apibrėži- 
mo formas ir funkcijas žr. Robinson, Definition (Oxford, 1952). 
"Tradicinio apibrėžimo per genus et differentiam kaip teisės termi- 
nų aiškinimo metodo netinkamumas nagrinėtas: Bentham, Frag- 
ment on Government (pastabos V skyriui, 6 sk.) ir Ogden, Ben- 
tham's Theory of Fictions (pp. 75-104). Taip pat Žžr.: Hart, „Defi- 
nition and Theory in Jurisprudence“, 70 LOR (1954) ir Cohen 
and Hart, „Theory and Definition in Jurisprudence“, PAS Suppl. 
vol. xxix (1955). 

Apie termino „teisė“ apibrėžimą žr.: Glanville Williams, op. 
cit; R. Wollheim, „The Nature of Law“, in 2 Political Studies 
(1954) ir Kantorowicz, Thie Definition of Law (1958), Chapter I. 
Apie bendrą terminų apibrėžimų poreikį ir jų aiškinamąją funk- 
ciją, nors nė kiek neabejojama jų kasdieniu taikymu konkrečiais 
atvejais, žr.: Ryle, Philosophical Arguments (1945); Austin, „A Plea 
for Excuses“, 57 PAS (1956-7), pp. 15 ff. 


P 66-68. Bendneji terminai ir bendrosios savybės. Nekritiškas 
įsitikinimas, kad jeigu bendras terminas (pavyzdžiui, „teisė“, „vals- 
tybė“, „nacija“, „nusikaltimas“, „geras“, „teisingas“) yra vartoja- 
mas teisingai, tai įvairūs atvejai, kuriems jis yra taikomas, visi turi 
pasižymėti „bendromis savybėmis“, yra didelės painiavos šaltinis. 
Jurisprudencijoje, konstruojant apibrėžimus, buvo išeikvota daug 
laiko ir parodyta daug išradingumo bergždžiai bandant rasti bčn- 
drąsias savybes, kurios, vadovaujantis šiuo požiūriu, yra laikomos 

vieninteliu pakankamu motyvu vartoti tą patį žodį Žymėti dauge- 
liui skirtingų dalykų (žr. Glanville Williams, op. cit. Tačiau svarbu 
pažymėti, kad ši klaidinga pažiūra į bendrų žodžių pobūdį ne 
visuomet, kaip mano šis autorius, sukelia tolesnę „verbalinių klau- 
simų“ painiavą). 

Suprasti skirtingus būdus, kuriais gali būti susiję keli bendro 
termino vartojimo atvejai, yra ypač svarbu teisės, moralės ir po- 
litikos terminų atžvilgiu. Analogiją Žžr.: Aristotelis, Nikomacho eti- 
ka, I, sk. 6 (kur tariama, kad šitaip gali būti susiję skirtingi „gė- 
rio“ atvejai); Austin, The Province, Lecture V, pp. 119-24. Apie 
skirtingas sąsajas su pagrindiniu atveju, pavyzdžiui, žodžio „svei- 


66 


kas“, žr. Aristotelis, Kategorijos, sk. I, ir pavyzdžius Topikoje, I, 
sk. 15, ii, sk. 9 (apie „paronimus“). Apie „Ššeiminio panašumo“ 
kategoriją žr. Wittgenstein, Philosophical Investigations, I, paras. 
66-76. Plg. VIII skyriaus 1 sk. apie termino „teisingas“ struktūrą. 
Wittgensteino patarimas (op. cit., para 66) yra glaudžiai susijęs 
su teisės ir politikos terminų analize. Aptardamas „žaidimo“ api- 
brėžimą, jis sakė: „Nesakykite, kad turi būti kas nors bendra, 
antraip jie nebūtų vadinami „žaidimais“, bet žiūrėkite ir matykite, 
ar yra kas nors bendra jiems visiems. Juk jeigu jūs Žiūrėsite į 
juos, jūs matysite ne ką nors bendra jiems visiems, bet panašu- 
mus, santykius ir daugybę kitų panašių dalykų“. 


II skyrius 


P 72. Liepimų įvairovė. Liepimų skirstymas į „įsakymus“, „mal- 
davimus“, „pastabas“ ir t.t. priklauso nuo daugelio aplinkybių, 
kaip antai nuo socialinės situacijos, šalių ryšių bei jų ketinimo 
panaudoti jėgą; tai kol kas yra beveik nenagrinėtas klausimas. 
Dauguma filosofinių liepimams skirtų diskusijų yra susijusios ar- 
ba (1) su santykiu tarp liepiamosios ir tiesioginės, arba deskrip- 
tyvios, kalbos ir su galimybėmis pirmąją redukuoti į antrąją (Žr. 
Bohnert, „The Semiotic Status of Commands“, 12 Philosophy of 
Science (1945)), arba (2) su klausimu, ar liepimai yra susiję kokiu 

nors dedukciniu ryšiu, o jeigu taip, tai kokiu (žr. Hare, „Impera- 
tive Sentences“, 58 Mind (1949); taip pat The Language of Morals 
(1952); Hofstadter and McKinsey, „The Logic of Imperatives“, 6 
Philosophy of Science (1939); Hall, What is Value (1952), chap. 6; 
Ross, „Imperatives and Logic“, 11 Philosophy of Science (1944)). 
Studijuoti šiuos logikos klausimus yra svarbu, bet taip pat labai 
reikia skirti įvairius imperatyvus, nurodant kontekstines sociali- 
nes situacijas. Klausimas, kokios yra tipiškos situacijų rūšys, kur 
gramatine liepiamąja nuosaka suformuluoti sakiniai paprastai bū- 
tų priskiriami „įsakymų“, „maldavimų“, „prašymų“, „komandų“, 
„nurodymų“, „instrukcijų“ ir t.t. klasėms, yra ne tik kalbos faktų, 
bet ir kalboje pripažintų įvairių socialinų situacijų bei santykių 
panašumų ir skirtumų nustatymo metodas. Jų suvokimas yra la- 
bai svarbus studijuojant teisę, moralę ir sociologiją 


R 72. Liepimai kaip pageidavimo, kad kiti elgtųsi tam tikru 
būdu arba susilaikytų nuo tam tikrų veiksmų, išraiška. Šitaip api- 
būdinant tipišką liepiamosios nuosakos vartoseną kalboje, reikia 
būti atsargiems ir skirti tokį atvejį, kai kalbėtojas tiesiog praneša, 
jog jis nori, kad kitas atliktų tam tikrus veiksmus, ir taip pateikia 
tam tikrą informaciją apie save patį, ir tokį atvejį, kai jis kalbė- 
damas siekia kitą asmenį paskatinti elgtis taip, kaip nori kalban- 
tysis. Pirmuoju atveju paprastai tiktų tiesioginė, o ne liepiamoji 
nuosaka (apie šį skirtumą žr. Hžgerstrėom, Inguiries into the Na- 
ture of Law and Morals, chap. 3, 4, pp. 16-26). Apibūdinti tipiš- 
kam liepiamosios nuosakos vartojimui nepakanka, nors ir būtina 
kad kalbantysis turėtų tikslą paskatinti kitą asmenį elgtis taip, 
kaip nori kalbantysis; taip pat yra būtina, kad kalbantysis norėtų, 
jog Žmogus, į kurį kreipiamasi, suvoktų, kad tai ir yra jo kalbė- 
jimo tikslas, ir šitaip būtų paskatintas elgtis taip, kaip pageidauja 
kalbantysis. Apie šį keblumą (kuris tekste yra ignoruojamas) Žr. 
Grice, „Meaning“, 66 Philosophical Review (1957), ir Hart, „Signs 
and Words“, 11 Philosophical Ouarterly (1952). 

P 73. Plėšiko situacija, įsakymai ir paklusimas. Vienas iš sun- 
kumų, su kuriais tenka susidurti analizuojant bendrąją „liepimo“ 
savoką, yra tas, kad nėra jokio žodžio, žyminčio tai, kas bendra 
įsakymams, komandoms, prašymams ir daugeliui kitų panašių da- 
lykų, t.y. išreiškiančio norą, kad kitas asmuo atliktų tam tikrą 
veiksmą arba jo neatliktų, kaip nėra jokio vieno žodžio, žyminčio 
tokio veiksmo atlikimą arba susilaikymą nuo jo. Visi paprastai 
vartojami posakiai (pavyzdžiui, „įsakymai“, „reikalavimai“, „pa- 
klusimas“, „laikymasis“) būna nuspalvinti specifiniais skirtingų si- 
tuacijų, kuriose jie dažniausiai vartojami, požymiais. Net labiau- 
siai bespalvis iš šių posakių, būtent „pasakyti, kad“, suponuoja 
tam tikrą vienos šalies pranašumą prieš kitą. Norėdami aprašyti 
plėšiko situaciją, mes pasirinkome posakius „įsakymai“ ir „paklu- 
simas“, nes būtų visai suprantama pasakyti, kad plėšikas įsakė 
tarnautojui atiduoti pinigus, o tarnautojas pakluso. Tiesa, abst- 
raktūs daiktavardžiai „įsakymai“ ir „paklusimas“ šiaip jau nebūtų 
vartojami šiai situacijai apibūdinti, nes ir su vienu, ir su kitu iš šių 
žodžių siejama dažnai teigiama savybe laikoma autoritetinga val- 
džia. Bet ir aiškindami teisės teoriją, traktuojančią teisę kaip prie- 
vartinius įsakymus, ir ją kritikuodami daiktavardžius „įsakymai“ 
ir „paklusimas“, kaip ir veiksmažodžius „įsakyti“ ir „paklusti“, 
mes vartojome neatsižvelgdami į šią autoritetingos valdžios arba 
tinkamumo potekstę. Tai yra patogumo dalykas, neišreiškiantis 
jokios išankstinės nuostatos jokiu klausimu. Ir Benthamas (Frag- 
ment of Government, sk. I, pastaba $ 12), ir Austinas (The Pro- 
vince, p. 14) vartojo žodį „paklusimas“ šia prasme. Benthamas 
suvokė čia paminėtus sunkumus(žr. Of Laws in General, 298 n.a.). 


P 75. Teisė kaip prievartiniai įsakymai: ryšys su Austino doktri- 
na. Šio skyriaus 2-ame skirsnyje sukonstruotas paprastas teisės 
kaip prievartinių įsakymų modelis skiriasi nuo Austino knygoje 
The Province išdėstytos doktrinos šiais atžvilgiais. 

(a) Terminija. Vietoj žodžio „komanda“ vartojami posakiai 
„grasinimais paremti įsakymai“ ir „prievartiniai įsakymai“; prie- 
Žastys nurodytos tekste. 

(b) Įstatymų bendras pobūdis. Austinas (op. cit., p. 19) įžvelgia 
skirtumą tarp „įstatymų“ ir „konkrečių komandų“; jis teigia, kad 
komanda yra įstatymas, jeigu ji „bendrai įpareigoja atlikti veiks- 
mus, priklausančius tam tikrai klasei, arba susilaikyti ir jų neat- 
likti“. Pagal šį požiūrį, komanda būtų įstatymas net ir tuo atveju, 
kai suverenas ją „adresuotų“ vieninteliam individui, jeigu ja būtų 
reikalaujama, kad jis atliktų arba susilaikytų ir neatliktų tam tik- 
ros klasės arba rūšies veiksmus, ne tik vieną veiksmą arba keletą 
skirtingų individualiai apibrėžtų veiksmų. Tekste sukonstruotos 
teisinės sistemos modelyje įsakymai yra bendri ir ta pasme, kad 
jie yra taikomi individų klasėms, ir ta, kad jie nurodo veiksmų 
klases. 

(c) Baimė ir prievolė. Kartais Austinas daro prielaidą, jog as- 
muo yra įpareigotas arba privalo tik tuo atveju, jeigu jis iš tikrųjų 
bijo sankcijos (op. cit., pp. 15 ir 24, ir The Lectures, Lecture 2 
(5th edn., p. 444): „Šalis yra įpareigota arba privalo tai daryti arba 
susilaikyti dėl to, kad jai yra nemalonus blogis ir ji to blogio 
bijo“). Tačiau jo pagrindinei doktrinai, atrodo, pakanka, kad būtų 
„menkiausia galimybė padaryti menkiausią blogį“, nesvarbu, ar 
žmogus to bijo, ar ne (The Province, p. 16). Teisės kaip prievar- 
tinių įsakymų modelyje mes darėme išlygą, jog turi būti „apskritai 
tikima“, kad nepaklusimas sukels blogį, kuriuo yra grasinama. 

(d) Galia ir teisinė pareiga. Analizuodamas komandą ir prie- 
volę, Austinas iš pradžių daro prielaidą, kad komandos autorius 
tikrai turi turėti galią (būti „galintis ir norintis“) įvykdyti eventu- 
alųjį blogį; bet vėliau šį reikalavimą jis sušvelnina iki menkiausios 
galimybės padaryti menkiausią blogį (op. cit., pp. 14, 16). Apie 
šiuos Austino pateiktų komandos ir prievolės apibrėžimų priešta- 
ringumus žr. Hart, „Legal and Moral Obligation“, in Melden, 
Essays in Moral Philosophy (1958), ir V skyriaus 2 sk. 

(e) Išimtys. Austinas deklaratyvius įstatymus, leidžiančiuosius 
įstatymus (pavyzdžiui, panaikinančius teisės aktus) ir neužbaigtus 
įstatymus traktuoja kaip jo bendro teisės apibrėžimo, sukonstruo- 

to remiantis komandos sąvoka, išimtis (op. cit., pp. 25-9). Šio 
skyriaus tekste į tai neatsižvelgiama. 

(f) Įstatymų leidėjas kaip suverenas. Nors Jungtinėje Karalystė- 
je vienintelė nauda, kurią elektoratui teikia jo suverenitetas, yra 
galimybė paskirti savo atstovus ir deleguoti jiems likusias savo 
suverenias galias, Austinas buvo įsitikinęs, jog demokratijoje su- 
verenitetas priklauso elektoratui, o ne jo atstovams įstatymų lei- 
dybos institucijoje. Nors Austinas teigė, kad „tiksliai kalbant“ to- 
kia yra tikroji pozicija, bet jis (kaip visi autoriai konstitucionalis- 
tai) leido sau kalbėti apie Parlamentą kaip apie suvereniteto 
turėtoją (op. cit., Lecture VI, pp. 228-35). Šio skyriaus tekste 
tokia įstatymų leidybos institucija, kaip parlamentas, yra tapatina- 
ma su suverenu; bet žr. IV skyrių, kuriame pateikiama smulkesnė 
šio Austino doktrinos aspekto analizė. 

(g) Austino doktrinos padailinimai ir sušvelninimai. Tolesniuo- 
se šios knygos skyriuose smulkiai nagrinėjamos tam tikros idėjos, 
kurios buvo pasitelktos ginant Austino teoriją nuo kritikos, tačiau 
neatgaminamas tas jų modelis, kuris buvo sukonstruotas šiame 
skyriuje. Šias idėjas pasiūlė pats Austinas, nors kai kada tik sche- 
matiškai arba tik jų užuomazgas, tarsi laukdamas vėlesniųjų au- 
torių, pavyzdžiui, Kelseno, doktrinų. Tai „tylios“ komandos sąvo- 
ka (žr. III skyriaus 3 sk., p. 111 ir IV skyriaus 2 sk., p. 135); 
pripažinimas niekiniu kaip sankcija (III skyriaus 1 sk.); doktrina, 
jog „tikroji“ teisė yra pareigūnams adresuojama norma, reikalau- 
janti, kad jie taikytų sankcijas (III skyriaus 1 sk.); elektoratas 
kaip ypatingoji suvereni įstatymų leidybos institucija (IV skyriaus 
4 sk.); suverenaus organo vieningumas ir tęstinumas (IV skyriaus 
4 sk., p. 156-157.). Kiekvienąkart, vertinant Austiną, reikia atsi- 
žvelgti į W. L. Morison, „Some Myth about Positivism“, 68 Yale 
Law Joumal, 1958, kur koreguojami dideli anksčiau rašiusiųjų 
apie Austiną suklydimai. Taip pat žr. A. Agnelli, John Austin alle 
ongini del positivismo giuridico (1959), sk. 5. 

III skyrius 


P 683. Teisės įvairovė. Bandymai suformuluoti bendrąjį teisės 
apibrėžimą nustelbė įvairių teisės normų tipų formų ir funkcijų 
skirtumus. Šioje knygoje įrodinėjama, kad prievoles arba pareigas 
nustatančių normų ir galias suteikiančių normų skirtumai jurisp- 
rudencijai turi lemiamą reikšmę. Teisę geriausiai galima suvokti 
kaip šių dviejų normų tipų junginį. Vadinasi, tai yra pagrindinis 
šiame skyriuje pabrėžiamas teisės normų tipų skirtumas, bet ga- 
lima, o kai kada atsižvelgiant į keliamus tikslus ir reikia nubrėžti 
daug kitokių skirtumų (apie tolesnes įstatymų klasifikacijas, nu- 
šviečiančias ir atspindinčias jų įvairias socialines funkcijas, kurias 
dažnai liudija jų lingvistinė forma, žr. Daube, Forns of Roman 
Legislation (1956)). 


P 64-86. Pareigos baudžiamojoje ir civilinėje teisėje. Sutelkę 
dėmesį į skirtumą tarp pareigas nustatančių normų ir galias su- 
teikiančių normų, mes ignoravome daugelį skirtumų tarp pareigų 
baudžiamojoje teisėje ir pareigų deliktinėje ir sutarčių teisėje. 
Kai kurie teoretikai, kuriems šie skirtumai padarė įspūdį, tikino, 
kad sutartyse ir deliktuose „pirminės“ arba „hipotezės“ pareigos 
atlikti veiksmus ar susilaikyti nuo jų (pavyzdžiui, atlikti tam tikrą 
sutartyje numatytą veiksmą arba susilaikyti nuo šmeižto) yra iliu- 
zinės, 0 vienintelės „tikrosios“ pareigos yra su teisinės gynybos 
priemonėmis arba su sankcijomis susijusios pareigos sumokėti 
kompensaciją tam tikromis aplinkybėmis, taip pat jeigu neatlie- 
kama vadinamoji pirminė pareiga (žr. Holmes, The Comrmon Law, 
chap. 8, kritikuotas Buckland, Some Reflections on Jurisprudence, 
p. 96, ir „The Nature of Contractual Obligation“, 6 Cambridge 
Law Journal (1944); plg. Jenks, The New Jurisprudence, p. 179). 


P 86 Prievolė ir pareiga. Anglų ir amerikiečių teisėje šie ter- 
minai šiandien yra beveik sinonimai, nors, išskyrus abstrakčius 
teisės reikalavimų aptarimus (pavyzdžiui, teisinės prievolės kaip 
moralinės prievolės priešybės analizę), apie baudžiamąją teisę ne- 

įprasta kalbėti kaip apie prievoles nustatančią teisę. Žodį „prie- 
volė“ teisininkai turbūt dažniausiai vartoja kalbėdami apie sutar- 
tis arba kitus atvejus, tokius kaip prievolė padarius teisės pažei- 
dimą sumokėti kompensaciją, kai apibrėžtas asmuo turi teisę prieš 
kitą apibrėžtą asmenį (teisė in personam*). Kitais atvejais daž- 
niau yra vartojamas žodis „pareiga“. Tai ir viskas, kas šiuolaiki- 
nėje anglų kalbos teisinėje vartosenoje yra likę iš romėnų obliga- 
tio** kaip vinculum juris***, susaistančių apibrėžtus individus (žr. 
Salmond, Jurisprudence, 11th edn., chap. 10, p. 260; chap. 21; taip 
pat plg. V skyriaus 2 sk.). 


P. 87. Galias suteikiančios normos.  Kontinentinėje jurispru- 
dencijoje galias suteikiančios normos kartais vadinamos „kompe- 
tencijos normomis“ (žr. Kelsen, General Theory, p. 90, ir A. Ross, 
On Law and Justice (1958), pp. 34, 50-9, 203-25). Rossas skiria 
privačią ir socialinę kompetenciją (taigi ir privačius veiksmus, 
pavyzdžiui, sutartis, ir viešuosius teisės aktus). Jis taip pat pažy- 
mi, kad kompetencijos normos nenustato pareigų. „Kompetenci- 
jos norma pati savaime nėra direktyva; ji nenustato procedūros 
kaip pareigos <...>. Kompetencijos norma pati savaime neskel- 
bia, kad kompetentingasis asmuo įpareigojamas realizuoti savo 
kompetenciją“ (op. cit., p. 207). Tačiau reikia pažymėti, jog, ne- 
paisant įžvelgtų skirtumų, Rossas laikosi pažiūros, kurią mes šia- 
me skyriuje kritikuojame (p. 98-102), kad kompetencijos normas 
galima redukuoti į „elgesio normas“, nes abu normų tipai turi 
„būti interpretuojami kaip direktyvos teismams“ (op. cit., p. 33). 

Analizuojant įvairių mėginimų eliminuoti skirtumą tarp šių 
dviejų normos tipų arba parodyti, jog šis skirtumas yra tik pavir- 
šutiniškas, kritiką tekste, reikia prisiminti kitokias nei teisė socia- 
linio gyvenimo formas. Moralėje nekonkrečios normos, apibrė- 
žiančios, ar asmuo yra davęs jį saistantį pažadą, suteikia indivi- 
dams ribotas moralinės įstatymų leidybos galias, todėl jas reikia 


* Asmeniui (/ot.). 
** Prievolė (lot.). 
*** "Teisiniai pančiai (Iot.). 


433 


PASTABOS 


skirti nuo normų, kurios nustato pareigas in invitum* (žr. Mel- 
den, „On Promising“, 65 Mind (1956); Austin, „Other Minds“, 
PAS Suppl. vol. xx (1946), perspausdinta Logic and Language, 
2nd series; Hart, „Legal and Moral Obligation“, in Melden, Es- 
says on Moral Philosophy). Šiuo požiūriu taip pat gali būti nagri- 
nėjamos bet kurio sudėtingo žaidimo taisyklės. Kai kurios taisyk- 
lės (analogiškos baudžiamajai teisei), grasindamos bauda, drau- 
džia tam tikras elgesio rūšis, pavyzdžiui, plūsti teisėją arba 
neklausyti. Kitos taisyklės apibrėžia žaidimo pareigūnų (teisėjo, 
taškų skaičiuotojo arba ringo teisėjo) jurisdikciją; dar kitos api- 
brėžia tai, kas turi būti daroma norint pelnyti taškus (pavyzdžiui, 
įvarčius arba perbėgimus). Norint atlikti perbėgimą arba įmušti 
įvartį, reikia patenkinti šias sąlygas, - tai yra lemiama fazė sie- 
kiant laimėti; šių sąlygų nepatenkinimas yra įvarčio neįmušimas, 
ir šia prasme tai yra „paskelbimas niekiniu“. Čia prima facie yra 
skirtingas funkcijas žaidime atliekančių taisyklių skirtingi tipai. 
Vis dėlto teoretikas galėtų teigti, jog šiuos tipus galima ir reikia 
redukuoti į vieną tipą arba dėl to, kad įvarčio neįmušimas („pa- 
skelbimas niekiniu“) gali būti laikomas „sankcija“ arba bauda už 
draudžiamą elgesį, arba dėl to, kad visas taisykles galima inter- 
pretuoti kaip nurodymus pareigūnams tam tikromis aplinkybėmis 
imtis tam tikrų žingsnių (pavyzdžiui, užfiksuoti rezultatą arba pa- 
šalinti žaidėjus iš aikštės). Tačiau šių dviejų taisyklės tipų reduka- 
vimas minėtuoju būdu į vieną tipą reikštų, kad jų pobūdis tampa 
tik dar miglotesnis, o tai, kas žaidime yra svarbiausia, subordi- 
nuojama tam, kas yra antraeilis dalykas. Verta panagrinėti, ar 
šiame skyriuje kritikuojamos redukcionistinės teisės teorijos pa- 
našiai supainioja įvairias skirtingų teisės normų tipų funkcijas so- 
cialinės veiklos sistemoje, kuriai šios normos priklauso. 


P 88-90. Teismo galias suteikiančios normos ir papildomos tei- 
sėjų pareigas nustatančios normos. Nors tą patį elgesį galima trak- 
tuoti /r kaip jurisdikcijos ribų peržengimą, dėl kurio teismo spren- 


* Prieš kitos šalies valią (lot.). 

dimas gali būti anuliuotas kaip niekinis, ir kaip pareigos, kurią 
nustatė specialioji norma, reikalaujanti, kad teisėjas neperžengtų 
savo jurisdikcijos ribų, nevykdymą, skirtumas tarp šių dviejų nor- 
mų tipų išlieka. Taip būtų tuo atveju, jeigu nagrinėjančiam bylą 
teisėjui būtų galima uždrausti peržengti jo jurisdikcijos ribas (ar- 
ba kitu būdu elgtis taip, kad jo sprendimas būtų pripažįstamas 
negaliojančiu) arba jeigu už tokį elgesį būtų nustatytos bausmės. 
Panašiai jeigu teisiškai subjektu negalintis būti asmuo dalyvauja 
oficialiame procese, jam gali būti skiriama bausmė, o procesas 
pripažįstamas negaliojančiu. (Apie tokią bausmę žr. 1933 m. Vie- 
tos savivaldos aktą, 76 str.; Rands v. Oldroyd (1958), 3 AER 344. 
Tačiau šis Aktas nustato, jog vietinės valdžios procesas neturi 
būti pripažįstamas negaliojančiu dėl to, kad jos narių subjektišku- 
mas turėjo trūkumų (ib., Schedule III, Part 5 (5)). 


P 95. Pripažinimas niekiniu kaip sankcija. Austinas priima šį 
požiūrį, bet jo neplėtoja (The Lectures, Lecture 23), bet žr. kri- 
tiką: Buckland, op. cit., chap. 10. 


P 98. Galias suteikiančios normos kaip pareigas nustatančių 
normų fragmentai. Šios teorijos kraštutinį variantą drauge su te- 
orija, skelbiančia, jog pirminės teisės normos — tai normos, rei- 
kalaujančios, kad teismai arba pareigūnai tam tikromis sąlygo- 
mis taikytų sankcijas, išplėtojo Kelsenas (žr. General Theory, 
pp. 58-63 ir (su nuorodomis į konstitucinę teisę) ib., 143—4. „Tai- 
gi konstitucijos normos nėra nepriklausomos užbaigtos normos; 
jos yra būdingos visų teisės normų, kurias turi taikyti teismai ir 
kiti organai, sudedamosios dalys“). Šią doktriną sušvelnina tai, 
kad ji apsiriboja „statiška“ teisės samprata, skirtinga nuo „dina- 
miškos“ teisės sampratos (ib., p. 144). Kelseno aiškinimą taip pat 
komplikuoja jo teiginys, esą privačias galias, pavyzdžiui, sudaryti 
sutartį, suteikiančių normų atveju „antrinė norma“ arba sutarties 
sukurtos pareigos nėra „tik papildoma teisės teorijos konstrukci- 
ja“ (op. cit., p. 90 ir 137). Bet iš esmės šiame skyriuje kritikuo- 
jama Kelseno teorija. Paprastesnį variantą žr. Rosso doktrinoje, 

kad „kompetencijos normos yra netiesiogiai suformuluotos elge- 
sio normos“ (Ross, op. cit., p. 50). Nuosaikesnę teoriją, redukuo- 
jančią visas normas į pareigas sukuriančias normas, žr. Bentham, 
Of Laws in General, chap. 16, Appendices A-B. 


P 103. Teisinės pareigos kaip numatymas ir sankcijos kaip mo- 
kesčiai už elgesį. Apie abi šias teorijas žr. Holmes, „The Path of 
the Law“ (1897), in Collected Legal Papers. Holmesas manė, jog 
būtina pareigos idėją nuplauti „cinizmo rūgštimi“, nes ji painio- 
jama su moraline pareiga. „Mes suteikiame žodžiui visą tą turinį, 
kurį imame iš moralės“ (op. cit., 173). Bet teisės normų kaip 
elgesio modelių koncepcija nereiškia, jog jas reikia tapatinti su 
moralės standartais (žr. V skyriaus 2 sk.). Holmeso, identifikavu- 
sio pareigą su „pranašyste, kad jeigu jis [blogasis žmogus] darys 
tam tikrus dalykus, jis patirs nepageidaujamas pasekmes“ (loc. 
cit.), kritiką žr. A. H. Campbell, Review of Frank's „Courts on 
trial“, 13 MLR (1950), taip pat V skyriaus 2 sk., VII skyriaus 2 
ir 3 sk. 

Amerikos teismams buvo sunku atskirti baudą nuo mokesčio, 
atsižvelgiant į JAV Konstitucijos I straipsnio 8-4 skirsnį, sutei- 
kiantį Kongresui galią nustatyti mokesčius. Žr. Charles C. Ste- 
ward Machine Co. v. Davis, 301 US 548 (1937). 


P 105. Individas kaip pareigos turėtojas ir kaip privatus įstatymų 
leidėjas. Plg. Kelseno teisinio subjektiškumo ir privačios autono- 
mijos sampratas (General Theory, pp. 90, 136). 


P 107. Įstatymų leidėją susaistanti įstatymų leidyba. Liepimų 
teisės teorijų kritiką, grindžiamą mintimi, jog įsakymai ir koman- 
dos gali būti taikomi tik kitiems asmenims, žr. Baier, The Moral 
Point of View (1958), pp. 136-9. Tačiau kai kurie filosofai priima 
sau adresuojamos komandos idėją ir netgi naudoja ją savojoje 
pirmojo asmens moralinio sprendimo analizėje (žr. Hare, T/ie 
Language of Morals, sk. 11 ir 12 apie „reikia“). Apie tekste mini- 

mą įstatymų leidybos ir pasižadėjimo analogiją žr. Kelsen, Gene- 
ral Theory, p. 36. 


P 110-111. Paprotys ir tyliosios komandos. Tekste kritikuojama 
doktrina yra Austino (žr. The Province, Lecture I, pp. 30-3 ir The 
Lectures, Lecture 30). Apie tyliosios komandos sąvoką ir jos var- 
tojimą liepimų teorijos požiūriu aiškinant įvairių teisės formų pri- 
pažinimą žr. Benthamo „priėmimo“ ir „pasidavimo“ doktrinas: 
Of Laws in General, p. 21; Morison, „Some Myth about Positi- 
vism“, 68 Yale Law Journal (1958), taip pat IV skyriaus 2 sk. 
Iyliosios komandos sąvokos kritiką žr. Gray, The Nature and Sour- 
ces of the Law, ss. 193-9. 


R 115. Liepimų teorijos ir įstatymų aiškinimas. Doktriną, kad 
įstatymai iš esmės yra įsakymai, vadinasi, įstatymų leidėjo valios 
arba ketinimų išraiška, galima kritikuoti įvairiai, ne tik tais bū- 
dais, kurie buvo pasiūlyti šiame skyriuje. Kai kurie kritikai ją 
paskelbė atsakinga už klaidingą įstatymų aiškinimo užduoties kon- 
cepciją, pagal kurią įstatymų aiškinimas — tai bandymas nustatyti 
įstatymų leidėjo „ketinimus“, nepaisant tos aplinkybės, kad ten, 
kur įstatymų leidybos institucija yra sudėtingas dirbtinis darinys, 
bandant rasti arba sukurti jos ketinimų įrodymus ne tik galima 
susidurti su sunkumais, bet ir pats posakis „įstatymų leidybos 
institucijos ketinimai“ neturi jokios aiškios prasmės (žr. 
Hagerstrom, Inguines into the Nature of Law and Morals, chap. iii, 
pp. 74-97; o apie įstatymų leidėjo ketinimų idėjos fikciją Žr. Pay- 
ne, „The Intention of the Legislature in the Interpretation of 
Statute“, Current Legal Problems (1956); apie įstatymų leidėjo 
„valią“ plg. Kelsen, General Theory, p. 33). 


IV skyrius 


P 116. Austinas apie suverenitetą. Šiame skyriuje nagrinėjama 
suvereniteto teorija yra išplėtota Austino knygoje The Province, 

(V ir VI paskaitos). Mes jį interpretavome ne tik kaip siūlantį 
tam tikrus formalius apibrėžimus arba abstrakčią schemą, kuria 
remiantis logiškai konstruojama teisinė sistema, bet kaip teigian- 
tį, kad visose visuomenėse, tokiose kaip Anglija arba Jungtinės 
Valstijos, kuriose yra teisė, turi būti ir suverenas, pasižymintis 
Austino nurodytomis savybėmis, nors jo buvimą gali maskuoti 
įvairios konstitucinės ir teisinės formos. Kai kurie teoretikai Aus- 
tiną interpretavo kitaip — kaip šito neteigiantį (žr. Stone, The 
Province and Function of Law, sk. 2 ir 6, ypač pp. 60, 61, 138, 
155, kur Austino pastangos identifikuoti suvereną įvairiose ben- 
druomenėse traktuojamos kaip nevykę nukrypimai nuo jo pagrin- 
dinio tikslo). Šios Austino pažiūros kritiką žr. Morison, „Some 
Myth about Positivism“, loc. cit., pp. 217-22. Plg. Sidgwick, The 
Elements of Politics, Appendix (A) „On Austin's Theory of Sove- 
reignty“. 


P 122. Legislatyvinės valdžios tęstinumas Austino teorijoje. Trum- 
pos nuorodos knygoje The Province į asmenis, kurie „įgyja suve- 
renitetą paveldėjimo būdu“ (Lecture V, pp. 152—4) yra sugesty- 
vios, bet miglotos. Atrodo, jog Austinas pripažįsta, kad, norint 
apibūdinti suvereniteto tęstinumą nurodant vienas kitą keičiančių 
suverenitetą įgyjančių asmenų įpėdinystę, reikia ne tik jo svar- 
biausiųjų „paklusimo iš įpročio“ bei „komandų“ sąvokų, bet ir 
dar kai ko, bet kitų elementų jis niekuomet aiškiai neidentifika- 
vo. Jis ta proga kalba apie „titulą“ ir apie „pretenzijas“ paveldėti, 
taip pat apie „/egitimų“ titulą, nors visi šie paprastai vartojami 
posakiai nurodo, jog yra ne tik įpročiai paklusti vienas kitą kei- 
čiantiems suverenams, bet ir paveldėjimą reguliuojančios normos. 
Tai, kaip Austinas aiškina šiuos terminus, taip pat jo vartojamus 
posakius „rūšinis titulas“ ir suvereniteto įgijimo „rūšinis būdas“ 
reikia išskirti iš jo suvereno „apibrėžto“ pobūdžio doktrinos (op. 
cit., Lecture V, pp. 145-55). Čia Austinas atvejį, kai suverenu 
esantis asmuo arba asmenys yra identifikuojami individualiai, pa- 
vyzdžiui, vardu, skiria nuo atvejo, kai šie asmenys yra identifikuo- 
jami kaip „atitinkantys tam tikrą rūšies aprašymą“. Antai (imki- 

me paprasčiausią pavyzdį) paveldimoje monarchijoje rūšinis ap- 
rašymas gali būti toks: tam tikro protėvio „vyriausiasis gyvas 
vyriškos lyties palikuonis“; tuo tarpu parlamentinėje demokratijo- 
je tai būtų labai sudėtingas aprašymas, nurodantis, kas lemia tin- 
kamumą dalyvauti įstatymų leidybos institucijoje. 

Atrodo, kad, Austino požiūriu, atitinkantis šį „rūšinį“ aprašy- 
mą asmuo turi „titulą“ arba „teisę“ paveldėti. Bet šitoks suvereno 
paaiškinimas pateikiant rūšinį aprašymą šiam reikalui netinka, ne- 
bent Austinas tokiame kontekste turi galvoje paveldėjimą regu- 
liuojančios akceptuotosios pripažinimo taisyklės „aprašymą“. Juk, 
tiesą sakant, yra skirtumas tarp kiekvieno visuomenės nario fak- 
tiško paklusimo iš įpročio tam, kas tuo metu atitinka minėtąjį 
aprašymą, ir akceptavimo normos, pagal kurią turi būti paklūsta- 
ma tam, kas atitinka šį aprašymą ir turi teisę arba titulą į tai, kad 
jam būtų paklūstama. Tai analogiška skirtumui tarp asmenų, tam 
tikru būdu stumdančių šachmatų figūras iš įpročio, ir tų, kurie 
daro tą patį, tačiau akceptuoja normą, jog tai yra teisingas ėjimas. 
Jeigu yra „teisė“ arba „titulas“, kurį reikia paveldėti, turi būti ir 
tokį paveldėjimą nustatanti norma. Austino rūšinių aprašymų dok- 
trina negali pakeisti tokios normos, bet ji paprasčiausiai atsklei- 
džia jos būtinumą. Apie tam tikra prasme panašią Austino nesu- 
gebėjimo priimti normos, apibūdinančios žmones kaip įstatymų 
leidėjus, sąvoką kritiką žr. Gray, The Nature and Sources of the 
Law, chap. iii, ss. 151-7. Austino samprotavimams V paskaitoje 
apie suverenaus organo vienybę ir korporacinį arba „kolegialų“ 
teisnumą būdingas tas pats trūkumas (žr. šio skyriaus 4 sk.). 


P 123. Nornos ir įpročiai. Čia akcentuojamas vidinis normų 
aspektas toliau aptariamas V skyriaus 2 sk., p. 173, ir 3 sk., p. 186, 
VI skyriaus 1 sk. ir VII skyriaus 3 sk. Taip pat žr. Hart, „Theory 
and Definition in Jurisprudence, 29 PAS Suppl. vol. (1955), 
pp. 247-50. Panašų požiūrį žr.: Winch, „Rules and Habits“, in The 
Idea of a Social Science (1958), chap. ii, pp. 57-65, chap. iii, pp. 
84-94; Piddington, „Malinowski's Theory of Needs“, in Man and 
Culture (ed. Firth). 

P 130. Fundamentalių konstitucinių normų visuotinis akcepta- 
virnas. Įvairios pareigūnų ir privačių piliečių pažiūros į teisės nor- 
mas, susijusios su konstitucijos akceptavimu, vadinasi, ir su teisi- 
nės sistemos egzistavimu, toliau kompleksiškai nagrinėjamos V sky- 
riaus 2 sk., p. 173-176, ir VI skyriaus 2 sk., p. 207-211. Taip pat 
žr. Jennings, The Law of the Constitution (3rd edn.), Appendix 3: 
„A Note on the Theory of Law“. 


P 134. Hobbesas ir tyliųjų komandų teorija. Žr. ante, III sky- 
riaus 3 sk. ir pastabas jam; taip pat Sidgwick, Elements of Politics, 
Appendix A. Apie iš dalies „realistinę“ teoriją, skelbiančią, kad 
šiuolaikinės įstatymų leidybos institucijos išleisti įstatymai nėra 
teisė, kol jie nėra taikomi, žr.: Gray, The Nature and Sources of 
Law, chap. 4; J. Frank, Law and the Modem Mind, chap. 13. 


P 136. Legislatyvinės valdžios teisiniai apribojimai. Priešingai 
negu Austinas, Benthamas laikėsi požiūrio, kad aukščiausioji val- 
džia gali būti apribojama „specialia konvencija“, o šią konvenciją 
pažeidžiantys įstatymai bus negaliojantys. Žr. A Fragment on Go- 
verniment, chap. 4, paras. 26, 34-8. Austino argumentas prieš su- 
vereno valdžios teisinio apribojimo galimybę remiasi prielaida, 
kad būti taip apribotam reiškia turėti pareigą. Žr. The Province, 
Lecture VI, pp. 254-68. Faktiškai legislatyvinės valdžios teisiniai 
apribojimai — tai ne pareigos, bet neteisnurmnas (žr. Hohfeld, Fun- 
damental Legal Conceptions (1923), chap. I). 


P 140-141. Nuostatos dėl įstatymų leidybos būdo ir formos. 
Sunkumai, su kuriais susiduriama bandant išskirti šiuos esminius 
legislatyvinės valdžios apribojimus, toliau aptariami VII skyriaus 
4 sk., p. 253-258. Išsamų skirtumo tarp suverenaus organo teis- 
numo „apibrėžimo“ ir „suvaržymo“ žr. Marshall, Parliamentary 
Sovereignty and the Commonwealth (1957), chaps. 1-6. 


P. 146. Konstituciniai apribojimai ir teisminė kontrolė. Apie kon- 
stitucijas, neleidžiančias vykdyti teisminę kontrolę, žr. Wheare, 

Modem Constitution, chap. 7. Čia turimos galvoje Šveicarijos (iš- 
skyrus kantonų įstatymus), Prancūzijos Trečiosios Respublikos, 
Olandijos, Švedijos konstitucijos. Apie JAV Aukščiausiojo Teismo 
atsisakymą nagrinėti pareiškimus dėl antikonstitucingumo, kuriuo- 
se keliami „politiniai klausimai“, žr.: Luther v. Borden, 7 Howard 
I 12 L. Ed. 581 (1849); Frankfurter, „The Supreme Court“, in 14 
Encyclopaedia of the Social Sciences, pp. 4746. 


P 155. Elektoratas kaip „ypatingoji įstatymų leidybos instituci- 
ja“. Apie Austino šios sąvokos vartojimą siekiant išvengti prieš- 
taravimo, kad daugelyje sistemų yra nustatyti įprastinės įstatymų 
leidybos institucijos teisiniai apribojimai, žr. The Province, Lectu- 
re VI, pp. 222-33, 245-51. 


P 156-157. Įstatymų leidėjų privati ir oficiali kompetencija. Aus- 
tinas dažnai skiria suverenaus organo narius „skyrium“ ir „laiko- 
mus jų kolegialios ir suverenios kompetencijos turėtojais“ (The 
Province, Lecture VI, pp. 261-6). Bet šis skirtumas yra susijęs su 
suverenaus organo legislatyvinę veiklą reguliuojančios normos idė- 
ja. Austinas, remdamasis netikusia „rūšinio aprašymo“ sąvoka, 
tik užsimena apie oficialios arba kolegialios kompetencijos sąvo- 
kos analizę (žr. pastabą dėl p. 122.). 


P 159-160. Ribota keitimo galių sritis. Žr. Jungtinių Valstijų 
Konstitucijos V straipsnio provizo*. Vokietijos Federacinės Res- 
publikos Pagrindinio Įstatymo 1 ir 20 straipsniai apskritai yra už 
79 (3) straipsnio suteiktų keitimo galių ribų. Taip pat žr. Turkijos 
Konstitucijos (1945) 1 ir 102 straipsnius. 


* Provizo —- įstatymo arba kito teisės akto straipsnio ypatinga išlyga, 
prasidedanti žodžiu provided... (jeigu...); lietuviško atitikmens nėra — iš 
dalies tinkami terminai /Jipotezė ir išlyga. 

P 167. Prievolė kaip žalos, kuria grasinama, tikimybė. Apie 
prievolių „prediktyvistines“ analizes žr.: Austin, The Province, Lec- 
ture I, pp. 15-24, ir The Lectures, Lecture 22; Bentham, A Frag- 
ment on Government, sk. 5, ypač $ 6 ir pastaba; Holmes, The Path 
of the Law. Austino analizė kritikuojama: Hart, „Legal and Moral 
Obligation“, in Melden, Essays in Moral Philosophy. Apie bendrą- 
ją prievolės sąvoką plg. Nowell-Smith, Ethics (1954), chap. 14. 


P 171-172. Prievolė ir saitų figūra („vinculum juris“). Žr. A. H. 
Campbell, The Structure of Stairs Institute (Glasgow, 1954), p. 31. 
Pareiga* per prancūzų k. žodį devoir** yra kilusi iš lotyniško Žo- 
džio debitum***. Taigi čia slypi skolos**** idėja. 


P 172. Prievolė ir prievartos jautimas. Rossas analizuoja galio- 
jimo sąvoką remdamasis dviem elementais - būtent normos efek- 
tyvumu ir „tuo, kaip ji jaučiama kaip motyvuojanti, t.y. socialiai 
įpareigojanti“. Tai susiję su prievolės analize remiantis patirtus 
elgesio modelius lydinčiu psichiniu patyrimu. Žr. Ross, On Law 
and Justice, chaps. i, i; Kritik der sogenannten praktischen Er- 
kenntniss (1933), p. 280. Nuodugnų pareigos idėjos ir jos ryšio su 
jausmu aptarimą žr. Hagerstrėom, Inguiries into the Nature of Law 
and Morals, pp. 127-200; apie tai žr. Broad, „Hagerstrom's Ac- 
count of Sense of Duty and Certain Allied Experiences“, 26 Phi- 
losophy (1951); Hart, „Scandinavian Realism“ in Cambridge Law 
Journal (1959), pp. 236—40. 


P 173. Normų vidinis aspektas. Skirtumas tarp stebėtojui bū- 
dingo išorinio prediktyvistinio požiūrio ir normas akceptuojan- 

* Angliškai dury. 

** Pareiga, prievolė (pranc. ). 


*** Skola, įsiskolinimas, prievolė. (lot. ). 
**** Angliškai debr. 

tiems bei jas orientyrais naudojantiems būdingo vidinio požiūrio 
aprašytas (nors kitu požiūriu): Dickinson, „Legal Rules. Their 
Function in the Process of Decision“, 79 University of Pennsylva- 
nia Law Review, p. 833 (1931). Plg. L. J. Cohen, The Principles of 
World Citizenship (1954), chap. 3. Reikia pažymėti, kad išoriniu, 
t.y. stebimosios visuomenės normų neakceptuojančio stebėtojo, 
požiūriu gali būti suformuluota daug skirtingų teiginių tipų: (1) ste- 
bėtojas gali tiesiog fiksuoti tų, kurie laikosi normų taip, lyg jos 
būtų tik įpročiai, elgesio dėsningumus, nenurodydamas to fakto, 
kad šiuos elgesio pavyzdžius visuomenės nariai laiko teisingo el- 
gesio modeliais; (ii) be to, stebėtojas gali fiksuoti ir dėsningą 
priešišką reakciją į nukrypimus nuo įprasto elgesio pavyzdžių kaip 
įprastą dalyką, ir vėl nenurodydamas to fakto, kad tokius nukry- 
pimus visuomenės nariai laiko tokių reakcijų motyvais bei jų pa- 
teisinimu; (iii) stebėtojas gali fiksuoti ne tik tokius stebimus el- 
gesio dėsningumus bei reakcijas, bet taip pat (4 faktą, kad visuo- 
menės nariai akceptuoja tam tikras normas kaip elgesio modelius 
ir kad stebimąjį elgesį ir minėtąsias reakcijas jie laiko tokiais, 
kurių šios normos reikalauja arba kuriuos jos pateisina. Svarbu 
skirti išorinį teiginį apie faktą, kad visuomenės nariai akceptuoja 
tam tikrą normą, nuo vidinio teiginio apie normą, kurį formuluo- 
ja pats ją akceptuojantis asmuo. Žr. Wedberg, „Some Problems 
on the Logical Analysis of Legal Science“, 17 Theoria (1951); 
Hart, „Theory and Definition in Jurisprudence“, 29 PAS Suppl. 
vol. (1955), pp. 247-50. Taip pat žr. VI skyriaus 1 sk., p. 191-194 
ir p. 200-201. 


P 176. Paprotinės normos primityviose bendruomenėse. Visuo- 
menių, kuriose visiškai nebuvo įstatymų leidybos ir bylų sprendi- 
mo organų, buvo labai nedaug. Šiam būviui artimiausių visuome- 
nių tyrinėjimus žr.: Malinowski, Crime and Custom in Savage So- 
cietyųy A. S. Diamond, Primitive Law (1935), chap. 18; Llewellyn 
and Hocbel, The Cheyenne Way (1941). 

P 180. Bylų sprendimas, kai nėra organizuotų sankcijų. Apie 
primityvias visuomenes, kuriose laikomasi nuostatos ginčus spręs- 
ti tam tikromis užuomazginėmis bylų sprendimo formomis, bet 
nėra jokios centralizuotai organizuotų sankcijų sistemos, leidžian- 
čios sprendimus taikyti prievarta, žr. Evans-Pritchard, The Nuer 
(1940), pp. 117 ff., cituojama Gluckman, The Judicial Process 
among the Barotse (1955), p. 262, kur rašoma apie „tvarkingą 
anarchiją“. Romos teisėje rafinuota bylinėjimosi sistema susifor- 
mavo gerokai anksčiau, negu buvo įjungtas valstybės mechaniz- 
mas, įgalinantis prievarta taikyti sprendimus civilinėse bylose. Iki 
vėlyvosios imperijos laikų bylą laimėjusiam ieškovui, jeigu atsako- 
vas jam nesumokėdavo, buvo paliekama teisė jį suimti arba už- 
valdyti jo nuosavybę. Žr. Schulz, Classical Roman Law, p. 26. 


P. 180. Žingsnis iš ikiteisinio pasaulio į teisinį. Žr. Baier, „Law 
and Custom“ in The Moral Point of View, pp. 127—33. 


P 181. Pripažinimo taisyklė. Tolesnę diskusiją apie šį teisinės 
sistemos elementą ir jo ryšį su Kelseno fundamentaliąja norma 
(Grundnonn) žr. VI skyriaus 1 sk. ir X skyriaus 5 sk. ir pastabas 
jiems. 


PR 181. Autoritetingųjų normų tekstai. Pagal tradiciją Romoje 
bronzos lentelės su XII lentelių įstatymais buvo išstatytos turgaus 
aikštėje; taip padaryta plebėjams reikalaujant, kad būtų skelbiami 
autoritetingieji teisės tekstai. Iš išlikusių negausių liudijimų neat- 
rodo, kad XII lentelių įstatymai labai skyrėsi nuo tradicinių pa- 
protinių normų. 


P 183. Sutartys, testamentai ir t.t. kaip legislatyvinių galių rea- 


lizavimas. Šį palyginimą žr. Kelsen, General Theory, p. 136, kur 


teisinis sandoris apibūdinamas kaip „teisės kūrimo aktas“. 

P 188. Pripažinimo taisyklė ir Kelseno „fundamentalioji nor- 
ma“. Viena iš svarbiausiųjų šios knygos tezių yra ta, kad teisinės 
sistemos pagrindą sudaro ne visuotinis įprotis paklusti suverenui, 
kuriam nėra nustatyta jokių teisinių apribojimų, bet svarbiausioji 
norma - pripažinimo taisyklė, nustatanti autoritetingus galiojan- 
čių sistemos normų identifikavimo kriterijus. Ši tezė šiek tiek 
primena Kelseno fundamentaliosios normos koncepciją, bet dar 
labiau - Salmondo nepakankamai išrutuliotą „svarbiausiųjų tei- 
sės principų“ koncepciją (žr. Kelsen, General Theory, pp. 110-24, 
131-4, 369—73, 395-6; Salmond, Jurisprudence, 1lth edn., p. 137, 
Appendix I). Tačiau šioje knygoje vartojama terminija skiriasi 
nuo tos, kurią vartojo Kelsenas, nes požiūris, kuriuo čia vadovau- 
jamasi, skiriasi nuo Kelseno požiūrio šiais pagrindiniais aspektais. 

1. Šioje knygoje klausimas, ar pripažinimo taisyklė apskritai 
yra ir koks yra jos turinys, t.y. kokie galiojimo kriterijai yra bet 
kurioje konkrečioje teisinėje sistemoje, laikomas nors sudėtingu, 
bet empiriniu fakto klausimu. Taip yra, nors, tiesą sakant, siste- 
mos viduje veikiantis teisininkas, tvirtinantis, kad tam tikra kon- 
kreti norma galioja, paprastai ne tiesiogiai pareiškia, bet tyliai re- 
miasi kaip prielaida tuo faktu, kad pripažinimo taisyklė (pagal 
kurią jis tikrina, ar konkreti norma galioja) egzistuoja kaip ak- 
ceptuotoji sistemos pripažinimo taisyklė. Jeigu tuo būtų abejoja- 
ma, šią neišsakytą prielaidą galima būtų nustatyti apeliuojant į 
faktus, t.y. į tikrąją sistemos teismų ir pareigūnų praktiką, kai jie 
identifikuoja jų taikomą teisę. Kelseno terminija, kuria jis funda- 
mentaliąją normą apibūdina kaip „teisinę hipotezę“ (ib., xv), „hi- 
potetinę“ (ib., 396), „postuluojamą svarbiausiąją normą“ (ib., 113), 
„teisinėje sąmonėje egzistuojančią normą“ (ib., 116), „prielaidą“ 
(1b., 396), gal ir nėra visiškai nesuderinama su šioje knygoje pa- 
brėžiama mintimi, jog klausimas, kokie teisinio galiojimo kriteri- 
jai yra bet kurioje teisinėje sistemoje, yra fakto klausimas, bet ji 
šią mintį supainioja. Tai yra fakto klausimas nepaisant tos ąp- 

linkybės, kad tai yra klausimas apie normos egzistavimą ir jos 
turinį. Plg. Ago, „Positive Law and International Law“ in 51 Ame- 
ncan Journal of International Law (1957), p. 703-7. 

2. Kelsenas kalba apie fundamentaliosios normos „galiojimo 
prielaidą“. Tekste (p. 199-201) nurodyta, kodėl visuotinai akcep- 
tuotos pripažinimo taisyklės galiojimo arba negaliojimo klausi- 
mas negali kilti skyrium nuo jos egzistavimo fakto klausimo. 

3. Kelseno fundamentaliosios normos turinys tam tikra pras- 
me visuomet yra tas pats; juk visose teisinėse sistemose ši norma 
yra tiesiog norma, nustatanti, jog turi būti paklūstama konstitu- 
cijai arba tiems, „kurie padėjo pirmosios konstitucijos pamatus“ 
(General Theory, p. 115-16). Šis išorinis vienodumas gali būti ap- 
gaulingas. Jeigu įvairius teisės šaltinius konkrečiai apibrėžianti 
konstitucija yra gyva tikrovė ta prasme, kad ir sistemos teismai, 
ir pareigūnai iš tikrųjų identifikuoja teisę pagal konstitucijos nu- 
statytus kriterijus, tokiu atveju konstitucija yra akceptuojama ir iš 
tikrųjų egzistuoja. Atrodo, jog nereikia kartoti, kad yra dar kita 
norma, dėl kurios ir turi būti paklūstama konstitucijai (arba tiems, 
kurie „padėjo jos pamatus“). Tai ypač akivaizdu ten, kur rašytinės 
konstitucijos nėra, kaip antai Jungtinėje Karalystėje*: čia, atrodo, 
nėra vietos normai, nustatančiai, kad „konstitucijai turi būti pa- 
klūstama“, papildančiai normą, jog identifikuojant teisę reikia tai- 
kyti tam tikrus galiojimo kriterijus (pavyzdžiui, tai, kad aktą pri- 
ima Karalienė Parlamente). Tai yra akceptuotoji norma; apibū- 
dinti ją kaip tokią, kuriai reikia paklusti, būtų mistika. 

4. Kelseno manymu (General Theory, pp. 373-5, 408-10), lo- 
giškai neįmanoma tam tikrą teisės normą laikyti galiojančia ir 
kartu moralės normą, draudžiančią elgtis taip, kaip reikalauja 
teisės norma, akceptuoti kaip morališkai įpareigojančią. Jokių pa- 
našių išvadų šioje knygoje išdėstyta teisinio galiojimo samprata 
neskatina daryti. Vienintelis motyvas vietoj posakio „fundamnenta- 
lioji norma“ vartoti posakį „pripažinimo taisyklė“ yra tas, kad 


* Žr. išnašą p. 252-253. 

taip siekiama išvengti užuominos, jog palaikomas Kelseno požiū- 
ris į teisės ir moralės konfliktą. 


R 189. Teisės šaltiniai. Kai kurie autoriai skiria „formalius“ 
arba „juridinius“ teisės šaltinius nuo „istorinių“ arba „„materialių- 
jų“ (Salmond, Jurisprudence, 11th edn., chap. v). Ši pažiūra yra 
kritikuojama (Allen, Law in the Making, 6th edn., p. 260), bet šis 
skirtumas, jeigu jis interpretuojamas kaip dviejų žodžio „šaltinis“ 
reikšmių atskyrimas, yra svarbus (žr. Kelsen, General Theor), 
pp. 131-2, 152-3). Viena prasme (t.y. „materialia“, „istorine“ ) šal- 
tinis yra tiesiog priežastinė arba istorinė įtaka, turėjusi reikšmės 
konkrečios teisės normos egzistavimui konkrečiu laiku ir konkre- 
čioje vietoje; šia prasme tam tikrų šiuolaikinių Anglijos normų 
šaltinis gali būti Romos teisės normos arba kanonų teisės nor- 
mos, arba netgi liaudies moralės normos. Bet kai sakoma, kad 
teisės šaltinis yra „įstatymas“, žodis „šaltinis“ nurodo ne tiesiog 
istorinį arba priežastinį sąlygotumą, bet vieną iš kalbamojoje tei- 
sinėje sistemoje akceptuotų teisinio galiojimo kriterijų. Tai, kad 
įstatymą išleido kompetentinga įstatymų leidybos institucija, yra 
atitinkamos įstatymo normos galiojimo pagrindas, o ne jos egzis- 
tavimo priežastis. Šį skirtumą tarp konkrečios teisės normos isto- 
rinio sąlygotumo ir jos galiojimo pagrindo galima nubrėžti tik 
toje sistemoje, kuri apima pripažinimo taisyklę, pagal kurią tam 
tikri dalykai (įstatymų leidybos institucijos vykdomas akto išleidi- 
mas, papročių praktika arba precedentas) yra akceptuojami kaip 
galiojančią teisę identifikuojantys požymiai. 

Tačiau reali praktika šį aiškų istorinių arba priežastinių ryšių 
ir juridinių arba formalių šaltinių skirtumą gali padaryti neryškų; 
kaip tik dėl to tokie autoriai, kaip Allenas (op. cit.), šį skirtumą 
kritikavo. Tose sistemose, kuriose įstatymas yra formalus arba 
juridinis teisės šaltinis, bylą sprendžiantis teismas privalo remtis 
atitinkamu įstatymu, bet jam, be abejo, lieka plati laisvė aiškinti 
įstatymo formuluočių reikšmę (žr. VII skyriaus 1 sk.). Bet kartais 
teisėjui paliekama daug daugiau, negu aiškinimo laisvė. Kai tei- 

sėjas mano, kad joks įstatymas arba kitoks formalus teisės šaltinis 
nereguliuoja jo sprendžiamos bylos, jis gali grįsti savo sprendimą, 
pavyzdžiui, Digestų* tekstu arba Prancūzijos teisininkų darbais 
(žr., pavyzdžiui, Allen, op. cit., 260 f). Teisinė sistema nereikalau- 
ją, kad jis remtųsi šiais šaltiniais, bet jeigu jis tai daro, tai yra 
akceptuojama kaip visiškai tinkama. Todėl jie yra kur kas dau- 
giau, negu tik istorinis arba priežastinis sąlygotumas, nes šie raš- 
tai pripažįstami sprendimus pagrindžiančiais „gerais motyvais“. 
Galbūt galima kalbėti apie tokius šaltinius, kaip „leistinieji“ juri- 
diniai šaltiniai, ir skirti juos nuo „privalomųjų“ arba formalių 
juridinių šaltinių, tokių kaip įstatymas, ir nuo istorinių arba ma- 
terialių šaltinių. 


P 192. Teisinis galiojimas ir efektyvumas. Kelsenas skiria teisi- 
nės tvarkos efektyvumą ir konkrečios normos efektyvumą; teisinė 
tvarka yra efektyvi kaip visuma (General Theory, pp. 41--2, 
118-22). Jo įsitikinimu, norma galioja, jeigu ir tik jeigu ji priklau- 
so sistemai, kuri yra efektyvi kaip visuma. Šią pažiūrą jis irgi 
išsako, tik kur kas migločiau, pareikšdamas, jog sistemos kaip 
visumos efektyvumas yra jos normų efektyvumo conditio sine gua 
non (būtina sąlyga), bet ne conditio per guam (pakankama sąlyga: 
sed guaere). Šio skirtumo esmę, vartojant šios knygos terminiją, 
galima nusakyti taip. Bendras sistemos efektyvumas nėra teisinės 
sistemos pripažinimo taisyklės nustatytas galiojimo kriterijus, ta- 
čiau jis, nors tiesiogiai ir nepostuluojamas, imamas kaip prielaida 
visuomet, kai sistemos norma, remiantis jos galiojimo kriterijais, 


* Digestai, arba Pandektai (Digesta, arba Pandectae) — dalis impera- 
toriui Justinianui vadovaujant 528-534 m. kodifikuotos Romos civilinės 
teisės (Corpus iuris civilis), į kurią įeina ištraukos iš Romos teisės klasikų 
darbų (daugiausia privatinės teisės klausimais). Kitos Justiniano kodifika- 
cijos sudedamosios dalys — Institutai (Institutiones), Novelos (Novellav 
Constitutiones) ir Justiniano kodeksas (Codex Justinianeus). Justiniano ko- 
difikacija — vienas ankstyviausių ir didingiausių kodifikacijos bandymų; 
kodifikuotasis aktas, susidedantis iš minėtųjų keturių dalių, paprastai Klai- 
dingai (ar supaprastintai) vadinamas tiesiog Justiniano kodeksu, be to. 
turint galvoje pirmiausia Digestus. 

yra identifikuojama kaip galiojanti sistemos norma, o jeigu siste- 
ma apskritai nėra efektyvi, nieko prasmingo apie galiojimą pasa- 
kyti negalima. Pažiūra, kurios laikomasi tekste, šiuo atžvilgiu ski- 
riasi nuo Kelseno pažiūros, nes čia įrodinėjama, kad sistemos 
efektyvumas yra teiginių dėl galiojimo normalus kontekstas, tačiau 
vis dėlto ypatingomis aplinkybėmis tokie teiginiai gali būti pra- 
smingi netgi tuo atveju, jeigu sistema jau nėra efektyvi (žr. ante, 
p. 101). 

Kelsenas taip pat aptaria teisinės sistemos galimybę padaryti 
normos galiojimą priklausomą nuo jos ilgalaikio efektyvumo ir 
tai vadina desuetudo*. Tokiu atveju (konkrečios normos) efekty- 
vumas būtų vienas iš sistemos galiojimo kriterijų, o ne tik „prie- 
laida“ (op. cit., pp. 119-22). 


P 194. Galiojimas ir numatymas. Apie požiūrį, jog teiginys, 
kad teisė galioja, yra būsimojo teisėjų elgesio ir specifinio moty- 
vuojančio jausmo numatymas, žr. Ross, On Law and Justice, chaps. 
1, 2; kritika pateikiama: Hart, „Scandinavian Realism“ in Camb- 
ridge Law Joumal (1959). 


P 197. Konstitucijos su ribotomis keitimo galiomis. Žr. Vakarų 
Vokietijos ir Turkijos atvejus pastabose IV skyriui, ante p. 441. 


P 202-203. Konvencionalios kategorijos ir konstitucinės struktū- 
ros. Tariamai išsamų skirstymą į „teisę“ ir „konvenciją“ žr. Dicey, 
Law of the Constitution, 10th edn., pp. 23 ff; Wheare, Modern 
Constitutions, chap. I. 


P 203-204. Pripažinimo taiyklė: teisė ar faktas? Argumentus už 
ir prieš jos priskyrimą politinių faktų klasei žr. Wade, „The Basis 
of Legal Sovereignty“, Cambridge Law Joumal (1955), ypač p. 189, 
ir Marshall, Parliamentary Sovereignty and the Commonwealth, 
pp. 436. 


* Neveikimas, neįpratimas (lot. ). 

P 204. Teisinės sistemos egzistavimas, paklusimas iš įpročio ir 
pripažinimo taisyklės akceptavimas. Apie pavojus, kylančius perne- 
lyg supaprastinus sudėtingą socialinį reiškinį, apimantį ir eilinių 
piliečių paklusimą, ir konstitucinių normų akceptavimą, privalo- 
mą pareigūnams, žr. IV skyriaus 1 sk., p. 130-131, ir Hughes, 
„The Existence of a Legal System“, 35 New York University Law 
Review (1960), p. 1010, kur šiuo požiūriu teisingai kritikuojama 
terminija, mano vartojama straipsnyje Hart, „Legal and Moral 
Obligation“ in Essays in Moral Philosophy (Melden edn., 1958). 


P 212. Dalinis teisinės tvarkos žlugimas. Tekste užsiminta tik 
apie nedaugelį galimų tarpinių būklių tarp teisinės sistemos pil- 
nakraujės ir normalios egzistencijos ir jos nebuvimo. Revoliucija 
teisės požiūriu aptariama Kelsen, General Theory, pp. 117 ff., 219 
ff., taip pat išsamiai aprašoma Cattaneo knygoje I! Concetto di 
Revoluzione nella Scienza del Diritto (1960). Priešo okupacijos su- 
kelti teisinės sistemos pertrūkiai gali įgyti daug skirtingų formų; 
kai kurie iš jų buvo suskirstyti į kategorijas tarptautinėje teisėje; 
žr. McNair, „Municipal Effects of Belligerent Occupation“, 56 
LOR (1941); žr. taip pat teorinę diskusiją straipsnyje: Goodhart, 
„An Apology for Jurisprudence“ in Interpretations of Modern Le- 
gal Philosophies, pp. 288 ff. 


P 214. Teisinės sistemos embriologija. Kolonijos išsivystymas į 
dominiją, aprašytas Wheare, The Statute of Westminster and Do- 
minion Status, Sth ed., yra studija, labai naudinga teisės teorijai. 
Taip pat žr. Latham, The Law and the Commonwealth (1949). 
Lathamas pirmasis interpretavo Sandraugos konstitucinę raidą kaip 
naujosios fundamentaliosios normos, turinčios „lokalines šaknis“, 
formavimąsi. Taip pat žr. Marshall, op. cit., ypač sk. vii, kur ra- 
šoma apie Kanadą; Wheare, The Constitutional Structure of the 
Commonwealth (1960), chap. 4, „Autochtony“. 


P 215. Legislatyvinės valdžios atsisakymas. Apie Westminsterio 
statuto 4 sk. teisines pasekmes žr.: Wheare, The Statute of West- 

minster and the Dominion Status, Sth edn., pp. 297-8; British Coal 
Corporation v. The King (1935), AC 500; Dixon, „The Law and 
the Constitution“, 51 LOR (1935); Marshall, op. cit., pp. 146 ff, 
taip pat VII skyriaus 4 sk. 


P 216. Metropolijos sistemos nepripažinta nepriklausomybė. Dis- 
kusiją apie Airijos Laisvąją Valstybę žr.: Wheare, op. cit; Moore 
v. AG for the Irish Free State (1935), AC 484; Ryan v. Lennon 
(1935), IRR 170. 


PF 216. Fakto konstatavimai ir teiginiai apie teisę, susiję su tei- 
sinės sistemos egzistavimu. Kelsenas (op. cit., pp. 373-83), kalbė- 
damas apie galimą municipalinės teisės ir tarptautinės teisės san- 
tykį („nacionalinės teisės prioritetas ar tarptautinės teisės priori- 
tetas“), taria, jog teiginys, kad teisinė sistema egzistuoja, turi būti 
teiginys apie teisę, sukonstruotas iš vienos teisinės sistemos pozi- 
cijų Žvelgiant į kitą ir akceptuojant kitą sistemą kaip „galiojančią“ 
ir sudarančią vieningą sistemą. Sveiko proto diktuojamas požiū- 
ris, kad municipalinė teisė ir tarptautinė teisė yra skirtingos tei- 
sinės sistemos, reikalauja teiginį, jog teisinė sistema (nacionalinė 
ar tarptautinė) egzistuoja, traktuoti kaip fakto teiginį. Kelsenui 
tai yra nepriimtinas „pliuralizmas“ (Kelsen, loc. cit.; Jones, „The 
„Pure“ Theory of International Law“, BYBIL 1935), žr. Hart, 
„Kelsen's Doctrine of the Unity of Law“ in Ethics and Social 
Justice, vol. 4 of Contemporary Philosophical Thought (New York, 
1970). 


P 217. Pietų Afrika. Išsamią svarbios teisinės pamokos, kurią 
galima gauti iš Pietų Afrikos konstitucinių sunkumų, analizę žr. 
Marshall, op. cit., chap. 11. 


VII skyrius 


P. 221. Normų perdavimas pavyzdžiu. Precedento sąvokos var- 
tojimo šia prasme apibūdinimą žr. Levi, „An Introduction to Le- 


15* 451 


PASTABOS 


gal Reasoning“, s. 1 in 15 University of Chicago Law Review (1948). 
Wittgensteinas (Philosophical Investigations, I, ss. 208-38) patei- 
kia daug svarbių pastabų apie taisyklių mokymo ir jų laikymosi 
sampratas. Žr. diskusiją apie Wittgensteiną: Winch, The Idea of 
Social Science, pp. 24-33, 91-3. 


P 225. Žodžiais fonnuluojamų normų atviroji struktūra. Apie 
atvirosios struktūros idėją žr. Waismann, „Verifiability“ in Essays 
on Logic and Language, I (Flew edn.), pp. 117-3. Apie jos ryšį su 
teisine argumentacija žr. Dewey, „Logical Method and Law“, 10 
Cornell Law Ouarterly (1924), Stone, The Province and Function 
of Law, chap. vi; Hart, „Theory and Definition in Jurisprudence“, 
29 PAS Suppl. vol., 1955, pp. 258-64, ir „Positivism and the Se- 
paration of Law and Morals“, 71 HLR (1958), pp. 606-12. 


P 227. Formalizmas ir konceptualizmas. Artimi šių posakių 
sinonimai, vartojami teisės literatūroje, yra „mechaninė“ arba „au- 
tomatinė“ jurisprudencija, „sąvokų jurisprudencija“, „besaikis lo- 
gikos naudojimas“. Žr. Pound, „Mechanical Jurisprudence“, 8 Co- 
lumbia Law Review (1908) ir Interpretations of Legal History, 
chap. 6. Ne visuomet tikrai aišku, kokią ydą nurodo šie terminai. 
Žr. Jensen, The Nature of Legal Argument, chap. I ir Honorė 
apžvalgą (74 LOR (1958), p. 226); Hart, op. cit, 7! HLR, 
pp. 608-12. 


PB 229. Teisiniai standartai ir specifinės normos. Geriausiai šių 
teisės kontrolės formų pobūdį ir ryšius tarp jų nušviečiantį apta- 
rimą žr. Dickinson, Administrative Justice and the Supremacy of 
Law, pp. 128-40. 


P 229-230. Kuriant administracines normas įdiegiami teisiniai 
standartai. Jungtinėse Valstijose federalinės reguliuojančiosios Ži- 
nybos, kaip antai Valstijų tarpusavio prekybos komisija ir Fede- 
ralinė prekybos komisija, kuria normas, įdiegiančias „sąžiningos 
konkurencijos“, „teisingų ir pagrįstų kainų“ ir kt. standartus (žr. 

Schwartz, An Introduction to American Administrative Law, 
pp. 6-18, 33-7). Anglijoje panašią normų kūrimo funkciją atlie- 
ka vykdomoji valdžia, tačiau ji paprastai apsieina be Jungtinėms 
Valstijoms būdingo formalaus kvaziteisminio suinteresuotųjų ša- 
lių išklausymo. Plg. Socialinio aprūpinimo nuostatus, priimtus pa- 
gal 1957 m. Fabrikų aktą, ir Statybos nuostatus, priimtus pagal to 
paties akto 60 str. Amerikietiškajam modeliui artimesnės yra 
1947 m. Transporto akto nustatytos Transporto tribunolo galios 
spręsti „ginčus dėl mokėjimų“ išklausius tuos, kurie atsisako mo- 
kėti. 


P 231. Rūpestingumo standartai. Aiškią pareigos imtis reikia- 
mų atsargumo priemonių struktūros analizę Žr. eksperto J. išva- 
doje (US v. Carrol Towing Co., (1947), 159 F 2nd 169, 173). Apie 
tai, jog bendrus standartus tikslinga pakeisti konkrečiomis nor- 
momis, žr. Holmes, The Common Law, Lecture 3, pp. 111-19; 
šios pozicijos kritiką žr. Dickinson, op. cit., p. 146-50. 


P 232. Kontrolė pasitelkus specialiąsias normas. Apie sąlygas, 
lemiančias, kad griežtos ir tvirtos normos yra tinkamesnė kontro- 
lės forma negu lankstūs standartai, žr. Dickinson, op. cit., 
pp. 128-32, 145-50. 


P 234-235. Precedentas ir teismų legislatyvinė veikla. Šiuolaiki- 
nį bendrą precedento naudojimo Anglijoje apibūdinimą žr. 
R. Cross, Precedent in English Law (1961). Tekste nurodytas siau- 
rinimo procesas gerai žinomas iš L. d S. W Railway Co. v. Gomm 
(1880), 20 Ch.D. 562, kur susiaurinama norma, suformuluota Tilk 
v. Moxhay (1848), 2 Ph. 774. 


P 236. Skeptiškų požiūrių į teisę įvairovė. Amerikiečių veikalai 
šiuo klausimu gali būti skaitomi kaip aiškinamoji diskusija. Antai 
argumentus, išdėstytus Frank, Law and the Modem Mind (chap. I, 
Appendix 2, „Notes on Rule Fetishism and Realism“), ir Llewel- 
lyn, The Bramble Bush, reikėtų svarstyti atsižvelgiant į: Dickinson, 

„Legal Rules: Their Function in the Process of Decision“, 79 
University of Pennsylvania Law Review (1931); „The Law Behind 
the Law“, 29 Columbia Law Review (1929), „The Problem of the 
Unprovided Case“ in Recueil d'Ėtudes sur les sources de droit en 
Uhonneur de E Geny, 11 chap. 5; Kantorowicz, „Some Rationa- 
lism about Realism“ in 43 Yale Law Review (1934). 


P 240. Skeptikas kaip nusivylęs absoliutumo šalininkas. Žr. 
Miller, „Rules and Exceptions“, 66 International Journal of Ethics 
(1956). 


P 241. Intuityvus normų taikymas. Žr. Hutcheson, „The Jud- 
gement Intuitive“; „The Function of the „Hunch“ in Judicial De- 
cision“, 14 Comell Law Ouarterly (1928). 


P 243. „Konstitucija yra tai, ką teisėjai sako ją esant“. Ši frazė 
priskiriama Jungtinių Valstijų Aukščiausiojo Teismo pirmininkui 
Hughesui: Hendel, Charles Evan Hughes and the Supreme Court 
(1951), pp. 11-12. Bet žr. G. E. Hughes, The Defence Court of the 
United States (1966 edn.), pp. 37—41, kur kalbama apie teisėjų 
pareigą aiškinti Konstituciją atsiribojus nuo savo asmeninių poli- 
tinių pažiūrų. 


P. 253. Alternatyvios parlamento suvereniteto analizės. Žr. 
H. W. R. Wade, „The Basis of Legal Sovereignty“, Cambridge Law 
Joumal (1955); ši pozicija kritikuojama: Marshall, Parliamentary 
Sovereignty and the Commonwealth, chaps. 4, 5. 


P 254. Parlamento suverenitetas ir Dievo visagalybė. Žr. Mac- 
kie, „Evil and Omnipotence“, Mind, 1955, p. 211. 


P 255-256. Parlamento suvaržymas arba apibrėžimas iš naujo. 
Apie šį skirtumą žr.: Friedmann, „Trethowan's Case, Parliamen- 
tary Sovereignty and the Limits of Legal Change“, 24 Australian 
Law Journal (1950); Cowen, „Legislature and Judiciary“, 15 MLK 

(1952), 16 MLR (1953); Dixon, „The Law and The Constitution“, 
51 LOR (1935); Marshall, op. cit., chap. 3. 


R 257. 1911 m. ir 1949 m. Parlamento aktai. Jų aiškinimą kaip 
leidžiančių deleguotosios įstatymų leidybos formą žr. H. W. R. 
Wade, op. cit., ir Marshall, op. cit., pp. 44-6. 


PR 257. Vestminsterio statuto 4 sk. Dauguma autoritetų laikosi 
požiūrio, jog šio skirsnio išleidimas nereikštų, kad galia leisti įsta- 
tymus dominijai negavus jos sutikimo negrįžtamai prarandama. 
Žr.: British Coal Corporation v. The King (1935), AC 500; Wheare, 
The Statute of Westminster and Dominion Status, Sth edn., pp. 297- 
8; Marshall, op. cit., pp. 146-7. Pietų Afrikos teismai yra išsakę 
priešingą požiūrį, kad „vienąkart suteikta laisvė negali būti atim- 
ta“, Ndlwana v. Hofmeyr (1937), AD 229, p. 237. 


VIII skyrius 


P 264. Teisingumas kaip specifinis moralės aspektas. Aristotelis 
Nikomacho etikos penktos knygos 1-3 skirsniuose vaizduoja tei- 
singumą kaip konkrečiai susijusį su pusiausvyros arba proporcin- 
gumo (dvaioyta) tarp asmenų išlaikymu arba atstatymu. Geriau- 
sius šios idėjos šiuolaikinius išaiškinimus žr.: Sidgwick, The Me- 
thod of Ethics, chap. 6; Perelman, De la Justice (1945), Ross, On 
Law and Justice, chap. 12. Įdomios istorinės medžiagos pateikia- 
ma Del Vecchio knygoje Justice; Hartas ją apžvelgia 28 Philosop- 
hy (1953)). 


P 270. Teisingumas taikant teisę. Pagunda traktuoti šį teisingu- 
mo aspektą kaip išsemiantį teisingumo idėją tikriausiai paaiškina 
Hobbeso pareiškimą, kad „jokia teisė negali būti neteisinga“ (Le- 
viathan, chap. 30). Austinas (The Province, Lecture VI, p. 260 n.) 
išsako nuomonę, kad „teisingas — tai santykinės reikšmės termi- 
nas“ ir kad „jis pasakomas turint omenyje konkretų įstatymą, 

kurį kalbėtojas laiko lyginimo standartu“. Taigi, jo manymu, įstaty- 
mas, „patikrintas“ pozityviosios moralės arba Dievo teisės požiū- 
riu, gali būti morališkai neteisingas. Austinas laikėsi nuomonės, 
jog Hobbesas turėjo omenyje tik tai, kad įstatymas negali būti 
teisiškai neteisingas. 


P 272. Teisingumas ir lygybė. Informatyvų principo, jog prima 
facie žmonės turi būti traktuojami vienodai, statuso ir jo ryšio su 
teisingumo idėja aptarimą žr.: Benn and Peters, Social Principles 
and the Democratic State, chap. 5, „Justice and Eguality“; J. Rawls, 
„Justice as Fairness“, Philosophical Review (1958), Raphael, „Egua- 
lity and Eguity“, 27 Philosophy (1946), „Justice and Liberty“, 51 
PAS (1951-2). 


P 272. Aristotelis apie vergiją. Žx. Politiką, kn. I, ii, 3-22. Jo 
manymu, kai kurie vergai nebuvo vergai „iš prigimties“, ir jų 
vergija nebuvo nei teisinga, nei tikslinga. 


P 274. Teisingumas ir žalos atlyginimas. Aristotelis šį dalyką 
aiškiai skiria nuo teisingumo paskirstant gėrybes (op. cit., kn.V, 
sk. 4), nors yra pabrėžiamas vienijantis principas, jog kiekvieną- 
kart taikant teisingumo idėją turi būti išlaikoma arba atstatoma 
„teisinga“ arba tinkama proporcija (dvaAoyta). Žr. Jackson, Bo- 
ok 5 of the Nicomachean Ethics (Commentary: 1879). 


P 275. Teisinis atlyginimas už kėsinimąsi į privatų gyvenimą. 
Argumentą, kad teisė turėtų pripažinti teisę į privatų gyvenimą ir 
kad bendrosios teisės principai reikalauja tokio pripažinimo, žr. 
Warren and Brandeis, „The Right to Privacy“, 4 HLR (1890), 0 
skirtingą J. Gray'aus nuomonę žr. Robertson v. Rochester Folding 
Box Co. (1902), 171 NY 538. Anglijos deliktinė teisė negina pri- 
vataus gyvenimo kaip tokio, tačiau šiuo metu jis labai saugomas 
Jungtinėse Valstijose. Anglijos teisės poziciją žr. Tolley v. J. S. Fry 
and Sons Ltd. (1931), AC 333. 

PR 277. Teisingumo konfliktas tarp individų ir platesnių sociali- 
nių interesų. Griežtosios atsakomybės ir atsakomybės be kaltės 
deliktinėje teisėje aptarimą žr.: Prosser, Torts chaps. 10, 11, ir 
Friedmann, Law in a Changing Society, chap. 5. Griežtosios atsa- 
komybės pagrindimą baudžiamojoje teisėje žr.: Glanville Williams, 
The Criminal Law, chap. 7; Friedmann, op. cit., chap. 6. 


P. 278. Teisingumas ir „bendrasis gėris“. Žr. Benn and Peters, 
Social Principles and the Democratic State, chap. 13, kur bendrojo 
gėrio siekimas tapatinamas su teisingais veiksmais arba su neša- 
lišku atsižvelgimu į visų visuomenės narių interesus. Šis „bendro- 
jo gėrio“ tapatinimas su teisingumu nėra visuotinai pripažįsta- 
mas. Žr. Sidgwick, The Method of Ethics, chap. 3. 


P. 279. Moralinė prievolė. Apie poreikį skirti socialinės mora- 
lės prievoles bei pareigas ir nuo moralinių idealų, ir nuo asme- 
ninės moralės žr.: Urmson, „Saints and Heroes“ in Essays on 
Moral Philosophy, (Melden edn.); Whiteley, „On Defining „Mo- 
rality““, in 20 Analysis (1960); Strawson, „Social Morality and 
Individual Ideal“ in Philosophy (1961); Bradley, Ethical Studies, 
chaps. 5, 6. 


P 281. Socialinės grupės moralė. Austinas (The Province) po- 
sakį „pozityvioji moralė“ vartoja, norėdamas atskirti faktiškąją 
visuomenės moralę nuo „Dievo teisės“, kuri jam yra svarbiausias 
kriterijus, pagal kurį reikia patikrinti ir pozityviąją moralę, ir po- 
zityviąją teisę. Taip nurodomas labai svarbus skirtumas tarp so- 
cialinės moralės ir tų moralės principų, kurie ją pranoksta ir ku- 
riais remiantis ji yra kritikuojama. Tačiau Austino „pozityvioji mo- 
ralė“ apima visas normas, kurios nėra pozityvioji teisė; į ją įeina 
etiketo, žaidimų, klubų taisyklės bei tarptautinės teisės normos, 
taip pat tai, kas paprastai mąstoma kaip moralė ir taip įvardija- 
ma. Šis platus moralės termino vartojimas supainioja pernelyg 
daug svarbių formos ir socialinės funkcijos skirtumų. Žr. X sky- 
riaus 4 sk. 

P 284. Esminės normos. Žr. IX skyriaus 2 sk., kur rutuliojama 
idėja, jog smurto naudojimą ribojančios bei reikalaujančios gerbti 
nuosavybę ir pasižadėjimus normos sudaro prigimtinės teisės „mi- 
nimalų turinį“, kuris yra ir pozityviosios teisės, ir socialinės mo- 
ralės pagrindas. 


P 285-266. Teisė ir išorinis elgesys. Tekste kritikuojamą pažiū- 
rą, jog teisė reikalauja išorinio elgesio, o moralė - ne, teisininkai 
perėmė iš Kanto, skyrusio teisės ir etikos įstatymus. Žr.: General 
Introduction to the Metaphysics of Morals, in Hastie, Kant's Phi- 
losophy of Law (1887), pp. 14, 20—4. Ši doktrina šiuolaikiškai 
išdėstyta: Kantorowicz, The Definition of Law, pp. 43—51, jos 
kritiką Žr. Hughes, „The Existence of a Legal System“, 35 New 
York University LR (1960). 


P 293. Mens rea ir objektyvūs standartai. Žr. Holmes, The Com- 
mon Law, Lecture 11; Hall, Principles of Criminal Law, chaps. 5, 
6; Hart, „Legal Responsibility and Excuses“, in Determinism and 
Freedom (ed. Hook). 


P 295. Pateisinimas ir atleidimas. Apie šį skirtumą teisėje dėl 
nužudymo žr. Kenny, Outlines of Criminal Law (24th edn.), 
pp. 109-16. Apie jos bendrą moralinę svarbą žr.: Austin, „A Plea 
for Excuses“, 57 PAS (1956-7); Hart, „Prolegomenon to the Prin- 
ciples of Punishment“, 60 PAS (1959-60), p. 12. Panašų skirtumą 
žr. Bentham, Of Laws in General, pp. 121-2, kur rašoma apie 
„atleidimą“ ir „išteisinimą“. 


P 298. Moralė, žmonių poreikiai ir interesai. Pažiūrą, jog kri- 
terijus, leidžiantis normą vadinti moralės norma, yra tai, kad ji 
yra racionalaus ir nešališko visų tų, kuriuos ji palies, interesų 
apsvarstymo rezultatas, žr. Benn and Peters, Social Principles of 
the Democratic State, chap. 2. Plg. Devlin, The Enforcement of 
Morals (1959). 

IX skyrius 


P 303. Prigimtinė teisė. Dėl klasikinėms, scholastinėms bei šiuo- 
laikinėms prigimtinės teisės koncepcijoms ir žodžio „pozityviz- 
mas“ dviprasmiškumui skirtos literatūros gausumo (žr. toliau) 
dažnai sunku aiškiai įžvelgti, kokia problema iš tikrųjų yra svar- 
biausia, kai prigimtinė teisė priešpriešinama teisiniam pozityviz- 
mui. Tekste pabandyta identifikuoti vieną tokią problemą. Tačiau 
jeigu skaitytume tik antrinius šaltinius, ši diskusija duotų labai 
menkus rezultatus. Negalima apsieiti be tam tikro tiesioginio su- 
sipažinimo su pirminių šaltinių terminais ir filosofinėmis prielai- 
domis. Toliau nurodytas lengvai įveikiamas minimumas: Aristot- 
le, Physics, ii, chap. 8 (trans. Ross, Oxford); Aguinas, Summa 
Theologica, Ouaestiones 90-7 (vertimas į anglų k.: D'Ėntrėves, 
Aguinas: Selected Political Writings, Oxford, 1948); Grotius, On 
the Law of War and Peace; Prolegomena (in The Classics of Inter- 
national Law, vol. 3, Oxford, 1925); Blackstone, Commentanes, 
Introduction, s. 2. 


P 304. Teisinis pozityvizmas. Šiuolaikinėje anglų ir amerikiečių 
literatūroje žodis „pozityvizmas“ yra vartojamas Žymėti vienam 
arba keliems iš šių teiginių: (1) kad įstatymai yra žmonių koman- 
dos; (2) kad nėra būtino ryšio tarp teisės ir moralės, arba tarp 
teisės, kokia ji yra, ir teisės, kokia ji turi būti; (3) kad teisės 
sąvokų reikšmių analizė arba tyrimas yra svarbus tyrimas, kurį 
reikia skirti (bet jokiu būdu ne priešpriešinti) nuo teisės istorinių 
tyrinėjimų, sociologinių tyrimų bei kritinių vertinimų moralės, so- 
cialinių uždavinių, funkcijų ir kt. požiūriais; (4) kad teisinė siste- 
ma yra „uždara loginė sistema“, kurioje teisingus sprendimus ga- 
lima dedukuoti iš predestinuotųjų teisės normų pasitelkus tik lo- 
giką; (5) kad moralinių sprendimų, priešingai negu fakto teiginių, 
negalima suformuluoti remiantis racionaliais argumentais, paro- 
dymais arba įrodymais („nepažinumas etikoje“). Benthamo ir Aus- 
tino pažiūras išreiškia (1), (2) ir (3), bet ne (4) ir (5) teiginiai; 
Kelseno pažiūras išreiškia (2), (3) ir (5), bet ne (1) arba (4) 

teiginiai. (4) teiginys dažnai priskiriamas „analitinės jurispruden- 
cijos“ atstovams, bet neabejotinai neturint tam tvirto pagrindo. 

Kontinentinėje literatūroje žodis „pozityvizmas“ dažnai varto- 
jamas apskritai atmetant tvirtinimą, kad kai kuriuos žmonių elge- 
sio principus arba normas galima atrasti tik protu. Vertingą dis- 
kusiją apie „pozityvizmo“ dviprasmiškumus žr. Ago, op. cit., in 
57 American Journal of International Law (1957). 


P 305. Millis apie prigimtinę teisę. Žr. jo „Essay on Nature“ in 
Nature, the Utility of Religion and Theism. 


P 306. Blackstone'as ir Benthamas apie prigimtinę teisę. Black- 
stone, loc. cit., ir Bentham, Comment on the Commnentaries, ss. 1-6. 


P 314. Minimalus prigimtinės teisės turinys. Šio prigimtinės tei- 
sės empirinio varianto pagrindus žr.: Hobbes, Leviathan, chaps. 
14, 15; Hume, Treatise of Human Nature, Book III, part 2, ss. 2, 
4-7. 


P 322. Huckleberry Finnas. Marko TIwaino romanas yra gili 
individo simpatijoms ir humanizmui prieštaraujančios socialinės 
moralės nulemtos dilemos studija. Tai vertinga visos moralės ta- 
patinimo su humanizmu korektyva. 


P 322. Vergija. Aristoteliui vergas buvo „gyvas įrankis“ (Poli- 
tika, I, sk. 2-4). 


P 327. Moralės įtaka teisei. Vertingi būdų, kuriais moralė darė 
įtaką teisės raidai, tyrinėjimai yra: Ames, „Law and Morals“, 22 
HLR (1908); Pound, Law and Morals (1926), Goodhart, English 
Law and the Moral Law (1953). Austinas visiškai pripažino šį 
faktinį arba priežastinį ryšį. Žr. The Province, Lecture V, p. 162. 


P 327. Aiškinimas. Apie moralinių svarstymų vietą aiškinant 
teisę Žžr.: Lamont, The Value Judgemeni, pp. 296-31; Wechsler, 


„Towards Neutral Principles of Constitutional Law“, 73 HLR i, 

p. 960; Hart, op. cit., in 71 HLR, pp. 606-15; Fullerio kritiką žr. 
ib., 661 ad fin. Austino pripažinimą, kad teisėjams paliekama 
atvira pasirinkimo iš „konkuruojančių analogijų“ sritis, ir jo pa- 
teiktą teisėjų nesugebėjimo pritaikyti savo sprendimus prie nau- 
dingumo standartų kritiką žr. The Lectures, Lectures 37, 38. 


PR 329. Teisės kritika ir visų žmonių teisė būti vienodai traktuo- 
jamiems. Žr.: Benn and Peters, Social Principles and the Democ- 
ratic State, chaps. 2, 5; Baier, The Moral Point of View, chap. 8, 
kur dėstoma nuomonė, kad tokios teisės pripažinimas yra ne vie- 
na iš daugelio galimų moralių, bet būdingas tikrosios moralės 
bruožas. 


P 330. Teisėtumo ir teisingumo principai. Žr. Hall, Principles of 
Criminal Law, chap. i, o apie „teisės vidinę moralę“ žr. Fuller, 
op. cit, 71 HLR (1958), pp. 644-8. 


P 333. Prigimtinės teisės doktrinų atgimimas pokario Vokietijo- 
je. Žr. Harto pateiktą G. Radbrucho vėlyvųjų pažiūrų aptarimą ir 
Fullerio atsakymą: op. cit, 71 HLR (1958). Ten diskutuojama 
apie Oberlandsgericht Bamberg* 1949 m. liepos mėnesį priimtą 
nuosprendį, kuriuo žmona, įskundusi savo vyrą už 1934 m. nacių 
priimto įstatymo pažeidimą, buvo nuteista už neteisėtą vyro lais- 
vės atėmimą, remiantis tuo, kad 64 HLR (1951), p. 1005, pateik- 
tas bylos įvertinimas buvo teisingas ir kad Vokietijos teismas pri- 
pažino 1934 m. įstatymą negaliojančiu. Šį vertinimą kaip neteisin- 
gą neseniai kritikavo Pappe („On the Validity of Judicial Decisions 
in the Nazi Era“, 23 MLR (1960)). Dr. Pappe's kritika yra labai 
pagrįsta, o Harto aptartoji byla turi būti griežtai vertinama kaip 
hipotetinė. Kaip įrodo dr. Pappe (op. cit., p. 263), šioje konkre- 
čioje byloje teismas (žemės apeliacinis teismas), akceptavęs teori- 
nę galimybę, kad įstatymai, pažeidę prigimtinę teisę, gali būti 
neteisėti, nusprendė, jog kalbamasis nacių įstatymas jos nepažei- 


* Bambergo antrosios instancijos teismas (vok. ). 

dė; kaltinamoji buvo pripažinta kalta neteisėtu laisvės atėmimu 
dėl to, kad, nors ji ir neturėjo pareigos suteikti informaciją, bet 
padarė tai iš grynai asmeniškų paskatų, turėdama suprasti, jog 
taip elgtis yra „priešinga visų padorių žmonių tyrai sąžinei ir tei- 
singumo jausmui“. Taip pat reikėtų panagrinėti nuodugnią dr. 
Pappe's atliktą Vokietijos Aukščiausiojo Teismo panašios bylos 
sprendimo analizę (ib., p. 268 ad fin.). 


X skyrius 


P 340. „Ar tarptautinė teisė tikrai yra teisė?“ Pažiūrą, kad tai 
yra tik verbalinis klausimas, klaidingai laikomas fakto klausimu, 
žr. Glanville Williams, op. cit., in 22 BYBIL (1945). 


R 341. Abejonių šaltiniai. Konstruktyvią bendrą apžvalgą žr. 
A. H. Campbell, „International Law and the Student of Jurisp- 
rudence“ in 35 Grotius Society Proceedings (1950); Gihl, „The 
Legal Character and Sources of International Law“ in Scandina- 
vian Studies in Law (1957). 


P 342. „Kaip gali būti įpareigojanti tarptautinė teisė?“ Šis klau- 
simas (kai kada nurodomas kaip tarptautinės teisės „įpareigojan- 
čios galios problema“) keliamas: Fischer Williams, Chapters on 
Current International Law, pp. 11-27; Brierly, The Law of Nations, 
Sth edn. (1955), chap. 2; The Basis of Obligation in International 
Law (1958), chap. 1. Taip pat žr. Fitzmaurice, „The Foundations 
of the Authority of International Law and the Problem of Enfor- 
cement“ in 19 MLR (1956). Šie autoriai tiesiogiai neaptaria tei- 
ginio, kad normų sistema yra (arba nėra) įpareigojanti, reikšmės. 


PR 343. Sankcijos tarptautinėje teisėje. Apie Tautų Sąjungos Sta- 
tuto 16 str. teikiamas galimybes žr. Fischer Williams, „Sanctions 
under the Covenant“ in 17 BYBIL (1936). Apie sankcijas pagal 
JTO Įstatų vii skyrių žr. Kelsen, „Sanctions in International Law 

under the Charter of U.N.“, 31 Iowa LR (1946), ir Tucker, „The 
Interpretation of War under present International Law“, 4 The 
International Law Ouarterly (1951). Apie Korėjos karą žr. Stone, 
Legal Controls of International Conflict (1954), chap. ix, Discour- 
se 14. Žinoma, galima ginčytis, ar Vienybės taikos labui rezoliu- 
cija pademonstravo, kad Jungtinės Tautos nėra „paralyžiuotos“. 


P 346-347. Tarptautinė teisė, mąstoma ir įvardijama kaip priva- 
lomoji. Žr. Jessup, A Modem Law of Nations, chap. 1, ir „The 
Reality of International Law“, 118 Foreign Affairs (1940). 


R 347. Valstybių suverenitetas. Aiškiai išdėstytą požiūrį, kad 
„suverenitetas — tai tik žodis, kuriuo vadinama toji tarptautinio 
gyvenimo srities dalis, kurioje teisė leidžia individualius valstybių 
veiksmus“, žr. Fischer Williams, op. cit., pp. 24-6, ir Van Klef- 
fens, „Sovereignty and International Law“, Recueil des Cours 
(1953), I, pp. 82-—3. 


P 348. Valstybė. Apie valstybės sąvoką ir priklausomų valsty- 
bių tipus žr. Brierly, The Law of Nations, chap. 4. 


P 352. Voliuntaristinės ir „savęs apribojimo“ teorijos. Svarbiau- 
sieji autoriai yra Jellinek, Die Rechtliche Natur der Staatsvertrūge; 
Triepel, „Les Rapports entre le droit interne et la droit įnterna- 
tionale“, Recueil des Cours (1923). Kraštutinių pažiūrų laikosi 
Zorn, Grūndzuge des Vėlkerrechts. Kritinį šios „pozityvizmo“ for- 
mos aptarimą žr.: Gihl, op. cit., in Scandinavian Studies in Law 
(1957); Starke, An Introduction to International Law, chap. 1; 
Fischer Williams, Chapters on Current International Law, pp. 11-16. 


P 353. Prievolė ir sutikimas. Požiūrį, kad jokia tarptautinės 
teisės norma neįpareigoja valstybės be jos aiškaus arba tylaus 
išankstinio sutikimo, yra išsakę Anglijos teismai (žr. R. v. Keyn 
1876, 2 Ex. Div. 63, „The Franconia“), taip pat Nuolatinis tarp- 
tautinio teisingumo teismas. Žr. The Lotus, PCIJ Series A, No. 10. 

P 356. Naujos valstybės ir valstybės, įgyjančios pajūrio teritoriją. 
Žr. Kelsen, Principles of International Law, pp. 312-13. 


P 356. Poveikis valstybėms, nedalyvaujančioms bendrose tarp- 
tautinėse sutartyse. Žr. Kelsen, op. cit., 345 ff.; Starke, op. cit., 
chap. 1; Brierly, op. cit., chap. vii, pp. 251-2. 


P 357. Visa apimantis moralės termino vartojimas. Austino po- 
ziciją „pozityviosios moralės“ atžvilgiu žr. The Province  Lectu- 
re V, pp. 125-9, 141-2. 


P 361. Moralinė prievolė paklusti tarptautinei teisei. Pažiūrą, 
kad tai yra tarptautinės teisės „pagrindas“, žr. Lauterpacht, In- 
troduction to Brierly's The Base of Obligation in International Law, 
xviii, ir Brierly, ib., chap. 1. 


P 363. Jėga primestos sutartys kaip įstatymai. Žr. Scott, „The 
Legal Nature of International Law“ in American Journal of Inter- 
national Law (1907), pp. 862-4. Įprasto bendrųjų sutarčių apibū- 
dinimo kaip „tarptautinių įstatymų“ kritiką žr. Jennings, „The 
Progressive Development of International Law and its Codifica- 
tion“, 24 BYBIL (1947), p. 303. 


P 364. Decentralizuotos sankcijos. Žr. Kelsen, op. cit., p. 20, ir 
Tucker, op. cit., 4 International Law Ouarterly (1951). 


B 365-366. Tarptautinės teisės fundamentalioji norma. Jos for- 
mulavimą kaip pacta sunt servvanda žr. Anzilotti, Corso di diritto 
internazionale (1923), p. 40. Apie normos „Valstybės turi elgtis 
taip, kaip jos paprastai elgdavosi“ pakaitą žr. Kelsen, General 
Theory, p. 369, ir Principles of International Law, p. 418. Reikš- 
mingą kritinį aptarimą žr. Gihl, International Legislation (1937) ir 
op. cit., Scandinavian Studies in Law (1957), pp. 62 ff. Išsamesnę 
ir labiau išplėtotą tarptautinės teisės kaip neturinčios jokios fun- 
damentaliosios normos interpretaciją žr. Ago, „Positive Law and 

International Law“, 51 American Joumal of International Law 
(1957) ir Scienza giuridica e diritto internazionale (1958). Gihlas 
daro išvadą, kad, nepaisant Tarptautinio Teismo Statuto 38 straips- 
nio, tarptautinė teisė neturi formalių teisės šaltinių. Bandymą su- 
formuluoti tarptautinei teisei „pradinę hipotezę“, kuri turėtų su- 
laukti kritikos, panašios į tą, kuri išsakyta tekste, žr. Lauterpacht, 
The Future of Law in the International Community, pp. 420-3. 


P 369-370. Tarptautinės teisės ir municipalinės teisės turinio 
analogija. Žr. Campbell, op. cit. in 35 Grotius Society Proceedings 
(1950), p. 121 ad fin.; sutarčių ir normų, reguliuojančių teritorijos 
įgijimą, įgijimo senatį, išnuomojimą, mandatus, servitutus* ir kt., 
aptarimą žr. Lauterpacht, Private Law Sources and Analogies of 
International Law (1927). 


P 417. [Čia pateikiama alternatyvi šio skirsnio pradžia, nes ji 
nebuvo atmesta.) 

Gausiuose savo veikaluose, skirtuose bylų sprendimui, Dwor- 
kinas neigė, kad teismai turi diskreciją teisėdaros galių prasme 
spręsti esamos teisės nevisiškai sureguliuotas bylas, ir šios nuo- 
monės tvirtai laikėsi. Jis įrodinėjo, kad, išskyrus kai kurias ne- 
reikšmingas išimtis, tokių bylų nėra, nes, pasak jo garsiojo posa- 
kio, visuomet yra vienintelis „teisingas atsakymas“ į bet kurį pra- 
smingą klausimą dėl to, ką sako teisė kiekvienu bet kurioje byloje 
kylančiu teisės klausimu!. 

Bet nors iš pažiūros jo doktrina nesikeitė, tai, kad vėliau Dwor- 
kinas į savo teisės teoriją įvedė interpretacines idėjas ir pareiškė, 
jog visos teisės nuostatos yra „interpretacinės“ ta specialia pras- 
me, kurią jis pats šiam žodžiui suteikė, jo poziciją iš esmės labai 
suartino su manąja (pirmasis tai išaiškino Razas?), pripažįstančia, 

* Čia turimas galvoje vienos valstybės teritorinių teisių apribojimas 
kitos valstybės naudai. 

! [Zr. jo straipsnį „No Right Answer?“ (P. M. S. Hacker and J. Raz 
(eds.). Law, Morality and Society (1977), pp. 58-84); pataisytas perspaus- 


dintas pavadinimu „Is There Really No Right Answer in Hard Cases?“, 
AMP, chap. 5.) 

kad teismai faktiškai turi ir dažnai realizuoja teisėdaros diskreci- 
ją. Galima tvirtinti, kad, prieš Dworkinui įvedant į savo teoriją 
interpretacines idėjas, mūsų pažiūros į bylų sprendimą smarkiai 
skyrėsi, nes Dworkino ankstesnis kategoriškas teisėjų diskrecijos 
neigimas bei jo užsispyrimas, jog visuomet būna teisingas atsaky- 
mas, buvo susijęs su idėja, kad teisėjo vaidmuo sprendžiant bylas 
yra esamos teisės atpažinimas ir jos taikymas. Bet ši ankstesnioji 
koncepcija, kuri, žinoma, labai prieštaravo mano minčiai, kad 
teismai, spręsdami bylas, dažnai realizuoja teisėdaros diskreciją, 
visiškai nefigūruoja 


[Čia baigiasi 6 skirsnio alternatyvios pradžios tekstas.] 


2 [Žr. J. Raz. „Dworkin: A New Link in the Chain“, 74 California 
Law Review , 1103 (1986), pp. 1115-16.) 

